
ĮRAŠU RIMCIAU SUSIDOMĖTA tik tada, kai buvo atrastas pir- 
masis kūnas. Bendruoju kriminalinės policijos elektroninio paš- 
to adresu buvo atsiųsta nuoroda į vaizdo įrašą svetainėje Youtube. 
Laiške nebuvo parašyta nė žodžio, o siuntėjo neįmanoma išaiškinti. 
Kanceliarijos sekretorė padarė ką galėjo: atsidarė nuorodą, peržiūrė- 
jo įrašą, pamanė, kad tai prastas pokštas, bet vis dėlto tą pranešimą 


užregistravo. 


Po dviejų dienų Stokholme, pagrindinėje kriminalinės policijos būs- 
tinėje, nedideliame kabinete aštuntame aukšte, dėl to paties vaizdo 
įrašo susirinko trys patyrę tyrėjai. Vyriausiasis iš jų sėdėjo ant girgž- 
dančios biuro kėdės, o kiti du stovėjo. 

Įrašas, kurį jie peržiūrėjo plačiame kompiuterio monitoriuje, tru- 
ko tik penkiasdešimt dvi sekundes. 

Drebančia ranka paslapčia per langą buvo nufilmuota maždaug 
trisdešimtmetė moteris, miegamajame besimaunanti juodas pėdkel- 
nes. 

Vyrai iš kriminalinės policijos susidrovėję tyliai stebėjo keistus 
moters judesius. 

Kad pėdkelnės priglustų tinkamai, moteris plačiai žirgliojo per 
nematomas kliūtis, o paskui, plačiai pražergusi kojas, kelis kartus 


pritūpė. 


Pirmadienio rytą toji moteris buvo rasta virtuvėje savo kotedže Li- 


dingėje, netoli Stokholmo. Ji sėdėjo ant grindų keistai išsižiojusi. 

Kraujas buvo ištiškęs ant lango ir baltos orchidėjos. Ji mūvėjo tik 
pėdkelnes ir segėjo liemenėlę. 

Per skrodimą teismo medicinos ekspertai nustatė, kad moteris 
mirė nukraujavusi dėl daugybės pjautinių ir durtinių žaizdų, kurių 
dauguma buvo padaryta kakle ir veide. Iš sužalojimų galėjai spręsti, 
kad žudikas buvo be galo agresyvus. 


Žodis „persekiotojas“ vartojamas nuo aštuonioliktojo amžiaus pra- 
džios. Iš pradžių jis reiškė „valkatą“ arba „brakonierių“. 

1921 metais prancūzų psichiatras Gaetanas de Klerambo paskelbė 
studiją apie pacientą, kuris įsivaizdavo turįs meilės romaną. Daugelis 
šį atvejį laiko pirmąja šiuolaikine persekiotojo analize. 

Šiandien terminas „persekiotojas“ apibūdina žmogų, kuriam nu- 
statytas persekiojimo sindromas - ligotas poreikis stebėti kitą žmogų. 

Beveik dešimt procentų gyventojų bent kartą gyvenime patiria per- 
sekiojimą. 

Persekiotojai dažniausiai būna arba buvo kaip nors susiję su savo 
auka, bet labai dažnai juos užvaldanti manija stebėti nepažįstamuo- 
sius arba kaip nors isgarsėjusius žmones kyla atsitiktinai. 

Nors daugeliu atvejų nieko neatsitinka, policija rimtai žiūri į šį 
reiškinį, nes patologinė persekiotojų manija gali virsti neprognozuoja- 
mu pavojumi. Kaip debesys, per perkūniją judantys su vėjais aukstyn ir 
žemyn, gali sukelti tornadą, taip ir persekiotojo emocijos, svyruodamos 


tarp garbinimo ir neapykantos, staiga gali virsti didele agresija. 


RUGPJŪČIO 22 D., PENKTADIENIS, be penkiolikos devinta. Po 
svajingų vidurvasario sutemų ir šviesių naktų netikėtai greitai atėjo 
tamsa. Anapus stiklinio Švedijos policijos valdybos įėjimo jau tam- 
su. 

Margota Silverman išėjo iš lifto ir pasuko link kodinių durų. Ji 
vilkėjo juodą, diržu sujuostą megztinį, baltą palaidinę, išryškinančią 
krūtinę, ir juodas kelnes, kurių paaukštintas liemuo aptempė didė- 
jantį pilvą. 

Moteris neskubėdama ėjo link stiklinėje sienoje besisukančių 
durų. Budėtojas sėdėjo už medinio registratūros stalo ir žiūrėjo į 
monitorių. Stebėjimo kameros visą parą filmuoja kiekvieną šio di- 
delio pastato kampelį. 

Margotos plaukai šviesūs kaip šlifuotas beržas ir surišti į storą 
kasą. Jai trisdešimt šešeri, laukiasi trečio vaiko, akys švyti, skruostai 
žydi. 

Baigėsi ilga darbo savaitė ir ji eina namo. Margota kiekvieną die- 
ną dirbo viršvalandžius ir du kartus buvo įspėta, kad persistengia. 

Ji yra naujoji serijinių žmogžudysčių, serijinių žudikų ir persekio- 
tojų ekspertė. Nužudytosios Marijos Karlson byla jai pirmoji, kurią 
tirs savarankiškai po to, kai tapo komisare. 

Nėra jokių liudininkų ir įtariamųjų. Auka gyveno viena, vaikų 
neturėjo, dirbo parduotuvėje Ikea, buvo atsakinga už asortimento 
reklamą. Mirus tėvui ir motinai išsikėlus į pensionatą, ji perėmė ne- 


įskolintą tėvų kotedžą. 


Marija važinėdavo į darbą su bendradarbiu, bet tą rytą Bažnyčios 
gatvėje jo nelaukė. Bendradarbis nuvažiavo pas ją į namus ir paskam- 
bino į duris, pažvelgė vidun, apėjo namą, dirstelėjo per langą ir pa- 
matė ją. Marija sėdėjo ant grindų, jos veidas buvo subadytas, kaklas 
beveik perpjautas, galva nusvirusi ant šono, o burna neįtikėtinai pla- 
čiai pražiota. 

Pirmojoje teismo ekspertizės obdukcijos ataskaitoje buvo konsta- 
tuota, kad burna buvo pražiodyta po mirties, bet manoma, kad teo- 
riškai įmanoma, jog burna šitaip atvipo savaime. Rigo7 mortis“ pra- 
sideda nuo širdies ir diafragmos, bet požymiai jau po dviejų valandų 
pastebimi sprande ir žandikauliuose. 

Penktadienio vakarą didelėje fojė buvo tik keli žmonės. Kalbėjosi 
du policininkai tamsiai mėlynais megztiniais, iš vieno kabineto, pa- 
sibaigus posėdžiui dėl arešto, išėjo pavargęs prokuroras. 

Dar tada, kai buvo paskirta ikiteisminio tyrimo vadove, Margota 
žinojo, kad esama pavojaus, jog turės per didelių ambicijų, norės ap- 
žioti per daug ir galvos per plačiai. 

Jie būtų iš jos pasijuokę, jei būtų užsiminusi, kad nuojauta jai 
sako, jog turi reikalą su serijiniu žudiku. 

Šią savaitę Margota Silverman daugiau kaip du šimtus kartų per- 
žiūrėjo įrašą, kuriame Marija Karlson maunasi pėdkelnes. Viskas rodė, 
kad moteris nužudyta iškart po to, kai įrašas buvo įkeltas į Youtube. 

Komisarė mėgino analizuoti tą trumpą įrašą, bet neįžvelgė nie- 
ko ypatinga. Nieko neįprasta, kad esama žmonių, kurių fetišu tampa 
pėdkelnės, tačiau šiuo atveju nebuvo jokių požymių, kad žmogžudys 
turėtų tokių polinkių. 

Tai buvo tik trumpas filmukas iš įprasto moters gyvenimo. Ji vieni- 
ša, turi gerą darbą ir ruošiasi eiti į vakarinius komiksų piešimo kursus. 


* Lot. lavono sustingimas (čia ir toliau — veyt. past.). 


Neįmanoma pasakyti, kodėl nusikaltėlis atsidūrė jos sode - ar tai 
tik atsitiktinumas, ar viskas buvo smulkiai suplanuota, — bet likus 
kelioms minutėms iki žmogžudystės jis moterį nufilmavo, o tam tu- 
rėtų būti kokia nors priežastis. 

Jis nusiuntė policijai nuorodą, vadinasi, stengėsi kažką parodyti. 

Nusikaltėlis nori kažką parodyti šioje moteryje arba tam tikrose 
moteryse. Gal tai būdinga visoms moterims, gal visai visuomenei. 

Tačiau Margota nei iš moters elgesio, nei išvaizdos neįžvelgė nie- 
ko ypatinga. Susiraukusi ir papūtusi lūpas moteris tiesiog stengėsi 
gerai užsitraukti pėdkelnes. 

Kotedže Bredabliko gatvėje Margota lankėsi du kartus, pirmiau 
išstudijavusi nufilmuotą teismo ekspertizės įrašą iš nepaliestos nusi- 
kaltimo vietos. 

Nusikaltėlio įrašas, palyginti su policijos, atrodė padarytas be- 
veik su meile. Kriminalistikos ekspertai be jokio gailesčio iš arti nu- 
filmavo žvėriško nusikaltimo padarinius: plačiai išsižergusi mirusio- 
ji nufilmuota iš įvairių padėčių besėdinti ant grindų patamsėjusiame 
kraujyje; supjaustyta liemenėlė kabo palei šoną, o balta krūtis nusvi- 
rusi ant susispaudusių pilvo „klosčių ; iš veido beveik nieko nelikę, 
tik išsižiojusi burna raudonoje masėje. 

Margota lyg atsitiktinai stabtelėjo prie dubens su vaisiais ant stalo 
šalia minkštasuolių, dirstelėjo į budėtoją, kalbantį telefonu, ir atsu- 
ko jam nugarą. Kelias sekundes stebėjo budėtojo atspindį stiklinėje 
sienoje priešais kiemą, o tada susirinko šešis obuolius ir susidėjo į 
rankinę. 

Iš tiesų ji žinojo, kad šešių per daug, bet negalėjo susilaikyti ne- 
paėmusi visų. Pagalvojo, kad Jenė galbūt galėtų iškepti obuolių py- 
ragą su sviesto gabalėliais, kurie kartu su cinamonu ir cukrumi virs 


karamele. 


Mintis išsklaidė telefono skambutis. Pažvelgusi į jo ekraną išvydo 
Adamo Jusefo, priklausančio tyrėjų grupei, nuotrauką. 

— Tu dar darbe? - paklausė Adamas. - Pasakyk, kad tu dar ten, 
nes mes... 

— Aš jau automobilyje ir važiuoju Klarastrando plentu, - pame- 
lavo Margota. - Ką norėjai pasakyti ? 

— Gavome dar vieną įrašą. 

Ji pajuto spaudimą pilvo duobutėje ir prispaudė vieną ranką po 
sunkiu pilvu. 

— Dar vienas įrašas, - pakartojo ji. 

— Atvažiuosi? 

— Aš sustosiu ir apsisuksiu, - pasakė ji ir pasuko atgal. - Pasirū- 
pink, kad gautume įrašo kopiją. 

Margota būtų galėjusi žengti pro paradines duris, važiuoti namo 
ir palikti šį reikalą Adamui. Pakaktų vieno skambučio, ir visiems me- 
tams galėtų gauti mokamas motinystės atostogas. Gal būtų taip ir 
pasielgusi, jei būtų žinojusi, kiek smurto bus jos pirmojoje byloje. 

Ateitis slepiasi šešėliuose, bet planetos tuoj išsidėstys pavojingais 
deriniais. Kaip tik dabar komisarės likimas panašus į nejudančiame 
vandenyje plūduriuojantį skutimosi peiliuką. 

Lifto šviesoje jos veidas atrodo vyresnis. Plona juoda akių pieš- 
tuko linija beveik nusitrynusi. Išvydusi save veidrodyje atlošta galva 
suprato, kodėl bendradarbiams atrodo, kad ji panaši į tėvą, buvusį 
apygardos policijos viršininką Ernestą Silvermaną. 

Liftas sustojo aštuntame aukšte ir ji kaip galėdama skubiau, kiek 
leido didelis pilvas, perėjo tuščią koridorių. Juodu su Adamu perėmė 
Jono Linos kabinetą tą pačią savaitę, kai buvo surengtas jo minė- 
jimas. Margota to vyro nepažinojo ir minėjimas nesukėlė jai jokių 


emocijų. 


— Turi greitą automobilį, - pastebėjo Adamas ir šyptelėjo paro- 
dydamas aštrius dantis. 

— Pakankamai, - atsakė Margota. 

Adamui Jusefui - dvidešimt aštuoneri, bet jo veidas apvalus kaip 
paauglio. Nesikirpęs, trumparankoviai marškiniai nesukišti į džin- 
sus. Jis kilęs iš sirų šeimos, užaugęs Sioderteljėje, yra žaidęs futbolą 
pirmajame Šiaurės divizione. 

— Kiek laiko įrašas įkeltas į Youtube svetainę? - paklausė ji. 


— "Tris minutes, - atsakė Adamas. - Dabar jis ten. Stovi prie lango 


— Mes to nežinome, bet... 

— Man taip atrodo, - pertraukė jis. - Man atrodo, kad jis turėtų 
ten būti. 

Margota pastatė sunkią rankinę ant grindų, atsisėdo ant savo kė- 
dės ir paskambino ekspertams. 

— Sveiki, čia Margota. Ar atsiuntėte kopiją? — paklausė ji įsitem- 
pusi. - Klausykite, reikia išsiaiškinti vietą arba pavardę, nustatyti vie- 
tą arba moters tapatybę... Pasitelkite visas galimybes. Turite penkias 
minutes. Darykite, ką norite, bet praneškite man ką nors naudinga, 
ir aš pažadu paleisti jus ilsėtis penktadienį. 

Padėjusi telefoną atidarė picos dėžę, gulinčią ant Adamo stalo. 

— Nebevalgysi? - paklausė ji. 

Skambtelėjo — gautas naujas laiškas. Margota skubiai įsikišo į 
burną gabalėlį picos. Kaktoje susimetė nekantrumo raukšlelė. Tyrė- 
ja spustelėjo įrašo pavadinimą ir padidino vaizdą per visą monitorių. 
Atmetusi kasą ant nugaros ji paleido įrašą ir atsistūmė su kėde, kad 
matytų Adamas. 

Pirmiausia jie išvydo šviečianti langą, virpantį tamsoje. Vaizdas 


atsargiai pritraukiamas, keli lapai brūkštelėjo per objektyvą. 


Margotos rankos pašiurpo. 

Šviesiame kambaryje kiek skersai prieš televizorių stovėjo mote- 
ris ir valgė ledus iš indelio. 

Ji nutempusi žemyn sportines kelnes ir nusmaukusi vieną klešnę 
kartu su kojine. 

Moteris dirstelėjo į ekraną, nusišypsojo ir nučiulpė šaukštą. 

Policininkų kabinete girdėjosi tik kompiuterio ventiliatoriaus 
ošimas. 

„Duokit man bent vieną detalę, pagal kurią būtų galima atsek- 
ti, - pagalvojo Margota, stebėdama moters veidą, gražius bruožus, 
akis, skruostikaulius ir apvalainą pakaušį. Atrodė, kad jos kūnas vis 
dar alsuoja karščiu - ji ką tik sportavo. Baltų kelnaičių guma išsitam- 
piusi po daugelio skalbimų, po prakaituotais marškinėliais matėsi 
liemenėlė. 

Margota pasilenkė arčiau monitoriaus. Jos pilvas prisispaudė prie 
šlaunų, o kasa vėl užkrito ant peties. 

- Liko viena minutė, - pasakė Adamas. 

Moteris pastatė ledus ant stalelio ir išėjo iš kambario, vilkdama 
kelnes, pakibusias ant dešinės pėdos. 

Kamera nusekė iš paskos, nuėjo palei namo šoną, pro siauras te- 
rasos duris ir prisiartino prie miegamojo lango, kuriame užsidegė 
šviesa ir pasimatė moteris. Primynusi kelnes ji nusitraukė jas visai ir 
paspyrė link minkštasuolio su raudona pagalvėle. Kelnės atsimušė į 


sieną ir šleptelėjo ant grindų už kėdės. 


KAMERA LĖTAI NUSLINKO per tamsų sodą ir sustojo prie pat 
lango šiek tiek siūbuodama, tarsi plūduriuotų ant vandens. 

- Jei ji pakeltų galvą, pamatytų jį, - sušnabždėjo Margota, jaus- 
dama, kad širdis plaka vis greičiau. 

Šviesa iš kambario siekė rožių krūmus ir, atsispindėjusi jų lapuo- 
se, blizgėjo lęšio kraštelyje. 

Adamas sėdėjo ranka užsidengęs burną. 

Moteris nusitraukė marškinėlius, numetė juos ant kėdės ir kurį 
laiką stovėjo vilkėdama tik nuskalbtomis kelnaitėmis ir dėmėta lie- 
menėle, žiūrėdama į besikraunantį telefoną šalia puspilnės vandens 
stiklinės ant naktinio stalelio. Moters šlaunys įsitempusios ir parau- 
dusios nuo per treniruotę pritvinkusio kraujo, o kelnių juosmuo ant 
pilvo buvo palikęs raudoną dryžį. 

Ant kūno nesimatė nei tatuiruočių, nei randų, tik baltos strijos 
po gimdymo. 

Kambarys panašus į milijonus kitų miegamųjų. Nebuvo nieko, 
ką būtų buvę verta net tyrinėti. 

Kamera suvirpėjo ir atsitraukė. 

Įrašui besibaigiant moteris paėmė vandens stiklinę ir priglaudė 
prie lūpų. 

— Po velnių, po velnių, - nusikeikė paniurusi Margota. - Visai 
nėra už ko užsikabinti. 


— Pažiūrėkime dar kartą, - pasiūlė Adamas. 


— Galime žiūrėti tūkstantį kartų, - atšovė Margota ir atsistūmė 
su kėde. - Po velnių, žiūrėk, prašau, bet šūdą pamatysi. 

— Aš matau daugybę dalykų, matau... 

— Tu matai dvidešimtojo amžiaus namą, vaismedžius, rožes, trijų 
stiklų langus, keturiasdešimt dviejų colių televizorių, ledus Ben A 
Jerry, - išvardijo ji mostelėjusi į kompiuterį. 

Anksčiau ji nebuvo susimąsčiusi, kokie žmonės panašūs. Žiūrint 
į daugelį švedų: per langą jie atrodo tokie suvienodėję, kad gali su- 
painioti. Stebint iš išorės atrodo, kad mes gyvename vienodai, atro- 
dome vienodai, darome tuos pačius veiksmus ir turime tokius pat 
daiktus. 

— Tai nenormalu, - ištarė įsitempęs Adamas. - Kodėl jis viešina 
tokius įrašus? Po velnių, ko jis nori iš tikrųjų? 

Margota pažvelgė per nedidelį langą į juodas Kronobergo parko 
medžių viršūnes, iškilusias iš miglos miesto šviesose. 

— Be jokios abejonės, tai serijinis žudikas, — pareiškė ji. - Mes 
galime tik sudaryti pirmąjį profilį, kad... 

— O kaip tai padės jai? — pertraukė Adamas ir perbraukė ranka 
plaukus. — Tas tipas styro prie jos lango, o tu šneki apie nusikaltėlio 
profilį. 

— Tai gali padėti kitai. 

— Po velnių, mes turime paskelbti... 

— Užsičiaupk minutę, - pertraukė jį Margota ir pasiėmė telefoną. 

— Pati užsičiaupk, - atšovė Adamas pakeltu balsu. - Aš turiu teisę 
pasakyti, ką galvoju, ar ne? Aš manau, kad turime įdėti moters nuo- 
trauką į vakarinių laikraščių internetinius puslapius. 

— Adamai, paklausyk... Mes tikėjomės iškart nustatyti jos tapaty- 
bę, tam reikia ne tiek jau suknistai daug, tačiau neturime nieko. Pa- 
kalbėsiu su ekspertais, bet nemanau, kad jie aptiks ką nors daugiau 


nei pracitą kartą. 


— Ojei paskelbtume jos nuotrauką... 

— Kvailystėms neturiu laiko, - pertraukė ji. - Pagalvok... Viskas 
rodo, kad jis įkelia įrašą būdamas ten pat sode. Žinoma, yra teorinė 
galimybė ją išgelbėti. 

— Aš apie tai ir kalbu. 

— Bet praėjo jau penkios minutės. Jis išstovėjo prie lango jau pa- 
kankamai ilgai. 

Adamas palinko priekin ir įsistebeilijo į ją. Jo pavargusios akys 
buvo paraudusios, plaukai pasišiaušę. 

— Ir mes paprasčiausiai pasiduosime? 

- Skubėti reikia, bet galvoti privalome lėtai. 

— Puiku, - pasakė jis suirzęs. 

— Nusikaltėlis įgavo pasitikėjimo savimi ir žino, kad mes gerokai 
atsiliekame, - paskubomis ėmė aiškinti Margota, paimdama pasku- 
tinį picos gabalėlį. - Bet kuo daugiau apie jį sužinosime, tuo labiau 
priartėsime... 

— Sužinosime? Tai gerai, bet dabar mano nuojauta sako ką kita, — 
atšovė Adamas ir nusibraukė prakaitą panosėje. - Nepavyko išsiaiš- 
kinti ano įrašo siuntėjo, nusikaltimo vietoje nieko neradome, šio 
įrašo siuntėjo taip pat nerasime. 

— Techniškai ne, to nereikia tikėtis, bet galime pamėginti daugiau 
sužinoti apie jį analizuodami įrašus ir smurtavimą, - atsakė Margota 
ir pajuto, kad pilve suspurdėjo kūdikis. - Ką mes pamatėme iš tikrų- 
jų, ką jis mums parodė ir ką mato jis? 

— Moterį po treniruotės, kuri valgo ledus ir žiūri televizorių. 

— Kaip tai apibūdina žudiką? 

— Kadjis nemėgsta moterų, kurios laižo ledus... Nežinau, - sude- 
javo Adamas ir užsidengė veidą rankomis. 

— Susiimk. 


— Atsiprašau, bet... 


— Aš svarstau taip - žudikas paviešino įrašą, kuris rodo akimir- 
kas prieš nužudymą, - kalbėjo Margota. - Jis neskuba, mėgaujasi 
akimirka iki to momento ir... nori mums parodyti tas moteris gyvas, 
nori įamžinti jas gyvas filme. Galbūt jį domina gyvieji. 

— Vojeristas, - ištarė Adamas ir pajuto, kad rankos nemaloniai 
pašiurpo. 

— Persekiotojas, - sušnabždėjo ji. 

— Pasakyk, ką man atrinkti iš visų kuilių, išėjusių iš cypės arba 
psichiatrinės? - paprašė Adamas, prisijungdamas prie vidinio poli- 
cijos tinklo. 

— Prievartautojas, žiaurus išprievartavimas, persekiojimo sindro- 
mas. 

Jis greitai surašė, kažką spustelėjo ir vėl parašė. 

— Per daug tokių, kurie atitinka aprašymą. Laikas senka. 

- Įrašyk pirmosios aukos vardą. 

- Jokių atitikmenų, - atsiduso jis ir papešė sau plaukus. 

- Serijinis prievartautojas, kuriam yra apribojimų, pavyzdžiui, at- 
likta cheminė kastracija, - pasiūlė Margota, svarstydama variantus. 

— Turime palyginti registrus, bet tai užtruks per ilgai, - tarė Ada- 
mas ir pakilo nuo kėdės. - Taip negalima. Velniai griebtų, ką darom? 

- Ji mirusi, - atsakė Margota atsilošdama. - Galbūt jai liko kelios 
minutės, bet... 

— Nežinau, ar aš ištversiu, — prisipažino Adamas. - Galime ją ma- 
tyti, jos veidą, jos namus... Viešpatie, mes stebime jos gyvenimą, bet 


nesužinosime, kas ji, kol kas nors nesuras jos negyvos. 


NUSIMAUDAMA DRĖGNAS KELNAITES ir nuspirdama jas link 
kėdės Susana Kern jaučia, kaip po bėgiojimo dilgčioja šlaunys. 

Kai sukako trisdešimt, ji tris vakarus per savaitę nubėga po pen- 
kis kilometrus. Po bėgiojimo penktadieniais ji valgo ledus ir žiūri 
televizorių, nes Bjornas grįžta namo tik apie vidurnaktį. 

Kai Bjornas gavo darbą Londone, ji manė, kad jausis vieniša, bet 
gana greitai ėmė labai vertinti tą laisvą laiką, kurio turėdavo tomis 
savaitėmis, kai Morganas gyvendavo pas tėvą. 

Šis ramus laikas tapo ypač vertingas, kai ėmė studijuoti aukštes- 
nio lygio neurologijos kursą Karolinskos institute. 

Nusisegdama suprakaitavusią sportinę liemenėlę ir įmesdama į 
skalbinių krepšį pagalvojo, kad vėl galės užsisegti ją sekmadienį. 

Ji negalėjo prisiminti, kada paskutinį kartą buvo tokia karšta va- 
sara. 

Išgirdusi krebždėjimą atsisuko į langą. 

Sodas už namo toks tamsus, kad lange matėsi tik miegamojo ats- 
pindys. Jis panašus į teatro sceną ar televizijos studiją. 

Scenoje pasirodė ji pati ir dabar stovėjo nušviesta prožektorių 
šviesų. 

„Tik pamiršau apsirengti“, - pagalvojo kreivai šyptelėjusi. 

Ji pastovėjo kelias sekundes žiūrėdama į save nuogą. Jos kūnas 
dramatiškai apšviestas ir atrodo lieknesnis, nei yra iš tikrųjų. 

Vėl sukrebždėjo, lyg kažkas būtų nagais braukęs per palangės 


skardą. Buvo per tamsu, kad galėtum įžiūrėti, ar ten ne paukštis. 


Susana įsistebeilijo į langą, atsargiai prisiartino, mėgindama ką 
nors įžvelgti per atspindžius, prisitraukė jūros mėlynumo lovatiesę, 
prisidengė kūną ir pašiurpo. 

Nenoriai, prisiversdama priėjo prie lango, priglaudė veidą arčiau 
stiklo ir išvydo tamsiai pilką sodo pasaulį, tarsi požemį Gustavo 
Dorė vario graviūroje. 

Juoda žolė, aukšti krūmai, Morgano sūpynės, linguojančios vėjy- 
je, taip ir nepastatytos verandos langai už žaidimų namelio. 

Nuo jos kvėpavimo apgaravo stiklas. Moteris atsitiesė ir užtraukė 
užuolaidas. Ji paleido ant grindų sunkią lovatiesę ir nuoga nuėjo link 
durų, bet staiga pasijuto labai nejaukiai ir vėl atsisuko į langą. Per 
tarpelį tarp tamsiai rožinių užuolaidų matėsi juodo stiklo ruoželis. 

Ji paėmė nuo naktinio stalelio telefoną ir paskambino Bjornui, 
klausėsi signalų ir negalėjo liautis spoksoti į langą. 

— Labas, mieloji, - atsiliepė jis per garsiai. 

— Ar tu oro uoste? 

— Ką? 

— Ar tu... 

— Aš oro uoste, valgau mėsainį O Learys ir... 

Jo balsas dingo, nustelbtas vyriškų riksmų ir plojimų. 

— Liverpulis vėl įmušė įvartį, - paaiškino jis. 

— Valio, — ištarė ji dusliai. 

- Skambino tavo mama ir klausė, ko norėtum gimtadienio proga. 

— Kaip miela, - tarstelėjo ji. 

— Pasakiau, kad nori permatomų apatinių, - pajuokavo vyras. 

- Puiku. 

Ji stovėjo įrėmusi akis į lango plyšį tarp užuolaidų. Telefonas traš- 
kėjo. 

— Ar namuose viskas gerai? — aiškiai paklausė Bjornas. 


— Aš tik truputį išsigandau tamsos. 


— Ar Benas ne su tavimi? 

— Prie televizoriaus. 

— O Džeris? 

— Abu manęs laukia, - atsakė ji šypsodamasi. 

- Ilgiuosi tavęs, - pasakė vyras. 

— Nepražiopsok lėktuvo, - sušnabždėjo ji. 

Jie dar šiek tiek pasikalbėjo, atsisveikino ir „atsibučiavo“. Po po- 
kalbio ji prisiminė pacientą, kuris buvo atvežtas vakar naktį. Jaunas 
vyras važiavo motociklu be šalmo, padarė avariją ir patyrė sunkią 
smegenų traumą. Jo tėvas atvyko į ligoninę tiesiai iš naktinės pa- 
mainos. Jis vis dar vilkėjo purviną kombinezoną, o ant kaklo kabojo 
kaukė. 

Į svetainę ji įėjo priekį prisidengusi rožiniu kimono ir užtraukė 
storas užuolaidas. 

Staiga kambaryje įsivyravo keista atmosfera, beveik tyla. 

Užuolaidos siūbavo. Nusisukus nuo jų Susanai nugara perbėgo 
šiurpas. 

Ji paragavo ledų. Dabar jie daug minkštesni ir netrukus bus pui- 
kios konsistencijos. Burnoje pasklido stiprus šokolado skonis. 

Moteris pastatė ledų indelį ir nuėjo į vonią. Užrakinusi duris at- 
suko vandenį, paleido plaukus ir padėjo plaukų gumelę ant praustu- 
vės krašto. 

Ji atsiduso, kai šiltas vanduo ėmė lietis per galvą, sprandą ir visą 
kūną. Ausyse ūžė, pečiai nusileido, raumenys atsipalaidavo. Ji išsi- 
muilino, ilgiau stabtelėjusi ties tarpkoju, užčiuopusi, kad po pasku- 
tinės depiliacijos ataugo plaukai. 

Susana delnu nubraukė apgaravusias stiklines dušo duris, kad 
matytų vonios durų užraktą ir rankeną. 

Staiga prisiminė, kas jai, kaip manė, pasirodė miegamojo lange 


kaip tik tada, kai prisidengė lovatiese. 


Ji nusipurtė nuo tos minties, nutarusi, kad pasivaideno. Kvaila 
taip mąstyti ir gąsdinti save. Susana drąsino save ir mėgino įtikinti, 
kad nieko nebuvo galima net įžvelgti - kambaryje buvo per šviesu, 
o sode aklina tamsa. 

Bet ten, kur atsispindėjo tamsi lovatiesė, jai pasirodė, kad pamatė 
į ją spoksantį veidą. 

Po sekundės jis dingo ir moteris pagalvojo, kad tik pasirodė, bet 
dabar nebegalėjo atsikratyti minties, kad vis dėlto matė. 

Tai buvo ne vaikas. O gal kaimynas, kuris ieškojo katino ir stab- 
telėjo ją pamatęs? 

Susana užsuko čiaupą, prisiminusi, kad virtuvės durys atidarytos 
į sodą. Jos širdis ėmė daužytis taip, kad tvinksėjo net kaklo duobutė. 
Kaip ji galėjo pamiršti? Visą vasarą laiko jas atviras, kad įeitų vakaro 
vėsa, bet prieš eidama maudytis jas užrakindavo. 

Ji nubraukė apgaravusį stiklą ir vėl pažvelgė į durų užraktą. Nie- 
kas nepasikeitė. Tiesdama ranką link rankšluosčio pagalvojo, kad 


paskambins Bjornui ir paprašys nepadėti ragelio, kol ji apeis namus. 


IŠĖJUS IŠ VONIOS KAMBARIO pasigirdo per televizorių sklin- 
dantis publikos džiūgavimas. Plonas kimono šilkas prilipo prie drė- 
gnos odos. 

Grindimis traukė šaltas oras. 

Ant nutrinto parketo liko šlapi pėdsakai. 

Langai už valgomojo tamsūs. Už vazonų su paparčiais blizga juo- 
das stiklas. Susana jautėsi stebima, bet prisivertė nežiūrėti į lauką, 
bijodama išsigąsti dar labiau. 

Artėdama link virtuvės ji vis dėlto laikėsi atokiau nuo uždarų 
durų į rūsį. 

Šlapi plaukai sudrėkino kimono nugarą. Galiukai buvo tokie šla- 
pi, kad vandens lašai bėgo nugara žemyn tarp sėdmenų. 

Artėjant link virtuvės grindys darėsi vis šaltesnės. 

Širdis daužėsi. 

Ji vėl prisiminė jaunąjį vyrą su sunkia smegenų trauma. Jis buvo 
užmigdytas Ke/a/ar preparatu. Visas veidas suknežintas, pastumtas 
link smilkinio. Tėvas per tyliai kartojo, kad jo sūnui viskas gerai. Jam 
būtų reikėję su kuo nors pasikalbėti, bet Susana neturėjo laiko. 

Dabar ji įsivaizdavo, kad augalotas tėvas susirado ją, kaltindamas 
tuo, kas nutiko, ir stovi už virtuvės durų, vilkėdamas savo nešvarų 
kombinezoną. 

Per televizorių pasigirdo nauja daina. 

Vėjas pūtė tiesiai į virtuvę. Durys į sodą plačiai atvertos. Vidun 


pleveno užuolaida iš plonų plastikinių juostelių. Ji lėtai artinosi. 


Sunku ką nors įžvelgti už čežančios užuolaidos. Iškart už jos gali sto- 
vėti Žmogus. 

Ji ištiesė ranką, atitraukė sūkuriuojančias juosteles, išlindo pro jas 
ir ištiesė ranką link durų rankenos. 

Grindys vėsios nuo vidun srūvančio vakaro oro. 

Kimono prasiskleidė. 

Ji spėjo pamaryti, kad dukslus sodas tuščias. Vėjyje judėjo krū- 
mai, virpėjo sūpuoklės. 

Moteris greitai pritraukė duris, nekreipdama dėmesio, kad pri- 
spaudė dalį juostelių. Skubiai užrakino, ištraukė raktą ir atsitraukė 
atatupsta. 

Padėjusi raktą į dubenėlį su monetomis pasitaisė kimono. 

„Dabar bent jau užrakinta“, - pagalvojo ji, kai už nugaros kažkas 
tarkštelėjo. 

Ji iškart atsisuko ir nusišypsojo dėl savo reakcijos. Uždarius duris 
skersvėjis trūktelėjo svetainės langą, todėl tarkštelėjo jį prilaikantis 
kabliukas. 

Išgirdusi teisėjo verdiktą publika ūžė ir švilpė. 

Susana nutarė pasiimti iš miegamojo telefoną ir paskambinti 
Bjornui. Dabar jis turėtų sėdėti ir laukti prie savo vartų. Prieš atsisės- 
dama priešais televizorių ji norėjo apžiūrėti namą, tuo pat metu kal- 
bėdamasi su Bjornu. Ji per daug prisigąsdino ir dabar kitaip nebenu- 
rims. Vienintelė bėda, kad rūsyje visai nėra mobiliojo ryšio. Galbūt 
galėtų įjungti garsiakalbį ir padėti telefoną ant laiptų pusiaukelėje į 
rūsį. 

Susana priminė sau, kad savo namuose neturi tykinti, bet vis tiek 
judėjo tyliai. 

Praėjusi uždarytas rūsio duris ir akies kampučiu nužvelgusi tam- 


sius valgomojo langus, nuėjo link kambario su televizoriumi. 


Ji žinojo, kad grįžusi po bėgiojimo pagrindines duris užrakino, 
bet vis tiek norėjo patikrinti, kad galėtų apie tai nebegalvoti. 

Per praviro kambario lango tarpelį ūžė vėjas, laukan ištraukęs 
užuolaidą. 

Susana pasuko link valgomojo ir staiga sustojo kaip įbesta, paste- 
bėjusi, kad vazoje ant didžiojo ąžuolinio stalo nuvyto pievų gėlės. 

Pasijuto taip, lyg visas kūnas būtų apledėjęs. Į kraują žaibiškai iš- 
siskyrė adrenalinas. 

Trys valgomojo langai atstojo didelius veidrodžius. Juose atsi- 
spindėjo šviečiantis sietynas, stalas ir aštuonios kėdės, o už jų - žmo- 
gaus figūra. 

Susana spoksojo į tą atspindį, o jos širdis daužėsi taip, kad tvink- 
sėjo ir ausyse. 

Tarpduryje į prieškambarį stovėjo žmogus su virtuviniu peiliu 
rankoje. 

„Jis viduje, jis namuose“, - pagalvojo Susana. 

Ji uždarė ir užrakino virtuvės duris, nors reikėjo bėgti į sodą. 

Moteris ėmė lėtai trauktis. 

Įsilaužėlis nejudėdamas stovėjo nugara į valgomąjį, žiūrėdamas į 
koridorių, vedantį į virtuvę. 

Dešinė jo ranka spaudė didelį peilį ir šiek tiek nekantraudama 
trūkčiojo. 

Susana traukėsi atatupsta, akis įsmeigusi į siluetą prieškambaryje. 
Dešinė pėda slystelėjo ir perkėlus svorį sugirgždėjo parketas. 

Jai reikia ištrūkti laukan, bet jei eis į virtuvę, bus pastebėta kori- 
doriuje. Gal spėtų pasiimti iš dubenėlio raktą, bet gali ir nepavykti. 

Ji atsargiai traukėsi. Paskutiniame lange pamatė įsilaužėlį. 

Po kaire pėda sugirgždėjo grindys, ji stabtelėjo ir pamatė, kad tas 
atsisuko į valgomąjį, pakėlė galvą ir pažvelgė į ją per vieną iš tamsių 
langų. 


Susana lėtai žengė žingsnį atatupsta. Žmogus pasuko link jos. 
Moteris suinkštė iš baimės, apsigręžė ir nubėgo į svetainę. 

Paslydusi ant kilimo neteko pusiausvyros, trenkėsi keliu į grindis, 
atsirėmė ranka ir sudejavo iš skausmo. 

Į valgomojo stalą atsitrenkė kėdė. 

Stodamasi ji nuvertė toršerą, tas atsitrenkė į sieną ir bilstelėjo ant 
grindų. 

Už nugaros pasigirdo skubrūs žingsniai. 

Nesidairydama ji įpuolė į vonios kambarį ir užsirakino. Čia vis 
dar šilta ir drėgna. 

„To negali būti“, - šmėkštelėjo paniška mintis. 

Praėjusi praustuvę ir klozetą atitraukė užuolaidą nuo nedidelio 
langelio. Drebančiomis rankomis pamėgino atkabinti vieną kabliu- 
ką. Tas nepasidavė. Susana ėmė traukti, mėgindama nusiraminti, 
šiek tiek patampė, trūktelėjo šonan ir, vos spėjus atkabinti, prie durų 
spynos pasigirdo krebždesys. Moteris puolė atgal prie durų ir sugrie- 
bė užraktą kaip tik tą akimirką, kai jis pradėjo suktis. Ji spaudė jį 


abejomis rankomis, o širdis daužėsi iš baimės. 


ĮSILAUŽĖLIS ANAPUS DURŲ bus įkišęs atsuktuvą, o gal peilio ge- 
ležtę. Susana laikė užraktą, bet drebėjo taip, kad bijojo, jog jis išsprūs 
iš rankų. 

— Viešpatie, negali būti, - šnabždėjo ji pati sau. - Negali būti, 
negali būti... 

Skubiai dirstelėjo į langą. Jis per mažas, kad galėtų tiesiog išsivers- 
ti per jį. Vienintelis būdas pasprukti - pribėgti prie lango, arkabinti 
antrą kabliuką, atidaryti ir išlipti, bet ji nedrįso paleisti užrakto. 

Dar niekada gyvenime nebuvo taip išsigandusi. Ją sukaustė ne- 
valdoma mirties baimė. 

Užraktas po įsitempusiais pirštais įšilo ir pasidarė slidus. 

Anapus durų krebždėjo metalas. 

— Ei? — tarė ji į duris. 

Įsilaužėlis pamėgino atrakinti staigiai pasukdamas įrankį, bet Su- 
sana buvo pasiruošusi ir atlaikė. 

— Ko tu nori? — paklausė ji kaip galėdama ramiau. - Pinigų? To- 
kiu atveju suprantu. Nieko tokio. 

Jokio atsakymo, tik metalo brūžinimasis į metalą ir juntama vi- 
bracija užrakte. 

— Gali paieškoti, bet namuose nėra nieko ypač vertinga... Televi- 
zorius gana naujas, bet... 

Ji nutilo, nes drebėjo taip, kad buvo sunku suprasti, ką sako. Sau 
sušnabždėjo, kad privalo nusiraminti. Ji neleido pasukti užrakto ir pa- 


galvojo, kad bijoti pavojinga, nes gali sukelti įsilaužėliui blogų minčių. 


— Mano rankinė kabo prieškambaryje, - pasakė ji ir sunkiai nu- 
rijo seiles. — Juoda rankinė. Joje yra piniginė su šiek tiek grynųjų ir 
kortele Visa. Aš ką tik gavau algą ir pasakysiu kodą, jei nori. 

Įsilaužėlis liovėsi sukęs. 

— Gerai, klausyk, kodas yra 3945. Aš nemačiau tavo veido, gali 
dingti su pinigais, o aš tik rytoj pranešiu, kad kortelė dingo. 

Spausdama užraktą Susana priglaudė ausį prie durų. Jai pasirodė, 
kad girdi nutolstančius žingsnius. Paskui viską užgožė televizijos re- 
klama. 

Nežinojo, ar kvailai pasielgė, nurodžiusi tikrą kodą, bet norėjo, 
kad viskas pasibaigtų, nes labiau bijojo netekti savo papuošalų, ma- 
mos tuoktuvių žiedo ir vėrinio su dideliais smaragdais, kurį gavo do- 
vanų pagimdžiusi Morganą. 

Susana laukė prie durų ir kartojo sau, kad dar ne viskas, kad nega- 
li prarasti budrumo nė sekundei. 

Ji atsargiai perėmė užraktą kita ranka, nė akimirkos jo nepaleis- 
dama. Dešinysis nykštys ir smilius buvo nutirpę. Ji papurtė ranką ir 
priglaudė prie durų ausį. Atrodė, kad nuo tos akimirkos, kai pasakė 
kortelės kodą, praėjo pusvalandis. 

Turbūt tai narkomanas. Jis pamatė atidarytas virtuvės duris ir įsė- 
lino paieškoti vertingų daiktų. 

Pirmoji programos dalis baigėsi. Vėl prasidėjo reklama, o po jos 
bus žinios. Ji suėmė užraktą kita ranka ir laukė toliau. 

Praėjus dar dešimčiai minučių ji atsigulė ant grindų ir pažvelgė 
po durimis. Už jų niekas nestovėjo. 

Matėsi didelis plotas parketo, grindys po sofa, jų lakas atspindėjo 
ekrano švytėjimą. 

Ramu. 

Vagys įsilaužėliai nebūna agresyvūs, jie tik nori kuo greičiau ir 


paprasčiau gauti pinigų. 


Drebėdama atsistojo, vėl palaikė užraktą, pastovėjo priglaudusi 
ausį prie durų, paklausė naujienų ir orų prognozės. 

Paskui pasiėmė dušo grindų šepetį, kad turėtų kuo gintis, susi- 
kaupė, atsargiai atrakino duris ir lėtai atidarė. 

Matėsi beveik visa svetainė. Įsilaužėlio nesimatė. Lyg jo niekada 
nebūtų buvę. 

Drebančiomis iš baimės kojomis ji išslinko iš vonios. Įtempusi 
visus pojūčius ėmė artintis link kambario. 

Tolumoje girdėjosi šuns lojimas. 

Ji atsargiai judėjo pirmyn. Ant užtrauktų užuolaidų, baldų ir sta- 
liuko su ledų indeliu mirgėjo televizoriaus šviesa. 

Kilo mintis nueiti į miegamąjį, pasiimti telefoną, vėl užsirakinti 
vonioje ir paskambinti policijai. 

Kairėje blizgėjo sekcija su Bjorno paveldėta Dresdeno porceliano 
kolekcija. Širdis vėl ėmė plakti smarkiau. Netrukus ji pereis korido- 
rių ir tik tada atsivers vaizdas iki pat prieškambario. 

Ji įžengė į svetainę, nužvelgė ją, spėjo pamatyti, kad valgomasis 
tuščias, ir tada šalia savęs išvydo įsilaužėlį. Tik per žingsnį nuo savęs. 
Siaura figūra stovėjo ir laukė jos šalia sienos prie pat koridoriaus. 

Kirtis peiliu buvo toks staigus, kad moteris nespėjo sureaguoti. 
Aštri geležtė pataikė tiesiai į krūtinę. 

Raumenys aplink metalą giliai kūne įsitempė. 

Širdis dar niekada nebuvo plakusi taip stipriai kaip dabar. Kelioms 
sekundėms viskas sustingo. Ji pagalvojo, kad visa tai vyksta ne iš tikro. 

Užpuolikui ištraukus peilį, krūtinėje pajuto tik deginantį atpalai- 
davimą. Prispaudusi ranką prie žaizdos jautė tarp pirštų pulsuojantį 
šiltą kraują. Dušo šepetys barkštelėjo ant grindų. Ji susvirduliavo, 
galva pasidarė sunki. Matė, kad jos kraujas aptaškė blizgius drabu- 
žius nuo lietaus. Atrodė, kad šviesa mirga. Ji mėgino ką nors pasaky- 


ti, kad tai nesusipratimas, bet balsas dingo. 


Susana apsigręžė ir pasuko link virtuvės, jausdama staigius smū- 
gius — suprato, kad jai keliskart buvo smeigta į nugarą. 

Ji susvyravo, ėmė ranka siekti atramos ir taip pastūmė sekciją, kad 
barškėdamos ir skambčiodamos nugriuvo visos porcelianinės figū- 
rėlės. 

Širdis daužėsi, po kimono tekėjo kraujas. Krūtinę persmelkė 
siaubingas skausmas. 

Regos laukas susitraukė iki taško tunelio gale. 

Ausyse ūžė. Ji suvokė, kad užpuolikas įsiaudrinęs kažką šaukia, 
bet Susana jo žodžių nesuprato. 

Užpuolikas trūktelėjo ją atgal už plaukų ir jos smakras pakilo. 
Moteris mėgino įsikibti į fotelį, bet tas išslydo iš rankų. 

Kojos sulinko ir ji griuvo ant grindų. 

Suskaudo vieną plautį, kuriame prisikaupė skysčio, ir ji silpnai 
sukosėjo. 

Galva nusviro ant šono, ir Susana pamatė, kad dulkėse po sofa 
mėtosi seni spragėsiai. 

Per vidinį gaudesį ji girdėjo keistus riksmus ir juto nesibaigian- 
čius dūrius į pilvą ir krūtinę. 

Ji mėgino spirti. Pagalvojo, kad reikia grįžti į vonios kambarį. 
Grindys po ja slidžios, ji nebeturėjo jėgų. 

Moteris pamėgino persiversti ant šono, bet užpuolikas suėmė ją 
už smakro ir ėmė badyti veidą. Jai nebeskaudėjo. Tik neapleido ne- 
tikroviškumo jausmas. Šoko būsena, nesuvokiamas atitolimas persi- 
pynė su aiškiu suvokimu, kad jai pjausto veidą. 

Geležtė vis smigo į kaklą, krūtinę ir vėl į veidą. Lūpas ir skruostus 
užliejo šiluma ir skausmas. 

Susana suvokė, kad neišsigelbės. Kai liovėsi kovoti dėl gyvybės, ją 


tarsi praraja prarijo ledinė baimė. 


PSICHIATRAS ERIKAS MARIJA BARKAS atsilošęs sėdėjo šviesiai 
pilkame avikailio fotelyje. Namuose jis turėjo didelį darbo kabinetą 
su lakuotomis ąžuolinėmis grindimis ir įmontuotomis knygų len- 
tynomis. Tamsių plytų namas stovėjo seniausioje senosios Enšedės 
dalyje, iškart į pietus nuo Stokholmo. 

Vidurdienis, bet jis ką tik po budėjimo, todėl keletą valandų tu- 
rėtų nusnūsti. 

Užsimerkęs prisiminė, kad būdamas mažas Benjaminas panoro 
sužinoti, kaip susitiko mama ir tėtis. Erikas atsisėdo ant lovos krašto 
ir pasakė, kad meilės dievas Kupidonas iš tiesų egzistuoja. Jis gyvena 
tarp debesų ir yra panašus į putlų berniuką su lanku rankoje. 

„Vieną vasaros vakarą Kupidonas pažvelgė į Švediją ir pamatė 
mane, — aiškino Erikas sūnui. - Aš buvau universiteto šventėje — 
broviausi pro žmones ant stogo terasos. Kaip tik tada Kupidonas 
užsiropštė ant debesies krašto ir paleido į žemę strėlę. 

Aš vaikštinėjau tarp svečių, šnektelėjau su draugais, pakramčiau 
Žemės riešutų, persimečiau keliais žodžiais su prefektu. 

Tą akimirką, kai man į akis pažvelgė rusvaplaukė moteris su šam- 
pano taure rankoje, mano širdį pervėrė strėlė: 

Po dvidešimties metų santuokos Erikas ir Simona buvo galutinai 
nutarę skirtis, bet labiau norėjo turbūt ji. 

Pasilenkęs užgesinti šviestuvo, siaurame veidrodyje prie knygų 
lentynos Erikas išvydo savo pavargusį veidą. Raukšlės kaktoje ir iš- 


ilgai skruostų buvo gilesnės nei kada nors anksčiau. Tamsiai rudi 


plaukai pražilę. Reikėtų apsikirpti. Krestelėjęs galvą nusimetė kelias 
į akis lendančias sruogas. 

Kai Simona pranešė susipažinusi su Jūnu, Erikas suprato, kad 
viskas baigta. Benjaminas viską priėmė ramiai. Dar paerzino sakyda- 
mas, kad bus labai gerai turėti du tėčius. 

Dabar Benjaminui aštuoniolika, jis gyvena dideliame name su 
Simona ir jos naujuoju vyru, jo vaikais ir šunimis. 

Ant Eriko senojo rūkymo stalelio gulėjo paskutinis American 
Journal of Psychiatry numeris ir Ovidijaus Metamorfozės su įkištu 
tablečių lapeliu vietoje knygos skirtuko. 

Per langus su švino rėmais matėsi, kad ant sodrios sodo žalumos 
krenta lietaus lašai. 

Erikas ištraukė iš knygos lapelį su tabletėmis, išspaudė į delną 
vieną migdomųjų tabletę ir pamėgino apskaičiuoti, per kiek laiko 
kūnas įsisavins aktyviąją medžiagą. Pamėgino dar kartą, o paskui pa- 
sidavė. Dėl viso pikto perlaužė tabletę pusiau, nupūtė nubyrėjusius 
trupinėlius, kad nebūtų kartu, ir nurijo puselę. 

Langais tekėjo lietaus lašai. Per garsiakalbius sklido pritildyta 
Džono Koltreino muzika iš Deay Old Stockholm. 

Raumenimis ėmė sklisti cheminė tabletės šiluma. Jis užsimerkė, 
mėgaudamasis muzika. 

Erikas Marija Barkas - diplomuotas gydytojas, psichiatras ir psi- 
choterapeutas, kurio specializacija - psichikos traumatologija ir ka- 
tastrofų psichiatrija; jis penkerius metus dirbo Raudonajame Kry- 
žiuje Ugandoje. 

Ketverius metus vadovavo progresyviam tyrimų projektui - Ka- 
rolinskos institute tyrė gilios hipnozės grupinę terapiją. Jis priklauso 
Europos hipnozės specialistų asociacijai ir daugelio yra vertinamas 


kaip garsiausias klinikinės hipnozės autoritetas pasaulyje. 


Dabar Erikas priklauso nedidelei komandai, kurios specializaci- 
ja — pacientai, patyrę ūmią traumą arba esantys potrauminės būklės. 
Jie nuolat padeda policijai ir prokuratūrai per sudėtingas nusikalti- 
mo aukų apklausas. 

Jis dažnai pasitelkia hipnozę, kad liudytojai atsipalaiduotų ir ga- 
lėtų susigaudyti prisiminimuose po stresinių situacijų. 

Po trijų valandų Erikas turės susitikimą Karolinskos institute. Ti- 
kėjosi, kad iki to laiko spės pamiegoti. 

Bet nespėjo. 

Jis iškart nugrimzdo į gilų miegą ir ėmė sapnuoti nešantis seną, 
barzdotą vyrą per ankštą namą. 

Kai Simona šaukė jį, stovėdama už durų, sudūzgė telefonas. Eri- 
kas krūptelėjo ir ėmė apgraibomis ieškoti ant stalo. Širdis daužėsi 
pagauta netikėto nerimo, kuris apima, kai žmogus pažadinamas iš 
gilaus atsipalaidavimo. 

— Simona, - ištarė jis apsiblausęs. 

— Labas, Simona... Na, nežinau, gal tau reikėtų mesti tas prancū- 
ziškas cigaretes, - pasišaipė Nelė, kaip visada lakoniškai. — Atsipra- 
šau, kad taip kalbu, bet tavo balsas beveik panašus į vyro. 

— Beveik, - šypsodamasis atitarė Erikas. Jo galva buvo apsunkusi 
nuo migdomųjų. 

Nelė skambiai nusijuokė. 

Nelė Brant - psichologė ir artimiausia Eriko kolegė iš Karolins- 
kos instituto specialistų grupės. Ji labai kompetentinga, sunkiai dir- 
ba ir tuo pat metu yra labai juokinga, kartais netgi kiek vulgari. 

— Atvyko iš policijos. Farai kaip į kelnes pridėję, - paskelbė ji ir 
Erikas tik tada iš balso suprato, kad bendradarbė labai įsitempusi. 

Jis pasitrynė akis, kad geriau matytų, stengdamasis klausytis Ne- 
lės, - kad skubiai atvykę policininkai atsivežė šoko ištiktą liudinin- 


ką. 


Erikas prisimerkęs pažvelgė į lietaus plaunamą langą, atsiveriantį 
į gatvę. 5 

— Mes tikriname somatinę būklę ir atliekame įprastas procedū- 
ras, — pranešė ji. — Kraujas ir šlapimas... kepenų būklė, inkstų ir žby- 
roidea* funkcijos... 

— Gerai. 

— Erikai, komisarė teiravosi tavęs... Tai aš kalta, pasakiau, kad tu 
geriausias. 

— Pagyros manęs neveikia, - pasakė Erikas ir svyruodamas atsi- 
stojo, ranka perbraukė veidą, o eidamas link rašomojo stalo turėjo 
atsiremti į baldus. 

— Tujau atsikėlei, - pastebėjo ji žvaliai. 

— Taip, bet aš... 

— Tada pranešiu policininkams, kad tu pakeliui. 

Po stalu gulėjo pora juodų kojinių dulkėtais padais, siauras taksi 
kvitas ir telefono kroviklis. Pasilenkus pakelti kojinių grindys staiga 
priartėjo ir jis būtų nugriuvęs, bet spėjo atsiremti ranka. 

Daiktai ant stalo susitraukė, o paskui susidvigubino. Sidabriniai 
rašikliai skleidė ryškius atspindžius. 

Jis ištiesė ranką link pustuštės vandens stiklinės, gurkštelėjo ir pa- 


galvojo, kad turi susitvardyti. 


* Lot. skydliaukė. 


UNIVERSITETINĖ KAROLINSKOS LIGONINĖ yra viena iš di- 
džiausių Europoje, turinti daugiau kaip penkiolika tūkstančių dar- 
buotojų. Didžiulės teritorijos pakraštyje yra Psichologijos klinika. 
Iš viršaus pastatas panašus į vikingų laivą, senovėje išraižytą ant 
akmens, bet artinantis iš parko pusės statinys niekuo neišsiskiria iš 
kitų padalinių. Nikotino geltonumo fasadas vis dar drėgnas po lie- 
taus, lietrvamzdžiais nubėgęs rūdžių spalvos vanduo, o dviračių stove 
kabojo prirakintas priekinis dviračio ratas. 

Įriedant į stovėjimo aikštelę po padangomis grikšėjo žvyras. 

Nelė stovėjo ir laukė jo ant laiptų, laikydama du kavos puodelius. 
Erikas nesusilaikė nešyptelėjęs, pamatęs jos patenkintą šypseną ir ty- 
čia nutaisytą vangų žvilgsnį. 

Nelė gana aukšta ir liekna, pašviesinti plaukai visada tobulai su- 
šukuoti, visada skoningai pasidažiusi. 

Po darbo Erikas dažnai bendraudavo su ja ir jos vyru Martinu. 
Nelė galėtų nedirbti, nes jos vyras yra pagrindinis kompanijos Dara- 
metrix Nordic savininkas. 

Pamačiusi įriedantį Eriko BMW, Nelė nuėjo jo pasitikti. Papūtu- 
Si į vieną puodelį ir atsargiai gurkštelėjusi, pastatė jį ant automobilio 
stogo ir atidarė galines duris. 

— Nežinau, koks reikalas, bet pas mus sėdi komisarė ir atrodo gan 
įsitempusi, - pasakė ji, paduodama puodelį pro sėdynių tarpą. 

— Ačiū. 


— Aš paaiškinau, kad mums visada svarbu tai, kas geriausia pa- 
cientui, — kalbėjo Nelė, sėsdamasi į automobilį ir uždarydama du- 
ris. - Sumautas skystimas. Viešpatie, atsiprašau... Ar turi popierinių 
servetėlių? Išpyliau kavą... ant tavo sėdynės. 

— Tebūnie. 

— Supykai? Supykai. 

Automobilyje pasklido kavos aromatas ir Erikas trumpam užsi- 
merkė. | 

— Nele, ar gali pasakyti, ką jie papasakojo. 

— Mano laukai nelabai dera su tos prakeiktos... norėjau pasakyti 
malonios policininkės. 

— Ar turėčiau ką nors žinoti, prieš įeidamas vidun? - paklausė jis 
ir atidarė duris. 

— Aš jai pasakiau, kad palauktų tavo kabinete ir pasiraustų stal- 
čiuose. 

— Ačiū už kavą... už abu puodelius, - padėkojo jis ir išlipo kartu 
su kolege. 

Erikas užrakino automobilį, įsikišo raktus į kišenę, perbraukė 
ranka plaukus ir pasuko link klinikos. 

— Apie stalčius aš neužsiminiau, - šūktelėjo ji iš paskos. 

Erikas užlipo laiptais, pasuko į dešinę, perbraukė kortele per 
kodų skaitytuvą, surinko kodą, užlipo dar vienais laiptais ir priėjo 
prie savo kabineto. Vis dar jautėsi apdujęs. Pagalvojo, kad turėtų 
greitai liautis vartojęs tabletes. Išgėręs jų užmiega per giliai. Beveik 
tarsi nuskęstų. Po tokio apsvaigimo sapnai ėmė darytis klaustrofo- 
biški. Vakar sapnavo du šunis, kurie suaugo į vieną, o prieš savaitę, 
užmigęs čia, klinikoje, susapnavo erotinį sapną apie Nelę. Dabar ne 
viską prisiminė, tik tiek, kad ji klūpėjo priešais jį, ištiesusi šaltą ledų 
rutuliuką. 


Jo mintys išsisklaidė pamačius, kad komisarė sėdi ant jo kėdės, 
kojas pakėlusi ant šiukšlinės krašto. Viena ranka ji prilaikė savo di- 
džiulį pilvą, o kitoje spaudė kokakolos skardinę. Kakta suraukta, 
smakras atkritęs. Ji kvėpavo pro pravirą burną. 

Komisarės policininko pažymėjimas gulėjo ant jo rašomojo sta- 
lo, Moteris pavargusi mostelėjo į jį ir tuo pat metu prisistatė: 

— Margota Silverman... Kriminalinė policija. 

- Erikas Marija Barkas, - prisistatė gydytojas spausdamas jai ran- 
ką. 

— Ačiū, kad atvykote taip greitai, - padėkojo ji ir apsilaižė lū- 
pas. - Mes turime šoko ištiktą liudytoją... Visi sako, kad jūs turėtu- 
mėte dalyvauti. Bandėme jį apklausti jau keturis kartus, bet... 

— Turiu pasakyti, kad mūsų grupėje dirba penki specialistai, o 
aš dažniausiai nedalyvauju nusikaltėlių ar įtariamų nusikaltėlių ap- 
klausose. 

Jos šviesiose akyse atsispindėjo lubų šviestuvas. Iš storos kasos 
buvo išsipašę garbanoti plaukai. 

— Gerai. Bet Bjornas Kernas nėra įtariamasis. Jis dirba Londone. 
Jam beskrendant namo kažkas nužudė jo žmoną, - susakė moteris ir 
traškindama suspaudė kokakolos skardinę. 

— Aišku. 

- Jis rado žmoną negyvą, taksi parvažiavęs iš Arlandos oro uos- 
to, — tęsė komisarė. — Mes ne viską žinome, ką jis darė, bet aišku 
tiek, kad vietoje nesėdėjo. Kernas nutempė savo negyvą žmoną per 
visą namą... Nežinome, kur ji gulėjo iš pradžių. Radome paguldytą 
lovoje miegamajame... Jis buvo susitvarkęs, nušluostęs kraują... Sako, 
kad nieko neprisimena, bet baldai perstatyti, o kruvinas kilimas su- 
kasi skalbimo mašinoje... Iškruvintu kostiumu ir basas jis buvo rastas 


už daugiau kaip kilometro nuo namų - jo vos nesuvažinėjo kaimy- 
nas, 


— Aš būtinai jį aplankysiu, - pažadėjo Erikas, - bet iškart pasa- 
kau, kad negerai mėginti išpešti informaciją. 

— Jis privalo kalbėti dabar, — užsispyrė komisarė ir sutraškino 
skardinę. 

— Suprantu, kad jūs įsitempusi, tačiau jei spausite per stipriai, jam 
gali prasidėti psichozė... Duokite jam laiko ir jis liudys. 

— Jūs esate padėjęs policijai ir anksčiau, tiesa? 

— Daug kartų. 

— Bet šį kartą... Tai antra serijinė žmogžudystė, - pasakė ji. 

— Serijinė, - pakartojo Erikas. 

Margotos veidas papilkėjo, lempos šviesoje išryškėjo plonos 
raukšlelės aplink akis. 

— Mes gaudome serijinį žudiką. 

— Gerai, suprantu, bet pacientas turi... 

— Šiam žudikui prasidėjo aktyvioji fazė. Pats jis nesiliaus, — per- 
traukė komisarė. - O Bjornas Kernas, žiūrint mano akimis, yra ka- 
tastrofa. Iš pradžių, prieš atvykstant policijai į nusikaltimo vietą, jis 
ten viską pakeitė... o dabar neįmanoma išpešti, kaip viskas atrodė. 

Ji nuleido kojas ant grindų, sušnabždėjo sau po nosimi, kad reikia 
nuo kažko pradėti, ir liko sėdėti tiesia nugara, gaudydama orą. 

— Jeigu dabar spausime, jis gali užsiverti visiems laikams, - įspėjo 
Erikas, atidarydamas beržinę spintą ir ištraukdamas dirbtinės odos 
fotoaparato dėklą. 

Ji atsistojo, pagaliau pastatė skardinę ant stalo, pasiėmė polici- 
ninko ženkliuką ir sunkiais žingsniais pasuko link durų. 

— Aš, žinoma, suprantu, kad jam velniškai sunku galvoti apie tai, 
kas atsitiko, bet jis privalo susiimti ir... 

— Taip, bet jam ne tik sunku... Iš tikrųjų gali būti, kad jis dabar 
nepajėgus apie tai galvoti, - pasakė Erikas. - Nes tai, ką apibūdino- 


te, panašu į kritinio streso sindromą ir... 


— Tai tik žodžiai, - pertraukė policininkė ir suirzusi išraudo. 

— Po psichinės traumos gali prasidėti ūmus blokavimas... 

— Kodėl? Aš tuo netikiu. 

— Galbūt žinote, kad mūsų atsiminimus pagal vietą ir laiką rū- 
šiuoja bipocampus*... o paskui perduoda informaciją prefrontala cor- 
tex““, - kantriai ėmė aiškinti Erikas, rodydamas sau į kaktą. - Bet la- 
bai stipriai susijaudinus, patyrus šoką, viskas pasikeičia... Kai 272yg- 
dala*** nustato pavojų, aktyvinama ir autonominė nervų sistema, ir 

vadinamoji kortisolaxelp 

— Gerai, po velnių, supratau. Smegenyse vyksta daugybė dalykų. 

— Svarbu tai, kad kilus tokio pobūdžio stresui, prisiminimai iš- 
saugomi ne taip kaip visada, o esant afekto būklei... Tokius prisimi- 
nimus galima palyginti su sušaldytais ledo gabalėliais, kai kiekvienas 
gabalėlis yra tarsi... izoliuotas. 

- Suprantu. Norite pasakyti, kad jis stengiasi, - pasakė Margota ir 
nuleido ranką ant pilvo. - Bet Bjornas galbūt matė ką nors tokio, kas 
padėtų sustabdyti serijinį žudiką. Turite jį nuraminti ir prakalbinti. 

— Aš tai padarysiu, bet negaliu pasakyti, kiek laiko užtruks. Esu 
dirbęs Ugandoje su kare traumuotais žmonėmis... žmonėmis, kurių 
gyvenimai buvo sudaužyti į šipulius. Pirmyn judama mėginant su- 
teikti saugumo jausmą, mėginant per miegą, pokalbius, pratimus, 
gydymą vaistais... 

— Be hipnozės? - paklausė ji ir nevalingai nusišypsojo. 

- Žinoma. Bet jei tik nepuoselėjami nepamatuoti lūkesčiai... 
Kartais negili hipnozė gali padėti pacientui restruktūrizuoti prisi- 


minimus taip, kad įmanoma pasakoti. 


“ Lot. hipokampas - smegenų žievės dalis. 

“* Lot. prefrontalinė smegenų žievė. 

“* Lot. migdolinė liauka. 

“** Lot. pagumburio-hipofizės-antinksčio ašis. 


— Dabar sutikčiau net ir su tuo, kad jam į makaulę įspirtų arklys — 
kad tik būtų rezultatas. 

— "Tai kito skyriaus paslaugos, — sausai nukirto Erikas. 

— Atleiskite, būdama nėščia, tampu nekantri, — prisipažino ji. 
Erikas iš balso suprato, kad ji labai stengiasi atrodyti sukalbama. — 
Bet privalau rasti paralelių su pirmąja žmogžudyste, man reikia ap- 
tikti panašumų, kad nustatyčiau žudiką, o dabar neturiu nieko. 

Juodu priėjo palatą. Prie durų stovėjo du uniformuoti policinin- 
kai. 

— Jums tai svarbu, - pasakė Erikas. - Bet pagalvokite apie tai, kad 
jis ką tik rado nužudytą žmoną. 


ERIKAS ĮĖJO PASKUI MARGOTĄ į palatą, kurioje stovėjo du fo- 
teliai, sofa, žemas baltas staliukas, dvi kėdės ir vandens pilstymo apa- 
ratas su plastikiniais puodeliais bei šiukšlinė. 

Ant grindų po palange mėtėsi sudužęs vazonas, o ant linoleumo 
aplink jį — ištryptos žemės. 

Ore tvyrojo įtampa ir prakaito kvapas. Vyras kiūtojo tolimiausia- 
me kampe, lyg būtų bandęs pasitraukti kiek galima nuošaliau. 

Pamatęs Eriką ir Margotą jis nuslinko prie sofos, nugara prisi- 
spaudęs prie sienos. Vyras atrodė labai išblyškęs, jo paraudusios akys 
neramiai lakstė. Šviesiai mėlyni marškiniai išsipašioję, pažastys šla- 
pios nuo prakaito. 

- Laba diena, Bjornai, - pasisveikino Margota. — Čia Erikas, jis 
gydytojas. 

Sunerimęs vyras pažvelgė į Eriką ir vėl pasitraukė į kampą. 

— Laba diena, - pasisveikino Erikas. 

— Aš nesergu. 

— Taip. Bet dėl to, ką patyrėte, turite teisę į slaugą, - dalykiškai 
paaiškino Erikas. 

- Jūs nežinote, ką aš patyriau, - atsakė vyras ir kažką sušnabždėjo. 

- Žinau, kad negavote raminamųjų, — ramiai pasakė Erikas. — 
Bet turėtumėte žinoti, kad yra galimybė, jei... 

— Kokio velnio man ryti tabletes? — pertraukė vyras. - Ar jos pa- 
dės? Pagerės? 


— Ne, bet... 


— Ar tada pamatysiu Saną gyvą? — rėkė jis. - Juk to nebus, tiesa? 

— To, kas atsitiko, nepakeisi, — rimtai ištarė Erikas. - Bet jūsų po- 
žiūris į tai, kas atsitiko, pasikeis, nepaisant to, ką darysite... 

— Aš net nesuprantu, ką sakote. 

— Tik mėginu paaiškinti, kad jūsų jausmai yra proceso dalis ir kad 
galite pasirinkti, ar priimti mano pagalbą šiame procese. 

Bjornas dirstelėjo jam į akis ir pasitraukė, nugara braukdamas per 
sieną. 

Margota pastatė ant staliuko garso įrašų grotuvą, įjungė įrašymo 
funkciją ir pasakė datą, valandą bei nurodė, kas yra kambaryje. 

— Tai penktas pokalbis su Bjornu Kernu, - užbaigė ji ir kreipėsi į 
vyrą, kuris tuo metu baksnojo sofos atkaltę. - Bjornai, ar galėtumėte 
savo žodžiais papasakoti... 

— Apie ką? - iškart paklausė jis. - Apie ką? 

— Kaip grįžote namo? 

— Kam? - sušnabždėjo jis. 

— Nes noriu žinoti, kas atsitiko ir ką matėte. 

— O ką? Aš tiesiog grįžau namo. Juk tai teisėta? 

Vyras užsidengė rankomis ausis ir ėmė tankiai alsuoti. Erikas pa- 
stebėjo, kad jo abiejų rankų krumpliai kraujuoja. 

— Ką matėte? - pakartojo pavargusiu balsu Margota. 

— Kodėl klausiate? Nežinau, kodėl vis dar klausinėjate. Po vel- 
nių... 

Bjornas papurtė galvą bei šiurkščiai pasitrynė rankomis burną ir 
akis. 

- Žinokite, kad čia, šiame kambaryje, esate saugus, - prabilo Eri- 
kas. — Jūs manote, kad negalite atsipalaiduoti, kad tai neįmanoma, 
bet tai įmanoma. 

Vyras užkišo nagą už atsiknojusio tapeto ir atplėšė nedidelę juos- 


telę. 


— Aš galvoju taip, - pasakė Bjornas nežiūrėdamas į juos. —- Aš 
galvoju, kad viską turiu perdaryti, bet šįkart teisingai... Turiu nuva- 
žiuoti namo ir vėl įeiti pro duris, o tada viskas bus gerai. 

— Ką norite tuo pasakyti? - paklausė Erikas, žiūrėdamas jam į 
akis. 

- Žinau, kaip tai skamba. Bet pagalvokit, o jeigu yra būtent taip. 
Juk jūs nežinote, —- pasakė jis ir apimtas nevilties mostelėjo, lyg no- 
rėdamas juos nutildyti. - Aš galiu įeiti į vidų, peržengti slenkstį ir 
pašaukti Saną... Ji žino, kad aš ko nors parvežiau - aš visada parvežu 
lauktuvių iš bemuitės parduotuvės... Aš nusiaunu ir einu vidun... 

Jis atrodė visiškai palaužtas. 

- Ant grindų žemės, - sušnabždėjo jis. 

- Ar ant grindų buvo žemių? - paklausė Margota. 

— Užsičiaupk! — suriko Bjornas taip, kad jo balsas nutrūko. 

Perėjęs žemėtomis grindimis jis paėmė kitą vazoną ir sviedė į sie- 
ną. Plastikinis vazonas kaukštelėjo ir suskilęs nukrito, o žemės pabi- 
ro už sofos. 

— Po velnių, - nusikeikė jis gaudydamas kvapą. 

Vyras atsirėmė į sieną abiem rankomis, nuleido galvą ir iš jo bur- 
nos nutįso seilės. 

— Bjornai? 

— Po velnių, tai neįmanoma, - pasakė jis beveik verkdamas. 

— Bjornai, - lėtai kalbino Erikas. - Margota turi sužinoti dau- 
giau, kas atsitiko. Tai jos darbas. Mano darbas - padėti jums. Aš čia 
dėl jūsų... Aš įpratęs bendrauti su žmonėmis, kuriems sunku, kurie 
patyrė didelių netekčių, siaubingų dalykų... tokių, kurių neturėtų 
patirti nė vienas žmogus. Deja, kai kuriems iš mūsų tai yra gyveni- 
mo dalis. 

Vyras neatsakė. Jis tyliai verkė. Akys patamsėjusios, paraudusios, 


blizgios. 


— Ar norite stovėti ten? — ramiai paklausė Erikas. - Ant fotelio 
nesėsite ? 

— Nesvarbu. 

— Man taip pat. 

— Gerai, - sušnabždėjo Bjornas ir atsisuko į jį. 

— Aš jau sakiau ir prisimenu, ką man atsakėte, bet mano darbas — 
pasiūlyti jums visą prieinamą pagalbą... Galiu duoti raminamųjų. Jie 
nepanaikins siaubo, bet paniką - taip. Ji bus prislopinta. 

— Galite man padėti? - po kiek laiko sušnabždėjo vyras. 

— Galiu padėti žengti pirmuosius žingsnius, kad... išgyventumėte 
sunkiausią laiką, - ramiai paaiškino Erikas. 

— Pagalvojęs apie namų slenkstį aš pradedu drebėti... nes turėjau 
peržengti kitą slenkstį, ne tą. 

— Suprantu tą jausmą. 

Bjornas atsargiai palietė lūpas, lyg jos būtų skaudžios. 

— Norite, kad atsisėsčiau? — paklausė jis ir atsargiai dirstelėjo į 
Eriką. 

— Jeigu jums taip patogiau. 

Vyras atsisėdo pirmą kartą per tą laiką. Erikas juto, kad Margota 
stebi jį, bet neatsisuko. 

— Kaip atrodo, jei peržengiate kitą slenkstį ? 

— Nenoriu apie tai galvoti. 

— Bet prisimenate? 

— Ar galite pašalinti... paniką? - sušnabždėjo vyras Erikui. 

— Nuspręskite pats. Bet aš mielai sėdėsiu čia ir kalbėsiuosi su 
jumis kartu su Margota... arba jūs ir aš galime pasikalbėti atskirai... 
Taip pat galime išbandyti hipnozę — tai gali padėti pereiti sunkiau- 
sius dalykus. 

— Hipnozę? 


— Kai kurie mano, kad ji padeda, - paprastai atsakė Erikas. 

— Ne, - šypsodamasis tarė Bjornas. 

— Hipnozė yra tik atsipalaidavimo ir susikaupimo derinys. 

Bjornas be garso nusijuokė, ranka užsidengęs burną, pakilo nuo 
sofos, nuėjo palei sieną, vėl atsistojo kampe ir atsisuko į Eriką. 

— Manau, kad gal būtų gerai išgerti minėtųjų vaistų... 

- Taip, - linktelėjo Erikas. - Galiu duoti jums Sžeso/ido*. Ar esate 
girdėjęs apie tokį vaistą? Jus apims šiluma ir nuovargis, bet pasijusite 
daug ramesnis. 

— Gerai. 

Bjornas kelis kartus vožė delnu į sieną, o paskui nuėjo prie van- 
dens aparato. 

— Paprašysiu, kad slaugytoja atneštų tabletę, - pasakė Erikas. 

Jis išėjo iš kambario įsitikinęs, kad Bjornas Kernas netrukus pa- 


prašys hipnozės. 


TI I, 


" Stesolidas - diazepamas, mažina nervinę įtampą, padidėjusį dirglumą ir agresją. 


4-ASIS MAŽOJO JANSO SKVERO NAMAS išsiskyrė iš aplinkinių 
pastatų tamšiu fasadu ir gotikiniais raštais, ornamentais, erkeriais, 
piliastrais ir tarsi nėriniuotais skliautais. 

Apatiniame aukšte užuolaidos buvo užtrauktos, nes kitaip būtų 
buvę galima spoksoti vidun. 

Erikas pažvelgė į lapelį su adresu, kiek padvejojo, o paskui įžengė 
pro dideles namo duris. Jis niekam apie tai nebuvo užsiminęs. 

Einant link buto durų pilve kažkas virptelėjo. Laiptinėje girdėjo- 
si tyli pianino muzika. Erikas dirstelėjo į laikrodį ir pamatęs, kad dar 
ankstoka, sustojo palaukti. 

Pavasarį savo pašto dėžutėje jis rado lapelį, kuriame buvo rekla- 
muojamos pianino pamokos. Jis kiek skubotai užsakė intensyvius 
kursus savo sūnui Benjaminui, kuriam vasaros pradžioje sukaks aš- 
tuoniolika. 

„Niekada ne per vėlu išmokti groti kokiu nors instrumentu“, - 
pagalvojo jis. Pats visada svajojo skambinti pianinu, sėdėti vienatvėje 
ir groti kokį melancholišką Šopeno noktiurną. 

Bet dieną prieš gimtadienį Nelė pareiškė, kad nereikia būti psi- 
chologu, kad suprastum, jog jis savo svajonę perkėlė Benjaminui. 

Tada Erikas skubiai nupirko sūnui vairavimo pamokas. Benjami- 
nas apsidžiaugė, o Simona pasakė, kad jis dosnus. 

Erikas buvo įsitikinęs, kad atšaukė pianino pamokas, bet šįryt 


gavo elektroninį laišką, kuriuo buvo priminta apie pirmąją pamoką. 


Erikas be galo drovėjosi, bet vis dėlto nusprendė nueiti ir suteikti 
sau galimybę. 

Einant link durų, keliant prie skambučio pirštą ir spaudžiant 
šmėstelėjo mintis apsisukti ir nusiųsti trumpąją žinutę, kad jis jau 
atsisakė pamokų. 

Pianino muzika nenutilo, bet kažkas lengvai pribėgo prie durų. 

Duris atidarė vaikas, gal septynerių mergaitė didelėmis, šviesio- 
mis akimis ir pasišiaušusiais plaukais. Ji vilkėjo taškuotą naminę su- 
knelę, o rankoje laikė žaislinį ežiuką. 

— Pas mamą mokinys, - pasakė ji tyliai. 

Iš buto sklido graži muzika. 

— Man paskirta ateiti septintą valandą... Aš mokysiuos skambinti 
pianinu, - paaiškino jis. 

— Mama sako, kad reikia pradėti, kai esi mažas. 

- Jei nori išmokti puikiai, o man nepavyks, - tarė jis šypsodama- 
sis. - Džiaugsiuosi, jei pianinas neužsikiš ausų arba neapsivems. 

Mergaitė nesusilaikiusi šyptelėjo. 

— Ar galiu paimti jūsų striukę? — prisiminusi paklausė ji. 

— Ar pakelsi? 

Jis padėjo savo sunkią striukę ant jos plonų rankų ir žiūrėjo, kaip 
vaikas eina link aukštų spintų toliau prieškambaryje. 

Koridoriumi artėjo maždaug trisdešimt penkerių moteris. Ji atro- 
dė susimąsčiusi, o gal tik klausėsi pianino muzikos. 

Jos plaukai juodi, nukirpti berniukiškai, o akis dengė maži saulės 
akiniai apvaliais stiklais. Lūpos - blyškiai rožinės, regis, visai nepasi- 
dažiusi, bet atrodė tarsi prancūzų kino žvaigždė. 

Erikas suprato, kad ji ir yra Džekė Federer, pianino mokytoja. 

Moteris vilkėjo retai megztą juodą megztinį ir segėjo odinį sijo- 
ną, avėjo balerinos stiliaus bateliais. 


— Benjaminas? 


— Aš Erikas Marija Barkas. Iš tikrųjų buvau užsakęs pamokas sū- 
nui, Benjaminui... Turėjo būti gimtadienio dovana, bet jam nepasa- 
kiau... Atėjau aš, nes iš tikrųjų išmokti groti noriu pats. 

— Norite išmokti groti pianinu? 

— Galbūt esu per senas, - skubiai pridūrė jis. 

- Įeikite, aš užbaigsiu pamoką. 

Jis nusekė paskui moterį koridoriumi. Eidama ji braukė pirštų 
galiukais per sieną. 

— Savaime suprantama, Benjaminas gavo kitą dovaną, - pasakė 
jis nusisukusiai moteriai. 

Ji atidarė duris ir muzika suskambo garsiau. 

— Sėskitės, - pasakė moteris, sėsdamasi ant paties sofos krašto. 

Pro aukštus langus į žaliuojantį vidinį kiemą plūdo šviesa. 

Prie juodo pianino tiesi sėdėjo šešiolikmetė mergina. Ji skambi- 
no sudėtingą kūrinį, linguodama visu kūnu, vertė lapus su natomis, 
pirštai bėgiojo klavišais, o pėdos atsargiai spaudė pedalus. 

— Prašau išlaikyti taktą, - priminė Džekė, pakėlusi smakrą. 

Mergina išraudo, bet grojo toliau. Skambėjo nuostabiai, bet Eri- 
kas matė, kad Džekė nepatenkinta. 

Jis pagalvojo, kad galbūt moteris yra buvusi pasaulinė žvaigždė, 
garsi pianistė, apie kurią turėtų būti girdėjęs - Džekė Federer, diva, 
namuose nešiojanti akinius nuo saulės. 

Kūrinys baigėsi, tik paskutiniai akordai dar skambėjo, tilo ir pa- 
mažu išnyko, kai mergina atleido dešinįjį pedalą, kad surdinos pri- 
slopintų stygų skambėjimą. 

— Gerai, šiandien skambėjo daug geriau, - konstatavo Džekė. 

— Ačiū, - padėkojo mergina, susirinko natų lapus ir išskubėjo. 

Pasidarė tylu. Didelis medis vidiniame kieme metė ant šviesių 
medinių grindų linguojančius žalius šešėlius. 

— Norite groti pianinu, - prabilo Džekė, pakildama nuo sofos. 


— Aš visada apie tai svajojau, bet niekada neišmokau... Savaime 
suprantama, visiškai neturiu gabumų, — skubiai pasiaiškino Eri- 
kas. - Esu nemuzikalus. 

- Gaila, - dusliai tarė ji. 

- Hm. 

— Teks pabandyti, — tarė ji ir atrėmė ranką į sieną, lyg norėdama 
pasilaikyti. 

— Mama, aš padariau gaivos, - pasakė mergaitė, įėjusi į kambarį 
su padėklu, ant kurio stovėjo stiklinė. 

— Paklausk svečio, ar jis ištroškęs. 

— Arjūs ištroškęs? 

— Labai ačiū, kokia tu gera, - padėkojo Erikas ir gurkštelėjo gėri- 
mo. - Ar tu taip pat skambini pianinu? 

— Aš groju geriau negu mama, kai ji buvo mano amžiaus, - pa- 
reiškė mergaitė, lyg būtų girdėjusi šią frazę daugybę kartų. 

Džekė nusišypsojo ir kiek negrabiai perbraukė dukrai pasišiaušu- 
sius plaukus ir sprandą, o paskui vėl atsisuko į Eriką. 

— Jūs sumokėjote už dvidešimt pamokų. 

— Aš trupučiuką perlenkiu lazdą, - prisipažino Erikas. 

— Kokie būtų jūsų tikslai? 

— Iš tiesų fantazuoju, kad galėsiu pagroti kokią Šopeno sonatą 
ar... noktiurną, — prisipažino Erikas, jausdamas, kad rausta. - Bet 
suprantu, kad teks pradėti nuo kokio Kačių marso. 

— Mes galime pradėti nuo Šopeno, bet gal geriau pabandykime 
kokį etiudą. 

- Jei yra koks trumpas. 

— Madelena, paduok man Šopeno... 25-ojo opuso pirmąjį etiudą. 

Mergaitė ėmė ieškoti lentynoje prie pat Džekės, ištraukė vieną 
Segtuvą ir išėmė iš jo natas. Tik tada, kai ji įspraudė lapus mamai į 


ranką, Erikas suprato, kad mokytoja akla. 

SĖDĖDAMAS PRIEŠAIS JUODĄ blizgantį pianiną su auksiniu už- 
rašu C Bechštein, Berlin, Erikas šypsojosi. 

- Jam reikia nuleisti kėdutę, - pastebėjo mergaitė. 

Erikas atsistojo ir nuleido sėdynę keliskart pasukęs didelę ranke- 
ną. 

— Pradėsime nuo dešinės rankos ir laikysimės jos, bet kai kuriuos 
tonus akcentuosime kairiąja. 

Jis nužvelgė šviesų moters veidą, tiesią nosį ir pravirą burną. 

— Žiūrėkite ne į mane, o į natas ir klavišus, - įspėjo ji, pasilenkė 
Erikui virš peties ir mažuoju pirštu švelniai paspaudė juodą klavišą. 
Pianino viduje suskambo aukštas garsas. 

- Žemoji E vadinama „es“... Pradėsime nuo pirmosios gamos, 
kuri sudaryta iš šešių natų, šešių šešioliktinių, - pasakė mokytoja ir 
pagrojo. 

— Gerai, - sumurmėjo Erikas. 

— Kur aš pradėjau? 

Jis paspaudė klavišą — pasigirdo skambus garsas. 

— Spauskite mažyliu. 

— Iš kur jūs žinote... 

— Nes tai natūralu. Grokite. 

Erikas išvargo tą pamoką, klausydamasis mokytojos nurodymų, 
kreipdamas dėmesį į pirmąją natą iš šešių, bet susipainiojo, kai ji pri- 
dėjo dar vos kelias kairiąja ranka. Kartais moteris paliesdavo jo ran- 


ką ir paragindavo neįtempti pirštų. 


— Gerai. Jūs pavargote, tad tuo ir baikime, - paprastai pasakė 
Džekė. - Gerai padirbėjote. 

Ji pasakė, kada ateiti kitą kartą, o paskui paprašė, kad mergaitė 
palydėtų vyrą iki durų. Juodu praėjo pro uždarytas duris, ant kurių 
kabojo didelis lapas su vaikiškos rankos užrašu „Įeiti draudžiama!“ 

— Čia tavo kambarys? 

— Gali įeiti tik mama. 

— Kai buvau mažas, į mano kambarį negalėdavo įeiti net mama. 

— Negalėdavo? 

— Aš buvau nupiešęs didelę kaukolę ir pakabinęs ant durų, bet 
man atrodo, kad mama vis tiek įeidavo, nes kartais rasdavau pakeistą 
patalynę. 

Erikas išėjo į gaivų vakaro orą. Jautėsi taip, lyg per pamoką būtų 
beveik nekvėpavęs. Nugara buvo įsitempusi iki skausmo. Vis dar 
kažkodėl buvo gėda. 

Grįžęs namo ilgai stovėjo duše po šiltu vandeniu, o paskui pa- 
skambino pianino mokytojai. 

— Džekė klauso. 

— Sveiki, čia Erikas Marija Barkas, jūsų naujasis mokinys... 

— Sveiki, - ištarė ji nustebusi. 

- Skambinu... atsiprašyti. Veltui sutrukdžiau jums visą vakarą ir... 
suprantu, kad tai beviltiška, kad man per vėlu... 

— Kaip sakiau, jūs gerai dirbote, - pasakė Džekė. - Atlikite prati- 
mus, kuriuos daviau, ir greitai vėl pasimatysime. 

Erikas nežinojo, ką pasakyti. 

— Labanaktis, — ištarė ji ir padėjo ragelį. 

Prieš eidamas miegoti jis įjungė 25-ąjį Šopeno opusą, kad supras- 
tų, ko siekia. Išgirdęs čiurlenančius pianisto Mauricijaus Polinio to- 


nus, galėjo tik nusijuokti. 

SAULĖ KABOJO AUKŠTAI virš medžių, silpnas vėjas plazdeno bal- 
tos ir mėlynos spalvos plastikinę juostelę. Virš asfalto šokčiojo saulės 
apšviestas juostelės šešėlis. 

Budintys policininkai praleido juodą Li2co/p Towncar, kuris lė- 
tai nuriedėjo Stenhamaro gatve. Automobilio lakas tarsi naktinis 
miškas atspindėjo žalius sodus. 

Pasukusi į kelkraštį ir atsargiai sustojusi už policijos automobilio 
Margota Silverman dar pasėdėjo automobilyje padėjusi ranką ant 
rankinio stabdžio. 

Ji prisiminė, kaip jie stengėsi nustatyti Susanos Kern tapatybę, 
kol dar ne vėlu, po valandos suprato, kad jau per vėlu, bet vis dar 
ieškojo. 

Margota su Adamu buvo nuėję pas pavargusius informacinių 
technologijų ekspertus, kurie pareiškė, kad įrašo šaltinio neįmano- 
ma atsekti. Tada atėjo pranešimas. 

Netrukus po antros valandos nakties atvyko kriminalistikos eks- 
pertai ir buvo atitverta visa teritorija tarp Bromos bažnyčios ir Li- 
lengso gatvės. 

Dieną vyko ypač sudėtingas nusikaltimo vietos tyrimas, tuo pat 
metu, padedant psichiatrui Erikui Marijai Barkui, buvo mėginta ap- 
klausti aukos vyrą. 

Policija apėjo visus kaimynus, peržiūrėjo visus artimiausių eis- 
mo stebėjimo kamerų įrašus. Dabar Margota nusprendė susitikti su 


Adamu ir ekspertu Eriksonu. 


Giliai atsikvėpusi, pasiėmė McDonald's maišelį ir išlipo. 

Už apsauginės juostos prie Stenhamaro gatvės buvo išaugusi gė- 
lių kupeta, degė trys žvakės. Keli šoko ištikti kaimynai buvo susirin- 
kę bendruomenės namuose, bet dauguma nenukrypo nuo kasdienio 
gyvenimo arba savaitgalio planų. 

Įrariamųjų nebuvo. 

Buvusį Susanos vyrą policija rado su jų sūnumi futbolo aikštė- 
je Kristinebergo stadione. Kai pasikvietė jį pakalbėti nuošaliau, jau 
buvo žinoma, kad vyras turi alibi. 

Margotai buvo perduota, kad išgirdęs žinią jis sugrįžo į vartus ir 
gaudė vieną po kito kamuolius, spardomus sūnaus. 

Neturėdama liudininkų ir teismo ekspertizės rezultatų ryte Mar- 
gota sudarė grupei pradinio tyrimo planą. 

Ypatingą dėmesį skirdami ką tik paleistiems arba atostogų išleis- 
tiems seksualiniams nusikaltėliams, jie turės surasti visus nusikaltė- 
lius, paleistus iš institucijų ir klinikų pastaraisiais metais, o paskui 
dirbti su nusikaltėlių profilius sudarančia grupe. 

Vis dar kramtydama Margota suspaudė maišelį ir padavė jį uni- 
formuotam policininkui. 

— Privalau valgyti už penkis, - pasakė ji. 

Lyg pavargusi perkėlė plastikinę juostelę sau per galvą ir sunkiais 
žingsniais pasuko link Adamo, laukiančio prie vartelių. 

— Girdėjai, kad jokio serijinio žudiko nėra, - pareiškė ji niūriai. 

- Žinau, - atsiliepė jis ir praleido ją pirmą pro vartelius. 

— Valdžia, - atsiduso ji. - Velniai griebtų, ką jie sau mano? Va- 
kariniai laikraščiai apie tai paskelbs, nesvarbu, ką besakytume. Po- 
licininkai jiems kaip medžioklės taikinys. Mes privalome laikytis 
taisyklių, o tai tas par, kaip šaudyti į sumautą kibirą. 


- Žvejoti kibire, — pataisė Adamas. 


— Mes nežinome, kaip žiniasklaida paveiks nusikaltėlį, - tęsė ji. — 
Jis gali pasijusti demaskuotas ir tapti atsargesnis, atsitraukti... Arba 
dėmesys paglostys jo savimeilę ir jis pasidarys pernelyg drąsus. 

Per namo langus švietė prožektoriai - lyg viduje būtų flmuojama 
arba vyktų mados fotosesija. 

Kriminalistikos ekspertas Eriksonas atidarė kokakolos skardinę 
ir paskubomis atsigėrė, lyg pirmuosiuose burbuliukuose slypėtų ko- 
kia magiška galia. Jo veidas suprakaitavęs, veido kaukė nusmaukta 
po smakru, o baltas apsauginis kombinezonas buvo aptempęs di- 
džiulį pilvą. 

- Ieškau Eriksono, - pasakė Margota. 

— Ieškokite didžiulio verkiančio morengo, jei paminėsite 52 dy- 
dį, - pasakė Eriksonas ištiesdamas ranką. 

Kol Margota ir Adamas vilkosi plonus apsauginius drabužius, 
Eriksonas papasakojo, kad ant lauko laiptų jam pavyko paimti 43-ojo 
dydžio guminių batų atspaudus, tačiau viduje visi pėdsakai sugadinti 
ir užteršti, nes aukos vyras išplovė grindis. 

— Viskam reikia penkiskart daugiau laiko, - pasiskundė jis, bal- 
ta nosine nusibraukdamas nuo skruostų prakaitą. - Ir nebus jokios 
įprastos rekonstrukcijos, bet turiu minčių, kaip viskas galėjo vykti. 
Apie tai galime pakalbėti. 

— O kūnas? 

— Susaną apžiūrėsime, bet ji buvo perkelta ir... Na, žinote patys. 

— Paguldyta į lovą, - pridūrė Margota. 

Eriksonas padėjo jai užsitraukti apsauginio kombinezono už- 
trauktuką, o Adamas atsiraitojo savo nepatogaus kombinezono ran- 
koves. 

— Mes galėtume pradėti programą vaikams apie tris morengus, — 


pasakė Margota, rankomis apglėbusi pilvą. 


Jie užsirašė į buvusiųjų nusikaltimo vietoje sąrašą ir nuėjo su 
Eriksonu prie lauko durų. 

— Pasiruošę? — paklausė netikėtai surimtėjęs Eriksonas. — Įprasti 
namai, paprasta moteris, visi tie geri praėję metai ir staiga — per ke- 
lias minutes namuose įvyksta pragaras. 

Jie įėjo vidun, sučežėjo apsauginė plėvelė, už nugaros užsidarė 
durys, kurių vyriai sucypė tarsi pagautas zuikis. Dienos šviesos neli- 
ko. Staigus skirtumas tarp vėlyvos vasaros ir pustamsio koridoriaus 
apakino akis. 

Jie stovėjo tol, kol akys apsiprato. 

Buvo šilta, ant staktos ir aplink durų spyną matėsi kruvini rankų 
atspaudai — akivaizdu, kad braukė išsigandęs žmogus. 

Ant plastikine plėvele uždengtų grindų riogsojo dulkių siurblys 
be antgalio. Iš vamzdžio buvo ištekėję tamsaus kraujo. 

Adamo burnos kaukė tankiai kilnojosi, kakta išrasojo. 

Jie nusekė paskui Eriksoną blizgančiomis apsauginėmis plokštė- 
mis, išdėliotomis link virtuvės. Ant linoleumo matėsi kruvini pėdų 
atspaudai. Juos buvo bandyta nušluostyti, bet kažkas vėl pripėdavo. 
Viena plautuvė buvo užsikimšusi ištežusiu virtuviniu popieriumi, o 
drumzliname vandenyje matėsi dušo šepetys. 

— Mes paėmėme Bjorno pėdų atspaudus, - pasakė Eriksonas. — Iš 
pradžių jis vaikščiojo kruvinomis kojinėmis, paskui basas... Kojinės 
įmestos tarp virtuvinių atliekų. 

Jis nutilo. Jie nuėjo į koridorių, jungiantį virtuvę su valgomuoju 
ir svetaine. 

Vykstant tyrimui, nusikaltimo vieta keičiasi ir nyksta. Kad ne- 
prarastų įrodymų, kriminalistikos ekspertai pradeda nuo šiukšlinių 
ir automobilių toje teritorijoje - patikrina juos, taip pat užfiksuoja 


kvapus ir kitas besikeičiančias detales. 


Paprastai nusikaltimo vieta tiriama pradedant nuo lauko ir ju- 
dant į vidų; link kūno ir nusikaltimo vietos artėjama atsargiai. 

Svetainė buvo ryškiai apšviesta. Į nosį skverbėsi salsvas kraujo 
kvapas. Chaosas buvo keistai prislopintas, nes baldai buvo nuvalyti 
ir sustatyti į vietas. 

Vakar vakare Margota žiūrėjo įrašą, kuriame Susana stovėjo šia- 
me kambaryje ir šaukštu kabino ledus tiesiai iš pakuotės. 

Netoliese esančiame oro uoste ūždamas nusileido lėktuvas, dre- 
bindamas sekciją. Margota atkreipė dėmesį, kad visos porcelianinės 
fhgūrėlės gulėjo, lyg miegotų. 

Virš kruvinos šluotos, numestos už sofos, zirzė musės. Vanduo 
kibire buvo tamsiai raudonas, o grindys perbraukytos dryžiais. Pa- 
gal šlapius pėdsakus ant grindjuosčių ir aplink baldus buvo galima 
suprasti, kaip judėjo šluota. 

— Iš pradžių jis mėgino kraują susiurbti, - paaiškino Eriksonas. — 
Man atrodo, kad jis mėgino išplauti su šluota, indų mazgote ir išva- 
lyti virtuviniu popieriumi. 

- Jis nieko neprisimena, —- pasakė Margota. 

— Beveik visi ištiškusio kraujo pėdsakai sunaikinti, bet jis nepa- 
stebėjo čia, - tarė Eriksonas, rodydamas į siaurą tapeto juostą, ap- 
taškytą krauju. 

Jis buvo panaudojęs senąją techniką — ištempęs ant sienos aštuo- 
nis siūlus tarp išorinių lašų, kad surastų konvergencijos tašką — vie- 
tą, iš kur kraujas tiško. 

— Čia tiksli vieta... peilis įsmigo įstrižai iš viršaus, gana giliai, — 
pasakė pridusęs Eriksonas. - Panašu, kad tai vienas iš pirmųjų smū- 
gių. 

— Nes ji stovėjo, - tyliai ištarė Margota. 


— Nesji vis dar stovėjo, - patvirtino jis. 


Margota vėl pažvelgė į sekciją su gulinčiomis statulėlėmis ir pa- 
galvojo, kad Susana bus pastūmusi ją, kai susvirduliavo, mėgindama 
pabėgti. 

- Šita siena nuplauta, - parodė Eriksonas. — Taigi dabar teks spė- 
lioti, bet ji galbūt stovėjo nugara į sieną ir nuslydo remdamasi į ją 
ant grindų... galbūt pasivertė ant šono, spardėsi... nes ten gulėjo kurį 
laiką su perdurtu plaučiu. 

Margota sunkiai pasilenkė ir išvydo ant sofos atkaltės įstrižai iš- 
tiškusį kraują, galbūt aukai iškvepiant arba sukosėjus. 

— Bet kraujas tęsiasi link ten, ar ne - bent jau taip atrodo, - pa- 
rodė ji. - Susana kovojo kaip žvėris... 

— Ar mes bent jau žinome, kur Bjornas ją rado? - paklausė Ada- 
mas. 

— Ne, bet čia buvo ištekėję daug kraujo, - pasakė rodydamas 
Eriksonas. 

- Ir ten, - pastebėjo Margota mosteldama link lango. 

- Taip, ji buvo ten, bet buvo nuvilkta ten... Mirusi ji buvo tampo- 
ma į kelias vietas: gulėjo ant sofos ir... vonios kambaryje ir... 


— Ber dabar ji miegamajame, - pertraukė Margota. 

BALTA PROŽEKTORIŲ ŠVIESA buvo nutvieskusi miegamąjį, lan- 
guose atsispindėdama daugybe akinamų saulių. Viskas apšviesta — 
kiekvienas siūlas, kiekviena dulkė. Per šviesiai pilką kiliminę dangą 
iki lovos matėsi kraujo lašų eilutė, tarsi vėrinys iš mažų juodų perlų. 

Margota sustojo prie durų, tačiau girdėjo, kad anie du nuėjo iki 
lovos ir sustojo, nes nebesigirdėjo čežančių kombinezonų. 

— Viešpatie, - aiktelėjo Adamas pusbalsiu. 

Margota vėl prisiminė įrašą - kaip Susana vaikščiojo paskui save 
vilkdama kelnes, užkibusias ant vienos pėdos, o paskui nuspyrė jas. 

Komisarė nuleido akis ir pamatė, kad drabužiai guli ant kėdės 
tvarkingai sulankstyti. 

— Margota, kaip jautiesi? 

Ji pažvelgė Adamui į akis ir pamatė, kad jo vyzdžiai išsiplėtę. Šalia 
tingiai zvimbė musės. Ji prisivertė pažvelgti į auką. 

Antklodė buvo užtraukta iki smakro. 

Iš veido likusi tik tamsiai raudona, sumaitota masė. Žudikas bus 
kirtęs, pjaustęs, badęs ir kapojęs. 

Prisiartinusi pamatė, kad viena akis įstrižai spokso į lubas. 

Eriksonas nudengė antklodę, sukietėjusią nuo sukrešėjusio krau- 
jo. Medžiaga buvo prilipusi prie odos. Čežėdami ėmė byrėti sudžiū- 
vusio kraujo trupiniai. 

Adamas skubiai užsidengė burną ranka. 

Veidas, kaklas ir krūtinės ląsta žvėriškai sumaitoti. Mirusioji buvo 


nuoga, kruvina ir žaizdota, po oda matėsi kraujosruvos. 


Eriksonas ėmė fotografuoti kūną, o Margota parodė į pilkšvai ža- 
lią dėmę dešinėje pilvo pusėje. 

— Taip būna, - pasakė Eriksonas. 

Aplink rusvą kuokštelį ant Veneros kauburėlio buvo pradėję at- 
augti plaukai. Vidinėje šlaunų pusėje nesimatė jokių smurto pėdsa- 
kų. 

Eriksonas padarė kelis šimtus kūno nuotraukų - nuo galvos, pa- 
dėtos ant pagalvės, iki pat kojų pirštų galiukų. 

— Aš prašau, Susana, leisti man prisiliesti, - sušnabždėjo jis ir pa- 
kėlė jos kairę ranką. 
čias, kad ji mėgino prisidengti nuo smūgių. 

Įgudusiais judesiais jis pakrapštė aukos panages - būtent ten daž- 
niausiai ieškoma užpuoliko DNR. Iš kiekvienos panagės paimtus 
pavyzdžius jis dėjo į atskirus indelius, užklijavo etiketes ir užsirašė 
pastabas kompiuteryje, kurį buvo pasistatęs šalia lovos staliuko. 

Jos pirštai buvo lankstūs, nes kūnas buvo jau atsileidęs. 

Baigęs procedūrą su nagais, prieš pradėdamas obdukciją, jis at- 
sargiai užmovė ant rankos popierinį maišelį ir apvyniojo jį lipnia 
juostele. 

— Kiekvieną savaitę lankausi paprastų žmonių namuose, - tyliai 
pasakė Eriksonas. - Pas visus būna sudaužytų stiklų, nuverstų baldų 
ir ant grindų pritaškyto kraujo. 

Tada apėjo lovą ketindamas imtis kitos rankos. Staiga, jau ketinęs 
ją pakelti, stabtelėjo. 

— Rankoje kažkas yra, - pasakė jis siekdamas kameros. - Matote? 

Margota pasilenkė. Tarp mirusiosios pirštų blizgėjo tamsus daik- 
tas. Anksčiau jo nesimatė, nes buvo suspaustas delne dėl ržg07 mortis, 


bet išlindo, kai delnas atsipalaidavo. 


Eriksonas paėmė moters ranką ir atsargiai ištraukė daiktą. Atro- 
dė, kad moteris vis dar nori priešintis, bet jau nebeturi jėgų kovoti. 

Kol didžiulis eksperto kūnas užstojo auką, Margota nematė, kas 
moters delne. 

Paskui aiškiai pasimatė maža, nudaužta porcelianinės stirnos gal- 
vutė. 

Blizganti, kaštoninė, o apačia - balta kaip cukrus. 

Kas įdėjo ją į delną - žudikas ar vyras? 

Margota prisiminė porceliano kolekcijos sekciją. Ji buvo beveik 
įsitikinusi, kad figūrėlės, nors ir gulėjo, nebuvo sudužusios. 

Ji atsitraukė, lyg norėdama apžvelgti kambarį. Eriksonas pasi- 
lenkė prie negyvos moters ir fotografavo rudą, blizgančią galvutę. 
Adamas susmukęs sėdėjo ant pufo, lyg stengdamasis susilaikyti, kad 
neapsivemtų. 

Margota grįžo prie sekcijos ir ėmė apžiūrinėti nuverstas figūrėles. 
Visos gulėjo lyg negyvos, bet nė viena nebuvo sudaužyta, nė vienai 
netrūko galvos. 

Kodėl tada aukos delne suspausta stirnos galvutė? 

Ji pažvelgė į miegamajame žybčiojančią blykstę bei nutarė nueiti 
į kambarį ir paskutinį kartą apžiūrėti kūną, kol jo dar neperkėlė į 


teismo ekspertizės skyrių Solnoje. 

RYTAS. ERIKAS MARIJA BARKAS stovėjo prie kasos psichologi- 
jos klinikos kavinėje, ketindamas sumokėti už kavą. Traukdamas pi- 
niginę pajuto, kad po pianino pamokos skauda pečius. 

— Už kavą jau sumokėta, - pasakė moteris prie kasos. 

— Sumokėta? 

- Jūsų draugas sumokėjo už kavą iki pat Kalėdų. 

— Arjis prisistatė? 

— Nestoras. 

Erikas šypsodamasis linktelėjo, pasiėmė puodelį ir pagalvojo, kad 
reikės pasikalbėti su Nestoru dėl perdėto dėkingumo. Padėti žmo- 
nėms - Eriko darbas. Nestoras jam neskolingas. 

Begalvojant apie buvusį malonų ir taktišką pacientą, už nugaros 
pasigirdo duslūs žingsniai ir jis atsisuko. Link jo lingavo nėščia ko- 
misarė, mojuodama sumuštiniu plastikinėje pakuotėje. 

— Bjornas pamiegojo ir, regis, jaučiasi geriau, - pranešė ji uždusu- 
si. — Jis nori mums padėti ir yra pasiruošęs išmėginti hipnozę. 

— Jei pradėsime dabar, galiu skirti valandą, - pasakė Erikas ir iš- 
gėrė kavą. 

— Manote, kad suveiks? - paklausė komisarė jiems beeinant link 
pokalbių kambario. 

— Hipnozė - viso labo būdas padėti jo smegenims atsipalaiduoti, 
kad jo atmintis galėtų pradėti rūšiuoti vaizdus nebe taip chaotiškai. 

— Tačiau tuo, ką jis papasakos, prokuroras kažin ar galės pasinau- 
doti, — pastebėjo ji. 


— Taip, - patvirtino Erikas šypsodamasis. — Bet tai gali padėti 
Bjornui liudyti vėliau... ir tai tikrai padėtų tyrimui. 

Jiems įėjus į palatą Bjornas stovėjo už vieno iš fotelių, rankas pa- 
sidėjęs ant atkaltės. Jo akys buvo be jokios išraiškos, lyg būtų iš nu- 
zulinto plastiko. 

— Hipnozę esu matęs tik per televizorių, - pasakė jis trūkinėjan- 
čiu balsu. - Bet nežinau, ar tuo tikiu... 

— Galvokite apie hipnozę taip, kad tai tik pagalba jums jaustis 
geriau. 

— Bet aš noriu, kad ji išeitų, - pasakė vyras ir pažvelgė į Margotą. 

- Žinoma, - sutiko Erikas. 

— Ar galite su ja pakalbėti? 

Margota sėdėjo ant sofos lyg niekur nieko. 

— Turėsite išeiti ir palaukti, - tyliai pasakė Erikas. 

— Man prasiskyrė dubens kaulai, todėl turiu sėdėti. 

— Jūs žinote, kur kavinė. 

Atsidususi komisarė pakilo, pasiėmė telefoną, nuėjo prie durų ir 
atidariusi jas atsisuko į Eriką. 

— Gal galėtumėte trumpam išeiti, - maloniai paprašė ji. 

— Gerai, - sutiko jis ir palydėjo ją į koridorių. 

- Žaidimams neturime laiko, - sušnabždėjo ji. 

— Suprantu, kaip jaučiatės, bet aš esu gydytojas ir mano darbas 
jam padėti. 

— Aš taip pat turiu darbo, - sušnypštė suirzusi komisarė. - Reikia 
sustabdyti žudiką. Tai rimta, o Bjornas matė dalykų, kurie... 

— Bet čia ne apklausa, — pertraukė jis. - Jūs jau žinote, apie tai jau 
kalbėjome. 

Jis matė, kad komisarė kovoja su savo nekantrumu, nors ir linkte- 
lėjo, tarsi suprastų ir sutiktų su jo žodžiais. 

- Bet jeigu jam nepakenktų... - tarė ji, - tai žinokite, kad iš mano 


pusės... Kiekviena smulkmena tyrimui gali būti svarbi. 

ERIKAS UŽDARĖ PASKUI SAVE DURIS, išlankstė stovą ir pritvir- 
tino kamerą. Bjornas stebėjo jį stipriai trindamas ranka kaktą. 

— Ar būtina filmuoti? 

— Tik tam, kad užfiksuočiau, ką darau. Be to, per seansą nenoriu 
rašyti. 

— Gerai, — ištarė vyras taip, lyg nebūtų įdėmiai klausęsis. 

— Pirma atsigulkite ant sofos, - pasakė Erikas, eidamas link lango 
ir užtraukdamas užuolaidas. 

Kambarį apgaubė jauki prieblanda. Bjornas atsigulė, pasislinko 
kelis centimetrus ir užsimerkė. Erikas atsisėdo ant kėdės, pasislinko 
arčiau jo ir pamatė, kad vyras labai įsitempęs, vis dar varstomas cha- 
otiškų minčių, o jo kūnas trūkčioja nuo įvairių impulsų. 

— Lėtai kvėpuokite per nosį. Atpalaiduokite burną, smakrą ir 
skruostus... pajuskite, kad pakaušis visu svoriu sminga į pagalvę, o 
sprandas atsipalaiduoja... Dabar jums nereikia laikyti galvos, nes ji 
ilsisi ant pagalvės... Žandikaulių raumenys suminkštėja, kakta išsily- 
gina, vokai apsunksta... 

Erikas neskubėdamas suminėjo visas kūno dalis, nuo galvos iki 
kojų pirštų, paskui vėl pakilo iki pavargusių vokų ir apsunkusios gal- 
vos. 

Su migdančia monotonija jis sklandžiai perėjo į hipnozinę in- 
dukciją, kalbėdamas vis tyliau ir tuo pat metu kaupdamasis pats bei 


mėgindamas rasti vidinę ramybę prieš tai, kas bus. 


Po kiek laiko Bjorno kūnas nugrimzdo beveik į katalepsinį atsi- 
palaidavimą. Būna, kad dėl psichinės traumos žmogus lengviau pa- 
siduoda hipnozei, lyg smegenys ilgėtųsi naujos komandos, ieškotų 
išeities iš neištveriamos būsenos. 

- Jūs klausotės tik mano balso... jei girdėsite ką nors kita, atsipa- 
laiduokite dar labiau ir sutelkite dėmesį į mano žodžius... Netrukus 
pradėsiu skaičiuoti atgaline tvarka, o jūs po kiekvieno išgirsto skai- 
čiaus atsipalaiduosite vis labiau. 

Erikas galvojo apie tai, kas artėja, kas laukia namuose, ką išvydo 
Bjornas, peržengęs slenkstį - ryškią akimirką, kai žmogus patiria 
visą šoko smūgį. 

— Devyni šimtai dvylika, - ramiai skaičiavo jis, - devyni šimtai 
vienuolika... 

Kaskart iškvėpdamas Erikas tarė skaičius krentančia intonaci- 
ja, lėtai ir monotoniškai. Po kurio laiko jis nutraukė loginę tvarką, 
bet vis dar skaičiavo. Bjornas jau buvo puikiai atsipalaidavęs. Gilios 
kaktos raukšlės sušvelnėjo, burna atsipalaidavo. Erikas skaičiavo ir 
grimzdo į hipnozinį rezonansą, pilve jusdamas malonų virpulį. 

— Dabar jūs giliai atsipalaidavęs... jaučiate ramybę ir malonų po- 
ilsį, — lėtai kalbėjo Erikas. - Netrukus prisiminsite penktadienio va- 
karą... Kai suskaičiuosiu iki nulio, jūs stovėsite prie namo, bet būsite 
visiškai ramus, nes nėra nieko pavojinga... keturi, trys, du, vienas... 
Dabar stovite gatvėje priešais savo namą, taksi nurieda, po padango- 
mis grikši žvyras ant asfalto... 

Bjornas atsimerkė, jo akys blizgėjo, bet jis žvelgė į savo vidų, į at- 
mintį. Apsunkę vokai vėl užsimerkė. 

— Ar dabar žiūrite į namą? 

Vėsią naktį Bjornas stovėjo gatvėje priešais savo namą. Danguje 
švytėjo keista, tarsi širdis lėtai pulsuojanti šviesa. Jai išsiplėtus, o še- 


šėliams atsitraukus, atrodė, lyg namas palinktų į priekį. 


— 64 — 


— Jis juda, - pasakė vyras vos girdimai. 

— Dabar jūs einate prie durų, - kalbėjo Erikas. - Vakaras vėsus, 
nėra nieko nemalonaus... 

Bjornas krūptelėjo, kai nuo medžio purptelėjo kelios kuosos. Jos 
matėsi danguje, jų šešėliai nulėkė žole ir dingo. 

- Jūs visiškai ramus, - tęsė Erikas, pamatęs, kad Bjorno ranka ant 


sofos neramiai virpa. 

APIMTAS GILAUS TRANSO BJORNAS lėtai ėjo link durų. Jis 
žingsniavo akmeniniu taku, tačiau dėmesį patraukė juodas lango 
stiklo žvilgesys. 

— Jūs esate prie durų, pasiimate raktą ir įkišate į spyną, - kalbėjo 
Erikas. 

Bjornas atsargiai paspaudė rankeną, bet durys nepasidavė. Tada 
stipriau patraukė į save. Tos pagaliau atsivėrė, skleisdamos tokį garsą, 
lyg kas būtų prilipę. 

Pastebėjęs, kad Bjorno kakta suprakaitavo, Erikas migdančiu 
balsu dar kartą patikino, kad nėra ko bijoti. 

Bjornas pamėgino atsimerkti, kažką sušnabždėjo. Erikas pasilen- 
kė ir pajuto vyro kvėpavimą į ausį. 

- Slenkstis... keistas... 

— Taip, tas slenkstis gali būti keistokas, - ramiai pritarė Erikas. — 
Bet kai peržengsite jį, viskas bus tiksliai taip, kaip penktadienį. 

Erikas pastebėjo, kad Bjorno veidas ėmė blizgėti nuo prakaito, o 
smakras virpėti. 

— Ne, ne, - sušnabždėjo jis ir papurtė galvą. 

Erikas suprato, kad turi pritaikyti dar gilesnę hipnozę, kad vyras 
galėtų įeiti į namą. 

— Dabar klausykitės tik mano balso. Nes visai netrukus panirsite 
į gilesnį atsipalaidavimą ir jau nebereikės dėl nieko jaudintis... Jūs 


leidžiatės man skaičiuojant: keturi... jūs leidžiatės, trys... nurimstate, 


du... vienas, ir dabar jūs visiškai atsipalaidavęs ir matote, kad slenks- 
tis nėra jokia kliūtis... 

Bjorno veidas atsipalaidavęs, burna nukarusi, viename jos kam- 
putyje blizgėjo seilės. Dabar jis buvo užhipnotizuotas giliau, nei Eri- 
kas buvo numatęs. 

— Jei jaučiatės pasiruošęs, galite... dabar peržengti slenkstį. 

Bjornas nenorėjo, galvojo, kad nenori, bet vis dėlto įžengė į prieš- 
kambarį. Nužvelgė koridorių link virtuvės. Viskas kaip visada. Ant 
prieškambario kilimo gulėjo reklaminis Baubaus lankstinukas, batų 
spintelėje sukrauta per daug batų, nuvirto skėtis — kaip visada, su- 
barškėjo ant komodos dedami raktai. 

— Viskas kaip visada, - sušnabždėjo jis. - Visai kaip... 

Akies kampučiu pastebėjęs keistą, banguojantį judesį, nutilo. Jis 
nedrįso pažvelgti į tą pusę, tik spoksojo priešais save, o tuo metu 
kažkas judėjo šalia jo regos lauko. 

— Keistoka... šalia... aš... 

— Ką pasakėte? 

— Juda šalia... 

— Taip, bet tebūnie. Žiūrėkite priešais save ir eikite toliau... 

Bjornas perėjo prieškambarį, bet žvilgsnis nevalingai nukrypo į 
šoną, link koridoriuje kabančių drabužių. Jie lėtai plazdeno priete- 
moje, lyg judinami skersvėjo. Susanos palto rankovės pakilo lyg nuo 
vėjo, o paskui nusileido. 

— Žiūrėkite į priekį, - liepė Erikas. 

Aukai psichinė trauma panaši į prisiminimų chaosą, jie spaudžia 
iš visų pusių, netekdami vidinės sąrangos, tai atsitraukia, tai skver- 
biasi į priekį be jokios tvarkos. 

Erikas galėjo tik pamėginti pervesti Bjorną per kambarius ir pa- 
dėti suprasti pagrindinį dalyką, kad jis negalėjo užkirsti kelio žmog- 


žudystei. 


— Dabar aš virtuvėje, — sušnabždėjo vyras. 

— Galite eiti toliau, - paragino Erikas. 

Koridoriuje už durų į rūsį stovėjo maišas su laikraščiais, surinktais 
perdirbti. Bjornas atsargiai žengė žingsnį pirmyn, nesidairydamas į 
šonus, bet vis dėlto išgirdo, kad ištraukiamas virtuvinis stalčius, o 
tada subarškėjo. 

— Ištrauktas stalčius, - samurmėjo jis. 

— Koks stalčius? 

Bjornas žinojo, kad tai peilių stalčius virtuvėje, žinojo, kad jis pats 
atidaro tą stalčių po to, kai po kelių valandų bus nuplovęs didelį peilį. 

— Viešpatie... neturiu jėgų, aš... 

— Nėra ko bijoti. Jūs saugus, o aš būsiu kartu, kai eisite toliau. 

— Einu pro rūsio duris, į svetainę... Susana, matyt, bus jau nuėjusi 
miegoti... 

Tylu, televizorius išjungtas, bet kažkas kitaip, baldai, regis, stovi 
kažkaip keistai - lyg milžinas būtų pakėlęs namą ir atsargiai pakrei- 
pęs. 

— Sana? - sušnabždėjo Bjornas. 

Jis ištiesė ranką ir paspaudė šviestuvo jungiklį. Šviesu nepasidarė, 
tačiau nušvito languose į sodą. Vyras pasijuto stebimas ir panoro bū- 
tinai užtraukti užuolaidas. 

— Dieve, Dieve, Dieve, - suaimanavo jis staiga, o jo veidas suvir- 
pėjo. 

Erikas suprato, kad pacientas kaip tik prisiminė tą šiurpią situaci- 
ją, tačiau beveik nieko nesako, užsidaro savyje. 

Bjornas artinosi, juodame lange matydamas save, vėjo judinamus 
krūmus toli už atspindžių. 

Jis staigiai įkvėpė, nors buvo paniręs į gilią hipnozę, kūnas įsitem- 
pė, nugara išsirietė. 


— Kas atsitiko? — paklausė Erikas. 


Bjornas sustojo pamatęs lange, kad į jį žiūri žmogus tamsiai pil- 
ku veidu. Visai prie pat stiklo. Jis žengė atatupstas, širdis smarkiai 
daužėsi krūtinėje. Linguojanti rožių krūmo šaka braižėsi į palangės 
skardą. Vyras suprato, kad pilkasis veidas ne lauke. Kažkas sėdi ant 
grindų priešais langą. Jie matė vienas kitą atspindyje. 

Ramus balsas pakartojo, kad nėra ko baimintis. 

Jis pasitraukė į šoną ir suprato, kad tai Susana. Tai ji sėdi ant grin- 
dų priešais langą. 

— Sana? - ištarė jis tyliai, kad jos neišgąsdintų. 

Matė jos petį, šiek tiek plaukų. Ji sėdėjo atsirėmusi į fotelį ir žiū- 
rėjo laukan. Bjornas dvejodamas artinosi, pėdomis jusdamas, kad 
grindys šlapios. 

- Ji sėdi, - sumurmėjo vyras. 

— Sėdi? 

Bjornas priėjo arčiau fotelio prie lango, o tada įsižiebė lubų švies- 
tuvas ir televizorius, kambaryje pasidarė šviesu. Jis žinojo, kad pats 
paspaudė jungiklį, bet vis dėlto išsigando, kai ryški šviesa nutvieskė 
kambarį. 

Viskas kruvina. 

Jis vaikščiojo po kraują, juo aptaškytas televizorius, sofa ir sienos, 
lipnios drūžės nutįsusios grindimis ir nutekėjusios į plyšius. 

Žmona sėdėjo tamsiai raudonoje baloje. Negyva moteris su Sa- 
nos kimono. Baloje aplink ją buvo prikritę dulkių. 

Erikas pamatė, kad Bjorno veidas įsitempė, o lūpos ir nosies ga- 
liukas pabalo. Vos tik vyras suvoks, kad mirusioji yra jo žmona, Eri- 
kas prikels jį iš hipnozės. 

— Kąjūs matote? 

— Ne... ne, - sušnabždėjo Bjornas. 

- Jūs žinote, kas ji, - pasakė Erikas. 


— Susana, — ištarė jis pamažu ir atsimerkė. 


— Dabar galite trauktis atgal, - pasakė Erikas. - Netrukus jus pa- 
žadinsiu ir... 

— Čia daug kraujo. Dieve, aš nenoriu... Jos veidas sudarkytas, o ji 
sėdi visiškai nejudėdama su... 

— Bjornai, klausykite mano balso. Skaičiuosiu nuo... 

- Ji sėdi ranką priglaudusi prie ausies, o nuo alkūnės laša krau- 
jas, - pasakė vyras gaudydamas kvapą. 

Per kelias sekundes adrenalinui plūstelėjus į kraują, Eriką nupur- 
tė šaltis, sprando ir rankų plaukai pastiro, širdis ėmė daužytis. Išgir- 
dęs nubarškantį vežimėlį jis žvilgrelėjo į uždarytas skubios pagalbos 
palatos duris. 

— Pažiūrėkite į savo rankas, - liepė jis, mėgindamas išlaikyti ramų 
balsą. — Žiūrite į savo rankas ir lėtai kvėpuojate. Kaskart įkvėpęs jau- 
čiatės vis ramesnis... 

— Nenoriu, - sušnabždėjo Bjornas. 

Erikas žinojo, kad skubina įvykius, bet turėjo sužinoti, kaip sėdė- 
jo moteris, kai Bjornas ją surado. 

— Prieš pažadindamas jus panersiu giliau, - pasakė jis ir sunkiai 
nurijo seiles. - Po namu, kuriame esate, yra dar vienas namas, iden- 
tiškas šiam... bet tik ten pamatysite Susaną aiškiai. Trys, du, vienas ir 
dabar jūs ten... ji sėdi ant grindų kraujo baloje, o jūs galite žiūrėti į 
ją be baimės. 

— Veido beveik neliko, vien kraujas, - vos išspaudė Bjornas. - O 
ranka pakibo virš ausies... 

— Tęskite, - liepė Erikas, vėl žvilgtelėjęs į duris. 

— Ranka pakibo... kimono dirže. 

— Bjornai, dabar aš jus iškelsiu... į namą virš jūsų, o ten žinosite 
tik tiek, kad Susana negyva ir jūs negalėjote padaryti nieko, kad ją 
išgelbėtumėte... Kai pažadinsiu jus, išsaugosite tik šį suvokimą, o visa 


kita paliksite. 


16 


ERIKAS UŽDARĖ SAVO KABINETO DURIS ir nuėjo prie rašomo- 
jo stalo. Atsisėdęs pajuto, kad nugara šlapia nuo prakaito. 

— Nieko tokio, - įsitempęs sušnabždėjo pats sau. 

Pajudinęs pelę pažadino kompiuterį ir prisijungė. Drebančia ran- 
ka ištraukė viršutinį stalčių, išsispaudė iš plokštelės vieną Mogadono* 
kapsulę ir nurijo be vandens. 

Greitai prisijungęs prie pacientų registro ir laukdamas, kol galės 
pradėti paiešką, pajuto, kokie šalti jo pirštai. 

Jis krūptelėjo, kai komisarė Margota Silverman atidarė duris ne- 
pasibeldusi. Įėjusi ji atsistojo priešais, rankomis apkabinusi pilvą. 

— Bjornas Kernas sako, kad neprisimena, apie ką kalbėjotės. 

— Savaime suprantama, — patvirtino Erikas ir sumažino doku- 
mentą monitoriuje. 

— O kaip sekėsi per hipnozę? - paklausė ji, paliesdama medinį 
dramblį iš Malaizijos. 

- Jis buvo lengvai paveikiamas... 

— Pavyko jį užhipnotizuoti? - paklausė ji šypsodamasi. 

— Deja, pamiršau įjungti įrašą, - pamelavo Erikas. - Būtumėt ga- 
lėjusi stebėti, kaip jis beveik iškart patenka į transo būseną. 

— Pamiršote įjungti įrašą? 

— Juk žinote, kad tai buvo ne apklausa, - priminė jis kiek suirzęs, 


O pirmas žingsnis į tai, ką mes vadiname afekto stabilizavimu, kad... 


“ Mogadonas - nitrazepamas, sutrumpina užmigimo laiką ir pailgina miego trukmę. 


— Man nusišikt, - pertraukė komisarė. 

— Kad vėliau turėtumėte liudininką, - užbaigė Erikas. 

— Kada vėliau? Ar jis galės ką nors pasakyti šiandien? 

— Manau, kad jis gana greitai supras, kas atsitiko, bet ar galės pa- 
pasakoti — tai jau kitas dalykas. 

— Kas atsitiko? Ką jis pasakė? Juk turėjo kalbėti, ar ne? 

— Taip, bet... 

— Tik nereikia čia malti visokio šūdo apie paciento privatumą, — 
pertraukė ji. - Man reikia žinoti, nes mirs žmonės. 

Erikas nuėjo prie lango ir atsirėmė į palangę. Kažkur žemai apa- 
čioje stovėjo ir rūkė pacientas — sulysęs, susikūprinęs, vilkintis ligo- 
ninės drabužiais. 

— Aš parvedžiau jį atgal, - neskubėdamas pasakė Erikas. -— Į 
namą... tai buvo gana sudėtinga, nes viskas įvyko labai neseniai, vyro 
atmintyje daug siaubingų fragmentų. 

— Bet jis viską matė? Ar galėjo viską matyti ? 

— Tik tam, kad suprastų, jog negalėjo jos išgelbėti. 

— Jis matė nužudymo vietą ir žmoną? Ar matė? 

— Taip, matė. 

— Ką pasakė? 

— Nedaug... Kalbėjo apie kraują... ir sužalotą veidą. 

— Ar ji buvo palikta kokia ypatinga poza? Seksualia? 

— To jis nepasakė. 

— Ar ji sėdėjo ar gulėjo? Kaip atrodė burna, kur buvo plaštakos? 
Ar nuoga? Išniekinta? 

- Jis beveik visą laiką tylėjo. Gali prireikti nemažai laiko, kol su- 
žinosime detales... 

— Prisiekiu, jeigu jis nepradės kalbėti, aš jį areštuosiu, - pagrasino 
ji pakeltu balsu. - Nusitempsiu jį į namą ir gainiosiu, kol... 


— Margota, - pertraukė Erikas draugiškai. 


Moteris pažvelgė į jį duksliu žvilgsniu, linktelėjo, kvėpuodama 
per burną, ištraukė vizitinę kortelę ir padėjo ant jo rašomojo stalo. 

— Mes nežinome, kas bus kita auka. Gal jūsų žmona. Pagalvokite 
apie tai, — ištarė komisarė ir išėjo. 

Erikas pajuto, kad jo veidas atsipalaiduoja. Gydytojas lėtai grįžo 
prie stalo. Atrodė, kad žemė slysta iš po kojų. Vos atsisėdus priešais 
kompiuterį, kažkas pabeldė į duris. 

— Prašau. 

— Malonioji komisarė išėjo iš pastato, - pranešė nosį įkišusi Nelė. 

- Ji tik stengiasi dirbti savo darbą. 

— Žinau. Iš tiesų atrodo simpatiška... 

— Liaukis, - nutraukė Erikas, bet nesusilaikęs šyptelėjo. 

— Tikrai, ji buvo gana smagi, - pridūrė Nelė ir nusijuokė. 

Erikas pasirėmė galvą ranka. Bendradarbė surimtėjo, įėjo vidun, 
uždarė duris ir pažvelgė į jį. 

— Kas yra? Kas atsitiko? — paklausė ji. 

— Nieko. 

— Pasakok, — paprašė ji ir atsisėdo ant rašomojo stalo krašto. 

Kai ji susikėlė koją ant kojos, įsielektrinusi nuo nailoninių pėd- 
kelnių, sučirškė raudona megzta suknelė. 

— Nežinau ką pasakyti, - atsiduso Erikas. 

— Kas tau? - paklausė ji juokdamasi. 

Erikas atsistojo, įkvėpė ir pažvelgė į ją. 

— Nele, - tarė jis ir pats pajuto, koks įsitempęs jo balsas. - Turiu 
paklausti tavęs apie vieną pacientą... Prieš tau pradedant dirbti, Nina 
Blum buvo subūrusi komandą vienam sudėtingam teismo psichia- 
trijos tyrimui. 

— Tęsk, — paragino ji ir linksmai bei smalsiai pažvelgė į jį. 

— Tujuk nuodugniai perskaitei medžiagą apie visus mano pacien- 


tus, bet to galbūt nebuvo tarp jų. Noriu pasakyti... 


— Kuo vardu pacientas? - kantriai paklausė ji. 

— Rokis Šiurklundas — prisimeni? 

— Taip, palauk, — pratarė ji svarstydama. 

— Jis buvo pastorius. 

— Būtent. Prisimenu, tu gana daug apie jį pasakojai, - pasakė ji 
svarstydama. — Turėjai segtuvą nuotraukų iš nusikaltimo vietos ir... 

— Ar pameni, kur tas vyras atsidūrė? —- pertraukė jis. 

— "Tai nutiko prieš tūkstantį metų. 

— Ojis sėdi uždarytas? 

- Tikėkimės. Juk buvo nužudęs žmonių. 

— Moterį, - linktelėdamas patvirtino Erikas. 


— Būtent, prisimenu, visas veidas buvo sudarkytas. 

NELĖ STOVĖJO UŽ ERIKO, kai tas spaudinėjo skaitmeniniame 
pacientų registre, įrašė Rokį Šiurklundą ir per paiešką sužinojo, kad 
tas atsidūrė regioninėje ligoninėje Karsudene. 

— Karsudenas, - tyliai tarė jis. 

Nelė nusibraukė nuo skruosto šviesią sruogą, įsistebeilijo į jį ir 
prisimerkė. 

— Ar gali pasakyti, kodėl mes kalbame apie šį pacientą? 

— Rokio Šiurklundo auka buvo palikta ne bet kaip. Tu neprisime- 
ni. Ji sėdėjo ant grindų, jos veidas buvo supjaustytas, o ranka buvo 
apkabinusi kaklą... Dabar, kai užhipnotizavau Bjorną Kerną... jis pa- 
pasakojo detalių, gerokai primenančių aną žmogžudystę. 

— Įvykdytą kunigo? 

— Nežinau, bet Bjornas Kernas pasakė, kad žmonos veidas buvo 
visiškai subjaurotas... ir kad ji sėdėjo, o plaštaka buvo padėta ant au- 
sies. 

— Ką sako policija? 

— Nežinau, - sumurmėjo Erikas. 

— Juk tu užsiminei apie tai... puikiai, nėščiai būtybei ? 

— Nieko nesakiau. 

— Nepasakei? — perklausė Nelė ir skeptiškai šyptelėjo. 

— Nes tai paaiškėjo per hipnozę ir... 

— Bet jis juk nori liudyti, tiesa? 

— Gal ne taip išgirdau. 


- Jis ne taip išgirdo, - pasišaipė bendradarbė. 


— Taip bjauru, kad nebesugebu mąstyti. 

— Erikai, tai tikrai nieko svarbaus, bet privalai papasakoti polici- 
jai - kaip tik todėl jie yra čia, - švelniai paragino Nelė. 

Jis nuėjo prie lango. Ten, kur stovėjo ir rūkė pacientai, dabar tuš- 
čia. Net iš taip aukštai jis matė nuorūkas, ant žemės numestus saldai- 
nių popierėlius ir mėlyną antbatį, įgrūstą į peleninę. 

— Tai nutiko seniai, bet man... Žinai, kas dėjosi tomis savaitėmis? 
Nenorėjau, kad Rokis būtų paleistas, - lėtai ištarė Erikas. - Viskas... 
žiaurumas, akys, rankos... 

— Žinau, kad viską perskaičiau, - pasakė Nelė. - Bet dabar tiks- 
liai neprisimenu, kokią išvadą parašei, bet kokiu atveju jis buvo api- 
būdintas kaip itin pavojingas ir nurodei, kad esama didelio pavojaus, 
jog jis tai pakartos. 

— Tik pagalvok, o jeigu jis laisvėje? Turiu paskambinti į Karsude- 
ną, - pasakė Erikas, išsitraukė telefoną, pasitikrino kompiuteryje ir 
paskambino vyriausiajam gydytojui Simonui Kasijui. 

Koljis šnekėjo su gydytoju, Nelė atsisėdo ant sofos ir šypsodama- 
si pažvelgė jam į akis, kai tas mandagiai atsisveikino dar pakartojęs, 
kad gydytojo straipsnis žurnale Švedijos psichiatrija buvo puikus. 

Saulė pasislėpė už debesų ir kambarį užklojo tamsus šešėlis, lyg už 
lango būtų atsistojęs didžiulis vaiduoklis. 

— Rokis vis dar D 4 skyriuje, - pranešė Erikas. - Jam nebuvo su- 
teikta jokių atostogų. 

— Jautiesi geriau? 

— Ne, - sušnabždėjo jis. 

— Jautiesi nebekontroliuojąs situacijos? — paklausė ji taip rimtai, 
kad Erikas nusišypsojo. 

Atsidusdamas užsidengė delnais veidą ir ėmė braukyti jais žemyn, 


švelniai spustelėdamas vokus ir skruostus. Tada vėl pažvelgė į Nelę. 


Ji sėdėjo tiesia nugara ir įdėmiai stebėjo jį. Tarp siaurų antakių 
buvo susimetusi ryški raukšlelė. 

- Ką gi, klausyk, - prabilo Erikas. - Žinau, kad negerai, bet per 
vieną mūsų paskutinių pokalbių su Rokiu jis tvirtino turįs alibi 
žmogžudystės vakarui. Tačiau aš nenorėjau, kad jis būtų paleistas 
vien todėl, kad papirko liudininką. 

— Ką nori tuo pasakyti? - paklausė ji tyliai. 

— Aš niekam apie tai neprasitariau. 

- Liaukis. 

- Jį būtų galėję paleisti... 

— Po velnių, juk šitaip negalima, - pertraukė jį Nelė. 

— Žinau, bet jis buvo kaltas ir būtų žudęs vėl. 

— Tai ne mūsų reikalas, mes tik psichologai, o ne policininkai, 
mes nesame teisėjai... 

Ji atsistojo ir susijaudinusi žengė kelis žingsnius, sustojo ir papur- 
tė galvą. 

— Po velnių, - nusikeikė ir vėl giliai įkvėpė. - Tau ne visi namie, 
juk tu visai... 

— Suprantu, tu pyksti. 

— Taip, iš tikrųjų. Noriu pasakyti, juk supranti - jei reikalas išaiš- 
kės, tu neteksi darbo. 

— Žinau, kad padariau klaidą, ir ji mane persekioja, bet visą laiką 
buvau įsitikinęs, kad sustabdžiau žudiką. 

- Šūdas, - sumurmėjo ji. 

Erikas dirstelėjo į vizitinę kortelę ant rašomojo stalo ir ėmė rinkti 
komisarės numerį. 

— Ką darai? - paklausė Nelė. 

— Privalau papasakoti apie Rokio alibi, apie plaštaką prie ausies 


— Taip ir padaryk, - pertraukė ji. - O jeigu tu buvai teisus, jei jis 
neturėjo alibi - tada nėra jokios paralelės. 

— Man nesvarbu. 

— Tada paklausk savęs, ką veiksi likusį gyvenimą. Turėsi baigti 
gydytojo karjerą, neteksi pajamų, galbūt būsi paduotas į teismą, 
skandalas, rašliava... 

— Tai mano kaltė. 

— Pirma išsiaiškink, ar tas alibi tikras. Jei taip, tada pati apie tave 
pranešiu. 

— Ačiū, - nusijuokė Erikas. 


— Aš rimtai. 

ERIKAS IŠLIPO IŠ AUTOMOBILIO prie garažo ir nuskubėjo 
akmeniniu taku link savo tamsaus namo, atrakino duris ir įėjo vi- 
dun. Prieškambaryje uždegęs šviesą jis iškart, nenusirengęs, nusilei- 
do stačiais laiptais į rūsį, kur laikė didelį archyvą. 

Užrakintoje plieninėje spintoje buvo saugomi visi dokumentai 
po kelių metų darbo Ugandoje, iš didelio tyrimų projekto Karolins- 
kos institute ir iš pokalbių su pacientais psichologijos klinikoje. Visa 
rašytinė medžiaga buvo ligos žurnaluose, asmeniniuose žurnaluose 
ir išsamių užrašų sąsiuviniuose. Visų susitikimų įrašai buvo perkelti į 
aštuonis išorinius kietuosius diskus. 

Eriko širdis daužėsi, kai jis atrakino vieną iš spintų ir susirado tų 
metų, kai susidūrė su Rokiu Šiurklundu, užrašus. 

Ištraukęs juodo kartono segtuvą jis skubiai grįžo į viršų ir nuėjo 
į savo kambarį. Įjungęs šviestuvą dirstelėjo į juodą langą ir nuėmęs 
gumeles atvertė segtuvą priešais save ant rašomojo stalo. 

Tai nutiko prieš devynerius metus, kai gyvenimas buvo kitoks. 
Benjaminas dar tik lankė pradinę mokyklą, Simona rašė menotyros 
disertaciją, o jis kartu su docentu Stenu V. Jakobsonu neseniai buvo 
įkūręs Krizių ir traumų centrą. 

Dabar neatsimena, kaip atsitiko, kad jam buvo pasiūlyta, o jis 
sutiko prisijungti prie komandos, atliekančios psichiatrinį teismo 
tyrimą. Iš tiesų jis buvo nutaręs niekada nesiimti tokių užsakymų, 
tačiau persigalvojo, nes dėl ypatingų aplinkybių pagalbos paprašė jo 
kolegė Nina Blum. 


Erikas prisimena, kaip leido tą vakarą savo naujajame darbo ka- 
binete skaitydamas prokuroro atsiųstą medžiagą. Tiriamasis buvo 
vardu Rokis Šiurklundas. Jis buvo Salemo parapijos vikaras. Vyras 
buvo suimtas dėl Rebekos Hanson nužudymo - keturiasdešimt tre- 
jų metų moters, kuri sekmadienį prieš nužudymą dalyvavo mišiose 
ir buvo pasilikusi pasikalbėti. 

Ji buvo nužudyta be galo žiauriai, su neapykanta. Veidas ir ran- 
kos buvo sudarytos. Ji gulėjo ant linoleumo savo virtuvėje, o dešinė 
plaštaka buvo prispausta prie kaklo. 

Daiktiniai įrodymai buvo gana įtikinami. Rokis buvo nusiuntęs 
jai grasinamų trumpųjų žinučių, aukos namuose rasta jo pirštų at- 
spaudų ir plaukų, o ant jo batų - Rebekos kraujo. 

Buvo paskelbta vyro paieška už žmogžudystę ir po septynių mė- 
nesių jis buvo suimtas per rimtą eismo nelaimę prie įvažiavimo į 
greitkelį prie Brunbio. Vyras buvo pavogęs automobilį prie Finstos 
ir važiavo link Arlandos. 

Per avariją Rokis Šiurklundas patyrė sunkią smegenų traumą, dėl 
kurios prasidėjo epileptinis aktyvumas abiejų smegenų pusrutulių, 
kaktos ir smilkinio skilčių srityse. 

Po to visą gyvenimą jis kentės nuo automatizmo priepuolių ir at- 
minties netekimo. 

Kai Erikas pamatė Rokį Šiurklundą, jo veide ryškėjo daugybė 
raudonų randų, likusių po avarijos, ranka buvo sugipsuota, o plau- 
kai pradėję ataugti po operacijos. Tai buvo griausmingo balso vyras, 
stambus, beveik dviejų metrų ūgio, plačių pečių, su didelėmis plaš- 
takomis ir stambiu sprandu. 

Kartais jis staiga nualpdavo, nugriūdavo nuo kėdės, nuversdamas 
menką stalą, ant kurio stovėdavo vandens stiklinės ir asotis. O kar- 


tais epilepsijos priepuoliai būdavo beveik nepastebimi: jis tik šiek 

tiek paniurdavo, atitrūkdavo nuo aplinkos, o paskui negalėdavo pri- 
siminti, apie ką juodu kalbėjosi. 

Tarp Eriko ir Rokio užsimezgė geras ryšys. Negalėjai paneigti — 
pastorius buvo charizmatiška asmenybė. Kažkodėl atrodydavo, kad 
jis kalba iš širdies. 

Erikas pavartė savo asmeninį žurnalą, kuriame buvo trumpų 
pastabų apie pokalbius. Iš kiekvieno pokalbio buvo galima suprasti, 
apie ką juodu kalbėjosi ir kokia seka. 

Rokis nei paneigė, nei prisipažino nužudęs. Jis sakė, kad visai 
neprisimena Rebekos Hanson ir negalėjo atsakyti, kaip jo pirštų at- 
spaudų atsirado moters name, o jos kraujo - ant jo batų. 

Kai pokalbiai klostydavosi geriausiai, Rokis susitelkdavo ties ne- 
didelėmis savo atminties salelėmis, stengdamasis prisiminti ką nors 
daugiau. 

Kartą jis papasakojo, kad juodu su Rebeka Hanson zakristijoje 
turėjo neužbaigtą lytinį aktą. Vyras prisiminė detalę — šiurkštų riš- 
tinį kilimą, ant kurio jie gulėjo. Tai buvo sena dovana nuo parapijos 
merginų. Rokis pasakė, kad Rebekai buvo menstruacijos ir ji paliko 
ant kilimo dėmę tarsi nekalta mergina. 

Per kitą pokalbį jis šito nebeprisiminė. 

"Tyrimo išvadose buvo konstatuota, kad nusikaltimas padarytas 
dėl sunkaus psichinio sutrikimo. Tyrimo grupė manė, kad Rokiui 
Šiurklundui būdingas sunkus, narcisistinis asmenybės sutrikimas su 
paranojos požymiais. 

Erikas pravertė apibrauktą pastabą „sekso pirkimas ir piktnau- 
džiavimas narkotikais“, taip pat ir pastabas apie paskirtus vaistus. 

Žinoma, jis neturėjo spręsti, kas kaltas, bet einant laikui įsitikino, 
kad Rokis kaltas, o dėl jo psichikos sutrikimo esama didelio pavo- 


jaus, kad bus daugiau sunkių nusikaltimų. 


Per vieną iš paskutinių pokalbių Rokis pasakojo apie mokyklos 
metų pabaigos šventę papuoštoje bažnyčioje. Staiga jis pažvelgė į 
Eriką ir pasakė, kad nenužudė Rebekos Hanson. 

— Dabar aš viską prisimenu, aš visą tą vakarą turiu alibi, — pareiš- 
kė jis. 

Jis užrašė Olivijos vardą bei adresą ir padavė lapą Erikui. Juodu 
kalbėjosi toliau. Rokis ėmė kalbėti nuotrupomis, nutilo, pažvelgė 
į Eriką ir staiga jį ištiko stiprus epilepsijos priepuolis. Po to Rokis 
nieko nebeprisiminė, nebepažino Eriko, tik šnabždėjo labai norin- 
tis heroino, kad yra pasiryžęs nužudyti vaiką, kad tik gautų trisde- 
šimties gramų buteliuką medicininio diacetilmorfino* su nepažeista 
plomba. 

Erikas nekreipė dėmesio į Rokio teiginį dėl alibi. Geriausiu atve- 
ju tai buvo tik melas, o blogiausiu - Rokis buvo ką nors papirkęs 
arba prigrasinęs liudyti jo naudai. 

Erikas lapą išmetė, o apylinkės teismas nutarė paskirti Rokiui 
Šiurklundui gydymą teismo psichiatrijos įstaigoje ir nepaleisti be 
specialaus patikrinimo. 

„O po devynerių metų Bromoje nužudoma moteris — panašiai 
kaip Rebeka Hanson“, - pagalvojo Erikas ir užvertė segtuvą su Ro- 
kio vardu. 

Žiaurus smurtas, nukreiptas į veidą, kaklą ir krūtinės ląstą. 

Kita vertus, tokios žmogžudystės nėra neįprastos. Tai galėtų būti 
pavydus buvęs vyras; agresyvumas gali kilti dėl Robypmo!“* tablečių ir 
anabolinių steroidų; tai gali būti susiję su išprievartavimu dėl garbės 
arba suteneriu, kuris norėjo parodyti pavyzdį, kas būna, kai prosti- 


tutė palieka „arklidę“. 


* Diacetilmorfinas — tai cheminė heroino sudėtis. 
** Robypnol - Aunitrazepamas, sukelia raumenų atsipalaidavimą ir amneziją. 


Vienintelė konkreti sąsaja - nužudytosios Susanos Kern ranka 
buvo padėta ant ausies, visai kaip Rebekos Hanson atveju, kuri gulė- 
jo ant grindų, o jos plaštaka buvo prispausta prie kaklo. 

O gal Susanos Kern ranka per sumaištį netyčia įsipainiojo į cha- 
lato diržą. 

"Tai nebuvo vienprasmė paralelė, bet vis dėlto akivaizdi, todėl Eri- 
kas buvo priverstas padaryti tai, ką turėjo padaryti seniai. 

Jis padėjo segtuvą į rašomojo stalo stalčių ir vėl paskambino Kar- 
sudeno ligoninės vyriausiajam gydytojui Simonui Kasijui. 

— Kasijas klauso, - pasigirdo balsas, primenantis džiovintą odą. 

— Erikas Marija Barkas iš Karolinskos instituto. 

— Laba diena dar kartą. 

— Aš pasitikrinau savo darbų kalendorių ir matau, kad galėčiau 
įterpti vieną vizitą. 

— Vizitą? 

Fone girdėjosi lyg ir stuksintis skvošo kamuoliukas, bumbsėjimas 
ir cypčiojantys batai. 

— Aš dalyvauju tyrime Ošerio centre Karolinskos institute. Mes 
tikriname senus pacientus pagal visą programą... tad man reikia pa- 
kalbėti su Rokiu Šiurklundu. 

Erikas suvokė pliurpiantis apie išgalvotą tyrimų projektą, sveika- 
tos finansavimą, savivertę, interneto pagrindu sukurtą kognityvinę 
elgesio terapiją ir kažkokį daktarą Štiunkelį. 

Jis lėtai padėjo telefoną ant stalo. Perėjęs į taupymo režimą nedi- 
delis monitorius užgeso. Kambaryje tylu. Odinė kėdė lėtai girgždėjo 
tarsi pririšta valtis. Per atvirą langą girdėjosi sodais atšniokščiantis 
vakarinis lietus. 

Jis palinko, pasiremdamas alkūnėmis į stalą, o veidą delnais, ir 
paklausė savęs, ką jis daro. „Ką aš iš tikrųjų pasakiau? Kas, po šimts, 


tas Stiunkelis?“ 


Jis suvokė, kad tai galbūt beprotybė. Bet taip pat žinojo, kad yra 
priverstas taip elgtis. Jei Rokio alibi buvo tikras, pastorius turi at- 
gauti laisvę, net jei tai reikštų žiniasklaidos persekiojimą ir teisinį 
skandalą. 
pabaigoje rado išplėštą puslapį. Jis pravertė dar kelis lapus ir sustojo. 
Po paskutinės dienos su Rokiu buvo pieštuku padarytas įrašas, kurį 
Erikas buvo pamiršęs. Viduryje puslapio įstrižai per linijas buvo pa- 
rašyta „pastorius nešvariais drabužiais“, o toliau - tik tušti lapai. 

Erikas pakilo ir nuėjo į virtuvę ko nors užkąsti. Eidamas per bib- 
lioteką kartojo sau, kad privalo išsiaiškinti, ar Rokio alibi buvo tik- 
ras. 

Jei taip, vadinasi, šita žmogžudystė susijusi su ana, o tada Erikas 


viską prisipažins. 

SAGA BAUER LĖTAI VAŽIAVO per didžiulę Karolinskos institu- 
to teritoriją. Privažiavusi Retzijaus gatvės 5-ąjį namą pasuko į tuščią 
stovėjimo aikštelę ir sustojo priešais tuščią namą. 

Nors buvo pavargusi ir visai nepasidažiusi, neišsitrinkusi plaukų 
ir apsivilkusi apdribusius drabužius, dauguma ją matančių, ko gero, 
būtų pasakę, kad tai gražiausias kada nors matytas žmogus. 

Pastaruoju metu jos žvilgsnis atrodė alkanas ir žvitrus, o dėl mėly- 
nos akių spalvos atrodė, kad grietinėlės baltumo oda švyti. 

Ant grindų prie keleivio sėdynės gulėjo jos žalias krepšys su apa- 
tiniais drabužiais, dantų šepetėliu, apsaugine liemene ir penkiomis 
dėžutėmis 45-ojo kalibro ACP ekspansyviųjų kulkų. 

Dėl sveikatos Saga Bauer daugiau kaip metus buvo atleista nuo dar- 
bo Saugumo policijoje. Per tą laiką ji nė karto nesilankė bokso klube. 

Savo darbo buvo pasigedusi tik kartą — kai Stokholme lankėsi 
Barakas Obama. Ji stovėjo per atstumą ir stebėjo prezidento korte- 
žą. Tai profesinė liga — visada dairytis grėsmių. Saga prisimena, kaip 
kūnu perbėgo šiurpuliukai, kai pastebėjo galimą šūvio kampą šauti 
raketiniu ginklu iš vieno nestebimo lango, bet po sekundės pavojin- 
ga akimirka praėjo ir nieko neatsitiko. 

Teismo medicinos skyrius buvo uždarytas, visi šviestuvai raudonų 
plytų pastate, regis, išjungti, tačiau ant tako prie pat įėjimo stovėjo 
baltas jaguaras, kurio vienas priekinis sparnas sudaužytas per avariją. 

Pasilenkusi Saga atidarė daiktadėžę ir išsiėmė stiklainį, o tada išli- 


po iš automobilio. Kvepėjo ką tik nupjauta žole, buvo šilta. Po kaire 


ranka bumbsėjo G/ock 21 pistoletas, einant kliuksėjo skystis stiklai- 
nyje. 

Kad apeitų Noleno automobilį, Sagai teko įrėplioti į gėlyną. Erš- 
kėtrožės spygliai krebždėdami kabinosi į jos kariškas kelnes. Linguo- 
jant šakoms ant žemės nusklendė keli rožiniai žiedlapiai. 

Kad durys neužsitrenktų, kažkas į tarpą buvo įkišęs susuktą in- 
formacinį laikraštuką. 

Ji lankėsi čia pakankamai daug kartų, tad kelią žinojo. Einant ko- 
ridoriumi iki besisukančių durų, po kojomis ant prastai nuplautų 
grindų grikšėjo Žvyras. 

Pažvelgusi į drumzliną skystį stiklainyje, į plaukiojančias daleles, 
ji nesusilaikė nenusišypsojusi. 

Nuo prisiminimų kūnu nubėgo virpulys, o laisvoji ranka neva- 
lingai pakilo link vieno iš randų, kuriuos jis paliko veide - gilų pjūvį 
per antakį. 

Kartais Saga pagalvoja, kad jis turėjo įžvelgti joje kažką ypatingo 
ir todėl paliko gyvą, o kartais jai atrodo, kad jis pamanė, jog mirtis 
būtų per lengva, ir panoro, kad ji gyventų jo sukurtame pragare ir 
mele, kuriuo privertė ją patikėti. 

Saga niekada nesužinos, kaip buvo iš tikrųjų. 

Tikrai aišku tik viena — jis nutarė jos nenužudyti, o ji nusprendė 
jį nužudyti. 

Eidama tuščiu teismo medicinos skyriaus koridoriumi prisiminė 
tamsą ir gilų sniegą. 

— Aš pataikiau, - sušnabždėjo ji. 
pataikė jam į kaklą, ranką ir krūtinę. 

— Trys šūviai į krūtinę... 

Ji pasiėmė kitą šovinių dėtuvę ir vėl šovė į jį, kai tas įkrito į upę. 
Saga laikė aukštai iškėlusi fakelą ir matė aplink vyrą besiskleidžiantį 


kraują. Ji bėgo pakrante šaudydama į tamsią dėmę net tada, kai sro- 
vės nusinešė kūną. 

„Aš žinojau, kad jį nužudžiau“, - pagalvojo ji. 

Bet jo kūno taip ir nerado. Policininkai nardė su narais po ledu, 
apžiūrėjo pakrantę su šunimis. 

Prie Noleno kabineto kabojo daili metalinė iškaba „Nilsas Ole- 
nas, teismo medicinos profesorius“. 

Durys buvo praviros, o plonasis teismo medicinos ekspertas sė- 
dėjo prie savo tvarkingo rašomojo stalo skaitydamas laikraštį, ne- 
nusimovęs lateksinių pirštinių. Po gydytojo chalatu jis vilkėjo baltą 
golfą, o kai pakėlė galvą, sublizgo lakūno stiliaus akiniai. 

— Saga, tu pavargusi, - pasakė jis draugiškai. 

— Šiek tiek. 

— Savaime suprantama, tu graži. 

— Ne. 

Jis padėjo laikraštį, nusimovė pirštines ir pastebėjo jos klausiamą 
žvilgsnį. 

— Kad pirštai neliktų juodi, - paaiškino jis taip, lyg tai būtų sa- 
vaime suprantama. 

Saga neatsakė, tik pastatė priešais jį stiklainį. Spirite kartu su 
blyškiomis dalelėmis lėtai plūduriavo nupjautas pirštas — išburkęs, 
pusiau suiręs smilius. 

— Tu manai, kad šis pirštas priklausė... 

- Jurekui Valteriui, - nukirto Saga. 

— Iš kur gavai? 

Nolenas paėmė stiklainį ir pakėlė jį prieš šviestuvą. Pirštas pasisu- 
ko į vidinę sienelę, lyg rodytų į jį. 

— Ieškojau daugiau kaip metus... 

Iš pradžių Saga Bauer pasiskolino paieškos šunų ir išvaikščiojo 


pirmyn ir atgal abiem upės krantais nuo Bergašiono ežero iki pat 


žiočių netoli Hiusingvyko. Ji ėjo pakrantėmis, iššukavo plotus pa- 
lei krantą, išnagrinėjo jūros sroves Norfjerdene ir iki Vesterfladeno, 
iššniukštinėjo kiekvieną salą ir pakalbėjo su visais žvejojančiais toje 
vietoje. 

— "Tęsk, - tarė Nolenas. 

Ji pakėlė galvą ir už blizgančių akinių stiklų pamatė jo ramų 
žvilgsnį. Ant stalo priešais vyrą kaip du maži kupsteliai gulėjo išvers- 
tos lateksinės pirštinės. Viena iš jų truputį virpėjo nuo skersvėjo ar 
įtempimo. 

— Šįryt ėjau Hiogmašės salos pakrante, - pradėjo ji. - Esu buvusi 
ten anksčiau, bet nuvažiavau dar kartą... Šiaurinės pusės reljefas gana 
sudėtingas - daug medžių iki pat uolų iškyšulyje. 

Ji prisiminė senuką, pasirodžiusį iš kitos pusės su glėbiu sidabro 
pilkumo šakų, išmestų iš jūros. 

— Tu vėl nutilai. 

— Atsiprašau... sutikau į pensiją išėjusį zakristijoną... jis, regis, 
matė mane ir aną kartą, tad paklausė, ko ieškau. 

Saga nupėdino su juo į apgyvendintąją salos dalį. Ten nebuvo nė 
keturiasdešimties gyventojų. Už baltos koplyčios ir atskiros varpinės 
buvo zakristijono būstas. 

- Jis pasakė, kad pakrantėje rado negyvą vyrą, buvo jau balandžio 
pabaiga... 

— Ar kūnas buvo visas? — tyliai paklausė Nolenas. 

— Ne, bet torsas visas ir viena ranka. 

— Be galvos? 

— Be torso gyventi negalima, - pasakė ji ir pati suprato, kad gir- 
dint jos balsą galima pamanyrti, jog karščiuoja. 

— Ne, - ramiai sutiko kolega. 

— Senukas pasakojo, kad kūnas bus išgulėjęs vandenyje per žie- 


mą, nes buvo labai didelis ir sunkus. 


- Tada jie atrodo baisiai, - pritarė Nolenas. 

— Jis pargabeno kūną per mišką karutyje ir paguldė ant grindų 
įrankių kamaroje už koplyčios... bet šuo nuo kvapo kone paklaiko, 
todėl teko nuvilkti lavoną į senąjį krematoriumą. 

- Jį sudegino? 

Saga linktelėjo. Krematoriumas buvo nenaudojamas dešimtme- 
čiais, bet ant apaugusio akmeninio pagrindo tebestovėjo suodina 
plytinė krosnis su kaminu. Zakristijonas degindavo ten šiukšles, tad 
žinojo, kad krosnis veikia. 

— Kodėl jis nepaskambino policijai? - nustebo Nolenas. 

Saga prisiminė, kad pas senuką dvokė pridegusiais riebalais ir se- 
nais drabužiais. Jo kaklas buvo murzinas, o šaldytuve stovėję buteliai 
su namine buvo nučiupinėti pajuodusių pirštų. 

— Jis varo naminę. Nežinau... Buvo padaręs keletą nuotraukų mo- 
biliojo ryšio telefonu, jei būtų atklydę policininkai ir ėmę klausinė- 
ti... ir išsaugojo pirštą tolimiausiame šaldytuvo kampe. 

— Ar nuotraukas turi? 

— Taip, — atsakė ji ir išsitraukė telefoną. — Čia turi būti jis... Pažiū- 
rėk į šautines žaizdas. 

Nolenas pažiūrėjo į pirmą nuotrauką. Ant plikų betoninių grin- 
dų įrankių kamaroje gulėjo išpurtęs, dėmėtas lyg marmurinis torsas 
tik su viena ranka. Stora krūtinės oda buvo atsilupusi ir nusmukusi. 
Matėsi keturios išsiplėtusios kulkų įėjimo angos. Ant šviesiai pilkų 
grindų nuo vandens buvo susidariusi juoda dėmė, siaurėjanti link 
nuotekų šulinio grindyse. 

— Atrodo gerai, tikrai gerai, - nutarė Nolenas ir atidavė telefoną. 

Jam kylant žvilgsnis staiga pasidarė aštrus. Jis pasiėmė nuo rašo- 
mojo stalo stiklainį, dirstelėjo į Sagą taip, lyg ketintų pasakyti dar 


kažką, bet išėjo iš kabineto. 

SAGA NUSEKĖ PASKUI NOLENĄ tamsiu koridoriumi, ant kurio 
grindų matėsi ratukų palikti rėžiai. Jie įžengė į artimiausią obduk- 
cijos patalpą. Šalta dienos lempų šviesa sumirgėjo, o paskui užliejo 
baltomis plytelėmis išklotas sienas. Šalia vieno iš vežimėlių stovėjo 
rašomasis stalas su kompiuteriu ir didelis butelis Trocadero. 

Galėjai užuosti valymo priemonių ir kanalizacijos kvapą. Prie 
vieno čiaupo buvo pritvirtinta ryškiai geltona žarna. Iš jos į nuotekų 
šulinį grindyse sruveno vanduo. 

Nolenas nuėjo tiesiai prie ilgo, plastikine danga aptraukto skro- 
dimo stalo su dviem plautuvėmis ir nutekėjimo grioveliais. 

Jis pritraukė Sagai kėdę ir pastatė stiklainį ant stalo. 

Vyras apsivilko apsauginius drabužius, užsidėjo kaukę ir apsi- 
movė lateksines pirštines. Tada sustingo priešais stiklainį tarsi koks 
senis, nugrimzdęs į prisiminimus. Saga jau žiojosi kažką sakyti, kai 
Nolenas įkvėpė. 

— Dešinės rankos smilius, priklausęs kūnui, rastam sūrokame 
vandenyje, keturis mėnesius laikytas alkoholyje aštuonių laipsnių 
temperatūroje, - pasakė pats sau. 

Jis nufotografavo stiklainį su užrašu „BOB aviečių uogienė“ iš 
skirtingų pusių, o tada atsuko dangtelį. 

Plieniniu pincetu ištraukęs ilgą pirštą palaikė, kad nuvarvėtų, ir 
padėjo ant plastikinės staltiesės ant skrodimo stalo. Nuo piršto atsi- 
kabinęs nagas liko plūduriuoti drumstame alkoholyje. Patalpoje pas- 


klido vimdantis sugižusio jūros vandens ir supuvusios mėsos dvokas. 


— Pirštas tikrai atskirtas nuo kūno praėjus daug laiko po mire 
ties, — pasakė Nolenas Sagai. - Peiliu, o gal aštriomis replėmis, di- 
desniu sekatoriumi... 

Vyras garsiai šnopavo per nosį, atsargiai ridendamas pirštą, kad 
galėtų nufotografuoti iš visų pusių. 

— Galima padaryti gerus atspaudus, - konstatavo jis rimtai. 

Saga atsitraukė, burną užsidengusi delnu ir žiūrėdama, kaip No- 
lenas atsargiai kelia pirštą ir guldo ant atspaudų skenerio. 

Kai pirštas buvo nuskenuotas, aparatas pyptelėjo. 

Audinys buvo išburkęs ir išpurtęs, bet piršto atspaudas, pasirodęs 
nedideliame monitoriuje, vis dėlto buvo aiškus. 

Papiliarinės linijos iš tikrųjų jungia ląstelių darinius ir prakaito 
poras, kurios susiformuoja poodyje dar embriono stadijoje. 

Saga apžiūrinėjo ovalą su labirinto vingiais. 

Patalpoje tvyrojo rimtis ir lemtingas laukimas. 

Nolenas nusivilko apsauginius drabužius ir prisijungė prie kom- 
piuterio įvesdamas slaptažodį, prijungė skenerį ir paspaudė ikoną 
Livešcan. 

— Aš turiu vieną asmeninę AFIS sistemą, - pasakė jis nei iš šio, 
nei iš to, spustelėjo kirą ikoną ir įrašė dar vieną slaptažodį. 

Saga matė, kad jis ieško Valterio vardo, o paskui spusteldamas 
vis naują komandą atidarė skaitmeninį daktiloskopavimo blanko 
atvaizdą, padarytą po suėmimo. Jame matėsi aiškūs Jureko pirštų ir 
abiejų delnų atspaudai, padaryti tušu. 

Saga stengėsi kvėpuoti ramiau. 

Prakaitas nuo pažastų tekėjo žemyn šonais. 

Šnabždėdamas panosėje Nolenas nutempė geriausią atspaudą iš 
LiveScan į paieškos langelį AFIS sistemoje, spustelėjo mygtuką Ana- 
lizė ir palyginimas ir iškart gavo atsakymą. 


— Koks rezultatas? — paklausė Saga ir sunkiai nurijo seiles. 


Noleno akiniais nuslydo dienos šviesos lempų atspindžiai. Ji 
matė, kad kolegos ranka, rodanti į monitorių, dreba. 

— Pirmo lygio detalės silpnokos... tai linijų pluoštai ir raštai, - pa- 
aiškino Nolenas ir atsikrenkštė. - Antras lygis yra Galtono detalės... 
Tu matai papiliarinių linijų ilgį ir jų sąsajas. Nukrypimas iš tikrųjų 
yra tik todėl, kad pirštas išpurtęs... O trečias lygis - pirmiausia porų 
išsidėstymas, o čia atitikimas visiškas. 

— Nori pasakyti, kad radome Jureką? — sušnabždėjo ji. 

— Nusiųsiu DNR į Linšiopingą, nors iš tikrųjų nereikia, - atsakė 
jis ir nervingai nusišypsojo. — Tu jį radai, be jokių abejonių - tai jis. 
Viskas baigta. 

— Gerai, - ištarė ji jausdama, kad akyse tvenkiasi karštos ašaros. 

Pirmasis palengvėjimas sumišęs su prieštaringais jausmais ir tuš- 
tuma. Širdis vis dar daužėsi. 

— Tu visą laiką tvirtinai esanti įsitikinusi, kad nušovei Jureką, ko- 
dėl buvo taip svarbu rasti kūną? - paklausė Nolenas. 

— Aš negalėjau ieškoti Jono, kol kūnas nerastas, — atsakė Saga ir 
nusibraukė nuo skruostų ašaras. 

— Jonas negyvas. 

— Taip, — tarė ji ir nusišypsojo. 

Jono švarkas ir piniginė buvo rasti pas benamį, kuris trainiojosi 
Striomeno parkelio iškyšulyje. Saga daug kartų peržiūrėjo liudinin- 
ko apklausos įrašą. Benamis vadino save Konstantinu Pirmuoju. Vy- 
ras įsiropšdavo į vieną iš žvejybinių laivelių ir miegodavo prie venti- 
liatoriaus grotelių. 

Jis sėdėjo apklausos kabinete. Didelė barzda, purvini pirštai, 
baikštus žvilgsnis, suskeldėjusios lūpos. Gergždžiančiu balsu jis 
papasakojo apie augalotą suomį, kuris liepęs jam laikytis per atstu- 
mą, tada nusivilkęs švarką ir ėmęs plaukti. Matęs jį plaukiantį link 


Striombrūno tilto, tada vyras patekęs į srauniąją srovę ir dingęs po 
vandeniu. 

— Tu netiki, kad jis miręs? - santūriai paklausė Nolenas. 

— Jis man skambino prieš kelerius metus... Norėjo, kad paslapčia 
gaučiau informacijos apie moterį Helsinkyje. Tada pamaniau, kad 
moteris susijusi su žmogžudyste Birgitos namuose. 

— Kaip ta moteris? 

— Ji labai sirgo, buvo paguldyta operuoti... Jos vardas buvo Laura 
tiesų jos vardas Suma Lina, jo žmona, ar ne? 

— Taip, - linktelėjo jis. 

— Mėginau surasti Laurą ir pranešti, kad Jonas mirė, - paaiškino 
Saga. - Ji buvo paguldyta į onkologinę kliniką paliatyviai slaugai, 
bet praėjus dviem dienoms po Jono savižudybės, ji buvo išrašyta, kad 
paskutines dienas praleistų namuose... Tačiau nei Lauros, nei duk- 
ters tuo adresu Elisabetos gatvėje nebėra. 

— Nejaugi? — pratarė Nolenas, o jo siauros šnervės išbalo. 

— Jų niekur nėra, - tęsė Saga ir žengė žingsnį link kolegos. 

— Džiaugiuosi. 

— Aš manau, kad Jonas suvaidino žmogžudystę, kad galėtų pasi- 
imti žmoną ir dukrą ir pasislėpti su jomis. 

Noleno akys atrodė paraudusios, o lūpų kampučiai trūkčiojo, kai 
jis prabilo: 

— Vien tik Jonas manė, kad Jurekas turi kontaktą su išore, ne- 
paisant izoliacijos, ir, kaip visada, buvo teisus... Jei mes nebūtume 
to padarę, Jurekas būtų nužudęs ir Sumą, ir Lumę, lygiai taip, kaip 
nužudė Disą. 

— Nolenai, turiu važiuoti pas Joną ir papasakoti, kad Jurekas Val- 


teris negyvas. Jis turi žinoti, kad kūnas surastas. 


Ji palietė kolegos ranką ir pastebėjo, kad vyrui priėmus sprendi- 
mą jo pečiai nusileido. 

— Nežinau, kur jie, - galiausiai pasakė jis. - Bet jei, kaip sakai, 
Suma merdi... tai žinau, kur gali ieškoti... 

— Kur? 

— Eik į Skandinavijos muziejų, — dusliai ištarė jis, lyg bijodamas 
persigalvoti. - Ten laikoma nedidelė nuotakos karūna, samiška nuo- 
takos karūna, nupinta iš šaknų. Atidžiai ją apžiūrėk. 

— Ačiū. 

— Sėkmės, - rimtai palinkėjo Nolenas ir kažko sudvejojo sustojęs 
priešais. - Niekas nenori apkabinti morgo genijaus, bet... 

Saga stipriai jį apkabino ir išėjo iš patalpos, o tada nuskubėjo ko- 


ridoriumi. 

SAGA PASISTATĖ AUTOMOB!IL Į priešais didelius laiptus į Skan- 
dinavijos muziejų, gurkštelėjo šaltos kavos iš Seven Elevem kavinės 
puodelio ir nužvelgė vasariškai vilkinčius žmones. Pasijuto taip, lyg 
iki šiol nebūtų mačiusi savo aplinkos. Suaugusieji ir vaikai atrodė lyg 
pavargę nuo saulės po ilgų piknikų arba įsiaudrinę ir kupini lūkesčių 
traukė link didelio atrakcionų parko arba kokio nors restorano. 

O ji beveik nepastebėjo, kad praėjo dar viena vasara. Kai dingo 
Jonas, Saga užsisklendė ir ieškojo Jureko kūno. 

Dabar laikas tai užbaigti. 

Saga išlipo iš automobilio ir pasuko link laiptų. Ant vienos iš vir- 
šutinių pakopų gulėjo sutryptas švirkštas. 

Ji įėjo per aukštas duris, nusipirko bilietą, pasiėmė planą ir pasu- 
ko link įėjimo fojė. Didžiuliame mediniame soste sėdėjo Gustavas 
Vaza, aprengtas ryškių spalvų drabužiais, ir žvelgė į pokarinių namų 
modelį, pastatytą muziejaus. 

Eidama link laiptų Saga akies krašteliu dirstelėjo į tekstą apie 
tautos namus ir socialdemokratų vizijas apie modernią, solidarią ir 
lygiateisę Švediją, kurioje visos šeimos turi teisę į namus, kuriuose 
yra šiltas vanduo, virtuvė ir vonios kambarys. 

Ji užbėgo akmeniniais laiptais ir patraukė tiesiai į samių meno 
dirbinių skyrių. Keli pavieniai lankytojai slinko pro stiklines vitri- 
nas, kuriose kabėjo papuošalai, peiliai su elnio rago rankenomis, ku|- 


tūros atributai ir drabužiai. 


Ji sustojo priešais vitriną su nuotakos karūna. Čia turėtų būti ta, 
kurią minėjo Nolenas. Gražus rankdarbis iš beržo šaknies su viršūnė- 
lėmis, kurios susipynusios tarsi dviejų suglaustų rankų pirštai. 

Saga pažvelgė į vitrinos spynelę - lengvai atrakinama, bet įjungta 
signalizacija, be to, koks nors budėtojas spėtų atbėgti pirmiau, nei ji 
apžiūrėtų karūną. 

Šalia jos stabtelėjo pagyvenusi moteris ir itališkai kažką pasakė vy- 
rui, kuris stovėjo kiek toliau su vaikštyne. 

Vyras kalbėjosi su budėtoju, kuris padėjo jam nueiti link liftų. Šven- 
tinius samių drabužius apžiūrinėjo mergaitė tiesiais šviesiais plaukais. 

Čirkštelėjo kibioji juosta — iš makšties ant kairiojo žasto Saga išsi- 
traukė trumpą artimos kovos durklą. Ji atsargiai įsmeigė smaigalį šalia 
spynos stiklinėse duryse ir ėmė laužti. Durelių stiklas aplink plokščią 
svirtelę eižėdamas suskilo, ant grindų pažiro šukės ir įsijungė sirena. 

Mergaitė nustebusi stebeilijo į Sagą, kuri neskubėdama įsikišo pei- 
lį, atidarė dureles ir ištraukė karūną. 

Iškelta iš vitrinos ji atrodė mažesnė ir beveik besvorė. Sirena kaukė, 
o Saga spoksojo į karūną. 

Nolenas papasakojo, kad Sumos motina buvo nusipynusi galvos 
papuošalą savo vestuvėms, ją dėvėjo ir Suma, o paskui padovanojo Lu- 
leo kraštotyros muziejui. 

Pamačiusi parskubantį budėtoją Saga atsargiai apvertė karūną ir 
pažvelgusi į vidų išvydo kažkieno įdegintą užrašą „Natavara 1968“. Ji 
pastatė karūną į vietą ir uždarė sudaužytas dureles. 

Saga nežinojo, kad Jono šeima turėjo ryšių su ta vietove, bet dabar 
spėjo, kad Jonas yra ten. 

Moters širdis suspurdėjo pagalvojus, kad galės pranešti Jonui Li- 
nai, jog viskas baigta. 

Budėtojas sustojo už penkių metrų. Išraudęs vyras rodė į ją savo 


racija negalėdamas ištarti nė žodžio. 

TRAUKINYS PAJUDĖJO iš Stokholmo stoties ir linguodamas, 
girgždėdamas per geležinkelio iešmus išriedėjo iš nešvaraus perono. 
Kairėje pusėje Karlbergo ežeru pro šalį slydo dideli, balti sportiniai 
laivai, o dešinėje stūksojo betoninė siena su prastai uždažytu grafi- 
čiu. 

Kadangi visos miegamosios kupė buvo užimtos, Sagai teko sėdėti 
paprastoje vietoje. Ji parodė konduktoriui bilietą, o paskui žiūrėda- 
ma per langą ėmė kramsnoti sumuštinį. Pravažiavus Upsalą, ji atsi- 
varstė karinius aulinius, įvyniojo pistoletą į striukę ir pasikišo ją kaip 
pagalvę. 

Daugiau kaip tūkstančio kilometrų kelionė į Natavarą užtruks 
beveik dvylika valandų. 

Traukinys dundėjo tamsoje. Už langų tarsi žvaigždutės mirgėjo 
šviesos, kurių vis retėjo, kuo toliau į šiaurę. Radiatorius ant sienos 
šalia jos sėdynės alsavo karščiu. 

Galiausiai naktis už lango virto kompaktiška tamsa. 

Ji užsimerkė ir prisiminė, ką papasakojo Nolenas. Kai prieš dau- 
gelį metų Jonas ir jo kolega Samuelis Mendelis suėmė Jureką Valterį, 
tas, prieš uždaromas į saugomą izoliatorių Liovenstriomo psichiatri- 
jos ligoninėje, atskleidė jiems savo keršto planą. Samuelis manė, kad 
tai tik tuščios kalbos, bet Jurekas kažkaip sugebėjo pasiekti iš savo 
celės ir pagrobti jo žmoną bei abu sūnus. 

Jonas suprato, kad grėsmė tikra. Padedamas Noleno, imitavo 


savo žmonos ir dukrelės žūtį automobilių avarijoje. 


Suma ir Lumė gavo naujas tapatybes ir daugiau niekada neturėjo 
ryšio su Jonu. Kol Jurekas buvo gyvas, išliko realios grėsmė pavojus. 
Paskui tapo aišku, kad Jonas, paaukodamas bendrą gyvenimą, išgel- 
bėjo jas nuo siaubingos mirties. 

Bet dabar Saga galės jį nuraminti. Atras jį ir nuramins. Jurekas 
Valteris negyvas, jo kūno liekanos rastos ir atpažintos. 

Apie tai pagalvojus kūnu nubėgo beveik erotinis pojūtis. Ji atsirė- 
mė į sėdynės atlošą, užsimerkė ir užmigo. 

"Tai pirmas kartas per tiek laiko, kai ji tikrai užmigo. 

Kai pabudo, traukinys stovėjo, į vidų plūdo vėsus ryto oras. Atsi- 
sėdusi pamatė, kad ji Bodene. Saga išmiegojo beveik dešimt valandų. 
Dabar turės persėsti į traukinį, kuris nuves likusį kelią iki Natavaros. 

Moteris pasirąžė, susivarstė batus, įkišo ginklą į dėklą, pasiėmė 
striukę ir išlipo iš traukinio. Kioske nusipirkusi didelį popierinį puo- 
delį kavos grįžo į peroną. Ji stebėjo būrelį jaunų vyrų su karinėmis 
uniformomis ir žaliomis beretėmis. Jie lipo į traukinį, vykstantį kita 
kryptimi. 

Ant stoties laikrodžio stiklo kažkas buvo uždrėbęs čiulpiamojo 
tabako. 

Girgždėdamas artinosi juodas sąstatas su kraujo raudonumo apa- 
čia. Per pabėgius vėjas nešiojo šiukšles. Garvežys sustojo ir lėtai su- 
šnypštė prie tuščios platformos. Vienintelė Saga įlipo į traukinį link 
Malmbergeto ir važiavo viena visame vagone. 

Kelionė iki Natavaros netruks ilgiau nei valandą. Saga išgėrė 
kavą, nuėjo į tualetą ir nusiprausė veidą, o paskui sėdėjo savo vieto- 
je žiūrėdama į didžiulių miškų kraštovaizdį su pavieniais raudonais 
namais. 

Jos planas - nusigauti iki vietinės parduotuvės arba bendruo- 
menės namų ir paklausti, ar yra naujakurių, tokių juk neturėtų būti 


daug. 


Buvo beveik vienuolikta dienos, kai Saga Bauer išlipo perone. 
Stoties pastatas — tik medinis namukas su iškaba ant stogo. Priešais 
namuką riogsojęs suolas su apsilupinėjusiais dažais ir surūdijusiu 
ranktūriu skendėjo piktžolėse. 

Saga ėmė eiti kelkraščiu per tamsiai žalią, ošiantį mišką. Jokių 
žmonių, tolumoje girdisi šuns lojimas. 

Asfaltas gumbuotas ir iškilnotas šalčio. 

Einant tiltu, išlinkusiu virš upės Piku Venetjokės vagos, už nuga- 
ros pasigirdo automobilio gausmas. Artinosi senas pikapas Vo/kswa- 
gen. Ji stabdydama iškėlė rankas. 

Saulėje įdegęs septyniasdešimtmetis vyras pilku megztiniu nulei- 
do langą ir pasisveikindamas linktelėjo. Šalia jo sėdėjo tokio pat am- 
žiaus moteris žalia vatine liemene ir akiniais su rožiniais rėmeliais. 

— Sveiki, - tarė Saga. - Jūs gyvenate Natavaroje? 

— Mes tik važiuojame per ten, - pasakė vyras. 

— Mes iš Sarvisvaros... kito metropolio, - pridūrė moteris. 

— Ar žinote, kur maisto parduotuvė? 

— Pernai uždarė, - atsakė senukas ir bakstelėjo į vairą. - Bet dabar 
turime naują. 

— Kaip gerai, - nusišypsojo Saga. 

— Tai ne parduotuvė, - pataisė jį močiutė. 

— Aš vadinu parduotuve, - sumurmėjo jis. 

— Bet taip nėra. Tai paslaugų punktas. 

— Tada turėsiu liautis ten pirkęs, - atsiduso jis. 

— Kur tas paslaugų punktas? 

— Tame pat name kaip senoji parduotuvė, - atsakė moteris ir 
mirktelėjo. — Šok į priekabą. 

— Juk ji ne kokia šokinėtoja į aukštį, - paprieštaravo vyriškis. 

Saga pasilipo ant rato, įsikabino į priekabos lentas ir užsiropštusi 


atsisėdo nugara į kabiną. 


Važiuojant girdėjosi, kad senoji pora toliau barasi taip, kad vos 
neįvažiavo į griovį. Buferis subildėjo, po automobiliu subarškėjo 
žvyras, pakilo baltas dulkių debesis. 

Jie įvažiavo į kaimą ir sustojo priešais didelį, raudoną namą su 
ledų reklaminiu stendu ir emblema, rodančia, kad parduotuvė teikia 
pašto, vaistinės, alkoholio parduotuvės ir lošimų centro paslaugas. 

Saga išlipo iš priekabos, padėkojo už pavežimą ir pakilo laipte- 
liais. Įėjus vidun prie durų skambtelėjo varpelis. 

Lentynoje ji rado maišelį bulvių traškučių su krapais ir priėjo prie 
jauno vyro kasoje. 

- Ieškau draugo, kuris atsikraustė čia kiek daugiau kaip prieš me- 
tus, — pasakė ji be užuolankų. 

— Čia? — perklausė vyras ir akimirką žiūrėjo į ją, o paskui nuleido 
akis. 

— Aukštas vyras... su žmona ir dukra. 

— "Taip, - linktelėjo jis ir išraudo. 

— Ar jie dar gyvena čia? 

— Eikite Lompolovaros gatve, - pasakė jis ir parodė ranka. - Iki 
posūkio prie Silmejervio... 

Saga išėjo iš parduotuvės ir patraukė parodyta kryptimi. Žemė 
buvo iškilnota traktorių ratų, o griovys išmaujotas. Žolėje mėtėsi 
alaus skardinė. Medžių ošimas panašėjo į tolimos jūros šniokštimą. 

Eidama ji užvalgė traškučių, likusius įsidėjo į krepšį, o ranką nu- 
sišluostė į kelnes. 

Nuėjusi šešis kilometrus Saga išvydo tamsiai raudoną namą, prie 
kurio kelias suko link ežero. Nesimatė jokio automobilio, tačiau iš 
kamino rūko dūmai. Sode aplink namą augo aukšta pievų žolė. 

Ji stabtelėjo. Griovyje zirzė vabzdžiai. 

Iš namo išėjo vyras. Saga matė jį judantį tarp medžių. 


Tai Jonas Lina. 

Tai jis, bet sulysęs ir eina pasiramsčiuodamas lazda. 

Šviesi, garbanota barzda, iš po juodos kepurės kyšo plaukų sruo- 
gos. 

Saga pasuko link jo. Po batais gurgždėjo žvyras. 

Jonas sustojo prie malkinės, lazdą atrėmė į sieną, paėmė kirvį ir 
perskėlė didelę kaladę. Perskėlęs dar vieną šiek tiek pailsėjo, surinko 
pliauskas ir ėmė skaldyti toliau. 

Saga net nepravėrė burnos, nujausdama, kad Jonas jau bus ją pa- 
stebėjęs ir, ko gero, gerokai anksčiau, nei Saga pamatė jį. 

Jis vilkėjo grubios odos piloto striukę, o po ja - samaninį Alisinį 
megztinį. Striukės oda per linkius suskilinėjusi, o vidinė avikailio 
apykaklės pusė pageltusi. 

Saga sustojo likus penkiems metrams. Jonas atsitiesė, atsisuko ir 
pažvelgė į ją. Jo akys buvo pilkos tarsi blyški liepsna. 

— Tau nederėjo čia atvažiuoti, — ištarė jis tyliai. 

— Jurekas negyvas, — priminė ji užgniaužusi kvapą. 

— Taip, - pasakė jis ir ėmė vėl kapoti. 

Paėmęs dar vieną medgalį pastatė jį ant kapojimo kaladės. 

— Aš radau kūną, - tarė Saga. 

Kirsdamas Jonas pataikė įstrižai, kirvis slystelėjo ir iškrito iš ran- 
kų. Minutėlę vyras stovėjo sustingęs ir nuleidęs galvą. Žvilgtelėjusi į 
didelį malkų krepšį Saga pastebėjo nupjautavamzdį šratinį šautuvą, 
priklijuotą prie krašto lipnia juosta. 

NETARDAMAS NĖ ŽODŽIO JONAS nusivedė ją per tamsią prie- 
menę, atidarė duris ir įleido į mažą virtuvę, ant kurios sienų karojo 
variniai puodai. 

Po palange kabojo medžioklinis šautuvas su taikikliu, o ant grin- 
dų rikiavosi mažiausiai trisdešimt dėžučių su šoviniais. 

Per užtrauktas užuolaidas skverbėsi saulės šviesa. Ant stalo stovė- 
jo kavinukas ir du puodeliai. 

— Suma mirė pavasarį, - pasakė jis. 

— Užjaučiu, - tyliai ištarė Saga. 

Jonas pastatė malkų krepšį ant grindų ir sunkiai atsitiesė. Virtu- 
vėje kvepėjo dūmais, už geležinės krosnelės durelių spragsėjo eglinės 
malkos. 

— Radai kūną? - prabilo jis ir pažvelgė į Sagą. 

— Kitaip nebūčiau atvažiavusi, - atsakė ji rimtai. - Paskambink 
Nolenui - jis patvirtins. 

- Tikiu tavimi. 

— Vis dėlto paskambink. 

Jonas papurtė galvą ir nieko nepasakęs, remdamasis į spintelę, 
priėjo prie kitų durų, stumtelėjo jas ir pusbalsiu pasakė kažką į tam- 
są suomiškai. 

— Čia mano dukra Lumė, — pristatė jis į virtuvę įžengusią mer- 
gaitę. 


— Labas, - pasisveikino Saga. 

Lumės plaukai buvo rudi ir tiesūs, ji draugiškai ir smalsiai šypso- 
josi, bet akys buvo pilkos kaip ledas. Aukšta ir liekna, paprasti mėly- 
ni medvilniniai marškiniai ir blukinti džinsai. 

— Tualkana? - paklausė Jonas. 

— Taip, - prisipažino Saga. 

— Sėskis. 

Ji atsisėdo ant kėdės, o Jonas padėjo ant stalo duonos, sviesto, sū- 
rio ir ėmėsi smulkinti pomidorus, alyvuoges ir aitriąsias paprikas. 
Lumė užkaitė vandens ir ėmė malti kavos pupeles rankiniu malū- 
nėliu. Žvilgtelėjusi jiedviem už nugaros į kambarį, kuriame tvyrojo 
prieblanda, Saga išvydo sofą ir stirtas knygų ant stalo. Ant lašelinės 
stovo kabojo naktinio matymo žiūronai su mova, pritaisoma ant 
šautuvo per naktinę medžioklę. 

— Kur jis gulėjo? - paklausė Jonas. 

— Bangos išnešė kūną į krantą Hiogmašės saloje. 

— Ką? — paklausė Lumė ir žvilgtelėjo į maždaug dvidešimt jude- 
sio detektorių kontroliuojantį valdymo pultą, kabanti ant sienos po 
prieskonių lentyna. 

— Jureką Valterį, - paaiškino Jonas, mušdamas į keptuvę dvylika 
kiaušinių. 

— Aš radau kūną, - pasakė Saga. 

— Arjis negyvas? - paklausė mergaitė skaidriu balsu. 

— Lume, ar gali prižvelgti, - paprašė Jonas ir išėjo iš virtuvės. 

Jo sunkūs žingsniai pasigirdo priemenėje, paskui trinktelėjo lau- 
ko durys. Paėmusi džiovintų bazilikų Lumė sutrynė juos tarp delnų. 

— Tėtis sakė, kad buvo priverstas palikti mane ir mamą, - darbuo- 
damasi ėmė pasakoti Lumė. - Jis sakė, kad Jurekas Valteris būtų mus 
nužudęs, jei būtume palaikę bet kokį ryšį. 

— Jis teisingai pasielgė ir taip išgelbėjo jūsų gyvybes. Kito būdo 


nebuvo, - patvirtino Saga. 

Lumė linktelėjo ir nusisuko į viryklę. Ant anglies juodumo gele- 
žies kaptelėjo kelios ašaros. 

Mergaitė persibraukė ranka per skruostus, sumažino viryklės ug- 
nį ir atsargiai apvertė omletą. 

Per užtrauktas užuolaidas Saga matė Joną, stovintį ant žvyrkelio 
ir kalbantį telefonu. Vadinasi, kalbasi su Nolenu. Kakta suraukta, 
žandikaulių raumenys įsitempę. 

Lumė išjungė viryklę ir ėmė dengti stalą, smalsiai dairydamasi į 
motetį. 

— Aš žinau, kad jūs su tėčiu nesate pora, - po kiek laiko prabilo 
mergaitė. - Jis pasakojo apie Disą. 

— Mes kartu dirbome, - paaiškino Saga šypsodamasi. 

— Jūs nepanaši į policininkę. 

— Tai Saugumo policija, - tepasakė Saga. 

- Jūs vis tiek nepanaši į policininkę, - nusijuokė mergaitė ir atsi- 
sėdo priešais. - Jei jūs iš saugumo, vadinasi, jūs - Saga Bauer. 

— Taip. 

— Valgykite, kol maistas neataušo. 

Padėkojusi Saga įsidėjo omleto, pasiėmė duonos bei sūrio ir 
abiem įpylė kavos. 

— Kaip Jonas laikosi ? 

— Vakar turbūt būčiau atsakiusi, kad blogai. Jam nuolat šalta ir 
beveik nemiega, saugo mane, būdrauja... Nesuprantu, kaip jis gali 
išsilaikyti nemiegojęs. 

— Jis užsispyręs. 

— Tikrai? 

Abi nusijuokė. 

— Jūs žinote, kad aš tiek daug metų augau be tėčio, - pasakė mer- 
gaitė ir jos akys sudrėko. - Ankstyvųjų metų beveik neprisimenu. 
Noriu pasakyti, kad jų niekas nesugrąžins, bet... Dabar daugiau kaip 


metus mes sėdime ir kalbamės... kiekvieną dieną, po daug valandų... 
Aš papasakojau apie save ir mamą, ką mes veikėme, kaip gyvenome... 
Jis pasakojo apie save... Turbūt maža žmonių, kurie tiek daug kalbė- 
tųsi su savo tėvais. 

— Bent jau aš tikrai nesikalbėjau, — tyliai tarstelėjo Saga. 

Lumė atsistojo, kai vienas iš judesio detektorių sureagavo į par- 
einantį Joną. Ji išjungė signalizaciją, paskui atsidarė lauko durys ir 
priemenėje subildėjo žingsniai. 

Jonas įžengė į virtuvę, pastatė lazdą, atsirėmė į stalą ir atsisėdo 
ant kėdės. 

— Nolenas įsitikinęs savo teisumu, - pranešė jis ir įsidėjo maisto. 

— Dabar mes atsiskaitę, Jonai, - pasakė Saga žiūrėdama jam į 
akis. - Man nerūpi, ką tu manai, bet mes atsiskaitę... Aš jį nužudžiau 
ir radau kūną. 

- Tu niekada nebuvai man skolinga. 

Kramtydamas Jonas sėdėjo šiek tiek palinkęs ir apglėbęs save ran- 
komis. Lumė apgobė jį storu apklotu ir vėl atsisėdo. 

- Lumė studijuos Paryžiuje, - pareiškė Jonas ir šypsodamasis pa- 
žvelgė į dukrą. 

— To mes dar nežinome, - iškart atsiliepė toji ir šyptelėjo. 

Saga pastebėjo, kad keliant puodelį ir geriant kavą Jono rankos 
dreba. 

— Šįvakar paruošiu elnio filė, - pareiškė vyras. 

— Traukinys išvyksta po dviejų valandų, - pasakė Saga. 

— Su voveraitėmis ir grietinėle, - pridūrė jis. 


— Aš privalau grįžti, - pasakė Saga šypsodamasi. 

ERIKAS VĖL ATĖJO į pianino pamoką per anksti ir sustojo ant ša- 
ligatvio priešais 4-ojo namo duris Mažojo Janso skvere. Apatiniame 
aukšte užuolaidos buvo atitrauktos, todėl virtuvėje jis matė Dže- 
kę Federer - kaip ji braukė ranka per viršutines spinteles, pasiėmė 
stiklinę ir pakišusi po čiaupu pirštą įsipylė vandens. Moteris segėjo 
juodą sijoną ir vilkėjo nesusagstytą palaidinę. Jis atsitraukė į gatvę ir 
paėjėjęs arčiau lango aiškiai išvydo, kad šilkinės palaidinės nugara 
sudrėkusi nuo šlapių Džekės plaukų. Atsigėrusi moteris nusišluostė 
lūpas ranka ir atsisuko. 

Pasistiebęs Erikas pamatė, kad po neužsagstyta palaidine šmėkš- 
čioja pilvas ir bamba. Kai ant šaligatvio stabtelėjo moteris su vaiko 
vežimėliu ir pažvelgė į jį, Erikas staiga suvokė, kaip atrodo žiūrint iš 
šono. Jis iškart grįžo ant šaligatvio ir įžengė į laiptinę. Stovėdamas 
prie durų ištiesė pirštą link skambučio mygtuko. 

Po hipnozės jo neapleido mintis, kad Rokio alibi galėjo būti ti- 
kras. Kad galėtų užmigti, teko padvigubinti Stilnokt“ dozę. Užsire- 
gistruoti vizitui Karsudeno ligoninėje galės tik rytoj ryte. 

Kai Džekė atidarė duris, jos plona, šilkinė palaidinė buvo užsags- 
tyta. Moteris ramiai nusišypsojo. Jos apvaliuose akiniuose nuo sau- 
lės atsispindėjo laiptinės lemputės šviesa. 

— Atėjau kiek per anksti, - pripažino jis. 


— Erikai. Prašau įeiti, - šypsodamasi pakvietė moteris. 


* Stilnokt - zolpidemas, raminamasis ir migdomasis vaistas. 

Įėjęs pastebėjo, kad po iškaba „Įeiti draudžiama“ mergaitė paka- 
bino kaukolės piešinį. 

Eidamas paskui Džekę koridoriumi ir stebėdamas, kad ji dešine 
ranka liečia sieną, Erikas pagalvojo, kad nesimato, jog ji saugotųsi. 
Žvilgi palaidinė virš kryžkaulio dengė juodą sijoną. 

Palietusi staktą moteris įjungė lubų šviestuvą ir nuėjo tiesiai į 
kambarį, o pasiekusi kilimo kraštą atsisuko į Eriką. 

— Norėčiau išgirsti, ko jūs išmokote, - pasakė Džekė, mostelda- 
ma į pianiną. 

Vyras atsisėdo, pasidėjo pirmą natų lapą, nusibraukė nuo kaktos 
plaukus, atsargiai padėjo dešinį nykštį ant reikiamo klavišo ir išskėtė 
pirštus. 

— 25-asis opusas, — pasakė jis neva rimtai ir pradėjo nuo to, ką 
Džekė buvo uždavusi namų darbų. 

Jis visą laiką žiūrėjo į ranką, nors mokytoja buvo liepusi to vengti. 

— Tokie garsai jus tikriausiai vargina. Jūs pripratusi prie gražios 
muzikos. 

— Aš manau, kad jums sekasi. 

— Ar esama natų, parašytų Brailio raštu? Juk turėtų būti? 

— Luisas Brailis buvo muzikas, tad savaime suprantama... Tačiau 
galiausiai, žinoma, tenka visus kūrinius išmokti mintinai, nes groti 
reikia abejomis rankomis. 

Jis palietė klavišus ir giliai įkvėpė, bet tuo metu suskambo durų 
skambutis. 

— Atsiprašau, turiu atidaryti, - pasakė Džekė ir pakilo. 

Erikas žiūrėjo, kaip ji išeina į prieškambarį atidaryti durų. Jos lau- 
kė dukra su aukšta moterimi sportiniais drabužiais. 

— Kaip sekėsi varžybos? — paklausė Džekė. 

— Vienas — vienas, - pranešė mergaitė. — Įvartį įmušė Ana. 


— Tu perdavei kamuolį, - maloniai priminė moteris. 

— Ačiū, kad palydėjai Madę namo, - padėkojo Džekė. 

— Man tai vienas malonumas... Pakeliui kalbėjomės, kad ji nepri- 
valo būti pati geriausia pasaulyje, kad galbūt galėtų kiek paišdykauti. 

Džekės atsakymo Erikas neišgirdo. Jis matė, kad durys užsidarė, 
Džekė atsiklaupė priešais dukrą ir atsargiai palietė jos plaukus ir vei- 
dą. 

— Dabar turėsi pamėginti būti labiau išdykusi, - švelniai pasakė 
motina. 

Grįžusi pas Eriką ji atsiprašė už pertrauktą pamoką, atsisėdo ant 
kėdės ir paaiškino, ką jis turi daryti. 

Erikas net suprakaitavo besistengdamas derinti rankų judesius. 

Po kiek laiko mergaitė įžengė į kambarį, atsisėdo ant grindų ir 
ėmė klausytis. Ji buvo persirengusi minkšta namine suknele. 

Erikas pamėgino sugroti pradžią, bet ties ketvirtuoju taktu pa- 
daręs klaidą pradėjo iš naujo, vėl suklydo ir nusijuokė iš savo nega- 
bumo. 

— Kodėl jums juokinga? - ramiai paklausė Džekė. 

— Nes groju kaip sugedęs robotas. 

— Mano ežiukas taip pat groja keistokai, - paguodė Madelena, 
rodydama savo minkštą žaislą. 

— Blogiau groju kaire ranka, - pripažino Erikas. - Lyg pirštai ne- 
norėtų nuspausti mygtukų tada, kai reikia. 

Madė mirktelėjo, bet sugebėjo išlaikyti rimtą miną. 

— Norėjau pasakyti klavišų, - skubiai pasitaisė Erikas. - Galbūt 
tavo ežiukas sako „mygtukai“, bet aš vadinu klavišais. 

Mergaitė nuleido galvą ir plačiai nusišypsojo. Džekė pakilo nuo 
kėdės. 

— Jums reikia pailsėti, - pasiūlė ji. - Prieš baigdami pamoką dar 


pakalbėsime apie įžanginę muzikos teoriją. 

— Aš įjungsiu indaplovę, - nutarė mergaitė. 

— Tu žinai, kad greitai turėsi eiti miegoti. Sek laiką pati. 

Juodu atsisėdo prie stalo. Paėmęs ąsotį Erikas įpylė vandens į dvi 
stiklines. Negalėjo susivaldyrti slapčia nežiūrėjęs į Džekę, aiškinančią 
apie G ir F tonacijas bei įvairius prieraktinius ženklus. Moteris at- 
rodė susimąsčiusi. Jos palaidinė prie liemens susiglamžė. Po šilkiniu 
audiniu švietė balta liemenėlė ir krūtys. 

Jaudinanti pagunda, kai gali žiūrėti į Džekę, jai to nepastebint. 

Erikas atsargiai šiek tiek pasitraukė, kad galėtų žvilgtelėti jai tarp 
šlaunų, kur šmėkščiojo baltos, žvilgančios kelnaitės. 

Širdis ėmė plakti greičiau, kai moteris kiek praskėtė kojas. Jam 
pasirodė, kad ji žino esanti stebima. 

Džekė gurkštelėjo vandens. 

Už tamsių akinių šiek tiek matėsi atviros akys. 

Erikas vėl pažvelgė jai tarp šlaunų ir atsargiai pasilenkė arčiau, bet 
po akimirkos moteris sukryžiavo kojas ir pastatė stiklinę. 

Nusišypsojusi pasakė, kad įsivaizdavo jį dirbantį universiteto dės- 
tytoju arba pastoriumi. Erikas pasakė, kad tiesa yra kažkur per vidu- 
rį, ir papasakojo apie savo darbą psichologijos klinikoje bei hipnozės 
tyrinėjimus. Paskui nutilo. 

Džekė surinko jo muzikos teorijos lapus, padėjusi ant stalo paly- 
gino apatinį kraštą ir padavė jam. 

— Ar galiu paklausti vieno dalyko? 

— Taip, - paprastai tarė ji. 

— Kai kalbu, jūs atsisukate. Tai natūralus judesys ar reikia išmok- 
ti? 

— "Tai prisitaikymas prie reginčiųjų, nes jiems atrodo, kad tai ma- 
lonu, - nuoširdžiai atsakė ji. 

— Taip ir maniau. 

— Dėl to paties įjungiu šviesą įeidama į kambarį, taip parodydama 
regintiesiems, kad atėjome... 

Džekė nutilo ir plonais pirštais atsargiai palietė drėgną stiklinės 
kraštą. 

- Atleiskite man. Suprantu, kad esu baisiai nemandagus ir neku- 
klus, klausinėdamas tokių dalykų... 

— Daugumai neregių nepatinka kalbėti apie savo negalią. Aš juos 
suprantu. Juk visi nori būti vertinami kaip individai ir taip toliau... 
Bet man atrodo, kad reikia kalbėtis. 

— Gerai. 

Erikas nužvelgė jos švelniai rožine pomada padažytas lūpas, žan- 
dikaulių liniją, berniukišką šukuoseną ir žalią, kakle pulsuojančią 
kraujagyslę. 

— Ar nekeista, kad galite užhipnotizuoti žmones, pažvelgti į jų 
slaptas, asmenines mintis? 

— Bet tai ne tas pat, kas stebėti slapčiomis. 


— Ne tas pat? 

ERIKUI LĖTAI ĮRIEDANT į anglišką parką, cigarečių bloko plas- 
tikinėje pakuotėje, gulinčioje šalia ant sėdynės, atsispindėjo šviesus 
dangus. Vyras pravažiavo iškabą, įspėjančią, kad pašaliniams užsukti 
į teritoriją draudžiama ir kad apie atvykimą būtina pranešti iš anks- 
to. 

Regioninė Karsudeno ligoninė yra didžiausia teismo psichiatri- 
jos įstaiga Švedijoje. Čia įrengta šimtas trisdešimt slaugos vietų nusi- 
kaltėliams, kurie dėl psichikos ligų buvo nuteisti ne kalėti kalėjime, 
o būti gydomi. 

Eriką kankino negera nuojauta. Netrukus jis susitiks su Rokiu 
Šiurklundu ir pamėgins paklausti apie anuomet, jo teigimu, turėtą 
alibi. 

Jei tai tiesa, tada naujoji žmogžudystė yra susijusi su ankstesniąja, 
tokiu atveju Erikas viską papasakos policijai. Jei Rokis buvo nuteis- 
tas nekaltas, tarp senosios ir naujosios žmogžudystės tikrai gali būti 
panašumų. Tada Susanos Kern ranka, pakelta prie ausies, nėra atsi- 
tiktinumas. 

— Gali būti, kad darbo neprarasiu, - balsu pasakė sau. - Priklau- 
sys nuo to, ar policija perduos šį reikalą prokurorui. 

Priešais įėjimą į baltą administracijos pastatą kabojo iškaba su 
perbraukta kamera. „Nors čia pilna stebėjimo kamerų“, - dingtelėjo 
Erikui. 


Pasiėmęs cigaretes jis patraukė link baltojo pastato. 

Skersai per taką priešais registratūros įėjimą blizgėjo sraigės pa- 
liktas dryžis. 

Įėjus pro duris, ryškioje saulės šviesoje matėsi lėtai ant apdaužytų 
baldų ir subraižytų grindų krentančios dulkės. 

Erikui parodžius asmens dokumentą, jam buvo išrašyta vardo 
kortelė. Vos spėjus prieiti prie laikraščių stovo šalia minkštų baldų 
kampo, pasirodė vyras su nušviesintais plaukų galiukais. 

— Erikas Barkas? 

— Taip. 

Vyras ištempė lūpas —- neva nusišypsojo — ir prisistatė esąs Otas. 
Jo veidas atrodė suvargęs ir pažymėtas liūdesio, kurio nebeįmanoma 
nuslėpti. 

— Kasijas mielai būtų atėjęs pars, bet... 

— Suprantu, nieko tokio, - patikino Erikas, jausdamas, kad kais- 
ta, prisiminęs, ką primelavo apie daktarą Štiunkelį ir tyrimų projek- 
tą. 

Jiems pajudėjus vyras ėmė pasakoti esąs dieninis slaugas, dirban- 
tis čia daug metų. 

— Eisime per lauką... Niekam nepatinka požeminiai koridoriai, — 
sumurmėjo Otas išėjus į lauką. 

— Ar pažįstate Rokį Šiurklundą? — paklausė Erikas. 

— Jis buvo čia, kai pradėjau dirbti, - atsakė Otas, mosteldamas į 
aukštas tvoras ir rudus niūrius pastatus. 

— K3 manote apie jį? 

— Daugelis jo prisibijo. 

Jie įėjo per D įėjimą, paskui - į apžiūros kambarį, kur Erikas tu- 
rėjo palikti visus palaidus daiktus. 

— Ar galiu pasiimti cigaretes? 


- Jos, ko gero, gali praversti, - linktelėjo Otas. 

Dieninis slaugas sudėjo į maišelį Eriko raktus, rašiklį, mobilųjį 
telefoną ir piniginę, uždarė daiktus ir padavė Erikui kvitą. 

Tada atrakino sunkias duris, vedančias link kitų su kodine spyna. 
Perėję jie atsidūrė koridoriuje, išklotame pilku linoleumu, su daug 
šarvuotų durų, už kurių buvo maži kambariai su lovomis. 

Čia trenkė valymo priemonėmis ir įsigėrusiais cigarečių dūmais. 

Iš vieno kambario sklido pornofilmo garsai. Pro praviras duris 
Erikas pamatė storą vyrą, kuris palinkęs sėdėjo ant plastikinės kėdės 
ir spjaudė ant grindų. 

Perėję dar vieną saugumo zoną jie atsidūrė pavėsingoje poilsio 
aikštelėje. Du plytinius fasadus jungė šešių metrų aukščio tvora, su- 
kurdama aplink išgeltusios žolės plotą su žvyro takais. 

Ant suolelio sėdėjo plonas dvidešimtmetis vyras. Jo veido rau- 
menys buvo įsitempę. Prie vienos plytų sienos stovėjo ir kalbėjosi 
du slaugai, o pačiame gale, nusisukęs į tvorą, stovėjo stambus vyras. 

— Ar norite, kad palydėčiau? - pasiteiravo Otas. 

— Nereikia. 

Buvęs pastorius rūkė nusisukęs į aukštą tvorą, žvelgdamas į ža- 
liuosius parko plotus ir lapuočių mišką. Ant žemės šalia kojų stovėjo 
puodelis su pridžiūvusia kava. 

Erikas ėjo taku, ant kurio buvo primėtyta nuorūkų ir išspjautų 
čiulpiamo tabako paketėlių. 

„Dabar susitiksiu su pastoriumi, kurį išdaviau, nes nuteisiau 
anksčiau laiko. Jei Rokis Šiurklundas turi alibi, prisipažinsiu polici- 
jai, ką padariau, ir susitaikysiu su pasekmėmis: 

Einant sausu žvyru, aplink kojas kilo dulkės. Buvo aišku, kad Ro- 
kis girdi jį ateinantį. 

— Roki? 


— Kas klausia? 

— Erikas Marija Barkas. 

Rokis nuleido nuo tvoros ranką ir atsigręžė. Jis buvo aukštas, 
daugiau kaip metro devyniasdešimt. Pečiai dar platesni, nei Erikas 
prisiminė, veidas apžėlęs pražilusia barzda, plaukai sušukuoti atgal, 
akys žalios, o veidas skleidė šaltą išdidumą. Vyras vilkėjo karinės uni- 
formos žalumo apsipūkavusį megztinį su nutrintomis rankovėmis. 
Stambios rankos nuleistos palei šonus, tarp atpalaiduotų pirštų - ci- 
garetė. 

— Vyriausiasis gydytojas pasakė, kad jums patinka Cazne/, — tarė 
Erikas, ištiesdamas bloką. 

Rokis stovėjo aukštai pakėlęs smakrą ir žvelgdamas į jį iš aukšto, 
tylėdamas ir nerodydamas jokio ženklo, kad priims dovaną. 

— Nežinau, ar mane prisimenate. Prieš devynerius metus dalyva- 
vau teismo procese, priklausiau grupei, atlikusiai teismo ekspertizės 
tyrimą. 

— Kokia buvo jūsų išvada? — niūriai paklausė Rokis. 

— Būtina neurologinė ir psichiatrinė slauga, - ramiai atsakė Eri- 
kas. 

Rokis nuspriegė žioruojančią cigaretę į Eriką. Ta pataikė jam į 
krūtinę ir nukrito ant žemės, pažerdama žiežirbų. 

— Eik ramybėje, - pasakė Rokis ir papūtė lūpas. 

Erikas užmynė nuorūką ir pamatė tiesiai per veją atskubančius 
anuos du slaugus, pasiruošusius skelbti pavojų. 

— Kas čia dedasi? - priėjęs paklausė vienas. 

— Netyčia nukrito, - nuramino Erikas. 

Vyrai kiek pastovėjo, bet Erikas ir Rokis tylėjo. Galiausiai slaugai 
grįžo prie savo kavos puodelių. 

— Tu pamelavai, - pasakė Rokis. 


— Pasitaiko. 

Rokio veidas išliko ramus, bet žvilgsnis išdavė, kad vyras šiek tiek 
susidomėjo. 

— Ar'jums buvo paskirtas neurologinis ir psichiatrinis gydymas? 
Jūs turite teisę. Aš gydytojas, tad jei norite, galėčiau paskaityti jūsų 
ligos istoriją ir reabilitacijos planą? 

Rokis lėtai papurtė galvą. 

— Jūs praleidote čia daug laiko ir nė karto nesikreipėte dėl palei- 
dimo. 

— O kam? 

— Nenorite išeiti? 

— Aš priimu bausmę, - niūriai burbtelėjo Rokis. 

— Anuomet jums buvo sunku prisiminti. Ar atmintis vis dar pras- 
ta? 

— Taip. 

— O aš prisimenu mūsų pokalbius ir kartais man atrodydavo, kad 
laikėte save nekaltu dėl žmogžudystės. 

— Žinoma... Kad išsisukčiau, aš prisidengiau pramanytais daly- 
kais, kurie nedavė man ramybės tarsi bičių spiečius, ir ėmiau versti 
kaltę kitam žmogui. 

— Kam? 

— Visai nesvarbu... Aš buvau kaltas, bet leidau melui mane užval- 
dyti. 

Erikas pasilenkė, padėjo cigaretes Rokiui prie kojų ir atsitraukė 
per žingsnį. 

— Ar norite papasakoti apie žmogų, kurį apkaltinote? 

— Neprisimenu jo, bet žinau, kad laikiau jį pamokslininku, pur- 
vinu pamokslininku... 

Pastorius nutilo ir vėl nusisuko į tvorą. Erikas atsistojo greta ir 


pažvelgė link miško. 

— Kuo jis vardu? 

— Aš neprisimenu vardų, neprisimenu veidų, išbarstytų pelenais... 

— Vadinate jį pamokslininku. Ar jis buvo kolega? 

Rokio pirštai sugniaužė tvoros grotas. Kvėpuojant jo krūtinė kil- 
nojosi. 

— Prisimenu tik tiek, kad bijojau. Turbūt todėl mėginau jį apkal- 
tinti. 

- Bijojote? Ką jis padarė? Kodėl jūs... 

— Roki, Roki? — pašaukė vienas pacientas prieidamas. — Žiūrėk, 
ką aš tau turiu. 

Atsigręžę jie pamatė, kad liesasis laiko ištiesęs servetėlėje sausainį 
su marmeladu. 

— Pats valgyk, - patarė Rokis. 

— Nenoriu, - užsidegęs atsakė likimo brolis. - Aš esu nusidėjėlis, 
Dievas ir jo angelai manęs nekenčia ir... 

— Užsičiaupk! - suriko Rokis. 

— Ką aš padariau? Kodėl tu... 

Rokis suspaudė vyro smakrą, pažvelgė jam į akis ir spjovė į veidą. 
Rokiui paleidus smakrą, vyras neteko pusiausvyros ir sausainis nu- 
krito ant žemės. 

Slaugai vėl pasuko link jų. 

— Ojei kas nors ateitų šiandien ir suteiktų jums alibi? - paskubo- 
mis paklausė Erikas. 

Rokis įrėmė į jį akis. 

— Tada jis meluotų. 

- Jūs įsitikinęs? Juk nieko neprisimenate... 

— Aš neprisimenu alibi, nes jokio nebuvo, - pertraukė Rokis. 

— Bet prisimenate savo kolegą. O jeigu Rebeką nužudė jis? 


— Rebeką Hanson nužudžiau aš. 

— Prisimenate? 

— Taip. 

— Ar pažįstate moterį vardu Olivija? 

Rokis papurtė galvą, pažvelgė į artėjančius slaugus ir kilstelėjo 
smakrą. 

— O prieš patekdamas čia? 

— Ne. 

Slaugai pastūmė Roki į tvorą, trenkė per kelių linkius, prispaudė 
prie žemės ir surakino rankas. 

— Atsargiau, - sušuko kitas pacientas. 

Stambesnysis slaugas prispaudė Rokio nugarą keliu, o kitas įrėmė 
į sprandą lazdą. 

— Atsargiau, — pravirko anas pacientas. 

Išeidamas iš D 4 skyriaus paskui vieną iš prižiūrėtojų Erikas nusi- 
šypsojo. Rokis neturi alibi, jis nužudė Rebeką Hanson ir tarp žmog- 
žudysčių sąsajų nėra. 

Stabtelėjęs automobilių stovėjimo aikštelėje jis giliai įkvėpė ir nu- 
žvelgė parko medžius žydro dangaus fone. Šiai senai naštai nukritus 


nuo pečių, Erikas visu kūnu pajuto palengvėjimą. 

ĮSUKES Į STOVĖJIMO AIKŠTELĘ, teismo medicinos profesorius 
Nilsas Olenas - Nolenas - pastatė savo baltą jaguarą įstrižai per dvi 
vietas. 

Kriminalinė policija paprašė, kad jis ypač atidžiai apžiūrėtų dvi 
žmogžudysčių aukas. 

Abu kūnai jau ištirti ir Nolenas skaitė protokolus - jie parašyti be 
priekaištų ir daug išsamesni, nei reikėtų. Tačiau ikiteisminio tyrimo 
tyrėjas paprašė papildomos abiejų kūnų apžiūros, nes vis dar niekas 
neaišku, tad reikėtų paieškoti netikėtų panašumų, požymių arba pa- 
liktos žinios. 

Margota Silverman teigia matanti narcizo elgseną ir mano, kad 
žudikas tuo kažką demonstruoja. 

Nolenas išlipo iš automobilio ir giliai įkvėpė rytinio oro. Beveik 
jokio vėjelio, saulėta, todėl ant visų langų nuleistos mėlynos žaliuzės. 

Ties įėjimu kažkas gulėjo. Iš pradžių Nolenas pamanė, kad prie 
betoninių laiptelių su plieno turėklais kažkas bus palikęs maišą su 
šiukšlėmis, bet paskui suprato, kad tai žmogus. Atsirėmęs į betoni- 
nį plytinio namo pamatą, ant asfalto sėdėdamas miegojo barzdotas 
vyras. Jis buvo apsigobęs pledu, kaktą atrėmęs į pritrauktus kelius. 

Buvo šiltas rytas. Nolenas tikėjosi, kad vyras spės išsimiegoti, kol 
jo neaptiko apsauginiai. Pasitaisęs savo piloto stiliaus akinius Nole- 
nas pasuko link durų, bet sustojo pamatęs, kad vyro rankos švarios, 
o ant dešinės rankos krumplių šviečia baltas randas. 


— Jonai? - tyliai pašaukė jis. 

Jonas Lina pakėlė galvą. Atrodė, kad jis ne miegojo, o laukė, kol 
bus pašauktas. 

Nolenas spoksojo į savo seną draugą. Jis labai pasikeitęs: vešli 
šviesi barzda, sulysęs, blyškus veidas papilkėjęs, paakiai pajuodę, o 
plaukai nekirpti ir susivėlę. 

— Noriu pamatyti pirštą, - pasakė jis. 

— Taip ir maniau, - šypsodamasis tarė Nolenas. - Kaip jautiesi? 
Atrodo, kad gerai. 

Remdamasis į laiptus, Jonas sunkiai atsistojo ir pakėlė nuo žemės 
krepšį ir lazdą. Jis žinojo, kaip atrodo, bet nesvarbu - jo širdyje vis 
dar gedulas. 

— Atskridai ar atvažiavai automobiliu? - paklausė Nolenas. 

Jonas žiūrėjo į žibintą, pakabintą ant sienos virš durų. Po gaubtu, 
aplink lemputę, gulėjo sauja negyvų vabzdžių. 

Po Sagos apsilankymo Jonas su dukra nuvažiavo prie Sumos kapo 
Purnu miestelyje. Paskui, kalbėdamiesi apie ateitį, jie nuėjo į nedide- 
lį paplūdimį prie Autiojervio. 

Jis žinojo, ko nori dukra, nors toji nebuvo apie tai užsiminusi. 

Kad neprarastų vietos Paryžiaus meno koledže, Lumė turės ten 
prisistatyti po dviejų dienų ir užsiregistruoti. Jonas pasirūpino, kad 
ji galėtų gyventi pas jo draugės Korinos Meilero seserį aštuntajame 
rajone. Jie nespėjo daugiau nieko pasiruošti, bet jis davė Lumei pa- 
kankamai pinigų, tad mergaitė susitvarkys. „Turiu daugybę naudin- 
gų žinių apie kovą artimoje aplinkoje ir automatinius ginklus“, - pa- 
juokavo Lumė. 

Nuvežęs ją į oro uostą Jonas turėjo tvardytis, kad nepravirktų. 
Dukra apkabino jį ir sušnabždėjo, kad myli. 

— Gal atvažiavai traukiniu? - kantriai klausinėjo Nolenas. 

Grįžęs į namus Natavaroje jis išmontavo signalizaciją, užrakino 


ginklus rūsyje ir susikrovė kuprinę. Užsukęs vandenį ir užrakinęs 


— S — 


namą nuėjo į geležinkelio stotį ir išvyko į Jelivarę, iš ten - lėktuvu į 
Arlandą, paskui autobusu į Stokholmą. Paskutinius penkis kilome- 
trus iki Karolinskos instituto jis atėjo pėsčias. 

— Aš atėjau, - pasakė Jonas, nekreipdamas dėmesio į nustebusį 
Noleną. 

Kol Nolenas rakino mėlynas duris, Jonas laukė laikydamasis už 
juodo geležinio turėklo. Juodu nuėjo šviesiai išdažytu koridoriumi 
su nutrintomis grindjuostėmis. 

Remdamasis lazda Jonas negalėjo greitai judėti — vis turėdavo 
stabtelti, imdavo kosėti. 

Praėję tualetų duris jie prisiartino prie lango, ant kurio palangės 
kėpsojo vazonas su dideliu augalu plačiai iškerojusiomis šaknimis. 
Lauke, saulės šviesoje, skrajojo pienių pūkai. Kieme kažkas sujudė- 
jo. Jonas instinktyviai norėjo pasilenkti ir išsitraukti ginklą, bet pri- 
sivertė priciti prie lango. Ant šaligatvio stovėjo sena moteris, o po 
kiaulpienes lakstė šuo. 

— Kaip jautiesi? - paklausė Nolenas. 

— Nežinau. 

Visas drebėdamas Jonas įėjo į tualetą, pasilenkė virš praustuvės ir 
atsigėrė vandens tiesiai iš čiaupo. Atsitiesęs nusibraukė barzdą, išsi- 
traukė popierinį rankšluostį ir nusišluostęs veidą grįžo į koridorių. 

- Jonai, pirštas guli užrakintoje spintoje obdukcijos salėje, bet... 
Po pusvalandžio susitinku su Margota Silverman - ji nori, kad ap- 
žiūrėčiau du labai sudarkytus kūnus... Jei neturi jėgų, gali palaukti 
mano kabinete... 


— Tai nesvarbu, — pertraukė Jonas. 

NOLENAS ATIDARĖ DVIVĖRES DURIS į obdukcijos salę ir palai- 
kė Jonui. Juodu įžengė į šviesią patalpą, išklijuorą baltomis žvilgan- 
čiomis plytelėmis. Jonas pasidėjo daiktus prie sienos visai prie pat 
durų, bet pledo nuo pečių nenusitraukė. 

Nepaisant besisukančių ventiliatorių, patalpoje tvyrojo salsvas 
puvimo tvaikas. Ant dviejų stalų gulėjo po kūną. Paskutinė auka 
gulėjo apdengta, į nerūdijančiojo plieno kanalą lėtai tekėjo kraujas. 

Juodu priėjo prie rašomojo stalo, ant kurio stovėjo kompiuteriai. 
Jonas tyliai laukė, kol Nolenas atrakino tvirtas spintos duris. 

— Sėskis, - paragino Nolenas ir pastatė ant stalo stiklainį. 

Paėmęs nespalvoto kartono segtuvą atvertė jį ir padėjo priešais 
Joną Švedijos kriminalistikos laboratorijos tyrimo rezultatus, senąją 
asmens pirštų atspaudų kortelę, pirštų atspaudų analizę ir padidin- 
tas nuotraukas, kurias Saga rodė savo telefone. 

Jonas atsisėdo ir pažvelgė į stiklainį. Po kelių sekundžių pakėlė, 
pavertė prieš šviesą, pažvelgė iš arti ir linktelėjo. 

— Viską turiu čia, nes spėjau, kad ateisi. Kaip sakiau telefonu, tu 
pastebėsi, kad viskas atitinka. Kaip matai iš pjūvio, senis, radęs kūną, 
pirštą nukirpo... Tai buvo padaryta praėjus daug laiko po mirties, 
kaip jis ir aiškino Sagai. 

Jonas įdėmiai perskaitė laboratorijos tyrimų atsakymus. Remian- 
tis trisdešimčia trumpų DNR atkarpų buvo sudarytas DNR profi- 
lis. Atitikimas — šimtaprocentinis, tai dar kartą patvirtino ir pirštų 


atspaudų analizė. 

Net identiški dvyniai neturi tokių pat pirštų atspaudų. 

Jonas išdėliojo prieš save torso nuotraukas ir ėmė tyrinėti violeti- 
nes kulkų įėjimo angas. 

Paskui atsilošęs užmerkė perštinčius vokus. 

Viskas atitinka. 

Šūvių kampas būtent toks, kaip apibūdino Saga. Kūno dydis ir 
sudėjimas, rankų stiprumas, DNR ir pirštų atspaudai. 

— "Tai jis, — tyliai tarė Nolenas. 

— Taip, - sušnabždėjo Jonas. 

— Ką dabar darysi? 

— Nieko. 

— Tu paskelbtas mirusiu. Buvo tavo savižudybės liudininkas, be- 
namis, kuris... 

— Taip taip, - tyliai pertraukė Jonas. — Aš susitvarkysiu. 

— Tavo butas buvo aprašytas ir parduotas. Už jį sumokėjo beveik 
septynis milijonus. Pinigai buvo pervesti į Valstybinį paveldėjimo 
fondą. 

— Gerai, - teištarė Jonas. 

— Kaip į viską reagavo Lumė? 

Jonas nusuko žvilgsnį į langą - įkypai krentančią šviesą ir šešėlius, 
atsiradusius dėl nešvaraus stiklo. 

— Lumė?'Ji išvyko į Paryžių. 

— Turiu galvoje, kaip ji reagavo, kai pasirodei po tiek metų, kaip 
ji išgyveno mamos netektį ir... 

Jonas nesiklausė - prieš jį atsiskleidė prisiminimų pasaulis. Dau- 
giau kaip prieš metus jis slapta atvyko į Suomiją. Prisiminė tą po- 
pietę, kai atvažiavo į niūrią Helsinkio onkologinių ligų kliniką ir 
pasiėmė Sumą. Tada ji dar galėjo vaikščioti pasiremdama vaikštyne. 


Puikiai prisimena saulės šviesą fojė, atsispindinčią grindyse, languo- 

se, šviesiose grindjuostėse ir neįgaliųjų vežimėlių eilėse. Lėtai prarie- 
dėję tuščią rūbinę ir saldumynų automatą jie išėjo į gaivų žiemos orą. 

Pyprelėjo Noleno telefonas. Vyras aukščiau pastūmė akinius ant 
ilgos nosies ir perskaitė žinutę. 

— Margota. Einu atrakinti, - įspėjo jis ir pasuko link durų. 

Suma buvo pasirinkusi paliatyviąją slaugą savo bute Elisabetos 
gatvėje, bet Jonas išsivežė ją ir Lumę į močiutės namus Natavaroje, 
kur jie laimingi praleido pusmetį. Po kelių metų gydymo chemote- 
rapija, švitinimu, kortizonu ir perpilant kraują liko tik nuskausmi- 
namieji. Suma prisiklijuodavo tris dienas veikiantį morfino pleistrą 
ir kasdien dar išgerdavo 80 miligramų OxyNorm“. 

Ji mėgo tą namą, jai patiko gamta, oras ir šviesa, sklindanti mie- 
gamajame. Šeima pagaliau buvo kartu. Suma lyso, neteko apetito, 
nuslinko visi kūno plaukai — tapo švelni kaip kūdikis. 

Pabaigoje beveik nieko nebesvėrė, jai visur skaudėjo, bet vis tiek 
patiko, kad Jonas ją nešioja ir pasisodina ant kelių, kad jie galėtų bu- 


čiuotis. 


* OxyNorm - oksikodonas, stiprus skausmą malšinantis opioidų grupės vaistas. 

JONAS RAMIAI SĖDĖJO žiūrėdamas į stiklainį su nukirptu pirštu. 
Skystyje plūduriavusios dalelės buvo nusileidusios ant dugno. 

Jis tikrai negyvas. 

Jonas nusišypsojo, pakartojęs tai mintyse. 

Jurekas Valteris negyvas. 

Jonas paskendo prisiminimuose, kaip suvaidino savižudybę. Įėję 
Margota Silverman ir Nolenas rado jį besėdintį apsigaubusį pledu. 

— Jonai Lina, visi tvirtino, kad jūs miręs, - šypsodamasi prabilo 
Margota. — Ar galima paklausti, kas, velniai griebtų, atsitiko iš ti- 
krųjų? 

Jonas pažvelgė jai į akis ir pagalvojo, kad pastaruosius keturiolika 
metų buvo priverstas taip elgtis ir daryti visus tuos dalykus. 

Margota ramiai stovėjo, nenuleisdama žvilgsnio nuo pilkų Jono 
akių. Nolenui betraukiant sterilius įrankius sušiugždėjo apsauginis 
popierius. 

— Aš grįžau, - dusliai ištarė Jonas su suomišku akcentu. 

- Šiek tiek per vėlai. Aš jau užėmiau jūsų darbą ir kabinetą. 

- Jūs gera policininkė. 

— Anot Noleno, nepakankamai, - pasakė ji nerūpestingai. 

— Aš pasakiau tik tiek, kad turėtumei parodyti tyrimą Jonui, - su- 
murmėjo Nolenas, pliaukštelėjo nepudruotomis vinilo pirštinėmis 
ir apsimovė jas. 

Jam pradėjus išorinę Marijos Karlson kūno apžiūrą, Margota 


ėmė Jonui pasakoti apie tyrimą, visas detales apie pėdkelnes ir įrašo 

kokybę, bet nesulaukusi reakcijos ir klausimų, kaip tikėjosi, po kiek 
laiko suabejojo, ar jis apskritai klausosi. 

— Sprendžiant iš aukos darbo kalendoriaus, ji kaip tik turėjo iš- 
eiti į piešimo kursus, - pasakė Margota žvairuodama į Joną. - Mes 
patikrinome - taip tikrai turėjo būti. Tačiau nesuprantame, kodėl to 
paties puslapio apačioje parašyta maža „h“. 

Legendinis komisaras atrodė pasenęs. Jo šviesi barzda tanki, pa- 
sišiaušę plaukai dengė ausis, o ant sprando prie kailiu muštos apyka- 
klės vijosi garbanomis. 

— Įrašai, savaime suprantama, rodo narcisizmą, - tęsė Margota, 
sėsdamasi ant nerūdijančiojo plieno taburetės ir plačiai išsižergdama. 

Jonas galvojo apie nusikaltėlį, stebintį moterį per langą. Jis gali 
prieiti beveik prie pat, bet tarp jų dar lieka stiklas. Intymus pojūtis, 
bet tuo pat metu esi atribotas. 

- Jis nori užmegzti ryšį, - aiškino Margota. - Nori kažką parody- 
ti... arba varžytis, išbandyti jėgas prieš policiją, nes jaučiasi velniškai 
stiprus ir protingas, kai policija atsilieka... Nenugalimumo jausmas 
paskatins jį vėl žudyti. 

Žvilgtelėjęs į pirmąją auką Jonas atkreipė dėmesį į jos baltą ranką 
prie klubo - ji buvo suspausta tarsi dubenėlis, tarsi kriauklės geldelė. 

Vyras sunkiai atsistojo pasiremdamas lazda, svarstydamas, kad 
kažkas turėjo traukti nusikaltėlį prie Marijos Karlson, kažkas paska- 
tino peržengti ribą ir jau ne tik stebėti. 

— Ir kaip tik todėl, — tęsė Margota, - dėl to stipraus viršenybės 
jausmo, mano nuomone, gali būti pėdsakų arba požymių, kurių mes 
nepastebėjome... 

Komisarė nutilo, kai Jonas tiesiog paliko ją vieną ir sunkiai nulin- 
gavo link vieno iš obdukcinių stalų. Sustojęs prie kūno pasirėmė laz- 


da. Pro atsagstytą sunkią šiurkščios odos piloto striukę matėsi vidinė 

avikailio pusė. Jonui pasilenkus virš kūno, dėkle pasimatė pistoletas 
Colt Combat. 

Komisarė atsistojo ir pajuto, kad kūdikis pilve atsibudo. Jis mie- 
godavo, kai ji judėdavo, ir atsibusdavo, kai ji atsisėsdavo arba atsigul- 
davo. Eidama link Jono ji apkabinusi ranka prilaikė pilvą. 

Jonas iš arti apžiūrinėjo sumaitotą aukos veidą — tarsi netikėtų, 
kad ji negyva, lyg norėtų pajusti drėgną kvėpavimą į veidą. 

— Apie ką galvojate? - paklausė Margota. 

— Kartais pagalvoju, kad idėja apie teisingumą taip ir liks vaikys- 
tės stadijoje, — atsakė Jonas, nenuleisdamas akių nuo mirusiosios. 

— Aha. 

— O kas tokiu atveju yra įstatymas? 

— Aš galiu atsakyti, bet įtariu, kad jūsų atsakymas kitoks. 

Jonas atsitiesė ir pagalvojo, kad įstatymas gaudo teisingumą - 
taip, kaip Lumė vaikystėje mėgindavo pagauti saulės zuikučius. 

Tuo metu Nolenas skaitė obdukcijos protokolą ir rašė savo. Įpras- 
tas išorinės apžiūros tikslas - aprašyti matomus sužalojimus, tokius 
kaip patinimas, spalvos pokyčiai, nudraskyta oda, kraujosruvos, 
įbrėžimai ir žaizdos. Tačiau šįkart jis ieškojo to, kas galėjo praslysti 
pro akis per pirmą apžiūrą, žiūrint į tai, kas akivaizdu. 

- Dauguma kirčių nemirtini. Žudikas neturėjo tokio tikslo, — 
konstatavo Nolenas Margotai ir Jonui. - Kitu atveju jis nebūtų ba- 
dęs veido. 

— Neapykanta stipresnė už norą žudyti, - svarstė Margota. 

— Jis norėjo sudarkyti veidą, - linkteldamas patvirtino Nolenas. 

— Arba pakeisti, - pridūrė Margota. 

— Kodėl ji išsižiojusi? — tyliai paklausė Jonas. 

- Sulaužytas žandikaulis, - paaiškino Nolenas. - Ant pirštų yra 
jos pačios seilių. 

— Burnoje arba gerklėje ką nors radai? — paklausė Jonas. 

— Nieko. 

Jonas įsivaizdavo žudiką, stovintį lauke ir ilmuojantį, kai moteris 
maunasi pėdkelnes. Tą akimirką jis yra toks stebėtojas, kuriam reika- 
linga riba - plonas stiklas — arba jis bent jau susitaiko, kad tokia riba 
egzistuoja. 

„Tačiau kažkas patraukia jį už ribos“, - vėl pagalvojo Jonas ir pa- 
siskolinęs Noleno žibintuvėlį pašvietė mirusiajai į burną. Gleivinė 
buvo išdžiūvusi, o gerklė tapusi blyškiai pilka. Ten nieko nesimatė. 
Liežuvis buvo nusmukęs atgal, vidinės skruostų pusės patamsėjusios. 

Vidury liežuvio, storojoje dalyje, buvo likusi skylutė papuošalui. 
Galėtų būti ir natūralus įdubimas, bet Jonas buvo įsitikinęs, kad lie- 
žuvis buvo pervertas. 

Nuėjęs prie stalo ėmė skaityti pirmąjį protokolą apie burnos ir 
skrandžio apžiūrą. 

— Ko ieškai? — paklausė Nolenas. 

22 ir 23 punktuose buvo nurodytos tik žaizdos ant lūpų, dantų 
ir dantenų, o 62-ajame punkte pažymėta, kad liežuvis ir jo kremzlė 
nepažeisti, tačiau apie skylutę — nė žodžio. 

Jonas skaitė toliau, tačiau nerado jokios pastabos, kad skrandyje 
ar žarnose būtų rastas papuošalas. 

— Noriu pamatyti įrašą, — paprašė jis. 

- Jis ištyrinėtas jau dešimt tūkstančių kartų, - tarstelėjo Margo- 
ta. 

Jonas sunkiai pasirėmė lazda ir pakėlė galvą, - dabar jo pilkos 
akys staiga buvo patamsėjusios kaip dangus per perkūniją. 

POLICIJOS PRIIMAMAJAME MARGOTA užregistravo Joną kaip 
savo svečią ir prieš einant per saugomas duris davė prisisegti lanky- 
tojo kortelę. 

— Tikriausiai yra daug žmonių, kurie norėtų su jumis susitikti, — 
kalbėjo Margota eidama link liftų. 

— Neturiu laiko, - atkirto Jonas, nusiėmė kortelę ir išmetė ją į 
šiukšlių dėžę. 

— Geriau pasiruoškite paspausti ne vieną ranką. Galėsite? 

Jonas pagalvojo apie paslėptas minas už namo Natavaroje — iš 
amonio nitrato ir nitrometano jis buvo pagaminęs bombų, kad būtų 
stabili antrinė sprogstamoji medžiaga. Jis buvo jau užtaisęs dvi mi- 
nas trimis gramais pentilo ir jau buvo pakeliui į pagalbinį pastatą 
pasigaminti trečio detonatoriaus, kai sprogo pentilo maišelis. Spro- 
gimas išvertė tvirtas duris ir išmušė Jonui dešinį šlaunikaulį iš klubo 
sąnario. 

Skausmas buvo panašus į juodų paukščių būrį, sunkias kuosas, 
kurios sutūpė ant jo, gulinčio, uždengdamos visą žemę aplinkui. Kai 
Lumė atsirado šalia ir paėmė jį už rankos, kuosos nuskrido, tarsi vėjo 
nupustos. 

— Juk rankas vis dar turiu, - pasakė Jonas Margotai, kai jie ėjo pro 
minkštų baldų kampą. 

— Tada lengviau. 

Ji prilaikė lifto duris laukdama, kol Jonas ją pasivys. 

— Nežinau, ką tikitės išvysti įraše, - pasakė ji. 

— Hm, - numykė jis įeidamas iš paskos. 

— Jūs skleidžiate velniškai keistą charizmą, — pripažino ji šypso- 
damasi. — Bet, regis, man beveik patinka. 

Išėjus iš lifto koridorius jau buvo pilnas kolegų. Jie buvo išėję iš 
kabinetų ir sustoję abipus koridoriaus. 

Visi laukė paaiškinimo, bet Jonas nežiūrėjo jiems į akis, neatsakė 
šypsena į šypsenas, žengė tylėdamas. Žinojo, kaip atrodo: ilga barz- 
da, nesutvarkyti plaukai, šlubuoja, pasiremdamas lazda, ir neturi 
jėgų atsitiesti. 

Atrodė, kad nė vienas dorai nežino, kaip reaguoti į jo grįžimą — 
nori pamatyti jį, bet atrodo sutrikę. 

Vienų rankose buvo pluoštai popierių, kitų - kavos puodeliai. 
Daug metų jis matydavo šiuos žmones kasdien. Jis praėjo pro Benį 
Rubiną, kuris valgė bananą ir nerodė jokių emocijų. 

— Išeisiu iškart, vos tik pažiūrėjęs įrašą, — įspėjo Jonas Margotą, 
jiems einant pro jo buvusio kabineto duris. 

— Mes persikėlėme į dvidešimt antrą, - pasakė Margota, rodyda- 
ma į priekį. 

Jonas stabtelėjo atgauti kvapo. Skaudėjo sužalotą koją. Pasirėmęs 
lazda pamėgino atsitiesti. 

— Kokiame šiukšlyne tu jį atkapstei? —- paklausė išsišiepęs Peteris 
Neslundas. 

— Pusprotis, - atšovė Margota. 

Pasitikti Jono atėjo kriminalinės policijos generalinis komisaras 
Karlosas Eliasonas. Ant kaklo, pakabinti ant juostelės, kabojo aki- 
niai. 

— Jonai, — šiltai pasveikino jis. 

— Taip. 


Juodu paspaudė rankas, koridoriuje nuaidėjo pavieniai plojimai. 


— 129 — 


— Neparikėjau, kai išgirdau, kad tu čia, — prisipažino Karlosas, 
sunkiai slėpdamas šypseną. — Tai yra... beveik negaliu suvokti. 

— Aš tik pažiūrėsiu vieną dalyką, - pasakė Jonas, mėgindamas 
praeiti. 

— Paskui užeik pas mane. Pakalbėsime apie ateitį. 

- Oką galima apie ją kalbėti? — pasakė Jonas ir nuėjo. 

Darbas kriminalinėje policijoje atrodė buvęs kažkada seniai, se- 
niau nei vaikystė. „Aš neturiu kur grįžti“, - pagalvojo jis. 

Šią akimirką jo čia nebūtų, jei anos aukos delnas nebūtų gulėjęs 
prie klubo tarsi baltas dubenėlis. 

Nuo to vaizdo viduje ėmė rusenti tamsios žarijos. 

Tie laibi pirštai galėtų būti Lumės. Prabudus senajam budrumui, 
Jonas staiga pajuto, kad būtinai turi prieiti prie kūno. 

— Mums tavęs reikia, - sušnabždėjo Magdalena Ronander, jiems 
bespaudžiant rankas. 

Tai jau ne jo darbas, bet priėjus prie anos aukos apėmė nuojauta 
dėl sąsajos, todėl norėjo pasitikrinti. 

Galbūt šiek tiek galėtų padėti Margotai įveikti pradinį painų eta- 
pą, tik tol, kol ims ryškėti tinkamas kelias. 

Koją pervėrė skausmas. Jonas susvyravo ir petimi atsitrenkė į sie- 
ną. Jo odinė striukė sučežėjo slysdama šiurkščiu paviršiumi. 

— Per vidinį tinklą pranešiau, kad jūs ateisite, - paaiškino Margo- 
ta, kai juodu sustojo prie durų su lentele „822“. 

Savo kabineto tarpduryje stovėjo Anja Larson, kuri visada buvo 
jo asistentė. Ji išraudusi. Kai Jonas sustojo priešais, jos smakras ėmė 
virpėti, o akyse tvenktis ašaros. 

— Man tavęs trūko, Anja. 

— Tikrai? 

Jonas linktelėjo ir pažvelgė jai į akis. Jo šviesiai pilkos akys žvilgė- 


jo, kaip būna karščiuojant. 


—130— 


— Visi sakė, kad tu miręs, kad tu... Bet aš tiesiog negalėjau patikė- 
ti, kad... Aš nenorėjau, aš... Aš visada maniau, kad tu per daug užsi- 
spyręs, todėl negali mirti, - prisipažino ji, skruostais tekant ašaroms. 

— Tiesiog dar neatėjo laikas, - pasakė vyras. 

Koridorius pradėjo tuštėti, visi, atsižiūrėję į nusmukusį didvyrį, 
grįžo į savo kabinetus. 

— Kaip tu atrodai... — ištarė Anja, šluostydamasi ašaras palaidinės 
rankove. 

— Žinau. 

Moteris paplekšnojo jam per skruostą. 


— Turi eiti, Jonai. Jie tavęs laukia. 

JONAS ĮĖJO Į TYRIMŲ KABINETĄ ir uždarė duris. Ant ilgosios 
sienos kabojo didelis Stokholmo žemėlapis su pažymėtomis radinių 
vietomis. Šalia jo buvo pritvirtintos nuotraukos iš nusikaltimo vie- 
tų - pėdsakai, kūnai ir ištiškęs kraujas. Didelėje fotografijoje matėsi 
porcelianinė stirnos galvutė —- raudonai nulakuotas kailis ir akys tar- 
si juodasis oniksas. Jonas pažvelgė į Marijos Karlson darbo kalendo- 
rių. Nužudymo dieną ji buvo įrašiusi „kursai 19:00, rastro popierius, 
pieštukai, tušas“, o kitoje eilutėje žemiau buvo nukrapščiusi raidę 
„h“. 

Sprendžiant iš lapų ant kitos sienos, buvo mėginama sudaryti 
aukų profilius: buvo pradėti tirti jų šeimų saitai ir kiti ryšiai; sudė- 
liota judėjimo schema - darbo vieta, draugai, maisto parduotuvė, 
sporto salė, kursai, autobusai, kavinės - buvo pažymėta smeigtukais. 

Adamas Jusefas pakilo nuo kompiuterio, priėjęs paspaudė Jonui 
ranką ir pakabino ant sienos virtuvinio peilio nuotrauką. 

— Katik patvirtino, kad šis peilis yra nužudymo įrankis. Bjornas 
Kernas nuplovė jį ir įdėjo į virtuvės stalčių... Buvo daugiau kirstinių 
žaizdų į krūtinkaulį, todėl nustatyti geležtę pasirodė gan lengva... O 
tada paaiškėjo, kad ant jos likę šiek tiek kraujo pėdsakų. 

Jusefas įkvėpė, stipriai pasikasė galvą ir ėmė pasakoti toliau, dabar 
jau apie padidintą stirnos galvos nuotrauką. 

— Skulptūrėlė pagaminta Meissen Manufaktur porceliano fabri- 
ke, - pasakė jis neatitraukdamas piršto nuo tamsių, žvilgančių žvėre- 


lio akių. - Bet likusios skulptūrėlės dalies nusikaltimo vietoje nebu- 

vo... Bjornas Kernas dar negali rišliai papasakoti, todėl nežinome, ar 
jis įdėjo šį daiktą žmonai į delną... 

Jonas atsistojo ir ėmė apžiūrinėti Marijos Karlson kūno nuotrau- 
kas. Mirusioji, mūvinti pėdkelnes, sėdėjo atsirėmusi į radiatorių po 
langu. 

Jis perskaitė nusikaltimo vietos tyrimo ataskaitą. Joje nebuvo pa- 
minėtas joks liežuvio papuošalas. 

Kol Jonas buvo nusisukęs, Adamas klausiamai pažvelgė į Margo- 
tą. 

- Jis nori peržiūrėti įrašą apie Mariją Karlson, - paaiškino ta. 

— Kodėl? 

— Kažko nepastebėjome, - šyptelėjo komisarė. 

— Matyt, - nusijuokė Adamas ir pasikasė kaklą. 

— Galite naudotis mano kompiuteriu, - draugiškai pasiūlė Mar- 
gota. 

Padėkojęs Jonas atsisėdo ant jos kėdės, padidino vaizdą ir palei- 
do įrašą. Kaip Margota ir minėjo, jame matėsi per miegamojo lan- 
gą slapčia filmuojama trisdešimtmetė moteris, besimaunanti juodas 
pėdkelnes. 

Jonas matė nieko nenutuokiantį veidą, nuleistas akis, ramiai su- 
spaustas lūpas, kurios vėliau išsiviepia — beveik panašu į nuovargį. 
Plaukai užkritę ant veido. Atrodo, kad ką tik ištrinkti. Ji segėjo juodą 
liemenėlę ir mėgino pasitaisyti pėdkelnes, kad jos gerai priglustų. 

Ant palangės stovėjo šviestuvas su apdulkėjusiu baltu gaubtu ir 
alebastro stovu. Moters šešėlis krito ant komodos ir gėlėtų tapetų. 
Marija įkišo ranką tarp šlaunų, mėgindama dar timptelėti ploną 
nailoną aukštyn. Įrašui baigiantis Jonas pastebėjo, kad ji kvėpuoja 
pravira burna. 

— Ar radote atsakymą? - paklausė Adamas, palinkdamas Jonui 


Virš peties. 

Jonas liko sėdėti priešais monitorių ir dar kartą paleido įrašą. Jis 
stebėjo, kaip moteris vėl vargsta su pėdkelnėmis, bet po trisdešimt 
penkių sekundžių vaizdą sustabdė ir tada ėmė žiūrėti kaip nuotrau- 
kų seką. 

— Mes darėme tą patį, - pasakė Adamas ir susilaikė, kad nenusi- 
raugėtų. 

Jonas pasislinko arčiau monitoriaus ir įsmeigė žvilgsnį į nepa- 
prastai lėtai judančią ir atvira burna kvėpuojančią Mariją Karlson. 
Jos akys mirksi, ant skruostų juda blakstienų šešėliai. Dešinė ranka 
lengvai nuslysta tarp šlaunų į tarpkojį. 

— Tai tęstis negali, - pasakė Adamas Margotai. - Mes turime 
dirbti. 

— Suteik jam galimybę. 

Marija Karlson trūkčiodama atsisuko į kamerą, jos veidu nubėgo 
pilkas šešėlis, lyg moteris būtų ištraukta iš švino vonios. Lūpos pra- 
sivėrė, veidą apšvietė šviestuvas ant palangės, sublizgo akys, kažkas 
sublizgo burnoje ir įrašas baigėsi. 

Jonui už nugaros Adamas ir Margota jau buvo ėmę kalbėti apie 
tai, kad reikia išsiaiškinti apie dalyvius komiksų piešimo kursuose, į 
kuriuos ruošėsi Marija; jie jau buvo apklausę tuos, kurių vardai pra- 
sideda raide „H“, bet nieko nepešė. 

Jonas atitraukė rodyklę ir dar kartą peržiūrėjo paskutines penkias 
sekundes. Šviesa nuslysta plaukais, per ausį ir skruostą, sublizga drė- 
gnose akyse ir blyksteli burnoje. 

Jis dar padidino vaizdą, bet tiek, kad išliktų ryškus, nustatė bur- 
nos sritį ir dar kartą peržiūrėjo paskutinius vaizdus. Per visą moni- 
torių matėsi praviros lūpos, ant jų krentanti šviesa išryškino rožinį 
liežuvio galiuką. Spaudydamas pelę Jonas ėjo per vaizdus. Drėgnas 


liežuvio gauburys, pasidaro šviesiau, o atvertus kitą vaizdą atrodo, 

lyg visą burną būtų užpildžiusi balta saulė. Ji susitraukia, o priešpas- 
kutiniame vaizde žvilgesys susitraukia į baltą tašką pilkame žirnyje. 

— Jis pasiėmė papuošalą, - tyliai ištarė Jonas. 

Abu tyrėjai nutilo ir atsisuko į jį ir monitorių. Prireikė kelių se- 
kundžių, kol jie suprato, kas matosi padidintame vaizde - rožinis 
liežuvis ir neryškus rutuliukas. 

— Aha, mes nepastebėjome, kad ji buvo prasidūrusi liežuvį, - ki- 
miai pripažino Adamas. 

Margota stovėjo plačiai pražergusi kojas ir apkabinusi pilvą. Ji 
žiūrėjo, kaip remdamasis į stalą Jonas keliasi nuo kėdės. 

- Jūs pastebėjote, kad jos liežuvyje yra skylutė ir norėjote peržiū- 
rėti įrašą, ar papuošalas dar ten, - pasakė ji imdama telefoną. 

— Tik pamaniau, kad burna yra svarbi detalė, - paaiškino Jonas. - 
Aukos žandikaulis sulaužytas, o ant rankos buvo jos pačios seilių. 

- Įspūdinga, - pripažino Margota. - Paprašysiu, kad ekspertai 
padarytų išdidinto vaizdo nuotrauką. 

Kol Margota kalbėjo telefonu, Jonas ramiai stovėjo įsmeigęs 
žvilgsnį į nuotraukas ir žemėlapius ant sienos. 

— Mes bendradarbiaujame su Vokietijos kriminaline policija, — 
pasakė Margota, padėjusi ragelį. - Vokiečiai yra labai daug pasiekę 
šioje srityje - kaip įvairiais būdais pagerinti vaizdą... Ar esate sutikęs 
Stefaną Otą? Stilingas vyras, garbanoti plaukai. Jis yra sukūręs pro- 
gramų, tokių kaip JLa6... 

— Gerai, įraše matome papuošalą, - garsiai mąstė Adamas. — 
Smurtas agresyvus, iš neapykantos... galbūt iš pavydo ir... 

Skambtelėjęs signalas pranešė, kad į Margotos pašto dėžutę atėjo 
laiškas. Komisarė atidarė jį ir spustelėjusi ant nuotraukos atidarė ją 
per visą monitorių. 

Kad išryškėtų pats papuošalas, vaizdų ryškinimo programa buvo 


Pakeitusi visas spalvas. Marijos Karlson liežuvis ir skruostai buvo 

mėlyni, beveik švietė kaip stiklas, tačiau papuošalas matėsi labai aiš- 
kiai. 

— Saturnas, - sušnabždėjo Margota. 

Ant sidabrinio kotelio, kuriuo buvo pervertas Marijos liežuvis, 
buvo sidabrinis rutuliukas su žiedeliu, visai kaip Saturno planetos. 

— "Tai ne „h“, - ištarė Jonas. 

Policininkai pažvelgė ten, kur žiūrėjo Jonas, - į Marijos darbo 
kalendoriaus fotografiją, kurioje matėsi įrašas „kursai 19:00, rastro 
popierius, pieštukai, tušas“, o žemiau raidė „h“. 

— Tai Saturno ženklas, - pasakė jis. — Iš tikrųjų juo vaizduojamas 
dalgis arba pjautuvas. Todėl raidė truputį palenkta, o kartais čia nu- 
brėžiamas brūkšnelis. 


— Saturnas... planeta, romėnų dievas, - ištarė Margota. 

NUSIAVĘ JONAS IR MARGOTA stovėjo ir žiūrėjo per stiklą. Kam- 
baryje buvo šilta ir drėgna. 

- Esu atlikusi alergijos testą. Mindfu/pess* man netinka, - pareiš- 
kė komisarė. 

Skambant indiškai muzikai, ant jogos kilimėlių mechaniškai 
tiksliai judėjo trisdešimt suprakaitavusių moterų. 

Margota paskyrė penkis bendradarbius dar kartą patikrinti Ma- 
rijos Karlson internetinius ryšius, elektroninį paštą, Facebook ir Ins- 
tagram. Liežuvio papuošalas matėsi tik keliose nuotraukose ir buvo 
paminėtas tik vienos iš jos Fzcebook draugių, o paskui ryšys tarp jų 
nutrūko. 

You gotta lick it, before we kick it. Me too wanna pierce my tongue. ** 

Tai parašiusi moteris buvo Linda Bergman, dirbanti karštosios 
jogos trenere Stokholmo centre. Pusmetį jos labai dažnai susirašinė- 
jo, o paskui Linda neįspėjusi išbraukė Mariją iš draugų sąrašo. 

Linda Bergman išėjo iš personalo kambario vilkėdama džinsais 
ir pilku megztiniu. Moteris buvo įdegusi. Matėsi, kad išsimaudžiusi 
duše ir paskubomis pasidažiusi. 

— Linda? Aš Margota Silverman, - prisistatė komisarė ir paspau- 
dė Lindai ranką. 

— Jūs nepaaiškinote, koks reikalas, o aš, tiesą pasakius, neturiu 


žalio supratimo, kodėl susitinkame. 


* Dėmesingumo ir įsisągmoninimo praktika, besiremianti meditacijos principais. 
“ Angl. Jei nepalaižysi, tai nepadarysi. Aš taip pat noriu persidurti liežuvį. 


—137— 


Eidama šaligatviu link Nora Bantorgeto skvero, Margota klau- 
sinėjo apie karštąją jogą, mėgindama padėti Lindai atsipalaiduoti. 

— "Tai hathajogos variantas, bet treniruotės vyksta patalpoje, ku- 
rioje keturiasdešimt laipsnių šilumos ir labai drėgna, - aiškino Lin- 
da. 

Jie įžengė į buvusį mokyklos kiemą priešais Nora Latino gimna- 
ziją. Rutulio formos fontanas pulsavo sidabro baltumo vandeniu, o 
vėjas kartais atnešdavo blizgantį lašelių debesį. 

— Pradininkas vardu Bikramas Čaudris... Jis sukūrė dvidešimt še- 
šias asanas, kurios yra geriausios iš mano išbandytų, - tęsė moteris. 

— Prisėskime, - plekšnodama sau per pilvą pasiūlė Margota. 

Jie atsisėdo ant laisvo suoliuko prie tvorelės į Olofo Palmės gatvę. 

— Jūs buvote Marijos Karlson Eacebook draugė, - pasakė Jonas, 
lazda brėždamas žvyre gilų vertikalų brūkšnį — net dulkės sukilo. 

— Kas atsitiko? — baikščiai paklausė moteris. 

— Kodėl pašalinote ją iš savo draugų sąrašo? 

— Nes tarp mūsų nebėra nieko bendra. 

— Tačiau atrodė, kad kelis mėnesius bendravote gana dažnai, - 
pasakė Margota. 

— Ji dalyvavo keliose treniruotėse, mes pradėjome kalbėtis ir... 

Linda nutilo ir sutrikusi nusuko akis nuo Margotos į Joną. 

— Apie ką kalbėdavotės? - pasiteiravo komisarė. 

— Galiu sužinoti, ar esu kuo nors įtariama? 

— Ne, nesate, - atsakė Jonas. 

- Jūs žinote, kad Marija buvo įsivėrusi į liežuvį papuošalą? — tęsė 
Margota. 

— Taip, - atsakė Linda ir kiek susidrovėjusi nusišypsojo. 

— Ar ji turėjo įvairių papuošalų? 

— Ne. 


— Ar pamenate, kaip atrodė jos papuošalas? 

Prieš atsakydama Linda trumpai įsistebeilijo į šešėlių Žaismą 
aplink lapuočius ir į kažką už didelės mokyklos. 

— Ant jo buvo mažutis Saturnas. 

— Mažutis Saturnas, - švelniai pakartojo Margota. - Ką tai reiš- 
kia? 

— Nežinau, - abejingai atsakė Linda. 

— Ar tai susiję su astrologija? 

Linda vėl nusuko žvilgsnį į medžius ir paspyrė žvyro akmenukus. 

- Ar žinote, iš kur ji gavo papuošalą? Tokio nenusipirksi, bent jau 
iš įprastų internetinių parduotuvių. 

— Nesuprantu, kur sukate. Aš greitai turėsiu naują grupę ir... 

— Marija Karlson negyva, - ramiai, bet rimtai pertraukė ją komi- 
sarė. - Ji buvo nužudyta prieš savaitę. 

— Kaip nužudyta? Ji nužudyta? 

— Taip, ji buvo rasta... 

— Kodėl jūs man tai sakote? - pertraukė Linda stodamasi. 

— Būkite gera, atsisėskite, - paprašė Margota. 

— Marija negyva? 

Linda atsisėdo, pažvelgė link fontano ir pravirko. 

— Bet aš... aš... 

Ji užsidengė veidą rankomis ir papurtė galvą. 

— Ar papuošalą padovanojote jūs? - paklausė Jonas. 

— Po velnių, kodėl jūs visą laiką kalbate apie tą papuošalą? — iš- 
košė moteris per dantis. — Verčiau suraskite žudiką. Juk tai visiška 
beprotybė! 

— Ar papuošalą padovanojote jūs? — pakartojo Jonas ir nubrėžė 
ant žvyro horizontalų brūkšnį. 

— Ne, aš nedovanojau, - atsakė Linda ir nusibraukė nuo skruostų 
ašaras. — Jai padovanojo vaikinas. 


— Ar žinote jo vardą? - paklausė Margota. 

— Nenoriu būti į tai įpainiota, - sušnabždėjo moteris. 

— Mes gerbiame jūsų norą, - linktelėjo komisarė. 

Linda pažvelgė į ją paraudusiomis akimis ir suspaudė lūpas. 

- Jo vardas Filipas Kronstetas, - tyliai ištarė ji. 

— Ar žinote, kur gyvena? 

— Ne. 

— Arjuodu su Marija buvo pora? 

Linda neatsakė, tik nuleido akis, o iš jų vėl pradėjo byrėti ašaros. 
Jonas nubrėžė paskutinį ženklo brūkšnį ir atsilošė. 

— Kodėl ji nešiojo papuošalą su Saturnu? — atsargiai paklausė 
Margota. - Ką tai reiškia? 

— Nežinau. Nes gražu, - tyliai ištarė moteris. 

— Marijos darbo kalendoriuje dešimtyje vietų įrašytas vienas žen- 


klas - senasis Saturno simbolis, - pasakė Margota, rodydama į žemę. 

PAMAČIUSI SIMBOLĮ ŽVYRE prie Jono kojų Linda paraudo. Sti- 
lizuotą pjautuvą jau buvo pradėjusios dengti smiltys, pustomos vėjo. 
Moteris tylėjo, bet jos kakta išrasojo. 

— Apgailestauju, bet aš laukiu telefono skambučio, - pasakė Jonas 
ir atsistojo pasiremdamas lazda. 
jos laiptų ir išsitraukia telefoną. Ji suprato, kad Jonas suteikė jai gali- 
mybę pasikalbėti su Linda Bergman intymiau. 

— Linda, aš bet kokiu atveju sužinosiu, kas čia atsitiko, bet norė- 
čiau, kad papasakotumėte jūs. 

Jaunosios moters pažastys patamsėjo nuo prakaito. Ji lėtai nusi- 
braukė nuo veido plaukus. 

— Tiesiog tai asmeninis dalykas, - ištarė ji ir apsilaižė lūpas. 

— Suprantu. 

- Jie tai vadina saturnalijomis, - sušnibždėjo Linda ir nuleido akis. 

— Ar tai vaidmenų žaidimas? - atsargiai paklausė Margota. 

— Ne, tai orgija, - atsakė Linda kaip galėdama santūriau. 

— Grupinis seksas. 

— Taip, bet „grupinis seksas“ skamba kaip... nežinau. Tai nėra joks 
senas svingerių klubas, - kalbėjo ji ir susidrovėjusi nusišypsojo. 

— Atrodo, kad žinote, apie ką kalbate. 

— Kelis kartus buvau nuėjusi su Marija, - prisipažino Linda ir vos 
matomai papurtė galvą. - Aš vieniša, tad nieko keista. Juk neprivalu 


santykiauti su visais tik todėl, kad ten esi. 

— Juk dėl to ir einama? 

— Aš nesigailiu pabandžiusi... bet ir nesididžiuoju. 

— Papasakokite apie saturnalijas, - ramiai paprašė komisarė. 

— Nežinau, ką pasakyti, — ištarė Linda ir sukryžiavo kojas. — 
Mane patraukė Marijos... nežinau, - visiškai laisvas požiūris į seksą. 
Bent jau tada taip maniau... 

- Ar buvote ją įsimylėjusi ? 

— Padariau tai dėl savęs, - tęsė Linda, neatsakydama į klausimą. — 
Norėjau išmėginti ką nors nauja, nekeliant reikalavimų, atsipalai- 
duoti, kad būtų tik seksas. 

— Suprantu jūsų mintį, - raminamai nusišypsojo Margota. 

— Pirmą kartą, - kalbėjo Linda, niūriai pažvelgdama į komisa- 
rę, — tiesiog virpi visu kūnu... Tu galvoji: „Negali būti, kad aš tai da- 
rau. Su keliais vyrais iš karto... galybė narkotikų, užsiimi seksu su 
kitomis merginomis ir tai tęsiasi valandų valandas... beprotybė. 

Moteris pažvelgė į Jono pusę ir smiliumi nusibraukė nuo viršuti- 
nės lūpos prakaitą. 

— Bet jūs pasitraukėte, - pratarė Margota. 

— Aš ne tokia kaip Marija. Norėjau būti su ja ir pabandžiau tai, 
kas jai patinka... Kurį laiką jaučiausi kitokia, drąsi ir taip toliau... bet 
po trečio karto kilo visokių minčių - nesakau, kad pasigailėjau... bet 
kilo mintis: „Hm, kodėl aš taip elgiuosi. Man nereikia gėdytis, galiu 
tuo užsiimti, bet... kam?" 

— Geras klausimas. 

— Aš pasirinkau pati, bet tarsi ne pagal savo sąlygas... Ko gero, vis 
dėlto jaučiausi šiek tiek išnaudojama. 

— Todėl ir liovėtės? 

Moteris timptelėjo sau už nosies ir tyliai pasakė: 

— Man pasidarė gana, kai paaiškėjo, kad kažkas filmavo vieną iš 


saturnalijų. Tai draudžiama, negali būti jokių mobiliųjų telefonų... 

Marija paskambino ir papasakojo. Ji buvo labai supykusi, o mane ap- 
ėmė nerimas, atrodė, kad apsivemsiu... Įrašas buvo įkeltas į mėgėjų 
pornografinį puslapį. Vaizdas drebėjo, buvo tamsu, bet aš save atsky- 
riau ir galiu pasakyti, kad nebuvo smagu. 

Jas pasiekė fontano purslai. Linda pažvelgė į neryškų rutulį ir pa- 
purtė galvą. 

— Negaliu suvokti, kad ji negyva, - sušnabždėjo Linda. 

- O kaip tos saturmalijos vyksta? 

— Organizuoja du vaikinai iš Ostermalmo - Filipas ir Eženas... 
Iš pradžių turbūt buvo tik tiek, kad jie rengdavo vakarėlius, kuriuo- 
se būdavo kokaino ir ekstazio... Bet paskui atsirado spžce, monkey 
dust, Sbanish fly“, vada ir prasidėjo viskas, kas būna paskui... Dabar 
tai vyksta jau antrus metus... Per mėnesį būna gal dvi saturnalijos... 
ekskliuzyvinės, tik kviestiniams svečiams. 

— Visada šeštadieniais? 

- O kaip vadinasi šeštadienis angliškai ?** - priminė Linda, žiūrė- 
dama jai į akis. 

Margota linktelėjo, o Linda vėl paspardė žvyrą. 

— Noriu pasakyti tik tiek, kad nevartojau jokių narkotikų. 

— Savo labui, - neutraliai ištarė komisarė. 

— Vietoje jų gerdavau per daug šampano, - šyptelėjo Linda. 

— Kur jūs būdavote? 

— Kai aš dalyvavau, jie nuomojo liukso apartamentus Birgerio 
Jarlo viešbutyje... Prisimenu tik labai keistus, psichodelinius kam- 
barius. 

— Papasakokite apie papuošalą, kurį Marija turėjo įsivėrusi liežu- 
vyje. 

* Įvairių psichotropinių medžiagų pavadinimai: „prieskoniai“, „beždžionės dul- 


kės“, „ispaniškoji muselė“. 
** Angl. Šeštadienis - Saturday. 

— Filipas ir Eženas tokius dovanodavo artimiausiam ratui pri- 
klausančioms merginoms. 

— Ar žinote, gal Marija taip pat norėjo pasitraukti? 

— Nemanau... arba... 

Linda nutilo ir subraukė plaukus ant vieno peties. 

— Ką ketinote pasakyti? 

— Tik tai, kad Filipas ją įsimylėjo, norėdavo susitikti atskirai, ne- 
norėjo, kad ji būtų su kitais vyrais. Marija tik pasišaipydavo... Tokia 
ji buvo. 

Komisarė ištraukė ir parodė Susanos Kern nuotrauką. 

— Arją pažįstate? Gerai įsižiūrėkite. 

Linda nužvelgė besijuokiančios Susanos nuotrauką, šiltas, švie- 
siai rudas akis, žvilgančius plaukus ir papurtė galvą. 

— Ne. 

— Ar ji dalyvaudavo saturnalijose? 

— Aš jos nepažįstu, - pasakė Linda ir atsistojo. 

Margota liko sėdėti galvodama, kad dar nerado tarp aukų jokių 
sąsajų. Jos susijusios su serijiniu žudiku, kuris persekioja savo aukas, 


bet visiškai neaišku, kur jas randa ir kaip išsirenka. 

MADELENA FEDERER SU MAMA ėjo taku skersai Humlegorde- 
no parko. Po pamokų dukra palydėjo mamą į Šventojo Jakobo baž- 
nyčią, kur ji turėjo groti. Džekė imdavosi visų papildomų darbų kaip 
vargonininkė, kad jos su dukra išsiverstų pačios. 

Madelena žingsniavo greta mamos kalbėdama ir tuo pat metu 
dairydamasi į taką, nors žinojo, kad mamai pagalbos nereikia. 

Džekė ėjo braukdama vieną pėdą žolės pakraščiu, kad jaustų au- 
galus, ir klausydamasi lazdelės barškėjimo. 

Prie bibliotekos suūžė kompresorius ir asfaltą ėmė daužyti galin- 
gi, metalu skambantys grąžtai. Dėl triukšmo mama neteko orienta- 
cijos, todėl Madelena paėmė ją už rankos. 

Jiedvi praėjo žaidimų aikštelę su išlenkta čiuožykla, kurią mergai- 
tė labai mėgo, kai buvo mažesnė. Čiuožykla taip skaniai kvepėdavo 
plastiku ir šiltu smėliu. 

Išėjusi į gatvę mama padėkojo jai už pagalbą ir jos patraukė toliau 
link sankryžos. 

Madelena taip pat girdi, kad garsas, kai lazdelė atsitrenkia į ša- 
ligatvio plyteles, yra skardesnis nei einant asfaltu, bet negirdi jokio 
skirtumo, kai jos praeina stulpelį, už kurio prasideda gatvė. 

— Skamba kaip trumpa tuštuma tarp automobilių garsų, - paaiš- 
kino mama ir sustojo. 

Ji kaip visada nuleido lazdelės galiuką nuo šaligatvio krašto, kad 
automobiliams sustojus ir pasigirdus dažnam šviesoforo pypsėjimui, 


būtų pasiruošusi nužengti nuo šaligatvio į gatvę. 

Perėjusios gatvę jiedvi traukė palei didelį geltoną namą. Prie jo 
mama pasisuko į atvirą garažą ir caktelėjo liežuviu. Daugelis neregių 
šitaip daro tam, kad išgirstų aidą ir aptiktų kliūtis. 

Grįžus namo Džekė uždarė duris, užrakino ir užkabino apsaugi- 
nę grandinėlę. Madelena pasikabino striukę. Mama nuėjo į svetainę 
nedegdama šviesos ir padėjo natas ant stalo. 

Madė pasuko į savo kambarį, sušnabždėjo „labas, Ežiuk“ ir vos 
spėjusi persirengti naminiais drabužiais išgirdo mamos balsą: 

— Made? - šūktelėjo ji iš miegamojo. 

Įėjusi į apšviestą kambarį Madelena pamatė mamą stovinčią prie 
lango vienomis kelnaitėmis ir mėginančią užtraukti užuolaidą. Žo- 
lėje prie pat namo gulėjo rožinis vaikiškas dviratis. Užuolaida buvo 
užkibusi už drabužių spintos durų. Braukdama pirštais mama atka- 
bino ją, o tada atsisuko. 

— Ar čia įjungei šviesą? — paklausė ji. 

— Ne. 

— Turiu galvoje šįryt. 

— Nemanau. 

— Turi prisiminti prieš mums išeinant iš namų, kad neliktų įjung- 
tų šviestuvų. 

— Atleisk, - atsiprašė Madė, nors nemanė, kad paliko įjungtą 
šviestuvą. 

Mama ėmė ieškoti ant lovos savo mėlyno chalato - čiuopdama 
atrado jį prie pagalvės. 

— Galbūt Ežiukas išsigando tamsos ir įėjęs įjungė šviesą. 

— Taip, — pritarė ji. 

Mama išvertė chalatą į gerąją pusę, apsivilko jį ir atsiklaupusi del- 
nais suėmė dukters veidą. 

— Ar tu esi gražiausias pasaulyje vaikas? Taip, esi. Aš tai žinau. 


— Mama, ar šiandien neturi mokinių? 


- Tik Eriką. 

— Galbūt turėtumei ką nors apsivilkti ? 

— Ačiū už mintį, - šypsodamasi tarė mama ir apsisiautė šilkiniu 
audiniu. 

— Gal tą gražų sidabrinį sijoną. 

— Padėk man ką nors rasti. 

Mama turėjo spalvų indikatorių, bet vis dėlto visada klausdavo 
dukters, ar drabužiai tinka, ar dera spalvos. 

— Ar man dabar parnešti spaudą? 

— Ateik į virtuvę. 

Perėjusi prieškambarį ir imdama nuo grindų prie durų gulinčią 
spaudą, Madelena užuodė drėgnos žemės ir dilgėlių kvapą. 

Kai įėjo į virtuvę, mama jau sėdėjo prie virtuvinio stalo. Dukra 
atsistojo šalia. 

— Ar yra meilės laiškų? - kaip visada paklausė Džekė. 

— Čia... tarpininko reklama. 

— Išmesk. Visą reklamą. Daugiau nieko? 

— Priminimas sumokėti telefono sąskaitą. 

— Malonu. 

— Ir... laiškas iš mano mokyklos. 

— Kąjie sako? 

Atplėšusi voką mergaitė garsiai paskaitė laišką, išsiųstą visiems 
tėvams. Kažkas keverzoja bjaurius žodžius ant sienų koridoriuje ir 
tualetuose. Direktorius ragino tėvus pakalbėti su vaikais ir paaiš- 
kinti, kad dėl valymo išlaidų mažėja pinigų suma, skirta renovuoti 
mokyklos kiemui. 

— Ar žinai, kas tai daro? - paklausė mama. 

— Ne, bet užrašus mačiau. Labai bjauru ir labai vaikiška. 

Pakilusi mama išėmė iš šaldytuvo vyšninius pomidorus, grietinę 


ir šparagus. 

— Erikas man patinka, - pasakė Madelena. 

— Nors klavišus pavadino mygtukais? — paklausė mama, pildama 
vandenį į didįjį makaronų puodą. 

- Jis sakė, kad groja kaip sugedęs robotas, - sukikeno mergaitė. 

— Tai visiška tiesa... 

Madė nesusilaikė ir nusijuokė. Mama nusišypsojo ir įjungė viry- 
klę. 

— Mielas, mažas robotas, - tęsė Madelena. - Gal galėčiau jį pa- 
silikti... Būtų mano nuosavas robotukas, galėtų miegoti lėlių lovoje. 

— Arjis tikrai mielas? 

— Nežinau, - atsakė ji prisiminusi jo geraširdišką veidą. - Man 
taip atrodo. Jis šiek tiek panašus į aktorių, apie kurį visi pliurpia. 

Mama papurtė galvą, bet berdama į vandenį druską atrodė pa- 
tenkinta. 

ERIKAS JAUTĖSI ESĄS ŠAUNUOLIS, kad nesustodamas sugebėjo 
pagroti dešine ranka iki aštuonioliktos natos, nors kairės rankos pri- 
reikė grojant tik šešis taktus. Kelias sskundes Džekė šypsojosi, bet, 
užuot pagyrusi, paklausė, ar jis atliko užduotus pratimus. 

— Tiek dažnai, kiek galėdavau, - patikino jis. 

— Ar galiu paklausyti? 

— Aš mokiausi, bet skamba keistai. 

— Daryti klaidas nėra pavojinga, - mėgino nuraminti Džekė. 

— Jeigu aš grosiu per prastai, jūs nebenorėsite mokyti manęs. 

— Erikai, nieko tokio, jei... 

— O man čia labai patinka, - užbaigė jis. 

— Smagu girdėti... Bet kad išmoktumėte groti, privalote... 

Moteris nutilo vidury sakinio ir išraudo. Paskui vėl aukščiau kils- 
telėjo smakrą ir skeptiškai šypsodamasi paklausė: 

— Arjūs su manimi flirtuojate? 

— Aš flirtuoju? — nusijuokė jis. 

— Viskas gerai, — rimtai tarė ji. 

— Aš pagrosiu, jei pažadėsite nesijuokti. 

— O kas atsitiks, jei nusijuoksiu? 

— Tai parodys, kad turite humoro jausmą. 

Džekė plačiai nusišypsojo. Tuo metu įėjo Madė su naktiniais ir 
šlepetėmis. 

— Labanaktis, Erikai. 

— Labanaktis, Madelena, - atsakė jis šypsodamasis. 

paskos. Jau buvo bededąs kairę ranką ant klavišų, kai pastebėjo, kad 
Madelena ant fotelio pamiršo savo ežiuką. 

Paėmęs nusekė paskui jas į koridorių ir pasuko į prieškambarį de- 
šinėje. Mergaitės kambario durys buvo praviros, degė šviesa. Jis matė 
Madės nugarą ir Džekę, atkeliančią antklodę. 

— Made, - tarė jis ir atidarė duris. - Tu pamiršai... 

Nespėjo ištarti daugiau nė žodžio, nes durys trenkė jam tiesiai į 
veidą ir atšoko. Madelena ėmė isteriškai klykti ir dar kartą pamėgino 
užtrenkti duris. Erikas išsvirduliavo atbulas ir atsimušė į koridoriaus 
sieną. Vos spėjus pakelti prie nosies ranką, pasipylė kraujas. 

Madelena vis dar klykė. Kambaryje kažkas nukrito ir sudužo. 

Jis nuėjo į vonios kambarį, padėjo ežiuką ir užspaudė nosį. Girdė- 
josi, kad mergaitė rimsta. Po kiek laiko Džekė išėjo į prieškambarį ir 
tyliai pabeldė į vonios kambario duris. 

— Kaipjūs? Visiškai nesuprantu, kas... 

— Pasakykite jai, kad aš atsiprašau, — pertraukė Erikas. - Pamir- 
šau iškabą. Norėjau tik paduoti ežiuką. 

— Ji prašė atnešti. 

- Jis čia, ant spintelės, - pasakė Erikas ir atidarė duris. - Tik ne- 
noriu jo iškruvinti. 

— Jums bėga kraujas? 

— Ne, tik šiek tiek iš nosies. 

Paėmusi ežiuką mama nunešė jį dukrai, o Erikas nusiprausė vei- 
dą. Jam grįžus prie pianino, vėl pasirodė Džekė. 

— Atleiskite, — tarė ji skėsteldama rankomis. - Nesuprantu, kas 
jai. 

— Ji nuostabi. 


— Iš tiesų, - linktelėjo moteris. 

— Mano sūnui aštuoniolika, o dar nėra įjungęs indaplovės... Bet 
dabar jis gyvena pas mamą, o ji kietesnė už mane... 

Įsivyravo tyla. Džekė stovėjo viduryje kambario. Ji užuodė Eriko 
kvapą, švaraus audinio ir šilto medžio kvapą, kurį skleidė jo tualeti- 
nis vanduo. Moteris atrodė rimta. Ji buvo susisupusi į megztinį, lyg 
būtų šalta. 

— Gal taurę vyno? 

ERIKAS IR DŽEKĖ SĖDĖJO vienas prieš kitą prie virtuvinio stalo, 
ant kurio ji buvo padėjusi butelį vyno, taures ir duonos. 

— Arjūs visada nešiojate juodus akinius? 

— Mano akys jautrios šviesai. Aš nieko nematau, bet gali labai 
skaudėti. 

- Čia beveik tamsu — dega tik nedidelė lemputė už užuolaidos. 

— Norite pamatyti mano akis? 

— Taip, - prisipažino jis. 

Moteris atsilaužė duonos ir ėmė lėtai kramtyti, lyg svarstydama. 

— Ar visada buvote akla? 

— Kai gimiau, man nustatė pigmentinį retinitą. Pirmaisiais me- 
tais buvo neblogai, bet sulaukusi penkerių visiškai apakau. 

— Arjūsų negydė? 

— Tik vitaminu A, bet... 

Ji nutilo, o paskui nusiėmė tamsius akinius. Jos akys buvo tokios 
pat liūdnai žydros kaip ir dukters. 

Keista, kad jų žvilgsniai nesusitinka, nors žiūri vienas kitam į 
akis. Džekė nusišypsojo ir beveik užsimerkė. 

— Ar aklieji bijo tamsos? 

- Aklasis tamsoje - karalius, - pasakė ji tarsi kažką cituodama. — 
Tik bijau susižeisti, pasiklysti... 

— Suprantu. 

— O šiandien man pasirodė, kad kažkas žiūri į mane per miega- 


mojo langą, - pasakė ji ir nusijuokė. 

- Štai kaip? 

— Žinote, langų stiklas akliesiems yra keistas dalykas... Langas yra 
tik siena, vėsi ir lygi siena... Aš žinau, kad jūs matote per langą, tarsi 
jo nebūtų... Tad išmokau užtraukti užuolaidas, bet ne visada žinai... 

— Aš žiūriu į jus dabar, — juk tai savaime suprantama, - bet noriu 
paklausti, ar jums visada nemalonu būti stebimai ? 

— Visai be įtampos... nebūna, - prisipažino ji ir nusišypsojo. 

— Jūs negyvenate su Madelenos tėvu? 

— Madės tėvas buvo... Baigėsi negerai. 

— Kas atsitiko? 

- Jis turėjo psichikos sutrikimą... Vėliau sužinojau, kad jis kreipė- 
si į specialistus pagalbos, bet jam buvo atsakyta. 

— Gaila. 

— Ypač mums... 

Džekė papurtė galvą ir gurkštelėjo vyno, nusibraukė nuo lūpų li- 
kusį lašelį ir vėl pastatė taurę. 

— Žmogus gali būti aklas įvairiomis prasmėmis. Jis buvo mano 
profesorius aukštojoje muzikos mokykloje. Kad jis sunkiai serga, su- 
pratau tik tapusi nėščia. Jis ėmė zyzti, kad tai ne jo vaikas, vadino 
mane visokiais bjauriais žodžiais, norėjo priversti pasidaryti abortą, 
sakė, kad įsivaizduoja, kaip nustums mane priešais metro traukinį... 

— Reikėjo apie jį pranešti. 

— Taip, bet neišdrįsau. 

— Kasatsitiko? 

— Vieną dieną tiesiog pasodinau Madę į vežimėlį ir išėjau pas se- 
serį į Upsalą. 

— Jūs ten nuėjote? 

— Tiesiog džiaugiuosi, kad viskas baigta. Tačiau Madė... Neįma- 


noma suvokti, kiek ilgesio gali aprėpti vaiko širdelė, kiek vaikas gali 

fantazuoti ir kurti stebuklingas istorijas, mėgindamas paaiškinti, ko- 
dėl tėtis niekada neateina... 

— Tie niekada nepasirodantys tėčiai... 

— Kai Madei buvo beveik ketveri, ji atsiliepė telefonu, o ten skam- 
bino jis... Dukra labai apsidžiaugė, pasakojo, kad jis pažadėjęs ateiti 
per gimtadienį ir padovanoti šuniuką... 

Džekės lūpos suvirpėjo, ji nutilo. Erikas įpylė jiems dar vyno ir 
pakėlė jos šiltą ranką prie taurės. 

— Jūs nesate vienas iš tų dingusių tėčių? 

— Ne, aš toks nebuvau... Bet kai Benjaminas buvo mažas, aš pik- 
tnaudžiaudavau tabletėmis ir viskas krypo į blogą pusę, - prisipaži- 
no jis. 

— O mama? 

— Mudu su Simona buvome vedę beveik dvidešimt metų... 

— Kodėl išsiskyrėte? 

— Ji susipažino su architektu iš Danijos. Aš jos nekaltinu, Jūnas 
patinka ir man... Iš tiesų džiaugiuosi dėl jos. 

— Netikiu, - pasakė ji šypsodamasi. 

Erikas nusijuokė. 

— Kartais paprasčiausiai tenka apsimesti, kad esi suaugęs, daryti 
tai, ką privalai, sakyti tai, ką sako suaugusieji... 

Jis galvojo apie Simoną, jų išsiskyrimo ceremoniją, kai atidavė 
vienas kitam žiedus, atsisakė savo įžadų, o paskui valgė skyrybų tortą 
ir šoko skyrybų valsą. 

— Ar ką nors sutikote? - tyliai paklausė Džekė. 

— Po skyrybų buvau užmezgęs keletą romanų, - prisipažino jis. — 
Vieną moterį sutikau sporto salėje ir... 

— Sportuojate? 


— Pamatytumėte mano raumenis, - pašmaikštavo jis. 

- Kas ji buvo? 

— Marija... Nieko nepavyko. Ko gero, ji buvo man per sudėtinga. 

— Bet jūs su savo profesore nemiegodavote? 

— Ne, - nusijuokė Erikas. - Nors beveik. Tiesą pasakius, netyčia 
atsidūriau vienoje lovoje su kolege. 

— Ai, ai. 

— Ne, iš tikrųjų nieko tokio... Mes buvome girti, aš buvau išsi- 
skyręs ir apleistas... Juodu su vyru buvo trumpam išsiskyrę. Nieko 
ypatinga... Nelė nuostabi, bet niekada nenorėčiau su ja gyventi. 

— O kaip pacientės? 

— Pasitaiko, kad pajunti potraukį, - prisipažino Erikas. - To ne- 
įmanoma išvengti, nes situacija būna neįtikėtinai intymi... Tačiau 
potraukis ir gundymas yra paciento būdas pamėginti išvengti to, kas 
skausminga. 

Jis prisiminė, kaip Sandra nutildavo vidury pokalbio ir paliesda- 
vo savo protingą ir gražų veidą pirštų galiukais. Jos miško žalumos 
akyse kaupdavosi ašaros. Pacientė norėdavo, kad ją apkabintų, o tada 
atsipalaiduodavo Eriko rankose, tarsi mylėtųsi su juo. 

Erikas nežinojo, ar taip pasielgė sąmoningai, bet tada paprašė, 
kad pacientę perimtų Nelė. Sandra jau buvo ją sutikusi, tad viskas 
susiklostė natūraliai. 

— Su kuo susitikinėjate dabar? 

Erikas nužvelgė jos šypseną, veido formą švelnioje šviesoje, tam- 
sius, trumpus plaukus ir baltą kaklą. Rokis Šiurklundas staiga pa- 
sitraukė kažkur siaubingai toli. Erikas negalėjo suprasti, kodėl taip 
nerimavo. 

— Nežinau, kiek tai rimta, bet... Mes buvome susitikę vos kelis 
kartus. Tačiau man smagu būti su ja... 


— Tai gerai, — sumurmėjo rausdama Džekė. 

Ji vėl paėmė gabalėlį duonos. 

— Kai esu pas ją, nenoriu eiti namo... Man patinka jos dukra, be 
to, mokausi groti pianinu kaip robotas, - pasakė jis ir padėjo ranką 
ant josios. 

— Tavo rankos švelnios, - sušnabždėjo ji ir plačiai nusišypsojo. 

Erikas ėmė glostyti jos plaštakas, riešus, rankas, perbraukė pirš- 
tais veidą, braukdamas per kontūrus, ir pasilenkęs švelniai pabučia- 
vo kelis kartus į lūpas. Jis žiūrėjo į Džekę, jos sunkius vokus, ištiestą 
kaklą ir smakrą. 

Moteris šypsodamasi laukė, kol jis vėl pabučiuos. Jie ėmė bučiuo- 
tis, pravėrę lūpas atsargiai lietė vienas kito liežuvius, jausdami vienas 
kito virpantį kvėpavimą. Staiga suskambo durų skambutis. 

Abu krūptelėjo ir sustingo, stengdamiesi kvėpuoti tyliai. 

Dar vienas skambutis. 

Džekė skubiai atsistojo, o Erikas nusekė jai iš paskos. Tačiau ati- 
darius duris, už jų nieko nebuvo. Laiptinėje buvo tamsu. 

— Mama! - šūktelėjo Madė iš kambario. - Mama! 

Džekė ištiesė ranką ir palietė Eriko veidą. 


— Ko gero, tau reikia eiti, - sušnabždėjo ji. 

BESTOVĖDAMAS BENAMIŲ EILĖJE Jonas Lina susvirduliavo. 
Šalia jo laukusi senyva moteris, ant drabužių užsitempusi plastiki- 
nius maišus, sunerimusi žvilgtelėjo į jį. 

Jis mėgino pailsėti metro traukinyje, važiuojančiame žaliąja li- 
nija, tačiau susipažino su romu, kuris pasiūlė jam vietą pernakvoti. 
Susisukęs į pledą Jonas gulėjo ant grindų turistiniame namelyje Hu- 
dingėje. Užsimerkęs laukė miego, bet mintys nedavė ramybės. 

Jis buvo nevalgęs ir nemiegojęs nuo tos dienos, kai Lumė išvyko. 
Atidavė jai visus savo pinigus, pasilikęs tik tiek, kad galėtų atvažiuoti 
pas Noleną. 

Dėl miego trūkumo vis dažniau kartojosi migrenos priepuoliai. 
Atrodė, kad kitapus akies ją degina įkaitinta adata. Vis labiau gėlė 
klubą. 

Iranietis draugiškomis akimis kantriai pilstė kavą alkaniesiems ir 
dalijo sumuštinius. Dauguma čia susirinkusių bus miegoję Centri- 
nėje stotyje arba garažuose netoliese. 

Jonas nebejautė alkio, tik sunkumą, todėl vos pastovėjo ant kojų. 
Gavęs puodelį ir sumuštinį pasijuto taip, lyg tuoj nualps. Pasitraukęs 
į šoną atlenkė popierių, atsikando sumuštinio ir nurijo, bet skrandy- 
je prasidėjo spazmai ir jis vos neapsivėmė. Jonas užsidengė burną ir 
nusisuko nuo kitų. Dėl svaigulio teko atsiklaupti. Jis netyčia išliejo 
kavą ant žemės, dar atsikando sumuštinio, sukosėjo, išspjovė duoną 
ir pajuto, kad kaktą išpylė prakaitas. 

— Kaip laikotės? — paklausė jį pastebėjęs iranietis. 

— Kurį laiką nespėjau pavalgyti. 

— Užsiėmęs vyras, - pasakė iranietis ir draugiškai nusišypsojo. 

— Taip, - atsiliepė Jonas ir vėl sukosėjo. 

— Pasakykite, jei reikia pagalbos. 

- Ačiū, bet man viskas gerai, — sumurmėjo Jonas, pasiėmė lazdą 
ir nuklibikščiavo. 

— Pirmą valandą dalijame nemokamą sriubą Šventosios Klaros 
bažnyčioje, — šūktelėjo vyras pavymui. — Ateikite, jums reikia pasė- 
dėti ir sušilti. 

Jonas perėjo Stadshusbruno tiltą, palesino duona gulbes ir sun- 
kiai nukėblino ilga Amatininkų gatvės įkalne. Stabtelėjęs pailsėjo 
netoli Kungsholmeno gimnazijos, pačiupinėjo akmenuką kišenėje 
ir nuėjo link gaisrinės, o paskui pasuko į Kronobergo parką. Aukš- 
tai virš galvos saulėje žvilgėjo medžių lapija, o pavėsyje žėlė samanų 
spalvos žolė. 

Jonas lėtai užlipo šlaitu, pasirėmęs lazda atkabino vielą anapus 
vartelių, atidarė juos ir įžengė į senas žydų kapines. 

— Atleisk, kad šitaip atrodau, - pasakė jis dėdamas akmenuką ant 
Samuelio Mendelio šeimos kapo. 

Lazda nukrapštęs saldainio popierėlį ėmė pasakoti savo senajam 
bendradarbiui, kad Jurekas Valteris pagaliau negyvas. Paskui stovė- 
jo tylėdamas ir klausydamasis vėjo, švilpiančio tarp medžių, ir vaikų 
juoko, sklindančio iš žaidimų aikštelės netoliese. 

— Aš mačiau įrodymus, - sušnabždėjo jis ir prieš nueidamas pa- 
plekšnojo akmenį. 

Margota Silverman norėjo, kad Jonas dalyvautų tos dienos neo- 
fhicialiame pasitarime. Tikriausiai ji tik geraširdiškai leidžia jam kurį 
laiką pažaisti komisarą. 

Pakeliui link Elemingo gatvės Jonas mąstė apie orgijas, kuriose 


dalyvavo Marija Karlson. 

Saturnalijos, karnavalai, girtuoklystės visada buvo žmonių gyve- 
nimo dalis. Kiekvienas kvėptelėjimas pastumia mus arčiau mirties, 
o mes guodžiamės darbu ir kasdienybe, bet kartais turime apversti 
aukštyn kojomis savo būtį ir taisykles — gal tik tam, kad patys sau 
įrodytume esą laisvi. 

Maryrt, Marija Karlson ketino dalyvauti saturnalijose tą pačią die- 
ną, kai buvo nužudyta. Neįmanoma nustatyti, ar orgijos yra sąsaja 
tarp aukų, tačiau Susana Kern savo darbo kalendoriuje buvo apibrė- 
žusi tą patį liepos šeštadienį, kurį Marija Karlson buvo numačiusi 
dalyvauti orgijoje. 

Seni vaikystės draugai, Filipas Kronstetas ir Eženas Kaselis, kartu 
valdo įmonę Croca Communication AB. Praėjusiais metais jų apy- 
varta siekė devyniasdešimt penkis milijonus eurų. Kaip fiziniai as- 
menys abu registruoti užsienyje, bet akivaizdu, kad didžiąją metų 
dalį jie praleidžia Švedijoje. 

Pastarąjį pusmetį nė vienas iš jų nebuvo užsukęs į biurą Sibilės 
gatvėje, jau ilgą laiką nė vienas nedalyvavo valdybos posėdžiuose. 
Generalinis direktorius skambino Eženui vos prieš savaitę, o Filipas 
neskambino nuo Naujųjų. 

Linda Bergman pasakojo, kad Filipui staiga pasitraukus iš satu7- 
nalijų, jos su Marija Karlson dar palaikė ryšį. 

O Marija ir Eženas vis dar dalyvaudavo orgijose. 

Atrodo, kad kaskart susirenka tam tikra grupė nuolatinių svečių, 
o keletas naujokų kviečiami pabandyti. 

Anot Lindos, pats bilietas buvo raktas į viešbučio apartamentus. 

Tyrimo grupė nesitikėjo rasti Filipo viešbutyje, tačiau buvo tiki- 
mybė, kad Eženas ten pasirodys. 

Remiantis Marijos Karlson darbų kalendoriumi, viena orgija su- 
planuota šį šeštadienį, o kita - po trijų savaičių. Galbūt šie du kartai 


yra vienintelė galimybė surasti Eženą ir susekti Filipą. 

ADAMAS, MARGOTA IR JONAS sėdėjo prie stalo naujojoje baro 
The Doors dalyje. Per televiziją buvo rodomos futbolo lygos varžy- 
bos. Margota valgė didelį mėsainį, užsigerdama vandeniu. Adamas 
ir Jonas gėrė juodą kavą. 

— Neatrodo, kad Filipas būtų išvykęs iš Švedijos, - pasakė Ada- 
mas ir paklojo ant stalo kelis popieriaus lapus. - Jis čia, bet neregis- 
truotas šalyje ir, regis, nesilankė nė viename iš įmonės butų. 

Iš lapų į juos žvelgė Filipas Kronstetas - keturiasdešimtmetis 
vyras šviesiais antakiais ir atgal sušukuotais šviesiais plaukais. Jis 
panašus į malonų ir kantrų bankininką. Suraukta kakta, skruostų 
ir burnos linijos rodo, kad jo gyvenimas sunkus, bet dėl to atrodė 
tik simpatiškesnis. 

— Aš neįsitikinęs, kad jis nužudė Mariją Karlson, - pridūrė Ada- 
mas, baksteldamas į nuotrauką smiliumi. - Kažkas ne taip... Jis nėra 
įsipainiojęs į jokias smurtines situacijas, nėra įtrauktas nei į nusikal- 
timų, nei įtariamųjų, nei socialinės rūpybos registrą. 

- Jis gali sau leisti nusisamdyti gerus advokatus, - pabrėžė Mar- 
gota. 

— Taip, bet vis dėlto, - nepasidavė Adamas. 

Jauna moteris grindimis vilko penkiasdešimties litrų alaus sta- 
tinę. Pro subraižytą langą, išeinantį į Tulės gatvę, praėjo šeima su 
trimis mergaitėmis. 

— Mes žinome, kad Filipas Kronstetas ėmė pavydėti Marijos, — 


kalbėjo Margota ir įsikišo į burną skrudintų bulvyčių. - Jis norėjo, 

kad Marija nedalyvautų sa:urnalijose, bet ji neklausė... o dabar ji ne- 
gyva... ir liežuvio papuošalo nebėra... 

— Taip, bet... 

— Man atrodo, - tęsė ji, - man atrodo, kad jis buvo apsėstas min- 
ties apie Mariją Karlson, laikėsi netoliese ir žiūrėdavo į ją per sažu7- 
nalijas... Kol kas viskas atitinka, bet ar jis serijinis žudikas? 

— Gal koks šėlstantis žudikas, 22, koks nors spree killeris, - pri- 
dūrė Adamas. — Žinome tik apie dvi žmogžudystes, o to iš tiesų 
nepakanka, kad... 

— Bet mes medžiojame serijinį žudiką, - pertraukė Margota. 

— Iš tikrųjų tai visai nesvarbu, - tyliai pasakė Jonas. — Tačiau 
Margota teisi, nes... 

Akį nudiegė migrenos skausmas ir Jonas užsimerkė, atsargiai 
priglaudė ranką prie kaktos. Kol skausmas nurimo, jis sėdėjo kaip 
sustingęs ir mėgino prisiminti, ką ketino pasakyti apie spree ki//e- 
rius. Sąvoka apibūdina žudiką, kuris nužudo mažiausiai du žmones 
skirtingose vietose beveik vieną po kito. Spree k:/leris neturi visą gy- 
venimą trunkančios, seksualizuotos priešistorės, būdingos serijinių 
žudikų žmogžudysčių dramaturgijai. Jų Žmogžudystės tiesiogiai 
susijusios su asmenine krize. 

— Taigi, - prabilo Adamas po kiek laiko. 

— Vis dar per anksti ką nors spręsti apie Filipą, - kramtydama 
Margota suabejojo. - Gali būti jis, - manau, kad tai įmanoma, 
bet... 

— Tokiu atveju, orgijos yra jo fantazijų dalis apie žudymą, - pa- 
sakė Jonas ir atsimerkė. 

— Tęskime šia kryptimi, — nutarė Margota. - Šįvakar yra vie- 
nintelis kartas, kai žinome, kur yra Eženas Kaselis... Ir tik jis gali 


pasakyti, kur yra Filipas. 

— Bet mes negalime įsiveržti į privačią orgiją, - išsišiepė Adamas, 

— Pakaks, jei pateks bent vienas iš mūsų, suras Eženą ir pasikal- 
bės, ramiai ir gražiai, - pasakė Margota ir atkando didelį mėsainio 
gabalą. 

— "Tu negali, nes laukiesi, - pastebėjo Adamas. 

— Matosi? - paklausė ji kramtydama. 

— Gerai, velniop, aš eisiu, - pasisiūlė Adamas. 

— Čia ne reidas, - priminė Margota. - Nėra jokios galimos grės- 
mės... Pavadinkime tai susitikimu su slaptu informatoriumi, todėl 
nereikės iš anksto tartis su vyresnybe. 

Adamas atsiduso ir atsilošė. 

— "Tai dabar turėsiu pasirodyti tarp krūvos... 

Jis nutilo, akys sublizgo, vyras įbedė prieš save žvilgsnį ir papurtė 
galvą. 

— Savaime suprantama, tokioje situacijoje kiek nejauku lįsti prie 
žmonių, bet ką padarysi, - nutarė Margota. 

— Nesuprantu... Kokie žmonės gali dalyvauti orgijose? 

— Nežinau. Grupiniu seksu nesu užsiėmusi jau mažiausiai dešimt 
metų, - pareiškė Margota ir pamirkė bulvytes į kečupą. 

Adamas dėbsojo į ją išsižiojęs, o Margota šypsodamasi kramsno- 
jo. Ji nusišluostė pirštus į servetėlę ir pažvelgė Adamui į akis. 

— Pajuokavau, - tarė ji ir plačiai nusišypsojo. — Aš gera mergaitė, 
prisiekiu. Tiesą sakant, kai dirbau Helsingborge, esu dalyvavusi rei- 
de į svingerių klubą... Kiek pamenu, ten buvo beveik tik šešiasdešim- 
tmečiai vyrai storais pilvais ir plonomis kojomis, kurie... 

— Liaukis, - burbtelėjo Adamas ir susmuko ant kėdės. 

— Rytoj paskambinsiu tavo žmonai ir paklausiu, kada grįžai. Taip 
ir žinok. 

— Eik jau, - atsiduso tas šypsodamasis. 

— Tai tik darbas, — priminė Jonas. — Kiti žmonės nesvarbūs. Jūs 
tiesiog įeisite ir pakalbėsite su Eženu, priversite jį pasakyti, kur yra 
Filipas, ir suimsite jį, kai tik būsite įsitikinęs, kad jau viską žinote. 

— Suimti jį? 

— Kad neįspėtų Filipo, - paaiškino Jonas ir pažvelgė Adamui į 
akis. 

- Jei ką nors sužinosite apie Filipą, - pasakė Margota, - tai... 

— ... tai paskambinsime tau, - užbaigė Adamas. 

— Ne, aš miegosiu, - įspėjo ji ir įsikišo į burną paskutinį kąsnį. 
Jei sužinosite ką nors vertingo, perduokite šį reikalą policijos patru- 
liams. 

Margotai išėjus iš baro, vyrai liko sėdėti prie stalo. Nuo vieno sta- 
liuko pakilo keli vyresnio amžiaus svečiai ir išėjo parūkyti. 

— Kur jūs gyvenate? - paklausė Adamas pažvelgęs į Joną. 

— Už Hudingės yra palapinių stovykla. 

— Romų? 

Jonas neatsakė, gurkštelėjo kavos ir pažvelgė per langą. 

— Ašjus patikrinau, — prisipažino Adamas. - Žinau, kad... likus 
metams iki sužeidimo jūs mokėte specialiąją operatyvinę armijos 
grupę Krav Maga savigynos... Atsiprašau, bet žiūrint į jus sunku pa- 
tikėti, kad buvote oro pajėgų desantininkas. 

Jonas pažvelgė į savo rankas ir prisiminė, kad jam labiausiai pa- 
tikdavo šuoliai iš didelio aukščio - tiesiog kristi per siaubingą audrą. 

— Ar esate buvęs Leuvardene? - paklausė jis Adamo. 

Jonas buvo vienintelis švedas, išsiųstas į Nyderlandus mokytis ka- 
rauti nekonvencinės artimos kovos ir prisitaikyti partizaninio karo 
sąlygomis. Vietovė buvo į šiaurę nuo Leuvardeno. Per atoslūgį jis bė- 


giodavo paplūdimiu palei Vatų jūrą. 


38 


LINDOS BERGMAN MINĖTAS psichodelinis kambarys Birgerio 
Jarlo viešbutyje iš tikrųjų vadinosi „Pamirštuoju kambariu“. Jį gali- 
ma išsinuomoti kaip ir visūs kitus. 

Šio amžiaus pradžioje viešbutyje buvo atliktas kapitalinis remon- 
tas. Visi kambariai buvo išardyti, jų interjeras pakeistas. Statybinin- 
kams išvykus paaiškėjo, kad 247-asis kambarys buvo pamirštas. Kaip 
visada per visus remontus nuo viešbučio pastatymo 1974 metais. 

Kambarys iki šiol nepaliestas, tarsi nedidelė pamiršto laiko kap- 
sulė. 

2013 metais, pakeitus vieną sofą 247-ajame kambaryje, viešbu- 
tyje buvo nužudytas žmogus. Savaime suprantama, visi tvirtino, kad 
nėra jokių sąsajų, bet nuo to laiko darbuotojai atsisako ką nors keisti 
kambario interjere. 

Stebėdamas viešbučio įėjimą Adamas išsėdėjo automobilyje prie 
senosios elektrinės penkias valandas. Jonas stovėjo lauke, apsigaubęs 
pledu ir atkišęs puodelį su keliomis monetomis. 

Per tą laiką praėjo trisdešimt penki viešbučio svečiai, bet Eženo 
tarp jų nebuvo. 

Toliau gatvėje, prie italų restorano, tupėjo ir rūkė žilaplaukis 
padavėjas. Bažnyčios laikrodžiui lėtai išmušus vienuoliktą Jonas 
paršlubavo prie automobilio. 

— Turėsite eiti į vidų, - pasakė jis Adamui. 

— Arjūs negalite eiti kartu? 


— Palauksiu čia. 


Adamas nykščiais pabarbeno į vairą. 

— Gerai, - linktelėjo jis ir perbraukė sau kelis kartus per smakrą. 

— Viduje elkitės ramiai. Kad jie čia susirinko, dar nereiškia, kad 
tie žmonės yra nusikaltėliai. Ko gero, bus nemažai narkotikų, bet 
nesukite dėl jų galvos. Įsikiškite tik tada, jei pastebėsite seksualinę 
prievartą arba nepilnamečių. 

Adamas linktelėjo, bet lipant iš automobilio ir einant į viešbutį 
širdį suspaudė nerimas. 

Už lenkto registratūros stalo stovėjo tik vienas darbuotojas, kuris 
šnekėjo telefonu. 

Adamas priėjo, parodė savo pažymėjimą, gavo kambario raktą ir 
pasuko link liftų. Pamirštasis kambarys buvo pačiame koridoriaus 
gale. Ant rankenos kabojo minkšto plastiko lentelė „Netrukdyti“. 

Padvejojęs Adamas atsitraukė juodą odinę striukę. Jo balti marš- 
kinėliai buvo sukišti į juodus džinsus, po kaire ranka kabojo pisto- 
letas Sig Sauer. 

„Tiesiog įeisiu, visiškai ramiai surasiu Eženą, pasikviesiu nuoša- 
liau ir paklausinėsiu“ 

Adamas atsikrenkštė ir įkišo rakto kortelę į spyną. Užraktas cak- 
telėjo, sužibo maža žalia lemputė, jis atidarė duris, įžengė į tamsų 
prieškambarį ir uždarė duris. 

Girdėjosi muzika, tylūs balsai ir girgždanti lova. 

Šviesa pritemdyta, bet tamsu nebuvo. Policininkas apsidairė. Jis 
stovėjo koridoriuje, prikabintame drabužių. 

Iš vonios į prieškambarį išėjo šviesi moteris berniukiška šukuose- 
na ir mirktelėjo jam tamsoje. Ji mūvėjo tik juodas šilkines kelnaites 
ir buvo tokia graži, kad Adamo širdis ėmė daužyris. 

Burnos kamputyje prie lūpų blizgesio buvo prilipę baltų milte- 


lių. Moteris pažvelgė į Adamą. Aplink išsiplėtusius vyzdžius matėsi 

plonas ledinio mėlynumo lankelis. Ji apsilaižė lūpas ir ištarusi jam 
kažką nesuprantamo nuėjo į miegamąjį. 

Adamas nusekė iš paskos ir negalėjo susilaikyti nespoksojęs į jos 
nuogą, žvilgančią nugarą. 

Apytamsiame kambaryje tvyrojo salsvas dūmų kvapas. 

Vyras sustojo ir pažvelgė į lovą, bet tuoj pat nusuko akis. Jis pa- 
sitraukė šonu palei sieną, praėjo nuogą vyrą su šampano taure ir su- 
stojo. 

Niekas nekreipė į jį dėmesio. 

Nuleidusi akis pro juos link prieškambario prasibrovė moteris. 

Kambario tapetai buvo rožiniai ir banguoto rašto, o kilimas ru- 
das, su saulių ornamentu. Nešvietė nė vienas šviestuvas, tačiau pro 
naktinių užuolaidų viršų skverbėsi ir ant lubų skleidėsi miesto švie- 
SOS. 

Kambaryje tvyrojo tirštas aistros apimtų kūnų kvapas. Kur bepa- 
žvelgęs Adamas matė blizgančius lyties organus, pražiotas burnas, 
krūtis, liežuvius, sėdmenis. 

Jei ne muzika, kambaryje būtų beveik tylu. Tie, kurie užsiėmė 
seksu, visą dėmesį buvo sutelkę į savo arba kito malonumą. Kiti ilsė- 
josi šalia, stebėdami orgiją ir įsikišę ranką į tarpkojį. 

Nuo padažnėjusio pulso Adamui tvinksėjo ausyse. Jis jautė, kad 
yra išraudęs. Reikia pamėginti surasti Eženą. 

Praeidamas pro gražią trisdešimtmetę moterį Adamas nesusilai- 
kė į ją nepažiūrėjęs. Ji vilkėjo batikos palaidinę ir užsimerkusi sėdėjo 
ant rašomojo stalo. Atrodė, kad jos nuoga lytis būtų papudruota ir 
panaši į šlifuotą marmurą, perbrauktą rožine kreida. 

Aplinkui nebuvo nieko desperatiško ir bjauraus, kaip Adamas įsi- 
vaizdavo. Tai buvo labiau intymu ir sąmoninga. 

Adamas apėjo lovą. Kilo mintis, kad galbūt visa tai yra tik madin- 


go gyvenimo būdo dalis. 

Jis to paties amžiaus kaip dauguma čia esančiųjų, bet tik atliks 
savo darbą ir sugrįš namo pas žmoną į Hegersteną, nors ir niekada 
nepamitš, ką čia matė. Jis žinojo, kad negalės su ja apie tai pasikal- 
bėti, bent jau rimtai. Pajuokaus apie tai arba perteiks kaip pasišlykš- 
tėtiną dalyką. 

Žiūrėdamas į žmones kambaryje jis galvojo, kad galėtų pavadinti 
juos išlepusiais, kad jam jų gaila, bet tai būtų netiesa, tik ne šią aki- 
mirką. 

Adamas pavydėjo. 

PRO ATVIRAS DURIS ADAMAS įžengė į gretimą kambarį. Ten ta- 
petai buvo tamsesni, su ryškiais, dideliais raštais, panašiais į šviesiai 
žalius kristalus. 

Čia muzika skambėjo garsiau. Du nuogi vyrai į lovą buvo įkėlę 
plastikinį oranžinį fotelį. Jame sėdėjo moteris tiesiais juodais plau- 
kais ir juokėsi, tvirtai įsikibusi į fotelį, kurį vyrai judino siūbuodami 
čiužinį. Prisijungė daugiau vyrų, kažkas suėmė jos kojas ir moteris 
ėmė kvatotis dar garsiau. 

Prie stiklinio stalo klūpėjo jau matyta moteris berniukiška šu- 
kuosena ir pirštu subraukusi baltų miltelių likučius įsikišo jį į burną. 

Jis žengtelėjo į šoną ir beveik užmynė ant didelės lubrikanto tū- 
belės ant grindų. Lipnioje dėmėje buvo prikritę dulkių ir plaukų. 

Ant palangės stovėjo apie dešimt taurių su šampanu. Dėl kon- 
densacijos susidarę lašai tekėjo jomis į mažas balutes ant marmurinės 
plokštės. 

Giliau kambaryje Adamas aptiko belangę nišą su drabužine 
spinta ir rankinių lentyna. Durys į vonią buvo praviros. Ant kloze- 
to dangčio sėdėjo susitraukusi nuoga moteris. Jos pilvas buvo susi- 
raukšlėjęs, o viena ranka įsitempusi. 

— Kaip jūs? — pusbalsiu paklausė Adamas. 

Moteris pakėlė galvą ir pažvelgė į jį. Jos akys buvo apdujusios ir 
blizgėjo. Policininkas pajuto, kad turėtų išeiti iš viešbučio. 

— Padėk, - sušnabždėjo moteris. 


— Kaip jautiesi ? 

— Negaliu atsistoti, - sumurmėjo ji. 

Iš miegamojo link jų pasuko lieknas vyras ir sustojo tarpduryje. 
Jo sustandėjusi varpa šiek tiek siūbavo. 

— Ar Paula čia? — pasiteiravo jis, prisimerkęs dėbtelėjo ir grįžo iš 
kur atėjęs. 

— Padėk atsistoti, - paprašė moteris, kvėpuodama per burną. 

Adamas paėmė ją už rankos ir kilstelėjęs pastatė ant kojų. Svirdu- 
liuodama iš vonios kambario moteris netyčia nutempė nuo pakabos 
rankšluostį. Adamas tik dabar pastebėjo, kad jai ant klubų buvo pri- 
tvirtintas vibratorius. Moteris kluptelėjo, bet griūdama ant polici- 
ninko spėjo pasikabinti jam ant kaklo. Vibratorius įlindo Adamui 
tarp šlaunų. 

Iš jos burnos sklido alkoholio kvapas, kojos linko, tad vyras turėjo 
ją prilaikyti, jausdamas į jį įremtas sunkias krūtis. 

— Ar galite stovėti? 

— Nežinau, ar šitas daiktas gerai pritvirtintas, - sumurmėjo mo- 
teris jam į kaklą. - Ar gali patikrinti dirželį man už nugaros? 

Ji pasisuko į Adamą nugara ir ranka atsirėmė į ant sienos kabantį 
rudą laikrodį. Jo plastikinis gaubtas sutraškėjo. 

— Ar matei Eženą? - paklausė policininkas. 

Juodas odinis dirželis tarp jos sėdmenų buvo persivijęs kelis kar- 
tus. Moteris bandė suimti jį pavargusiais pirštais. 

- Jis susipynęs, - pasakė Adamas. 

Jis dvejojo nežinodamas ką daryti, bet paskui pamėgino jai padė- 
ti ir pasuko dirželį du kartus, bet tada pamatė, kad tas susipainiojęs 
giliau. 

Moters oda buvo karšta ir suprakaitavusi. Adamas virpėjo. Brau- 
kiant žemyn dirželiu tarp sėdmenų, pirštai atrodė sušalę. 

Pro juos prasibrovė nuogas vyras ir nusvirduliavo į vonios kamba- 


tį. Jis nusišlapino nė nežvilgtelėjęs ir nesistengdamas uždaryti durų. 

Adamas pamėgino atsukti odinį dirželį tarp jos sėdmenų. Tas 
buvo šlapias ir slidus. Moteris susvirduliavo ir atsirėmė skruostu į 
sieną. Plastikinis laikrodis susiūbavo ant vinies. 

Gretimame kambaryje inkštė moteris. Koridoriumi praėjo du 
vyrai. Paskui tarpduryje jis pamatė gražiąją moterį berniukiška šu- 
kuosena. Ji buvo jau be kelnaičių ir lėtai žingsniavo link kito kamba- 
rio. Pamačiusi Adamą moteris kilstelėjo šampano taurę, ant kurios 
kraštų matėsi šviesūs lūpų atspaudai. 

Moteris, kuriai mėgino padėti, nuslydo palei sieną, remdamasi į 
ją petimi, ir padėjo galvą ant kiliminės dangos. 

Moteris berniukiška šukuosena priėjo prie Adamo. Jos kaklas 
buvo išmuštas raudonų dėmių. Ji priglaudė kaktą jam prie krūtinės 
ir šypsodamasi atvertė galvą. 

Tą akimirką Adamas nesusivaldė ir pabučiavo moterį. Kai ji atsa- 
kė tuo pačiu, vyras savo burnoje pajuto moters liežuvio papuošalą. 

Jam atrodė, kad nieko negali su savimi padaryti. Negerai. Jau tą 
akimirką žinojo, kad gailėsis ir siaubingai nerimaus, bet dabar troško 
tik vieno dalyko - įsiskverbti į ją. 

Ant grindų gulėjusi moteris sumurmėjo, kad ji nugriuvo, ir taip 
timptelėjo Adamą už kojos, kad tas susvirduliavo. 

Kai moteris berniukiška šukuosena atsegė jo kelnes, Adamą nu- 
purtė ledinė baimė. 

„Per lengva, per didelė pagunda“, - dingtelėjo jam. 

Bet rankos vis tiek lietė krūtis, šiltas ir stangrias, papudruotas 
kažkokia rupia ir blizgančia pudra. 

Dar niekada nebuvo matęs tokios gražios moters. 

Pakėlęs ją prispaudė prie sienos ir įsiskverbė. Kūną nupurtė bai- 
mė ir geismas. Adamas ėmė siūbuoti klubais, moteris prasižiojo ir 
jos burnoje sublizgo Saturnas. Jam padidinus tempą jos kūnas su- 


virpėdavo, krūtys krestelėdavo. Moteris užsimerkusi šypsojosi, bet 

nedejavo, neaimanavo ir šiaip neatrodė susidomėjusi tuo, kas vyksta. 
Gal buvo per daug apsvaigusi nuo narkotikų. 

Koridoriuje pasirodžiusios dvi moterys kurį laiką juos stebėjo, o 
paskui pasitraukė. 

Moteris su vibratoriumi pakilo nuo grindų ir atsistojusi Adamui 
už nugaros staiga pakišo rankas jam po marškinėliais ir ėmė glamo- 
nėtijo liemenį ir nugarą. Adamas mėgino išsisukti. Galbūt ji užčiuo- 
pė pistoletą, nes staiga pasitraukė nuo jo, lyg elektros nupurtyta, 
kažką sumurmėjo ir nusvirduliavo į miegamąjį. 

Adamas suvokė, kad gali būti demaskuotas, bet dabar neįstengė 
liautis. Moteris pasakė jam kažką, priglaudusi lūpas prie kaklo, ir vy- 
ras užuodė iš jos burnos sklindantį aviečių aromatą. Moteris mėgino 
jį pristabdyti glausdama ranką prie krūtinės, bet Adamas nustūmė 


jos ranką ir stipriai prispaudė moterį prie sienos. 

ĮŽENGES Į TREČIĄJĮ KAMBARĮ Adamas iškart pamatė Eženą 
Kaselį. Jis buvo užsidėjęs ant galvos juodą cilindrą, nors šiaip buvo 
nuogas. Didelėje lovoje santykiavo penki žmonės. Pakrypęs stalinės 
lempos gaubtas virpėjo į taktą pagal lovos judėjimą. Eženas klūpėjo 
už keturpėsčios moters. Jai tarp krūtų siūbavo perlų vėrinys. 

Į kambarį paskui Adamą įsvirduliavo moteris su vibratoriumi. Jis 
matė, kad ji atsisėdo ant lovos krašto, vos nenugriuvo, bet išsilaikė. 
Viena moteris sugriebė jos vibratorių, kažką pasakė ir nusijuokė. Ta 
kažką atsakė ir sukosėjo į alkūnės linkį. 

— Ką sakei? 

— Tra lia lia, - prasuokė ta ir nusišypsojo. 

- Aha. 

— Faras čia, tra lia lia, - pakartojo ji ir vėl sukosėjo. 

Ją išgirdęs Eženas sustojo, atsisėdo ant lovos, laikydamas ranką 
ant moters sėdynės, ir atsisuko į Adamą. 

— Čia privatus vakarėlis, - iškošė jis nepatenkintas. 

— Ar galime pasikalbėti netrukdomi? — paklausė Adamas, rody- 
damas policininko pažymėjimą. 

— Palikite vizitinę kortelę ir pirmadienį jums paskambins mano 
advokatų biuras, - pareiškė Eženas stodamasis. 

Jam gal keturiasdešimt metų, tikriausiai vyriausias šiame viešbu- 
čio kambaryje. Nuogas, beplaukis kūnas gerai ištreniruotas, nors 
pilvas apvalainas. Erekcija jau pasibaigusi. Iš po skrybėlės krašto an- 
takyje žybčiojo auksinis auskaras. Vyzdžiai išsiplėtę. 

- Turiu rasti Filipą Kronstetą. 

— Sėkmės, - šyptelėjo Eženas, kilsteldamas cilindrą. - Jo čia nėra, 
bet galiu pasufleruoti — sek paskui baltą triušį. 

— Klausyk. Mes galime išeiti iš viešbučio ramiai ir gražiai, bet jei 
prireiks, tuoj pat uždėsiu tau antrankius ir nusitempsiu į savo auto- 
mobilį. 

Į kambarį įėjo moteris švytinčia balta oda. Jos ryškiai rusvi plau- 
kai supinti į dvi kasas, gulinčias ant krūtų. Moteris priėjo prie Eženo. 

- Ar užsakyti maisto? — paklausė ji ir priglaudė prie lūpų suktinę 
su žole. 

— Vis dar alkana? — flirtuodamas paklausė jis. 

Moteris šypsodamasi linktelėjo ir išpūtusi siaurą dūmų debesį pa- 
suko link telefono ant rašomojo stalo. 

— K3 gi, matau, kad būsiu priverstas suimti jus pagal Civilinio 
kodekso dvidešimt ketvirto straipsnio septintą punktą, — įspėjo 
Adamas. 

— Neaš kaltas, kad turėjai lankyti prastas mokyklas ir tapti polici- 
ninku, - griežtai išrėžė Eženas. - Pasaulis neteisingas ir... 

— Tu pažįsti Mariją Karlson, ar ne? - pertraukė Adamas. 

— Ašją myliu, - lėtai ištarė vyras. 

— Pabučiuok ją, - drėbė policininkas ir parodė nuotrauką iš nu- 
sikaltimo vietos. 

Ryškioje blykstės šviesoje matėsi sukapotas negyvos moters vei- 
das, atvira burna ir sulaužytas žandikaulis. Eženas suinkštė, susvir- 
duliavo atbulas ir nuvertė stalinę lempą. Jos rudas keraminis stovas 


sutrupėjo į šukes. 

KOL EŽENAS KASELIS RENGĖSI, Adamas iškvietė patrulių eki- 
pažą. Jie kartu išėjo viešbučio koridoriumi. 

- Man labai gaila... jaučiuosi priblokštas. Tik pasakyk, ką galiu 
padaryti, mielai padėsiu, man tai garbės reikalas... bet pirma turiu 
paskambinti savo advokatui. 

Eženas buvo nusiprausęs. Jo išblyškę skruostai blizgėjo nuo pra- 
kaito. 

— Turiu rasti Filipą, - pakartojo Adamas. 

- Jis to nepadarė, - iškart atsakė Eženas. 

— Filipo nėra nė vienu iš adresų. Kur jis? 

— Žinau, jis jaučiasi nekaip, - pripažino Eženas ir skrybėle pasi- 
kasė kaktą. - Aš neketinu kalbėti apie jį bjauriai, bet su tokiu, koks 
jis dabar, bendrauti nenoriu. Mėginau įkalbėti jį kreiptis pagalbos, 
bet... 

— Dėl ko? 

Atsidarius lifto durims juodu pirma praleido moterį oranžiniu 
paltu. 

- Jis visą laiką vartojo per daug „druskos“, - pasakė Eženas, šyp- 
telėjo ir pamojavo prie smilkinio. 

— Ar jis vartoja narkotikus? 

— Taip, bet vartojant per daug MDPV, MDPPP, MDPBP, MDAI 
narkotikų... baigiasi blogai. Žmonės tampa žiauriai paranojiški ir tik 


bac - protas pasimaišo, o būsena tokia, kad norisi mirti. 

— Ar žmonės pasidaro agresyvūs? — paklausė Adamas, jiems išei- 
nant iš lifto pirmame aukšte. 

- Visą laiką kankina žiauri baimė, bet tuo pat metu galva veikia 
kuo aiškiausiai. Mąstai per greitai, visai nemiegi... Paskutinį kartą, 
kai buvau jį sutikęs, buvo virtęs visišku maniaku - sakė, kad Go0- 
gle naršyklėje esama tūkstančių jo nuotraukų, padarytų iš palydovo, 
pliauškė, kad Saturnas buvęs priverstas praryti savo vaikus... Ramiai 
nenustovėjo nė sekundės, mosikuodamas peiliuku įpjovė man ranką 
ir suriko, kad turiu tuo džiaugtis... Tada persirėžė sau skersai rankos 
ir taškydamasis krauju nulėkė žemyn į metro. 

Praėję registratūrą jie žengė per duris į Tulės gatvę kaip tik tą aki- 
mirką, kai pririedėjo patrulių automobilis. 

— Dabar man reikia sužinoti tik viena, - kur galima jį rasti, - pa- 
kartojo Adamas ir sustabdė Eženą. 

— Na, dabar elgiuosi kaip išdavikas, bet jis sakė, kad niekas negali 
pamatyti jo sandėlyje. 

— Sandėlyje? 

- Vanadisės gatvėje jis nuomoja daug sandėliukų. Žinote, priva- 
tiems asmenims. Man atrodo, kad ten daugiau kaip pusė sandėliukų 
yra jo. 

Du uniformuoti policininkai priėjo prie Adamo ir pasisveikino. 
Vienas atsisėdo su Eženu ant galinės sėdynės, o kitas klausėsi Ada- 
mo. 

— Nuvežk jį į areštinės posėdžių kabinetą, - liepė Adamas. - Pri- 
žiūrėk, kad niekam nepaskambintų, duok mums šiek tiek laiko. Kai 


atvyks jo advokatas, turėsime paleisti. 

JONAS VAŽIAVO GREITAI ir nekreipdamas dėmesio į raudonas 
šviesoforų šviesas pasuko į kairę, į Odeno gatvę. 

Prie parduotuvės Seven Eleven sėdėjo ir snaudė benamė, šalia pa- 
sistačiusi du perkrautus parduotuvės vežimėlius. 

Adamas papasakojo, kad Filipas per ilgą laiką perdozavo įvairių 
MDPV* variantų. Eženas mano, kad jam prasidėjo paranojinė psi- 
chozė. 

Dėl šio narkotiko Švedijoje buvo mirę keli žmonės. Vakarinėje 
spaudoje jis vadinamas „kanibalų narkotiku“, nes vienas apspangęs 
vyras mėgino suvalgyti benamio veidą. 

— Reikalas, ko gero, gana skubus, nes Eženo ilgai neišlaikysime. 
Jį greitai paleis, o tada, manau, jis įspės Filipą, - pasakė įsitempęs 
Adamas. 

Jonas aplenkė taksi iš vidinės pusės ir kirtęs priešpriešines eismo 
juostas pasuko į Vanadisės gatvę. 

Butferiu atsitrenkęs į šaligatvį, užvažiavo ant jo ir sustojo priešais 
šviesia mokos spalva nudažytą namą su raudonais garažo vartais. 

Įmonės, teikiančios sandėliavimo paslaugas centrinėse Stokhol- 
mo dalyse, galėjo sandėliais paversti turimus rūsius, nepakeisdamos 
miesto vaizdo. Po žeme, tarsi kokių senų kapų kriptos katedrose, 
plytėjo didžiuliai plotai mažų, užrakintų patalpų. 

Jonas ir Adamas išlipo iš automobilio ir priėjo prie uždaryto 


biuro, kurio langai vėrėsi į nedidelę automobilių stovėjimo aikšte- 
* MDPV - pirovalerono darinių psichotropinė medžiaga. 

lę. Žiūrint per langą, prieblandoje matėsi šūsnys dar nesulankstytų 
kraustymosi dėžių, priimamasis ir didelis stebėjimo kamerų moni- 
torius ant sienos. 

— Aš noriu pamatyti sandėliukų planą ir kameras, — paprašė Jo- 
nas. 

— Užrakinta. Teks kreiptis į prokurorą, - pasakė Adamas. 

Jonas linktelėjo ir bakstelėjo lazda į šaligatvio krašto akmenį, 
prisimindamas, koks jausmas, kai grimzti per lūžusį ledą. „Kai tave 
sušildo, tu imi šalti“, — prisiminė Jonas nuolat persekiojantį šalčio 
pojūtį, imdamas sunkų kampinį akmenį. Ir sviedė jį į langą. Subil- 
dėjo, sudžeržgė byrantis stiklas, priimamajame ėmė žybsėti raudona 
lemputė. 

— Dabar signalą gaus apsaugos firma, - tyliai ištarė Adamas. 

Jonas lazda nukrapštė šukes nuo lango rėmo ir įsiropštė. Apsidai- 
ręs Adamas nusekė iš paskos. 

Ant sienos kabojo languotas platesnių ir siauresnių koridorių 
planas. 

Visi sandėliukai pažymėti numeriais ir sugrupuoti kvartalais. Ša- 
lia kabojo darbuotojų įėjimo į sandėliukus slaptažodis. 

Jonas atsisėdo prie kompiuterio. Koridoriai tarp sandėliukų ste- 
bimi kamerų. Monitoriuje matėsi dvidešimt penki kvadratėliai. Vi- 
sos kameros fiksavo belangę tamsą. Naktis, visos šviesos užgesintos. 

— Pažiūrėkite, gal rasite nuomininkų sąrašą, - pasiūlė Adamas. 

Jonas sumažino vaizdą, pamėgino atidaryti įvairias programas, 
bet toliau nepateko. Kad ir kur mėgino, visur reikėjo slaptažodžio. 

Skubiai grįžęs prie kamerų transliuojamo vaizdo, padidino pir- 
mąjį langelį ir įsižiūrėjo į pilkai juodą sąstingį, panašų į juodą lininį 
audinį. Tada padidino kitą langelį. Kamera filmavo tamsą. Adamas 
neramiai vaikštinėjo už jo, dirsčiodamas į planą ant sienos. 


Viskas ramu ir paskendę tamsoje. 

Trečioji kamera nukreipta į atsarginį išėjimą. Žalia iškaba virš 
durų skleidė drumzliną šviesą ant dėmėtų betoninių grindų ir gof- 
ruotos skardos sienų. 

Prie vieno sandėliuko mėtėsi šiukšlių. Atsarginio išėjimo iškabos 
šviesa atsispindėjo pamirštame krovinių vežimėlyje. 

Žvilgtelėjęs į planą ant sienos Jonas surado atsarginį išėjimą ir 
tada susigaudė, kaip pakabinta kamera. 

Jis ėmė tikrinti padidintus visų kamerų užfiksuotus vaizdus. Vis 
dar buvo ramu. Staiga jį tarsi banga užliejo marinantis nuovargis ir 
teko porą sekundžių pasėdėti užsimerkus. 

Visos kameros monitoriuje rodė tokią pat tamsą. Kartais žybte- 
lėdavo kodinių spynų švieselės, bet daugiau nieko. 

— Tamsu, - tarė Adamas. 

— Taip, - atsakė Jonas ir padidino keturioliktąjį vaizdą. 

Jau ketino pereiti prie kito, bet apatiniame vaizdo kamputyje 
blykstelėjo. 

— Palauk, - tarė jis. 

Adamas pasilenkė ir pažvelgė į tamsų kvadratą. Nieko nesimatė, 
niekas nejudėjo. Staiga kamputyje vėl blykstelėjo. 

— Kas tai? — sušnabždėjo pasilenkdamas arčiau Adamas. 

Vėl blykstelėjo. Silpnai, bet apšvietė tiek, kad šmėstelėjo betono 
pabėgių atspaudai grindyse. 

Jonas vertė vaizdą po vaizdo, palaukdavo, bet visur buvo juoda. 
"Tada atsidarė visus dvidešimt penkis langelius iškart. Keturiolikta- 
me vėl blykstelėjo, o kiti nerodė jokių ženklų. 

— Šviesos šaltinis turėtų būti čia arba čia, - bakstelėjo planą Jo- 
nas. - Bet nė viena kamera jo nerodo. Kažkas ne taip. 

— Kur mes? - paklausė Jonas, žiūrėdamas į planą ant sienos. 

— Keturiolikta kamera turėtų būti pakabinta aukštai C korido- 
riuje. 

Jonas padidino vaizdus vieną po kito. Visur juoda, ramu. Staiga 
Jonas sustingo. 

— Kažką pamatėte? - paklausė Adamas. 

Abu įdėmiai pažvelgė į tamsų monitorių. 

— Hm. O kur žalioji šviesa? Juk kamera nukreipta į atsarginį išė- 
jimą, — pastebėjo Jonas. 

— Pažiūrėkime šitą, - pasiūlė Adamas, rodydamas pirštu. - Ji tu- 
rėtų rodyti kito sektoriaus spynų šviesas. 

Jonas iškart padidino vaizdą. Net ir čia buvo visiškai tamsu. Spy- 
nos durų fone nesimatė. 

Priežastis gali būti tik viena - kameros sugadintos. Ten, rūsyje, 
buvo daug sugadintų kamerų. 

— Nesimato didelio ploto, trūksta daug kamerų, - padarė išvadą 
Jonas, žiūrėdamas į Adamą. 

— Kur? 

— Visa viršutinė dalis palei koridorių, C, D ir E... Gal penkiasde- 
šimt sandėliukų, - pasakė Jonas ir pažvelgė į keturioliktosios kame- 
ros rodomą vaizdą. 

Ant nelygių grindų blykstelėjo silpna švieselė ir kelias akimirkas 
neužgeso, šiek tiek apšviesdama skardinių durų apačias. Paskui už- 
geso ir vėl užsidegė. 

— Tai pagalbos signalas, - stodamasis pasakė Jonas. 

Keturioliktoji stebėjimo kamera rodė pagalbos šauksmo signa- 
lus. Kažkur toliau koridoriuje, kur kameros neveikė, kažkas mirksėjo 
lempa. Tai buvo tarptautinis pagalbos šauksmo signalas pagal Mor- 


zės abėcėlę. 'Irys trumpi mirktelėjimai, trys ilgi ir vėl trys trumpi. 

JIEMS UŽ NUGAROS ūždami užsidarė automatiniai garažo vartai. 
Leidžiantis stačia rampa Jonui taip iš skausmo vėrė klubą, kad pylė 
prakaitas. Sunkus pistoletas dunksėjo į šonkaulius. Jo lazdos stuksė- 
jimas aidu sklido žemyn siauru koridoriumi iki sandėliukų. 

— Mes turėtume paprašyti pastiprinimo, - priminė Adamas, išsi- 
traukdamas Sžg S2uer pistoletą. 

Ištraukęs dėtuvę patikrino, ar ji pilna, įspaudė atgal ir įstūmė pir- 
mą kulką į vamzdį. 

— Nėra laiko. Aš galiu eiti vienas, - pasakė Jonas. 

— Norėjau pasakyti, kad privalote laukti gatvėje, nes jūs jau ne 
policininkas, o aš negaliu už jus atsakyti, - paaiškino Adamas. 

Jie atėjo į požeminį garažą. Plieninės durys skyrė jį nuo didelės 
sandėliukų teritorijos. Palubiu tęsėsi dideli ventiliacijos vamzdžiai. 

— Dažniausiai susitvarkau pats, — sustojęs prieš duris pasakė Jo- 
nas ir išsitraukė stambaus kalibro pistoletą. 

Tai Colt Combat su nauju taikikliu ir stipresne spyruokle. Jonas 
buvo nušlifavęs vieną rankenos, pagamintos iš palisandro medienos, 
pusę, kad ginklas tiktų ir jo kairei rankai. 

Adamas priėjo prie kodinės spynos ant sienos ir išsitraukė lapelį 
su personalo kodu. Mažas monitorius apšvietė jo ranką ir baltai da- 
žytą betoninę sieną mėlyna šviesa. 

— Laikykitės už manęs, - sušnabždėjo jis ir atidarė duris. 

Juodu įžengė vidun, atsargiai uždarė plienines duris ir nuėjo tam- 
siu koridoriumi. Tolyn į tamsą tęsėsi monotoniškos pilko metalo 


sienos ir sandėliukų durų eilės. 

Jie artinosi prie pirmo platesnio pagrindinio įėjimo, kuris, spren- 
džiant iš rūsio plano, tęsėsi per visą patalpą. 

Vyrai judėjo beveik be garso - girdėjosi tik Adamo kvėpavimas ir 
Jono lazdos stuksėjimas. 

Adamas žengė pirmas. Kai buvo jau visai šalia skersai einančio 
koridoriaus, sulėtino žingsnį. Dešiniu petimi jis lietėsi prie skardinės 
sienos. Stabtelėjo, o tada, iškėlęs pistoletą, greitai užsuko už kampo. 

Už dešimties metrų sutraškėjo įjungiamos lempos, - garsas buvo 
panašus į tokį, kai didelė papūga laipioja savo narvo grotelėmis. 
Adamas nuleido ginklą. Stengėsi kvėpuoti per nosį. 

Dėl netikėtos šviesos Jono akį nuvėrė migrenos skausmas. Nieko 
baisaus, bet prieš sskdamas paskui Adamą turėjo minutėlę pastovėti 
atsirėmęs į sieną. 

Didžiųjų koridorių šviestuvai reagavo į judėjimą, tad vyrams arti- 
nantis įsijungdavo patys. 

Jonas dirstelėjo į stebėjimo kamerą - jos tamsi akis svajingai bliz- 
gėjo. 

Spragsėjo palube tįstantys vamzdžiai. Jei ne visi šie garsai, garaže 
būtų buvę visai tylu. 

Pasiekus šoninį koridorių vėl sutraškėjo pagrindiniame korido- 
riuje įsižiebiančios lempos, - lyg skubrus žvėries nagų krebždėjimas. 

Juodu pasuko į kairę ir nužingsniavo pro uždarytus sandėliukus. 
Praėjus du nutrintus fotelius užgeso šviesa. 

— Netrukus turėtume patekti į jo plotą, - sušnabždėjo Adamas. 

Dėl netiesioginės šviesos, sklindančios nuo elektroninės kodinės 
spynos toliau koridoriuje, plotas, rodėsi, didėjo ir keitė formas. 

Adamas sustojo ir sukluso. 

Kažkur kažkas bildėjo ir tarškėjo. Abu girdėjo, kad kažkas sti- 
priai daužo metalą. 

Tada viskas nutilo. 


Palaukę kelias sekundes jie vėl pajudėjo į priekį tamsoje. 

Pasigirdo krebždesys. Kažkur toli metališkai švilpčiojo. Jonas pa- 
rodė į kamerą palubėje - objektyvas buvo užklijuotas lipnia juosta. 

Prieš kitą pagrindinį koridorių Adamas sustojo, perėmė pistole- 
tą kairiąja ranka, dešinįjį delną nusišluostė į kelnes, truputį pakratė 
ranką ir vėl paėmė ginklą. Pastebėjęs, kad ant striukės rankovės liko 
prilipusių auksinių blizgučių nuo anos moters iš viešbučio, skubiai 
dirstelėjo į Joną, susikaupė ir dingo už kampo. 

Lempoms netolygiai įsižiebiant, koridoriaus lubose kažkas traš- 
kėjo ir spragsėjo. 

Ryškioje šviesoje išnirdavo sienos, grindys ir lubos, bet toliau, už 
lempų, buvo tamsu. Nors koridorius tęsėsi dar bent penkiasdešimt 
metrų, matėsi tik pirmieji dešimt. 

— Sustok, - tyliai paprašė Jonas Adamui už nugaros. 

Abu sustingo šviesiame koridoriuje. Nuo Adamo nosies galiuko 
nukrito prakaito lašas. Jonas pakabino lazdą. Jį apėmė keistas svai- 
gulys. 

Kiek toliau koridoriuje vėl pasigirdo švelnus skimbčiojimas, 
aukšto dažnio metališkas čirpimas. 

Detektoriams nefiksuojant jokio judėjimo, pagrindiniame kori- 
doriuje staiga užgeso šviesa. Vyrai stovėjo nejudėdami, akis įsmeigę 
į tamsą. Tolėliau ant grindų matėsi silpnas mirkčiojimas. Jis sklido iš 
šoninio koridoriaus. Švytėjimas dingdavo ir pasirodydavo tokiu pat 
dažniu - trys ilgesni šviesos signalai ir trys trumpi. 

Vėl pasigirdo tas keistas barbenimas ir dunkstelėjimai į skardinę 
sieną, tik šįkart daug arčiau. 

— Ką darysime? - sušnabždėjo Adamas. 

Jonui nespėjus atsakyti, pagrindinio koridoriaus gale įsižiebė 
lempos. 

Vidury koridoriaus svirduliavo moteris. Ji vilkėjo tik purvinas 


sportines kelnes ir striukę. Buvo basa, o plaukai susivėlę. 


=—182— 


Jos liemuo buvo apvyniotas stora viela, besitęsiančia į šoninį kori- 
dorių. Moteriai žengtelėjus pirmyn, viela suvirpėdavo ir plieninėmis 
sienomis pasklisdavo metalinis aidas. 

Dešinė ranka keistai judėjo — truputį trūkčiojo, pakildavo į šoną. 
Ant riešo buvo užrišta juoda juosta. Atrodė, lyg kažkas timpčiotų už 
tos juostos. 

Ji žengtelėjo pirmyn. Ranka nusileido ir staiga už jos pasirodė di- 
delis šešėlis. Šalia moters atsistojo didžiulis šuo su kruvina ausimi. 
Juodas pavadis laisvai kabojo jos rankoje, o antras jo galas vedė prie 
šuns kaklo. 

Tai buvo vokiečių dogas. Jis siekė moteriai iki krūtinės ir svėrė 
greičiausiai dvigubai daugiau negu ji. 

Šuo nervingai trypčiojo ir sunerimęs purtė galvą. 

Kažką ištarusi moteris paleido pavadį. Šuo puolė į priekį ir pasi- 
leido koridoriumi vis labiau įsibėgėdamas. Didžiulis gyvūnas artėjo 
prie Jono ir Adamo galingais, begarsiais šuoliais. Nugaros ir strėnų 
raumenys judėjo tarsi bangos. Viena po kitos įsijungė lempos. 

Juodu atsitraukė ir pakėlė ginklus. Tuo metu koridoriaus gale už- 
geso šviesa ir jaunosios moters nebesimatė. 

Vyrai negalėjo šauti, nes moteris galėjo būti tamsoje už šuns. 

Aiškiai girdėjosi šuns lekavimas ir nagų brūžinimas į grindis. 

Vyrai įbėgo į šoninį taką ir pasileido palei pakabinamas spynas, 
žybčiojančias šoninio koridoriaus šviesoje, tačiau už penkiolikos 
metrų susidūrė su barikada, sukrauta iš baldų ir kraustymosi dėžių. 

Dabar šuns lojimas girdėjosi ir iš anapus barikados. 

Jono akį pervėrė aštrus skausmas. Atrodė, lyg kas būtų įbedęs jam 
į galvą karštą peilio geležtę, o ją ištraukus kelioms sskundėms dingo 
regėjimas. 

Iš skausmo Jonas vos nepametė ginklo. 

Šuo slystelėjo ant betoninių grindų. Išlindęs iš už kampo jis pa- 
stebėjo Joną ir vėl įsibėgėjo. 


= 183— 


Jonas pakėlė pistoletą, stipriai prisimerkė, kad geriau matytų, bet 
taikiklis labai drebėjo. 

Nors buvo per tamsu, bet jis vis dėlto iššovė. Šūvio aidą daugybę 
kartų atkartojo skardinės sienos ir betonas. Šūvis buvo netaiklus ir 
kulka rikošetu atsitrenkė į sienas. 

Šuo artėjo galingais šuoliais. 

Sumirksėjęs Jonas įtempė akis ir išskyrė šuns siluetą tarp mirgan- 
čių vaizdų - jo stačias ausis, raumenis ir stiprias šlaunis. Jonui petimi 
atsirėmus į gofruotos skardos duris, jo lazda barkštelėjo ant grindų. 
Vyras vėl nusitaikė. 

— Jonai, - sušuko Adamas. 

Drebantis taikiklis nukrypo nuo šuns galvos. Jonas paspaudė 
nuleistuką. Tada nusitaikė į tamsų kūną. Dar vienas šūvis ir kulka 
pataikė šuniui į krūtinę iškart po kaklu. Dėl atatrankos Jonas susvir- 
duliavo atbulas. Mėgindamas išlaikyti pusiausvyrą mostelėjo ranka 
ir brūkštelėjo pistoleto vamzdžiu per skardą. 

Šuns kojos sulinko ir sunkus kūnas žnektelėjo ant grindų, bet iš 
inercijos dar pačiuožė betonu ir atsitrenkė į Jono kojas. Vyras atsi- 
klaupė ant vieno kelio ir aiktelėjo. Akyse sužaibavo ir aptemo, nieko 
nebematė, išskyrus kampuotas, pulsuojančias ir besiplečiančias dė- 
mes. 

Jonui besistojant ir keliant lazdą, šuns kojos dar spurdėjo. 

Gerokai toliau Adamas ropštėsi per barikadą iš senų baldų, dėžių 
ir suvyniotų kilimų, bet įstrigo dviratyje, nugriuvo ant šono ir tren- 
kėsi galva į skardines duris. 

Priešais Joną stovėjo lova, trumpuoju galu atremta į sieną. Nuver- 
tęs ją ant šono užvertė ant viso to šlamšto, Jonas įsispraudė į atsira- 
dusį tarpą tarp sienos. Per kėdžių stirtas, maišelius su plastikinėmis 
pakabomis ir plaukų džiovintuvus ant stovo Jonas matė, kaip Ada- 


mas atsikėlė ir tą pat akimirką buvo užpultas kito šuns. 

ADAMAS SURIKO Iš SKAUSMO. Jonas brovėsi per tarpą tarp lo- 
vos ir sandėliuko sienos. Kažką prispaudus sueižėjo kažkas iš stiklo. 
Šviesa pagrindiniame koridoriuje nedegė, bet Jonas vis dėlto pa- 
matė, kad didelis šuo įkando Adamui į dilbį ir stipriai tempė į save, 
urgzdamas ir nagais braižydamas grindis. 

Adamas išsižiojęs gaudė kvapą, mėgindamas trenkti šuniui. 

Jonas negalėjo šauti tamsoje, tad stengėsi prasibrauti arčiau, bet 
jo drabužiai užkibo už toršero, įkišto tarp kėdžių stirtų. 

Šuo Adamo nepaleido. Juodu trenkėsi į skardinę sieną. Adamo 
kraujas tekėjo tarp surakintų gyvūno žandikaulių. 

Šuns letenos slydo šlifuoromis betoninėmis grindimis, jis niekaip 
negalėjo atsispirti. 

Gyvūnas vėl trūktelėjo į save, mėgindamas parversti Adamą, bet 
vyras išsilaikė ant kojų. 

Jonas trūktelėjo šviestuvą ir to laidas kirto jam per skruostą tarsi 
botagas. Prasibrovęs pro lovą vyras ėmė lipti per dėžes su knygomis. 

Staiga šuo trūktelėjo žemyn, o Adamas kluptelėjo, tada ketur- 
kojis paleido ranką ir griebė už kaklo, tačiau įsikibo tik į striukės 
apykaklę. Atplėšęs skiautę vėl pamėgino įkąsti. Adamas metėsi atgal, 
nukrito ant nugaros ir ėmė spardytis. Šuo sugriebė jį už pėdos ir ėmė 
tempti į save. 

Nuvertęs dėžę su knygomis Jonas klupdamas nušoko ant grindų 
ir pribėgo iškėlęs pistoletą, bet šuo staiga paleido Adamą ir dingo. 


— Dideli šunys, - sugargė Jonas. 

Jis pasirėmė ant lazdos atsipūsti ir žiūrėjo, kaip Adamas dejuoda- 
mas ima nuo grindų pistoletą ir keliasi. Jonas trumpam užsimerkė ir 
pagalvojo, kad galbūt tuoj subyrės į gabalus. 

Juodu nuėjo prie kito didelio koridoriaus, priekyje įsižiebė lem- 
pos. Vėl kažkas subarškėjo. 

— Ten, - pratarė Adamas. 

Tą pat akimirką juodu pamatė žmogų, įsmunkantį į šoninį taką. 
Subarškėjo, suvibravo kietos vielos, ištemptos palei skardines sienas. 

— Matei? Ar ten ta pati moteris? 

— Nemanau, - atsakė Jonas ir pamatė, kad Adamo veidas išblyško 
ir suprakaitavo. - Kaip jautiesi? 

Adamas neatsakė, tik nukrėtė nuo plaštakos tekantį ir ant grin- 
dų lašantį kraują. Jo dilbis sužeistas, bet nesudraskytas - apsaugojo 
odinė striukė. 

Vyrai laikėsi dešinės pusės, kad pamatytų taką kairėje. Viela brū- 
žinosi ir skimbčiojo į skardą. 

Ant tako svyruodama stovėjo jauna moteris. Kita. Jos balti džin- 
sai ir languoti marškiniai buvo labai purvini. 

— Jis sakė, kad jūs ateisite, - sumurmėjo ji drebančiu balsu. 

— Mes policininkai, - įspėjo Adamas. 

Moteris susvirduliavo ir ėmė čiuopti mažo šunų dresavimo švil- 
puko, kuris kabojo ant juostelės jai ant kaklo. 

— Nedarykite to, - paprašė Adamas, pamatęs šunį, kuris artinosi 
pastatęs ausis. 

Matėsi, kad moteris apsiverkusi - makiažas buvo nubėgęs per 
visą veidą. Plaukai kybojo susivėlę kuokštais. 

Languotų marškinių liemuo buvo kruvinas. 

Moteris pasukiojo švilpuką tarp pirštų ir priglaudė prie lūpų. 

Adamas pakėlė pistoletą, nusitaikė ir iššovė šuniui į kaktą. Tas 


susmuko. Aidas dingo koridoriuose. 


— 186 — 


Moteris nusišypsojo sukandžiotomis lūpomis ir svirduliuodama 
ėmė trauktis atbula - kažkas tempė ją už vielos, pritvirtintos aplink 
liemenį. 

— Mes pastebėjome SOS signalą, - pasakė Adamas. 

— Aš sumani, ar ne, — atsakė ji pavargusi. 

Kažkieno traukiama už vielos ji ėmė judėti koridoriumi. Viela 
barškėjo į sienas ir grindis. 

— Kiek jūsų čia yra? - paklausė Adamas, sekdamas paskui ją. 

Jie perlipo šunį ir didėjančią juodą kraujo balą ant grindų. 

— Kurjūs einate? 

Moteris neatsakė. Visi pasuko už kampo. Tolėliau tako prieblan- 
doje matėsi silpna šviesa. Jie praėjo atidarytą sandėliuką, kuriame 
prieblandoje spėjo pamatyti čiužinį ant grindų, dėžių, senų slidžių 
ir stirtas konservų dėžučių. 

Kažkas stipriau truktelėjo už vielos ir moteris svirduliuodama 
paėjo dar, atidarė kitas duris ir klupdama dingo sandėliuke. 

Priekinė siena buvo apšviesta, ant gofruotos skardos ir lygių sienų 
siūbavo moters šešėlis. 

Vis labiau dvokė senomis šiukšlėmis. 

Jonas ir Adamas sekė nukreipę vamzdžius į grindis. Šviesą skleidė 
pakabintas kišeninis žibintuvėlis. Matėsi didelio sandėlio pakraščiai. 
Tarp kartoninių dėžių ir paveikslų rėmų stovėjo sulysęs vyras, apsi- 
gobęs audinių kailiniais. 

Tai buvo Filipas Kronstetas. 

Jonas ir Adamas pakėlė ginklus. 

Vyras buvo purvinas, jo lūpų kampučiuose kaupėsi baltos putos. 
Nuoga krūtinė kraujavo nuo paviršinių pjautinių žaizdų. 

Pirmoji jų pastebėta moteris su nudėvėta striuke sėdėjo priešais jį 
ant kartoninės dėžės ir pirštais valgė pievagrybius iš konservų skar- 
dinės. 


187 — 


Filipas jų dar nepastebėjo. Jis kruopščiai vyniojo vielą aplink di- 
džiulę ritę. Pasikasęs sprandą ir nepakėlęs akių, arčiau prisitraukė 
moterį su languotais marškiniais. 

- Filipai, - sušnabždėjo ta. 

— Tu man reikalinga kaip sargybinė, Sofija... Aš nenoriu tavęs už- 
rakinti, bet juk esu perspėjęs, kad lempa gali būti įjungra tik tada, kai 
durys uždarytos. 


— Filipas Kronstetas? — garsiai ištarė Adamas. 

FILIPAS KRONSTETAS PAKĖLĖ GALVĄ ir įsistebeilijo į Adamą 
pavargusiomis akimis. Jo vyzdžiai buvo išsiplėtę. 

— Aš esu skrybėlininkas, - pratarė jis tyliai. 

Jono nugara žliaugė prakaitas. Jis neturėjo jėgų išlaikyti pakelto 
pistoleto. 

Papūtus skersvėjui, palubyje kabantis žibintuvėlis ėmė siūbuoti, 
sienomis nuslinko šešėliai, dideliame grindų veidrodyje žybtelėjo 
šviesa. 

Jonas pasislinko šonu, sumirksėjo ir per veidrodį pamatė, kad į 
dėžę priešais Filipą įsmeigtas peilis. 

— Reikia pakalbėti, - prabilo Adamas, atsargiai artindamasis. 

— Keliuose filmuose tave parodo per dieną? - paklausė Filipas, 
stebeilydamas į grindis. - Kur atsiduria ta medžiaga? Kokie sprendi- 
mai paskui priimami? 

— Apie tai pasikalbėsime, jei paleisi merginas. 

— Man nusispjauti į Snouden3' ir optinius nervus, - lėtai pasakė 
jis ir parodė į lubas. 

— Tiesiog paleisk merginas ir... 

— Tai ne Prism, XKeyscore arba Ecbelon**, - pertraukė tas pakėlęs 
balsą. - Čia velnioniškai rimčiau. 

s Edvaedas Siandeias (E dkogid S iiasidan Jinai AV i eanslsės eiliu 


nybų demaskuotojas, iškėlęs totalinio žmonių sekimo ir žmogaus teisių klausimus. 
** Kompiuterinės žvalgybos programos ir informacijos bazės. 

Jonas įsikišo pistoletą ir atsargiai priėjo prie moters, kurios var- 
das, regis, buvo Sofija. Jautė, kad netenka paskutinių jėgų. Jausmas 
toks pat, kai ledinis vanduo viską sustingdo ir tave apima šildantis 
mieguistumas. 

Filipo ranka siekė iš dėžės peilio. 

Sofijai susvirduliavus, tyliai subarškėjo viela. 

— Saturnas prarijo savo vaikus, - pareiškė Filipas ir sukikeno. — 
Noriu pasakyti, kad NSA“ yra dar didesnė... o mes esame jų vaikai... 

Jonas spėjo pamatyti, kad vyras suspaudė peilio rankeną, bet aky- 
se sužaibavo ir teko atsiremti į sieną, kad nenugriūtų. 

Kai ėmė narplioti storą vielą nuo Sofijos liemens, akyse dar mir- 
gėjo taškeliai. Teko vėl pailsėti, atrėmus kaktą į Sofijos petį. Jonas 
girdėjo, kad jos kvėpavimas paviršutinis. 

Kol išlaisvino moterį, teko atvynioti gal dvidešimt kartų aplink ją 
apsuktą vielą. Jonas padarė tai visiškai ramiai. 

— Arjūsų čia yra daugiau? — paklausė jis pusbalsiu, vesdamasis ją 
iš sandėlio. 

— Tik aš ir mano sesuo. 

— Mesjus išvesime, - sušnabždėjo Jonas. - Kuo vardu sesuo? 

— Karola. 

Viela tarškėdama nukrito ant betoninių grindų. 

Filipas truktelėjo peilį, dėžės šonas toje vietoje išlinko, bet jis pa- 
leido rankeną. 

— Dabar mes čia, bet nežinome, kas atsidurs Gvantaname, - su- 
murmėjo jis, nežiūrėdamas į policininkus. 

— Karola, - pakvietė Jonas lyg niekur nieko. - Būk gera, ateik čia. 

Moteris uždarė pievagrybių skardinės dangtelį ir papurtė galvą, 


nepažvelgusi jam į akis. 
* National Security Agency - JAV Nacionalinio saugumo agentūra. 

— Karola, ateik pas mane, - paragino Sofija. 

Ta sėdėjo toliau ir krapštė skardinę. Filipas dirstelėjo į ją ir pasi- 
kasė pakaušį. 

— Nagi, ateik, - paragino Jonas ir palietė prie šonkaulių siūbuo- 
jantį ginklą. 

— Eženas su jais. Zinote, GCHO“... NSA - tai tas pat... Mane 
taip maustė kelerius metus... Visi nuogi, visiems smagu... bet kaip 
apsisaugoti, jei esi visiškai nuogas, jei visi gali filmuoti tavo sumautą 
nugarą? 

Pakabintas žibintuvėlis ėmė sukiotis, mesdamas tamsius šešėlius 
ant jų veidų ir pečių. 

— Sofija nori, kad ateitum, - kalbino Jonas. 

Karola pakėlė galvą ir nusišypsojo seseriai. Sofija nusibraukė nuo 
skruostų ašaras ir ištiesė ranką. 

— Ar dabar galime važiuoti namo? — sušnabždėjo Karola ir paga- 
liau atsistojo. 

Vos tik pasuko link jų, Filipas sugriebė ją už plaukų, trūktelėjo 
atgal, ištraukė iš dėžės peilį ir prispaudė moteriai prie kaklo. 

— Palauk, palauk, ramiai, - sušuko Adamas. - Žiūrėk, aš nulei- 
džiu ginklą. 

— Eikit po velnių, - suriko Filipas ir smogė sau pačiam į kaktą, o 
tada vėl prispaudė ašmenis Karolai prie kaklo. 

— Nieko nedaryk, - suinkštė Sofija. 

Kraujas iš žaizdos Filipo kaktoje tekėjo per antakį ir kapsėjo ant 
skruosto. 

- Aš žinau, kad tu mėgini tik apsaugoti ją, - ramiai kalbėjo Jonas. 


— Taip, bet jūs... 


* , g * 1v- p S a “ 
Government Communications Headguarters - Didžiosios Britanijos žvalgybos 
agentūros padalinys. 

— Paklausyk manęs, - pertraukė tankiai alsuodamas Adamas. — 
"Turi padėti peilį. 

Sofija verkė delnu užsidengusi burną. Filipas pažvelgė į Adamą ir 
plačiai nusišypsojo. 

— Aš žinau, iš kur tu, - pareiškė jis ir stipriau prispaudė peilį Ka- 
rolai prie kaklo. 

— "Tuoj pat padėk peilį, - suriko Adamas ir pasitraukė į šoną, kad 
turėtų atvirą šūvio liniją. 

Filipas sekė Adamą žvilgsniu ir įsitempęs laižėsi lūpas. Buvo tam- 
su, bet matėsi, kad nuo ašmenų varva kraujas. 

— Filipai, tu ją sužeisi, — pasakė Jonas, stengdamasis suvaldyti 
svaigulį. - Tau nereikia šito daryti, mes tau negrasiname... 

— Užsičiaupk! 

— Mes čia tik todėl, kad... 

— Užsičiaupk! 

— Mes čia tik todėl, kad norime paklausti apie Mariją Karlson, — 
užbaigė Jonas. 

— Mariją? Mano Mariją? — paklausė jis tyliai. - Kodėl... 

Jonas linktelėjo ir pagalvojo, kad šaus Filipui į petį, nuginkluos jį, 
o tada atsiguls ant grindų. Per ilgai delsė - beveik nieko nebematė, 
akį pervėrė skausmas. 

— Žiūrėk, aš išsitraukiu pistoletą ir atiduodu tau, — atsargiai 
traukdamas savo koltą kalbėjo Jonas. 

Filipas dėbsojo į jį paraudusiomis akimis. 

— Marija sakė, kad NSA pradėjo šmižinėti jos sode, - paaiškino 
jis. - Aš nuėjau ten ir pats pamačiau - liekną vyrą geltonu kostiumu, 
kokius dėvėdavo žvejai Lufutene, kai buvau mažas. Tas vyras filmavo 
ją per langą ir... 

Jonas nusibraukė nuo panosės kraują. Staiga galvoje sprogo ir jo 


kojos sulinko. 

Sofija ėmė klykti, kai jis nugriuvo ant šono, pamėgino atsistoti, 
bet apsivertė ant nugaros ir liko gulėti. Jo vokai virpėjo. 

Moteris pasilenkė prie jo. Purslojanti, pulsuojanti jėga anapus 
akies užgniaužė jam kvėpavimą. Dar ne visai aptemus sąmonei paju- 
to, kad moteris traukia jam iš rankos pistoletą. 

Ji atsistojo, atsitiesė, gaudydama kvapą, ir nukreipė pistoletą į Fi- 
lipą. 

— Paleisk mano seserį, - griežtai pareikalavo ji. - Paleisk ją! 

— Padėk ginklą, - ištarė Adamas drebančiu balsu ir atsistojo tarp 
jų. - Aš policininkas, turi manimi pasitikėti. 

— Pasitrauk! - suriko ji. - Filipas neketina jos paleisti! 

— Nedaryk kvailysčių, - ramino Adamas, ištiesdamas ranką. 

— Neliesk manęs! Šausiu! 

Sofija suspaudė pistoletą abiem rankomis, bet ginklas vis tiek 
drebėjo. 

— Atiduok man ginklą ir... 

Ausis apkurtino skardus šūvis. Kulka įdrėskė Adamui šoną ir pa- 
taikė Filipui į žastą. Peilis nukrito ant grindų. Filipas nustebęs spok- 
sojo į Sofiją. Tarp jo pirštų tekėjo kraujas. 

— Pasitrauk! — vėl suriko ji. 

Adamas susvirduliavo. Juto, kad po rūbais pulsuoja šiltas krau- 
jas. Sofija iššovė dar kartą ir pataikė Filipui tiesiai į krūtinę. Krau- 
jas aptaškė už jo stovinčias dėžes ir veidrodį. Ant betoninių grindų 
skambtelėjo tuščia tūta. 

Karola tebestovėjo nuleidusi akis. Ji pamažu pakėlė prie kaklo 
ranką. Sofija nuleido ginklą ir nieko nereginčiomis akimis spoksojo 
į Filipą, kuris susmuko ant grindų ir atsisėdo atsirėmęs į dėžę. 

Jis vangiai bakstelėjo į žaizdą krūtinėje, iš jos plūstelėjo kraujas. 


Kai pamėgino kažką pasakyti, jo vokai suvirpėjo. 

PAKELIUI Į PIANINO PAMOKĄ Erikas sustojo prie parduotu- 
vės Ica Supermarket šalia sporto ir pramogų arenos Globen. Ketino 
nupirkti kelis maišelius spragintų kukurūzų, nes žinojo, kad Madei 
patinka. Parduotuvės pieno produktų skyriuje pastebėjo savo buvu- 
sį pacientą Nestorą. Aukštas, lieknas vyras mūvėjo kelnes, išlygintas 
presu, vilkėjo baltus marškinius ir pilką megztinį. Jo siauras, švariai 
nuskustas veidas, maža galva ir balti plaukai, šukuojami su sklasty- 
mu, atrodė lygiai taip pat kaip anksčiau. 

Nestoras jį pamatė ir nustebęs nusišypsojo, bet Erikas tik pamo- 
javo ir nuėjo į kitą skyrių. 

Pasiėmęs kukurūzų jau buvo besukąs link kasos, bet atkreipė dė- 
mesį į kukurūzų spraginimo aparatą, parduodamą už akcinę kainą. 
Žinojo, kad dažnai perlenkia lazdą, bet aparatas buvo nesunkus, be 
to, ne toks jau ir brangus. 

Išėjęs į automobilių stovėjimo aikštelę su kukurūzų maišeliais ir 
aparatu, vėl išvydo Nestorą. Vyras laukė prie perėjos, vedančios į me- 
tro. Prie jo plonų kojų stovėjo šeši perpildyti maišeliai. Jie buvo tokie 
sunkūs, kad Nestoras panešdavo juos tik kelis metrus. 

Atidaręs bagažinę Erikas įdėjo dėžę. Jis buvo įsitikinęs, kad pa- 
cientas jo nepastebėjo. Kuklusis Nestoras kažką sumurmėjo, pakėlė 
maišelius, šiaip ne taip paėjo kelis metrus ir vėl turėjo nuleisti juos 
ant žemės. Kai Erikas priėjo, jis stovėjo pūsdamas sau delnus. 

— Atrodo sunkūs, - prakalbo Erikas. 


- Erikai? Ne, nieko b-baisaus, - šypsodamasis atsakė Nestoras. 

- Kur gyveni? Pavešiu. 

— Nenoriu kelti rūpesčių, - sušnabždėjo vyras. 

- Jokių problemų, -— patikino Erikas, imdamas keturis maišelius. 

Sėdėdamas šalia Eriko automobilyje Nestoras pakartojo, kad 
būtų susitvarkęs pats. Erikas pasakė tai žinąs ir atsargiai išsuko iš 
aikštelės. 

— Ačiū už kavą... Bet nieko nereikia pirkti, - paprašė Erikas. 

— "Tu išgelbėjai m-man gyvybę, - tyliai atsakė Nestoras. 

Erikas prisiminė, kad psichozė šį vyrą ištiko prieš trejus metus, 
kai teko užmigdyti jo sunkiai sergantį šunį. 

Kai Nestoras buvo atsiųstas pas jį iš uždarojo psichiatrijos sky- 
riaus, kuriame buvo gydomas, aukštojo vyriškio ligos istorijoje buvo 
surašyta, kad jis kalbasi su mirusiaisiais: pilka dama, kuri šukuoja 
sau iš plaukų pleiskanas, ir piktu seniu, kuris visaip sukioja Nestorui 
rankas. 

Kalbantis su Nestoru paaiškėjo, kad jam neduoda ramybės šuns 
užmigdymas. Pacientas daug kartų pasakojo apie kaniulę dešinėje 
priekinėje kojoje ir kaip buvo suleista migdomųjų. Šuns kūnas trūk- 
čiojęs, o raumenims atsipalaidavus ant stalo ištekėję šlapimo. Vyras 
jautėsi apgautas veterinaro ir jo Žmonos. 

Erikui dirbant su Nestoru stabilizacijos procesas praėjo gerai, bet 
kai pamėgino po truputį mažindamas atsisakyti risperdalio*, pacien- 
tas vėl pradėjo girdėti keistus balsus. 

Erikas nebuvo įsitikinęs, kad jam pavykdavo užhipnotizuoti 
Nestorą. Galbūt jis buvo iš tų nedaugelio pacientų, kurie hipnozei 
nepasiduodavo. Tačiau per atsipalaidavimo valandėles pustamsiame 
kambaryje juodu vis dėlto ėmė kalbėtis apie situaciją ir žingsnis po 
žingsnio ją narplioti. 


* Risperdalis (risperidonas) - vaistas, priklausantis antipsichozinių vaistų grupei. 
Juo gydoma šizofrenija, manija, agresija. 

Nestoras užaugo su mama, jaunesniu broliu ir juodu labradoru. 
Kai jam buvo septyneri, jo penkiametis brolis sunkiai susirgo plaučių 
uždegimu, dėl kurio dar labiau paaštrėjo ir taip sunki astma. Mama 
pasakė Nestorui, kad broliukas numirs, jeigu jie neužmigdys šuns. 
Nestoras nusivedė šunį prie Sioderbiošiono ežero ir nuskandino jį 
ledo ritulio krepšyje prikrovęs akmenų. 

Broliukas vis tiek numirė. 

Nestoro.pasąmonėje tie du įvykiai persipynė, todėl jam nuolatos 
atrodė, kad krepšyje jis nuskandino brolį, o šuns visai neprisiminė. 

Erikui padedant Nestoro įtūžis dėl pavojingų motinos manipu- 
liacijų išsisklaidė, o po mėnesio pacientas galiausiai atsikratė kaltės 
jausmo ir fantazijos, kad kartais jo rankas valdanti motina iš kapo. 

Dabar Nestoras vėl pats tvarkėsi gyvenimą, jam nebereikėjo vais- 
tų, todėl buvo be galo dėkingas Erikui. 

Pravažiavę Šventojo Morkaus bažnyčią Bjorkhagene juodu susto- 
jo Aksvalio gatvėje prie 53-iojo namo. 

Nestoras atsisegė saugos diržą ir Erikas padėjo jam sunešti maiše- 
lius prie apatinio aukšto durų. 

— Ačiū už viską, - droviai padėkojo buvęs pacientas. — Aš turiu 
le-ledų, sulčių ir turiu laiko... 

— Man reikia važiuoti. 

— Bet aš privalau k-kuo nors pavaišinti, - spyrėsi Nestoras, atida- 
rydamas duris. 

— Nestorai, aš turiu susitikimą. 

— Eina per mirusius be g-garso. Eina per mirusius ir girdi jų mur- 
mėjimą. 

— Dabar mįslėms neturiu laiko, - atsiprašė Erikas ir išėjo. 


— Lapai! - šūktelėjo vyras pavymui. 

DŽEKĖ IR MADĖ SĖDĖJO ant sofos triaukšdamos spragėsius, o 
Erikas mėgino pagroti savo etiudą. 

Kaskart, padarius klaidą, Madė jį pagirdavo. Mergaitė buvo pa- 
vargusi ir vis plačiau žiovavo. 

Džekė mėgino jam paaiškinti apie aštuntinių pauzes ir ritminius 
derinius, galiausiai priėjusi uždėjo savo ranką ant jo dešinės. 

Paprašiusi jo pradėti groti kaire ranka nuo dvidešimt antrojo tak- 
to ji staiga nutilo ir grįžo prie dukters pasiklausyti jos kvėpavimo. 

— Ar pajėgsite nunešti ją į lovą? - paprašė ji. - Man skauda alkū- 
nę. 

Priėjęs Erikas pakėlė vaiką. Džekė ėjo pirma, atidarė duris į mer- 
gaitės kambarį, užgesino šviesą ir nutraukė antklodę. 

Erikas atsargiai paguldė Madeleną ir nubraukė nuo veidelio plau- 
kus. 

Džekė apkamšė dukrą, pabučiavo į skruostą, kažką sušnabždėjo į 
ausį ir įjungė ant naktinio stalelio stovinčią rožinę lemputę. 

Tik dabar Erikas pastebėjo, kad kambario sienos aprašinėtos 
keiksmažodžiais, bjauriais ir nepadoriais žodžiais. Vieni - kreida ir 
vaiko ranka, netaisyklingai, o kiti — tvirta rašysena. Erikas spėjo, kad 
Madelena tai daro ne vienus metus. Vien tik mama šito nemato. 

— Kas yra? - paklausė Džekė, pajutusi, kad jis tyli. 

— Nieko, - atsakė jis ir atsargiai uždarė duris. 

Juodu nuėjo į prieškambarį. Erikas svarstė, ar pasakyti Džekei, ką 


pamatė, ar ne. 

— Man išeiti ? 

— Nežinau. 

Moteris ištiesė rankas ir palietė jo veidą, perbraukė skruostus ir 
smakrą. 

— Atsigersiu vandens, - kimiai ištarė ji, nuėjo į virtuvę ir atsidarė 
spintelę. 

Erikas padėjo jai. Stovėdamas greta pripylė ir padavė stiklinę. Kai 
Džekė atsigėrė, dar nespėjus jai nusišluostyti smakro, Erikas pabu- 
čiavo jos vėsias lūpas. 

Juodu apsikabino, Džekė pasistiebė ir jie ėmė bučiuotis, gosliai, 
susidauždami kaktomis. 

Eriko rankos nuslydo jos nugara ir klubais. Sijono audinys pasi- 
rodė keistas - krebždėjo kaip plonas popierius. 

Ji kiek atsitraukė, nusuko veidą ir įrėmė delną jam į krūtinę. 

— Mums nebūtina, - prašnabždėjo jis. 

Džekė papurtė galvą, vėl apkabino Eriko kaklą, prisitraukė jį, pa- 
bučiavo ir ėmė ieškoti kelnių sagų, bet staiga liovėsi ir paklausė: 

— Ar užuolaidos užtrauktos? 

— Taip. 

Priėjusi prie durų pasiklausė ir atsargiai uždarė. 

— Gal dabar nereikia to daryti. 

— Gerai, - sutiko jis. 

Ji stovėjo prasižiojusi, nugara į plautuvę, viena ranka atsirėmusi 
į kraštą. 

— Ar matai mane? - paklausė ji, nusiimdama juodus akinius. 

— Taip. 

Jos palaidinė buvo išsipašiusi, o trumpi plaukai kiek susitaršę. 

— Atleisk, su manimi sudėtinga. 

— Nėra kur skubėti, - sumurmėjo Erikas, priėjęs apkabino ją per 


pečius ir vėl pabučiavo. 

— Gal nusirenkime? — sušnabždėjo ji. 

Juodu ėmė nusirenginėti ten pat virtuvėje, o Džekė tuo pat metu 
ėmė lėtai perpasakoti radijo reportažą apie krikščionių persekiojimą 
Irake. 

— Dabar Prancūzija visiems suteikia prieglobstį, - pasakė ji šyp- 
sodamasi. 

Žiūrėdamas, kaip ji deda drabužį po drabužio ant kėdės ir galiau- 
siai atsisega liemenėlę, Erikas atsisegė kelnes. 

Vyras stovėjo priešais ją visiškai nuogas. Keista, bet jam tai atrodė 
labai natūralu. Nesistengė įtraukti net pilvo. 

Menkoje šviesoje sublizgo Džekės dantys. Ji nusitraukė kelnaites 
ir pajudinusi kojas nusimetė jas. 

— Aš nesu drovi, - pasakė ji tyliai. 

Jos speneliai buvo šviesiai rudi. Atrodė, kad tamsoje ji švyti. Po 
šviesia oda vos matėsi kraujagyslių tinklas. Dėl tamsių gaktos plaukų 
kirkšnys atrodė pažeidžiamos. 

Erikas paėmė jos ištiestą ranką ir pabučiavo. Džekė traukėsi, kol 
pasiekė kėdę ir atsisėdo. Jis pasilenkė, vėl pabučiavo į lūpas, atsiklau- 
pė ir ėmė bučiuoti krūtis ir pilvą. Atsargiai pritraukęs ją prie kėdės 
krašto praskėtė kojas. Sulankstyti drabužiai nukrito ant grindų. 

Moteris jau buvo sudrėkusi. Skonis — kaip šilto cukraus. Šlaunys 
virpėjo jam į skruostus, kvėpavimas pasunkėjo. 

Druskinė, stovėjusi ant stalo, nuvirto ir nuriedėjo puslankiu. 

Džekė laikė jo galvą tarp kojų, jos kvėpavimas padažnėjo. Kėdė 
pasislinko ir Džekė šypsodamasi atsargiai nusileido ant grindų. 

— Galbūt aš nesu santykių žinovė, — prisipažino ji ir nepatogiai 
atrėmė sprandą į kėdės kraštą. 

— O aš esu tik mokinys, - sušnabždėjo jis. 

Ji apsivertė ant pilvo ir ėmė ropoti po stalu. Jis nusekė iš paskos ir 


palietė jos sėdmenis, kai ji ketino apsiversti ant nugaros. 

Džekė atsargiai prisitraukė jį tarp šlaunų, oda jausdama jo karštą 
kūną. Erikas trinktelėjo galvą į stalą. 

Džekė stipriai įsikabino jam į nugarą ir kvėpavo trūkčiodama, kai 
jis įsiskverbė į ją ir sustojo. 

— Nesustok, - sušnabždėjo ji. 

Širdis daužėsi, pagaliau nutilo minčių šurmulys. Ji judino klubus, 
spaudėsi prie jo, pilvo apačioje jausdama karštį. 

Po nugara dingo kietos grindys, drebančios šlaunys išsiskėtė, o 
Erikas ėmė judėti greičiau. Ji įrempė sėdmenis, kojų pirštus ir suai- 


manavo jam į petį, trūkčiodama nuo orgazmo. 


Erikas pabudo tamsoje, pažadintas tylių pianino garsų. Jie buvo 
keistai duslūs, lyg pianinas būtų po žeme. Iš pradžių pamanė, kad 
sapnuoja. Ištiesė ranką - Džekės šalia nebuvo. Per užuolaidą skver- 
bėsi mėnulio šviesa, mesdama į kambarį ilgus, keistus šešėlius. Krūp- 
telėjęs išslinko iš lovos ir nuėjo į svetainę. Džekė nuoga sėdėjo prie 
pianino, kurį buvo užklojusi storu pledu, kad skambėtų cyliau. 

Prieblandoje jos kūnas švelniai siūbavo, o rankos, regis, slydo tar- 
si per vandenį. Basos pėdos spaudė žalvario pedalus. Ji sėdėjo ant 
pat kėdės krašto. Erikas matė jos liekną liemenį ir tiesios nugaros 
vidurinę liniją. 

— Nam et si ambulavero in medio umbrae mortis“, - samurmėjo 
ji pati sau. 

Erikas pamanė, kad ji pajuto, jog jis atėjo, bet Džekė sugrojo kū- 
rinį iki galo ir tik tada atsisuko. 

— Kaimynai skundėsi, - tyliai paaiškino ji. - Bet iki rytojaus ves- 
tuvių turiu išmokti gana sunkų kūrinį. 


* (Lot.) Nors einu per tamsiausią slėnį, nebijau jokio pavojaus, nes tu su manimi. 


(Dovydo psalmė) 

— Ber kokiu atveju skambėjo nuostabiai. 

— Grįžk į lovą, - sušnabždėjo ji. 

Jis atsigulė ir jau buvo beužmiegąs, kai staiga atėjo mintis apie 
Bjorną Kerną. Juk policija dar nežino, kad mirusioji sėdėjo priglau- 
dusi ranką prie ausies. Pagalvojus, kad galbūt apsunkino tyrimą, iš- 
lakstė visi miegai. 

Po valandos muzika nutilo ir Džekė grįžo į lovą. Lauke buvo jau 


šviesu, kai jis pagaliau užmigo. 


Ryte lova buvo tuščia. Erikas nuėjo į vonios kambarį, nusimaudė 
duše ir apsirengė. Išėjęs išgirdo, kad Džekė ir Madelena kuičiasi vir- 
tuvėje. 

Nuėjęs pas jas buvo pavaišintas kava. Madelena valgė dribsnius su 
pienu ir avietėmis. 

Džekė pasakė, kad netrukus išeis į Adolfo Fredriko bažnyčią pa- 
repetuoti prieš vestuves. 

Vos tik ji nuėjo persirengti, Madelena padėjo šaukštą ir pažvelgė 
į Eriką. 

— Mama sakė, kad nunešėte mane į lovą. 

— Ji paprašė, kad padėčiau. 
akis. 

— Aš mamai nieko nepasakiau... Geriau tu pati. 

Madelena papurtė galvą ir apsipylė ašaromis. 

— Tai ne taip baisu, kaip tau atrodo, - ramino Erikas. 

— Mama labai nusimins, - kūkčiojo mergaitė. 

— Viskas bus gerai. 

— Nežinau, kodėl aš viską gadinu, — prisipažino ji verkdama. 


— Negadini. 

— Gadinu. Jų neįmanoma nuvalyti, - pasakė ji nusišluostydama 
ašaras. 

— Aš esu padaręs daug blogesnių dalykų... 

— Ne. 

— Made, nieko baisaus... Paklausyk... Mes galime... Gal mudu per- 
dažykime sienas tavo kambaryje? 

- Galima? 

— Taip. 

Mergaitė pažvelgė į jį. Smakras virpėjo. Ji keliskart linktelėjo. 

— Kokios spalvos nori ? 

— Mėlynos... mėlynos kaip mamos naktiniai, - pasakė ji šypso- 
damasi. 

— Arjie šviesiai mėlyni?.. 

— Apie ką kalbatės? - paklausė Džekė. 

Ji stovėjo tarpduryje jau pasiruošusi: juodas sijonas ir švarkelis, 
švelniai rožinė palaidinė, apvalūs juodi akiniai, lūpos padažytos ro- 
žine spalva. 

— Madė sako, kad jau laikas perdažyti jos kambarį, o aš pažadėjau, 
kad mielai padėsiu. 


— Štai kaip? - nustebo Džekė. 

MARGOTA PAMATĖ ADAMĄ belaukiantį jos požeminiame poli- 
cijos rūsyje. Jo marškinėliai buvo pasipūtę dėl sutvarstytos krūtinės. 
Komisarė pasuko link kolegos, bet kūdikiui sujudėjus stabtelėjo. 
Ant plastiku uždengtų stalų gulėjo išrikiuoti, sunumeruoti ir anali- 
zei paruošti daiktai iš Filipo Kronsteto sandėlio. 

Iš kitos pusės priėjęs kitas kolega pagyrė Adamą ir nuėjo link lif- 
tų. 

Pavargęs, apžėlęs Adamo veidas ryškioje lempų šviesoje atrodė 
trapus. 

"Tai, kas dėjosi jam už nugaros, buvo panašu į turto surašymą. Ant 
pirmojo stalo gulėjo aukso spalvos lovos galvūgalis, medinė dėžė su 
krakmolytais ir sulankstytais lininiais audiniais, nutrintos knygos 
bei trys poros sportinių batų. 

— Kaip jautiesi? - paklausė Margota. 

— Čia nieko tokio, - pasakė Adamas, uždėdamas ranką ant šon- 
kaulių. - Tik mintys neapleidžia - vis prisimenu tą situaciją ir pagal- 
voju, kad būčiau miręs, jei ji dar bent kiek būtų kryptelėjusi vamz- 
dį - būtų užtekę trijų milimetrų į kairę. 

— Jūs neturėjote eiti į rūsį be pastiprinimo. 

— Tą akimirką aš taip nusprendžiau... Bet, ko gero, nesupratau, 
kad Jonas buvo visiškai nusibaigęs. Jis susmuko ant grindų ir pametė 
pistoletą. 


— Jis neturėjo eiti kartu. 

— Baigėsi visai sumautai, - linktelėjo Adamas. - Bus vidinis ty- 
rimas... savaime suprantama, juk į mane pataikė... bet gali būti, kad 
reikalas atsidurs Policininkų bylų skyriuje, tad mums reikėtų pasi- 
tarti. 

Margota dirstelėjo į išblukusį mokyklinį moters anatomijos pla- 
katą. Akys buvo užteptos mėlyna kreida. 

— Be Jono mes nebūtume sugavę Filipo Kronsteto, - pastebėjo ji. 

— Aš sugavau Filipą, aš, o Jonas tysojo ant grindų, velniai grieb- 
tų... 

Plastikas tarp daiktų, kuriuo buvo aptraukti stalai, atspindėjo 
ryškią dienos lempų ir didinimo lempų šviesą. Margota sustojo prie 
didelės dėžės, kurioje gulėjo trys ūilmavimo kameros sudaužytais ob- 
jektyvais su apsauga nuo savaiminio išlydžio. 

— Ar tikrinama, gal Filipo kameros gali būti tos, kuriomis buvo 
nufilmuotos aukos? - paklausė ji. 

— Spėju, kad taip. 

— Jūs neradote liežuvio papuošalo arba likusios stirnos figūrėlės 
dalies? 

- Viskas bus, - patikino Adamas šypsodamasis. - Čia tik daiktai 
iš sandėliukų. Nėra kur skubėti. Svarbiausia, kad viskas baigta, kad 
mes jį sugavome. 

Juodu praėjo krūvelę ranka nuspalvintų alavinių kareivėlių. Mar- 
gota pagalvojo, kad likusi stirnos figūrėlės dalis ir Saturno papuoša- 
las vis dėlto turėtų būti čia, nes tuo metu, kai buvo įvykdytos žmog- 
žudystės, Filipas gyveno sandėliuke. 

— Ar galime būti tikri, kad tai jis? — paklausė ji. 

— Filipas operuojamas Karolinskos ligoninėje, bet kai galės kal- 
bėti - prisipažins. 

— Ar pastatei ten apsauginį ? 


— Jo krūtinė peršauta, plautis subliuškęs, tad nemanau, kad reikia. 

— Vis dėlto nusiųsk. 

Nedideliame plastikiniame segtuve gulėjo apie dvidešimt nuo- 
traukų, padarytų Po/axoid fotoaparatu. Visose matėsi pusnuogės 
moterys. 

— Jeigu tau dėl to bus ramiau, aš pasirūpinsiu, kai išeisime iš Čia, — 
pažadėjo Adamas. 

— Aš kalbėjau su Jonu ligoninėje. Atrodo, kad jis mano, jog Fili- 
pas dėl žmogžudysčių nekaltas ir... 

— Po velnių, - pertraukė Adamas ir suirzęs šyptelėjo. - Leidau 
jam eiti kartu tik todėl, kad pasigailėjau. Tai buvo mano klaida ir 
neketinu jos pakartoti. Mes negalime leisti jam žaisti policininko. 

— Sutinku, - skubiai pritarė Margota. 

— Jis apsijuokė ir daugiau prie tyrimo jo neprileisime. 

— Tik norėjau pasakyti, kad viskas atrodo šiek tiek per papras- 
ta, — ramiai pasakė Margota ir nuėjo palei stalą. 

— Filipas buvo beprisipažįstąs, bet buvo pašautas. Jis sakė tykinęs 
aplink Marijos Karlson langus, - kalbėjo Adamas ir šypsodamasis 
atsisuko į kolegę. — Jis neturi jokio alibi tais vakarais, kai moterys 
buvo nužudytos. Filipas išskirtinai agresyvus, paranojiškas ir užval- 
dytas minties apie kameras ir stebėjimą... 

— Žinau, bet... 

— Jis buvo užsidaręs su dviem moterimis. Reikėjo pamatyti - jos 
buvo pririštos viela. 

Nors jo paakiai įkritę ir iš veido aiškiai matėsi, kad mažai miego- 
jo, Adamo akys keistai degė, o skruostai buvo išraudę. 

Jis stabtelėjo, įkvėpė, atsirėmė krumpliais į stalą ir užsimerkė. 

Tiek baimės sukėlę nakties įvykiai vis primindavo apie save, tarsi 
sugrįžtanti sunki švytuoklė. Jis prisiminė, kaip po paskutinio šūvio 
aidėjo ausyse, kaip šonu tekėjo kraujas ir smelkėsi po džinsų lieme- 


niu, kai iš moters atėmė ginklą. 

Prisiminė didelį šunį, mėginusį jį parversti ant žemės, ir apie or- 
giją Birgerio Jarlo viešbutyje, kur nesisaugodamas dulkinosi su nepa- 
Žįstama moterimi. 

Pagalvojus, kaip nesugeba savęs kontroliuoti, kaip mažai save pa- 
žįsta, akyse ėmė tvenktis ašaros. 

Staiga apėmė nenumaldomas noras važiuoti namo pas žmoną, 
įsiropšti į šiltą lovą už Katrynos, uosti jos rankų kremo kvapą; ne- 
svarbu tos bjaurios naktinės kojinės ir apgamai ant nugaros, kurie 
beveik sudaro Grįžulo Ratus. 

Praėjusi pro senovinį kelioninį gramofoną Margota sustojo prie 
kelių papuošalų ant kartono lakšto. Išsitraukusi rašiklį ėmė stumdyti 
patamsėjusius sidabrinius žiedus, seges, susipainiojusias grandinėles 
ir kryželius. Pakėlus širdies formos medalioną suskambo jos telefo- 
nas. 

Margota numetė širdelę atgal ant kartono, išsitraukė telefoną ir 
atsiliepė pasakydama savo pavardę. 

Išgirdęs jos intonaciją Adamas atsigręžė. 

Vėliau Margota prisimins šią akimirką - kaip jie stovėjo ryškioje 
lempų šviesoje tarp Filipo daiktų, o jos širdies plakimas kelias minu- 
tes nustelbė visus kitus garsus. 

— Kas atsitiko? — paklausė Adamas. 

Ji spoksojo į Adamą ir negalėjo prabilti, nes gerklė atrodė visiškai 
sausa. Paskui pajuto, kad jos smakras virpa. 

- Įrašas, - sušvokštė ji. - Atsiųstas dar vienas įrašas. 

— Po velnių, - nusikeikė Adamas ir tekinas pasileido link liftų. 

— Paskambink į ligoninę, - paliepė Margota, skubėdama pro sta- 
lus ir gaudydama kvapą. - Patikrink, ar Filipas nepabėgo. 

Kai Margota pasivijo Adamą prie liftų, jis laikė telefoną prie au- 
sies ir jau buvo paspaudęs lifto mygtuką. Įrenginys tyliai ūžė. Dėl to, 


kad ėjo per greitai, Margotai ėmė varstyti dubenį. 

Nepaleisdamas telefono ir žiūrėdamas į kolegę Adamas papurtė 
galvą. 

— Jis dingo? - gaudydama kvapą paklausė ji. 

— Niekas neatsako, - įsitempęs atsakė kolega. 

Liftas sustojo dviem aukštais aukščiau. Margota vėl paspaudė 
mygtuką ir sudirgusi tyliai nusikeikė. 

Galiausiai ligoninėje kažkas atsiliepė. Kažkas neskubėdamas pa- 
sakė, kad tai Intensyviosios slaugos skyrius. 

— Mano vardas Adamas Jusefas. Aš esu kriminalinės policijos ty- 
rėjas ir noriu sužinoti apie pacientą... ar Filipas Kronstetas dar pas 
jus? 

— Filipas Kronstetas, - nutęsė vyras ligoninėje. 

— Klausykite, jūs privalote klausytis, - kalbėjo Adamas, pats su- 
prasdamas, kad šneka nerišliai. - Noriu, kad nueitumėte pažiūrėti, 
ar jis palatoje. 

Vyras atsiduso, lyg tektų vykdyti kažkieno užgaidas, bet padėjo 
ragelį ant stalo ir nuėjo. 

- Jis eina patikrinti, - paaiškino Adamas Margotai. 

— Žiūrėk, kad jie patikrintų jo tapatybę, - liepė ji tuo pat metu, 
kai užsidarė lifto durys. 

Kildami juodu nerimastingai sukiojosi kaip sunerimę gyvuliai. 
Petimi Adamas suglamžė skelbimą apie policijos choro koncertą. 

— Filipas Kronstetas dar miega po migdomųjų injekcijos, - paga- 
liau išgirdo Adamas neskubrų balsą. 

— Filipas dar miega, - pakartojo Adamas. 

ADAMASBĖGO KORIDORIUMI, o Margota jam iš paskos. Anksti 
ryte atvežtas į Traumatologijos skyrių Filipas Kronstetas iškart buvo 
užmigdytas ir vis dar miegojo. 

Tikrasis serijinis žudikas vis dar laisvas. 

Margota įėjo paskui Adamą į jų kabinetą. Blyškioje dienos švieso- 
je per mažus langus matėsi Kronobergo parko medžių viršūnės. 

— Ar gavome kopiją? 

— Atrodo, kad taip, - patvirtino Adamas. 

Gaudydama kvapą Margota klestelėjo ant kitos kėdės šalia kom- 
piuterio kaip tik tada, kai Adamas paspaudė įrašo ikoną. Jai gėlė strė- 
nas, tad atsilošė. Pakilę marškiniai atidengė didelį pilvą. 

— Įrašas buvo įkeltas prieš dvi minutes, - sušnabždėjo Adamas ir 
įjungė Jį. 

Kamera judėjo gana greitai, braukdama per gyvatvorės kraštą. 
Kurį laiką per lapus nieko nesimatė, o paskui objektyvas parodė mie- 
gamojo langą, truputį aprasojusį apačioje. 

Sode daug šešėlių, bet palangės skardoje atsispindėjo baltas dangus. 

Kamera atsitraukė, kai į kambarį įėjo apatiniais vilkinti moteris. 
Ant kėdės ji pakabino baltą kilpinį rankšluostį su senomis plaukų 
dažų dėmėmis, sustojo ir ranka atsirėmė į sieną. 

— Liko minutė, - pasakė Adamas. 

Lubų šviestuvas skleidė blyškią šviesą. Ant veidrodžio matėsi pirš- 
tų atspaudai. Ant sienos pakrypęs kabojo įstiklintas Pikaso parodos 


plakatas iš Moderniojo meno muziejaus. 

Kamera pasislinko šonu ir parodė ant naktinio stalelio stovinčią 
rudą porcelianinę stirną. 

- Stirna, - aiktelėjo Margota ir pasilenkė arčiau monitoriaus. Jos 
kasa nusviro ant krūtinės. 

Nudaužtoji stirnos galvutė, kurią Susana Kern laikė rankoje, bus 
priklausiusi lygiai tokiai pat skulptūrėlei. 

Moteris miegamajame ranka užsidengė burną, lėtai priėjo prie 
naktinio stalelio, ištraukė stalčių ir kažką išsiėmė. Lovos lemputės 
šviesoje jos veidas matėsi geriau: šviesūs antakiai, tiesi nosis, akių ne- 
simatė už žvilgančių akinių juodais rėmeliais, burna atsipalaidavu- 
si. Raudona liemenėlė nudėvėta, o į baltas kelnaites turėjo įsidėjusi 
įklotą arba ploną higieninį paketą. Ji kažkuo pasitepė šlaunį ir pri- 
spaudė prie jos mažą baltą vamzdelį. 

— Kąji daro? - nustebo Adamas. 

— Tai insulino injekcija. 

Moteris laikė prispaudusi vatą prie kojos ir kurį laiką stovėjo sti- 
priai užsimerkusi. Paskui pasilenkė padėti švirkštą į stalčių, bet nety- 
čia stumtelėjo skulptūrėlę ir ta nuvirto. Ryškioje šviesoje matėsi, kad 
pažiro šukės, o galvutė nukrito ant grindų. 

— Po šimts, kas čia dabar? - sušnabždėjo Adamas. 

Moteris bodėdamasi pasilenkė ir pakėlusi galvutę padėjo ją ant 
naktinio stalelio, tada apėjo lovą ir prisiartino prie aprasojusio lango, 
kažkodėl stabtelėjo, pažvelgė į lauką ir apsidairė. 

Kamera atsargiai atsitraukė, per objektyvą brūkštelėjo keli lapai. 

Moteris atrodė sunerimusi. Ji ištiesė ranką, paėmė žaliuzių virvu- 
tę ir trūktelėjusi į šoną ėmė leisti jas. Tačiau besileisdamos žaliuzės 
pakibo skersai. Moteris patampė virvutę, paskui paleido ir numojo 
ranka. Pro žaliuzių tarpą matėsi, kad moteris atsisuko į kambarį ir 


pasikasė dešinį sėdmenį, O tada įrašas baigėsi. 

— Aš šiek tiek pavargęs, — ištarė Adamas drebančiu balsu ir atsi- 
stojo. - Bet tai beprotybė, ar ne? 

— "Tai visiška beprotybė, — pritarė Margota ir pasitrynė veidą. 

— Ką darysime? Žiūrim įrašą dar kartą? 

Ant stalo ėmė vibruoti telefonas. Atvertusi jį Margota pamatė, 
kad skambina vienas iš ekspertų. 

— Ką sužinojote? - paklausė ji. 

— "Tas pats - neįmanoma atsekti nei įrašo, nei šaltinio. 

— Tada laukime, kol kas nors atras kūną, - pasakė Margota ir iš- 
jungė pokalbį. 

— Ji gal metro septyniasdešimties, sveria mažiau kaip šešiasde- 
šimt, — vardijo Adamas. — Plaukai, kai sausi, ko gero yra šviesūs. 

- Ji serga pirmojo tipo cukriniu diabetu, rudenį lankėsi Pikaso 
parodoje, vieniša, kasdien dėvi džinsus, - monotoniškai papildė 
Margota. 

- Blogos žaliuzės, - pridūrė Adamas ir išspausdino didelę spalvo- 
tą nuotrauką, kurioje moters veidas buvo gerai apšviestas. 

Priėjęs prie ilgosios sienos pakabino ją kaip galėdamas aukščiau. 
Vieniša nuotrauka - be vardo, be vietos. 

— Trečia auka, - ištarė jis tyliai. 

Iš kairės kabojo pirmųjų dviejų aukų nuotraukos, išspausdintos 
iš įrašų Youtube puslapyje. Skirtumas tik toks, kad po jomis buvo 
pavardės, taip pat nuotraukos iš nusikaltimo vietų, kriminalistinių 
tyrimų ekspertų ataskaitos ir teismo ekspertizės obdukcijos proto- 
kolas. 

Marija Karlson ir Susana Kern. 

Daug durtinių ir pjautinių žaizdų veide, kakle, krūtinėje, plau- 


čiuose, širdyje, perpjauta miego arterija. 

SANDRA LUNDGREN IŠĖJO iš miegamojo. Staiga pašiurpo nuga- 
ra — pasirodė, lyg kas stebėtų. 

Ji stipriau suveržė ilgo — iki pat grindų - rytinio chalato dirželį. 
Dėl vaistų ji vis dar jautėsi apdujusi didesnę dienos dalį. Įėjusi į virtu- 
vę atsidarė šaldytuvą ir paėmusi lėkštę su šokoladinio torto likučiais 
pastatė ant plautuvės spintelės. 

Moteris pasitaisė akinius. Jos chalatas vėl prasiskleidė atidengda- 
mas pasipūtusias šilkines kelnaites. Sandra suvirpėjo, ištraukė iš pei- 
lių stovo platų peilį, atsipjovė gabalėlį torto ir įsidėjo į burną tiesiog 
pirštais. 

Ji buvo pradėjusi vilkėti dryžuotą Stefano chalatą, nors dėl to jai 
būdavo liūdna. Bet Sandrai patiko prie krūtų priglundanti sunki 
medžiaga, nukarę pečiai ir nuo rankovių kabantys siūlai. 

Šalia žvakidžių ant sulankstomo stalo gulėjo laiškas iš Sioder- 
tiorno aukštosios mokyklos. Dirstelėjo į jį dar kartą, nors buvo per- 
skaičiusi jau trisdešimt kartų. Sandra buvo priimta į rezervinę vietą 
mokytis kūrybinio rašymo. Užpildyti paraišką padėjo mama. Tuo 
metu Sandra neturėjo jėgų padaryti tai pati, bet mama žinojo, kaip 
svarbu dukrai patekti į tuos kursus. 

Pavasarį, sužinojusi, kad negavo vietos, ji apsiverkė. Gal tai buvo 
perdėta reakcija. Iš tiesų niekas nepasikeitė, tiesiog toliau mokėsi ke- 
tvirtą semestrą pagal Studijų ir profesinio orientavimo vadovo pro- 


gramą. 

Sandra nežinojo, kiek laiko laiškas išgulėjo ant grindų tarp senos 
korespondencijos, bet dabar jis buvo perskaitytas ir gulėjo ant stalo 
virtuvėje. | 

Mergina nusprendė paskambinti mamai ir pranešti naujieną. 

Žvilgtelėjusi per langą, anapus kelio pamatė du vyrus, einančius 
link Vintervykeno įlankos. Ji gyveno apatiniame aukšte, bet nega- 
lėjo priprasti, kad žmonės kartais sustodavo ir pažvelgdavo per jos 
langą. 

Prieškambaryje sutraškėjo grindys. „Lyg sėlintų suaugęs žmo- 
gus“, - pagalvojo ji. 

Sėsdamasi ant virtuvinės kėdės surinko numerį, priglaudė telefo- 
ną prie ausies, kol girdėjosi signalai, žnaibė laiško kraštą. 

— Labas, mama, čia aš. 

— Labas, mieloji. Kaip tik ketinau skambinti... Ar dėl šio vakaro 
pagalvojai? 

— Apie ką? 

— Ar atvažiuosi pas mane pavalgyti. 

— Hm, tikrai... Nemanau, kad turėsiu jėgų. 

— Juk vis tiek turėsi pavalgyti. Aš galėčiau tave pasiimti, o paskui 
vėl parvešiu. 

Staiga kažkas sukrebždėjo ir Sandra pažvelgė į tamsų prieškam- 
barį, drabužius ir batus. 

— Ar galime taip padaryti? Mažute? 

— Gerai, - sušnabždėjo ji, žiūrėdama į laišką rankoje. 

— Ar pasakysi, ką nori valgyti? 

— Nežinau... 

- Gal paruošti Biff4 /a Rydberg? Juk tau patinka. Žinai - jautie- 
nos filė gabalėliai, keptos bulvės, svogūniukai ir... 


— Gerai, mama, - pertraukė ji ir nuėjo į vonios kambarį. 

Ant praustuvės krašto gulėjo Prozac* plokštelė su blizgančiomis 
žalios ir baltos spalvos kapsulėmis. 

Sandra pažvelgė sau į akis veidrodyje. Vonios durys už jos liko 
atviros ir ji matė viską iki pat prieškambario. Jai pasirodė, kad ten 
stovi žmogus. Žinojo, kad ten jos juodas paltas, bet širdis suspur- 
dėjo. 

— Šiandien trys muškietininkės pietavo... 

Kai Sandra išėjo iš vonios kambario, mama pasakojo, kad su sese- 
rimis buvo nuvažiavusi į Vaksholmo viešbutį, kur valgė keptą silkę su 
bulvių koše, bruknių uogiene ir tirpytu sviestu, užsigerdamos šaltu 
nestipriu alumi. 

— Kaip Malina? - paklausė Sandra. 

— Sunerimusi. Nesuprantu, kaip ji gali visą laiką laikytis taip op- 
timistiškai... Jai buvo atlikta paskutinė švitinimo procedūra. Jaučiasi 
gana gerai... Kaip gerai, kad gyvename Švedijoje... Ji niekada nebūtų 
galėjusi susimokėti už tokį gydymą pati... 

— Ar daugiau nieko negalima padaryti? 

— Karolina siūlo mums visoms persikelti į Jamaiką, visą laiką rū- 
kyti žolę ir skaniai valgyti, kol pasibaigs pinigai. 

— Aš sutinku, - nusišypsojo Sandra. 

— Taip jai ir perduosiu, - nusijuokė mama. 

Sušilęs telefonas ėmė lipti prie skruosto. Sandra perkėlė jį prie 
kitos ausies ir nuėjo į miegamąjį, kur sustingo vidury kambario. Ji 
negalėjo atitraukti akių nuo lango. Už persikreipusių žaliuzių matėsi 
judantis didelis slyvmedis. 

— Peržvelgiau ketvirto semestro literatūros sąrašą, — pasakė 


mama. - Dabar mokysitės apie darbo rinkos politiką. 


— Aha, - blankiai atsakė Sandra. 


* Prozac - Nuoksetinas, priklauso vaistų nuo depresijos grupei. 

Ji nežinojo, kodėl nepasako mamai apie vietą Siodertiorno mo- 
kykloje. 

Pamažu prisivertusi nusisukti nuo lango ji pažvelgė į veidrodį. 
Chalatas buvo prasiskleidęs. Ji stovėjo ir žiūrėjo į save, vilkinčią apa- 
tiniais, žiūrėjo į savo šviesią odą, krūtų apvalumus, lygų pilvą ir ilgą, 
rožinį randą per dešinę šlaunį. 

Per Velykų atostogas juodu su Stefanu išsinuomojo namelį Orėje. 
Kol važiavo link Ostersundo, ji vairavo, o Stefanas miegojo. Buvo 
tamsu. Slidžių dėžėje ant stogo kažkas bildėjo. Važiuojant per juodą 
eglyną kelis kilometrus teko sekti paskui miškovežį, kurio platūs lin- 
guojančios priekabos galiniai ratai išmesdavo aukštyn galybę sniego. 
Galiausiai Sandra pasuko kairėn, ketindama aplenkti, bet išvydusi 
atvažiuojančio autobuso šviesas grįžo į savo juostą. 

Po autobuso priešine juosta pravažiavo dar ir trys lengvieji au- 
tomobiliai, o paskui nieko nesimatė. Sandra vėl pasuko į kairę ir 
paspaudė greičio pedalą. Buvo kaip tik prasidėjusi ilga nuokalnė, 
todėl miškovežio greitis padidėjo. Mergina važiavo greta didžiulio 
sunkvežimio, įsikibusi į vairą abiem rankomis ir jausdama stiprų šo- 
ninį vėją. 

Kad aplenktų, Sandra paspaudė pedalą kiek per stipriai ir ratus 
sumėtė sniego sankaupa. Mergina nesuvaldė automobilio ir jis nu- 
šliuožė po miškovežio priekaba. 

Automobilis įstrigo ir miškovežis vilko juos purtydamas, o juo- 
du rėkė. Sandrai ant akių užtiško kraujo, bet ji matė šalia bildant 
didžiules padangas. Jų automobilio stogas neatlaikė ir susiplojo virš 
Stefano. Kai vairuotojas ėmė stabdyti, vidun pasipylė stiklo šukės, 
miškovežis pasisuko, cypdama priekaba taip pat suskersavo. 

Ji liko gyva, o Stefanas žuvo. Sandra matė nuotraukas ir perskaitė 


šykščius straipsnius apie to vakaro įvykius, kai buvo nustumta nuo 


kelio. 

— Ar geri vaistus, kaip nurodyta? — atsargiai paklausė mama ir 
Sandra suprato, kad vėl bus nutilusi. 

— Liaukis, nebeturiu laiko kalbėtis. 

— Bet šįvakar atvažiuosi? —- skubiai paklausė mama, neslėpdama 
nerimo. 

— Nežinau, - atsiduso Sandra, atsisėdo ant lovos ir užsimerkė 
kaip galėdama stipriau. 

— Būtų labai smagu. Aš pasiimsiu tave, o jeigu persigalvosi, par- 
vešiu atgal, kada tik panorėsi. 

— Pakalbėsim vėliau, - numykė Sandra ir išjungė pokalbį. 

Ji padėjo telefoną ant naktinio stalelio šalia gliukozės kiekio ma- 
tuoklio. 

Už lango lingavo krūmai. 

Sandra nusivilko chalarą ir padėjo ant lovos, tada užsitraukė 
džinsus ir atidarė komodą. Sudaužyta stirnos skulptūrėlė gulėjo šalia 
sulankstytų drabužių krūvelės. Keista - dingo galvutė. Sandra nusi- 
ėmė akinius ir apsivilko švarius marškinėlius. Vėl pasijutusi stebima, 
pažvelgė į pakrypusias žaliuzes, šešėliuotą sodą ir vėjo judinamus la- 
pus. 

Mergina krūptelėjo, kai prieškambaryje kažkas bilstelėjo. Grei- 
čiausiai kažkas įmetė reklaminių leidinių, nepaisydamas iškabos 
ant durų. Ji vėl pasiėmė telefoną, ketindama paskambinti mamai 
ir atsiprašyti bei pamėginti paaiškinti, kad iš tikrųjų džiaugiasi, bet 
džiaugsmas suteikė daugybę skausmo. 

Ji vėl nuėjo į virtuvę, pažvelgė į laišką ant stalo ir atsistojo prie 
plautuvės spintelės atsipjauti dar gabalėlį torto, bet peilis buvo din- 
es. 

Dar spėjo pagalvoti, kad per tuos vaistus painiojasi, kad bus pa- 
likusi peilį vonioje arba miegamajame. Staiga iš prieškambario link 


jos dideliais žingsniais ėmė artintis žmogus geltonais drabužiais. 

Sandra stovėjo sustingusi, nes tai buvo per daug nerealu. 
Negalėjo ištarti nė žodžio, tik iškėlė kairę ranką lyg gindamasi. 
Peilis įsmigo į krūtinę įstrižai iš viršaus. 

Sandros kojos sulinko. Jai krentant, peilis išlindo iš krūtinės, ji 
skaudžiai žnektelėjo ant grindų ir taip trenkėsi galva į stalą, kad žva- 
kės iškrito iš žvakidžių ir nuriedėjo nuo stalo. 

Mergina juto ant pilvo trykštantį karštą kraują. Giliai krūtinėje 
siaubingai skaudėjo. Atrodė, kad širdis dreba. 

Sandra sėdėjo ir negalėjo pajudėti, negalėjo suprasti. Smūgis 
į galvą, aštrus skausmas skruoste. Ji nukrito ant nugaros ir neteko 
sąmonės. Pasidarė tamsu ir šilta, čiurleno vanduo. Bet paskui ėmė 
deginti plaučius. Ji atsipeikėjo ir ėmė kosėti krauju, kelias sekundes 
spoksojo į lubas, jausdama krūtinėje judantį peilį. 

Širdis kelis kartus sudrebėjo ir sustojo. Pasidarė ramu, jautėsi lyg 


brendanti į šiltą vandenį, į sidabrinę upę, lėtai tekančią naktį. 

POLICIJA BUVO GAVUSI ĮRAŠĄ tik prieš aštuoniasdešimt minu- 
čių, kai į Pagalbos centrą paskambino moteris ir monotonišku balsu 
pranešė, kad buvo nužudyta jos dukra. 

Be penkiolikos penktą Margota pasistatė savo Lincoln Towncar 
prie virpančių policijos juostų. 

Policininkas, kuris įėjo pažiūrėti, ar auką galima išgelbėti, sėdėjo 
ant laiptų prie gretimo įėjimo. Jo veidas buvo papilkėjęs, o žvilgsnis 
niūrus. Greitosios pagalbos darbuotojai buvo apgaubę jį pledu ir ti- 
krino kraujo spaudimą, o Adamas jį kalbino. Dukrą suradusi mote- 
ris buvo ligoninėje su seserimi. Margota nusprendė, kad pakalbės su 
ja vėliau, kai raminamieji vaistai bus sumažinę deginantį skausmą ir 
šoką. 

Ji praėjo atitvaras ir įžengė pro duris. Ryškios prožektorių šviesos 
siekė net laiptinę, atsispindėdamos įstiklintoje lentoje su gyventojų 
vardais. 

Margota užsimovė apsauginius antbačius ir praėjo pro ekspertus, 
kurie tylėdami dėliojo apsaugines plokštes. 

Ji sustojo ryškioje prožektorių šviesoje. Traškėjo vis labiau kais- 
tantis metalas. Tvyrojo stiprus, gaižus šilto kraujo ir šlapimo kvapas. 
Vienas ekspertas filmavo kambarį pagal nustatytą schemą. Ant lino- 
leumo gulėjo moteris visiškai sudarkytu veidu ir atviru krūtinkauliu. 
Akiniai buvo nukritę į nutįsusią kraujo balą šalia stalo. 

Jos ranka buvo padėta ant kairės krūties. Minkštieji kūno audi- 


niai švietė tarsi baltas perlas po ranka, pajuodusia nuo kraujo. 

Buvo visiškai akivaizdu, kad po mirties ji buvo paguldyta šitaip 
tyčia, bet iš tiesų poza neatrodė seksualizuota. 
vartos pėdsakų, nužvelgė kraują, ištiškusį nuo peilio juo užsimojant, 
kaip arterinis kraujas tryško ant lygių apatinės spintelės durų, kaip 
jis išterliotas ant grindų aukai kovojant ir kai kūną tampė spazmai. 

Apie antrąją žmogžudystę jie vis dar žino per mažai, bet šita tikrai 
buvo įvykdyta pagal tą pačią schemą kaip pirmoji. Nesuvokiamas 
smurtas tęsėsi ir tada, kai auka jau seniai buvo mirusi. 

Įtūžiui nuslopus, kūnas buvo paguldytas pagal kažkokį sumany- 
mą ir paliktas nužudymo vietoje. 

Pirmosios aukos pirštai buvo įkišti į burną, o šįkart ranka gulėjo 
ant krūtinės. 

Margota žengtelėjo į šoną, užleisdama vietą ekspertui, kuris pasi- 
lenkęs toliau dėliojo plokštes. 

Apkabinusi didelį pilvą ji nuėjo į miegamąjį ir pažvelgė į atida- 
rytame komodos stalčiuje gulinčią porcelianinę kaštoninę stirną ir 
nudaužtą vietą, kur turėjo būti galva. Tada grįžo prie paguldytos au- 
mintis dingo lygiai taip pat staiga. 

Kažkas pasirodė pažįstama. 

Margota pastovėjo, pagalvojo ir išėjusi iš buto grįžo prie savo au- 
tomobilio. Užvedusi variklį vieną ranką padėjo ant vairo, o kitą ant 
pilvo. Braukdama ja žemyn pirštų galiukais pajuto greitus kūdikio 
judesius, nestiprius bakstelėjimus anapus, kur pradžių pradžia. 

Moteris pamėgino atsisėsti patogiau, bet pilvą spaudė vairas. 

„Kodėl aš neprisimenu? — svarstė ji. - Tai buvo gal prieš penke- 
rius metus, kitame komisariate, bet aš apie tai skaičiau“ 

Buvo kažkas panašaus su rankomis arba stirna. 


Kilo mintis, kad šiąnakt negalės užmigti, jei neprisimins. 

Komisarė pasuko į Polhemo gatvę, pavažiavo palei uolą ir pastatė 
automobilį. 

Suskambo telefonas. Ekrane matėsi Jenės nuotrauka, kurioje ji su 
kaubojiška skrybėle iš Tuksono. 

— Kriminalinė policija, - atsiliepė ji. 

— Turiu pranešti apie nusikaltimą, - prabilo Jenė. 

- Jei skubu, skambink 112. Kitu atveju... 

— "Tai susiję su nusižengimu padorumui, - pertraukė Jenė. 

— Ar galėtum apibūdinti konkrečiau? - paprašė Margota, atida- 
rydama automobilio duris. 

— Atvažiuok, parodysiu... 

Išlipdama iš automobilio ir jį rakindama Margota turėjo patrauk- 
ti telefoną nuo ausies. 

— Atsiprašau, ką sakei? 

— Skambinu, nes noriu sužinoti, kur dingai, - prabilo Jenė jau 
kitokiu tonu. 

— Aš Kungsholmene, nes... 

— Tu pavėluosi. Privalai iškart važiuoti namo, - pertraukė ji. 

— Apie kokį įvykį norite pranešti? 

— Margota, aš rimtai... Nagi, suprask, taip negalima. Po velnių, 
juk tu pati prižadėjai, kad sekmadienį. Visi susirinks čia bet kurią 
akimirką... 

— Nepyk ant manęs... Aš negaliu palikti šios bylos, kol... 

— "Tu neparvažiuosi? - pertraukė Jenė. - Tai nori pasakyti? 

— Maniau, kad kitą savaitę, - pasiteisino Margota. 

— Po galais, kaip galėjai šitaip pagalvoti? 

Margota visiškai pamiršo vakarienę su šeima. Jiedvi su Jene ke- 
tino padėkoti už paramą Pride festivalyje. Visi žygiavo su plakatais, 


kuriuose buvo parašę „Išdidūs tėvai, broliai ir seserys“. 

— Perduok, kad parvažiuosiu kiek vėliau, — sustojusi už dešimties 
metrų nuo policijos įėjimo pasiūlė Margota. 

- Nažinai... taip negalima, - papriekaištavo Jenė ir įkvėpė. - Tie- 
są pasakius, jaučiuosi apgauta... Tu gavai progą daryti karjerą, aš tave 
palaikiau ir sakiau... 

— Kad tu rūpinsiesi vaikais, o aš dirbsiu. Ir dabar aš dirbu, būtent 
kaip... 

— Ber tu dirbi visą sumautą laiką, o... 

- Juk taip susitarėme, — pertraukė Margota. 

Komisarei pasukus link įėjimo, pro jį išėjo kolega ir nuėmė nuo 
motociklo galinio rato stambią spyną. 

— Gerai... Mes taip susitarėme, - nusileido Jenė. 

— Turiu eiti, bet grįšiu namo, kai tik... 

Margota nutilo supratusi, kad Jenė išjungė pokalbį. Komisarė 
įžengė į fojė, įėjo per šarvuotas duris ir pasuko link liftų. 

„Marijos Karlson, pirmosios aukos, pirštai buvo įkišti į burną, — 
vėl prisiminė Margota. 

"To nebūtų pakakę atpažinti to paties braižo. Bet pamačius San- 
drą Lundgren, gulinčią su ranka ant krūties, komisarei pasirodė, kad 
tarp jų esama neapčiuopiamos sąsajos. 

Tai atrodė ne natūralu, o dirbtina. 

Margota nuėjo tuščiu koridoriumi į savo kabinetą, uždarė duris 
ir atsisėdusi prie kompiuterio ėmė ieškoti kūnų, paliktų nenatūralio- 
mis pozomis. 

Kažkur kaukė išskubančių policijos ekipažų sirenos. 

Margota nusispyrė batus. Ji tikrino paiešką atitinkančius doku- 
mentus, bet nė viename nerado panašumų su pastarosiomis žmog- 
žudystėmis. 


Pradėjo tempti pilvą, todėl Margota visai atsegė diržą. 


=> 220— 


Tada išplėtė paiešką per visą šalį ir pamačiusi paieškos rezultatus 
suprato radusi tai, ko ieškojo. 

Žmogžudystė Saleme. 

Aukos ranka gulėjo ant kaklo. Ji buvo taip padėta po mirties. 

Ikiteisminį tyrimą atliko Sioderteljės policijos komisariatas. 

Skaitydama dokumentus komisarė prisiminė detales. Į spaudą 
buvo nutekėję per daug informacijos. Žmogžudystė buvo žiauri, 
smurtas nukreiptas į veidą ir viršutinę kūno dalį. 

Mirusioji buvo rasta vonioje, ranka apkabinusi savo kaklą. 

Aukos vardas buvo Rebeka Hanson. Ji vilkėjo pižamą. Obdukcija 
parodė, kad moters net nebuvo mėginta išprievartauti. 

Radus informaciją apie pastorių Rokį Šiurklundą širdis ėmė plak- 
ti smarkiau. Čia buvo parašyta, kad pareikalauta pastorių suimti jam 
nedalyvaujant, o paskui jis buvo sulaikytas per automobilio avariją. 
Įrodymų prieš jį buvo daugiau nei pakankamai. Rokiui Šiurklundui 
buvo atlikta teismo psichiatrijos ekspertizė, jis buvo uždarytas Kar- 
sudeno regioninėje ligoninėje, paskyrus specialųjį tyrimą prieš išlei- 
džiant. 

„Aš radau žudiką“, - pagalvojo Margota ir drebančia ranka pač- 
musi telefoną paskambino į Karsudeno ligoninę. 

Sužinojusi, kad Rokis Šiurklundas užrakintas ir niekada nebuvo 
išleistas, ji pareikalavo, kad nedelsiant galėtų susitikti su asmeniu, 


atsakingu už saugumą. 


Nepraėjus nė dviem valandoms Margota jau sėdėjo saugumo vadovo 
Nylo Lindegreno kabinete baltajame pagrindiniame pastate ir kal- 
bėjosi apie saugumo lygį skyriuje D 4. 

Nylas buvo stambus vyras mėsinga kakta ir išpuoselėtomis, pu- 


tliomis rankomis. Jis sėdėjo atsilošęs ir aiškino jai apie komplekso 

perimetro, stogo, sienų ir grindų apsaugą, signalizacijos sistemą, sau- 
gumo koridorius ir patekimą į patalpas. 

— Atrodo gerai, - pripažino Margota, nutilus Nylui. - Bet vis 
dėlto, ar Rokis Šiurklundas galėjo pabėgti ? 

— Galite nueiti jo aplankyti, jei norite pasijusti geriau, — pasiūlė 
jis šypsodamasis. 

— Ar tikrai esate įsitikinęs, kad pastebėtumėte, jeigu jis pabėgtų ir 
sugrįžtų tą pačią dieną? 

— Niekas nepabėgo. 

— O vis dėlto, hipotetiškai, - spyrėsi Margota. - Jei pabėgtų iš- 
kart po vizitacijos aštuntą valandą, kada turėtų grįžti šiandien, kad 
niekas nepastebėtų? 

Nylo šypsena dingo, jis lėtai nuleido rankas ant kelių. 

- Šiandien sekmadienis, — ištarė jis lėtai. — Pakaktų, jei grįžtų 
prieš penkias, bet žinote... durys užrakintos, signalizacija įjungta, 


visa teritorija stebima kameromis. 

DIDELIAME MONITORIUJE trisdešimtyje langelių matėsi tai, ką 
užfiksuoja trisdešimt skyriaus stebėjimo kamerų. 

Šešiasdešimtmetis technikas parodė Margotai sistemą, sudarytą 
iš stebėjimo kamerų, į judesį reaguojančių kamerų, kamerų, įtaisytų 
ant stulpų, linijinių detektorių ir infraraudonųjų spindulių barjerų. 

Pagal įstatymą stebėjimo kamerų įrašytą medžiagą galima saugo- 
ti ne ilgiau kaip trisdešimt dienų. 

— Čia skyrius D 4, - parodė jis. - Koridorius, dienos kambarys, 
poilsio aikštelė, tvora, išorinė tvoros pusė, išorinė skyriaus fasado 
pusė... o visos šitos rodo parką ir įvažiavimą. 

Ekrane matėsi toks ligoninės vaizdas, kokia ji buvo penktą va- 
landą ryto. Statiškoje gatvės žibintų šviesoje parkas atrodė keistas ir 
negyvas. Keitėsi tik laikrodžio skaičiukai monitoriaus kampe, o visa 
kita buvo sustingę. 

Kai vyriškis leido įrašui suktis greičiau, galėjai matyti, kad kai 
kurių medžių lapus virpina vėjas. Koridoriais praėjęs naktinis sargas 
dingo personalo kambaryje. 

Staiga technikas sustabdė įrašą ir parodė pilką tarsi marios vejos 
plotą. Pasilenkusi arčiau, tarp apvalių krūmų ir lapuočių Margota 
išvydo kelias tamsias dėmes. 

Technikas padidino vaizdą ir vėl paleido įrašą. Gatvės žibinto 
šviesoje išryškėjo trys stirnos - jos žingsniavo per žolę, sustojo, neju- 


dėdamos pastovėjo ištempusios kaklus ir dingo. 

Vyras vėl sumažino vaizdą ir paleido įrašą suktis greičiau. Moni- 
toriuje aušo rytas, o saulei tekant permatomi šešėliai tapo ryškesni. 

Privažiavo automobilių, darbuotojai suėjo vidun ir pasklido kori- 
doriuose bei požeminiuose tuneliuose. 

Technikas sustabdė vaizdų tėkmę, kad galėtų apžiūrėti visus išei- 
nančius naktinės pamainos darbuotojus. Margota tylėdama stebėjo 
rytinę apžiūrą įvairiuose skyriuose. 

Kadangi 'sekmadienis, ligoninės teritorijoje nebuvo beveik jokio 
judėjimo. Tarp pacientų, išėjusių į lauką, Rokio Šiurklundo nebuvo. 

"Iechnikas paleido įrašą dar greičiau, kartais sustabdydamas iš 
arčiau pažvelgti į žmones koridoriuose, tačiau valandoms slenkant 
viskas buvo ramu. 

— O čia ateinate jūs, - parodė technikas šypsodamasis. 

Jis padidino vaizdą, kuriame matėsi Margota, sunkiai besiropš- 
čianti iš automobilio. Jos suknelė pasikėlė, atidengdama rožines kel- 
naites. 

— Oi, — tyliai ištarė ji. 

Margota matė save einančią per automobilių aikštelę su didele 
odine rankine ant peties, rankomis apkabinusią pilvą, sukančią į 
taką link pagrindinio pastato. Ji apėjo pastatą, dingo iš akių ir vėl 
pasirodė kitame monitoriaus langelyje jau prie įėjimo. Tuo pat metu 
kita kamera virš registratūros fojė rodė ją kitu kampu. 

— Aš dingau kelioms sekundėms, kai užėjau už namo, - pastebėjo 
ji 

— Ne, — ramiai tarė vyras. 

— Bet atrodė taip, - spyrėsi ji. 

Jis grįžo prie vaizdo, kur ji išlipa iš automobilio, kur matosi kel- 
naitės, eina per aikštelę, tada sustabdė įrašą, kur suka už kampo Ir 
dingsta iš akių. 

— "Ten yra kamera ant stulpo, kuri turėtų... 

Technikas padidino kitą langelį, kuriame matėsi pastato galas, 
medžių lapija, bet jos nebuvo. Jis paleido įrašą suktis lėčiau ir tada 
Margota pasirodė prie įėjimo. 

— Taip, jūsų nesimatė kelias sekundes, - pripažino jis galiausiai. — 
Sistemoje visada būna spragų. 

— Ar galima jas išnaudoti ir pabėgti? 

Vyras atsilošė ir papurtė galvą. Po lūpa buvęs pakištas čiulpiamo 
tabako maišelis išlindo ir pakibo ant vieno danties. 

— Neįmanoma net teoriškai, - atsakė jis ryžtingai. 

— Arjūs visiškai įsitikinęs ? 

— Iš principo — šimtu procentu. 

— Gerai, — tarė Margota, sunkiai atsikėlusi nuo kėdės, ir padėkojo 
už pagalbą. 

Jeigu Rokis negali pabėgti, reikia viską pergalvoti. Jo įvykdyta 
žmogžudystė turi būti susijusi su naujosiomis. 

Tokių atsitiktinumų nebūna. 

„Pasrorius laisvėje turi padėjėją arba mokinį , - pagalvojo ji. 

Arba tai su Šiurklundu nesusijęs mėgdžiotojas, arba juodu ben- 
drauja. 

Technikas palydėjo komisarę tuščiais koridoriais iki Nylo Linde- 
greno kabineto. Kai Margota įėjo, Saugumo skyriaus vadovas sėdėjo 
ir kalbėjosi su moterimi, vilkinčia chalatą. 

- Man reikia pasikalbėti su Rokiu Šiurklundu, - pareiškė ji. 

— Nėra jokios garantijos, kad jis prisimena bent tai, ką darė šian- 
dien, - įspėjo Nylas, ranka parodydamas gydytoją. 

— Šiurklundas patyrė sunkią neurologinę traumą, — paaiškino 
moteris. — Jis atsimena tik mažas akimirkas... Kartais daro tai, ko 


pats nesuvokia. 

— Ar jis pavojingas? 

— Jis jau būtų pradėtas ruošti išėjimui į visuomenę, jei pats būtų 
parodęs bent mažiausią norą, - pasakė Nylas. 

— Jis pats nenori, ar tai turite galvoje? - pasitikslino Margota. 

— Daugumą pacientų anksti pradedame ruošti socialiniam gyve- 
nimui... Jie gali pamėginti susitikti su žmonėmis ne ligoninėje, gau- 
na laisvadienių, kurių metu būna stebimi. O Rokis laikosi atskirai ir 
nepriima lankytojų... Jis niekam neskambina, nerašo laiškų, nesinau- 
doja internetu, - paaiškino gydytoja. 

— Ar su kitais pacientais kalbasi? 

— Man atrodo, kad kartais kalbasi, - pasakė Nylas. 

— Man reikia sąrašo žmonių, kurie buvo išleisti iš D 4 skyriaus 
per tą laiką, kai jis čia uždarytas, - paprašė komisarė ir atsisėdo į tą 
pačią kėdę. 

Kol Nylas naršė kompiuteryje, Margota dairėsi po puikiai su- 
tvarkytą kabinetą. Čia nebuvo jokių nuotraukų, knygų ar meninių 
puošmenų. 

— Ar ką nors randate? - paklausė ji ir pati pajuto, koks įsitempęs 
jos balsas. 

Nylas pasuko monitorių į ją. 

— Nedaug. Šiame skyriuje labai maža pacientų kaita. Keli buvo 
perkelti į kitas teismo psichiatrines ligonines, o per tą laiką, kiek Ro- 
kis čia, buvo išrašyti tik du. 

— Du per devynerius metus? 

— Tai normalu, - atsakė gydytoja. 

Atsidariusi savo odinę rankinę Margota išėmė užrašų sąsiuvinį ir 
užsirašė pavardes. 


— Dabar noriu pakalbėti su Rokiu Šiurklundu. 

DU SARGYBINIAI, ant diržų pasikabinę užpuolimo signalizaciją, 
lazdas ir elektrošoko pistoletus, lydėjo Margotą per šliuzus į korido- 
rių, kuriame buvo Rokio Šiurklundo skyrius. 

Jis sėdėjo ant lovos savo kambaryje ir žiūrėjo „Formulės-1“ varžy- 
bas per televizorių, pritvirtintą palubėje. 

Automobiliai buvo panašūs į laumžirgius — jie žvilgėjo metalo 
spalvomis ir trūkčiodami lėkė stadiono juostomis. 

— Aš esu Margota Silverman, kriminalinės policijos komisarė, — 
prisistatė ji ir atsirėmė į Rokio rašomąjį stalą. 

— Adomas iškrušo Ievą, ji tapo nėščia ir pagimdė Kainą, - pareiš- 
kė Rokis, žiūrėdamas į jos pilvą. 

— Atvažiavau iš Stokholmo pasikalbėti su jumis. 

— Jūs nešvenčiate poilsio dienos, - konstatavo Rokis ir nusisuko 
į televizoriaus ekraną. 

— Ojūs? - paklausė Margota ir prisitraukusi kėdę atsisėdo. - Ką 
jūs veikėte šiandien? 

Rokio veidas buvo ramus. Nosis, regis, kažkada buvusi sulaužy- 
ta, skruostus dengė pražilusi barzda, ant stambaus sprando susidarė 
kelios odos klostės. 

— Ar šiandien buvote lauke? - paklausė ji ir kelias sekundes pa- 
laukusi atsakymo tęsė pati. - Jūs nebuvote kieme, bet galbūt yra kitų 


būdų išeiti. 

Rokis išliko abejingas ir žiūrėjo į automobilius ekrane. Vienam 
iš sargybinių, stovinčių prie durų, perkėlus svorį ant kitos kojos, 
skambtelėjo prie diržo pakabinti raktai. 

— Su kuo laisvėje palaikote ryšį? Su draugais, giminaičiais arba 
kitais pacientais? 

Turbininiai varikliai ūžė visu pajėgumu ir skleidė tokius garsus, 
lyg kas diskiniu pjūklu nesiliaudamas pjaustytų sausą medieną. 

Margota pažvelgė į jo kojines, jų nuzulintus kulnus. Viena buvo 
nemokšiškai užadyta. 

— Kaip supratau, jūs lankytojų nepriimate? 

Rokis neatsakė. Jo pilvas po džinsiniais marškiniais sunkiai kil- 
nojosi. Vyras buvo atsirėmęs nugara į dvi pagalves. Viena jo ranka 
gulėjo tarp kojų. 

— Ar bendraujate artimai su kuo nors iš darbuotojų? Juk kai kurie 
dirba čia jau daug metų... Turėtumėte būti susipažinę, ar ne? 

Šiurklundas tylėjo. 

Ekrane matėsi, kaip vienas „Ferrari“ staigiai įsuko į techninės pa- 
galbos zoną. Dar jam nesustojus, padangas keičiantys mechanikai 
jau buvo pribėgę. 

— Jūs valgote su kitų skyrių pacientais, kartu leidžiate laiką poil- 
sio aikštelėje... Kuris iš pacientų jums labiausiai patinka? Jei reikėtų 
pasakyti vardą? 

Ant staliuko prie lovos gulėjo Biblija su gal šešiasdešimt įkištų 
raudonų virvelių, žyminčių puslapius. Šalia jos — nešvari pieno sti- 
klinė. Per vertikalias lango grotas vidun pro lapus skverbėsi šviesa. 

Margota atsisėdo patogiau ir išsitraukė iš rankinės popierių su 
pacientų pavardėmis. 

— Ar pažįstate Jensą Rambergą? Mareką Semiovičių? Juk pažįs- 


tate, ar ne? 

Susidūrus dviem automobiliams, vienas ėmė suktis dūmų debe- 
syje, aplinkui skraidant nudaužtoms detalėms. 

— Ar prisimenate, ką veikėte bent jau šiandien? 
mą. Ekrano šviesa krito ant Rokio kūno ir veido. 

Išeinant iš kambario sargybiniai nežiūrėjo jai į akis. Atrodė, kad 
Rokis visai nekreipia dėmesio, jog ji išeina. 

Grįždama į automobilių aikštelę komisarė juto, kad technikas 
stebėjimo kambaryje spokso į ją per kažkurią iš trisdešimties kame- 
rų. 

Kurį laiką ji dar sėdėjo automobilyje skairydama medžiagą apie 
Rebekos Hanson nužudymą. Komisarei atrodė, kad Rokis Šiurklun- 
das turi būti kažkaip susijęs su naujosiomis žmogžudystėmis, gal per 
atstumą kaip kokia piktam darbui gundanti lemtis. 

Margota pamatė, kad Erikas Marija Barkas buvo tarp komisijos 
narių, atlikusių teismo psichiatrinę ekspertizę. Išvados, kurios tapo 
nuosprendžio pagrindu, buvo paremtos ilgais Eriko ir Rokio pokal- 
biais. Matyt, Erikui pavyko laimėti jo pasitikėjimą. Sprendžiant iš 
medžiagos, Erikas Marija Barkas buvo dalyvavęs beveik šimte teis- 
mo psichiatrijos ekspertizių ir kviestas į keturiasdešimt teismo posė- 


džių kaip savo srities žinovas. 

ADAMASJUSEFAS SĖDĖJO automobilyje šalia žmonos Katrynos. 
Galėjai užuosti kremo, kuriuo ji tepėsi rankas, kvapą. Jau buvo pra- 
dėję temti. Eismas Valhalos gatvėje buvo ramus. Juodu buvo nuėję į 
Dramos institutą pažiūrėti jos brolio Fuado diplominio darbo apie 
vėlyvųjų pankų grupę Zbe Cure. 

Viduramžis dainininkas Robertas Smitas sėdėjo be jokio grimo 
ant karuselės arkliuko ir pasakojo apie Noterdamo vidurinę moky- 
klą. 

Adamas sustojo prie raudonos šviesos ir dirstelėjo į žmoną. Ji 
buvo per daug išsipešiojusi antakius, todėl veidas atrodė rūstokas. 

— Tu nieko nesakai, - pakalbino jis. 

Katryna gūžtelėjo. Adamas pažvelgė į jos nagus, kuriuos ji buvo 
nusilakavusi violetine spalva, prie galiukų pereinančia į rožinę. Rei- 
kėtų ką nors apie tai pasakyti. 

— Katryna, kas nutiko? 

Žmona pažvelgė jam į akis taip rimtai, kad Adamas išsigando. 

— Aš nenoriu to vaiko, - pasakė ji. 

— Nenori? 

Žmona papurtė galvą. Raudona šviesa jau neatsispindėjo jos vei- 
de. Adamas pažvelgė į šviesoforą, kuriame užsidegė žalia šviesa, bet 
negalėjo prisiversti važiuoti. 

— Aš apskritai nesu įsitikinusi, kad noriu vaikų, - sušnabždėjo ji. 

— "Tu ką tik sužinojai, kad laukiesi, - priminė jis bejėgiškai. - Ar 
negali palaukti - gal persigalvosi? 

— Nepersigalvosiu, — išspaudė ji. 

Adamas linktelėjo ir nurijo gumulą gerklėje. Vienas automobilis 
pasignalizavo porą kartų, o paskui aplenkė juos iš dešinės. Vėl užsi- 
degė raudona. Adamas dirstelėjo į avarinių šviesų mygtuką, bet ne- 
pajėgė paspausti. 

— Gerai, -— tarė jis. 

— Aš apsisprendžiau ir užsiregistravau abortui kitą savaitę. 

— Ar nori, kad eičiau kartu? 

— Nereikia. 

— Aš galiu palaukti automobilyje... 

— Nenoriu, - pertraukė ji. 

Jis žiūrėjo į automobilius, kertančius sankryžą kita gatve, nusekė 
žvilgsniu kelis juodus paukščius, kurie leisdamiesi plačiu lanku nu- 
tūpė priešais Stokholmo olimpinį stadioną. 

Jis praranda Katryną, nesulaikomai. 

Pastaruoju metu jis stengėsi rodyti meilę kiekvieną dieną. Juk jie 
myli vienas kitą, tikrai. Bent jis taip manė. 

O jeigu žmona meluoja, kad kiekvieną ketvirtadienį po darbo su 
bendradarbėmis eina į Sepboros grožio konsultančių susitikimus? Ji 
niekada apie tai nepasakoja, o jis niekada nesidomėjo tiek, kad pa- 
klausinėtų arba eitų kartu. 

Vėl žalia šviesa. Adamas paspaudė greičio pedalą ir ėmė važiuoti. 
Artinantis prie Svėjos gatvės suskambo jo telefonas. 

— Ar gali pažiūrėti, kas skambina? 

Žmona pakėlė telefoną iš skyrelio prie pavarų lazdos ir apvertė jį. 

— Tavo šefė. 

Paimdamas telefoną Adamas kelioms sekundėms nusuko žvilgs- 
nį nuo kelio. 

— Margota? - atsiliepė jis pavargusiu balsu. 


— Tai ta pati stirna. 

Stirnos, rastos Sandros miegamajame, kūnas dūžio vietoje šimtu 
procentų atitiko galvutę, rastą Susanos Kern saujoje. 

— Kai pamatėme įraše, atrodė visiškai neįtikėtina, - pasakė gau- 
dydama kvapą Margota. - Bet tai reiškia tik viėna, - kad žmogžu- 
dystės buvo suplanuotos gerokai anksčiau, kad kažkas filmavo mo- 
teris, o paskui laukė — gal ištisas savaites. 

— Bet kodėl? - paklausė Adamas. Jo ranka ant vairo suprakaitavo. 

„Žmogžudystės sekė viena po kitos kaip karoliukų vėrinys, kaip 
rožinis, — svarstė jis. - Aukų tvarka nustatyta daug anksčiau, nei 
pirštai pasieks kirą karoliuką. Teoriškai tai suteikia mums laiko, bet 
ne tikrovėje, nes žudikas paviešina įrašą tik tada, kai būna jau per 
vėlu atpažinti vietą arba moterį. 

— Radau panašumų su viena sena byla, - pasakė Margota. 

— Ką sakei? 

— Klausaisi ? 

— Taip, atsiprašau... 

Jis dirstelėjo į nusisukusią Katryną, klausydamasis, ką Margota 
pasakoja apie panašumus su seniai įvykdyta žmogžudyste Saleme, 
apie suimtą pastorių, apie sudarkytą Rebekos Hanson veidą ir ne bet 
kaip padėtą ranką. 

Komisarė pasakė patikrinusi saugumo situaciją Karsudeno ligo- 
ninėje. Atrodo, kad visai neįmanoma kam nors pabėgti nepastebė- 
tam. 

— Vadinasi, jis turi padėjėją, mokinį arba... mėgdžiotoją. 

— Nejau, - suabejojo Adamas. 

— Manai, kad perdedu? 

— Galbūt, - atsakė jis sąžiningai. 

— Suprantu tave, bet nesvarbu. Pats suprasi, kai pamatysi. 

— Ar nori, kad mes nuvažiuotume pakalbėti su pastoriumi? - pa- 


klausė Adamas. 


— 232 — 


— Aš kaip tik iš ten grįžtu. 

— Argi judvi su Jene neplanavote šįvakar didelės vakarienės? 

— Bus kitą savaitgalį, - nukirto ji. 

— O ką pasakė pastorius? 

- Jis visą laiką tylėjo, net nežiūrėjo į mane. Matyt, buvau visiškai 
neįdomi. 

— Kaip malonu, - tarstelėjo Adamas ir suėmė vairą abiem ran- 
komis. 

— Atrodo, kad tai įprasta elgsena, — kantriai paaiškino ji. — Štai 
kodėl jie pakvietė Eriką Mariją Barką į teismo psichiatrijos ekspertų 
grupę — jis žmones prakalbina... 

- Išskyrus mūsų liudininką, - pastebėjo Adamas. 

— Beveik visas tyrimas paremtas jo ir Šiurklundo pokalbiais — 
daugybė medžiagos. Reikės pasodinti prie jos kolegas, kad ištyrinėtų 
iki smulkmenų. 

— Kiek laiko užtruks? 

— Todėl dabar ir važiuoju namo pas Eriką Mariją Barką. 

— Dabar? 

- Šiaip ar taip, sėdžiu automobilyje, tai... 

— Aš taip pat, - juokdamasis pasakė Adamas. - Bet man nešautų 
į galvą... 


— Nors būtų gerai, kad būtum su manimi, - draugiškai pertraukė 

ERIKAS SĖDĖJO FOTELYJE pasidėjęs ant kelių Švedijos psichiatri- 
jos draugijos žurnalą ir galvojo apie vakarienę pas Nelę ir Martiną. 
Juodu gana dažnai kviesdavosi jį į savo didžiulius stilingus namus su 
užapvalintais langais ir terasa, primenančia kapitono tiltelį praban- 
gioje jachtoje. 

Po vakarienės Martinas nusirišo kaklaraištį ir nusivedė jį per 
namą padavęs taurę kalvadoso. Jo darbo kambaryje stovėjo gana 
nedidelis paveikslas, nutapytas aliejiniais dažais - ką tik buvo gavęs 
iš tetos, gyvenančios Vestfalijoje. Jame buvo pavaizduotas niūrus 
angelas. Nelei jis atrodė baisus, tad pamėgino padovanoti jį Erikui. 
Martinas žmonai pritarė, bet Erikas dovanos nepriėmė, nes buvo 
akivaizdu, kad draugas nori pasilikti paveikslą. 

Martinui teko atsiliepti į skambutį iš Sidnėjaus, tad Erikas su 
Nele nuėjo į biliardo kambarį. Nelė įsipylė dar vyno, nors jau buvo 
apsvaigusi, akys blizgėjo. Ji atsirėmė į paaukštintą stalo kraštą. 

— Martinas žiūri pornofilmus, - sušvebeldžiavo ji. 

— Kodėl taip manai? - paklausė Erikas ir stumtelėjo kamuoliuką 
žaliu gobelenu. 

— Man nesvarbu, ten nieko iškrypėliško. 

— Tau liūdna? 

— Aš nepavydžiu, bet... Nežinau. Pamatytum tas merginas... Jau- 
nos, gražios ir daro tokius dalykus, kokių niekada neišdrįsčiau, - pa- 
sakė ji ir ištiesusi ranką palietė Eriko lūpas. 

— Pasikalbėk su juo. 

— Ar svarbiausia tik jaunystė? — suvapėjo ji. 

— Ne man. 

— Tai kas tada svarbu? Ko tu nori? Ko iš tikrųjų nori vyras? — 
pliurpė ji ir susvyravo. 

Erikas padėjo nueiti jai į miegamąjį, bet paliko vieną, dar jai ne- 
nusivilkus mokos spalvos suknelės. 

Kai Nelė paskambino jam norėdama pasitarti dėl dviejų pacientų 
iraniečių, gulinčių Danderiudo ligoninės kankinimo aukų skyriuje, 
Erikas pasinaudojo proga ir padėkojo už vakarienę. Ji tik nusijuokė 
ir pasakė, kad jis turėtų džiaugtis, jog ji nespėjo prisigerti ir pradėti 
gėdingai priekabiauti. 

Dabar Erikas atsilošęs sėdėjo fotelyje ir galvojo apie šaldytuve 
stovintį šampano butelį, kurį atidarė iš vienatvės. Buvo uždaręs jį 
inertinėmis argono dujomis, tad dabar įsipylus į taurę, skonis būtų 
lyg ką tik atidaryto. 

Žiūrėdamas į automobilio šviesas, blykstelėjusias per didelius 
langus, jis pagalvojo, kad šampanas padės atsikratyti galvos skausmo. 

Trumpai atsidusęs atsistojo, padėjo žurnalą ant rūkomojo sta- 
liuko ir neapsiavęs šlepečių nuėjo atidaryti durų. Jo kieme iš auto- 
mobilio sunkiai ropštėsi Margota. Komisarė pamojavo jam. Paskui į 
garažo keliuką įsuko dar vienas automobilis. 

Iš jo išlipęs jaunas vyras trumpais, tamsiais plaukais nuskubėjo 
prie Margotos ir kažką pasakė. Paskui juos ėjo graži, jauna moteris 
giedromis akimis. "Tačiau jos veidas buvo rimtas. 

Erikas paspaudė ranką Margotai, o paskui ir jaunajam vyrui, kurį 
ji pristatė kaip kolegą, su kuriuo tiria žmogžudystę. 

Jaunoji moteris dvejojo prie slenksčio. Jos juodas paltas blizgėjo 
dulksnos lašeliais. Atrodė sušalusi. 

— Aš nespėjau parvežti žmonos namo, - paaiškino Adamas ir 


staiga sutriko. - Cia Katryna. 

— Adamas nenorėjo, kad laukčiau automobilyje, - švelniai pasa- 
kė ji. 

— Labai kviečiu užeiti, - paragino paspausdamas jai ranką Erikas. 

— Dėkoju. 

— Kokie nagai, tiesiog nuostabūs, - pagyrė jis, nepaleisdamas jos 
pirštų kelias sekundes. 

Moteris nustebusi nusišypsojo, jos tamsios akys pasidarė šiltos. 

Erikas pasiūlė jiems pasikabinti drabužius, o pats išėjo į prieangį 
gerai uždaryti durų. Ant alyvų lapų tolygiai krapnojo lietutis, po ži- 
bintais blizgėjo gatvė. Staiga jam pasirodė, kad savo sode mato aukš- 
to žmogaus siluetą. Jis uždegė laiptų žibintą. Turbūt ten tik smailusis 
kadagys šalia karučio. 

Erikas uždarė duris ir nusivedė svečius per biblioteką. Staiga Ka- 
tryna sutrikusi sustojo. 

— Man, ko gero, negalima girdėti šio pokalbio. 

— Jei norite, galite pasėdėti čia, - pasiūlė šeimininkas, traukda- 
mas iš lentynos meno albumą. - Nežinau, kaip jūs, bet aš esu pri- 
klausomas nuo Karavadžo. 

Jis padėjo albumą ant skaitymo stalelio ir nusivedė policininkus į 
darbo kambarį. Adamas uždarė duris. 

- Šiandien rasta trečioji auka, - iškart pranešė Margota. 

— Trečioji auka, - pakartojo Erikas. 

— To reikėjo tikėtis, bet vis dėlto sunku. 

Ji nuleido galvą. Lūpų kampučiai virpėjo lyg iš nuovargio. Kakto- 
je tarp antakių buvo susimetusi gili raukšlė. 

— Kuo galiu padėti? - paprastai paklausė Erikas. 

— Ar pažįstate vyrą vardu Rokis Šiurklundas? — paklausė Margo- 
ta ir vėl pažvelgė į jį. 

— Turėčiau? 

— Turėtumėte žinoti, kad prieš devynerius metus, po teismo psi- 
chiatrijos ekspertizės, jis buvo nuteistas kalėti gydymo įstaigoje. 

— Nežinojau, bet tikiu, kad vyko būtent taip, - ramiai atsakė Eri- 
kas. 

Vos jai paminėjus Rokio vardą, Eriką pervėrė mintis, kad komisa- 
rė viską žino, kad jis demaskuotas. 

- Jūs priklausėte ekspertų komandai. 

— Taip. 

Erikas buvo paskyręs tam ne vieną valandą, mėgindamas įsivaiz- 
duoti įvairius akistatos scenarijus, svarstydamas, kokios tinkamos 
pozicijos laikytis, kaip atsakinėti, kad nebūtų panašu į melą, bet vis 
dėlto į nieką nejsiveltų. 

— Mes supratome, kad jis atsivėrė jums... 

— Neprisimenu to, bet... 

— Saleme jis nužudė moterį. Viskas primena dabar mano tiriamas 
žmogžudystes, - pareiškė Margota be užuolankų. 

— Jeigu jis laisvėje ir vėl žudo, tada per patikrinimą prieš palei- 
džiant į laisvę buvo padaryta didžiulė klaida, - pateikė Erikas iš 
anksto sugalvotą atsakymą. 

- Jis ne laisvėje, o Karsudeno ligoninėje ir nėra buvęs paleistas nė 
vienos dienos. Aš ką tik buvau ten ir kalbėjausi sa Saugumo skyriaus 


viršininku. 

IŠ SAVO ODINĖS RANKINĖS MARGOTA ištraukė ir padavė Eri- 
kui nuosprendžio ir teismo psichiatrijos ekspertizės išvadų kopiją. 

Ąžuolinių grindų lake ir odinių knygų nugarėlėse atsispindėjo 
šilta minkšto toršero šviesa. Lauke už švinu įrėmintų langų buvo 
taip tamsu, kad nesimatė tankių sodo šakų. 

Erikas atsisėdo prie aštuonkampio stalelio priešais Adamą, per- 
žvelgė medžiagą, linktelėjo ir tarė: 

— Žinoma, aš jį prisimenu... 

— Mes manome, kad jis turi padėjėją arba mokinį... gal mėgdžio- 
toją. 

— Gali būti... jei panašumai tokie akivaizdūs... Iš tikrųjų nieko ne- 
galiu pasakyti. 

Pasitaisydama apyrankę Margota papurtė riešą. 

- Šiandien kalbėjau su Rokiu Šiurklundu. Uždaviau daug klausi- 
mų, bet jis tik tylėjo, sėdėjo ant lovos ir žiūrėjo televizorių. 

— Jis patyrė sunkią smegenų audinių traumą, - pasakė Erikas, 
mosteldamas į išvadų kopiją. 

- Jis girdėjo ir suprato, ką sakau, bet nesiteikė atsakyti, - šypso- 
damasi pasakė Margota. 

— Pradžioje su tokiais pacientais dažnai būna sunku. 

Komisarė palinko į priekį. Jos pilvas atsigulė ant šlaunų. 

— Ar galite mums padėti? 

— Kaip? 

— Pakalbėkite su juo. Anuomet jumis pasitikėjo. Jūs jį pažįstate. 

Eriko širdis ėmė plakti greičiau. Negalima parodyti, ką jaučia. 
Erikas lėtai sudėjo rankas, kad jos nevirpėtų. 

Dabar jie, ko gero, atras teismo psichiatrijos ekspertizės įrašą, ku- 
riame Rokis pasakoja apie savo alibi. Kadangi Rokis kaltas, Erikas 
iškils. 

— Ką norite sužinoti? 

- Su kuo jis bendradarbiavo. 

Erikas linktelėjo ir pagalvojo, kad po šito jis bus laisvas, kad ne- 
bereikės vilkti naštos žinant, kad tos informacijos niekam negali pa- 
sakyti. Jis gali papasakoti apie asmenį, kurį kaltino Rokis. Nesvarbu, 
ar pats Rokis tylės, ar ne. Jis netgi galėtų dar kartą užhipnotizuoti 
Bjorną Kerną, o tada papasakoti apie ranką prie ausies. 

— Tai jau šiek tiek peržengia mano įprastas darbo ribas, - pasakė 
jis. 

— Savaime suprantama, mes sumokėsime už... 

— Norėjau pasakyti ne tai... Man reikia žinoti, kokia šios užduo- 
ties esmė, ką turiu pasakyti savo darbdaviui. 

Margota linktelėjo prasižiojusi, lyg ketindama kažką sakyti, bet 
susilaikė. 

— Taip pat turiu žinoti, ką galiu atskleisti pacientui, — tęsė Eri- 
kas. - Turiu galvoje, ar galiu pasakyti, kad jūs manote, jog jo senasis 
padėjėjas vėl pradėjo žudyti ? 

Margota sumosavo ranka. Erikas pastebėjo, kad jos bendradar- 
bio, kuris sėdėjo sukryžiavęs rankas, žvilgsnis sustingo. 

— Savaime suprantama, mes apsvarstysime, ar galime suteikti 
jums veiksmų laisvę, — patikino ji. - Mes dar nežinome, bet galbūt 
galėsite pasiūlyti jam laisvadienius laisvėje, prižiūrint darbuotojams. 

Komisarė nutilo, lyg būtų uždususi. Ranka nusileido prie pilvo. 


Plonas sutuoktuvių žiedas spaudė patinusį pirštą. 

— Ką jam šiandien pasakėte? -— pasiteiravo Erikas. 

— Paklausiau, su kuo jis palaikė gerus ryšius. 

— Ar paaiškinote, kodėl tuo domitės? 

— Ne... jis nereagavo apskritai į nieką, ką sakiau. 

— Jo smegenyse vyksta epilepsijos sąlygoti procesai, kurie veikia 
atmintį. Be to, kaip išvadose parašyta, jis yra narcizas, turintis para- 
nojinį sutrikimą... Bet viskas rodo, kad jis protingas... 

Erikas nutilo. 

— Ką galvojate? - paklausė Margota. 

— Norėčiau gauti leidimą paaiškinti jam, kodėl užduodu klausi- 
mus. 

— Papasakoti jam apie serijinį žudiką? 

— Kitu atveju, jis greičiausiai pastebės, kad aš meluoju. 

— Margota, aš privalau... - prabilo Adamas. 

— Ką? 

Jis atrodė sutrikęs. 

— Tai policijos darbas, - pasakė jis tyliau. 

— Mes neturime pasirinkimo, - nukirto komisarė. 

— O man atrodo, kad tu dabar eini per toli. 

- Tikrai ? 

— Iš pradžių įtraukėme Joną Liną, o dabar leisi policijos darbą 
dirbti hipnotizuotojui. 

— Jonas Lina? - paklausė Erikas. 

— Aš kalbu ne su jumis, - atrėžė Adamas. 

— Jis grįžo, - pasakė Margota. 

— Kur? 

— „Grįžo“ - galbūt ne visai tinkamas žodis, - įsiterpė Adamas. — 
Jis, matyt, gyvena su rumunų čigonais Hudingėje, geria ir... 

— Iš tiesų mes to nežinome, - pertraukė jį Margota. 


— Na, gerai — jis juk geriausias, - įgėlė Adamas. 

Margota pažvelgė į nieko nesuprantantį Eriką. 


— Jonas nualpo ir atsidūrė Šventojo Jorano ligoninės greitosios 


pagalbos skyriuje. 
— Kada? - paklausė Erikas keldamasis. 
— Vakar. 


Nieko nelaukęs Erikas paėmė telefoną, surinko kolegos, dirban- 
čio intensyviosios slaugos skyriuje, numerį ir ėmė laukti, kol jis atsi- 
lieps. 

— Kada galėsite pakalbėti su Rokiu? — keldamasi iš Fotelio pa- 
klausė Margota. 

— Nuvažiuosiu ten rytoj ryte, - pažadėjo Erikas ir išgirdo ragelyje 


kolegos balsą. 

TRUMPAI PAKALBĖJĘS su Šventojo Jorano ligoninės gydytoju, 
Erikas palydėjo policininkus prie durų. Jis aiškiai pajuto, kad Katry- 
na ir Adamas bus susipykę, nes eidami į prieškambarį jie nepažiūrėjo 
vienas į kitą. 

Trijulė išėjo iš namo ir dingo tamsoje, vos tik užsidarė durys. Eri- 
kas girdėjo juos žingsniuojant žvyro taku link įvažiavimo į garažą. 
Dar kartą pamatė juos automobiliuose, kai įlipus užsidegė lemputės. 
Grįžęs į darbo kambarį pamatė faksu atsiųstą ligos istoriją, vardas ir 
asmens kodas buvo gerai užtepti. 

Greitoji atvežė Joną į ligoninę po skubaus iškvietimo. Erikas per- 
žvelgė išvadas apie kraujo spaudimą, širdies ritmą, kvėpavimą, priso- 
tinimą deguonimi, temperatūrą ir sąmonės lygį. 

Jis buvo sutrikęs, išsekęs, karščiavo, jam buvo nustatytas kraujo- 
takos sutrikimas. 

Triažo* slaugytoja, remdamasi gyvybiniais parametrais, buvo pa- 
dariusi tinkamą išvadą — ji įtarė sepsį, kraujo užkrėtimą. 

Atlikusi arterinio kraujo dujų ir laktato tyrimą ji nustatė, kad pa- 
ciento triažo lygis oranžinis - beveik pats aukščiausias. 

Dėl prastų gyvybinių parametrų Jonas Lina buvo paguldytas į 
intensyvaus stebėjimo palatą, prie jo buvo prijungtas monitorius. 

Belaukiant kraujo tyrimų rezultatų, jam buvo suleista plataus 
spektro antibiotikų ir koloidinio tirpalo atkurti apytakai ir skysčių 


pusiausvyrai. 
* Triažas — pacientų skirstymas pagal pagalbos teikimo svarbą. (Red. past.) 

"Tačiau Jonas dingo antibiotikams dar nepradėjus veikti. Nenu- 
rodęs jokios gyvenamosios vietos. Su tokiais simptomais ir tokios 
būklės negydomas jis galėjo numirti. 

Erikas išėjo iš darbo kambario ir prieškambaryje pasiėmė striukę. 
Iš namų išėjo neišjungęs šviesos. 

Lauke nebelijo. Naktinis oras buvo vėsus, automobilio langai ap- 
rasoję. Įjungęs valytuvus nubraukė nuo langų drėgmę ir išriedėjo. 

Beveik vidurnaktis, gatvės praktiškai tuščios. Anapus kelio žibin- 
tų geltono švytėjimo, greičio matavimo kamerų, sulankstytų kelio 
atitvarų ir nuo triukšmo izoliuojančių sienų viešpatavo tamsi kaip 
sunkus aksomas vasaros pabaigos naktis. 

Erikas važiavo Stūrengsledo plentu, pasuko į Centrinę gatvę, ve- 
dančią link Dalhemo gatvės, tada į pramoninį rajoną, aptvertą aukš- 
ta tvora, už kurio prasidėjo miškas. 

Anksčiau Švedijoje elgetų nebūdavo, bet jau kelerius metus vi- 
suose miestuose galima pamatyti imigrantų iš ES. Jie atvyko čia pra- 
šyti pagalbos, klūpo per pūgas prie maisto parduotuvių ištiesę ran- 
kas arba tuščius popierinius puodelius. 

Erikas ne kartą yra pagalvojęs, kad šiuolaikiniai švedai reagavo į 
šias permainas netikėtai dosniai, turint galvoje tamsią diskriminaci- 
jos ir prievartinio sterilizavimo istoriją šalyje. 

Tarp medžių švystelėjo kažkokia šviesa. Jis sulėtino greitį, priva- 
žiavo arčiau ir įsuko į žvyrkelį. Prie rakto užvedimo spynelėje kabojo 
maža beždžionėlė. 

Per properšą pasimatė ant ištemptos virvės plevėsuojantys au- 
diniai. Sukaltos faneros lakštai buvo apdengti brezentu ir plastiko 
plėvele. 

Erikas apsisuko aikštelėje ir sustojo dviem ratais įvažiavęs į griovį. 
Užrakinęs automobilį įsižiūrėjo tarp medžių. 

"Irenkė bulvėmis ir žibalu. Ten stovėjo keturi nutriušę turistiniai 
nameliai ant ratų, o tarp jų — palinkusios pašiūrės. Iš sulankstytos 
statinės rūko dūmai, kilo žaižaruojančios atplaišos, aplink tvyrojo 
degančio plastiko kvapas. 

„Jonas Lina turėtų būti čia, - pagalvojo Erikas. - Toli pažengusi 
kraujo užkrėtimo stadija..“ Jis mirs, jei labai greitai negaus antibio- 
tikų. Nė vienas žmogus nėra padaręs tiek daug dėl Eriko, kaip aukš- 
tasis komisaras. 

Skarele galvą apsirišusi moteris baikščiai žvilgtelėjo į Eriką ir iš- 
kart dingo, vos tik jis prisiartino. 

Erikas priėjo prie artimiausio namelio ir pasibeldė. Po nameliu, 
ant gražaus kilimo, stovėjo penkios poros įvairaus dydžio nunešiotų 
sportbačių. 

— Jonai? - garsiai pašaukė Erikas ir vėl pabeldė. 

Namelis šiek tiek sulingavo ir netrukus duris atidarė senyvas vy- 
ras kataraktos aptrauktomis akimis. Už jo ant čiužinio sėdėjo vaikas. 
Šalia jo ant grindų miegojo visiškai apsirengusi moteris su kepure ir 
žieminiu paltu. 

— Jonai, - pusbalsiu pašaukė Erikas. 

Staiga už jo atsirado stambus vyras, vilkintis mundurą su pamu- 
šalu, ir laužyta švedų kalba paklausė, ko jam reikia. 

— Ieškau draugo, jo vardas Jonas Lina. 

— Mes nenorime problemų, - pasakė vyras. Nekrustelėjo nė vie- 
nas jo veido raumenėlis. 

— Gerai, — tarė Erikas, nuėjo prie antro namelio ir pasibeldė. Du- 
rys buvo nusėtos apvalių deginimo žymių, lyg kažkas būtų gesinęs 
cigaretes. 

Duris atsargiai pravėrė jauna moteris su akiniais. Ji vilkėjo storą 


megztinį ir nukarusias sportines kelnes, kurių keliai buvo drėgni. 
gztinį ų g 


— Ieškau sergančio draugo. 

— Next house“, - išsigandusi sušnabždėjo ji. 

Prie Eriko priėjo pavargęs vaikas ir bakstelėjo plastikiniu kroko- 
dilu. 

Perlipęs du ant žemės gulinčius ramentus Erikas priėjo prie tre- 
čiojo namelio. Išdaužyti langai buvo uždengti kartono lakštais. 

"Tamsoje tarp medžių stovėjo pavargęs, nesiskutęs vyras. Jo lūpose 
žybčiojo cigaretė. 

Erikas pasibeldė, bet niekas neatsiliepė, tad duris atsidarė pats. 
Įėjęs radijo laikrodžio šviesoje išvydo savo draugą. Jonas Lina gulėjo 
ant drėgno čiužinio, po galva pasikišęs sulankstytą antklodę. Šalia 
jo sėdėjo sena moteris nedėvėta striuke ir mėgino šaukštu sugirdyti 
jam vandens. 

— Jonai, - tarė jis tyliai. 

Erikui lipant į namelį sugirgždėjo grindys, plastikiniame bakelyje 
suteliuškavo vanduo. Kilimas buvo sušlapęs nuo lietaus. Tvyrojo sti- 
prus šlapių audinių ir cigarečių dūmų kvapas. 

Ant kartonu uždengtų langų kabojo pilkai mėlynos medžiagos 
atraižos. Erikui einant gilyn, ant sienos susiūbavo kryžius. 

Jono veidas sulysęs, apžėlęs žila barzda, jo krūtinė nenatūraliai 
įdubusi, akių baltymai pageltę, o žvilgsnis toks vangus, jog Erikas 
nebuvo įsitikinęs, ar Jonas yra sąmoningas. 

— Dabar aš tau suleisiu vaistų, o paskui mes išeisime, —- pasakė 
Erikas, statydamas savo krepšį ant grindų. 

Jonas nejudėjo, kai Erikas atitraukė jo rankovę, dezinfekavo vata, 
surado veną ir suleido benzilpenicilino ir aminoglikozido tirpalo“. 


* (Angl.) Kitas namas. 
** Antibiotikai. 

— Ar gali atsistoti? — paklausė jis, priklijuodamas vatą alkūnės 
linkyje. 

Jonas kilstelėjo galvą ir sausai sukosėjo. Erikui padedant jis atsirė- 
mė ant vieno kelio. Grindimis nuriedėjo skardinė. Jonas vėl sukosėjo 
ir parodė į moterį, mėgindamas kažką pasakyti. 

— Aš negirdžiu, - pasakė Erikas. 

— Krinai reikia sumokėti, - sušvokštė Jonas stodamasis. - Ji... pa- 
dėjo man. 

Erikas linktelėjo ir išsitraukęs piniginę padavė moteriai penkis 
šimtus kronų. Ta linktelėjo ir nusišypsojo suspaustomis lūpomis. 

Erikas atidarė duris ir padėjo Jonui nulipti laiptais. Jiems duris 
palaikė lauke stovėjęs plikagalvis vyras susiglamžiusiu kostiumu. 

— Ačiū, - padėkojo Erikas. 

Iš kitos pusės link jų ėjo šviesiaplaukis vyras juoda, blizgančia 
striuke. Jis kažką slėpė už nugaros. 

Šalia kito namelio stovėjo dar vienas vyras su suodinu puodu ran- 
koje. Jis vilkėjo džinsais ir džinsine striuke, rankos buvo tamsios nuo 
ištatuiruotų runų. 

- Jūsų puikus automobilis, — šūktelėjo jis šypsodamasis. 

Erikas ir Jonas pasuko link aikštelės, bet blondinas pastojo kelią. 

— Reikia susimokėti nuomą, - pareikalavo jis. 

— Aš jau sumokėjau, - pasakė Erikas. 

Plikis kažką šūktelėjo į namelio pusę, senoji išėjo į tarpdurį ir pa- 
rodė ką tik gautus pinigus. Vyras išpešė banknotą jai iš rankos, suir- 
zęs kažką burbtelėjo ir spjovė į ją. 

— Visi, kurie čia yra, turi susimokėti, - paaiškino blondinas, rody- 
damas geležinį strypą rankoje. 

Erikas pritardamas sumurmėjo ir pagalvojo, kad geriau bus tie- 
siog nusigauti iki automobilio. Tačiau Jonas sustojo. 


— Atiduok jai pinigus, - liepė jis rodydamas į plikį. 


— Nameliai mano, - pareiškė blondinas. — Čia viskas mano, kie- 
kvienas čiužinys ir sumautas puodas. 

— Aš kalbu ne su tavimi, - pasakė Jonas ir sukosėjo į alkūnę. 

- Jonai, neverta, - sušnabždėjo Erikas, jausdamas, kad širdis dau- 
ŽOSi. 

— Po velnių, mes su jais turime sutartį, - šūktelėjo tatuiruotasis. 

— Erikai, sėsk į automobilį, - liepė Jonas ir nušlubavo link blon- 
dino. 

— Dabar kainuos dar daugiau, - pareiškė tas. 

— Aš dar turiu šiek tiek pinigų, - pasakė traukdamas piniginę 
Erikas. 

— Nereikia, - tarė Jonas. 

Erikas padavė blondinui dar kelis banknotus. 

— Dar trūksta, - pareikalavo tas. 

— "Tu viską grąžinsi, — pasakė nusilpęs Jonas blondinui. 

— Tai tik pinigai, - skubiai įsiterpė Erikas, atiduodamas paskuti- 
nius banknotus. 

— Ne, Krinai, - pasakė Jonas. 

— Bėkit namo ir pasislėpkit, kol mes nepersigalvojome, - šypso- 


damasis pagrasino blondinas, rodydamas į juos strypu. 

JONAS STOVĖJO NEJUDĖDAMAS, apglėbęs save rankomis ir 
šiek tiek pasviręs į priekį. Jis matė, kad blondinas tvirčiau suėmė 
strypą ir pasitraukė į šoną. Plikis nusivilko švarką ir pakabino jį ant 
plastikinės kėdės. 

Jonas lėtai pakėlė galvą ir pažvelgė jam į akis. 

— Grąžink Krinai pinigus, - griežtai pakartojo jis. 

Plikis nustebęs išsišiepė ir žengė į šoną, slėpdamasis prieblandoje. 
Caktelėjo sulankstomas peilis. 

— Jei dabar nenumesi peilio ant žemės, aš tave sužeisiu, - įspėjo 
Jonas savo liūdnu suomišku akcentu ir žengė link jo. 

Plikis pasilenkė ir pasitraukė į šoną, suspaudęs peilį klasikiniu 
būdu - kaip kūjį — ir ištiesęs ranką pamėgino kelis kartus smogti. 

— Saugokis, - įspėjo Jonas ir kostelėjo. 

Aštrus peilis blizgėjo menkoje šviesoje. Jonas nepaleido ašmenų 
iš akių, mėgindamas numatyti neritmiškus vyro judesius. 

— Nori mirti? - alsuodamas išspaudė vyras. 

— Aš atrodau lėtas, bet atimsiu peilį ir nulaušiu tau ranką prie 
alkūnės... o jeigu negulėsi, perdursiu dešinį plautį. 

— Nudurk jį, suomi, - šūktelėjo blondinas. - Nudurk. 

— Tave paguldysiu iškart po jo, kai atimsiu peilį, - įspėjo Jonas ir 
svirduliuodamas užlipo ant surūdijusio dviračio. 

Plikis netikėtai mostelėjo iš šono ir perrėžė Jonui plaštakos viršų. 
Ištryško kraujas. 


Blondinas pasitraukė atatupstas ir įsitempęs nusišypsojo. 


Jonas nusibraukė kraują į kelnes. Plikis blondinui kažką šūktelė- 
jo. Kažkuriame iš namelių pravirko kūdikis. 

Blondinas užėjo Jonui už nugaros. Tas jį pastebėjo, bet buvo per 
silpnas, kad spėtų pasitraukti. 

Kai Jonas dirstelėjo per petį, plikis puolė. Jis taikėsi žemai, į inks- 
tus. Balti ašmenys šovė priekin tarsi driežo liežuvis. 

Viskas įvyko greitai, kūnas prisiminė visus judesius. Jonas visai 
negalvojo, tik automatiškai nustūmė ranką į šoną, pagavo ją ir pirš- 
tais suspaudė šaltus vyro krumplius. 

Žaibiškai automato tikslumu atliekamas judesys po judesio. Jo- 
nas sulenkė vyro riešą, kitą savo ranką pakišo po jo alkūne ir trūkte- 
lėjo aukštyn. 

Lūžtanti alkūnė pokštelėjo tarsi šaka, užminta po giliu sniegu. 
Per raiščius ir kūno audinius išlindo stipinkaulio atplaišos, ant pur- 
vino kibiro užtiško kraujo. Vyras klykdamas susmuko ant kelių ir 
susirietė ant Žemės. 

— Už tavęs! — sušuko Erikas. 

Jonas atsigręžė, bet staiga užėjo svaigulys ir jis įlipo į balą. Atrodė, 
kad pušų viršūnės plaukia dangumi. Vis dėlto jam pavyko atgauti 
pusiausvyrą. 

Jis pasuko peilį tarp pirštų, suėmė už rankenos ir artindamasis 
link blondino paslėpė už nugaros. 

— Eik velniop! - suriko vyras, mosikuodamas strypu. 

Jonas žengė tiesiai link jo, priėmė smūgį petimi, brūkštelėjo vyrui 
per kaktą ir vožė ranka iš apačios tiesiai į pažastį, šitaip išmušdamas 
petį iš sąnario. Strypas barškėdamas nukrito ant žvyro. 

Gaudydamas kvapą blondinas suspaudė žastą ir pasitraukė ata- 
tupstas, bet nieko nematydamas dėl akis užliejusio kraujo nukrito 


ant malkų krūvos ir liko tysoti ant nugaros. 

Vyras su puodu dingo tamsoje už barakų. Jonas priėjo prie gulin- 
čiųjų ir tankiai alsuodamas paėmė iš jų pinigus. 

Paskui pasibeldė į namelio duris ir atsirėmė į staktą, kad nenu- 
griūtų. Pribėgęs Erikas prilaikė jį, kad nenukristų. 

— Atiduok pinigus Krinai, - alsuodamas paprašė Jonas ir atsisėdo 
ant laiptų. 

Erikas atidarė namelio duris. Moteris tūnojo kampe, prieblando- 
je. Pagavęs jos žvilgsnį parodė, kad pinigus padeda po kilimu. 

Jonas susileido ant žolės ir atrėmė galvą į betoninį blokelį, kuriuo 
buvo paremtas namelis. 

Iš už pirmojo namelio išlindo tatuiruotasis ir pasuko link jų dide- 
liais žingsniais su šratiniu šautuvu rankoje. 

Supratęs, kad Jonas neturės jėgų bėgti, ėmė šliaužti po nameliu, 
mėgindamas įsitempti ir Joną. 

— Pamėgink man padėti, - sušnabždėjo jis komisarui. 

Atsispirdamas pamažu palindo ir Jonas. Po jo striuke grikšėjo 
žvyras. Šalia pasigirdo žingsniai. 

Vyras su šautuvu atidarė namelį ir suriko ant senosios moters. 
Jam įlipus vidun, virš Jono ir Eriko subildėjo grindys. 

— Šliaužiam, — sušnabždėjo Erikas ir ėmė ropoti gilyn, bet susi- 
daužė galvą į lovelį, dengiantį kabelius. 

Jonas šliaužė iš paskos, bet jo striukė užkibo už skersinio. Išropo- 
jęs į kitą pusę Erikas pasislėpė dilgėlėse. 

Gulėdamas Jonas matė, kad tatuiruotasis išlipo iš namelio. 

Pasigirdo balsai. Staiga vyras pasilenkė ir atsirėmęs į žemę ranko- 
mis pažvelgė tiesiai į gulintį Joną. 

— Nušauk juos! — šūktelėjo blondinas. 

Mėgindamas išsilaisvinti Jonas pasimuistė taip, kad subraškėjo 


striukės siūlės. Tatuiruotasis pasuko aplink namelį per brūzgynus. 

Erikas skubiai vėl palindo po nameliu, prišliaužė prie Jono ir at- 
kabino striukę. 

Juodu nusirideno į kitą pusę, nušliaužė tarp betoninių blokelių 
ir sulindo į piktžoles. Nuvertę surūdijusį skardos lakštą, sugulė šalia 
pašiūrės. 

Vyras apėjo namelį, slystelėjo ant žvyro, pakėlė šautuvą ir nusi- 
taikė. 

Erikas patraukė Joną iš šūvio linijos. 

Vyras sekė juos iškėlęs ginklą. Jonas su Eriku susigūžė už spintelės 
tarp dviejų medžių. 

Nugriaudėjo šūvis. Į orą išlėkė stirta ant spintelės stovėjusių lėkš- 
čių. Ant judviejų pažiro šukės. 

Tarp medžių aidėjo šūksniai ir balsai. Erikas nusitempė Joną už 
pašiūrės. Tatuiruotasis iš paskos. Po jo batais grikšėjo keramikos šu- 
kės. Vyras ištraukė tūtą ir įstūmė naują šovinį. 

Vedant Joną per mišką Eriko kojos drebėjo. Juodu skubiai žings- 
niavo nelygia žeme, braudamiesi pro tankų eglyną, braižomi spy- 
gliuotų šakų. 

Jono nugara tekėjo prakaitas, skausmas varstė klubus, jis nebe- 
jautė vienos pėdos. Akyse liejosi. Kūną užliedavo tai karščio bangos, 
viena po kitos, tai ledinis šaltis, stingdantis gyslas ir verčiantis dre- 
bėti. 

Eidamas tamsia pamiške link automobilio Erikas tvirtai laikė jį 
už dilbio. Tarp medžių mirgėjo kišeninių žibintuvėlių šviesos. Apie 
dešimt imigrantų jau buvo nuginklavę tatuiruotąjį ir dabar pykosi. 

Prieš išeidamas su Eriku į aikštelę, Jonas turėjo pailsėti. 

Kojos nebelaikė. Jis beveik įgriuvo ant priekinės sėdynės ir užsi- 
merkė. Kosulys degino plaučius. 

Erikas apibėgo automobilį, įsėdo ir užrakino duris kaip tik tą aki- 
mirką, kai kažkas smogė į priekinį stiklą. Automobilio žibintų švie- 

soje jis išvydo blondiną kruvinu veidu. Kai tas vėl užsimojo sunkia 
šaka, Erikas užvedė automobilį ir paspaudė greičio pedalą. Priekinis 
ratas prasisuko griovyje, žerdamas po automobiliu žvyrą ir smulkius 
akmenis. 

Po dar vieno smūgio į langą nulūžo šoninis veidrodėlis ir pakibo 
ant laidų, bet jie pagaliau išvažiavo į kelią. Už miškelio jau girdėjosi 


policijos ekipažų sirenos. 

KAD UŽMIGTŲ, naktį Erikas išgėrė dvigubą dozę tablečių, bet vis 
tiek atsibudo anksti ir atsikėlė su pirmaisiais spinduliais. Jam atrodė, 
kad vakar prieš važiuodamas į Karsudeną ant kėdės buvo pasika- 
binęs mėlynus marškinius, bet dabar negalėjo jų rasti, todėl turėjo 
grįžti į drabužinę pasiimti kitų. 

Trys paskutinės žmogžudystės priminė aną senąją, bet Rokis 
buvo užrakintas. Policininkė mano, kad jis turėjo bendrininką, 
mokinį, kuris dėl kažkokios priežasties vėl ėmėsi to paties. Erikas 
išsiaiškins, ką Rokis prisimena, ir paklaus jo apie purvinąjį pamoks- 
lininką. 

Kai išėjo iš namų, Jonas vis dar miegojo svečių kambaryje. Erikas 
pritvirtino šoninį veidrodį lipnia juosta ir išvažiavo. 

Pakeliui aplenkė priekabą su žirgu. Paskui prisiminė, kaip padė- 
jo Jonui nusirengti, įlipti į dušą, o tada paguldė į lovą svečių kam- 
baryje. 

Plaudamas peiliu įpjautą plaštaką, sukruvino visą rankšluostį, 
paskui suklijavo žaizdos kraštus. Jonas visą laiką išliko sąmoningas 
ir ramiai žiūrėjo į jį. Erikas suleido jam į raumenis skiepų nuo stabli- 
gės, tada penicilino į veną, privertė jį atsigerti vandens, nuryti karštį 
mažinančių vaistų, o tada apžiūrėjo sužalotą klubą. Dėl senos trau- 
mos prasidėjo kraujavimas; kraujas nutekėjo poodžiu žemyn koja. 
Niekas nelūžę. Erikas suleido kortizono virš šlaunikaulio kaklelio 


ir paguldė į lovą. 

Grįždamas iš Karsudeno ligoninės užsuks į vaistinę nupirkti To- 
piramat“ tablečių nuo Jono klasterinių galvos skausmų. 

Keliuose buvo ramu. Pravažiavus Katrineholmą ir artėjant prie 
didžiojo komplekso vis dar buvo ankstyvas rytas. 

Kasijas stovėjo ant laiptų prie registratūros ir kratė savo pypkę. 
Erikui artinantis taku, jis ištiesė ranką pasisveikinti. 

— Atlikome keletą neurologinių tyrimų, — pranešė jis judviem 
einant link niūrių plytinių pastatų. - Tai ne mano sritis, tačiau eks- 
pertai mano, kad operuoti negalima, kad smegenų audiniai pažeisti 
negrįžtamai... Jis gyvens, tačiau turės susitaikyti su sąmonės užtemi- 
mais ir užplūstančiais atminties fragmentais. 

Po vizitacijos D 4 skyriuje juos pasitiko dieninės pamainos slaugė 
su juoko raukšlelėmis akių kampučiuose. 

- Rokis Šiurklundas laukia jūsų ramybės kambaryje, - pranešė ji 
paspaudusi ranką Erikui. 

Nesvarbu, kas paaiškės per šį susitikimą, - dabar Erikas galės pa- 
pasakoti komisarei apie purvinąjį pamokslininką, vyrą, kuriam Ro- 
kis bandė suversti kaltę jau prieš devynerius metus. 

Jie sustojo ir Kasijas paaiškino slaugei, kad ji turės laukti prie ra- 
mybės kambario, o paskui palydėti Eriką atgal. 

Erikas praskleidė karoliukų užuolaidą ir įžengė vidun. Rokis 
sėdėjo vidury vienos sofos, rankas pasidėjęs ant jos atlošo krašto — 
buvo panašus į nukryžiuotąjį. Ant žemo staliuko priešais jį buvo pa- 
dėtas kavos puodelis ir bandelė su cinamonu. Iš dviejų garsiakalbių, 
pritvirtintų prie sienos, sklido rami klasikinė muzika. 

Rokis pasikasė pakaušį į sieną ir visiškai ramus pažvelgė į Eriką. 

- Šiandien be cigarečių? — paklausė jis po ilgokos pauzės. 


* Topiramat - topiramatas, juo gydoma epilepsija ir traukuliai, naudojamas mi- 
greninių galvos skausmų prevencijai. 

— Galiu parūpinti. 

— Geriau duokite man plokštelę Mogadon, - pasakė Rokis ir nu- 
braukė plaukus už ausies. 

— Mogadono? 

— Ir Jėzus atleis jums jūsų kaltes. 

— Galiu pakalbėti su atsakinguoju gydytoju... 

- Juk jūs gyvas mogadonu, - pertraukė Rokis. - O gal rohypno- 
liu? 

Pagraibęs vidinėje kišenėje Erikas atidavė jam visą plokštelę. Ro- 
kis išspaudė vieną kapsulę ir nurijo niekuo neužsigerdamas. 

— Praėjusį kartą klausiau jūsų apie vieną žmogų, jūsų kolegą, — 
priminė Erikas, sėsdamasis ant fotelio. 

— Aš neturiu jokių kolegų, - niūriai atsakė Rokis. - Nes Dievas 
pametė mane pakeliui... ir negrįžo ieškoti. 

Jis perkėlė baltą plastikinį puodelį ir smiliumi prispaudė perlinio 
cukraus kruopelę. 

— Ar prisimenate, kad per žmogžudystę turėjote bendrininką? 

— Kodėl klausiate? 

— Kalbėjomės apie tai praeitą kartą. 

— Ar sakiau, kad turėjau bendrininką? 

— Taip, - sumelavo Erikas. 

Rokis užsimerkė ir lėtai linktelėjo. 

— Žinote... Aš negaliu pasitikėti savo atmintimi, — pasakė jis ir 
atsimerkė. — Kartais atsibundu naktį ir prisimenu dieną prieš dvi- 
dešimt metų, tada viską užsirašau, bet kai skaitau po savaitės, viskas 
atrodo kaip fantazija, lyg to niekada nebūtų įvykę... o aš nežinau... 
Tas pat su trumpąja atmintimi - gali pradingti visas pusdienis, nors 
Išgėriau vaistus, žaidžiau biliardą, plūdausi su keliais idiotais, valgiau 


kotletą... 

— Jūs neatsakėte, ar turėjote bendrininką, kai nužudėte Rebeką. 

— Man nusispjaut. Sakote, kad čia buvote, bet aš niekada nebuvau 
jūsų sutikęs... 

— O man atrodo, kad prisimenate, kad aš čia jau lankiausi. 

— Manote? 

— Ir dar manau, kad kartais meluojate. 

— Sakote, kad aš meluoju? 

- Jūs ką-tik užsiminėte apie cigaretes, kurių gavote praeitą kartą. 

— Tik norėjau patikrinti, ar susivoksite, — atsakė Rokis šypsoda- 
masis. 

— Tai ką prisimenate? 

— Kodėl turėčiau atsakyti? - paklausė jis, gurkštelėjo kavos ir ap- 
silaižė lūpas. 

- Jūsų bendrininkas pradėjo žudyti pats. 

— Tokiu atveju — taip jums ir reikia, - sumurmėjo Rokis ir staiga 
ėmė drebėti. 

Puodelis iškrito iš rankos ant grindų, išsitaškė paskutinė kava. 
Vyro smakras ėmė virpčioti, akys užvirto, vokai užsimerkė ir ėmė 
trūkčioti. Epilepsijos priepuolis truko tik kelias sekundes. Tada vy- 
ras vėl išsitiesė, nusišluostė burną, pakėlė galvą ir, regis, suvokė, kas 
atsitiko. 

— Anksčiau pasakojote apie pamokslininką, - priminė Erikas. 

— Rebeką Hanson nužudžiau vienas, - tyliai ištarė Rokis. 

— O kas yra „purvinasis pamokslininkas“? 

— Koks skirtumas? 

— Tiesiog pasakykite tiesą. 

— Kas man iš to? 

— Ko norėtumėte? 


— Gryno heroino, - pasakė Rokis, žiūrėdamas Erikui į akis. 

— Jei padėsite, gausite laisvadienių. 

— Vis tiek nieko neprisimenu, viskas išnyko, tai beprasmiška. 

Sėdėdamas minkštame fotelyje Erikas pasilenkė į priekį. 

— Galiu padėti prisiminti, - pasiūlė jis galiausiai. 

— Man niekas negali padėti. 

— Neurologiškai - ne. Bet aš galiu padėti prisiminti, kas atsitiko. 

— Kaip? | 

— Užhipnotizuosiu. 

Rokis sėdėjo nejudėdamas, prisimerkęs, pakaušį atrėmęs į sieną. 
Jo lūpos buvo kiek papūstos. 

— Noriu pasakyti, kad hipnozė nėra koks nors keistas dalykas. Tai 
tik sąmonės lygis, kurį žmogus pasiekia būdamas labai giliai atsipa- 
laidavęs, - pradėjo aiškinti Erikas. 

— Aš skaitau žurnalą Cortex ir prisimenu ilgą straipsnį apie neu- 


ropsichologiją ir hipnozę, - pareiškė Rokis numodamas ranka. 

JUODU NUĖJO Į ROKIO KAMBAR|Į, užsidarė duris ir prigesino 
šviesą. Blyški lemputė atsispindėjo Playboy plakate. Erikas pastatė 
kameros stovą, nustatė kameros filmavimo kampą ir ryškumą, pa- 
kreipė mikrofoną. 

Raudona lemputė rodė, kad vyksta filmavimas. 

Šiurklundas sėdėjo ant kėdės. Jo pečiai atpalaiduoti, apvalūs kaip 
lokio, galva nukarusi. Jis iškart nugrimzdo į gilų atsipalaidavimą ir 
gerai pasidavė indukcijai. 

Tikras ekspertas yra ne tas, kuris išmano praktinę hipnozę, o tas, 
kuris jaučia tikslų atsipalaidavimo gylį ir gali pacientą įtikinti maksi- 
maliai atpalaiduoti smegenis, bet tuo pat metu gebėti atskirti tikrus 
prisiminimus nuo sapnų. 

Erikas stovėjo už Rokio kiek pasitraukęs į šoną ir lėtai skaičiavo 
atgaline tvarka, ruošdamas Rokį priimti atsiminimus. 

— Du šimtai dvylika, — ištarė jis monotoniškai. - Du šimtai vie- 
nuolika... Netrukus būsi prie Rebekos Hanson namo... 

Kai pacientas atsiduria gilioje hipnozėje, ir pats hipnotizuotojas 
dažnai patiria tam tikrą transą. Tai vadinama hipnozės rezonansu. 

Erikui būtina atskirti visiškai sągmoningą „aš“ ir aiškiai stebintįjį 
saŠ7. 

Jo asmeninio transo stebintysis „aš“ visada atsiduria po vandeniu. 
Šitaip hipnozinį atsipalaidavimą įsivaizdavo pars Erikas. 

Grąžindamas pacientus į prisiminimus Erikas panyra į šiltą jūrą, 


leisdamasis palei stačias uolas arba koralus. 

Tai padeda jam aiškiai stebėti paciento hipnozės eigą ir tuo pat 
metu išlaikyti saugų atstumą. 

— Aštuoniasdešimt aštuoni, aštuoniasdešimt septyni, aštuonias- 
dešimt šeši, - monotoniškai skaičiavo Erikas. - Egzistuoja tik mano 
balsas ir tavo noras jo klausytis... Su kiekvienu skaičiumi tu dar la- 
biau atsipalaiduoji... tau vis ramiau ir ramiau... aštuoniasdešimt pen- 
ki, aštuoniasdešimt keturi... čia nėra jokio pavojaus, jokios grėsmės... 

Skaičiuodamas Erikas niro kartu su Rokiu į keistą rožinį van- 
denį. Jie leidosi palei inkaro grandinę. Surūdijusios grandys buvo 
pilnos dumblių draiskanų. Virš jų matėsi didelio laivo dugnas, prie 
sidabrinio paviršiaus — stovintys sraigtai. 

Juodu grimzdo. 

Rokio akys užmerktos, iš barzdos kilo oro burbuliukai. Rankos 
nuleistos palei šonus, bet drabužius judina vanduo. 

— Penkiasdešimt vienas, penkiasdešimt, keturiasdešimt devyni... 

Iš violetinės tamsos kyšojo didžiulio povandeninio kalno viršū- 
nė, pilkai juoda, tarsi pelenų kalnas. 

Rokis pakėlė galvą ir pamėgino pažiūrėti, bet subolavo tik jo akių 
baltymai. Burna prasivėrė, o akys vėl užsimerkė. Grimztant siūravo 
jo plaukai, iš šnervių kilo burbuliukai. 

— Vienuolika, dešimt, devyni... Kai liepsiu, tu papasakosi, ką ti- 
krai prisimeni apie Rebeką Hanson... 

Grimzdamas vandenyje Erikas stebėjo Rokį, sėdintį ant kėdės 
kambaryje. Iš burnos jam nutįso seilės. Baltų Rokio marškinėlių pa- 
žastys buvo suplyšusios. 

— "Trys, du, vienas... Dabar tu atsimerki ir matai Rebeką Hanson 
tokią, kokia ji buvo paskutinį kartą... 

Rokis stovėjo priešais Eriką ant povandeninio kalno viršūnės. 


Drabužiai siūravo judinami švelnios jūros srovės, banguojantys 

plaukai buvo panašūs į lėtas liepsnas. Vyrui prasižiojus ir burnos pa- 
biro ir aukštyn veidu ėmė kilti dideli oro burbulai. 

— Papasakok, ką matai, - paprašė Erikas visiškai ramiai. 

— Matau ją... Stoviu sode už namo... Per altanos duris matau, kad 
ji sėdi ant sofos ir žiūri televizorių. Juda virbalai, šalia jos šlaunies 
nuo judesių kruta mėlynų siūlų kamuoliukas... Ji sakė, kad nenori 
manęs matyti, bet manau, kad ji vis tiek praskės šlaunis. 

— Kas vyksta? 

— Aš beldžiu į stiklines duris, ji nusiima akinius ir įsileidžia 
mane... Ji sako, kad turi eiti miegoti, nes rytoj įprasta darbo diena... 
bet jei noriu, galiu pernakvoti... 

Erikas jo nepertraukė, laukė kito atminties fragmento, kad anas 
susijungtų su kitu. 

— Atsisėdu ant sofos ir imu knebinėti jos vėrinį... Ant grindų 
mėtosi senas rašto pavyzdys iš žurnalo Šeimininkė... Rebeka padeda 
mezginį ant stalo, o aš įkišu ranką jai tarp šlaunų, bet ji pasitraukia, 
sako, kad nenori... bet aš vėl atsmaukiu naktinius... 

Rokis sunkiai kvėpuoja. 

— Ji priešinasi, bet žinau, kad ji persigalvojo — iš akių matau, kad 
dabar pati nori... Aš bučiuoju ją ir įkišu ranką tarp kojų. 

Vyras nusišypsojo, bet paskui surimtėja. 

— Ji sako, kad eitume į miegamąjį. Aš įkišau jai į burną pirštą, ji 
ėmė čiulpti, o paskui... Lauke. 

Rokis nutilo, jo akys išsiplėtė. 

— Lauke kažkas yra! Aš mačiau veidą. Per langą kažkas žiūrėjo. 

— Prie namo? - paklausė Erikas. 

— Ten buvo veidas. Prieinu prie stiklinių durų, bet nieko nema- 
tau... Tamsu, lange atsispindi kambarys... ir tada pajuntu, kad už 


manęs kažkas stovi... aš apsisuku pasiruošęs smogti, bet ten tik Re- 

beka... Ji išsigąsta ir liepia man eiti namo... Ji tikrai to nori ir aš einu į 
prieškambarį, ir pasiimu visus jos pinigus iš rankinės, ir... 

Šiurklundas nutilo, jo kvėpavimas pasunkėjo. Biolaukas kamba- 
ryje pasikeitė, Erikas pajuto lėtai artėjantį pavojų. 

— Roki, aš noriu, kad tu dar pasiliktum pas Rebeką. Tas pats va- 
karas, tu jos namuose ir... 

— Aš nuėjau į „Zoną“, - pertraukė jis vangiu balsu. 

— Nori pasakyti - vėliau vakare? 

— Man nusišvilpt į striptizo šokėjas didžiojoje scenoje, - sušnabž- 
dėjo jis. - Man nusišvilpt į narkotikų prekeivius, nes aš ieškau... 

— Grįžti pas Rebeką? 

— Ne, mes užsidarėme neįgaliųjų tualete, kad mums niekas ne- 
trukdytų. 

— Apie ką kalbi? 

— Savo merginą... kurią myliu. Tiną, kuri... Ji čiulpia man be pre- 
zervatyvo, jai tas nerūpi, nes dabar ji skuba, visa šlapia nuo prakaito. 

Erikas pagalvojo, ar nevertų pažadinti jo iš hipnozės, nes buvo 
aišku, kad jis šokinėja per prisiminimus per greitai. Hipnotizuotojas 
jau nebuvo įsitikinęs, ar galės išlaikyti tinkamą hipnozės lygį. 

— Tina kosėja palinkusi virš praustuvės ir veidrodyje spokso į 
mane išsigandusi... Aš žinau, kad ji sumautai jaučiasi, bet... 

— Ar Tina yra tavo bendrininkė? - paklausė Erikas ir dirstelėjo į 
atvirą Rokio veidą. 

— Povelnių, jie man skolingi šimtą tūkstančių. Kitą savaitę atgau- 
siu, — sumurmėjo jis. — O dabar galiu sau leisti tik... sumautą rudą 
bjaurastį ir turiu ištirpdyti rūgštyje, kad galėčiau susistumti. 

Rokis ėmė neramiai purtyti galvą, jo kvėpavimas pasidarė trūk- 
čiojantis. 

— Čia nepavojinga, — kaip galėdamas ramiau pasakė Erikas. - Tu 


Visiškai saugus ir gali pasakoti, kas vyksta. 

Rokio kūnas vėl šiek tiek atsipalaidavo, bet veidas buvo išprakai- 
tavęs ir susiraukęs. 

— Aš lieku sėdėti, leidžiu jai paimti šaukštą... Malonumo bangos 
jau atslūgo, bet jaučiuosi žiauriai gerai ir pradedu snausti. Matau, 
kad ji užveržia alkūnės linkį su laidu... Adapteris sukasi ir susipai- 
nioja, ji negali jo nuimti... Aš per daug atsijungęs, kad galėčiau jai 
padėti. Girdžiu, kad ji beveik verkdama prašo pagalbos... 

Rokis tyliai suinkštė. Kambarį užgulė įtampa. 

— Kas vyksta dabar? 

— Durys atsidaro. Tai tas velnias, kuris atkrapštė spyną... Aš užsi- 
merkiu, turiu pailsėti, bet suvokiu, kad pamokslininkas mane sura- 
do... 

— Iš kur žinai? 

— Užuodžiu bjaurų pridvisusio heroino kvapą. Tai abstinencija, 
atsiduoda mineraline medžiaga, kaip žuvų atliekos... 

Rokis vėl papurtė galvą ir ėmė kvėpuoti per tankiai. Erikas vėl 
pagalvojo, kad turėtų pažadinti jį iš hipnozės, bet to nedaro. 

— Kas vyksta? - sušnabždėjo jis. 

— Aš atsimerkiu. Pamokslininkas atrodo siaubingai. Turbūt su- 
sirgo hepatitu, nes akys visiškai geltonos... Jis įtraukia snarglį ir staiga 
ima kalbėti plonu balsu. 

Rokis Šiurklundas ėmė tankiai kvėpuoti, sukiotis ant kėdės ir ne- 
rimastingai kriokti tarp žodžių. 

— Pamokslininkas prieina prie Tinos... Ji jau susišvirkštusi, bet 
nesugeba nusiimti laido... Viešpatie Dieve, gelbėk mano sielą, Vieš- 
patie Dieve... 

— Roki, aš pradėsiu tave žadinti ir... 

— Pamokslininkas paima mačetę... Garsas toks, kaip smeigiant 
kastuvą į molį... 


Vyras ėmė žiaukčioti, gaudyti orą, bet kalba toliau. 

— Pamokslininkas nukirto jai ranką prie peties, atleido užveržtą 
laidą ir ėmė gerti... 

— Dabar klausykis mano balso. 

— „kraują iš rankos... o Tina ant grindų baigia nukraujuoti... 
Viešpatie Dieve... Dieve... 

— Trys, du, vienas... dabar tu esi virš neįgaliųjų tualeto, aukštai 
virš jo ir tai, ką matai, yra nepavojinga... 

— Dieve, - pravirko Rokis ir nusvarino galvą. 

— Tu lieki giliai atsipalaidavęs... Pasakyk man, kas iš to, ką papasa- 
kojai, yra sapnai... Juk tu vartojai narkotikus ir sapnuoji košmarus... 
Žiūri į save iš viršaus, tu ant grindų. Kas vyksta iš tikrųjų? 

— Nežinau, - lėtai iškošia vyras. 

— Kasjis? 

— Pamokslininko veidas kruvinas... Jis rodo polaroidinę Rebekos 
nuotrauką... kaip ir Tinos aną savaitę ir... 

Šiurkštus Rokio balsas dingo, bet lūpos kurį laiką dar judėjo. Jis 
palenkė savo didelę galvą į šoną ir pažvelgė į Eriką lyg kiaurai, nieko 
nematydamas. 

— Neišgirdau, ką pasakei. 

— Tai mano kaltė... turėčiau išsiplėšti akį, jeigu ji mane klaidina. 
Geriau jau netekti akies, negu matyti tai. 

Rokis pamėgino atsikelti, bet Erikas švelniai sulaikė jį ranka 
spausdamas petį ir pajuto, kad didžiulis kūnas virpa, dreba iš baimės. 

— Tu dabar visiškai atsipalaidavęs, - pasakė Erikas. Jo nugara 
žliaugė prakaitas. — Bet noriu, kad prieš pabusdamas pažvelgtum 
tiesiai į pamokslininką ir... papasakotum, ką matai. 

— Aš guliu ant grindų ir matau aulinius... užuodžiu kraują... už- 
simerkiu. 

— Truputį grįžk. 


— Nebeturiu jėgų, - suniurzgė Rokis ir ėmė busti iš hipnozės. 

— Pabūk dar minutėlę... Nieko pavojinga, tu atsipalaidavęs, pasa- 
kok man apie pirmą kartą, kai pamatei pamokslininką. 

— Bažnyčioje... 

Jis trumpam atsimerkė, vėl užsimerkė ir saumurmėjo kažką nesu- 
prantama. 

— Papasakok apie bažnyčią. Kas vyksta? 

— Nežinau, - kvėptelėjo vyras. - Pamokslo nėra... 

— Ką matai? 

- Jis užsitepęs kosmetikos ant barzdos šerių... o rankos taip žiau- 
riai subadytos, kad... 

Rokis pamėgino atsistoti, tačiau kėdė nugriuvo, o jis tėškėsi ant 


grindų, susidauždamas pakaušį. 

ROKIS PASIVERTĖ ANT ŠONO. Erikas padėjo jam atsistoti. Vyras 
ištiesė nugarą, ranka persibraukė burną ir nustūmęs Eriką nukėblino 
prie lango ir pažvelgė į lauką pro vertikalias grotas. 

— Ar ką nors prisimenate iš hipnozės? - paklausė Erikas, pakel- 
damas kėdę. 

Rokis atsisuko ir įsistebeilijo. 

— Ar buvau juokingas? 

— Jūs vėl daug kalbėjote apie pamokslininką. Iš tikrųjų žinote, 
kuo jis vardu, ar ne? 

Vyras papūtė lūpas ir lėtai papurtė galvą. 

— Ne. 

— Man atrodo, kad žinote, bet nesuprantu, kodėl saugote jį... 

— Pamokslininkas yra tik atpirkimo ožys... 

— Vis dėlto pasakykite man vardą, - spyrėsi Erikas. 

— Neprisimenu. 

— Tada vieta - kur jis? Kur yra Zona? 

Saulė iš lauko krito ant apžėlusių, raukšlėtų skruostų. 

— Ar čia buvo pirmas kartas, kai mane užhipnotizuojate? 

— Taip. 

— Teismo psichiatrijos ekspertizė buvo idiotiška, - pareiškė Ro- 
kis nesiklausydamas. - Bet man patiko kalbėti su jumis. 

— Prisimenate? Praėjo beveik dešimt metų... 

— Prisimenu jūsų rudą velvetinį švarką. Jis turėjo būti žiauriai 


senamadiškas jau tada... Mes sėdėjome abipus stalo... padaryto iš 

medžio drožlių plokštės, dengtos buko lakštu - jaučiau iš kvapo... 
Du popieriniai puodeliai su vandeniu, diktofonas, užrašų knygutė... 
Man vėl pradėjo skaudėti makaulę... Iš tikrųjų reikėjo morfino, bet 
pirma norėjau papasakoti apie alibi... 

— Nepamenu, - pasakė Erikas ir žengtelėjo atatupstas. 

Rokis bakstelėjo į langą tarp grotų. 

— Aš užrašiau Olivijos adresą, bet teisme jis nebuvo paminėtas. 

— Juk prisipažinote, kad jūs nužudėte... 

— Tiesiog pasakyk, kas nutiko alibi, - pertraukė vyras. 

— Man tai nepasirodė rimta. 

Rokis atsisuko, priėjo, šiek tiek pasilenkė ir nuleido galvą, lyg no- 
rėtų apžiūrėti Eriką geriau. 

— Mano gynėjui nieko nepasakei? 

Erikas skubiai dirstelėjo per petį. Sargybinio, stovėjusio prie 
durų, nebuvo. Rokis koja nustūmė tarp jų stovėjusią kėdę. 

— Nepamenu, kad būčiau gavęs kokį adresą, - skubiai pasiteisino 
jis. - O jei gavau, esu įsitikinęs, kad atidaviau gynėjui. 

— Tu jį išmetei, ar ne? - niūriai tarė Rokis artindamasis. 

— Nusiramink, - tarė traukdamasis link durų Erikas. 

— Tu pasmerkei mane šitam! — suriko vyras. - Tai tavo darbas! 
Tai tu šitaip su manim pasielgei! 

Erikas stovėjo nugara į duris. Jis iškėlė rankas sulaikyti Rokį, bet 
apsiginti neturėjo nė mažiausios galimybės. Šiurklundas nustūmė jo 
rankas ir smogė kumščiu tiesiai į krūtinę. Tarsi kūju. Erikas pasijuto 
taip, lyg iš plaučių būtų išspaustas visas oras — jis negalėjo įkvėpti. 
Šiurklundas trenkė jam antrą kartą tiksliai ten pat ir Eriko galva dus- 
liai dunkstelėjo į duris. 

Erikas iš visų jėgų stengėsi išsilaikyti ant kojų. Šonu traukiantis 
palei sieną, striukės sagtys brūžino tapetus. Gindamasis iškėlė ranką, 


sukosėjo ir įtraukė oro. 

— Ar man ištirti alibi? — sušvokštė jis. 

— Melagis, - užriko Rokis ir sugriebęs žandikaulį užspaudė Eri- 
kui burną. 

Prisitraukęs jį, vožė tokį stiprų antausį, kad Erikui akyse pajuo- 
davo. Tas susvirduliavo nuo smūgio ir griuvo ant plastikinės kėdės, 
paskui plojosi į plieninį lovos kojūgalį — net stuburas sutraškėjo. 
Slysdamas nuo lovos nusitempė antklodę ir liko sėdėti ant grindų. 
Skruostas degė. 

— Gana, - pasakė gaudydamas orą ir slinkdamasis tolyn nuo Ro- 
kio Erikas. 

— Užsičiaupk, — suriko Rokis ir nuvertė plastikinę kėdę. 

Kai vyras pasilenkė priekin, Erikas spyrė iš apačios ir pataikė jam į 
krūtinę. Rokis pagavo pėdą, bet Erikas spyrė kita koja. Batas nusmu- 
ko ir Šiurklundas susvirduliavo atatupstas kaip tik tą akimirką, kai 
įlėkė sargybinis su elektrošoko pistoletu. 

— Roki, stok prie sienos! Rankos už galvos, kojos plačiai pražerg- 
tos. 

Erikas sunkiai atsistojo ir pasitaisė drabužius, drebėdamas pakėlė 
antklodę ir padėjo ant lovos. 

— Galbūt atrodo keistai, - žiopčiojo jis gaudydamas orą ir bur- 
noje jausdamas kraujo skonį, - bet mėšlungis sutraukė man koją, o 
Rokis padėjo nusimauti batą. 

Sargybinis spoksojo jį. 

— Mėšlungis? 

— Jau geriau. 

Rokis ramiai stovėjo prie sienos, pirštus sunėręs ant sprando. Jo 
balti marškinėliai buvo šlapi nuo prakaito per visą nugarą. 

— Ką pasakysi, Roki? 


"Tas nuleido rankas ir lėtai atsisuko, pasikasė barzdą ir linktelėjo. 

— Aš padėjau gydytojui nusimauti batą, - patvirtino jis šiurkščiu 
balsu. 

— Mes šaukėme, bet niekas negirdėjo. Aš mėginau atsigulti į lovą, 
bet nugriuvau ant grindų. 

— Ar dabar jaučiatės geriau? - paklausė Rokis, imdamas nuo grin- 
dų batą. 

— Daug geriau, ačiū. 

Sargybinis stovėjo su elektrošoko pistoletu rankoje ir dėbčiojo 
į juos. Galiausiai linktelėjo, nors buvo akivaizdu, kad čia kažkas ne 
taip. 

— Lankymas baigtas, - paskelbė jis. 

- Jei tik žinočiau Olivijos pavardę, surasčiau ją, - pasakė Erikas, 
žiūrėdamas Rokiui į akis. 

— Olivija Tūrebiu. 

Erikas išėjo su sargybiniu. Dienos kambaryje jis pamatė Kasiją, 
kuris stovėjo ir kalbėjosi su skyriaus vedėju. 

— Ar pavyko? - šūktelėjo Kasijas. 

Erikas stabtelėjo tarpduryje. Skruostas tebedegė po smūgio. 

— Turiu pasakyti, kad jūs puikiai padirbėjote su pacientu, - pa- 
sakė jis. 

— Ačiū, — padėkojo šypsodamasis Kasijas. - Tiesą pasakius, aš 
manau, kad jis jau būtų buvęs paleistas, jei būtų paprašęs teismo dar 
vieno tyrimo... Bet atrodo, kad jis nemano jau atlikęs bausmę. 

Erikas nušlubavo link automobilio, paėmė telefoną ir surinko 


Margotos numerį, ketindamas papasakoti apie Oliviją Tūrebiu. 

JONAS ATSIMERKĖ IR PAŽVELGĖ į baltas lubas. Dienos šviesa 
skverbėsi pro tarpus aplink ritininę užuolaidą. Pro pravirą langą 
skverbėsi gaivus oras, vėsindamas švarią patalynę. 

Sode čiulbėjo varnėnai. 

Pažvelgęs į žadintuvą pamatė, kad išmiegojo trylika valandų. Eri- 
kas buvo palikęs jam telefoną, ant lovos stalelio padėjęs dvi rožines 
kapsules ir tris tabletes bei lapelį „Dabar nuryk mus, gerk labai daug 
vandens ir pasidairyk šaldytuve: 

Jonas nurijo vaistus, išgėrė stiklinę vandens ir dejuodamas ėmė 
keltis. Vis dėlto pastovėti galėjo. Skaudėjo, bet ne taip baisiai. Nebe- 
pykino, neskaudėjo pilvo - lyg skausmų nė nebūtų buvę. 

Priėjęs prie lango pažvelgė į obelis, tuo pat metu rinkdamas Lu- 
mės numerį. 

— Čia tėtis, — pratarė jis ir pajuto, kad širdis suspurdėjo. 

— Tėti? 

— Kaip tu? Ar Paryžius patinka? 

— Didesnis už Natavarą, — atsakė ji. Dukters balsas buvo labai 
panašus į Sumos. 

— Ar mokykla gera? 

— Aš vis dar šiek tiek sutrikusi, bet manau... 

Jonas išklausinėjo, ar jai nieko netrūksta, o Lumė liepė jam nusi- 
skusti barzdą ir vėl pradėti dirbti policijoje. 

Erikas buvo padėjęs jam juodas sportines kelnes ir baltus marški- 


nėlius. Drabužiai buvo per maži - kelnių klešnės maskatavosi apie 

blauzdas, o marškinėliai veržė krūtinę. Prie lovos gulėjo baltos mau- 
dymosi šlepetės, tokios kaip viešbutyje. 

Jonas pagalvojo, kad paslapčių būna tik tol, kol nepašalini nej- 
manomų dalykų. 

Dabar jie žinojo, kad įrašai buvo padaryti gerokai iki žmogžu- 
dysčių. 

Marija Karlson turėjo tik juodus apatinius, tačiau pėdkelnių, ku- 
rias ji mūvėjo po mirties, siūlė šiek tiek skyrėsi nuo tų, kurios matėsi 
įraše. Šaukštas, kuris buvo rastas Susanos Kern ledų dėžėje, skyrėsi 
nuo matyto įraše; obdukcija parodė, kad Sandra Lundgren nužudy- 
mo dieną nebuvo susileidusi į šlaunį insulino. 

Tai klasikinis persekiojimo pavyzdys. Moterys buvo stebimos ir 
tyrinėjamos ilgą laiką. 

Eidamas per namą link virtuvės Jonas rėmėsi į sienas. Ko nors 
užvalgęs ketino iškart skambinti į Hudingės policiją sužinoti apie 
vakarykščius įvykius. 

Jis atsigėrė vandens, užsikaitė kavos ir dirstelėjęs į šaldytuvą rado 
pusę picos bei pakelį jogurto. 

Ant virtuvės stalo, šalia Eriko tuščio kavos puoduko, gulėjo išra- 
šai iš beveik dešimties metų senumo bylos, nagrinėtos Sioderteljės 
apylinkės teisme. 

Valgydamas šaltą picą perskaitė nuosprendį, teismo ekspertizės 
išvadas ir visą ikiteisminio tyrimo protokolą. 

Senoji žmogžudystė turėjo akivaizdžių panašumų su naujosio- 
mis. 

Už moters, vardu Rebeka Hanson, nužudymą buvo sulaikytas ir 
nuteistas Salemo parapijos pastorius Rokis Šiurklundas. 

Vakar, kai Erikas parsivežė Joną, jis buvo apsvaigęs, bet dabar 
prisiminė, ką gydytojas sakė. Margota Silverman norėjo, kad Erikas 


—270— 


nuvažiuotų pakalbėti su vyru, nuteistu kalėti teismo psichiatrijos įs- 
raigoje, ir išsiaiškintų, ar jis turėjo bendrininkų arba mokinių. 

Galvoje ji greičiausiai turėjo Rokį Šiurklundą. 

„Margota mąsto teisingai“, - tarė sau Jonas ir pasirėmęs į stalą 
atsistojo. Basas iššlepsėjo į sodą už namo, atsisėdo į sūpynes-hamaką 
be pagalvių, pasisupo, o paskui įlindo į sandėliuką. 

Ant trumposios sienos kabojo drėgmės sugadinta smiginio lenta. 
Jonas susirado pagalves ir nusinešė prie sūpynių, paskui grįžo užda- 
ryti durų, bet stabtelėjo ir įsižiūrėjo į tvarkingai meistravimo ir sodo 
įrankiais nukabinėtą sieną. 

Toliau gatvėje, apsisukimo aikštelėje, pasigirdo ledų sunkvežimio 
melodija. Jonas nusikabino seną kompanijos Mora gamybos peilį su 
raudonu mediniu kotu ir patikrino jo pusiausvyrą, paskui nusikabi- 
no mažesnį peilį plastiko makštyje, o tada išėjo ir uždarė duris. 

Mažesnįjį padėjo ant žemės šalia sūpynių, o pats atsistojo vidury 
vejos ir dešinėje rankoje pasvėrė Moros peilį. Pavartė jį, ieškodamas 
pusiausvyros taško, įvertindamas svorį, priglaudė jį prie šlaunies, iš- 
tiesė kitą ranką, bet pajuto tempimą žaizdoje. 

Atsargiai pamėgino atlikti katą su peiliu prieš du užpuolikus. Ju- 
desius atlikdavo ne iki galo, o kiekvieno veiksmo pabaigoje neviltį 
kėlė sunkios kojos. 

Jonas pasisuko ir atsistojo taip, kad užpuoliko torsas būtų neap- 
saugotas. Jis kirto įstrižai iš apačios aukštyn, sulaikė antrojo užpuo- 
liko ranką, nukreipė nuo savęs smūgį, tuo pat metu peiliu smogė 
žemyn ir išsisuko iš situacijos. 

Vyras lėtai ir nuosekliai kartojo judesių schemą. Skaudėjo klubą, 
bet gebėjimas susikaupti nebuvo prarastas. 

Atskiros katos dalys yra sudėtingos, nes atrodo nenatūraliai, ta- 


Čiau susidūrus su netreniruotais užpuolikais jos neįtikėtinai padeda. 

Devyniais susijusiais judesiais ir atakos atmušamos, ir užpuolikai nu- 
kenksminami. Tai kaip spąstai - jei pulsi, jie užsitrenks. 

Katos ir boksavimasis su įsivaizduojamu priešininku niekada ne- 
atstos treniruočių su partneriu ir tikrų situacijų, bet tai būdas padėti 
kūnui įsiminti judesius ir vis kartojant išmokyti jį, kad kai kurie ju- 
desiai yra susiję. 

Jonas pasukiojo pečius, atsistojo taip, kad išlaikytų pusiausvyrą ir 
smogė kelis nestiprius smūgius kumščiu, o tada alkūne ir pakartojo 
karą, bet jau greičiau. Jis kirto peiliu vertikaliai, nukreipė įsivaizduo- 
jamą puolimą, norėjo sugriebti peilį kitaip, bet pametė. 

Vyras sustojo ir išsitiesė. Aplink čiulbėjo paukščiai, vėjas šlamėjo 
medžiuose. Giliai įkvėpęs pasilenkė peilio, nupūtė nuo jo žoles ir vėl 
susirado pusiausvyros tašką. Greitai perėmė peilį į dešinę ranką ir 
sviedė jį pro hamaką tiesiai į smiginio lentą. Švilpt — visos į lentą 
susmigusios strėlytės nuskriejo ant žolės. 

Staiga kažkas ėmė ploti. Atsisukęs Jonas sode išvydo aukštą, švie- 


sią moterį, žiūrinčią į jį ir ramiai besišypsančią. 

JONĄ STEBINTI MOTERIS stovėjo atsipalaidavusi, bet tuo pat 
metu ir pasitempusi, kaip būdinga manekenėms. Plonos rankos, 
gausiai šlakuotos plaštakos. Skoningai pasidažiusi. Atrodė lyg tru- 
putį paraudusi. 

Jonas pasilenkė ir pakėlęs nuo žemės antrą peilį, pasvėrė jį ranko- 
je ir sviedė per petį į lentą. Peilis atsidūrė tarp beržo šakų ir nukrito į 
žolę šalia sandėliuko. Moteris vėl paplojo ir šypsodamasi priėjo prie 
Jono. 

— Jonas Lina? 

— Sunkokai įmatomas per barzdą, bet manau, kad tai aš. 

— Erikas sakė, kad jūs gulite lovoje ir... 

Atsidarė verandos durys ir laukan išėjo susirūpinęs Erikas. 

— Turėtumei elgtis atsargiau, kol mes nepadarėme tavo klubo 
rentgeno nuotraukos, — įspėjo jis. 

— Viskas gerai, — tarė Jonas. 

— Aš suleidau jam kortizono į... 

— Jau sakei, - pertraukė jį šypsodamasi moteris. — Regis, padėjo. 

— Čia Nelė. Ji yra mano artimiausia kolegė... puiki psichologė, 
geriausia traumuotų vaikų specialistė šalyje. 

— Jis nori man įsiteikti, - pasakė Nelė šypsodamasi ir paspaudė 
Jonui ranką. 

— Kaip jautiesi ? 


— Gerai, - tyliai atsakė jis. 

— Rytoj turėtų galutinai suveikti penicilinas ir tu pasijusi daug sti- 
presnis, — pasakė Erikas ir nusišypsojo, pastebėjęs, kad Jono vilkimi 
drabužiai gerokai per ankšti. 

Sėsdamasis ant hamako Jonas sudejavo. Anie du įsitaisė šalia ir 
visi pamažėle ėmė suptis. Girgždėjo spyruoklės, pagalvės atsidavė 
vasarnamio drėgme. 

— Ar skaitei ikiteisminio tyrimo protokolą? - po kiek laiko pa- 
klausė Erikas. 

— Taip, - atsakė Jonas ir žvilgtelėjo į jį. 

— Šįryt buvau nuvažiavęs pakalbėti su Rokiu... Po avarijos jis turi 
baisių problemų dėl atminties, bet norėjo išmėginti hipnozę... 

- Tu jį užhipnotizavai? - susidomėjo Jonas. 

— Nebuvau įsitikinęs, kad suveiks, turint galvoje pažeistus smege- 
nų audinius ir epilepsijos priepuolius... 

— Arjis pasidavė įtaigai? - paklausė Jonas ir atlošęs galvą pažvelgė 
į dangų. 

— Taip, bet nelengva suprasti, kas buvo tikrieji prisiminimai... 
Anuo metu Rokis intensyviai vartojo narkotikus, tam tikri per hi- 
pnozę papasakoti dalykai buvo panašesni į kliedesius... 

— Po šimts, kaip sunku, - atsiduso Nelė ir ištempė kulkšnis. 

Erikas taip staigiai atsistojo, kad supynė sulingavo. 

- Iš tikrųjų norėjau paklausti tik apie Rebekos Hanson žmogžu- 
dystę, kad išsiaiškinčiau, ar jis turėjo bendrininką, bet per hipnozę 
jis kalbėjo taip, lyg būtų visai nekaltas. 

— Kąjis sakė? - paklausė Jonas. 

— Rokis vis mini vyrą, kurį vadina pamokslininku... purvinuoju 
pamokslininku. 

— Mane ima šiurpas, - prisipažino Nelė. 

— Ir staiga prisiminė, kad žmogžudystės vakarą turėjo alibi, — ty- 
liai pridūrė Erikas. 

- Arjis tai pasakė per hipnozę? - paklausė Jonas. 

— Ne, pojos. 

— Ar kas nors gali patvirtinti jo alibi? 

— Jos vardas Olivija Tūrebiu... Tada jis prisiminė, bet dabar tur- 
būt jau pamiršo, - pasakė Erikas ir nusisuko. 

— Alibi, - nutęsė Nelė. 

— Bet kokiu atveju verta patikrinti, - tarė Erikas. 

— Ar kalbėjaisi apie tai su Margota? - paklausė Jonas. 

— Žinoma. 

- Psichologai laimi rezultatu 1:0, - šypsodamasi pastebėjo Nelė 
ir patapšnojo į pagalvę šalia savęs, kad Erikas vėl atsisėstų. 

"Tas atsisėdo ir trijulė dar šiek tiek pasisupo, užsimiršę klausyda- 
miesi lėto metalinių spyruoklių girgždėjimo, paukščių čiulbėjimo ir 
įsiaudrinusių žaidžiančių vaikų klegesio kažkuriame tolimesniame 
sode. 

Suburzgė ant pagalvės gulintis Eriko telefonas. Skambino Mar- 
gota. Atsiliepė Jonas. 

— Manau, kad jūs jau tikrinate nusikaltimų ir įtariamųjų registrus 
bei tiriamosios veiklos duomenų bazę, - pasakė jis nepasisveikinęs. 

— Malonu girdėti, kad jaučiatės jau geriau, - pasigirdo šiurkštus 
komisarės balsas. 

- Žudikas gali būti sėdėjęs arba tuo metu galėjo būti užsienyje, - 
tęsė Jonas. — Aš turiu gana gerų ryšių ir Europole, ir... 

— Jonai, aš neturiu teisės kalbėti su jumis apie ikiteisminį tyri- 
mą, - pertraukė Margota. 

— Žinau, bet noriu pasakyti, kad devyneri metai yra labai ilgas 
cooling off“ periodas tokiam kaip... 


* (Angl.) Nusiraminimo, atvėsimo, nuslopimo laikas. 

— Aha, dabar supratau... dabar supratau, ką turite galvoje, bet Ro- 
kio Šiurklundo alibi nepasitvirtino. 

— Radote ją? 

— Olivija Tūrebiu neturėjo nė žalio supratimo, apie ką mes kal- 
bam... Tuo metu ji gyveno Jonšiopinge. Mes neįžvelgiame visiškai 
jokios sąsajos tarp jos ir Rokio Šiurklundo. 

— Vis dar manote, kad jis turėjo mokinį? Kad jis susijęs su žmog- 
žudyste? 

— Todėl ir skambinu Erikui, - tvardydamasi kalbėjo Margota. — 
Noriu, kad jis grįžtų pas Rokį ir gerai išklausinėtų jo apie bendrinin- 
ką. 

— Kalbėkite su juo, - pasakė Jonas ir perdavė telefoną. 

Kol Erikas kalbėjosi su Margota, Jonas paėmė peilius ir padėjo 
juos į sandėliuką, atsirėmė į žoliapjovės rankeną ir šiek tiek pailsėjo. 
Pastogėje kabojo vapsvų lizdas, o patalpos gale, už kelių sulanksto- 
mų kėdžių, matėsi rankų darbo sunkvežimiukas. 

Kai grįžo pas anuos du, Erikas jau buvo padėjęs telefoną ir sėdėjo 
išsitiesęs šalia Nelės. 

— Ar įprasta skambinti liudininkams ir apklausti dėl alibi? - pa- 
klausė jo Erikas. 

— Visaip būna, — atsakė Jonas. 

— Tik noriu pasakyti... Negalima tikėtis, kad žmonės norės būti 
įpainioti. Negali būti tikras, kad policijai paskambinus po tiek daug 
laiko, žmonės pasakys teisybę. 

— Na, taip, - sutiko Jonas. 

— Aš turiu pakalbėti su ja, kad galėčiau grįžti pas Rokį ir pažiūrėti 
jam į akis, - pasakė Erikas. 

JONAS NORĖJO VAŽIUOTI kartu pas Oliviją Tūrebiu, bet turėjo 
pripažinti, kad jam dar per anksti. Erikas suleido jam dar penicilino, 
dar vieną injekciją kortizono į klubą ir privertė išgerti penkiasde- 
šimt miligramų topiramato*, kad sustabdytų migrenos priepuolius. 

Nelė atsisėdo keleivio vietoje. Išvažiuodamas galinio vaizdo vei- 
drodėlyje Erikas pamatė, kad Jonas vėl susmuko ant sūpynių. 

— Ar parvežti tave namo? 

— Sakei, kad ji gyveno Jonšiopinge? - paklausė Nelė. 

— Prieš penkerius metus persikraustė į Eskilstiuną. 

— Iki ten maždaug valanda kelio, ar ne? 

— Taip. 

— Martinas šiandien dirbs iki vėlumos... Kad man netektų sė- 
dėti vienai name su daug langų... Man vaidenasi, kad kažkas mane 
stebi... Tik todėl, kad tu vis kalbi apie tą žudiką. Žinau, bet vis tiek 
bijau. 

— Ar tave kas nors stebi iš tikrųjų? 

— Ne, - nusijuokė ji. - Tik bijau tamsos. 

Juodu nuvažiavo Enšedės keliu link Sioderteljės palei ilgą, pilką, 
triukšmą izoliuojančią sieną ir ilgai tylėjo. 

— Juk sakei, kad buvai įsitikinęs pastoriaus kalte, - prabilo Nelė 
ir pažvelgė į jį. 

“ Topiramatas — vaistas, priklausantis antikonvulsantų ir antiepilepsinių vaistų 
grupei. 

- Jis pats sakė, kad nužudė Rebeką... bet po hipnozės staiga pri- 
siminė. 

— Ką prisiminė? Staiga prisiminė moterį, kuri patvirtintų jo ali- 
bi? — paklausė ji skeptiškai. 

— Iš pradžių prisiminė, kad buvo man minėjęs apie alibi. 

- Šūdas. Kas atsitiko? Ar jis supyko? 

- Taip, man truputį skauda krūtinę... 

— Susimušėt? Galiu pažiūrėti? 

Nelė pamėgino pakelti jo marškinius, bet Erikas suspaudė vairą 
kaire ranka, o dešine atstūmė moterį. 

— Nuvažiuosiu į griovį, - įspėjo jis juokdamasis. 

Nelė atsisegė saugos diržą ir pasisuko į kolegą, kad geriau jį ma- 
tytų. 

— Tau skauda? - paklausė ji ir prasegė marškinius. — Viešpatie, 
juk tu visas mėlynas. Po velnių, ką jis tau padarė? Tau turėtų Žvėriš- 
kai skaudėti... 

Pasilenkusi pabučiavo jam į krūtinę, į kaklą ir skubiai į lūpas, jam 
nespėjus nusisukti. 

— Atleisk, - atsiprašė ji. 

— Aš negaliu, Nele. 

- Žinau, aš nenorėjau... bet kartais prisimenu tą kartą, kai mylė- 
jomės. 

— Mes buvome nesuvokiamai girti, - priminė Erikas. 

— Aš nieko nesigailiu, — pasakė ji švelniai prie pat veido. 

— Aš taip pat, — atsakė jis, viena ranka kišdamas marškinius į kel- 
nes. 

Kurį laiką tylėdami važiavo 20-uoju Europos greitkeliu link Ge- 
teborgo. Juos pralenkė keli policijos ekipažai su įjungtomis sireno- 
mis. Nelė pasiėmė rankinę, nuleido apsauginį skydelį nuo saulės, 


kurio antroje pusėje buvo veidrodėlis, pasipudravo ir pasidažė lūpas. 

Jei norėtume, galėtume tai pakartoti, - staiga pasiūlė ji. 

— Tai neįmanoma. 

— Ne, žinau... Kalbu tokius dalykus, kurių iš tikrųjų nenoriu pa- 
sakyti. Tai buvo tik fantazija, kad kitoje dimensijoje viskas galėjo 
atrodyti kitaip. 

— Visi tie gyvenimai, kurių nenugyvenome, - tyliai tarė Erikas. 

— Kai pradedi šitaip galvoti, tai jau tikras senatvės požymis, - pa- 
sakė ji šypsodamasi. 

— Bet kuris mažiausias pasirinkimas uždaro tūkstančius durų ir 
atveria tūkstantį naujų. Aš pamelavau dėl alibi ir tas melas pasivijo 
mane po devynerių metų. Dabar aš rizikuoju... 

— Taip, tu esi kvailys, — pertraukė Nelė ir atsilošė. - Aš netikiu 
alibi, bet jei ta moteris patvirtintų jį, turėčiau pranešti apie tave. 

Erikas sužvairavo į Nelę. 

— Jei nori pranešti — pranešk. 

— Rokis išsėdėjo psichinėje devynerius metus. Uždarytas, gydo- 
mas ir... 

— Nele, būk gera, — pertraukė Erikas. - Man gaila, bet negaliu 
apie tai kalbėtis ir neketinu ko nors tavęs prašyti. Daryk, kaip išma- 
nai, elkis taip, kaip manai esant teisinga. 

— Tada pranešiu apie tave, - nutarė ji. 

— Man nusispjauti, —- sumurmėjo jis. 

— Bet būtų daug lengviau, jei nebūtum toks gražus, kai supyks- 
ti, — pareiškė ji šypsodamasi. 

— Ko gero, man reikia terapijos, - atsiduso Erikas. 

— Tau reikia vaistų, — nutarė ji ir ištraukė iš rankinės plokštelę 
Mogadon tablečių. 

Išspaudusi dvi kapsules vieną nurijo pati, o kitą padavė Erikui. 


Tas saumurmėjo „į sveikatą“, atlošė galvą ir nurijo. 

ERIKAS PASTATĖ AUTOMOBILĮ prie mokyklos, kurioje Olivija 
Tūrebiu dirbo mokytoja. Nelė stovėjo nepaleisdama durelių ranke- 
nos. 

— Ar man eiti kartu? Kaip manai? 

— Nežinau... ne, gal geriau palauk. 

— Kad galėtumei pasinaudoti savo žavesiu, - pasišaipė ji. 

— O kaip kitaip. 

— Aš liksiu su tavo svajonių mergina, - pasakė Nelė, rodydama 
į beždžionėlę rožiniu sijonuku, kabančią šalia rakto užvedimo spy- 
nelėje. 

Erikas perėjo kiemą, paklausė ūkvedžio, kur rasti Oliviją Iūre- 
biu, ir jam buvo parodyta penkiasdešimtmetė, liekna moteris išblyš- 
kusiu, suvargusiu veidu. Ji stovėjo sukryžiavusi rankas ir stebėjo lipy- 
nėmis laipiojančius vaikus. Kartais kuris nors iš vaikų šūkteldavo jai, 
kartais pribėgdavo ir paprašydavo kokios nors pagalbos. 

— Olivija? Mano vardas Erikas Marija Barkas. Aš gydytojas, — 
prisistatė jis, paduodamas vizitinę kortelę. 

— Gydytojas, - pakartojo ji ir įsikišo kortelę į kišenę. 

- Turiu pakalbėti su jumis apie Rokį Šiurklundą. 

Jos liesas veidas akimirką surūstėjo, bet paskui vėl atrodė abejin- 
gas. 

— Vel policija. 

— Kalbėjausi su Rokiu Šiurklundu ir jis... 

— Aš jau sakiau, kad nepažįstu tokio vyro, - pertraukė mokytoja. 

- Žinau, - kantriai atsakė Erikas. - Bet jis pasakojo apie jus. 

— Neįsivaizduoju, iš kur jis ištraukė mano vardą. 

Pastebėjusi, kad keli vaikai, žaidžiantys arklius, užsimovė ant ka- 
klo virvę, moteris skubiai priėjo ir užrišo ją ant liemens. 

— Tiesą pasakius, mano darbo diena baigėsi, - grįžusi pasakė ji. 

— Skirkite man kelias minutes. 

— Deja, privalau eiti namo ir pasiruošti pokalbiui apie mokymo- 
si rezultatus su dvidešimt dviem vaikais, - pasakė ji ir pasuko link 
mokyklos. 

— Man atrodo, kad Rokis Šiurklundas buvo nuteistas už žmog- 
žudystę, kurios neįvykdė, - pasakė skubiai žingsniuodamas iš paskos 
Erikas. 

— Apgailestauju, bet... 

- Jis buvo pastorius, tačiau tuo metu buvo priklausomas nuo he- 
roino ir išnaudojo aplinkinius žmones... 

Moteris sustingo priešais laiptus ir atsisuko. 

— Iš tikrųjų jis buvo be galo šiurkštus, - pasakė ji bejausmiu balsu. 

— Taip ir supratau, — pritarė Erikas. — Bet vis dėlto nenusipelnė 
būti nuteistas už žmogžudystę, kurios neįvykdė. 

Olivija nupūtė ant kaktos užkritusius žilus plaukus. 

— Ar man gali kilti problemų dėl to, jei anksčiau policijai pame- 
lavau? 

— Tik tuo atveju, jei buvote davusi priesaiką teisme. 

— Aišku, - tarstelėjo ji. Jos siauros lūpos nervingai trūkčiojo. 

Juodu atsisėdo ant laiptų. Olivija pažvelgė į savo sportinius bate- 
lius, kažką nukrapštė nuo džinsų ir atsikrenkštė. 

— Tada buvau kitas žmogus ir nenorėjau būti įpainiota, - tyliai 
paaiškino ji. - Bet tuo metu tikrai jį pažinojau. 

— Jis sako, kad galite suteikti jam alibi. 

— Galiu, - prisipažino ji ir sunkiai nurijo seiles. 

— Jūs įsitikinusi ? 

Olivija linktelėjo, smakras ėmė virpėti ir moteris vėl nuleido akis. 

— Praėjo devyneri metai, - priminė Erikas. 

Ji pamėgino nuryti gumulą gerklėje, perbraukė sau per panosę, 
pažvelgė į Eriką žvilgančiomis akimis ir dar kartą sunkiai nurijo sei- 
les. 

— Mes buvome klebonijoje Rioningėje... Jis ten gyveno, - pasakė 
ji virpančiu balsu. 

— Mes kalbame apie balandžio penkioliktosios vakarą, - patiks- 
lino Erikas. 

— "Taip, - ištarė ji ir skubiai nusibraukė kelias ašaras. 

— Kodėl prisimenate? 

Moters lūpos ėmė drebėti, ji stipriai prikando apatinę lūpą, mė- 
gindama susitvardyti. 

— Mes buvome kartu, kai abiem kaifas ėjo į pabaigą, - sušnabž- 
dėjo ji. - Pradėjome penktadienį, o... naktį į pirmadienį buvo sun- 
kiausia... 

— Ar esate tikra dėl datos? 

Ji linktelėjo ir jau nebegalėjo suvaldyti balso. 

— Penkioliktą dieną savo lovelėje mirė mano berniukas... radau 
jį kitą dieną... Buvo įrodyta, kad tai staigios kūdikių mirties sindro- 
mas, kad aš nekalta, bet jeigu jis būtų buvęs su manimi, galbūt to 
nebūtų nutikę... 

— Užjaučiu dėl... 

— O Dieve, - pravirko ji ir atsistojo. 

Olivija nusisuko nuo mokyklos kiemo, apglėbė save ir prisivertė 
nutilti, kad skausmas nesiveržtų į išorę. Erikas ištiesė jai nosinę, bet 
moteris nematė, tik braukė ašaras. Jos kvėpavimas pasidarė trūkčio- 
jantis. 

- Poto daug metų norėjau tiesiog numirti, — tęsė ji ir vėl sunkiai 
nurijo. — Tačiau narkotikų neliečiau, su niekuo nesidulkinau... Aš 
daugiau niekada nepastosiu — neturiu teisės... Jis viską išsinešė... ne- 
kenčiu jo už tai, kad įkalbėjo mane išmėginti heroiną, nekenčiu už 
viską... 

Juos pertraukė po suolu pariedėjęs kamuolys. Jo pasiimti atbėgo 
vienas vaikas. Erikas padavė Olivijai savo nosinę. 

— Nieko baisaus, Markusai, - ėmė ji šiltai raminti vaiką, kuris 
stovėjo su kamuoliu po pažastimi ir žiūrėjo į mokytoją. - Tik nosį 
nusišnypšiu. 

Vaikas linktelėjo ir nubėgo. Erikas pagalvojo apie permainingą 
Rokio atmintį. Kai kuriomis akimirkomis, būdamas Karsudene, jis 
turėjo žinoti, kad buvo nekaltai nuteistas ir kad dėl to kaltas Erikas. 

— Olivija, - tyliai tarė Erikas. - Aš suprantu, kad jums nelengva, 
bet arjūs pasirengusi prisiekti teisme, kad žmogžudystės metu Rokis 
buvo su jumis? 

— "Taip, - tarė ji ir pažvelgė gydytojui į akis. 

Erikas padėkojo ir tą akimirką pastebėjo už laipynės stovinčią ir 
juos stebinčią Nelę. Jis pasuko atgal prie automobilio. Kažin ar kole- 
gė įskųs jį, kai sužinos šią naujieną? Gal jam pačiam pranešti valdžiai, 


kol to nepadarė Nelė? 

SIENŲ DAŽAI dar nebuvo visai išdžiūvę, kai Erikas sa Made atsar- 
giai nuplėšė apsauginę juostą nuo grindjuosčių ir staktos, sulankstė 
standų apsauginį popierių ir nutraukė plastiko plėvelę nuo vidury 
kambario sustatytų baldų. Nors buvo išgėręs dvi raminamųjų table- 
tes, širdyje dar suvirpėdavo nerimas, kai pagalvodavo, kad pastorius 
praleido uždarytas daugiau metų, nei dabar yra Madei. Per jo, Eriko, 
melą. 

Juodu tvarkėsi tol, kol į duris paskambino picerijos pasiuntinu- 
kas. Eidama į prieškambarį atidaryti durų, Madelena įsikabino į Eri- 
ko ranką. 

— Ar dabar gražu? - paklausė Džekė, kai juodu įėjo į virtuvę. 

— Labai gražu, - žiūrėdama į Eriką patvirtino Madė. 

Lauke švietė blyški saulė ir lijo, buvo malonu, kad diena eina taip 
lėtai, kaip vaikystėje. Erikas supjaustė picą ir įdėjo į lėkštes. 

— Robotai valgo picą, - patenkinta pasakė mergaitė. 

Ji buvo visiškai atsipalaidavusi ir jautė tokį palengvėjimą, kad 
ėmė dainuoti dainą iš Disnėjaus filmo „Ledo šalis“, nors Džekė kelis 
kartus įspėjo, kad valgant nedainuojama. 

- Šaunuolis robotas, - vis pagirdavo Madė Eriką. 

— Ojeigu jis ims rūdyti, - pasišaipė Džekė šypsodamasi, pajutusi 
kažką prie pėdos. 

— Nesurūdys, - atšovė dukra. 

— Made, kas čia? — paklausė ji ir atsargiai pakratė plokštelę table- 
čių Morfim Meda“, matyt, iškritusių iš Eriko švarko, pakabinto ant 
kėdės atlošo. 

— Čia mano, - pasakė Erikas. - Tai tik alvedonas“". 

Jis paėmė tabletes ir įsikišo į kišenę. 

— Erikai, ar galiu paprašyti paslaugos... Trečiadienį Madei varžy- 
bos, o man reikia groti vakarinėse pamaldose Heselbio bažnyčioje... 
Nenoriu tavęs prašyti, atrodo netinkama, bet Rosita, kuri palydi 
Madę namo, serga jau visą savaitę. 

— Man ją paimti? 

— Mama, aš pati galiu pareiti. Juk tai tik Ostermalmo stadionas, — 
iškart pareiškė Madė. 

— Jokiu būdu - tau negalima vaikščioti vienai, — griežtai užpro- 
testavo Džekė. 

— Aš ją paimsiu, - pažadėjo Erikas. 

— Tai išties gyvybei pavojingas kelias, - rimtai paaiškino moteris. 

— Lidingės ir Valhalos gatvės yra beprotiškos, - pritarė Erikas. 

— Ji turi raktą. Jums nereikia likti su ja namuose, jei negalite. Aš 
grįšiu apie aštuntą. 

— Gal spėsiu pažiūrėti varžybas, - viltingai pasakė Erikas Madei. 

— Erikai, aš be galo dėkinga ir daugiau nieko neprašysiu. 

— Liaukis. Tai savaime suprantamas ir malonus dalykas. 

Džekė sušnabždėjo vos girdimą „ačiū“. Erikas pakilo nukraustyti 
stalo, bet marškinių kišenėje suzvimbė telefonas. 

Skambino Kasijas iš Karsudeno regioninės ligoninės. Pakalbėjęs 


su Olivija Tūrebiu, Erikas paskambino jam aptarti galimybės duo- 


* . ve . . . . -- 
Morfin Meda - stiprus skausmą malšinantis vaistas, kartu sukeliantis euforiją. 


+4 v *v . y. ve . vv. . 2 
; — švediškas paracetamolio, malšinančio skausmą ir karščiavimą, ati- 
tikmuo. 

ti Rokiui Šiurklundui laisvadienių ir pradėti jo parengimo išleisti į 
laisvę procesą. 

— Šiandien kalbėjau su administraciniu teismu, - pranešė Kasi- 
jas. - Nebus jokių sunkumų, jei mes su jumis susitarsime. 

— Kaip gerai. 

— Didžiausia problema — atsisako pasirašyti pats Rokis... Jis sako, 
kad nužudė moterį ir nėra vertas laisvės. 

— Galiu pakalbėti su juo, - iškart pasisiūlė Erikas. 

— Bet tai reikia padaryti skubiai, jei tyrimą norime surengti šį 
ketvirtį. 

Po pusantros valandos Erikas jau ėjo per šarvuotas D 4 skyriaus 
duris ir buvo palydėtas koridoriumi iki aptvertos poilsio aikštelės. 
Visi pacientai Rokio skyriuje buvo įvykdę sunkių smurtinių nusi- 
kaltimų, paveikti rimtų psichikos sutrikimų, tačiau dauguma, gy- 
domi vaistais, dabar jautėsi gana gerai ir iš tikrųjų jau nebuvo pa- 
vojingi. 

Anapus aukštos tvoros buvo žema gyvatvorė. Krūmai spaudėsi į 
tvorą, lyg norėdami įsibrauti į aikštelę. 
prisimerkęs nuo saulės. 

- Jokių skanių tablečių šiandien, gydytojau? 

— Ne. 

Vienas toliau stovintis vyras kažką šūktelėjo Rokiui, bet tas ne- 
kreipė dėmesio. 

— Pasišnekėjau su Olivija Tūrebiu. 

— Kas ji tokia? 

— Kalbėjome apie ją aną kartą... Ji patvirtino tavo alibi. 

— Kokį alibi? 


— Dėl Rebekos Hanson nužudymo. 

— Gerai, - šypsodamasis tarė Rokis ir didžiule ranka perbraukė 
plieno pilkumo plaukus. 

— "Tais laikais ji vartojo heroiną, tad nemanau, kad teismas tada 
būtų ja patikėjęs. Tačiau noriu pasakyti, kad žinotum, jog viskas 
rodo, kad esi nekaltas. 

— Nori pasakyti, kad tai tiesa? - suabejojo Rokis. 

- Taip. 

— Alibi, - pakartojo Rokis. 

— Olivija Tūrebiu šiandien gyvena kitaip ir yra įsitikinusi tuo, ką 
sako. Kai įvyko žmogžudystė, jūs buvote kartu. 

Vyras įdėmiai žiūrėjo Erikui į akis. 

— Aš nenužudžiau Rebekos Hanson? - neskubėdamas ištarė jis. 

— Nemanau, - nenuleisdamas akių atsakė Erikas. 

— Arji įsitikinusi? - paklausė Rokis. Jo žandikauliai įsitempė. 

— Taip, nes žmogžudystės naktį jūs kartu ka:favote... Ir tą pačią 
naktį staiga mirė jos kūdikis. 

Rokis linktelėjo ir įrėmė žvilgsnį į baltą dangų. 

- Ir tai užfiksuota mirties priežasčių registre, - užbaigė Erikas. 

— Visą šitą šūdą kentėjau be priežasties, — ištarė Rokis, traukda- 
mas iš džinsų kišenės susiglamžiusį cigarečių pakelį. 

- Ji buvo narkomanė, todėl netikiu, kad teismas tuo metu būtų 
atkreipęs dėmesį į jos liudijimą, — pakartojo Erikas. 

— Aš būčiau papuolęs čia bet kokiu atveju, bet būčiau jautęsis 
geriau, jei būčiau žinojęs... 

Tarp pastatų pūstelėjęs skersvėjis sukėlė dulkes bei šiukšles ir jos 
aiškiai pasimatė saulės šviesoje. Vyras, kuris rėkė, dabar rioglino per 
aikštelę link jų. Jam praeinant Erikas spėjo pamatyti nuo vaistų iš- 
Purtusį veidą, grubias tatuiruotes ant skruostų ir kaktos. 

— Laikas tau sutikti, kad būtų surengtas patikrinimas prieš išlei- 
džiant į laisvę... 

- Galbūt. 

— Ką veiksi išėjęs į laisvę? 

— O kaip tu manai? - šypsodamasis paklausė Rokis ir ištraukė įš 
pakelio pusę cigaretės. 

— Nežinau. 

— Ašatsiklaupsiu ir dėkosiu Dievui, - ironiškai tarstelėjo Rokis, 

— Tu būsi laisvas, bet tavo alibi reiškia dar vieną dalyką, apie kurį 
turiu pakalbėti. 

— Malonu. 

— Aš čia atėjau todėl, kad policija ieško serijinio žudiko, kurio 
stilius primena to, kuris nužudė Rebeką Hanson. 

— Pakartok tai dar kartą. 

Švelnus vėjas išpūtė tuščią plastikinį maišelį ir ėmė ridenti jį aikš- 


tele, lyg tas būtų nepavaldus laikui. 

ROKIS SUSPAUDĖ ŽANDIKAULIUS ir nugara atsirėmė į tvorą, 
užstodamas šviesą, kritusią per tinklo akis. Nutjso kelių metrų še- 
šėlis. 

— Policija ieško serijinio žudiko, - pakartojo Erikas. - Žmogžu- 
dystės primena Rebekos Hanson nužudymą. 

— Aš mėginu suvokti, kad esu nekaltas, — ištarė Rokis pakeltu 
tonu. - Mėginu suprasti, kad nenužudžiau kito žmogaus... 

— Aš suprantu, kad... 

— Po velnių, aš devynerius metus gyvenau su žudiku, - užbaigė jis 
rodydamas sau į širdį. 

— Roki? - šūktelėjo artindamasis sargybinis. 

— Ar negalima būti gerai nusiteikusiam? 

— Kas atsitiko? - paklausė sargybinis, sustojęs priešais juos. — 
Grįši vidun? 

— Ar žinote, kad aš esu nuteistas be kaltės? — paskelbė Šiurklun- 
das. 

— Tada visi Karsudene bus šimtu procentų nekalti, — atrėžė sar- 
gybinis ir nuėjo. 

Rokis šypsodamasis nusekė jį žvilgsniu ir įsikišo cigarečių pakelį 
į kišenę. 

— Paaiškink, kodėl turėčiau padėti policijai, - pasakė jis delnuose 
paslėpdamas degtuką. 


— Miršta nekalti žmonės. 

— Dėl to galima pasiginčyti, - sumurmėjo vyras. 

— Tikrasis žudikas leido tave uždaryti čia. Supranti? Tai jis ir tik 
jis šitaip pasielgė su tavimi. 

Rokis įtraukė dūmų ir nusibraukė lūpų kampučius dideliu ni- 
kotino spalvos nykščiu. Erikas žiūrėjo į jo suvargusį veidą ir giliai 
įdubusias akis. 

— Aukščiausiasis teismas tave visiškai išteisintų, - pamėgino Eri- 
kas. - Galbūt atgautum pastoriaus pareigas. 

Kiek parūkęs Rokis nuspriegė likusią pusę cigaretės link kito pa- 
ciento, kuris padėkojo ir pakėlė ją nuo žvyruoto tako. 

— Kuo galėčiau padėti policijai? 

— Galbūt esi liudininkas. Gali būti, kad pažinojai nusikaltėlį. Iš 
tavo pasakojimo buvo galima suprasti, kad jis - tavo kolega. 

— Kodėl? 

— Kalbėjai apie pamokslininką, - priminė Erikas, žiūrėdamas į 
Rokį. - Apie purvinąjį pamokslininką, kuris galbūt vartojo heroiną 
kaip ir tu. 

Pastorius užsižiūrėjo į medžių pulkelius. Toli prie įvažiavimo, 
tarp medžių, šmėkštelėjo vienas iš kalėjimo automobilių. 

— Aš neprisimenu, - lėtai ištarė Rokis. 

— Atrodė, kad tu jo bijai. 

— Bijau tik vieno — narkotikų prekeivių... Žinau, kad kai kurie 
buvo visiškai nenormalūs. Vieno tipo visi žabtai buvo auksiniai... 
Prisimenu jį, nes jam labai patiko, kad aš pastorius... visada būdavau 
priverstas padaryti visokių bjaurasčių... pinigų jam neužtekdavo — 
dar norėdavo, kad atsiklaupčiau ir atsisakyčiau Dievo... arba kas nors 
panašaus... kad galėčiau nusipirkti heroino... 

— Kuo jis vardu? 

Vyras papurtė galvą ir gūžtelėjo. 

— Dingo iš galvos, - pasakė jis tyliai. 

— Ar tas, kurį pavadinai pamokslininku, galėjo būti narkotikų 
prekeivis? 

— Nežinau... Bet tada jaučiausi persekiojamas. Taip jaučiausi ga- 
rantuotas dėl abstinencijos, bet aš žinau... Kartą, kai turėjau gauti 
naujų liturginių audinių... Buvo rytas. Šviesa, kuri krito per lango 
vitražą... tada altorius nusidažo tūkstančiais spalvų, o palei centrinį 
taką... 

Rokis nutilo ir liko stovėti nusvarinęs rankas. 

— Kas atsitiko? 

— Ką? 

— "Tu pasakojai apie bažnyčią. 

— A, tikrai. Audiniai gulėjo išmėtyti ant grindų priešais altorių... 
Jie buvo apšlapinti, šlapimas buvo nutekėjęs per visas grindis, į ply- 
šius tarp plytų. 

— Atrodo, kad tu turėjai priešą. 

— Prisimenu, kad man atrodė, jog naktimis aplinkui kleboniją 
kažkas šmirinėja. Užgesindavau šviesas, bet niekada nieko nepaste- 
bėjau... Nors - kartą sniege prie miegamojo lango aptikau didelius 
batų atspaudus. 

— Ar turėjai kokį priešą, kuris... 

— O kaip tu manai? — nekantriai pertraukė Rokis. - Pažinojau 
tūkstančius idiotų, kurie beveik visi būtų nužudę savo brolius už dvi 
dozes... O aš buvau atsivežęs amfetamino iš Vilniaus ir laukiau pi- 
nigų. 

— Taip, bet čia serijinis žudikas. Jo motyvas — ne pinigai ir ne 
narkotikai. 

Rokis įrėmė į Eriką šviesiai žalias akis. 

— Galbūt aš buvau sutikęs žudiką, kaip tu sakai. Bet iš kur man 
žinoti? Tu man nieko nesakai... Nurodyk man kokią detalę, kuri iš- 


Judintų atmintį. 

— Aš juk nedalyvauju ikiteisminiame tyrime. 

— Bet tu žinai daugiau už mane, - spyrė Rokis. 

— Aš žinau, kad viena iš aukų buvo Susana Kern... Iki vedybų ji 
buvo Susana Erikson. 

— Tokios neprisimenu. 

— Ji buvo subadyta peiliu į... krūtinę, kaklą ir veidą. 

— Jie sakė, kad taip padariau Rebekai. 

— O kūnas buvo padėtas, kad ji sėdėtų ranką pasidėjusi ant ausies. 

— Ar tas pat ir kitoms aukoms? 

— Nežinau... 

— Bet aš negalėsiu padėti, jei nežinosiu daugiau. Mano atminčiai 
reikia už kažko užsikabinti. 

— Suprantu, bet aš ne... 

— Kuo vardu kitos aukos? 

— Aš nedalyvauju ikiteisminiame tyrime, - užbaigė Erikas mintį. 


— Tai kokio velnio tu čia?! - užriko Rokis ir nužirgliojo per veją. 

BUVO JAU PENKTA POPIET, kai Erikas ėjo Psichologijos klinikos 
koridoriumi, nešdamasis puodelį kavos. Gofruoto stiklo fone prie 
laiptų pamatė nejudančią aukštą figūrą. Jis išsitraukė raktus ir tik su- 
stojęs prie savo kabineto durų suprato, kad žmogus prie stiklo - jo 
buvęs pacientas Nestoras. 

— Laukiate manęs? — paklausė Erikas, eidamas link jo. 

— Ačiū, kad pavežėte. 

— Jau dėkojote. 

Nestoras, glostęs sau krūtinę plona, pilka kaip šilkas plaštaka, su- 
stingo. 

— Tik norėjau pasakyti, kad a-aš ketinu įsigyti naują š-šunį, - pa- 
sakė jis tyliai. 

— Kaip gerai. Bet juk žinote, kad neprivalote man to papasakoti. 

— Žinau, — sutiko Nestoras kiek paraudęs. - Bet kadangi buvau 
netoliese - buvau atėjęs pažiūrėti m-mamos kapo, tai... 

— Ar viskas gerai? 

— Kaip manote, ar g-galima palaidoti ją giliau? 

Pamatęs ateinančią Nelę jis nutilo ir žengrelėjo atatupstas. Ji šyp- 
sodamasi pamojavo Erikui, bet pamačiusi, kad jis užsiėmęs, sustojo 
prie savo kabineto ir blizgančioje rankinėje ėmė ieškoti raktų. 

— Galime sutarti laiką ir pasikalbėti, - pasiūlė Erikas Nestorui, 
dirstelėjęs į savo duris. 

— Ne-nereikia, viskas gerai, — skubiai atsakė Nestoras. - Š-šuo 


man - didelis žingsnis... tai... 


—293— 


— Dabar jūs sveikas ir galite elgtis taip, kaip norite. 

— Aš žinau, koks buvau, k-kai atėjau pas jus. Aš... Erikai, prašyki- 
te manęs, ko tik norite. 

— Ačiū. 

— Jums reikia eiti, - susiprato Nestoras. 

— Taip. 

— Aš ėjau, ėjau, ėjau ir staiga ra-radau šitą, - pasakė Nestoras. Jo 
balsas netikėtai įsitempė. - Aš pasilenkiau ir... 

— Tik be mįslių, - pertraukė jį Erikas. 

— Oi, atleiskite, — atsiprašė aukštasis vyras ir išėjo. 

Erikas pažvelgė į laikrodį. Liko tik kelios minutės iki susitikimo 
su Margota Silverman, bet iki jo gal spės persimesti keliais žodžiais 
su Nele. Nuėjęs prie jos kabineto pasibeldė į duris ir atidarė. 

Kolegė jau sėdėjo prie kompiuterio, užsidėjusi skaitymo aki- 
nius — tai retai pasitaikydavo. Ji vilkėjo baltą po kaklu surišamą pa- 
laidinę su juodais taškeliais ir prigludusį vyšninį sijoną. 

— Ko norėjo Nestoras? — paklausė ji, nenuleisdama nuo monito- 
riaus akių. 

- Jis pirks šunį ir norėjo apie tai pasikalbėti. 

— Gal derėjo papasakoti jam apie bambagyslę ir žirkles? 

- Jis geras. 

— Ne-nežinau, - pasakė Nelė. 

Eidamas prie lango Erikas nesusilaikė nešyptelėjęs ir pasakė, kad 
jos idėja dėl naujosios krizių grupių struktūros jau puikiai veikia. 

— "Taip, atrodo gerai, - pritarė ji ir nusiėmė akinius. 

— Dabar susitiksiu su komisare, bet... 

— Gaila, kad neturiu laiko eiti kartu, - pasakė ji šypsodamasi. 

— Nele, aš tik turiu pasakyti, kad tu teisi. Kai meluoji, visada pra- 
sideda problemos. 


— Ar galime pakalbėti apie tai vėliau? 

— Tik tiek, kad... Žinok, aš padarysiu viską, kad kuo greičiau iš- 
rraukčiau Rokį iš Karsudeno ir... 

— Palauk, - pertraukė ji. - Nenoriu, kad nusimintum, bet aš kal- 
bėjau su Martinu. Tu žinai, kad jam patinki, tikrai, bet jis sako, kad 
curiu pranešti apie tave ir policijai, ir Slaugos ir priežiūros inspekci- 
jai. 

— Gerai, - tarė jis ir pasuko link durų. 

— Erikai, aš nežinau, kas yra teisinga... 

Jis išėjo iš kabineto ir pamatė Margotą Silverman ir jos kolegą, 
laukiančius prie jo durų. Jie pasisveikino ir nusileido į kitą aukštą. 

Pasitarimų kambario siena į koridoriaus pusę buvo stiklinė. 
Naujos kėdės kvepėjo plastiku. Erikas atidarė langą ir pakvietė juos 
sėstis. Margota prisipylė puodelį vandens iš automato, išgėrė ir vėl 
prisipylė. 

— Taigi jūs žinote, kad Olivija Tūrebiu persigalvojo, - pradėjo jis. 

— Rokis prisimena devynerių metų senumo alibi, bet nė mažiau- 
sios suknistos detalės, kuri mums praverstų, - pasakė Margota ir 
sunkiai atsisėdo. 

— Jūs norėjote, kad paklausčiau apie bendrininką, bet dabar vis- 
kas pasikeitė... Rokis buvo nekaltai nuteistas ir... 

— O jeigu jis tik apsimeta netekęs atminties? — spėjo ji. 

— Ne, taip nėra, bet... 

- Jis įsipainiojęs, kažkaip sumautai įsipainiojęs. 

- Jei galėčiau pratęsti, - priminė Erikas ir delnu perbraukė sta- 
lą. — Tikrasis žudikas liko laisvas ir staiga vėl ėmėsi seno... Ir kalban- 
tis, ir per hipnozę Rokis vis prisimena pamokslininką, kuris... 

- Pastorių? - paklausė Adamas. 

— Pamokslininką, kurio, atsiradus alibi, ko gero, reikia rimtai im- 
tis, 


— Bet jūs nežinote nei vardo, nei vietos... 

— Reikės laiko, kol susigaudysiu jo chaose... bet per hipnozę jis 
papasakojo, kad pamokslininkas nužudė moterį nukirsdamas jai 
ranką... Problema tokia, kad nesu įsitikinęs, kur jo košmarai, o kur 
tikri prisiminimai. 

— Ar manote, kad tame esama tiesos? — paklausė Adamas, palink- 
damas į priekį. 

— Apie pamokslininką jis kalbėjo kelis kartus, nebūdamas užhi- 
pnotizuotaš. 

— Bet ne apie žmogžudystę? 
jau buvo pasiruošęs. Bet tai buvo gana absurdiška situacija — aš mė- 
ginu jam padėti prisiminti, bet juk nieko nežinau. 

— Viskas griežtai įslaptinta, - perspėjo Margota. 

— Jei norite, kad jis padėtų, turite nuvažiuoti pas jį ir papasakoti 
detalių, pasakyti vardus - tokių dalykų, kurie paskatintų prisimini- 
mo procesą. 

— Ko gero, bus geriau, jei ir toliau kalbėsitės jūs, - pasakė komi- 
sarė. 

— Galiu, bet... 

— Ką jums reikia žinoti, kad galėtumėte judėti pirmyn? 

- Jūs nuspręskite. 

— Mes vis dar mėginame ribotis nuo žiniasklaidos, nors mūsų 
spaudos atstovas sako, kad ilgiau delsti nebegalima, - paaiškino 
Adamas. 

— Tik tiek, kad... Nežinome, kaip serijinis žudikas sureaguos į 
daugybę dėmesio, - pasakė Margota. - Galbūt jis tik išnyks arba... 

— Taigi reikalas skubus, - pasakė Adamas. 

- Jūs gausite aukų nuotraukas, kurias galėsite parodyti Rokiui, - 


sutiko Margota. - Mes sudarėme nusikaltėlio profilį. Aš galiu šiek 

tiek papasakoti apie žudiko veikimo manierą ir specifinius požy- 
mius. 

— Ar ketinate išplatinti ir išgalvotos informacijos? 

- Žinoma. 

— Kad žinočiau, - paaiškino Erikas. 

Margota įkvėpė ir ėmė pasakoti apie žudiko m20dus operandi* ir 
aukų pasirinkimą. 

— Iki šiol tai tik tokios moterys, kurios namuose būna vienos, - 
pradėjo ji neskubėdama. — Iš pradžių nusikaltėlis filmuoja jas per 
langą, paskui planuoja, o kai apsisprendžia nužudyti... 

- Atsiunčia įrašą mums, - niūriai papildė Adamas. - Nužudymo 
įrankį susiranda ten pat vietoje ir visada palieka. 

Jis pasilenkė ir iš savo krepšio ištraukė tris nuotraukas, kurias pa- 
dėjo ant stalo nugarėle į viršų. 

— Poto, kai parodysite jas Rokiui, iškart sunaikinkite. 

Erikas pažiūrėjo į vardus, užrašytus ant nugarėlių: Marija Karl- 
son, Susana Kern, Sandra Lundgren. 

— Sandra Lundgren? - tarė Erikas, atvertė nuotrauką ir aiktelėjo. 

— Kas? - sukluso Margota. 

— Ji mūsų pacientė... Dieve... Ar ji negyva? 


— Pažinojote ją? 


“ (Lor.) Veikimo būdas. 


69 


ERIKAS SĖDĖJO PASITARIMŲ KAMBARYJE ir spoksojo į spalvo- 
tą spausdintą nuotrauką. Burna visiškai išdžiūvo. Nuotrauka nauja, 
matėsi, kad Sandra prisivertė atrodyti linksma. Akinių stiklai bliz- 
gėjo, bet žalios akys matėsi aiškiai. Jos niūriai šviesūs plaukai buvo 
ilgesni, užsirietę prie pečių. 

— Dieve, - pakartojo jis. - Ji pateko į avariją... jos vaikinas žuvo ir... 
Mes kiek pavėlavome pradėti gydymą... Iš pradžių jai prasidėjo gana 
sunki depresija, jautė kaltę dėl to, kad išgyveno, panikos priepuoliai... 

— Ji buvo jūsų pacientė, - lėtai ištarė Margota. 

— Iš pradžių... bet ją perėmė mano kolega. 

— Kodėl? 

Erikas prisivertė nusukti akis nuo simetriško Sandros Lundgren 
veido ir vėl pažvelgė į Margotą. 

— Taip būna dažnai, - pradėjo aiškinti jis. — Tai susiję su gydymo 
fazėmis. 

Atvertus kitą nuotrauką, širdis ėmė plakti greičiau — joje buvo 
Marija Karlson, kurią taip pat pažinojo. Prieš sutikdamas Džekę 
buvo užmezgęs trumpą romaną su Marija. Juodu lankė tą patį sporto 
klubą ir pradėjo kartu važinėti autobusu, nuėjo į kiną ir vieną kartą 
permiegojo. Erikas prisiminė papuošalą jos liežuvyje ir kimų juoką, 
kuris jam atrodė labai patrauklus. 

Apėmė nemalonus jausmas, pasidarė sunku kvėpuoti. Žinojo, kad 
jeigu prieš tai nebūtų išgėręs mogadono, dabar jo rankos būtų pradė- 
jusios drebėti ir nebūtų galėjęs nuslėpti pykčio. 

— O ne... Man regis, esu matęs ir ją, sporto salėje... Beveik šiur- 
pu, — pasakė jis ir pamėgino nusišypsoti. 

— Kokį sporto klubą lankote? - paklausė Adamas ir pasiėmė už- 
rašų knygelę. 

— SATS Meistro Samuelio gatvėje, - atsakė jis ir sunkiai nurijo 
seiles, bet šiurpumo jausmas vis stiprėjo. 

Adamas pažvelgė į gydytoją, jo veidas buvo bejausmis. 

— Matėte ją ten? - paklausė jis ir parodė į Marijos nuotrauką. 

— Aš gerai atsimenu veidus, - dusliai atsakė Erikas. 

— Pasaulis mažas, - pasakė Margota, nenuleisdama nuo jo akių. 

— Ar buvote sutikęs ir Susaną Kern? - pasiteiravo Adamas ir ištie- 
sė ranką link paskutinės nuotraukos. 

— Ne, - atsakė Erikas juokdamasis. 

Bet pamatęs Adamo atverstą nuotrauką Erikas buvo įsitikinęs, 
kad buvo matęs šią moterį anksčiau. Tik kur? Susanos Kern vardas 
buvo nepažįstamas, bet atpažino jos veidą. 

Mėgindamas susigaudyti Erikas papurtė galvą. Po Susanos žmog- 
žudystės jis buvo pakviestas pakalbėti su jos vyru. Erikas užhipno- 
tizavo Bjorną Kerną ir įžengė su juo į kraujo pritaškytą namą, bet 
moters nuotraukos nematė. 

— Arjūs įsitikinęs? — paklausė Adamas ir iškėlė nuotrauką. 

— Taip. 

Besišypsančios Susanos nuotrauka nulinko Adamo rankoje. Eri- 
kas paėmė spausdintą atvaizdą, pažiūrėjo į veidą ir papurtė galvą. 
Sukosi šimtai minčių. Atrodė, kad kambarys susitraukė. 

Gydytojas pajuto, kad jį tuoj ištiks panikos priepuolis. Burna 
džiūvo vis labiau. Jis lėtai pasidėjo rankas ant kelių, kad jos nepra- 
dėtų drebėti. 

— Papasakokite apie... apie nusikaltėlio profilį, - paprašė Erikas. 
Jam pasirodė, kad kalba ne savo balsu. 

Vyras prisivertė ramiai sėdėti, kol policininkai aiškino, kad daug 
kas rodo, jog nusikaltėlis yra išsiskyręs, gana aukšto socialinio ir 
ekonominio statuso. 

Gydytojas stengėsi susikaupti ir klausytis jų, bet širdis daužėsi, 
o mintys lėkė pasiutusiu greičiu, stengiantis suvokti schemą arba 
prasmę. 

„Kaip tai įmanoma?“ - klausė savęs, stengdamasis įžvelgti siste- 
mą. Jis turėjo trumpą romaną su Marija Karlson, Sandra Lundgren 
buvo jo pacientė, ir jis žino, kad buvo sutikęs Susaną Kern. 

Trys moterys, kurias buvo sutikęs. 

Tai buvo panašu į pasikartojantį sapną, kai negali užčiuopti, ką 
atpažįsti tokioje siaubingoje situacijoje. Pasilenkusi per stalą Mar- 
gota pasiėmė skambantį telefoną. Adamas atsistojo ir priėjo prie 
lango. Ant palangės kažkas buvo pamiršęs kavos puodelį. 

Staiga Erikas suvokė, kad nuojauta dėl panašumo susijusi su Ro- 
kiu. 

Užhipnotizuotas Rokis pasakojo, kad purvinasis pamokslinin- 
kas rodė Tinos ir Rebekos nuotraukas. 

Rokis kaltino save, kriokė iš baimės ir nerimo, kartojo žodžius iš 
Biblijos: „O jei tave gundo nusidėti tavoji akis, - išlupk ją. 

Erikas vėl pasijuto taip, kad ant jo griūva kažkas nesuvokiama. 
Kažkokia beprotybė. Jis buvo sutikęs visas tris aukas. 

Jis vėl pamelavo policijai. Atrodė visiškai neįmanoma prisipažin- 
ti, kad buvo sutikęs visas tris moteris. 

Pajutęs, kad dabar sugebės valdyti savo balsą ir kūną, jis atsistojo. 

— Turiu eiti. Netrukus susitinku su pacientu, - pasakė jis tyliai. 

— Kada vėl galėsite pakalbėti su Rokiu? - žiūrėdama į jį paklausė 
Margota. 


— Manau, rytoj. 

— Nepamirškite nuotraukų, - priminė Adamas ir ištiesė jas Eri- 
kui. 

Ištiesęs ranką jas paimti, Erikas susvirduliavo ir pagalvojo, kad 
yra veidrodinis Rokio atspindys. Prakeiksmas prašvilpė pro šalį tarsi 
vėjas prieš audrą. Sekundę jautėsi taip, lyg pats žiūrėtų per šešių me- 


trų aukščio tinklinę tvorą Karsudeno poilsio aikštelėje. 

JONAS TOBULINO KOVOS JUDESIUS su peiliu, smūgių ir at- 
mušimo alkūne kombinacijas, šokinėjo per virvutę, bėgiojo, darė jė- 
gos pratimus. Jam buvo toli iki buvusio lygio, bet visą laiką stiprėjo. 
Nubėgus penkis kilometrus pradėjo šiek tiek skaudėti klubą, todėl 
likusį galą ėjo. 

Buvo septinta valanda, kai pamatė Eriko BMW įsukant į kiemą. 
Jonas įkišo mėsą į orkaitę ir į dvi burgundiško vyno taures įpylė Po- 
nerol vyno. Irinktelėjo lauko durys, ant komodos subarškėjo raktai. 

Paėmęs taures Jonas nuėjo prie bibliotekos, koja pastūmė duris ir 
įžengė vidun. 

Eriko striukė gulėjo ant grindų. Jis rausėsi tarp popierių, suverstų 
ant stalo darbo kambaryje. 

— Vakarienė bus už keturiasdešimt minučių, - pasakė Jonas, ei- 
damas link durų. 

— Nuostabu, - sumurmėjo Erikas ir paskubomis dirstelėjo į jį. — 
Tu nusiskutai... gražu. 

— Atėjo laikas. 

— Kaip jautiesi? — paklausė Erikas ir įjungė kompiuterį. 

— Gerai, — atsakė eidamas Jonas. 

— Kaip klubas? - žiūrėdamas į kompiuterio monitorių pasiteira- 
vo Erikas. 

— Aš galėjau mankštintis ir... 

— Ar galime pasikalbėti? — pertraukė Erikas ir pažvelgė Jonui į 
akis. - Aš ką tik buvau susitikęs su Margota ir Adamu ir... aš nesu 

paranojikas, bet... esu sutikęs visas tris aukas... Tai beprotybė, nieko 
nesuprantu, bet man tai neatrodo sutapimas. Ar ne? 

— Iš kur tu... 

— Kokia tikimybė, kad taip gali būti? - paklausė Erikas, nenuleis- 
damas akių nuo Jono. 

— Iš kur pažįsti aukas? — užbaigė sakinį Jonas ir pastatė taurę ant 
rašomojo stalo. 

— Atrodo, kad viskas nukreipta prieš mane. Gal tai tik fantazija, 
bet jeigu taip yra iš tikrųjų... 

— Sėskis, - ramiai liepė Jonas. 

— Atleisk, aš tik... aš siaubingai sukrėstas, - prisipažino Erikas, 
susmuko ant kėdės ir giliai įkvėpė. 

— Iš kur pažįsti aukas? — trečią kartą paklausė Jonas. 

Erikui braukiant nuo kaktos plaukus jo pirštai drebėjo. 

— Su Marija Karlson šią vasarą turėjau trumpą romaną... Sandra 
Lundgren buvo mano pacientė klinikoje... o Susaną Kern atpažįstu... 
Buvau ją sutikęs, bet neprisimenu kur. 

— Ką sako Margota? 

— Na, aš taip nustebau, kad apie Susaną Kern nepapasakojau... 
bet, žinoma, pasakysiu... 

Suskambus telefonui, Erikas krūptelėjo. 

— Iš darbo. Aš neatsiliepsiu, - sumurmėjo jis ir atmetė skambutį, 
bet spaudžiant mygtuką telefonas išsitėškė ant grindų. 

— Be to, negalėjau pasakyti, kad permiegojau su Marija, - tęsė jis 
pakeldamas telefoną. - Pasakiau tik tiek, kad lankėme tą patį sporto 
klubą. 

— Dar kas nors? 

— Pasakiau, kad Sandra buvo pacientė, bet ne... Aš vis dar manau, 
kad tai nesusiję, - pasakė jis šypsodamasis ir pasikasė kaktą, - bet vis 


dėlto pasakysiu... Neretai pacientai nori kontroliuoti situaciją mė- 

gindami sugundyti savo gydytoją... Natūralu, kad visada užsimez- 
ga ryšys, bet tąkart situacija susiklostė tokia, jog perdaviau pacientę 
Nelei. 

— Tarp jūsų nieko neatsitiko? 

— Ne... 

Imant taurę Eriko ranka drebėjo. Jis išgėrė kelis didelius gurkš- 
nius. 

— O galyra koks nors pacientas, kuris už kažką tau keršija... 

— Aš nebedirbu su pavojingais pacientais, - įsiterpė Erikas. 

— Bet juk tyrinėjai... 

— Tai buvo prieš penkiolika metų. 

— Kokio senumo tavo pacientų žurnalai ? 

— Aš viską filmuoju ir saugau archyve. 

— Ar gali jį peržiūrėti ? 

— Kad bent žinočiau, ko ieškoti. 

— Paralelių, sąsajų, bet ko: persekiojimo, sudarkytų veidų, tam 
tikra tvarka paliktų kūnų... Galbūt tai susiję su tam tikrais trofėjais... 

Erikas atsistojo ir ėmė žingsniuoti pirmyn ir atgal po kambarį. Jis 
perbraukė ranka per plaukus ir panosėje sumurmėjo: 

— Tai beprotybė, visiška nesąmonė... 

— Sėskis ir pasakok, kas... 

— Nenoriu sėdėti, - pertraukė Erikas. - Aš turiu... 

— Klausyk - gali stovėti, bet turiu žinoti kiek įmanoma daugiau... 
O jei atvirai, atrodai taip, kad tau reikia prisėsti. 

Erikas pasiėmė taurę, stovėdamas gurkštelėjo vyno, išsitraukė iš 
vidinės kišenės tablečių plokštelę, išspaudė porą ir užgėrė vynu. 

— Šūdas, — atsiduso jis. 

— Vėl ėmeisi tablečių? Nebūčiau patikėjęs, - pasakė Jonas įsmei- 
gęs į jį pilkas, veriančias akis. 

— Situacija valdoma, jokių problemų. 


— Gerai. 

Erikas atsisėdo ant biuro kėdės, nusišluostė kaktą ir pamėgino 
kvėpuoti ramiau. 

— Negaliu susikaupti, - sumurmėjo jis. - Mėginau išsiaiškinti, ar 
Rokis turi bendrininką arba pasekėją. 

— Neseniai buvai jį sutikęs. 

— Atskirti, kas yra tikri prisiminimai - mano, kaip eksperto, dar- 
bas... Ber Rokio hipnozės procesas buvo neįprastai sudėtingas. Aš 
prasibroviau pro jo natūralią amneziją ir patekau į heroino svaigulio 
ir kliedesių pasaulį... 

— Kas atsitiko? 

— Nežinau, kaip interpretuoti, — prisipažino Erikas virpančiu 
balsu. — Šiandien, sėdėdamas su Margota ir Adamu, kai suvokiau, 
kad esu sutikęs visas aukas, kai žiūrėjau į jų fotografijas... vėl prisimi- 
niau hipnozę... Kažkokia beprotybė. 

— Aš klausau, - paragino Jonas ir gurkštelėjo vyno. 

Erikas linktelėjo ir prisimerkė, mėgindamas atpasakoti tai, kas 
atsitiko. 

— Būdamas gilioje hipnozėje Rokis papasakojo, kad pamoks- 
lininkas parodė jam moters, kurią paskui jo akivaizdoje nužudė, 
nuotrauką... O paskui parodė Rebekos Hanson nuotrauką... Būčiau 
galėjęs prisiekti, kad tai tik košmariškas sapnas. 

— Tai tas pats žudikas, - įsiterpė Jonas. - Pamokslininkas grįžo — 
matome tuos pačius bruožus. 

Erikas išblyško kaip popierius. 

— "Tokiu atveju šįkart Rokio vaidmenį atlieku aš, - sušnabždėjo 
jis. 

— Ar Rokis turėjo ryšį su abiem moterimis? 

— Taip. 


— Tuoj pat skambink Simonai, - rimtai liepė Jonas. 

Erikas paėmė telefoną, atsikrenkštė ir sunerimęs atsistojo. 

— Simona klauso, - nuskambėjo puikiai pažįstamas balsas. 

— Labas, Siksa, čia Erikas. 

— Kas atsitiko? Iš balso girdžiu, kad tu įsitempęs. 

- Turiu paprašyti tavęs paslaugos... Ar Benjaminas ir Jūnas su ta- 
vimi? 

— Taip, bet kodėl... 

— Man atrodo, kad turiu pacientą, kuris mane persekioja. Noriu, 
kad kol viskas išaiškės, judu su Benjaminu neliktumėte namuose vie- 
Ni. 

— Kas atsitiko? 

— Negaliu sakyti... 

— Tau gresia pavojus? 

— Tiesiog nenoriu rizikuoti. Būk gera, daryk, kaip prašau... 

— Gerai, pasistengsiu nepamiršti. 

— Pažadėk. 

— Erikai, tu mane gąsdini. 


— Puiku, - tarė jis ir išgirdo pavargusį Simonos juoką. 


/1 


NUSIPRAUSĘS ERIKAS ATĖJO į virtuvę ir, kol Jonas dengė stalą, 
ėmė pasakoti viską, ką išgirdo iš Rokio apie purvinąjį pamokslinin- 
ką: kad jis buvo išsidažęs šeriuotą veidą, vartojo heroiną ir rodė nuo- 
traukas. 

Jonas buvo iškepęs ėrienos su šakniavaisiais ir česnakais. Jis pa- 
barstė ant mėsos prieskoninių žolelių ir įpylė judviem dar vyno. 

— Kaip gražu, - pagyrė Erikas ir atsisėdo. 

— Aš tik noriu pasakyti, kad... Sumos paskutinės dienos... - pra- 
bilo Jonas ir pažvelgė Erikui į akis. - Kartu praleidome pusmetį, visa 
šeima... Jei ne tu, tai būtų neįmanoma. Be tų vaistų, kuriuos jai išra- 
šei, ir viso kito... Aš žinojau, kad galiu tavimi pasikliauti ir to niekada 
nepamiršiu. 

Juodu susidaužė taurėmis, gurkštelėjo ir ėmė kalbėtis apie tai, 
kaip susitiko, bet netrukus kalba vėl nukrypo prie Rokio ir nuotrau- 
kų. 

— Margota turi suprasti, kad tas pamokslininkas — rimtas reika- 
las, - pasakė Erikas. 

- Ji supras, - užtikrino Jonas. - Policija sudarė nusikaltėlio pro- 
filį, kuris... 

— Mačiau. 

— Aš tyrime juk nedalyvauju, bet Anja papasakojo, kad jie padarė 
pirmą atranką... Ji pradėjo nuo Salemo tikinčiųjų bendruomenės, - 
pasakojo Jonas, pastumdamas dubenį Erikui, - ir visų aplinkinių 


bendruomenių: Romos katalikų, sirų, rusų, graikų ortodoksų... 

scientologų, Misionierių bažnyčios, Išgelbėjimo armijos, Jehovos 
liudytojų, Paskutinės dienos šventųjų, metodistų, sekmininkų... 
Dabar jie plečia tą ratą ir ypač įdėmiai tiria visus dvasininkus, kurie 
dirba su narkomanais ir atstumtaisiais, kalėjimuose, institucijose ir 
ligoninėse... 

Eriko rankos beveik nedrebėjo, bet maisto dėjosi atsargiai, lyg ne 
visai pasitikėtų savimi. 

— Kiek pavardžių sąraše? — paklausė jis ir pastūmė dubenį Jonui. 

— Jau daugiau kaip keturi šimtai. Jei tau pavyktų padėti Rokiui 
prisiminti pamokslininko pavardę... vardą, kokį išskirtinį bruožą, 
bendruomenę, tai... 

— Labai sunku, - pertraukė Erikas. - Jo smegenų trauma ir dar 
narkotikai... 

— Galime pakalbėti apie tai rytoj, - pasiūlė Jonas ir ėmė valgyti. 

— Jo atminties fragmentai iškyla nenuspėjama tvarka, — garsiai 
mąstė pjaustydamas mėsą Erikas. 

— Bet per hipnozę jis juk atsimena daug geriau. 

— Taip, bet tada atrodo, kad durys tarp košmarų ir atsiminimų 
lieka atviros... 

— Bet dalis to, ką jis sako, turėtų būti tikri prisiminimai. 

— Iš tikrųjų viskas turėtų būti tikra... tik tiek, kad atrodo, jog kal- 
ba psichozės ištiktas žmogus. 

— Jeigu Rokis sutiktų vėl būti užhipnotizuotas, imkis to iškart... 
Pamėgink sužinoti konkrečių detalių - vardų ir vietų. 

— Aš tai galiu. Žinau, kad galiu. 

— Tada aš sustabdysiu tą serijinį žudiką. 

— Nuvažiuosiu pas jį ryt iš ryto. 

Juodu valgė tylėdami. Karamelizuotų daržovių saldumas derėjo 


su raudonojo vyno padažo rūgštele, salotos buvo apšlakstytos balza- 

miniu actu ir triufelių aliejumi, o ėriena pagardinta stambiai maltais 
juodaisiais pipirais ir supjaustyta vos rausvais griežiniais. 

— Šiandien atrodai išties daug geriau, - pastebėjo Erikas, kai Jo- 
nas įsidėjo dar maisto. — Šešios penicilino injekcijos ir šiek tiek kor- 
tizono... 

Jį pertraukė kišenėje suskambęs telefonas. Išsitraukęs ekrane pa- 
matė, kad tai Margota. 

— "Taip, Erikas klauso. 

— Ar Jonas su jumis? - paklausė ji. Sprendžiant iš balso komisarė 
buvo sukrėsta. 

— Kas atsitiko? 

— Rokis Šiurklundas pabėgo. 

Erikas perdavė telefoną Jonui, o pats užsidengė veidą delnais, 
stengdamasis surikiuoti mintis. 

Margota Jonui papasakojo, kad atsakingas vyriausiasis gydytojas 
nutarė, jog prieš išleidžiamas į laisvę, jau šį vakarą, Rokis turėtų pra- 
dėti mokytis, kaip elgtis mieste. 

Vyras turėjo pamėginti užsisakyti maisto ir pavalgyti picerijoje 
Pizzeria Primavera, esančioje Didžiojoje gatvėje Katrineholme. Du 
slaugai sėdėjo prie kito stalo kiek atokiau, kad netrikdytų. Rokis su- 
valgė picą, išgėrė didelę stiklinę vandens, užsisakė kavos ir nuėjo į 
tualetą, o ten išlipo per langą. 

Keli paaugliai matė jį bėgantį palei geležinkelį link miško už Lio- 
voseno, o po to jis dingo. 

— Paieškos neskelbsime, - pasakė Margota. - Administracinis 
teismas jau buvo priėmęs nutarimą jį paleisti, tad Karsudeno ligoni- 
nė tvarkysis pati. 

— Kaip? - paklausė Jonas. 

— Nekeldami nė šūdo. Kalbėjau su vyriausiuoju gydytoju, bet 


jis jautėsi toks velniškai ramus, kad aš minutėlę užsnūdau... Macyt, 

jiems gana įprasta, kad pacientai pabėga vos tik gavę pirmą progą. 
Beveik visada grįžta patys, pamatę, kad viskas pasikeitę, kad draugų 
nebėra... neturi darbo, buto, žmonos. 

Jonas užbaigė pokalbį, servetėle nusišluostė burną, padėjo popie- 
rių ant lėkštės ir pakėlęs akis pamatė į jį žiūrintį pavargusį Eriką. 

— Aš paraginau duoti jam laisvadienių, - pasakė Erikas ir ranka 
perbraukė plaukus. - Bet jis grįš, jie beveik visada grįžta. 

— Mes negalime sėdėti ir laukti, - tarė Jonas. - Turime surasti jį ir 
prakalbinti, kol pamokslininkas vėl ko nors nenužudė. 

- Jis neturi šeimos, nėra minėjęs jokių draugų... Klebonijos ne- 
bėra... 

— Ar gali pasislėpti bažnyčioje arba netoliese? 

— Aš beveik įsitikinęs, kad jis gana greitai nusigaus į vietą, kurią 
vadino Zona... Ten jis gaudavo heroino. Be to, atrodė, kad jis manė 
turintis pasiimti iš ten pinigų. 

— Apie Zon4 nesu girdėjęs, - pasakė Jonas. 

— Atrodo, kad toje vietoje gaunama sunkiųjų narkotikų... Tai 
gana didelė vieta, nes yra scena ir daugybė prostitučių. 

- Išsiaiškinsiu, kur tai yra, — nutarė Jonas ir atsistojo. 

— Ačiū už vakarienę. 

— Desertui bus ledai, - pranešė Jonas ir nuėjo į prieškambarį. 

Erikas pradėjo tvarkyti stalą, bet staiga pasijuto toks pavargęs, 
kad tiesiog paliko viską ir nusvirduliavo į biblioteką. Jo sidabro 
spalvos akinių dėklo, gulėjusio prie knygų stirtos, jau nebuvo. Eri- 
ką nukrėtė šiurpas ir jis pažvelgė į langą, kuris trūkčiojo prikabintas 
kabliuku. „Lauke dar šviesu, bet greitai sutems“, - pagalvojo jis, su- 
smuko į avikailiu dengtą fotelį ir užsimerkė. 


Reikėjo susikaupti ir pamėginti suvokti, kas jam darosi. 

Neatsimerkdamas paėmė nuo stalo plokštelę imovano*, išlukš- 
teno vieną tabletę, palaikė ją suprakaitavusioje rankoje ir įsikišo į 
burną. 

Mintis nustūmė šilkinis sąstingis, tarsi sunki banga jau artinosi 
miegas, bet staiga suskambo telefonas. Vos atplėšęs akis Erikas nesu- 
gebėjo perskaityti ekrane, kas skambina, ir vėl vos nenumetė telefo- 
no, bet spėjo pagauti ore. 

— Alio? - atsiliepė jis kimiu balsu, priglaudęs telefoną prie ausies. 

— Tu nepamirši Madės, ar ne? 

— Ką? 

— Erikai, kas tau? - paklausė susirūpinusi Džekė. 

— Nieko, aš tik sėdėjau... ir... 

Nesumodamas, ką pasakyti, jis nutilo ir atsikrenkštė. 

— Tu turi paimti Madę. Prisimeni? 

— Žinoma, viskas gerai... Įrašyta mano darbo kalendoriuje. 

— Ačiū, - šiltai padėkojo ji. 

— Aš padariau pratimus, - sušvebeldžiavo jis ir užsimerkė. 

— Paskambink, jei kils kokių problemų. Tada aš atvažiuosiu, o jie 


turės susitvarkyti be vargonininkės. Pažadėk, kad paskambinsi. 


* Imovanas - zopiklonas, priklauso migdomųjų ir raminamųjų vaistų grupei. 

JONAS VAŽIAVO ERIKO AUTOMOBILIU link Stokholmo cen- 
tro ir laukė, kol jam atskambins Anja Larson iš Kriminalinių tyrimų 
biuro. Jam vėl skaudėjo klubą, todėl buvo pasiėmęs lazdą. Pravažia- 
vęs Gaublio areną buvo jau pakeliui į tunelį, kai nušvito telefono 
ekranas. 

Pranešdama Jonui, kad kol kas nieko nerado, ji ir toliau kaukšėjo 
nagais per klaviatūrą. 

— Mūsų registre Zomos nėra ir niekada nebuvo, - pasakė ji nusi- 
vylusi. 

— Galbūr iš tikrųjų ta vieta vadinama kitaip. 

— Aš prispaudžiau pasienio kontrolės skyrių, žvalgybos skyrių, 
informacinių technologijų skyrių ir sekimo skyrių... Įdėjau užklausas 
į daugybę puikių forumų ir jaukių puslapių, priklausančių sąvadau- 
tojams. 

— Ar gali rasti Milaną? 

— Nenorėčiau, - atvirai pasakė Anja. 

Įvažiuojant į siaurą tunelį, ūžtelėjo vėjas. Pro šalį lėkė lubų ir sie- 
nų žibintų šviesos, o Anjos balsas dingo. 

- Turiu surasti Rokį Šiurklundą, - pasakė Jonas, nežinodamas, ar 
pokalbis nutrūko. 

— Palauk prie durų, - pasigirdo jos balsas kažkur toli. - Aš nusi- 
leisiu ir... 

Garsas dingo Jonui besileidžiant gilyn į tunelį. Jis prisiminė, ką 


papasakojo Erikas. 

Po dešimties minučių Jonas pastatė automobilį stačioje įkalnėje 
prie parko, pasiėmė lazdą ir nuėjo prie šviesaus Švedijos policijos 
valdybos įėjimo. 

Per stiklines sienas jis pamatė Margotą, einančią sunkiais žings- 
niais laukan per kelias kodines duris. 

— Netyčia išgirdau, kad Anja suorganizavo tau susitikimą su Mi- 
lanu ant laiptų po Barnhuso tiltu, - pasakė Margota. 

— Laikykitės atokiai. 

Juodu kartu ėjo Kalno gatve pro akliną Kronobergo baseino fa- 
sadą ir plačius grotinius areštinės vartus. 

— Kada atgausiu pistoletą? - paklausė Jonas. Žengiant kiekvieną 
žingsnį jam teko pasiremti lazda. 

— Aš neturiu teisės net kalbėtis su jumis, - atšovė ji. 

Eidama pro senesnes pastato dalis, kur įkurtas apskrities polici- 
jos viršininko biuras, Margota pranešė, kad Bjornas Kernas pradėjo 
kalbėti. Matyt, hipnozė padėjo, kaip Erikas ir tikėjosi. Tai buvo rak- 
tas, padėjęs prasiskverbti per šoką ir atkurti atmintį. 

— Bjornas sako, kad kai rado žmoną, ji sėdėjo ant grindų, ranka 
užsidengusi ausį. 

— Tas pats braižas, - linktelėjo Jonas. 

— Mes nieko neturim, tik žmogžudystes ir pasikartojančią veiks- 
mų seką. Esame prisirinkę velniškai daug paslapčių, bet kol kas ne- 
turime jokių atsakymų. 

Juodu kirto Rotušės parką — Jonas šlubuodamas, o Margota 
abiem rankomis apsikabinusi didžiulį pilvą. 

— Svarbiausia - filmavimas per langą, - pasakė Jonas po kiek lai- 
ko. 

— Kokios mintys jums kyla? Aš atsidūriau akligatvyje, - prisipa- 
žino komisarė ir dirstelėjo į jį iš šono. 

Nuo drėgmės medžiai atrodė pilki ir žvilgantys, viršūnėse matėsi 
geltonų lapų. 

Jonas manė, kad žudikas yra vojeristas, persekiotojas, kuris susi- 
pažįsta su auka ir nutaria filmuodamas įamžinti pasikartojančią gy- 
venimo situaciją. 

— Ir rankos, - sumurmėjo jis. 

— Po šimts, ką rankos? 

— Nežinau, - atsakė jis ir pagalvojo, kad rankos parodo tam tikras 
kūno dalis. 

Liežuvio papuošalą su Saturnu iš Marijos paėmė ne Filipas 
Kronstetas, o nusikaltėlis, kurį jis buvo pastebėjęs sode, lietuje sto- 
vintį su kamera. 

Galbūt tas papuošalas tapo pretekstu įsilaužti, tas dirgiklis, kuris 
privertė peržengti ribą. 

Juodu praėjo pro Sevem Eleven parduotuvę ir stendus, reklamuo- 
jančius testą, kuris parodys, ar jūsų viršininkas yra psichopatas. 

Jono galvoje sukosi mintis: „Pamokslininkas nužudė moterį, iš- 
ėmė papuošalą, pažymėjo vietą, padėdamas aukos ranką, kad mes 
žinotume kodėl, o gal kad suprastume tai kaip kaltinimą. 

Tai tarsi kaltinimo deklaracija, kaip ir ta, pakabinta virš Jėzaus 
ant kryžiaus. 

Rebeka Hanson sėdėjo, o jos ranka buvo prispausta prie kaklo, 
Marijos Karlson ranka buvo burnoje, Susanos Kern - ant ausies, o 
Sandros Lundgren - ant krūties. 

— Jis kažką pasiima iš kiekvienos aukos... Gal papuošalą, gal kitą 
daiktą, — pasakė jis. 

— Ber kodėl? 

— Nes jos nusižengė taisyklėms. 

— Jonai, aš suprantu, kad jūs eisite savo keliu. Bet jei toje vietoje 


rasite Rokį ir ką nors sužinosite, praneškite, prašau, ir man. 

— Paskambinsiu asmeniškai jums, - patylėjęs pažadėjo jis. 

— Kaip jūs tai padarysite, man nusispjaut, aš noriu sustabdyti tą 
velnio žudiką, kol jis nenužudė dar ko nors... Ir būtų gerai, kad ne- 
prarasčiau darbo. 

Praėjus Flemingo gatvę ir artėjant link vietos, kur susitiks su Mi- 
lanu, jis liepė komisarei sustoti. 

— Laikykitės atokiai, - dar kartą įspėjo jis. 

— Kas, po šimts, tas Milanas? 

Milanas nesiartino prie policijos pastato šešerius metus. Jonas 
matė jį vienintelį kartą, stebėjimo kameros įraše. 

Milanas Plašilas dirbo narkotikų skyriuje, ilgalaikėse operacijose, 
kai reikėdavo infiltruotis. Jis turėjo patį didžiausią informatorių tin- 
klą visame Stokholme. 

— Jis gana sumanus, - pasakė Jonas. 

Sklido gandas, kad jis turi vaiką su moterimi iš bosnių mafijos 
klano, bet tiesos niekas nežinojo. Milanas tapo pilka dėme. Dėl nuo- 
latinio buvimo tarpiniame infiltracijos pasaulyje ir amžinai slaptų 
užduočių jis visiems tapo nepažįstamuoju. 

— Galima pagalvoti, kad jis neginkluotas, bet ant kulkšnies turi, 
ko gero, pistoletą Beretta Nano. 

— Kodėl man tai sakote? - nustebo komisarė. 

— Todėl, kad jis gali paaukoti mus, jei iškils pavojus, kad gali būti 
atpažintas. 

— Ar man dabar išsigąsti ? 

— Milanas yra kiek savotiškas, todėl laikykitės labai atokiai, — vėl 
pakartojo Jonas. 

Palikęs ją kitoje gatvės pusėje, vienas nuėjo pro didelius namus iki 
tilto pradžios ir nusileido akmeniniais laiptais iki pirmos aikštelės, 


kur būriuodavosi alkoholikai. 

Gaižiai dvokė pradvisusiu šlapimu, žemė buvo nuklota nuorūko- 
mis ir žalio vyno butelio šukėmis. 

Ant visų riestų plieninių tilto atramų buvo pritvirtintos juostos 
su išlindusiomis vinimis, - kad netūptų balandžiai, - bet betoniniai 
pamatai vis tiek buvo apdergti išmatomis. 

Taku artėjo šešėlis. Supratęs, kad tai Milanas, Jonas atrėmė lazdą 
į sieną ir ėmė laukti, kol ateis į aikštelę. 

Milanas Plašilas buvo trisdešimtmetis vyras skusta galva ir tam- 
siomis šuns akimis, lieknas kaip paauglys. Jis vilkėjo juodą, blizgantį 
sportinį kostiumą ir avėjo brangius sportbačius. 

— Esu girdėjęs apie tave, Jonai Lina, - pasakė Milanas ir dirstelėjo 
į vandenį. 

— Man reikia rasti vietą, vadinamą Zona. 

— Dažniausiai nešiojiesi keturiasdešimt penktą. 

— Colt Combat. 

- Jai negalima stovėti ten, viršuje, - perspėjo Milanas, kryptelda- 
mas galva viršun. 

Jonas atsiduso supratęs, kad Margota atsekė iš paskos, atsigręžė 
ir šūktelėjo: 

— Margota, ateikite čia! 

Ta pažvelgė per turėklą žemyn, kiek padvejojo, o paskui ėmė leis- 
tis, laikydamasi už turėklo. 

— Zona, - pratarė Milanas. 

— Tai vieta, egzistuojanti daugiau kaip dešimt metų, gal į pietus 
nuo Stokholmo, bet mes to nežinome... 

— Gali stovėti ten, - paliepė Milanas Margotai, kai ta buvo nusi- 
leidusi beveik iki aikštelės. 

— Ten galima įsigyti sunkiųjų narkotikų ir prostitučių paslau- 
gų, - pasakojo Jonas. 

- Jei norite, kad ką nors pasakyčiau, prašau mane pabučiuoti, — 
pareiškė Milanas šypsodamasis. 

— Gerai, — tarė Jonas. 

- Ji taip pat turės pabučiuoti. 

— Ką, ką? - paklausė Margota prisimerkusi. 

— Aš noriu bučinio, - pareiškė Milanas, rodydamas sau į lūpas. 

— Na, ne, - nusipurtė komisarė. 

— Tada turėsi pažiūrėti į mano pimpalą, - pareiškė jis rimtai ir 
nusismaukė kelnes ir trumpikes. 

— Gražus, - ramiai pasakė Margota. 

— Po velnių, aš juokauju, pagauni? Tikrinu tave. Tu juk iš Krimi- 
nalinių tyrimų biuro, ar ne? 

— Taip. 

— Tarnybinis ginklas? - paklausė jis užsitraukdamas kelnes. 

— Glock. 

Milanas nusijuokė be garso ir dirstelėjo į taką. Šalia laiptų ore 
zvimbė mažų vabzdžių spiečius. 

— Vienintelė vieta, primenanti tą, apie kurią pasakoji, buvo Bar- 
kabio priemiestyje, - pasakė jis dirstelėjęs į Joną. - Vadinosi Club 
Noir. Bet jo nebėra... Nei šita šalis, nei laikmetis dideliems viešna- 
miams netinka. Dažniausiai būna butas, kuriame gyvena pora mer- 
ginų iš Rytų Europos, viskas vyksta internetu, daugybė grandžių, 
niekas už nieką neatsako... 

— Bet Zoza yra veikusi, - nenusileido Jonas. 

— Tokiu atveju iki manęs, nes dabar tokios nėra ir negali būti, nes 
niekas nekalba... 

— Kieno klausti? 

Milanas atsisuko į jį. Dėl mažyčių ūsiukų jo lūpos atrodė dar siau- 


resnės. Mažos, juodos, giliai įdubusios akys, mažas tarpuakis. 

— Manęs. Jei ten būtų galima nusipirkti heroino, aš žinočiau... jei 
tik tai nėra mažas rusų anklavas. 

— "Tai kur nusipirkti heroino? - paklausė Margota. 

— Neturint ryšių — vis dar Sergelio aikštėje — niekas nesikeičia... 
Piliečių aikštėje ir Rinkebio centre - galima... Dabar turėjome ilgą 
periodą, kai pasiūla buvo gana gausi... Atveža iš Afganistano, bet ke- 
lis kartus perpakuoja įvairiose šalyse. Vėlgi - niekas nekaltas... 

Milanas stipriai pasitrynė panosę, nusispjovė šalia Margotos kojų 


ir pakartojo, kad Zo24 neegzistuoja. 

DVI DIENAS ERIKUI siaubingai skaudėjo galvą. Ryte jis skaitė Rai- 
nerio Marijos Rilkės poeziją, kol niūrus vyras derino rojalį, prieš tai 
įkeltą per altanos duris. 

Erikas pažvelgė į Joną Liną, išėjusį iš darbo kambario. Jis buvo 
persirengęs sportiniais drabužiais ir dingo prieškambaryje kaip tik 
tą akimirką, kai kažkas paskambino į duris. 

— Erikas nusipirko rojalį, - pasigirdo susijaudinusios mergaitės 
balsas. 

— Tu tikriausiai Madelena, - spėjo Jonas. 

Išgirdęs jų balsus Erikas padėjo knygą, skubiai nuėjo į tualetą ir 
nusiprausė veidą. Pamačius savo paraudusias akis ėmė drebėti ran- 
kos ir sukaustė nerimas. Trys nuotraukos, plastiko kvapas pasitarimų 
kambaryje, žalios Sandros akys ir atvira Marijos Karlson šypsena - 
jo mintys sukosi apie visa tai. 

Grįžęs į kambarį pamatė, kad Džekė ir Madė jau stovi priešais 
rojalį, šnabždėdamosi ir kikendamos. 

Džekė sulankstė savo baltą lazdelę ir padėjo ranką dukrai ant pe- 
ties. 

— Bandai padaryti man įspūdį? - paklausė ji. 

— Jis labai gražus, - pagyrė Madelena. 

— Išbandyk, - pasiūlė Erikas kimiu balsu. 

— Arjis suderintas po atvežimo? - paklausė Džekė. 


— Tai buvo įskaičiuota į kainą, - atsakė jis. 


—2319 — 


Madė atsisėdo ant kėdės ir ėmė groti Eriko Sačio noktiurną, 
grakščiai kilnodama pirštukus, sėdėjo tiesi ir susikaupusi. Nuskam- 
bėjus paskutinei natai mergaitė atsisuko ir plačiai nusišypsojo. Eri- 
kas ėmė ploti. Jautėsi taip, kad tuoj apsiverks. 

— Neįtikėtina... Kaip tu taip sugebi? 

— Netrukus vėl reikės jį paderinti, - pastebėjo Džekė. 

— Gerai. 

Ji nusišypsojo ir pirštais perbraukė juodą, žvilgantį nuleistą dang- 
tį. Atrodė, kad lake atsispindinti ranka padaryta iš akmens. 

— Skamba labai gražiai. 

— Gerai, - tarė Erikas. 

Madė timptelėjo jam už rankos. 

— Dabar noriu paklausyti, kaip groja robotas, - pareiškė ji. 

— Ne, - užprotestavo Erikas. 

— O taaaiiip, - nenusileido Madė ir Džekė juokdamosi. 

— Gerai, aš juk žinau savo kartelę, - sumurmėjo Erikas ir atsisėdo. 

Padėjo pirštus ant klavišų, bet kadangi visas virpėjo, net nepra- 
dėjo groti. 

- Žinai, Made... Tu padarei man didžiulį įspūdį. 

— Tu taip pat gerai groji. 

— Ar taip pat gerai žaidi futbolą? 

- Ne... 

— Aš manau, kad tu tikrai gerai žaidi, — šiltai pagyrė Erikas. — 
Ketinu atvažiuoti anksti, kad pamatyčiau, kaip tu rytoj įmuši įvartį. 

Mergaitė prikando lūpą ir sunerimo. 

— Kaip tai? - paklausė Džekė. 

— Juk aš turėsiu paimti Madę po varžybų. 

Džekės veidas išblyško ir tapo rūstus. 

— Jos buvo vakar, - rūsčiai kirto ji. 


— Mama, aš... aš radau kelią į... 

— Tu ėjai viena? 

— Nieko nesuprantu, - sumurmėjo Erikas. - Aš maniau... 

— Nutilk. Made, ar Erikas po varžybų neatėjo? 

— Mama, viskas gerai, - pasakė mergaitė ir pravirko. 

Erikas sėdėjo nuleidęs rankas. Galvoje dunksėjo, vėl ėmė pykinti. 

— Aš labai gailiuosi, — tyliai ištarė jis. - Nesuprantu, kaip... 

— Tu man pažadėjai! 

— Mama, baik! - sušuko dukra. 

— Džeke, aš turėjau tiek siaubingai daug... 

— Man nusispjaut! — užriko ji. - Nenoriu klausytis. 

— Baik šaukti, - verkdama paprašė mergaitė. 

Erikas atsiklaupė prieš Madę ir pažvelgė į akis. 

— Made, aš maniau, kad varžybos rytoj, aš ne taip supratau. 

— Viskas gerai... 

— Nekalbėk su juo, - sušnypštė Džekė. 

— Būk gera, aš tik... 

— Taip ir žinojau, - rėžė ji žybčiodama juodais akiniais. - Table- 
tės buvo ne alvedono. Kas ten buvo? 

— Aš gydytojas, - mėgino pasiaiškinti Erikas stodamasis. — Aš 
gana gerai tvarkausi. 

— Puiku, - sumurmėjo Džekė, tempdama Madę link durų. 

— Ber šįkart... 

Džekė atsitrenkė į stalą, kuris buvo patrauktas į šoną, kai reikėjo 
padaryti vietos rojaliui. Ant žemės nukrito ir į tris dalis sudužo vaza 
su džiovintomis gėlėmis. 

— Mama, tu sudaužei... 

— Man nusispjaut, - sušvokštė moteris. 

Išsigandusi Madelena sekė paskui mamą ir pasikūkčiodama ver- 
kė. 

— Džeke, palauk, - meldė eidamas iš paskos Erikas. — Aš vis dar 
turiu problemų su tabletėmis, nežinau, kaip čia atsitiko, bet... 

— Tu manai, kad man rūpi? Gal man dabar tavęs gailėtis? Dėl 
to, kad svaiginiesi, o per tave mano dukrai gali iškilti pavojus? Turi 
suprasti, kad nebegaliu tavimi pasitikėti. Nesiartink prie jos. 

— Aš iškviesiu taksi, - pasiūlė nusiminęs Erikas. 

— Mama, jis nekaltas. Mama, būk gera... 

Džekė vedėsi dukrą tylėdama, jos skruostais riedėjo ašaros. 


— Atleisk man, aš viską sugadinu, - raudojo Madė. 

TEN, KUR MEISTRO SAMUELIO gatvė kerta Malmšilnado gatvę, 
tarp didelių pastatų susidaro tarsi sąsiauris, kuriame kyla gūsingas ir 
stiprus vėjas. Dulkės ir šiukšlės nerimastingai sukosi aplink bronzinę 
mergaitę, kuri daugiau kaip tris dešimtmečius stovi nuleidusi akis, 
apsupta prostitučių. 

Erikas atėjo su Jonu, kad galėtų padėti, jei jiems pavyktų rasti 
Rokį. Gydytojas atsisėdo restorane Mozzarella ir užsisakė puodelį 
kavos. 

Jis buvo paskambinęs Džekei ir palikęs dvi balso žinutes - papra- 
šė atleidimo ir pamėgino paaiškinti, kad gali būti persekiojamas kaž- 
kokio paciento. Kalbėdamas pats suprato, kaip nerealistiškai skam- 
ba jo įtikinėjimai, kad Džekė, pasiėmusi Madįę, išvažiuotų pas seserį. 

Jis gurkštelėjo kavos. Stikle atsispindėjo jo susirūpinęs veidas. 
Negalėjo suvokti, kad pars viską sugriovė. Vienatvė, išėjus Simonai, 
jo negąsdino, bet staiga jam buvo suteikta dar viena proga gyventi, 
Kupidonas užsiropštė ant savo debesies krašto ir iššovė į jį dar kartą. 

Erikas paėmė telefoną, dirstelėjo į laikrodį ir paskambino Džekei 
trečią kartą. Kai jos įrašytas balsas pasiūlė palikti žinutę, vyras užsi- 
merkė ir pasakė: 

— Džeke... aš siaubingai gailiuosi, tai jau sakiau, bet žmonės klys- 
ta... Aš neketinu išsisukinėti, bet aš čia... laukiu tavęs, mokausi etiu- 
do... ir esu pasirengęs padaryti viską, kad vėl pasitikėtumei manimi. 

Padėjus telefoną šalia kavos puodelio, tuo pat metu Jonas gatvėje 


sustojo priešais dvi moteris šalia namo. Pasiremdamas lazda jis pa- 

mėgino užmegzti su jomis pokalbį, bet supratusios, kad jis ne klien- 
tas, damos nusisuko nuo jo ir ėmė tyliai kalbėtis tarpusavyje. 

— Ar esate girdėjusios apie vietą, vadinamą Zona? — neatlyžo 
jis. - Galiu neblogai sumokėti, jei pasakysite, kur ji yra. 

Jos nusisuko eiti šalin, o Jonas šlubčiojo joms iš paskos, mėginda- 
mas išsiaiškinti, gal iš tikrųjų Zo24 vadinama kaip nors kitaip. 

Jonas sustojo ir apsisukęs nuėjo į priešingą pusę. Toliau, prie Ka- 
raliaus bokštų, į baltą furgoną įlipo liesa moteris. 

Praėjęs kelis statybinius pastolius, šalia fasado Jonas išvydo pri- 
mėtytų latekso pirštinių ir prezervatyvų. 

Kitame įėjime sėdėjo keturiasdešimtmetė moteris, susisupusi į 
storą striukę. Plaukai atmestinai subraukti į uodegą, raudoni, dėmėti 
šortai, kojos nuogos ir žaizdotos. 

— Atsiprašau, — tarė Jonas. 

— Aš pakeliui, - suvapėjo moteris. 

Iš to, kaip ji atsistojo, galėjai suprasti, kad yra įpratusi būti kažkur 
vežiojama. Jos striukė prasiskleidė, atidengdama nukirptus marški- 
nėlius. Moteris pakėlė galvą. 

— Liza? - tarė Jonas. 

Moters akys buvo pavandenijusios, veidas raukšlėtas ir suvargęs. 

- Jie sakė, kad tu negyvas, - sumurmėjo ji. 

— Grįžau. 

— Tu grįžai, - nusijuokė ji kimiai. - Argi ne visi grįžta? 

Ji stipriai pasitrynė akį, išterliodama makiažą. 

— Tavo sūnus, — pasakė Jonas ir pasirėmė ant lazdos. - Jis buvo 
globėjų šeimoje, juk buvai pradėjusi jį lankyti. 

— Tu manimi nusivylei? - paklausė ji ir nusisuko. 

— Tiesiog maniau, kad tu lioveisi. 


— Aš taip pat, bet, po velnių... 

Moteris svirduliuodama žengtelėjo kelis žingsnius, sustojo ir ran- 
ka atsirėmė į perpildytą šiukšlinę. 

— Ar galiu pavaišinti kava ir bandele su sūriu? - pasiūlė Jonas. 

Liza papurtė galvą. 

— Juk tau reikia pavalgyti, ar ne? 

Moteris pakėlė akis ir nupūtė sau nuo veido kelis plaukus. 

— Tiesiog pasakyk, ką nori sužinoti. 

— Ar esi girdėjusi apie vietą, vadinamą Zom2? Atrodo, kad ten 
dirba gana daug merginų. Galbūt ji priklauso rusams ir egzistavo de- 
šimt metų. Ten gana lengvai galima gauti heroino... 

— Anksčiau buvo viena vieta Barkabyje... Po velnių, kaip ji vadi- 
nosi? 

— Club Noir... jo nebėra. 

Iš medžių purptelėjo pulkas žvirblių. 

— Solnoje vis dar yra Nugaros centras, bet... 

— Ne, per mažas. 

— Pažiūrėk internete, - pasiūlė ji. 

— Taip ir padarysiu, ačiū, - padėkojo jis ir nusisuko eiti. 

— Dauguma vyrų yra neblogi, - sumurmėjo ji. 

Jonas sustojo ir vėl pažvelgė į ją. Moteris netvirtai stovėjo, ranka 
atsirėmusi į šiukšlinę, ir laižėsi lūpas. 

— Ar žinai, kur dabar Peteris Dalinas? - paklausė jis. 

— Pragare, tikiuosi. 

- Žinau... o jeigu ten dar nespėjo? 

Moteris pasilenkė ir pasikasė koją. 

— Girdėjau, kad grįžo į mamos butą Feltiovešteno kvartale, - išta- 


rė ji tyliai ir žvilgtelėjo į savo nagus. 

ERIKAS PASISTATĖ AUTOMOBILĮ garaže po parduotuvių gale- 
rija Fž/toversten. Judviem beeinant link liftų Jonas pranešė, kad jam 
draudžiama čia lankytis. 

— Man uždrausta čia lankytis, - pasakė jis šypsodamasis, bet nuo 
tos šypsenos Eriką nukrėtė šiurpas. 

Šeštame aukšte juodu patraukė nuobodžiu koridoriumi; ant 
pašto angų butų duryse matėsi vardai ir pavardės, prie durų - dul- 
kėti kilimėliai, vaikiški vežimėliai ir sportbačiai. 

Jonas paskambino į duris, ant kurių buvo žalvarinė lentelė su 
įmantriai išgraviruota Dalino pavarde. 

Netrukus jas atidarė dvidešimtmetė moteris. Jos akys buvo baikš- 
čios, oda nesveika, o plaukai susukti ant ssnamadiškų suktukų. 

— Ar Peteris sėdi prie televizoriaus? —- paklausė Jonas ir įėjo vi- 
dun. 

Erikas sekė iš paskos ir uždarė duris. Jis apsidairė niekuo neiš- 
siskiriančiame prieškambaryje, ant kurio sienų buvo prikabinėta 
siuvinėtų gėlių paveikslėlių ir spalvotų nuotraukų, kuriose matėsi 
senutė su dviem katinais glėbyje. 

Jonas lazda stumtelėjo stiklines duris, įėjo tiesiai į svetainę ir at- 
sistojo priešais pagyvenusį vyrą, sėdintį ant rudos odinės sofos su 
dviem rainais katinais. Jo akiniai buvo stori, vyras vilkėjo baltus 
marškinius ir ryšėjo raudoną kaklaryšį. Jo banguoti plaukai buvo 


sušukuoti ant pliko lopo pakaušyje. 

Televizija transliavo seną serialą apie komisarą Franką Kolumbą. 
Aktorius Peteris Falkas susikišo rankas į susiglamžiusio chalato kiše- 
nes ir nusišypsojo pats sau. 

Ant sofos sėdintis vyras dirstelėjo į Joną, iš dulkėto maišelio iš- 
traukė kačių skanėstų, numetė ant grindų ir pauostė savo pirštus. 

Abi katės be didelio noro nušoko ant grindų ir pauostė gabaliu- 
kus. Jaunoji moteris nušlubavo į virtuvę ir išgręžė ten pašluostę. 

— Padarei kaip visada? - kreipėsi Jonas. 

— Tu nieko nežinai, - burbtelėjo Peteris Dalinas nosiniu balsu. 

— Arji bent nutuokia, kad tu tik pradedi? 

Peteris Dalinas nusišypsojo, bet akių kampučiai ėmė nervingai 
trūkčioti. 

— Aš buvau kastruotas savo noru, tu juk žinai. Apylinkės teismo 
buvau išteisintas ir gavau žalos atlyginimą, o tu neturi teisės prie ma- 
nęs artintis. 

— Išeisiu, kai tik gausiu atsakymą į klausimą. 

— Būk tikras, kad aš vis tiek skųsiuos dėl tavęs, - perspėjo vyras ir 
pasikasė kirkšnį. 

— Turiu rasti vietą, vadinamą Zona. 

— Sėkmės. 

— Peteri, tu esi buvęs visur, kur nereikia būti, ir... 

— Aš toks blogas, toks blogas... - ironiškai nusišaipė vyras. 

Mergina virtuvėje priglaudė vieną ranką prie pilvo ir užsimerkė. 

- Ji be kelnaičių, - pasakė Peteris ir susikėlė kojas ant sofos rank- 
tūrio. - Jos mirksta acte po lova. 

— Erikai, išsivesk ją. Pasakyk, kad mes iš policijos. Man regis, jai 
reikia nueiti pas gydytoją. 

— Aš susirasiu kitą, — abejingai tėškė vyras. 

Erikas išsivedė merginą į prieškambarį. Audamasi aulinius ji susi- 


ėmė už pilvo ir susvyravo. 

Dar jiems nespėjus uždaryti durų Jonas sugriebė Peteriui už 
kulkšnies ir žengė link virtuvės. Vyriškis įsitvėrė ranktūrio. Jonas 
tempė jį su visa sofa, po kuria susigarankščiavo persiškas kilimas. 

— Paleisk mane, tu neturi teisės... 

Prie slenksčio sofa užstrigo ir tempiamas Peteris per ranktūrį 
žnektelėjo ant grindų ir sudejavo. Jonas vilko jį linoleumu per virtu- 
vę. Katės išlakstė į šonus, nagais braižydamos grindis. Peteris pamė- 
gino įsitverti stalo kojos, bet nepasiekė. 

Jonas pastatė lazdą kampe, atidarė balkono duris, išvilko vyriškį 
ant plastikinės žolės ir paleido koją. 

— Ką tu darai, aš nieko nežinau, o tu... 

Jonas sugriebė jį ir švystelėjo per turėklą taip, kad vyras dunks- 
telėjo į raudonas išorines balkono plokštes, bet nepaleido jo tol, kol 
neįsitikino, kad Peteris tvirtai įsikabino. 

— Aš neišsilaikysiu, aš neišsilaikysiu, - klykė vyras. 

Jo krumpliai pabalo, o akiniai nukrito ant žemės kažkur toli apa- 
čioje po balkonu. 

— Pasakok, kur yra Zona. 

— Niekada apie tokią negirdėjau, - žiopčiojo tas, gaudydamas orą. 

— Didelė vieta, gal priklauso rusams... prostitutės, scena, daug 
narkotikų. 

— Aš nežinau, - inkštė Peteris. - Turi manimi patikėti! 

— Tai aš jau einu, - pasakė Jonas ir nusisuko. 

— Gerai, Jonai, aš esu girdėjęs pavadinimą! Aš nebeišsilaikysiu. 
Nežinau, kur tai yra, nieko nežinau. 

Jonas pažvelgė į jį ir ištraukė. Drebėdamas visu kūnu Peteris pa- 
mėgino nusigauti į virtuvę. 

— To negana, - perspėjo Jonas ir pastūmė jį atgal prie turėklų. 

— Prieš keletą metų... buvo tokia mergina, ji pasakojo apie vai- 


kinus iš Volgogrado, - skubiai išbėrė jis traukdamasis palei turėklą 

link sienos. - Bet tai buvo ne viešnamis, labiau panašu į ratą... žinai, 
kietos taisyklės, visi saugo visus... 

— Kur tai buvo? 

— Nežinau, prisiekiu, - sušnabždėjo jis. - Jei žinočiau, pasaky- 
čiau. 

— Kur galiu rasti moterį, kuri papasakojo apie tą vietą? 

— Tai buvo viename bare Bankoke. Ji buvo gyvenusi porą metų 
Stokholme. Vardo nežinau. 

Jonas grįžo į virtuvę, o Peteris Dalinas jam iš paskos ir uždarė bal- 
kono duris. 

— Tu negali šitaip elgtis, - pasakė jis susitvardęs ir nusišluostė aša- 
ras virtuviniu popieriumi. — Tave išmes iš darbo ir... 

— Aš jau nebe policininkas, - atšovė Jonas ir pasiėmė iš kampo 
lazdą. — Taigi turiu daug laiko tave stebėti. 

— Kaip tai stebėti? Ko tu nori? 

- Jei darysi, kaip liepsiu, išgyvensi, - įspėjo Jonas ir rankose pa- 
suko lazdą. 

— Ką turiu daryti? — išsigando Peteris Dalinas. 

— Iškart po to, kai apsilankysi ligoninėje, nueisi į policiją ir... 

— Kąaš darysiu ligoninėje? 

Jonas rėžė lazda jam per veidą. Vyras susvirduliavo atatupstas, 
susiėmė abiem rankomis už nosies, užkliuvo už kėdės ir griūdamas 
ant nugaros taip susitrenkė pakaušį į grindis, kad kraujas ištiško ant 
kačių maisto jų dubenėliuose. 

— Po ligoninės nueisi į policiją ir prisipažinsi apie visus išnaudo- 
jimo atvejus, - liepė Jonas ir lazda paspaudė jam kaklo duobutę. — 
Mirjam buvo keturiolikos, kai nusižudė; Ana Lena neteko kiaušin- 
takių, Liza pavirto prostitute, o mergina, kuri dabar čia buvo... 


— Taaaip! - rėkė Peteris. - Taaaip! 

NUVEŽĘS JAUNĄJĄ MOTERĮ pas pažįstamą ginekologą Sofijos 
namuose, Erikas pasiėmė Joną Valhalos gatvėje. 

— Dabar žinome, kad Zom24 egzistuoja, - įsėdęs į automobilį pra- 
bilo Jonas. - Bet tai, regis, bus rusų ratas... kur reikia išsipirkti narys- 
tę, pačiam prisidedant prie rimtos veiklos. 

- Ir tada pačiam svarbu, kad visi tylėtų, - pratęsė Erikas ir pabar- 
beno į vairą. - Todėl niekas nieko nežino. 

— Mes niekada jų nesuseksime, o infiltruotis prireiktų gal kelerių 
metų. 

Dirstelėjęs į telefoną Jonas pamatė, kad Nolenas pastarąją valan- 
dą skambino jam tris kartus. 

- Jei norime rasti Zomą, dabar galime sekti tik vienu pėdsaku — 
tai moteris, kurią Rokis pavadino Tina, - pasakė Jonas. 

- Betjos juk nėra? 

— Registre ne. Švedijoje šitaip niekas nebuvo nužudytas. Nukirs- 


ta ranka nebūtų likusi nepastebėta. 


— Galtai tik košmaras. 
— Tu taip manai? - paklausė Jonas. 
— Ne. 


— Tada važiuojam pas Noleną. 


Teismo medicinos ekspertizės pastate buvo daug paskaitų salių, bet 


tik vienoje patalpoje buvo demonstruojami lavonai. Salė priminė 

anatomijos teatrą. Puslankio formos patalpoje klausytojų vietos ei- 
lėmis kilo vis aukščiau aplink nedidelę pakylą su obdukcijos stalu. 

Šaižų Noleno balsą jie išgirdo dar fojė, per visas uždarytas duris. 
Jis kaip tik buvo bebaigiąs paskaitą. 

Juodu įėjo kaip galėdami tyliau. Nolenas, vilkintis baltą chalarą, 
stovėjo šalia pajuodavusio kūno. Tai buvo mirtinai sušalęs vyriškis. 

— Iš to, ką šiandien sakiau, jums negalima pamiršti vieno daly- 
ko - žmogus nėra miręs tol, kol nėra ir miręs, ir šiltas tuo pat metu*. 

Nolenas padėjo pirštinėtą ranką ant lavono krūtinės ir nusilenkė 
aidint medicinos studentų aplodismentams. 

Jonas ir Erikas nesileido prie pakylos, kol studentai neišėjo iš sa- 
lės. Nuo lavono sklido aštrus rūgimo ir dumblo kvapas. 

— Aš taip pat peržiūrėjau mūsų registrą, - prabilo Nolenas. - Bet 
tokie sužalojimai neminimi... Peržiūrėjau smurtinius nusikaltimus, 
nelaimes ir savižudybes... Tokios moters nėra. 

— Bet tu man skambinai, - tarė Jonas. 

— Peršasi savaime suprantamas atsakymas, kad kūno niekas ne- 
rado, - sumurmėjo Nolenas ir nusiėmęs akinius ėmė juos blizginti. 

— Suprantama, bet... 

— Vienų neranda niekada, - pertraukė Nolenas. - Kitus randa 
po daugelio metų... o kai kurių atrastųjų neįmanoma identifikuo- 
ti... Analizuojami dantys, atliekamas DNR tyrimas, kūnai išlaikomi 
porą metų... Teismo medicinos tarnyboje dirba geri specialistai ir vis 
dėlto kasmet tenka palaidoti po kelis neatpažintus kūnus. 

— Bet sužalojimai vis tiek turėtų būti užregistruoti, - nepasidavė 
Jonas. 

* Labai sušalęs žmogus pagal visus požymius gali atrodyti miręs, ir nė vienas pa- 
saulio gydytojas nepagalvotų kitaip, nors žmogų vis dar galima išgelbėti. Gydy- 


tojas gali būti visiškai įsitikinęs, kad žmogus tikrai miręs, tik tada, kai kūnas yra 
šiltas, ir turi visus požymius, kad ištiko mirtis. 

Nolenas nuleido balsą, jo akys keistai sužibo. 

— Pagalvojau apie dar vieną galimybę. Anksčiau buvo grupė teis- 
mo medicinos gydytojų, kurie bendradarbiavo su keliais policinin- 
kais... Jie buvo vadinami mokesčių taupytojais ir manėsi galintys jau 
iš anksto numatyti, kurie tyrimai niekur nenuves. 

— Tu šito niekada nepasakojai, - nustebo Jonas. 

— Tai buvo praktikuojama devintajame dešimtmetyje... Mokesčių 
taupytojai nenorėjo užkrauti Švedijos mokesčių mokėtojams išlaidų 
už beprasmius policijos tyrimus ir beviltiškus mėginimus identifi- 
kuoti kūnus. Nebuvo jokio didelio skandalo, kai kurie gavo papei- 
kimus, bet man kilo klausimas... Kai apibūdinai Tiną kaip nuo he- 
roino priklausomą prostitutę, gal dar ir prekybos žmonėmis auką... 

— Manai, kad mokesčių taupytojai galbūt vis dar egzistuoja? — 
paklausė Jonas. 

- Jokio popierizmo, - tęsė Nolenas ir spragtelėjo pirštais. - Jokio 
tyrimo, jokio Interpolo, kūnas atsiduria kape kaip nežinomas, o gy- 
venimas tęsiasi ir lėšas galima sutaupyti kitiems reikalams. 

— Tokiu atveju Tina turi būti Teismo medicinos ekspertizės tar- 
nybos registre, - spėjo Erikas. 

— Ieškokite neatpažinto kūno, natūralios mirties, ligos, - patarė 
Nolenas. 

— Su kuo kalbėtis? - paklausė Jonas. 

— Su Johanu iš Teismo genetikos skyriaus. Pasakyk, kad nuo ma- 
nęs. Arba pats paskambinsiu, juk vis tiek čia stoviu... 

Telefone suradęs numerį priglaudė aparatą prie ausies. 

— Sveiki, čia profesorius Nilsas Olenas, kuris... taip, ir jums ačiū, 
buvo malonu... Manau, kad pakankamai beprotiška... 

Kalbėdamas Nolenas apsuko aplink kūną du ratus. Baigęs pokal- 


bį, kelias sekundes stovėjo ir tylėjo. Vienas lūpų kamputis trūkčiojo. 

Tuščios žiūrovų vietų eilės aplink juos buvo panašios į didžiules me- 
cines medžių rievės. 

— Iš Stokholmo yra tik viena nežinoma moteris, kurios amžius 
tuo metu atitinka Tinos, - galiausiai ištarė Nolenas. - Arba tai ji, 
arba kūnas niekada nebuvo rastas. 

— Ar gali būti ji? - paklausė Erikas. 

— Mirties liudijime įrašytas infarktas... Yra nuoroda į protokolą, 
kuris neegzistuoja... 

— Ar apie kūną nieko neparašyta? 

— Savaime suprantama, buvo atliktas DNR tyrimas, paimti pirš- 
tų atspaudai, patikrinta dantų kortelė, - išvardijo Nolenas. 

— Kurji dabar? - paklausė Jonas. 

— Miško kapinėse, — nusišypsojo Nolenas. - Bevardis kapas, tik 
numeris - 32253332. 


// 


MIŠKO KAPINĖS Į PIETUS nuo Stokholmo yra įtrauktos į UNES- 
CO pasaulio paveldo sąrašą. Jose yra daugiau kaip šimtas tūkstančių 
kapų. Erikas ir Jonas žingsniavo puikiai prižiūrėtais takais, praėjo 
Miško koplyčią, atkreipė dėmesį, kad prie Gretos Garbo paminkli- 
nio raudono akmens padėta geltonų rožių. 

53-iasis kvartalas buvo toli, netoli tvoros prie Senojo Tiuresės 
kelio. Kapinių darbininkai jau buvo iškrovę iš savivaldybės sunkve- 
žimio juostinę kasamąją ir spėję nukasti žemę iki pat karsto. Vejos 
gabalai gulėjo šalia drėgnos žemės krūvos, iš kurios kyšojo išsišako- 
jusios šaknys ir blizgantys sliekai. 

Nolenas ir jo padėjėjas Fripė atėjo iš kitos pusės ir keturi vyrai 
pusbalsiu pasisveikino. Fripė buvo apsikirpęs, jo veidas šiek tiek su- 
apvalėjęs, bet vyras vis dar segėjo tą patį seną diržą su kniedėmis ir 
vilkėjo išblukusius marškinėlius su juodu Ha72merfall užrašu. 

Kasamosios kabina sklandžiai sukiojosi, vamzdžiui nusileidžiant 
ir išsitiesiant sušnypšdavo hidraulinė įranga. Aprūdijęs kaušas atsar- 
giai gramdė karsto dangtį. 

Nolenas kaip visada ką nors aiškino Fripei, šįkart apie tai, kad 
yrant baltymams ir angliavandeniams išsiskiria amoniakas, vandeni- 
lio sulfidas ir angliavandenilis. 

— Galutinėje puvimo proceso stadijoje, kai išsiskiria skysčiai, au- 
diniai visiškai atsiskiria nuo kaulų. 

Nolenas davė ženklą kasamosios mašinistui atsitraukti. Nuo kau- 


šo ant žolės krito molini žemės gabalai. Jis nuslydo į duobę, ranka 

laikydamasis už krašto. Karsto dangtis per vidurį buvo įlūžęs nuo 
žemės svorio. 

Jis nukrapštė karsto kraštus kastuvu, paskui švariai nubraukė ran- 
komis, pakišo kastuvą po dangčiu ir pamėgino jį atkelti, bet faneri- 
nė plokštė lūžo, nes tvirtumo visai nebelikę, ji buvo panaši į ištižusį 
kartoną. 

Nolenas kažką sušnabždėjo, nusviedė kastuvą ir ėmė rinkti dang- 
čio gabalus rankomis, perduodamas juos Fripei. Galiausiai palaikai 
buvo visiškai atidengti. 

Negyvas kūnas nebuvo atgrasus, atrodė tik bejėgis. 

Skeletas atrodė mažas, lyg būtų vaiko, bet Nolenas užtikrino, kad 
tai suaugusi moteris. 

— Maždaug metro šešiasdešimt penkių, - saumurmėjo jis. 

Ji buvo palaidota su marškinėliais ir kelnaitėmis. Audinys apgulė 
skeletą, šonkaulių skliautas nepažeistas, tik medžiaga buvo nusmu- 
kusi ant dubenkaulio. 

Ant marškinėlių vis dar buvo galima įmatyti kobalto mėlynumo 
angelą. 

Fripė apėjo kapą, fotografuodamas skeletą iš visų pusių. Nolenas 
buvo pasiėmęs mažą šepetuką, kuriuo dabar braukė nuo kaulų žemę 
ir faneros likučius. 

— Kairysis žastas nukirstas netoli peties, - konstatavo Nolenas. 

— Štai ir turime košmarą, - tyliai ištarė Jonas. 

Jie žiūrėjo, kaip profesorius atsargiai pasuko kaukolę. Apatinis 
žandikaulis buvo nukritęs, bet šiaip kaukolė buvo sveika. 

— Gilūs kirčiai plačiu smaigaliu kaukolės priekyje, - nustatė No- 
lenas. - Kaktos kaulai, skruostikauliai, viršutinio žandikaulio kau- 
lai... kapota per raktikaulį ir krūtinės kaulus... 

— Pamokslininkas grįžo, - ištarė Erikas, pervertas baisios nuo- 


jautos. 

Toliau krapštydamas žemę aplink skeletą Nolenas šalia klubo 
kaulo rado rankinį laikrodį su subraižytu stiklu. Odinė apyrankė 
buvo virtusi pilka materija. 

— Panašu į vyrišką laikrodį, - pastebėjo jis, paėmė laikrodį ir ap- 
suko jį. 

Antroje pusėje matėsi kirilicos raidės. Nolenas išsitraukė mobilų- 
jį telefoną ir nufotografavo raides. 


— Nusiųsiu Marijai į Slavistikos katedrą, - sumurmėjo jis. 

ERIKAS SUŠVIRKŠTĖ JONUI į klubą dar vieną porciją kortizono. 
Dabar jis buvo pavėsingame sode anapus Eriko namo ir tobulino ko- 
vos ilga medine lazda techniką. 

Nolenas mėgino išsiaiškinti, kas iš kolegų parašė Natalijos mir- 
ties priežasties pažymą. Tuo pat metu jie laukė, kol bus išversti ant 
laikrodžio išgraviruoti žodžiai — gal jie nuves toliau. 

Erikas sėdėjo prie rojalio ir stebėjo, kaip draugas vis kartojo tuos 
pačius blokavimo ir puolimo judesius, kurių šešėliai judėjo ant plo- 
nos lininės užuolaidos. „Kaip kinų šešėlių teatre“, - pagalvojo jis ir 
pažvelgė į klavišus priešais save. 

Norėjo pasimokyti groti etiudą, bet neprisivertė. Mintys per 
daug išsibarsčiusios. Jis dar nebuvo pakalbėjęs su Džeke, o prieš va- 
landą iš darbo paskambino Nelė ir ketino atvažiuoti. 

Jis lėtai padėjo ant klavišo mažąjį pirštą ir paspaudė. Suskambėjus 
pirmai natai suskambo ir telefonas. 

— Erikas Marija Barkas klauso. 

— Laba diena, - suskambo plonas balselis. - Mano vardas Made- 
lena Federer ir... 

— Made? - aiktelėjo Erikas. - Kaip tu? 

— Gerai, — atsakė ji tyliai. - Aš pasiskolinau Rositos telefoną... 
Tik norėjau pasakyti, kad būdavo smagu, kai tu ateidavai pas mus. 

— Man labai patikdavo būti su tavimi ir tavo mama. 


— Mama tavęs ilgisi, bet yra kvaila ir apsimeta, kad... 

— Tu turijos klausyti ir... 

— Made, - šūktelėjo kažkas. - Ką darai su mano telefonu? 

— Atleisk, kad aš viską sugadinau, - skubiai atsiprašė mergaitė ir 
pokalbis nutrūko. 

Erikas nusileido nuo pianino kėdės ant grindų ir užsidengė veidą. 
Po kurio laiko atsigulė ant nugaros ir įbedė žvilgsnį į lubas. Laikas 
suimti gyvenimą į savo rankas ir mesti tabletes. 

Jis įpratęs vesti pacientus pirmyn. „Po tamsiausio laikotarpio gali 
pasidaryti tik šviesiau“, - dažnai sakydavo jis. 

Erikas dūsaudamas atsistojo, nuėjo nusiprausti veido ir atsisėdo 
ant laiptų už stiklinių durų. 

Sukdamasis Jonas sudejavo, smogė lazda pažeme, tada vienu galu 
atgal už nugaros, sustojo ir pamatė Eriko žvilgsnį. 

Jo veidu bėgo prakaitas, raumenys buvo prisipildę kraujo. Jonas 
kvėpavo giliai, bet nebuvo uždusęs. 

— Ar spėjai prisiminti senus pacientus? 

— Radau kelis, kurių tėvai yra pastoriai, - pasakė Erikas ir išgirdo, 
kad kieme kitoje namo pusėje sustojo automobilis. 

— Perduok pavardes Margotai. 

— Bet aš dar tik pradėjau tikrinti archyvą. 

Nelė apėjo namą, pamojavo ir pasuko link jų. Ji vilkėjo tarsi nu- 
lietą jodinėjimo švarką ir prigludusias juodas kelnes. 

— Mes turėtume dalyvauti Rachelės Jehudos paskaitoje, - prane- 
šė ji sėsdamasi šalia Eriko. 

- Ji šiandien? 

Suskambo Jono telefonas, bet vyras pirma nuėjo prie sandėliuko 
ir tik tada atsiliepė. 

Erikas pastebėjo, kad Nelė atrodo pavargusi ir prislėgta. Plona 
paakių oda papilkėjusi, kakta suraukta. 


=—338 — 


- Ar tu pats negalėtum pranešti apie save valdžiai? - paklausė ji. 

— Svarsčiau apie tai. 

Nelė'tik papurtė galvą ir dėbtelėjo į jį. 

— Ar tau atrodo, kad mano burna bjauri? Kasmet lūpos vis plo- 
nesnės. O Martinas... jam labai svarbu, kaip atrodo lūpos. 

— O kaip atrodo Martinas? Ar jis nesensta? 

— Nesišaipyk, aš svarstau, gal pasidaryti operaciją... Aš nepasiruo- 
šusi pasenti. Nenoriu, kad kas nors sakytų, koks Martinas geras, kad 
miega su manimi. 

— Nele, tu patraukli. 

— Pasakoju ne tam, kad susilaukčiau pagyrų, bet aš nebejaučiu... 

Kolegės smakras ėmė virpėti ir ji nutilo. 

— Kas atsitiko? 

— Nieko, - atsakė ji ir prieš pakeldama akis atsargiai nusibraukė 
ašaras. 

— Jeigu tave liūdina, turi pasikalbėti su Martinu apie pornofil- 
mus. 

— Neliūdina, - pasakė ji šypsodamasi. 

Baigęs kalbėti telefonu Jonas pasuko link jų. 

— Slavistikos katedra išsiaiškino raides ant vyriško rankinio lai- 
krodžio... Raidės, matyt, buvo baltarusiškos. 

— Kas ten parašyta? — pasidomėjo Erikas. 

— „Andrejui Kaliovui už išskirtinius nuopelnus. Jankos Kupalos 
universiteto Karinis fakultetas“. 

Visi trys nuėjo į darbo kabinetą ir Jonui neprireikė nė penkių mi- 
nučių, kad surastų pavardę. Interpolui priklauso šimtas devyniasde- 
šimt šalių narių. Per tarptautinio policijos bendradarbiavimo skyrių 
Jonas buvo nukreiptas į Baltarusiją, į Nacionalinio centrinio biuro 


atstovybę Minske. 

Ten jam buvo pranešta, kad Andrejaus Kaliovo nėra tarp ieško- 
mų asmenų, tačiau ieškoma Natalija Kaliova iš Gomelio. 

Moteris su britišku akcentu telefonu pasakojo, kad spėjama, jog 
Natalija - moteris, kurią Rokis vadino Tina, - tapo prekybos žmo- 
nėmis auka. 

- Artimieji sakė, kad jai paskambino draugė iš Švedijos ir sugun- 
dė atvažiuoti per Suomiją be leidimo gyventi šalyje. 

— Ar tai visa informacija? — paklausė Jonas. 

— Galite pakalbėti su jos seserimi. 

— Seserimi ? 

— Ji išvyko į Švediją ieškoti vyresniosios sesers ir, matyt, liko ten. 
Čia nurodyta, kad ji mums reguliariai skambina pasiteirauti, ar nėra 
naujos informacijos. 


— Kuo vardu sesuo? 


— Irina Kaliova. 

CENTRINĖJE NBA BARO VIRTUVĖJE Kungsholmene kvepėjo 
virtomis bulvėmis. Prie viryklių sukosi baltai vilkintys virtuvės dar- 
buotojai su tinkleliais ant plaukų. Tarp plytelėmis išklijuotų sienų ir 
skarda dengtų darbastalių aidėjo pjaustyklės zvimbimas. 

Erikas paprašė Nelės kartu važiuoti pas Iriną Kaliovą. Kai ji su- 
žinos, kad sesuo tapo sekso prekybos auka, o paskui buvo nužudyta, 
gali būti, kad prireiks psichologės moters. 

Irina kaip ir visi kiti buvo su baltu chalatu ir tinkleliu ant plaukų. 
Ji stovėjo prie daugybės didžiulių puodų, pakabintų ant stovų. Mo- 
teris susikaupusi stebėjo monitorių; pamaigius mygtukus ir trūkte- 
lėjus už rankenos prieš ją nusileido puodas. 

— Irina? — pasiteiravo Jonas. 

Moteris pakėlė galvą ir klausiamai pažvelgė į juos. Jos skruostai 
išraudę, kakta išrasojusi nuo verdančio vandens garų, iš po tinklelio 
ant kaktos išsprūdusi plaukų sruoga. 

— Ar kalbate švediškai? 

— Taip, - patvirtino ji ir vėl ėmė darbuotis. 

— Mes iš policijos, Kriminalinių tyrimų biuro. 

— Aš turiu leidimą gyventi, - skubiai pasakė ji. - Spintelėje yra 
viskas — pasas ir visi popieriai. 

— Ar galime kur nors nueiti pakalbėti? 

— Pirma turiu atsiklausti viršininko. 


— Mes su juo jau kalbėjome, - nuramino Jonas. 

Irina kažką pasakė vienai iš moterų, ta nusišypsojo. Nusiėmusi 
plaukų tinklelį Irina įsikišo jį į kišenę ir nusivedė juos per triukš- 
mingą patalpą, pro eilę maisto pristatymo vežimėlių. Jie įėjo į mažą 
personalo kambarį. Plautuvėje buvo sustatyti nešvarūs puodeliai. 
Čia stovėjo stalas su šešiomis kėdėmis, o ant jo — dubuo su obuo- 
liais. 

— Pamaniau, kad mane išmes iš darbo, - prisipažino ji ir nervin- 
gai šyptelėjo. 

— Ar galime prisėsti? - paklausė Jonas. 

Irina linktelėjo ir atsisėdo ant vienos iš kėdžių. Jos veidas apva- 
lus ir mielas tarsi keturiolikmetės. Žiūrėdamas į jos siaurus pečius 
po baltu chalatu Jonas prisiminė nedidelį jos sesers skeletą, matytą 
kape. 

Natalija, kuri tapusi prostitute pasivadino Tina, buvo nužudyta 
ir užkasta kaip šiukšlė, nes buvo vieniša, be dokumentų ir bejėgė. 
Švedijoje ji buvo „sunaudota“ ir nebeverta nė tiek, kad apsimokėtų 
leisti pinigus jos tapatybei nustatyti. 

Policininko darbe nėra sunkesnio dalyko, kai atliekant ikiteis- 
minį tyrimą ateina akimirka, kai esi priverstas pranešti artimiesiems 
apie mirtį. 

Neįmanoma priprasti prie vaizdo, kai žmogaus akyse susitvenkia 
skausmas, o skruostai išblykšta. Niekas nebesugeba toliau palaikyti 
pokalbio, šypsotis ir juokauti. Ilgiausiai dar matomos pastangos iš- 
likti racionaliam, mėginama užduoti reikalingus klausimus. 

Drebančia ranka Irina subraukė ant stalo trupinius. Jos veide at- 
sispindėjo ir viltis, ir baimė. 

— Mes turime pranešti labai liūdną žinią, - prabilo Jonas. - Jūsų 
sesuo Natalija negyva, ką tik buvo rasti jos palaikai. 


— Dabar? — paklausė įi sustingusi. 
J g 

- Ji mirė prieš devynerius metus. 

— Aš nesuprantu... 

— Bet buvo rasta tik dabar. 

— Švedijoje? Aš jos ieškojau. Aš nieko nesuprantu. 

- Ji buvo palaidota, bet tada nebuvo galima nustatyti jos tapaty- 
bės. Štai kodėl praėjo tiek laiko. 

Mažos rankos, braukiusios trupinius, dabar nusileido ant kelių. 

— Kas atsitiko? — paklausė Irina. Jos akys buvo vis dar išsiplėtu- 
sios ir tuščios. 

— Kol kas dar ne viską žinome, - pasakė Erikas. 

— Jos širdis visada... ji nenorėjo mūsų gąsdinti, bet kartais širdis 
nustodavo plakusi, atrodydavo, kaip visa amžinybė, kol... 

Moters smakras suvirpėjo, ji užsidengė burną ranka, nuleido akis 
ir sunkiai nurijo seiles. 

— Ar turite su kuo pasikalbėti po darbo? - kreipėsi Nelė. 

— Ką? 

Irina skubiai nusišluostė nuo skruostų ašaras, vėl nurijo seiles ir 
pakėlė galvą. 

— Gerai, — ištarė ji susitvardžiusi. - Ką turiu daryti, ar turiu už 
ką nors sumokėti? 

— Nieko, bet mes turime užduoti jums kelis klausimus, - pasakė 
Jonas. - Kaip manote, ar galėsite kalbėti ? 

Ji linktelėjo ir vėl ėmė maigyti trupinius ant stalo. Virtuvėje su- 
tarškėjo metalas, kažkas trūktelėjo už kambario durų rankenos. 

— Ar palaikėte ryšį su seserimi, kai ji buvo Švedijoje? 

Irina papurtė galvą, pakrutino lūpas, o paskui pakėlė akis. 

— Tik aš žinojau, kad ji išsiruošė į Stokholmą, bet pažadėjau 
niekam nesakyti. Buvau maža, nieko nesupratau... Ji būdavo man 


griežta. Pasakė, kad nori nustebinti mamą gavusi pirmą algą... Pi- 

nigų mes negavome, bet kartą kalbėjausi su ja telefonu. Ji sakė, kad 
viskas susitvarkys... 

Irina nutilo ir užsigalvojo. 

— Ar sakė, kur gyvena? 

- Brolių mes neturime. Tėtis mirė, kai buvome mažos. Natalija 
jį prisiminė, o aš ne... Kai ji išvyko, likome tik mudvi su mama... 
Mamajos taip ilgėjosi, verkdavo ir nerimavo dėl jos širdies, nujautė, 
kad atsitiko kažkas baisaus... O aš galvojau, kad jei tik rasiu seserį 
ir parsivešiu namo, vėl viskas bus gerai... Mama nenorėjo, kad išva- 
žiuočiau. Ji mirė viena. 

— Labai jus užjaučiu, - pasakė Jonas. 

— Ačiū. Dabar žinau, kad Natalija mirusi, - pasakė Irina ir atsi- 
stojo. - Galbūt nujaučiau, o dabar tikrai žinau. 

— Ar žinote, kur ji gyveno? 

— Ne. 

Moteris žengtelėjo link durų —- matyt, norėjo tiesiog pabėgti nuo 
šios situacijos, dingti iš čia. 

— Dar prisėskite trumpam, - paprašė Erikas. 

— Taip, bet turiu grįžti prie darbo. 

- Irina, - kreipėsi Jonas. Jaunoji moteris sukluso išgirdusi jo niū- 
rų žemo balso toną. - Jūsų sesuo buvo nužudyta. 

— Ne, aš juk sakiau, kad jos širdis... 

Irinos chalatas užsikabino už kėdės atlošo ir moteriai žengus ata- 
tupsta, kėdė pasislinko iš paskos. Suvokusi žinią moteris nebesusi- 
valdė. Jos skruostai išbalo, lūpos ėmė virpėti, išsiplėtė vyzdžiai. 

— Ne, - suaimanavo ji. 

Moteris atsirėmė nugara į plautuvę ir papurtė galvą, mėgindama 
ranka atsiremti į šaldytuvo duris. Nelė pabandė ją raminti, bet Irina 
atstūmė ją. 


- Irina, jūs turite... 

— Viešpatie, tik ne taip, ne Natalija, - šaukė Irina. - Ji pažadėjo... 

Ji laikėsi įsikabinusi šaldytuvo rankenos, bet suklupo ir netyčia 
atidarė šaldytuvą. Iš jo iškrito lentyna su kečupu ir uogienėmis. Nelė 
atsiklaupė prie jos ant grindų ir apkabino siaurus pečius. 

— Nie maja siastra, — aimanavo moteris. - Nie maja siastra...* 

Ji susigūžė Nelės glėbyje ir verkė, rėkė užsidengusi burną ranka, 
drebėdama visu kūnu. 

Po kiek laiko aprimo ir atsisėdo, bet po šitokio verksmo kvėpavi- 
mas vis dar buvo nelygus, su pertrūkiais. Ji nusišluostė ašaras, tyliai 
atsikrenkštė ir pamėgino pradėti kvėpuoti lygiai. 

— Arją kas nors nuskriaudė? - prikimusi paklausė ji. - Ar mušė? 
Ar jie mušė Nataliją? 

Moters veidas vėl persikreipė, jai stengiantis susivaldyti ir nepra- 
virkti, bet ašaros vėl pasipylė. 

Ištraukęs iš pakelio ant spintelės kelias baltas popierines serve- 
tėles Jonas padavė jas Irinai, prisitraukė kėdę ir atsisėdo priešais ją. 

— Jei ką nors žinote, papasakokite mums. Tai labai svarbu, - pa- 
prašė Jonas. 

— Ką aš galiu žinoti? — nustebo ji ir sutrikusi pažiūrėjo į juos. 

— Mes tik bandome surasti kaltininką, - pasakė Nelė, nubrauk- 
dama plaukus nuo Irinos veido. 

— Jūs kalbėjote su seserimi telefonu, - tęsė Jonas. - Ar ji nesakė, 
kur gyvena arba dirba? 

— Juk yra vyrų, kurie suvilioja merginas iš neturtingų šalių žadė- 
dami puikų darbą. Bet Natalija buvo protinga. Ji sakė, kad viskas 


gerai, kad viskas iš tikro. Ji prisiekė, bet aš buvau nuvažiavusi į bal- 


* (Baltarus.) Ne mano sesuo. 

dų fabriką... Ten niekas nebuvo girdėjęs apie jokią Nataliją, durnaja 
dziaučynka“... Jie nieko nebuvo įdarbinę, jau daug metų. 

Moters akys buvo paraudusios nuo verkimo, balta kakta buvo iš- 
mušta raudonomis dėmėmis. 

— Kaip vadinosi fabrikas? — paklausė Erikas. 

- Sofųy zona, - atsakė ji dusliai. - Jis yra Hiogdalene. 

Nelė sėdėjo su Irina ant grindų, glostydama jai galvą ir žadėdama 
pabūti su ja tiek, kiek Irina norės. Erikas skubiai susižvalgė su Nele ir 


išėjo paskui Joną per tarškančią virtuvę. 


* (Baltarus.) Kvaila mergaitė. 

MARGOTA SILVERMAN SĖDĖJO priešais kompiuterį tyrimų 
kambaryje ir dar kartą žiūrėjo Eriko nufilmuotą Rokio hipnozę. 

Vyras sėdėjo nusvarinęs didelę galvą ir vangiai pasakojo, kad 
buvo nuėjęs į Zon4, kad turi pasiimti iš ten pinigų, pasakojo apie 
narkotikų prekeivius ir striptizo šokėjas. 

Klausydamasi Margota žvalgėsi į tyrimų kambario sienas. Dide- 
liame žemėlapyje skirtingomis spalvomis buvo pažymėtos aukų ju- 
dėjimo schemos, kiekviena vieta ir takas, kur galėjo būti kontakto su 
pamokslininku taškai. 

Monitoriuje Rokis purtė galvą, sakydamas, kad pamokslininkas 
dvokia kaip žuvies atliekos. 

Margota pamatė smeigtuką, žymintį Rebekos Hanson namus 
Saleme. 

Serijiniai žudikai paprastai laikosi netoli savo gyvenamosios vie- 
tos, bet šiuo atveju vietos pasklidusios po visą tankiausiai apgyven- 
dintą Skandinavijos didmiestį ir jo apylinkes. 

„Pamokslininkas įtraukia snarglį ir staiga ima kalbėti plonu bal- 
su, - pasakė Rokis ir ėmė tankiai alsuoti. 

Margotą nupurtė šiurpas. Srambusis vyras pasisuko ant kėdės ir 
ėmė kriokti iš baimės, pasakodamas, kaip pamokslininkas nukirto 
moteriai ranką. 

„Garsas toks, kaip smeigiant kastuvą į molį... 

Miško kapinėse atradus kūną, niekas jau neabejojo, kad jų ieško- 


mas serijinis žudikas yra pamokslininkas. 

Komisarė žinojo, kad tai Jonas įtikino Noleną gauti leidimą at- 
kasti kapą. Būtų daug lengviau, jei ji galėtų bendradarbiauti su Jonu 
visiškai atvirai, bet dabar tam priešinosi prieš jį susivieniję Benis Ru- 
binas, Peteris Neslundas ir Adamas. 

Margota neturėjo teisės prileisti Jono prie tyrimo, bet neketino 
trukdyti jam užsiimti tuo savarankiškai. 

Rokis purtė galvą, jo šešėlis judėjo jam už nugaros ant blizgančios 
Playboy merginos plakate ant sienos. 

„Pamokslininkas nukirto jai ranką prie peties, - pasakė Rokis, 
gaudydamas orą, - nutraukė laidą ir ėmė gerti.“ 

— „Dabar klausykis mano balso“, - pasakė Erikas. 

— „kraują iš rankos... o Tina ant grindų baigia nukraujuoti... 
Viešpatie Dieve... 

Kūdikis Margotos gimdoje sujudėjo taip stipriai, kad ji turėjo at- 
silošti ir trumpam užsimerkti. 

Ikiteisminis tyrimas buvo sistemingai atliekamas pagal nustatytą 
metodą, bet iš tikrųjų nė vienas netikėjo, kad jie pasieks rezultatų 
laiku. 

Policininkai apėjo ir apklausė šimtus kaimynų, peržiūrėjo visų 
aplink nusikaltimų vietas buvusių stebėjimo ir eismo kamerų įrašus. 

Jei Rokis greitai negrįš į Karsudeno ligoninę ir Erikas negalės 
gerai jo išklausinėti, teks griebtis paskutinės priemonės - kreiptis į 
visuomenę per žiniasklaidą ir prašyti pagalbos. 

Margota išjungė įrašą. Staiga ją apėmė stipri nuojauta, kad yra 
stebima. Moteris atsistojo ir užtraukė lango, išeinančio į parką, 
užuolaidas. 

Atidariusi rankinę išsiėmė pudrinę, pažvelgė į save veidrodyje ir 
šiek tiek pasipudravo. Nosis buvo pradėjusi blizgėti, patamsėjo paa- 


kiai. Ji pasidažė lūpas, nusausino jas laišku iš Švedijos policijos valdy- 

bos, pasitaisė kiek banguojančius plaukus, kad jie kristų ant pečių, ir 
paskambino Jenei skaipu. 

Žiūrėdama į save ekrane ir laukdama, kol Jenė atsilieps, atsegė vie- 
ną palaidinės sagutę ir kiek atsitraukė, kad šviesa kristų ant skruostų. 

Jenė atsiliepė beveik iškart. Ji atrodė supykusi, bet graži. Juodi, 
susitaršę plaukai krito ant siaurų pečių. Ji vilkėjo išblukusius marški- 
nėlius, kaklo duobutėje žvilgėjo auksinė širdelė. 

— Labas, mažute, - pusbalsiu pasisveikino Margota. 

— Arjau sugavai tą niekšą? 

— Maniau, kad tai aš niekšė. 

Jenė šyptelėjo ir vos susilaikė nenusižiovavusi. 

— Ar paskambinai į banką dėl to idiotiško priminimo, kuris... 

— Taip, bet, macyt, viskas teisinga, - atsakė Jenė. 

— Negali būti. 

— Pati paskambink. 

— Aš tik norėjau pasakyti... Gerai, man nesvarbu... tik tiek, kad 
labai erzina, kai jiems reikia sumokėti už... ai, tiek to. 

— Ko norėjai? - paklausė Jenė, krapštydama pažastį. 

— Kaip mergaitės? 

— Lyg ir gerai, — tarė Jenė, dirstelėjusi į šoną. - Tik Linda vis dar 
blogos nuotaikos. Ji turi išmokti susirasti daugiau draugų. Ji per gera. 

— Juk gerai, kad ji gera, - paprieštaravo Margota. 

— Bet ji nežino, ką daryti, kai geriausia draugė pasako, kad jai 
nusibodo. Linda nusimena, sėdi ir laukia. 

- Išmoks. 

Margota norėtų papasakoti Jenei apie tyrimą, apie beprasmiškos 
neapykantos jausmą ir nuojautą, kad pamokslininkas visai arti ir 
juos visus stebi. 

Ji bijojo pati savęs, kad pamiršo visa tai, ką jaučia normalūs žmo- 


nės, kad ji turės vaikelį, kad žmonės gali būti laimingi ir saugūs. 


— 349 — 


— Gražiai atrodai, - pagyrė Jenę Margota ir palenkė galvą ant pe- 
ties. 

— Ne, - išsišiepė Jenė ir dabar jau plačiai nusižiovavo. - Aš einu 
toliau žiūrėti kartojamos laidos Stockholm borse show. 

— Gerai, paskambinsiu vėliau. 

Jenė atmestinai pasiuntė oro bučinį ir išjungė pokalbį. Ryšys nu- 
trūko ir Margota liko sėdėti žiūrėdama į save monitoriuje. Tėčio no- 
sis ir tankūs, visiškai šviesūs antakiai. „Aš panaši į pagyvenusią mote- 
riškę, - pagalvojo Margora. - Tėčio atspindys, jei jis būtų moteriškė“ 

Begalvojant, kad tarp jos ir Jenės kažkas negerai, į kabinetą įėjo 
Adamas ir atidarė langą į parką. 

Jis grįžo iš pasitarimo su Natanu Poloku ir Eltonu Eriksonu iš 
Žmogžudysčių tyrimo komisijos. Jie bandė atrinkti mažesnę grupę 
galimų nusikaltėlių, kad ikiteisminis tyrimas vyktų toliau. 

- Kai pasirinkau specializaciją, Polokas buvo mano dėstytojas, — 
pasakė Margota. 

— Taip, jis sakė, - tarė Adamas, atsisėdo ir pervertė pluoštą po- 
pierių. 

— Ar čia naujasis profilis? - paklausė Margota. 

Adamas nusivylęs perbraukė tankius plaukus. 

- Jie pakartojo tik tai, ką mes jau žinome... 

— Taip daroma — savaime suprantami dalykai tampa parame- 
trais, — atsakė ji ir atsilošė. 

- Žmogžudžiui būdinga tai, kad jis nebijo didelės rizikos, pui- 
kiai suvokia teismo ekspertizę ir naudoja perdėtą smurtą, - perskaitė 
Adamas. - Aukos - vaisingo amžiaus moterys, nusikaltimo vietos — 
aukų namai... Motyvas instrumentinis, o smurtas, ko gero, ekspre- 
syvus. 

Margota klausėsi standartinių formuluočių ir galvojo, kad Anjos 


sąrašas dar pailgės. 

„Kaip labiausiai sekuliarizuotoje pasaulio šalyje čia, po šimts, gy- 
vena baisiai daug pastorių ir pamokslininkų“, - pagalvojo ji. 

Sąraše jau beveik penki šimtai asmenų, aiškiai susijusių su kokia 
nors religine kongregacija Stokholmo regione ir visi atitinka ben- 
drąjį profilį. 

„Iyrimas įstrigo, - vėl pagalvojo ji. - Jei būtų bent vienas liudi- 
ninkas, bent kokie nors tikri duomenys, kuriais būtų galima remtis: 

Reikia atsijoti griežčiau. 

Bet ištirti daugiau kaip penkis šimtus asmenų nėra laiko, nes 
sprendžiant iš pertraukų tarp žmogžudysčių, bet kada galima tikėtis 
naujo įrašo. 

„Kad galėtume sutrumpinti sąrašą, turime vadovautis nepati- 
kimais parametrais, - galvojo ji. - Tokiais kaip anksčiau įvykdyti 
smurtiniai nusikaltimai ir asmenybės sutrikimai. 

— Keturiasdešimt du žmonės yra įtariamųjų registre, devyni nu- 
teisti už smurtinius nusikaltimus, nė vieno už persekiojimą, nė vieno 
už žmogžudystę ir nė vieno už smurtą, kuris būtų panašus į serijinio 
žudiko, - raportavo Adamas. - Vienuolika nuteistų už seksualinius 
nusikaltimus, trisdešimt asmenų turi priklausomybių... 

— Tiesiog duok man ką nors nušauti, — ištarė pavargusi komisarė. 

— Turiu tris pavardes... Nė vienas iš jų neatitinka visiškai, bet prieš 
du iš pamokslininkų buvo pradėti tyrimai dėl smurtinių nusikalti- 
mų prieš daugiau nei vieną moterį... 

— Gerai. 

— Vienas iš jų yra Svenas Hugas Andersonas, Danderiudo para- 
pijos klebonas... Antras — Pasis Jokala, anksčiau priklausęs sekmi- 
ninkams, o dabar turi subūręs savo bendruomenę, kurią pavadino 
Jertunos prisikėlimo bendruomene... 


— O trečias? 

— Nežinau... Jis yra vienintelis iš penkių šimtų, kuriam diagno- 
zuotas asmenybės sutrikimas neatitinka sukurtojo profilio. Jam 
prieš dvidešimt metų diagnozuotas ribinis asmenybės sutrikimas, 
artimas psichozei. Bet tas vyras nėra įvykdęs jokių nusikaltimų, jo 
nėra nei policijos, nei socialinių įstaigų registruose... Be to, jis de- 
šimt metų vedęs, o tai irgi neatitinka profilio. 

— Vis geriau negu nieko, - pabrėžė komisarė. 

— Jis vardu Tomas Apelis, yra Jėzaus Kristaus Paskutinių dienų 
šventųjų bažnyčios prezidentas Jakobsberge. 

- Pradėkime nuo smurtautojų, - pasiūlė ji ir atsistojo. 

Adamas nuėjo į savo kabinetą paskambinti žmonai, kad turės dar 
pasilikti po darbo, o Margota pasuko į virtuvėlę, užmetė akį į maisto 
spintelę ir įsikišo į rankinę Peterio Neslundo skardinę su sausainiais. 

Klausydamasi Adamo pasakojimo apie nusikaltėlio profilį ji pri- 
siminė persekiotoją ir serijinį žudiką Denisą Reiderį, apie kurį rašė 
darbą studijuodama. Jis paskambindavo policijai bei žiniasklaidai 
ir papasakodavo apie savo žmogžudystes. Atsiųsdavo policijai netgi 
daiktų, paimtų iš aukų. 

Jo atveju, sukurtasis nusikaltėlio profilis visai neatitiko tikrovės. 
Policija ieškojo išsiskyrusio impotento vienišiaus, o Reideris buvo 


vedęs, turėjo vaikų ir aktyviai dalyvavo bažnyčios ir skautų veikloje. 

JIE VAŽIAVO PATOGIU Margotos linkolnu. Kad pilvas tilptų už 
vairo, ji buvo atstūmusi sėdynę tiek, jog kojomis vos siekė pedalus. 

Iš trijų pavardžių liko dvi. Paaiškėjo, kad tą dieną, kai buvo nužu- 
dyta Sandra Lundgren, Svenas Hugas Andersonas gulėjo Danderiu- 
do ligoninėje - jam buvo atliekama šuntavimo operacija. 

Už Sioderteljės jie riedėjo 225-uoju keliu palei geltoną rapsų 
lauką, pravažiavo didelę pramoninę teritoriją, kurios didžiąją dalį 
užėmė šviesiai pilki kompanijos Astra Zemeca pastatai, paskui pa- 
suko po aukštos elektros įtampos linijomis ir nuvažiavo miškinga 
vietove. 

Margota įsikišo į burną sausainį ir ėmė kramtyti, mėgaudamasi 
cukraus ir sviesto skoniu bei tąsios uogienės rūgštele. 

— Čia Peterio sausainiai? — paklausė Adamas. 

— Jis man davė, - burbtelėjo Margota ir įsikišo dar vieną sausainį. 

— Jis net savo žmonos nepavaišintų. 

— O dabar labai nori, kad ir tu paimtum porą, - pareiškė ji, pa- 
duodama jam skardinę dėžutę. 

Adamas paėmė sausainį ir šypsodamasis suvalgė, po smakru lai- 
kydamas delną, kad nepritrupintų kolegės automobilyje. 

Kelias susiaurėjo. Jiems už nugaros nuo žvyro kilo dulkės. Mar- 
gota turėjo sulėtinti greitį. Prie ežero matėsi keli namai. 

Pasis Jokala buvo teistas už žiaurų sumušimą, išprievartavimą ir 


bandymą išprievartauti. 

Pastojusi Margota, savaime suprantama, atlikti užduočių nevyk- 
davo, bet šįkart nutarė, kad ši išvyka — jos darbo kabinete tęsinys, nes 
Pasis Jokala neturėjo telefono. 

— Kaip manai, ar jis pavojingas? 

Abu žinojo, kad nebūtų čia važiavę be Švedijos specialiųjų pajėgų 
būrio, jei tikrai būtų manę, kad rado purvinąjį Pamokslininką. Bet 
Margota dėl visa pikta buvo pasiėmusi savo G/ock ir keturias papildo- 
mas šovinių dėtuves. 

- Jam sunku suvaldyti savo agresiją ir impulsus, - įspėjo Margo- 
ta. - Bet, po šimts, kam taip nenutinka? 

Pasis Jokala buvo registruotas tuo pačiu adresu kaip ir Jertunos 
prisikėlimo bažnyčia. 

Komisarė įsuko į siaurą žvyrkelį, einantį per retą mišką, ir vėl iš- 
vydo ežerą. Vienoje kelio pusėje buvo pastatyta gal penkiolika auto- 
mobilių, Margota nuvažiavo iki pat tvoros ir sustojo. 

— Mums nebūtina tai daryti dabar, - priminė Adamas. 

— Aš tik apsidairysiu, - pažadėjo Margota ir patikrino pistoletą 
prieš įsikišdama jį į dėklą. Paskui šiaip ne taip išsiropštė iš automobilio. 

Jie stovėjo priešais tamsiai raudoną vasarnamį, ant kurio galo per 
visą sieną kabojo baltas kryžius, padarytas iš šviesios diodų lempu- 
čių. Atrodė, kad šviesa skverbiasi per sienas, per siaurus tarpelius. Už 
namo link ežero leidosi laukine žole apaugęs šlaitas. 

Langai uždengti iš vidaus. 

Per sienas sklido stiprus balsas - šūkavo vyras. Staiga Margota pa- 
sijuto nejaukiai. 

Ji pasuko link namo, jausdama į šoną besitrinantį dėklą. Po to, kai 
pilvas išsipūtė, dėklas kybojo per aukštai. 

Juodu praėjo pro vandens statinę, metro aukščio usnis ir surūdiju- 
sią rankinę žoliapjovę. Šešėlio dengiamoje žolėje pasienyje šliaužiojo 
plikšliužiai. 

— Gal palaukime čia, kol jie baigs? — pasiūlė Adamas. 

— Aš einu vidun, - nukirto Margota. 

Jie atidarė duris ir įėjo į prieškambarį, bet dabar viduje buvo visiš- 
kai tylu, lyg visi lauktų, kol juodu įeis. 

Ant sienos kabojo plakatas apie vasarinius susitikimus pakrantė- 
je ir bendruomenės kelionę į Alabamą. Ant stalo šalia įlenktos aukų 
dėžutės ir dvidešimties giesmynų „Pergalės garsai“ gulėjo pluoštas 
išspausdintų kopijų apie aukas naujai Jertunos prisikėlimo bažny- 
čiai. 

Adamas dvejojo, bet Margota pamojo prieiti. Taip, čia tik bažny- 
čia, bet komisarė vis dėlto norėjo, kad jis stovėtų tinkamoje pozici- 
joje, jei prasidėtų susišaudymas. 

Žengdama per dar vienas duris Margota viena ranka prilaikė ap- 
kabinusi pilvą. 

"Tada pasigirdo murmesys. 

Likusi namo dalis buvo tik vienas baltas kambarys. Stogo sijos 
paremtos kolonomis, viskas nudažyta baltais blizgančiais dažais. 

Ant baltų grindų stovėjo eilės baltų kėdžių, o priekyje buvo sce- 
na. 

Prie kėdžių stovėjo apie dvidešimt žmonių. Jų žvilgsniai buvo 
įbesti į vyrą ant scenos. 

Margota suprato, kad tai Pasis Jokala. Jis vilkėjo kraujo raudo- 
numo marškinius su nukarusiais prasegtais rankogaliais. Vienoje 
galvos pusėje plaukai pasišiaušę, veidas suprakaitavęs. Šalia gulėjo 
nugriuvusi kėdė. Nedidelis būrelis choristų tylėjo ir spoksojo į jį išsi- 
žioję. Pasis pakėlė galvą ir nužvelgė bendruomenę. Atrodė pavargęs. 

— Aš buvau žemė po jo kojomis, dulkė jo akyje, purvas po jo na- 
gais. Aš nusidėjau ir dariau tai sąmoningai... Jūs žinote, ką esu pada- 
ręs sau ir kitiems, žinote, ką sakiau savo tėvams, savo mamai ir tėvui. 


Tikintieji atsiduso ir neramiai sukruto. 

— Manyje siautėjo nuodėmės liga... 

— Pasi, - ėmė šniurkščioti viena moteris, žvelgdama į jį drėgno- 
mis akimis. 

Visi ėmė patyliukais melstis. 

— Jūs žinote, kad apiplėšiau vyrą ir smogiau jam akmeniu, - tęsė 
Pasis vis labiau įsijausdamas. - Žinote, ką padariau Emai... O kai ji 
atleido man, palikau ją ir Miką... Žinote, kad gėriau tol, kol atsidū- 
riau ligoninėje... 

Bendruomenė judėjo vis aktyviau, brazdėjo, virto stumdomos 
kėdės, vienas vyras parklupo. 

Įtampa augo, Pasio balsas bepamokslaujant užkimo. Atrodė, kad 
tuoj bus pasiekta susibūrimo kulminacija. Margota atsitraukė link 
durų. Dvi moterys susiėmė už rankų ir ėmė melstis balsu, vis greičiau 
ir greičiau kartodamos nesuvokiamus žodžius. 

— Bet aš atidaviau savo gyvenimą į Dievo rankas ir buvau pa- 
krikštytas Šventąja Dvasia. Dabar aš esu kraujo lašas, tekantis Jėzaus 
skruostu, aš esu kraujo lašas... 

Tikintieji ėmė šaukti ir ploti. Kelių asmenų choras iš visų plaučių 
užtraukė: „Dabar nuodėmės pančiai sutraukyti, aš laisvas, aš laisvas. 
Nuo savo nuodėmės išlaisvintas, aš laisvas, išpirktas ir laisvas. Ale- 
liuja, aleliuja, Jėzus mirė dėl manęs! Aleliuja, aleliuja! Aš laisvas, aš 
laisvas... 

Bendruomenė dainavo kartu, plodama į taktą, o Pasis Jokala sto- 


vėjo užsimerkęs ir suprakaitavęs. 

MARGOTA IR ADAMAS LAUKĖ prie bažnyčios, stebėdami išei- 
nančius žmones, kurie, matėsi, jautė ramų palengvėjimą, šypsoda- 
miesi kalbėjo, įsijungė telefonus, tikrino, ar negavo žinučių, nuėjo 
prie automobilių ir atsisveikino mojuodami vieni kitiems. 

Po kiek laiko išėjo vienas Pasis. 

Raudoni marškiniai ant krūtinės prasagstyti, pažastys patamsė- 
jusios nuo prakaito. Laikydamas S:a:0:/ maišelį kruopščiai užrakino 
duris. 

— Pasi? — pašaukė Margota ir pasuko link jo. 

— Padėklai stovi garaže... bet aš turiu spėti į parduotuvę, kol ji 
neužsidarė, - pasakė jis, eidamas link vartelių. 

— Mes iš kriminalinės policijos, - prisistatė Adamas. 

— Ar galite sustoti, — įsakmiau šūktelėjo Margota. 

Vyras sustojo vieną ranką laikydamas ant vartelių stulpo ir atsi- 
suko į Margotą. 

— Aš maniau, kad jūs dėl skelbimo... Turiu penkis padėklus len- 
kiškų maisto papildų „Ponas Galiūnas“, kuriuos pardavinėju žemų 
kainų parduotuvei, bet jie sumažino... 

— Jūs gyvenate čia? 

— Žemiau yra mažesnis namas. 

— Ir garažas, - pridūrė Margota. 

Vyras tylėjo judindamas surūdijusį vamzdį, įkištą į žemę. 

— Ar galime užeiti? - paklausė Adamas. 

— Ne, - išsišiepė Pasis. 

— Mes prašysime jūsų važiuoti kartu... 

— Aš nemačiau jūsų pažymėjimų, - beveik sušnabždėjo jis. 

Adamas parodė jam savo policininko pažymėjimą, bet tas beveik 
nė nepažvelgė, tik linksėdamas ištraukė iš žemės vamzdį. 

— Mesk ant žemės, - įsakė Margota. 

Suėmęs vamzdį abiem rankomis Pasis ėmė lėtai link jos artintis. 
Adamas atsitraukė į šoną ir išsiėmė savo Sig Sauer. 

— Aš nusidėjau, - pasakė Pasis švelniai, - bet aš... 

- Sustok, - sušuko Adamas. 

Įsitempęs Pasio kūnas staiga atsipalaidavo, vyras sustojo ir nume- 
tė vamzdį į žolę. 

— Aš ieškojau nuodėmės, bet man buvo atleista, — ištarė jis pavar- 
gusiu balsu. 

— Gal Dievas ir atleido, bet aš noriu žinoti, kur buvai pastarąsias 
dvi savaites, - pareikalavo komisarė. 

- Alabamoje, - susikaupęs atsakė jis. 

— JAV? 

— Mes aplankėme tenykštę bendruomenę Trojoje, praleidome 
ten du mėnesius. Namo grįžau užvakar... Jie rengė prisikėlimo su- 
sirinkimus ant medinio tilto su stogu, - šypsodamasis pasakojo Pa- 
sis. - Buvo panašu į patrankos vamzdį, pripildytą maldų ir giesmių — 
buvo verta nuvažiuoti vien dėl to. 

Margota ir Adamas nepaleido Pasio tol, kol Pasų skyrius nepati- 
krino jo duomenų. Viskas, ką jis sakė, buvo tiesa. Policininkai atsi- 
prašė už sutrukdymą, susėdo į automobilį ir pasuko atgal per tamsią 
žalumą. 

— Ar pasijutai išganyta? — po kiek laiko prabilo Adamas. 

- Beveik. 

— Man reikia važiuoti namo. 


— Gerai, -— sutiko ji. - Aš pati pasikalbėsiu su Tomu Apeliu. 

— Ne. 

— Juk žinai, kad jis neagresyvus. 

Tomas Apelis buvo Pastarųjų dienų šventųjų Jėzaus Kristaus baž- 
nyčios pirmininkas Jakobsberge. Vienintelis iš penkių šimtų, turėjęs 
asmenybės sutrikimą, artimą psichozei. 

— Važiuokim ten rytoj, - paprašė Adamas. 

— Gerai, - sumelavo ji. 

Adamas pažvairavo į ją. 

— Reikalas toks, kad Katryna nemėgsta būti namuose viena. 

— Nataip, juk tavęs gana dažnai nebūna. 

— Ne dėl to... 

Komisarė lėtai važiavo siauru, vinguriuojančiu miško keliuku. 
Kūdikis jos pilve sujudėjo ir išsitiesė. 

— Aš galiu pakalbėti su Jene. Ji tikrai užsuktų pas Katryną. 

— Nemanau, — tarė jis šypsodamasis. 

— Kodėl? - nusijuokė ji. 

— Ne, liaukis... 

— Bijai, kad Katryna neteks nekaltybės? 

— Liaukis, - burbtelėjo Adamas ir pasimuistė ant sėdynės. 

Margota pasiėmė sausainį ir ėmė laukti, kol kolega ryšis pasakyti, 
ką norėtų. 

— Aš pažįstu Katą — ji nenori, kad surasčiau jai kompanionę. Ji 
tik nori, kad parodyčiau, jog man rūpi mūsų santykiai... Aš važiuosiu 
namo iškart, kai tik pakalbėsime su Tomu Apeliu. 

— Gerai, - atsiduso Margota ir vis dėlto pajuto palengvėjimą, kad 


Jenė nemiegos pas Katryną. 


03 


PAAIŠKĖJO, KAD PRIVATI akcinė bendrovė Sof/y zona buvo įsi- 
kūrusi Hiogdaleno pramoniniame rajone, Kviksundo gatvėje netoli 
Hiogdaleno sandėlių. 

Erikas ir Jonas važiavo palei spygliuotos vielos tvorą link gal tris- 
dešimties stovinčių šiukšliavežių. Krapnojo pilkas, tarsi smėlis žyb- 
čiojantis lietus. 

Prie užvedimo spynelės suposi prie rakto prikabinta beždžionėlė. 

Tolėliau, už aukštos įtampos linijos stulpų, iš vieno kamino tu- 
mulais virto balti dūmai. 

Jie kirto plačius tuščius kelius tarp žemų pramoninių pastatų, ant 
kurių kabojo nudriskusios įmonių vėliavos ir iškabos, įspėjančios 
apie privačias signalizacijos įmones, apsaugos firmas ir stebėjimo ka- 
meras. 

Priešais aikšteles, kuriose stovėjo vilkikų priekabos, krautuvai ir 
konteineriai, buvo ištemptos spygliuotos vielos tvoros. 

Valytuvai mechaniškai nubraukdavo lietaus lašus, o ten, kur ne- 
pasiekdavo, susidarė purvinas trikampis. 

— Pasuk prie kelkraščio, - paprašė Jonas. 

Erikas aplenkė pradurtą padangą, sulėtino greitį ir sustojo. 

Kitapus kelio palei aukštą tvorą, virš kurios ėjo keturios eilės spy- 
gliuotos vielos, vešėjo brūzgynai ir peržydėjusios kiaulpienės. 

Jie žiūrėjo į didelį gofruotos skardos pastatą. Rūdys buvo sutepu- 
sios didelę iškabą nuo varžtų skylių iki teksto Sofy zona. 


— "Tai čia yra Zona, ar ne? - rimtai paklausė Erikas. 

— Aha, - linktelėjo Jonas ir užsigalvojo. 

Vos išjungus valytuvus, priekinį stiklą padengė lietaus lašai. Susi- 
rvenkę maži lašeliai nutekėdavo skubriomis srovelėmis. 

Vienintelis Zomos langas buvo į kontorą pastato priekyje. Jis buvo 
apdulkėjęs ir grotuotas. Nuomojamose vietose stovėjo devyni auto- 
mobiliai ir du motociklai. 

— Ką darysime? - paklausė Erikas po kiek laiko. 

— Jei Rokis čia, pamėginsime jį išsivesti. O jeigu nesutiks, turėsi 
apklausti jį čia, vietoje, bet... nebeužteks sužinoti, kad Pamokslinin- 
kas yra narkomanas, išsidažęs ir... 

— Žinau, žinau. 

— Mums reikia adreso ir vardo. 

— Kad bent į vidų patektume... 

Jonas atidarė automobilio duris. Plūstelėjo vėsus, šlapia žole kve- 
piantis oras. Per stiprėjantį lietų girdėjosi didžiulės elektros pastotės 
ūžimas. 

Jie išlipo iš automobilio ir perėjo kelią. Lietui vėsinant asfaltą 
nuojo kilo garai. 

— Kaip klubas? - pasiteiravo Erikas. 

— Gerai. 

Jie įėjo per vartus į fabriko teritoriją. Ant žemės gulėjo šlapias 
kartono lakštas su išsiliejusiu tekstu apie trivietę ir dvivietę sofas. Per 
dulkėtą kontoros langą matėsi, kad viduje tamsu. 

Aikštelėje sustojo automobilis. Iš jo išlipęs vyras tamsiai pilku 
kostiumu dingo už namo kampo. 

Kiek palaukę jie nusekė paskui vyrą palei belangį fasadą. Jonas 
išsitraukė telefoną ir praeidamas nufilmavo stovinčių automobilių 
registracijos numerius. 

Prie namo galo buvo betoninė krovinių rampa ir metaliniai laip- 


tai. Šalia pakeliamųjų vartų buvo įlinkusios plieninės durys. 

Jie nuėjo palei trumpąjį namo galą, pro medinių padėklų stirtą, 
kirto juodą asfaltuotą aikštelę. 

Vyro nesimatė. 

Erikas su Jonu susižvalgė ir pasuko už kampo. 

Virš šlapios žemės sūkuriavo plastikinės pakuotės draiskanos. 

Už pastato, aplink šiukšlių konteinerį, augo dirviniai vijokliai ir 
usnys. Iki pat tvoros buvo susikaupusios smėlio krūvos, panašios į 
smailius kūgius. 

Šlapiame smėlyje ryškėjo tik Jono ir Eriko pėdsakai. Akivaizdu, 
kad žmogus, kurį jie sekė, čia nepraėjo. Vadinasi, įėjimas - anos plie- 
ninės durys ant krovinių rampos. 

Juodu nuėjo smėliu palei fasadą, lietui tekant žemyn sprandu. 
Netoli kito namo galo žemyn leidosi laiptai su bėgiais vežimėliui, 
kuriuo išvežami šiukšlių konteineriai. Apačioje buvo plieninės du- 
rys. 

Jonas nusiuntė Anjai įrašą su registracijų numeriais, o paskui nu- 
ėjo prie durų ir paspaudė rankeną. 

— Duok automobilio raktus. 

Erikas padavė. Jonas atsegė raktų pakabuko žiedą, atidavė drau- 
gui raktą ir beždžionėlę, o žiedą skubiai ištiesino ir viename gale pa- 
darė kabliuką. Iš striukės kišenės išsitraukęs rašiklį nulaužė jo metali- 
nį segtuką ir įkišo jį į spyną, tada - vielutę, pastūmė jos smaigalį kaip 
galima giliau ir pasuko segtuką. 

ŠIUKŠLIŲ PATALPOJE kabanti lemputė buvo perdegusi. Grindys 
dėmėtos nuo ištekėjusių skysčių, iš keturių konteinerių sklido suge- 
dusio maisto kvapas. Ant sienos kabojo pusiau nudrėkstas lapas su 
tvarkos taisyklėmis. Menkoje, iš lauko sklindančioje šviesoje Jonas 
pamatė dar vienas duris patalpos gilumoje. 

- Einam, - tarė jis Erikui. 

Jis atsargiai pravėrė duris ir pažvelgė į virtuvėlę. Joje stovėjo 
aplamdyta plautuvės spintelė. Per sienas sklido ritmingas dunksė- 
jimas. Lemputė degė, bet virtuvė buvo tuščia. Ant stalo, ant pjaus- 
tymo lentelės, apibirusios trupiniais ir perliniu cukrumi, gulėjo rie- 
baluotas popierinis maišelis. 

Galinėje sienoje buvo dvejos uždarytos medinės durys. Vienos 
buvo užrakintos, o kitose nebuvo spynos. 

Jonas paspaudė rankeną ir juodu, budriai dairydamiesi, įžengė į 
tuščią persirengimo kambarį. Per sienas sklido muzika. 

Durys į vonios kambarį uždarytos. 

Jie atsargiai praėjo tris atskiras dušo kabinas, pastatytas ant beto- 
ninių grindų, makiažo staliuką su veidrodžiu ir eilę drabužių spin- 
tų. 

Tualete kažkas nuleido vandenį. Juodu skubiai perbėgo kambarį 
ir įmuko į siaurą koridorių, kuriame buvo apie dešimt durų. Kam- 
barėliai buvo be langų, juose stovėjo siauros lovos su blizgančiais 
plastikiniais čiužiniais. 

Už vienų uždarytų durų girdėjosi rirmingas inkštimas. 

Vienintelis šviesos šaltinis - lempučių girlianda palubyje. Plikas 
sienas pagyvino blyškių spalvų širdelės ir gėlės. 

Koridoriaus gale buvo didelis sandėlis. Aukštai palubiu tęsėsi fo- 
lija dengti ventiliaciniai vamzdžiai. 

Mirgančiose scenos šviesose matėsi gal trisdešimt vyrų ir dešimt 
moterų. Visur stovėjo sofos ir foteliai. Palei vieną sieną žvilgėjo plas- 
tiku apvynioti padėklai su baldais. 

Patalpoje buvo taip tamsu, kad veidų nesimatė. 

Visą laiką vienodai dunksėjo muzika. Ant scenos aplink metalinį 
strypą sukosi nuoga moteris. 

Menkai apšviestoje patalpoje Jonas ir Erikas atsargiai slinkosi 
pirmyn. Atsidavė drėgnais drabužiais ir šlapiais plaukais. 

Juodu dairėsi aukštos Rokio figūros. Jei atsistotų, turėtų matytis 
nuo scenos sklindančioje šviesoje. 

Jie žinojo, kad tai tik sėkmės reikalas. Galbūt Rokis jau buvo ap- 
silankęs čia ir dingo. Bet jeigu gavo pinigų, gali būti, kad nusipirko 
heroino, o tada gali būti likęs Zomoje. 

Vienas apsvaigęs vyras bandė derėtis su moterimi dėl kainos, bet 
prie jų tuoj pat priėjo apsauginis ir kažką paaiškino. Vyras tik pa- 
linksėjo. 

Be jokios pauzės pasikeitusi muzika ėmė dunksėti kitu ritmu. 
Moteris scenoje atsitūpė plačiai išsižergusi priešais strypą. 

Patalpą stebėjo prie baro stovintis apsaugininkas akmeniniu vei- 
du. 

Jonas pastebėjo tarp fotelių ir sofų ramiai šmirinėjantį aviganį, 
kuris ką nors suėsdavo nuo grindų ir uostinėdamas eidavo toliau. 

Iš koridoriaus išsirioglino augalotas vyras. Jis nusišnypštė ir pasu- 


ko link baro. Jonas pasitraukė į šoną ir nusekė jį žvilgsniu. 


— Čia ne jis, - pasakė šalia stovintis Erikas. 

Jie atsistojo prie sienos šalia scenos. Buvo beveik tamsu, bet pa- 
lubyje kabančių lempų šviesos kartais švystelėdavo ant marškinių ir 
veidų. 

Tiesiai priešais sceną raudoname fotelyje, ant kurio ranktūrio 
kabojo etiketė, sėdėjo vyras su akiniais juodais rėmeliais. Viršutinė- 
je plaštakos pusėje buvo ištatuiruotas kryžius su spinduliuojančia 
žvaigžde viduryje. 

Ant žemo staliuko pagal muzikos ritmą skimbčiojo du susilie- 
čiantys buteliai. Nesimatė beveik jokių narkotikų. Vienas traukė į 
nosį kokainą, vienas kitas nurydavo tabletę, bet aktyviausiai vyko 
prekyba seksu. 

Prie Eriko priėjo jauna moteris su juodu lateksiniu bikiniu ir 
kniedėmis puoštu antkakliu. Nusišypsojusi jam pasakė kažką nesu- 
prantama ir, žiūrėdama į jį žibančiomis akimis, perbraukė ranka per 
savo trumpus, šviesius plaukus. Kai Erikas papurtė galvą, ji papras- 
čiausiai nuėjo prie kito vyro. 

Televizoriaus ekrane už baro buvo rodomas filmas: po kambarį 
ratus suko agresyvus vyras, daužydamas duris ir traukydamas stal- 
čius. Kažkas į kambarį įstūmė moterį. Ji iškart apsigręžė ir pamėgino 
atidaryti duris. Vyras iškart priėjo prie jos, patraukė už plaukų ir taip 
smogė į veidą, kad ji tėškėsi ant grindų. 

Skersai priešais Eriką ir Joną sustojo vyras šiurkščiu veidu ir mė- 
singa kakta. Jo pilko švarko pečiai buvo šlapi nuo lietaus. 

— Anatolijau? Aš palikau pinigus per vizitaciją, - sududeno jis 
šiurkščiu balsu. 

— Aš žinau, sveiki atvykę, —- pasigirdo mutacijos paveiktas balsas. 

Pasislinkęs šonu Jonas pamatė, kad balsas priklauso aukštam, Ia- 


bai jaunam vyrui gelsva oda ir tamsiais ratilais po akimis. 

— Ketinau eiti į kambarį. Ar galiu nusipirkti dvi dozes rudojo? 

— Gali nusipirkti, ko tik nori, - atsakė jaunasis vyras. - Gavome 
gryno iš pietų Helmando, turime rūkomojo iš Irano, turime trama- 
dolio*, turime... 

Daugiau Jonas su Eriku neišgirdo, nes vyrai nuėjo kalbėdamiesi 
ir braudamiesi tarp sofų ir žmonių. 

Juos pasivijęs šuo lyžtelėjo jaunajam ranką. Jonas pasekė juos ir 
pamatė, kad prie scenos jie pasuko į dešinę. 

Erikas atsitrenkė į žemą staliuką. Nuo jo nukrito ir grindimis 
nuriedėjo alaus butelis. Vyras pasuko į kitą pusę, pakeliui užmynė 
šlapią skėtį, paskui apėjo odinę sofą. 

Apsaugininkas prie scenos sekė jį žvilgsniu. 

Vienam vyrui, vilkinčiam odinę liemenę, ant kelių sėdėjo jauna 
moteris apvalainais rauplėtais skruostais. Kalbėdamas telefonu vyras 
suko tarp pirštų jos tamsią garbaną. 

Tamsoje Jonas pametė iš akių jaunąjį vyrą, prekiaujanti heroinu. 
Visur buvo per daug žmonių. Dairydamasis po patalpą pastebėjo, 
kad juodasis šuo įsmuko tarp siūbuojančios draperijos iš karoliukų. 
Susiglaudus karoliukams akimirką šmėstelėjo Monos Lizos veidas, 
paskui jie vėl prasiskyrė, kai per draperiją įėjo pusnuogė moteris su 


aptemptomis odinėmis kelnėmis. 


* "Tramadolis — sintetinis vaistas, stimuliuojantis opioidų receptorius centrinėje 
nervų sistemoje, todėl malšina skausmą. 

ERIKUI IR JONUI EINANT per Moną Lizą, subarškėjo karoliukai. 
Oras staiga pasikeitė — jis buvo prisotintas saldžių dūmų, prakaito 
kvapo ir nešvarių drabužių dvoko. Visur ant grubiai nušlifuotų grin- 
dų stovėjo nutrintos, sulaužytos sofos ir foteliai. Muzika nuo scenos 
girdėjosi ir čia, bet jau tik kaip sunkus bosinis dunksėjimas. 

Ant sofų arba tiesiai ant betoninių grindų sėdėjo pusnuogiai 
žmonės. Dauguma, regis, miegojo, o kai kurie vangiai judėjo. 

Visi buvo pamėkliškai lėti, po truputį nykstantys palaužtųjų ka- 
ralystėje. 

Vyrai praėjo pro vidutinio amžiaus moterį, sėdinčią ant išteplio- 
tos sofos be minkštosios dalies. Ji mūvėjo per didelius džinsus ir se- 
gėjo kūno spalvos liemenėlę. Siauraveidė moteris susikaupusi kaitino 
susiglamžiusią foliją žiebtuvėliu, o paskui skubiai įkvėpė dūmų per 
siaurą plastikinį vamzdelį. Link gofruotos skardos lubų vinguriavo 
dūmų sruoga. 

Ant betoninių grindų mėtėsi nuorūkos, tušti saldainių pakeliai, 
plastikiniai buteliai, kaniulės, prezervatyvai, kapsulių likučiai ir au- 
dinių pavyzdžių katalogas. 

Per dūmus Jonas pamatė jaunąjį vyrą, pavadintą Anatolijumi, sė- 
dintį su naujuoju svečiu ant supjaustytos kanapos su išsipašiojusiu 
kamšalu. 

Jonas ir Erikas sukiojosi toliau tarp baldų. 

Ant gėlėtos sofos su juodomis dėmėmis tarp dviejų jaunų moterų 


kiūtojo liesas septyniasdešimtmetis. 

Už sofos ant grindų tysojo dar vienas vyras be sąmonės, tik su 
trumpikėmis ir baltomis kojinėmis. Jis priminė vaiką, tik akys ir 
skruostai buvo įdubę. Švirkšto nesimatė, bet vidury plaštakos, veno- 
je styrojo kaniulė su plastikiniu antgaliu. Gretimame fotelyje sėdėjo 
apatiška moteris. Po kiek laiko ji pasilenkė, ištraukė vyrui iš rankos 
kaniulę, bet pametė ant grindų. 

Jonas matė, kad apsauginis išvilko vemiantį vyrą. Ši vieta — tur- 
tingųjų saturnalijų priešingybė. 

Zonoje neišpildomi jokie troškimai. Čia tik kaliniai arba vergai, o 
pinigai srūva tik viena kryptimi. Visi vieniši su savo priklausomybė- 
mis, iš šių žmonių išsunkiama viskas, ką jie gali duoti, kol numiršta. 

Atsigręžęs Jonas pamatė, kad Anatolijus atsistojo ir nuėjo per 
kambarį. Juodasis šuo nusekė jam iš paskos. Storas vyras kamufliaži- 
nėmis kelnėmis ir juoda striuke nustūmė moterį rožiniais apatiniais 
ir aukštakulniais. Ji vėl prislinko ir pamėgino pabučiuoti jam rankas, 
prašydama bent vienos dozės. Vyras nekantriai atrėžė, kad ji turi su- 
siimti, nes neuždirbo pakankamai. 

— Aš negaliu, jie mane sužeidė, jie... 

— Tylėk, man nusispjaut. Tu priimsi dar tris klientus. 

— Bet, brangusis, aš blogai jaučiuosi, man reikia... 

Ji pamėgino paglostyti vyro skruostą, bet tas čiupo jos ranką, su- 
ėmė mažąjį pirštą ir nulaužė jį. Viskas įvyko taip greitai, kad moteris, 
regis, iš pradžių nesuprato, kas atsitiko. Ji spoksojo į nulaužtą pirštą 
išpūtusi akis. 

Prie jų priėjo vyras pražilusiais ūsais, persimetė su anuo vyru ke- 
liais žodžiais ir nusitempė kūkčiojančią moterį per kambarį link dra- 
perijos. Ji susvirduliavo ir pametė batą. Vyras vožė jai tokį antausį, 
kad ji nugriuvo nuversdama toršerą. 


Jonas su Eriku pasitraukė į šoną. 

Sugriebęs moterį vyras pastatė ją ant kojų. Toršeras nuriedėjo į 
šoną, apšviesdamas augalotą barzdočių. 

Tai buvo Rokis Šiurklundas. 

Jis sėdėjo visiškai nuogas raudoname fotelyje ir miegojo. Galva 
nusvirusi, barzda atrodė suaugusi su krūtinės plaukais. Jis buvo su- 
sišvirkštęs į dešinę koją. Kulkšnimi tekėjo šiek tiek tamsaus kraujo. 

Rokis buvo ne vienas. Greta jo, ant ištemptos sofos-lovos be čiu- 
žinio, sėdėjo plaukus nusišviesinusi moteris ruda liemenėle. Šalia 
mėtėsi šviesiai mėlynos kelnaitės. Ant kelio matėsi pusiau atlipęs 
pleistras. 

Ji kaitino aprūkusį šaukštą ir blizgančiomis akimis stebėjo kylan- 
čius mažus vandens burbuliukus. Laukdama, kol milteliai ištirps ir 
skystis šaukšte taps šviesiai geltonas, ji laižėsi lūpas. 

Erikas peržengė per taburetę ir nuėjo link jų. Sustojęs užuodė sil- 
pną heroino ir įkaitusio metalo kvapą. 

— Roki? - tyliai kreipėsi Erikas. 

Vyras lėtai pakėlė galvą. Jo vokai buvo apsunkę, o vyzdžiai susiau- 
rėję iki juodų taškelių. 

— Judas Iskarijotas, - sumurmėjo jis, pamatęs Eriką. 

— Taip. 

Rokis patenkintas nusišypsojo ir lėtai užsimerkė. Moteris tirpalu 
sumirkė vatą, priglaudė prie jos švirkštą, sutraukė tirpalą ir uždėjo 
ant švirkšto kaniulę. 

Jonas matė, kad vyras kamufliažinėmis kelnėmis vėl atsisėdo ant 
kėdės prie personalo kambario ir spoksojo į telefoną. Kitame kam- 
bario gale pro karoliukų draperiją išlindo vyras su žilais ūsais ir mo- 
teris. 

— Ar prisimeni, kad pasakojai apie purvinąjį Pamokslininką? — 
paklausė Erikas, atsitūpęs priešais Rokį. 


"Tas atplėšė sunkius vokus ir papurtė galvą. 

— Ar tai aš tas Pamokslininkas? 

— Nemanau. Man atrodo, kad turėjai galvoje kažką kitą. Kalbėjai 
apie išsidažiusį vyrą su randuotomis venomis. 

Moteris, sėdinti šalia jo, užsiveržė ranką savo kelnaitėmis, kiek 
galėdama stipriau sukdama jas perkištu rašikliu. 

— Ar prisimeni, sakei, kad jis Zomoje nužudė moterį ? 

— Ne, - išsišiepė Rokis. 

— Jos vardas buvo Tina, bet tikrasis vardas - Natalija. 

— Taip, tai... tai buvo jis, Pamokslininkas, — sumurmėjo Rokis. 

Moteris ant sofos spaudinėjo ranką, ieškodama venos, kur ji len- 
gviausiai iškils, kur minkštesnė vieta ir mažiau randų. 

— Man reikia žinoti... ar mes kalbame apie tikrą pamokslininką? 
Apie pastorių? 

Rokis linktelėjo ir užsimerkė. 

— Iš kokios bažnyčios? 

Rokis kažką sušnabždėjo, Erikas pasilenkė ir užuodė dvoką iš jo 
burnos. 

— Pamokslininkas pavydus... visai kaip Dievas, — vapėjo jis. 

Moteris įsmeigė adatą. Prieš sušvirkščiant geltoną skystį tas su- 
simaišė su lašeliu kraujo. Moteris paskubomis atleido užveržtas kel- 
naites ir, kai kūną užliejo palaima, pratisai sudejavo. Erikas matė, 
kaip ji ištiesė kojas, įtrempė kulkšnis, paskui atsipalaidavo ir visiškai 
atsijungė. 

— Atrodo, kad Pamokslininkas nužudė mažiausiai penkias mote- 
ris. Mums reikia vardo, bendruomenės arba adreso. 

— Ką tu sakai? - sumurmėjo Rokis ir vėl užsimerkė. 

— Tu ketinai papasakoti apie Pamokslininką, — užsispyręs ka- 
mantinėjo Erikas. - Man reikia vardo arba... 

- Liaukis pliurpęs, - burbtelėjo moteris ir susmuko prie plau- 


kuotų Rokio šlaunų. 

— Pasisveikink su Jing, - sumurmėjo Rokis, čiupinėdamas jos gal- 
vą. 

Kol Erikas bandė priversti Rokį prisiminti, Jonas stebėjo kamba- 
rį. Storulis kamufliažinėmis kelnėmis pakilo nuo kėdės prie perso- 
nalo kambario ir prisimerkęs dirstelėjo į patalpą. Jonas pamatė, kad 
jis įsikišo telefoną į kišenę ir pasuko tarp sofų. Jis stabtelėjo prie gu- 
linčio užsimerkusio vyro su cigarete, žioruojančia tarp lūpų, o pas- 
kui grįžo į savo vietą. 

— Nori, kad papasakočiau, - pasakė Rokis. - Bet po skaistyklos 
aš prisimenu tik vieną dalyką, - kad tupėjau nedideliame beždžio- 
nės narve... ten buvo ilgos medinės lazdos su žioruojančiais aštriais 
galais... 

— Bla bla bla, - pertraukė Jing ir kimiai nusijuokė. 

— Aš rėkiau ir mėginau išsisukti, apsisaugoti dubenėliu... ir bla bla 
bla, - pasakė jis šypsodamasis. 

— Dabar rimtai, - prabilo Erikas garsiau. - Aš tavęs nebetrukdy- 
siu, tik papasakok ką nors, kad mes galėtume jį rasti. 

Atrodė, kad Rokis užmigo. Jo burna prasivėrė kelis milimetrus, 
ant barzdos nutekėjo seilės. 

Iš kito kambario grįžo žilaūsis vyras. Geltonai žvilgėdama prie- 
blandoje užuolaida siūbavo, kol Monos Lizos veidas atgavo formą. 

Jing mėgino apsimauti kelnaites, bet tos įstrigo tarp kojų pirštų. 
Užsimerkusi moteris atsilošė pailsėti. 

— Mano smegenys kaip košė, - sumurmėjo Rokis. - Tu turi... 

— Bla bla bla, - sumurmėjo Jing. 

— Pasakyk man vardą, - nenusileido Erikas. 

— Ko gero, turėsi mane užhipnotizuoti, jei... 

— Ar gali atsistoti? Aš tau padėsiu. 

Jonas pamatė, kad storulis vėl pakilo nuo kėdės, kažką pasakė te- 
lefonu ir pasuko link jų. 

Moteris su kniedžių antkakliu stovėjo tarpduryje link scenos, ati- 
traukusi užuolaidą. Ji, regis, dvejojo, ar eiti į vidų. 

Už jos Jonas pamatė aukštą žmogų geltonu plastikiniu paltu. 
Anksčiau tokius turėdavo profesionalūs žvejai. 

Iš pradžių jis nesuprato, iš kur žino, kad šią akimirką mato Pa- 
mokslininką, bet atmintyje staiga ryškiai sušvito praeities akimirka. 

— Erikai, -— tyliai tarė Jonas. - Pamokslininkas čia. Jis stovi ten, 
prie užuolaidos, su geltonu lietpalčiu. 

Moteris su antkakliu kažkam pamojo ir įsvirduliavo į kambarį. 
Užuolaidos karoliukai kaip švytuoklė grįžo atgal ir ėmė siūbuoti 
priešais geltoną figūrą. 

Staiga Jonas prisiminė, kaip Filipas Kronstetas apibūdino vyrą, 
fhilmavusį Mariją Karlson. 

Paskutinis dalykas, kurį išgirdo prieš sasmukdamas ant tako tarp 
sandėliukų, - kad plonasis vyras su kamera vilkėjo geltoną plastikinį 
paltą, kaip Lufuteno žvejų. 

Jonas pasuko link vyro, bet jį sustabdė tipas su kamufliažinėmis 
kelnėmis, apėjęs gėlėtą trivietę sofą. 

— Turiu paprašyti jūsų ir jūsų draugo eiti su manimi. 

— Erikai, - kreipėsi Jonas. - Tu jį matei, ar ne? Prie užuolaidos. 
Tai Pamokslininkas. Privalai eiti paskui jį ir pasistenk pamatyti jo 
veidą. 

- Šis klubas tik nariams, — įspėjo vyras. 

— Mes ketinome nusipirkti sofą, - pasakė Jonas, matydamas, kad 
Erikas skuba link užuolaidos. 

STORULIS ŠUKTELĖJO ERIKUI sustoti, bet tas toliau skubinosi 
tarp sofų. Vyras užriko Jonui pasitraukti. Subrazdėjo pastumtas to- 
telis. 

— Pyyddn anteeksi*, - pasakė Jonas suomiškai ir vėl jį sulaikė. 

Vyras nustūmė Jono ranką, atsitraukė ir išsiėmė elektrošoko pis- 
toletą. 

— Nyt se pian satuttaa“", - pridūrė Jonas šypsodamasis. 

Jis žengtelėjo atgal, pasitraukdamas iš šūvio linijos, ranka nustū- 
mė vamzdį ir taip spyrė vyrui į kelį, kad to koja sulinko, vyras aikte- 
lėjo ir nuspaudė nuleistuką. Du šoviniai su spiraliniais laidais įsmigo 
į lovos atkaltę. Jonas išsuko jam iš rankos ginklą ir išmušė juo vyrui 
raktikaulį, laidus apsuko aplink kaklą ir trūktelėjęs pargriovė ant 
grindų. "Tas apsivertė ir pamėgino atsikelti. Jonas prispaudė jį koja ir 
apsivyniojęs aplink ranką laidus tempė juos tol, kol vyras susmuko 
netekęs sąmonės. 

Erikas dingo tarpduryje link scenos. 

Kitame kambario gale atsidarė personalo kambario durys. Iš jo 
išėjo ir apsidairė plačiapetis vyras blizgiu kostiumu, priglaudęs prie 
ausies telefoną. 

Jonas atsisėdo, kad jo nesimatytų, bet suprato, kad turi sutrukdy- 
ti tam vyrui sulaikyti Eriką. 


* (Suom.) Atsiprašau. 
** (Suom.) Netrukus tau skaudės. 

Vis dar užsimerkęs Rokis įsikišo tarp lūpų cigaretę. 

Prostitutė su antkakliu ir aukštakulniais įkišo tarp sofos pagalvių 
panaudotą servetėlę ir priėjo prie Jono. 

— Gal eikime į kambarį? Aš suteiksiu tau malonumą, - pasiūlė ji 
artindamasi. 

— Nesiartink, - griežtai liepė Jonas. 

Ta persibraukė ranka lūpas ir patraukė link užuolaidos. 

Vyras blizgiu kostiumu pastebėjo Joną ir eidamas link jo dideliais 
žingsniais nuvertė kėdę. Jonas atsistojo ir pamatė, kad vyras slepia už 
šlaunies stambiakalibrį pistoletą su trumpu vamzdžiu. 

Ant žemės gulintis storulis nusivyniojo nuo kaklo laidus, sukosė- 
jo ir pamėgino atsistoti. 

Vyras blizgiu kostiumu sustojo priešais Joną kitapus gėlėtos sofos 
ir pradėjo sukti ant Sig Pyo pistoleto duslintuvą. 

- Jei neisi su manimi, peršausiu tau abu kelius. 

Jonas ramindamas iškėlė ranką, pamėgino atsitraukti, bet storu- 
lis ant grindų sugriebė jį už kojų. 

— Aš nežinojau, kad čia privatus klubas, - pasakė Jonas, mėgin- 
damas išsilaisvinti. 

Anas vyras užsidėjo duslintuvą, iškėlė ginklą ir paspaudė nuleis- 
tuką. Jonas puolė ant šono, nugriuvo ant peties ir susitrenkė į grindis 
smilkinį. 

Nesigirdėjo jokio šūvio, bet ore sklaidėsi parako dūmai, o už Jono 
atsistojo nuogas vyras, kuriam iš kulkos skylės pilve tekėjo kraujas. 
Viena moteris suklykė, ėmė trauktis nuo jo ir vos nenugriuvo. 

— Dabar tu mirsi, - sušvokštė vyras ir užlipo ant sofos, kad ma- 
tytų iš aukščiau. 

Jonas čiupo ant grindų gulintį toršerą ir užsimojęs jo sunkiu pa- 


grindu pataikė vyrui į petį, nublokšdamas jį į šoną, iš paskos atšvil- 

piant toršero laidui. Vyras ranka atsirėmė į sofos atlošą, bet Jonas 
prišoko prie jo pirmiau, nei tas spėjo iššauti, ir nustūmęs pistoletą 
smogė tiesiai į gerklę. 

Sugriebęs už karšto vamzdžio Jonas užlaužė jį aukštyn, bet tuo 
pat metu sulaukė stipraus smūgio į skruostą. 

Susiėmęs už kaklo kostiumuotasis susvirduliavo atatupstas. Jis 
negalėjo įkvėpti, iš burnos tiško seilės. 

Jonas atsitraukė per žingsnį ir apsukęs ginklą peršovė vyrui dešinį 
plautį. 

Jokio šūvio triukšmo, tik trakštelėjimas. 

Ant betono skambtelėjo nukritusi tuščia tūta. 

Vyras susvyravo, prispaudė ranką prie kulkos skylės, sukriokė ir 
susmuko ant sofos. 

Storulis šiaip ne taip atsistojo nuo grindų, jo rankoje buvo peilis. 
Vienas jo petys pakrypęs, ant kaklo vis dar kybojo elektrošoko pis- 
toleto laidai. 

Jonas atsitraukė ir skubiai dirstelėjo link užuolaidos. 

Vyras žengė link jo porą žingsnių ir kirto peiliu. Jonas atsitrenkė 
į stalą ir pajuto, kad peilio galiukas grybštelėjo striukę. Užpuolikui 
atitraukiant ranką, Jonas puolė pirmyn, pistoletu nustūmė peilį, pa- 
sisuko ir dešine alkūne iš visų jėgų smogė vyrui į skruostą. To galva 
loštelėjo į šoną, taškydama prakaitą. Jonas žengtelėjo į priekį, kad 
išlaikytų pusiausvyrą. Klubą pervėrė skausmas. 

Sąmonės netekęs vyras nudribo ant grindų, o Jonas pasitraukė į 
šoną ir nužvelgė patalpą. 

Netrukus bus nebeįmanoma iš čia išeiti. Jis pasilenkė ir nuskubė- 
jo link užuolaidos, laikydamas pistoletą nukreiptą į grindis. 

Paskutinis svečias, nusipirkęs iš Anatolijaus heroino, tysojo šalia 


sofos be gyvybės ženklų. Lūpos papilkėjusios, akys atmerktos. 

Jonas apėjo žemą staliuką. Tarp sofų jį pasitiko iš kažkur vėl pasi- 
rodžiusi moteris su antkakliu. 

— Išsivesk mane iš čia, - sušnabždėjo ji desperatiškai žiūrėdama į 
Joną. - Būk geras, aš turiu išeiti iš čia... 

— Ar gali bėgti? 

Moteris nusišypsojo ir staiga pakinksėjo galva. Iš smilkinio jai 
pliūptelėjo kraujas. 

Jonas staigiai apsisuko tą pat akimirką, kai į sofos arlošą šalia jo 
įsmigo kulka ir ant grindų prikrito kamšalo. Link Jono iškėlęs pisto- 
letą artinosi vyras pražilusiais ūsais. 

Jonas nusitaikė į krūtinę, bet jį iš nugaros stumtelėjo susvirdulia- 
vusi moteris su antkakliu. 

Iš vyro pistoleto vamzdžio kilo parako dūmai. 

Jonas vėl nusitaikė, nuleido vamzdį per milimetrą ir tris kartus 
paspaudė nuleistuką. Iš garso atrodė, kad pistoletas neužtaisytas, bet 
vyrui už nugaros purkštelėjo kraujo debesis. 

Vyras žengė dar du žingsnius ir susmuko ant kelių, pametė pisto- 
letą ir ranka atsirėmė į taburetę. 

Moteris su antkakliu vis dar stovėjo. Kūnu tekėjo iš smilkinio 
pulsuojantis kraujas. Ji pažvelgė į Joną ir prasižiojo, lyg norėtų kažką 
pasakyti. 

— Aš iškviesiu pagalbą, - pažadėjo Jonas. 

Moteris nustebusi palietė savo kruvinus plaukus, paskui nukrito 
šonu ant fotelio ir susitraukė į kamuoliuką, lyg ketindama miegoti. 

Iš kito kampo slapstydamasis už sofų artinosi vyras apvalainais 
pečiais. Jonas ėmė bėgti. Šalia jo į sieną kaukštelėjus kulkai pažiro 
gipsas. Jis išlindo per užuolaidą, slėpdamas ginklą prie šono, ir kuo 
skubiausiai nuėjo link koridoriaus. 


Ant scenos šoko storas vyras, išsipešęs iš kelnių marškinius. 

Eriko nesimatė. Vos atsidūręs siaurajame koridoriuje Jonas pasi- 
leido bėgti. 

Įbėgęs į persirengimo kambarį ir išgirdęs, kad jį vejasi, Jonas 
skubiai užrakino duris. Kažkas prausėsi duše - kabinoje nuo svorio 
girgždėjo grindys. Jonas prabėgo pro dvi moteris, kurios grūdosi prie 
makiažo veidrodžio. 

Virtuvėje stovėjo žemas vyras ir kepė šaldytus mėsos kukuliukus. 
Jis spėjo sugriebti peilį, bet Jonas peršovė jam šlaunį. 

Vyras nugriuvo. Bėgdamas link išėjimo per senas kartonines dė- 
žes stambiųjų atliekų sandėlyje Jonas girdėjo jo riksmą. Išbėgęs į lau- 
ką visu greičiu pasileido aplink pastatą, per aukštą žolę, per vartus, 
palei spygliuotą tvorą ir išbėgęs iš už furgono pamatė, kad Eriko au- 
tomobilio nėra. Teko šlubuojant žingsniuoti link Hiogdaleno san- 


dėlių, iš kur galės pranešti policijai ir greitosios pagalbos tarnybai. 

KELIU PRAVAŽIAVO VOS VIENAS kitas automobilis. Važiuoda- 
mas per visą pramoninę zoną ir Elvšės keliu Erikas stengėsi laikytis 
atokiai. Pamokslininkas važiavo mėlynu Peugeot, tokiu purvinu, kad 
nesimatė registracijos numerio. Erikas turėjo tik vieną planą - sekti 
tol, kol liks nepastebėtas. 

Gintarinės kelio žibintų šviesos tai užliedavo automobilio salo- 
ną, tai vėl išnykdavo tarp stulpų — tarsi lėtas kvėpavimas. 

Erikas svarstė, kodėl Pamokslininkas atėjo į Zo24 - nusipirkti 
heroino ar susitikti su Rokiu. 

Gydytojas nerimavo dėl to, kas galėjo atsitikti Jonui po to, kai 
jis, Erikas, buvo priverstas nesidairydamas išeiti iš kambario, pilno 
narkomanų, išlindo per karoliukų užuolaidą ir nužingsniavo tarp 
žmonių. 

Žemas bosinis muzikos ritmas dunksėjo vis greičiau; kažkam pa- 
didinus garsą, nuo ritmo ėmė vibruoti kūnas. 

Blyksinčioje scenos šviesoje jis staiga išvydo geltoną paltą. Pa- 
mokslininkas brovėsi link išėjimo. Erikas nusekė iš paskos. Viena 
moteris norėjo jį sustabdyti, bet jis tik papurtė galvą ir judėjo toliau. 

Einant per apžiūros kambarį niekas į jį nežiūrėjo. Jis išėjo per 
plienines duris ant krovininės rampos. 

Jonas atrodė įsitikinęs, kad žino, ką sako, todėl Erikas galvojo tik 
apie tai, kad negali pamesti Pamokslininko, kai jie taip arti. 

Geltonas paltas šmėkščiojo prie automobilių toliau tamsoje. Eri- 


kas skubinosi iš paskos kaip galėdamas greičiau ir tyliau. 

Dabar jis penkiolika minučių važiavo paskui raudonas galines 
šviesas, kartodamas sau, kad negali per daug atsilikti. Kelio atkarpa 
pro žvyruotą futbolo aikštelę ir mokyklą buvo ilgoka, tad jis paspau- 
dė greičio pedalą. Per augmeniją mirgėjo didelio gyvenamojo kvar- 
talo šviesos. 

Iš vienos stotelės išsuko naktinis autobusas, todėl Erikas turėjo 
sulėtinti greitį ir pametė Pamokslininką iš akių. Jis paspaudė pedalą 
ir aplenkė autobusą, pasukęs už eismo salelės iš dešinės. 

Toliau priekyje įsižiebė raudona šviesoforo šviesa. Erikas padidi- 
no greitį, staigiai pasuko vairą ir pralėkė kaip tik už automobilio, 
važiuojančio kertančiu keliu. 

Jis per vėlai pamatė, kad mėlynasis Peugeot nusuko į dešinę - au- 
tomobilio šviesos sumirgėjo tarp privačių namų. 

Svarstyti nebuvo laiko, kitaip visai pames Pamokslininką iš akių. 

Erikas išsuko iš kelio kitu išvažiavimu. Bagažinėje sutarškėjo mai- 
šelis su tuščiais buteliais. Važiuodamas tarp kuplių sodų ir tamsių 
namų Erikas bandė susigaudyti, kur nuvažiavo mėlynasis automo- 
bilis. 

Sulėtinęs greitį pasuko į kairę, užkabindamas pašto dėžutę, pas- 
kui visu greičiu pralėkė pro kelis namus. Kitoje sankryžoje pamatęs, 
kad kelias baigiasi akligatviu, taip staigiai nuspaudė stabdį, kad sucy- 
pė padangos, sumetė vairą ir staigiai pasuko į dešinę. 

Automobilio galas neteko sukibimo su kelio danga ir kairysis 
sparnas trenkėsi į elektros stulpą. Buteliai bagažinėje nuvirto ir su- 
dužo, bet Erikas vėl išvažiavo į pagrindinį kelią. 

Važiuodamas į įkalnę jis paspaudė greičio pedalą ir ant kalno dar 
spėjo pamatyti Pamokslininką, įvažiuojantį į viaduką po greitkeliu. 

Gydytojas sulėtino greitį. Jo rankos ant vairo drebėjo. Vėl nukri- 


tęs šoninis veidrodis tabalavo pakibęs ant laidų. 

Ant betoninės tunelio sienos kažkas buvo išpurškęs „Įmanomas 
ir kitas pasaulis“. 

Pasidarė tamsu, bet kitą akimirką jis išvažiavo į gražių keturaukš- 
čių namų kvartalą. 

Peugeot aplenkė šiukšliavežę, kuri lėtai tuštino sustatytus kontei- 
nerius. Kažin, gal Pamokslininkas gyvena Hiokmosene? 

Nors žinojo, kokia yra tikrovė, mintis apie serijinio žudiko kas- 
dienybę atrodė nereali. Vyras supjausto jau mirusios aukos veidą, o 
paskui grįžta į savo jaukius namus, supamus obelų ir vandens purkš- 
tuvų, bei susėda su šeima prie televizoriaus. 

Erikas sekė iš paskos, kai mėlynasis automobilis pasuko iš Kor- 
pmosės gatvės į Klensmedo dešinėje. 

Pamokslininkas sulėtino greitį ir sustojo iškart už trečio skersga- 
tvio. 

Nemažindamas greičio Erikas pravažiavo pro Peugeot ir pažvelgė 
per galinio vaizdo veidrodį kaip tik tą akimirką, kai aname automo- 
bilyje užgeso šviesa. Gydytojas pravažiavo nedidelį miškelį, pasuko 
į kitą kelią, sustojo ir puolė bėgti atgal. Geltonasis paltas pradingo 
miške į kairę nuo kelio. Erikas sustojo ant šaligatvio, pajutęs, kaip 


dreba kojos. 


08 


PASTARŲJŲ DIENŲ šventųjų Jėzaus Kristaus bažnyčia buvo Jerfe- 
los gatvėje šalia didelės astaltuotos automobilių aikštelės. Tai buvo 
žemas pastatas su terakotos spalvos fasadu ir skardiniu stogu. Šalia 
stovėjo raudonas bokštas iš akmenų, sudėtų rato viduryje. 

Bendruomenės pirmininkas Tomas Apelis su žmona ir dviem 
vaikais gyveno betono pilkumo name visai šalia maldos namų. Sto- 
vint medinėje terasoje su uždengtu griliu, matėsi virš medžių ir čer- 
pinių stogų kyšantis raudonas bokštas. 

Adamas ir Margota sėdėjo svetainėje, rankose laikydami limona- 
do stiklines. Tomas Apelis ir jo žmona Ingrida sėdėjo priešais. Tomas 
buvo lieknas vyras. Jis vilkėjo pilkomis kelnėmis ir baltais marški- 
niais, buvo pasirišęs šviesiai pilką kaklaryšį. Šviesūs antakiai, maža, 
kreiva burna, liesas, švariai nuskustas veidas. 

Margota buvo ką tik paklaususi, kur Tomas buvo lemtingomis 
žmogžudysčių valandomis, o jis atsakė, kad namuose su šeima. 

— Ar yra daugiau žmonių, galinčių tai patvirtinti? — pasiteiravo 
Margota ir pažvelgė į Ingridą. 

— Namuose, savaime suprantama, buvo vaikai, - maloniai pasakė 
žmona. 

— Daugiau nieko? - paklausė Adamas. 

— Mes gyvename ramų gyvenimą, - pasakė Tomas, lyg tai turėtų 
viską paaiškinti. 

— Jūsų namai gražūs, - pagyrė Margota, apsidairiusi tvarkingame 


kambaryje. 

Ant sienos šalia paveikslo, vaizduojančio moterį juoda suknele su 
raudona knyga ant kelių, kabojo afrikietiška kaukė. 

— Ačiū, - padėkojo Ingrida. 

— Kiekviena šeima yra karalystė, - pasakė Tomas. - Ingrida yra 
mano karalienė, o mergaitės - princesės. 

- Žinoma, — šypsodamasi tarė Margota. 

Ji nužvelgė nepadažytą Ingridos veidą, mažus perliukus ausyse 
ir ilgą suknelę.su aukšta, iki kaklo, apykakle ir ilgomis rankovėmis, 
dengiančiomis pusę plaštakų. 

— Galbūt jums atrodo, kad mes rengiamės nešiuolaikiškai arba 
niūriai, - pasakė žmona, pagavusi komisarės žvilgsnį. 

— Atrodo jaukiai, - pamelavo Margota ir pamėgino patogiau įsi- 
taisyti gilioje sofoje su nertais apdangalais ant atlošo. 

"Tomas pasilenkė ir įpylė jai daugiau limonado. Margota dėkoda- 
ma sukrutino lūpas. 

— Mūsų gyvenimas nėra nuobodus, - ramiai pasakė Tomas. - Jis 
nėra nuobodus vien dėl to, kad mes nevartojame narkotikų, alkoho- 
lio, tabako... taip pat kavos ir arbatos. 

— Kodėl netinka kava? - susidomėjo Adamas. 

— Nes kūnas yra Dievo dovana, - atsakė jis paprastai. 

- Jeigu tai dovana, žmogus juk gali gerti kavą, jei nori, - paprieš- 
taravo Adamas. 

- Žinoma, tai nėra įrašyta akmeninėse Dievo plokštėse, - nerū- 
pestingai pasakė Tomas. — Tai tik patarimai... 

— Gerai, - linktelėjo Adamas. 

— Bet jeigu klausysime šių patarimų, Viešpats žada, kad mirties 
angelas aplenks mūsų namus ir nenužudys, - šypsodamasis pridūrė 
Tomas. 

— Kaip greitai angelas prisistato, jei labai nusikalsti? - paklausė 


Margota. 

— Jūs sakėte, kad norite pamatyti mano darbo kalendorių, - pa- 
keitė temą Tomas. Kraujagyslės jo smilkiniuose patamsėjo. 

— Atnešiu, - pasisiūlė stodamasi Ingrida. 

— Aš atsigersiu vandens, - nutarė komisarė ir nuėjo iš paskos. 

Tomas jau ketino stotis, bet Adamas sulaikė jį paklausdamas apie 
pirmininko pareigas. 

Kai Margota įėjo į tvarkingą virtuvę, Ingrida stovėjo prie komo- 
dos ir ieškojo darbo kalendoriaus. 

— Ar galiu atsigerti vandens? - paklausė Margota. 

— Taip, žinoma. 

— Ar buvote čia praeitą sekmadienį ? 

— Taip, - pasakė moteris. Jai virš nosies susimetė nedidelė raukš- 
lelė. - Mes buvome namuose. 

— Ką veikėte? 

— Mes... kaip visada - pavalgėme vakarienę ir žiūrėjome televi- 
zorių. 

— Ką rodė? 

— Mes žiūrime tik mormonų televiziją, - pasakė Ingrida ir pati- 
krino, ar čiaupas gerai užsuktas. 

— Ar jūsų vyras vakarais išeina vienas? 

— Ne. 

— Net į bažnyčią? 

— Paieškosiu miegamajame, - tarstelėjo paraudusi moteris ir išėjo 
iš virtuvės. 

Komisarė atsigėrė, pastatė stiklinę į plautuvę ir grįžo į svetainę. Ji 
pastebėjo, kad Tomas įsitempęs, jo panosė išprakaitavusi. 

— Ar vartojate vaistus? — paklausė Adamas. 

— Ne, - atsakė Tomas ir nusibraukė delnus į šviesiai pilkas kelnes. 

— Nei psichotropinių, nei antidepresantų? - paklausė Margota ir 


atsisėdo ant sofos. 

— Kodėl klausiate? 

Vyras pažvelgė į komisarę. Jo akys blizgėjo. 

— Nes prieš dvidešimt metų jums buvo suteikta psichiatrinė pa- 
galba. 

— Man tai buvo sunkus laikas, kol dar nesiklausiau Dievo. 

Vyras nutilo ir draugiškai pažvelgė į grįžusią Ingridą. Ji stovėjo 
tarpduryje su raudonu darbo kalendoriumi. 

Margota paėmė knygą, užsidėjo akinius ir ėmė vartyti. 

— Ar turite filmavimo kamerą? — paklausė Adamas, kol kolegė 
skaitinėjo. 

— Taip, - patvirtino nustebęs Tomas. 

— Ar galiu pamatyti? 

Virš kaklaryšio mazgo sujudėjo vyro Adomo obuolys. 

— Kodėl? 

— "Tai įprasta procedūra. 

— Gerai, bet ji remontuojama, - pasakė Tomas šypsodamasis. Jo 
kreiva burna įsitempė. 

- Kur? 

— Pas draugą, - švelniai pasakė jis. 

— Pasakykite draugo pavardę. 

- Žinoma, - sumurmėjo Tomas, kai Adamo kišenėje suskambo 
telefonas. 

— Atsiprašau, - tarė policininkas, atsistojo ir nusisukęs nuo Tomo 
ėmė ieškoti telefono striukės kišenėje. 

Per langą, išeinantį į užpakalinę namo pusę, jis pamatė kaimyną 
kitapus tvoros, žiūrintį į juos. Tuo pat metu lange išvydo savo at- 
spindį — tankius plaukus ir vešlius antakius. Radęs telefoną pamatė, 
kad skambina Adė, policijos kompiuterininkas, taip pat gyvenantis 
Hiokmosene. 


— Adamas klauso. 


= Naujas įrašas, — beveik suriko Adė. 

— Mes atvyksim, kai tik... 

— "Ten tavo žmona, Katryna... 

Adamas daugiau nieko nebegirdėjo. Jis išlėkė į prieškambarį ir 
norėdamas atsiremti į sieną numetė įstiklintą spalvotą dviejų mer- 
gaičių nuotrauką. 

— Adamai? - šūktelėjo Margota. - Kas atsitiko? 

Palikusi kalendorių ant sofos, keldamasi ji išvertė ant žemo sta- 
liuko stovėjusią stiklinę su limonadu. 

Adamas buvo jau prie lauko durų. Margota nematė jo veido. Jai 
pasidarė bloga. Prilaikydama pilvą ji nusekė paskui Adamą. Tas bėgo 
taku link automobilio. Dar nespėjus jai išeiti per duris, Adamas jau 
buvo užvedęs variklį. Komisarė sustojo gaudydama orą, o Adamas 
paspaudė greičio pedalą, bet staigiai sukantis, ratai slystelėjo ir au- 
tomobilis įvažiavo į ledo ritulio vartus, kuriuos vaikai buvo pasistatę 
šalikelėje. Margota ėjo taku mojuodama Adamui sustoti, bet sus- 


kambo jos telefonas. 

BULTO GATVĖS 5-AJAME NAME buvo tik trys kambariai, bet da- 
lis virtuvės paskirta puikiam valgomajam kampeliui. Be to, ten buvo 
rūsys ir sodelis, kuris ribojosi su mišku. Namą jie įsigijo gana pigiai, 
persikėlė arčiau centrinių miesto rajonų, bet jei nerenovuos, daugiau 
žiemų čia neišgyvens. 

Katryna Jusef sėdėjo ant baltos sofos priešais televizorių. Ji vilkė- 
jo minkštas mėlynas Ho///stey kelnes ir rožinius marškinėlius. 

Ji žinojo, kad nagų lakas išdžiūvo jau seniai, bet siekdama taurės 
vis dėlto išskėtė pirštus. Kadangi Adamo nebuvo namuose, ji pasi- 
naudojo proga susitvarkyti nagus, nes kitaip jis turėtų pasėdėti auto- 
mobilyje, kad nepradėtų skaudėti galvą. 

Ji gurkštelėjo vyno ir dirstelėjo į +P24 ant kelių. Karolina dar ne- 
buvo atnaujinusi savo statuso. Ji tylėjo jau visą valandą, bet juk nega- 
li būti, kad taip ilgai maudosi. 

Katryna žiūrėjo seną amerikietišką trilerį Face / Off*, bet tas jai 
pasirodė gana perspaustas. 

Rytoj ji dirbs, todėl turėtų ne Adamo laukti, o eiti miegoti. 

„O aš ir nelaukiu, - pagalvojo ji ir dirstelėjo į langą, kai į jį sti- 
priai brūkštelėjo krūmo šakos. 

Moteris įkišo ranką į apdribusias kelnes ir ėmė masturbuotis. Ke- 
lias sekundes sėdėjo užsimerkusi, o tada žvilgtelėjo per langą į sodą, 


nesiliaudama masturbuotis, bet paskui nustojo pagalvojusi, kad gali 


* (Angl.) „Beveidis“ (Lietuvoje filmo pavadinimas buvo išverstas kaip „Dviveidis“ ). 

ateiti kaimynas ir atnešti grėblį, kurį šįvakar pasiskolino. Ji neturėjo 
jėgų užtraukti užuolaidų. Labiau nuobodžiavo, negu jautėsi įsiau- 
drinusi. 

Katryna nusižiovavo ir pasikasė kulkšnį. Nors prieš tai valgė tuno 
salotų, bet vėl jautėsi alkana. Ji patikrino iPad, grįžo į ankstesnius 
puslapius, perskaitė savo komentarus ir parašė dar vieną. 

Nepaaiškinamai užsispyrusi peržiūrėjo paskutines Karolinos 
Vinberg nuotraukas, tos, kurią ji beveik persekioja. 

Karolina buvo pastebėta metro, einanti į futbolo treniruotę, o 
dabar tapo supermodeliu. Sakoma, kad ji keliasi iš lovos tik tada, kai 
gauna ne mažiau negu 25 000 dolerių. 

Katryna stebėjo ją visuose forumuose ir visada žinodavo, kur ji ir 
ką daro. 

Tiesiog taip susiklostė. 

Vėl ištiesusi ranką link taurės Katryna pašiurpo suvokusi, kad 
sodo žibintai neveikia. Per langą matėsi juodi krūmai. Ji nebuvo įsi- 
tikinusi, ar šviestuvai veikė visą vakarą. Tai ne pirmas kartas, kai švie- 
sos sugenda. Adamas turės patikrinti saugiklius elektros skydinėje. Ji 
į rūsį tikrai neis. Tik ne po įsilaužimo. 

Ji matė savo atspindį tamsiame lange. Gurkštelėjusi vyno ėmė ap- 
žiūrinėti savo nagus. 

Aną ketvirtadienį, kai juodu su Adamu buvo darbe, kažkas buvo 
įsilaužęs — ir dabar rūsio durų spyna sugadinta. Jie užrišo virvutę, 
kad patraukus už rankenos atrodytų, jog durys užrakintos. Iš namų 
nieko nebuvo pavogta: nei namų kinas, nei muzikos centras, nei žai- 
dimų kompiuteris. 

Galbūt jie suprato, kad Adamas - policininkas, ir persigalvojo? 
Galbūt pastebėjo įstiklintą Aukštosios policijos mokyklos diplomą 
ir dingo kaip galėdami skubiau. 


Adamas mano, kad tai nuobodžiaujantys paaugliai. 

„Vis dėlto keista, - svarstė Katryna. - Jie būtų paėmę bent viskį ir 
vyną arba papuošalus“ Miegamajame gulėjo Prados delninukė, kurią 
jai Adamas padovanojo prieš dvejus metus. 

Ji pastebėjo, kad dingo tik vienas daiktas - nėdidelė jos močiutės 
siuvinėta servetėlė. Adamas ja nepatikėjo, sakė, kad jie atras servetėlę, 
ir atsisakė įtraukti į pranešimą policijai. 

Lamasu — dvasia globėja, kurią močiutė buvo išsiuvinėjusi baltoje 
medžiagoje blyškiai raudonu siūlu, visada gulėjo knygų lentynoje ša- 
lia sidabrinio kryžiaus. 

Katryna žinojo, kad ją kažkas paėmė. 

Kai buvo maža, jai ta servetėlė atrodė šiurpi. Mama sakydavo, kad 
Lamasu gina namus, bet Katryna matydavo tik pabaisą. Mažais dygs- 
neliais buvo išsiuvinėtas vyras su supinta barzda. Jo kūnas buvo kaip 
jaučio, o ant nugaros - didžiuliai sparnai. 

Ji vėl prisiminė tą virvutę, kurią Adamas buvo apvyniojęs aplink 
rūsio durų rankeną ir pririšęs prie skalbimo mašinos vandens vamz- 
džio. Tąkart ji privertė Adamą apžiūrėti namus kelis kartus. 

Jai baisu ne tik rūsyje, baugina ir didelė ūkinė spinta tarp televizo- 
riaus kambario ir virtuvės. 

Ji panaši į drabužinę, bet turi neįprastai storas dvivėres duris. Anks- 
čiau jos būdavo uždaromos sukama kaladėle, bet ji nukrito. Dabar 
juodu su Adamu tik prispaudžia duris, bet tos juda, trinasi viena į kitą 
ir visą laiką prasiveria kelis centimetrus, lyg kas nors žiūrėtų pro plyšį. 

Paauksuotoje ikonoje ant miegamojo sienos blykstelėjo automo- 
bilio šviesos, o kitą sekundę - Adamo įrėmintų varžybų marškinėlių 
stikle. 

„Baisių vietų būna visuose namuose, - pagalvojo ji ir pašiurpo. — 
Kambarių arba užkampių, kuriuose susikaupia senoji tamsos baimė iš 
vaikystės. 


Išgėrusi likusį vyną moteris atsistojo ketindama eiti į virtuvę. 

KATRYNA PATRAUKĖ VYNO DĖŽUTĘ arčiau spintelės krašto ir 
pakišusi po čiaupu prisipylė taurę, apsitaškydama ranką. 

Virtuvės gartraukyje ūžė vėjas. Per stiklines duris tarp putino 
krūmų šakų matėsi tuščia gatvė. 

Koridoriuje, vedančiame link svetainės, taukštelėjo ir užsidarė 
dvivėrės ūkinės spintos durys. 

Ji pastatė taurę ant reklaminės firmos Sepbo7a skrajutės, nučiulpė 
nuo plaštakos vyno lašelius, dirstelėjo į taurę, į blondinę reklamoje ir 
nutarė pasilikti vaikelį - aborto nedaryti. 

Reikėtų nusiųsti Adamui žinutę, kad ji persigalvojo. Ji lėtai nuėjo 
koridoriumi, visą laiką žiūrėdama į tvirtas medines duris. Negalė- 
jo nežiūrėti, net stabtelėjo, kai durys šiek tiek prasiskyrė. Katrynai 
užėmė kvapą. Ji skubiai praėjo pro šalį, prisivertusi nebėgti, bet dėl 
judančių durų per nugarą nubėgo šiurpuliukai. 

Atsisėdusi ant sofos ji vėl įsijungė filmą. 

Džonas Travolta ir Nikolas Keidžas susikeitė veidais, bet patys 
atrodė lygiai taip pat. 

Ji negalėjo išmesti iš galvos kaimyno. Atėjęs pasiskolinti grėblio 
Jis taip keistai nužvelgė ją, kad Katryna negalėjo liautis galvojusi, ar 
jis žino, jog ji namuose viena. 

Jos iPad buvo išsijungęs. Katryna pirštu palietė monitorių ir iš- 
kart paspaudė pasirodžiusį besišypsantį Karolinos veidą. 

Katryna žinojo, kad pasukusi galvą į kairę lange pamatytų ūkinės 
spintos durų atspindį. 

Reikia liautis, tai įkyrios mintys. 

O jei įsilaužęs buvo kaimynas? Jeigu jis pavogė staltiesėlę ir porą 
kelnaičių iš skalbinių krepšio? 

Jei kas žinotų, kad rūsio duris prilaiko tik virvutė, galėtų įsigauti 
be jokio triukšmo. 

Tą akimirką, kai Katryna priėjusi prie lango ėmė traukti užuolai- 
dą, per sodą, kaip jai pasirodė, kažkas nubėgo. 

Ji pasilenkė arčiau stiklo. 

Tamsoje nieko nesimatė. 

„Stirna, ten turėjo būti stirna“, - pagalvojo ji ir daužantis širdžiai 
užtraukė užuolaidą. 

Ji atsisėdo ant sofos, išjungė televizorių ir ėmė rašyti Adamui ži- 
nutę. Staiga suskambo telefonas ir ji taip išsigando, kad net krūpte- 
lėjo. Numeris nepažįstamas. 

— Katryna klauso, - dvejodama ištarė ji. 

— Sveika, Katryna, - paskubomis pasisveikino kažkoks vyras. — 
Aš esu Adamo kolega iš kriminalinės policijos ir... 

— Jo nėra... 

— Klausykit, - pertraukė jis. - Jūs namuose? 

— Taip, aš... 

— Eikite prie durų, lauk iš namų, nesukite galvos, jei neapsirengu- 
si ir neapsiavusi, tiesiog eikite į gatvę, tolyn nuo namų. 

— Ar galiu paklausti, kodėl... 

— Jau einate lauk? 

- Einu. 

Ji atsistojo, perėjo svetainę, žvilgtelėjo į spintos duris, apėjo sofą 
ir pasuko link koridoriaus. 

Prieškambaryje, nugara į ją, stovėjo vyras geltonu lietpalčiu ir 
darė paskui save duris. 


Katryna staigiai atsitraukė už kampo ir sustingo. 

— Viduje kažkas yra, - sušnabždėjo ji į ragelį. - Aš negaliu išeiti. 

— Kur nors užsirakinkite ir neišjunkite telefono. 

— Viešpatie, nėra kur... 

— Nekalbėkite, nebent tada, kai bus neišvengiama. Eikite į vonios 
kambarį. 

Drebančiomis kojomis eidama link virtuvės ji pastebėjo, kad ūki- 
nė spinta kiek pravira. Negalėdama aiškiai mąstyti ji atidarė vienas 
duris, skubiai įsmuko, atsistojo šalia dulkių siurblio ir pritraukė du- 
ris. 

Jas uždaryti ne taip paprasta, nes pirštai netilpo plyšyje. Ji užkišo 
nagus ir pritraukė duris. 

Išgirdusi prie spintos žingsnius Katryna sulaikė kvapą. Vyras pra- 
ėjo pro šalį link virtuvės. Spintos durys kaukštelėjo vienos į kitas ir 
truputį prasivėrė. 

Katryna stovėjo tamsoje išpūtusi akis. Vyras virtuvėje ištraukė 
stalčių, subarškėjo metalas. Moteris tankiai alsavo. Staiga ji prisimi- 
nė relikviją Sioderteljės bažnyčioje. Adamas nenorėjo eiti į vidų, o 
ji užsuko pažiūrėti. Tai buvo apaštalo Tomo kaulo gabaliukas. Pas- 
torius sakė, kad tame pageltusiame kauliuke stikliniame vamzdelyje 
ant marmurinio stalo vis dar yra Šventoji Dvasia. 

Ji ištiesė ranką ir pamėgino pritraukti duris, bet negalėjo užka- 
binti — nagai nuslydo per medieną. Ji atsargiai pasislinko į šoną, bet 
atsitrenkė į kibirą su šluota. Šluotkotis atsirėmė į jos paltą ir šalia 
tyliai subarškėjo kelios pakabos. 

Katryna vėl truputį pritraukė duris, bet nagai nuslydo ir durys 


lėtai vėl šiek tiek prasivėrė. Už jų stovėjo tamsi figūra. 

VYRAS ATPLĖŠĖ DURIS ir atsitraukė. Jo rankoje buvo pistoletas. 
Prasižiojęs vyras spoksojo į ją tamsiai rudomis akimis. Nuo jo trenkė 
prakaitu. 'Tą sekundę Katryna užfiksavo kiekvieną detalę: nudėvėtus 
džinsus su atvartais, žolės dėmę ant dešinio kelio, pasipūtusią juodą 
nailono striukę ir sportinę kepuraitę su išsiuvinėta, išsipašiusia em- 
blema New York Yankees. 

— Aš policininkas, — ištarė jis gaudydamas kvapą ir nuleido gin- 
klą. 

— Dieve, - sušnabždėjo ji ir pravirko. 

Vyras paėmė ją už rankos ir nusivedė link prieškambario, per ra- 
dijo stotelę raportuodamas savo vadovybei: 

— Katrynai nieko nenutiko, įtariamasis pabėgo per virtuvės du- 
ris... Taip, atitverkite kelius ir atsiųskite čia kinologus su šunimis... 

Moteris ėjo šalia jo ir ranka remdamasi į sieną netyčia stumtelėjo 
Leeps makiažo kursų baigimo sertifikatą. 

— Palaukite sekundę, - įspėjo policininkas ir atidarė duris norė- 
damas patikrinti išėjimą. 

Tą pat akimirką, kai Katryna pasilenkė apsiauti sportbačių, ant 
prieškambario veidrodžio pliūptelėjo kraujas. Paskui pokštelėjo šū- 
vis ir jo aidas iš anapus gatvės. 

Civilio rūbais vilkintis policininkas mostelėjo ranka, įsikabino į 
kabančius drabužius ir nugriuvo nutempdamas ir juos. Jis nukrito 
ant nugaros tarp batų. Subarškėjo pakabos. Iš skylės juodoje striukė- 
je kliuksėjo kraujas. 

- Slėpkitės, — iškošė jis. — Vėl pasislėpkite... 

Nuaidėjus dar dviem šūviams Katryna ėmė trauktis atatupsta. 
Lauke pasigirdo žvėriškas riksmas. Ji negalėjo atplėšti žvilgsnio nuo 
sužeisto policininko ir kraujo, bėgančio į tarpelius tarp grindų ply- 
relių. Staiga sudužo lango stiklas ir tarp namų nuaidėjo dar vienas 
šūvis. 

Pasilenkusi Katryna nubėgo per svetainę. Slystelėjusi ant Tebrizo 
kilimo, petimi atsitrenkė į sieną, bet nenugriuvo, o nubėgusi į kori- 
dorių atidarė vienas ūkinės spintos duris. Iš jos ant grindų nuvirto 
šluota, kartu apversdama raudoną kibirą. Nuo jo nukrito ir grindi- 
mis nutarškėjo plastikinė gręžimo detalė. Katryna pakėlė šluotą ir 
kibirą ir pamėgino atremti juos į drabužius, bet viena striukė nukrito 
ant storos dulkių siurblio žarnos ir ta krisdama atidarė antras duris. 

Išgirdusi dar du šūvius ji puolė į virtuvę, bet pamačiusi už stikli- 
nių durų tamsą, atidarė rūsio duris ir ėmė leistis stačiais mediniais 
laiptais. 

Ji buvo taip išsigandusi, kad vos sugebėjo įkvėpti, o galvoje su- 
kosi tik viena mintis, - kad tai organizuotas neapykantos išpuolis, 
kad juos aptiko rasistai, kad juos suerzino tai, jog Adamas nusipirko 
naują jaguarą. 

Per akmenines sienas girdėjosi policijos automobilių sirenos. Ji 
nusprendė pasislėpti katilinėje, kol policininkai sugaus įsilaužėlį. 

Leidžiantis į tamsą jai darėsi vis baisiau. 

Moteris leidosi laiptais laikydamasi už vėsaus turėklo vamzdžio, 
mirksėdama ir išplėsdama akis, bet beveik nieko nematė. 

Kvepėjo akmeniniais pamatais, drėgnais vamzdžiais ir šiluminio 
katilo tepalu. 

Katryna judėjo tyliai, bet nuo svorio laiptai vis tiek traškėjo. Ga- 
liausiai pasiekė plytelėmis išklotas grindis. Samirksėjus tamsoje iš- 


ryškėjo šviesesnė dėmė - skalbimo mašina šalia durų, kurių rankena 

buvo pririšta virvute. Apsisukusi ji nuėjo į kitą pusę, pro senąjį Ada- 
mo kinišką biliardą, kol atsidūrė katilinėje. Uždariusi duris ji išgirdo 
inkštimą. 

Katryna sustingo padėjusi ranką ant rankenos ir įsiklausė. Kai 
kur sutraškėdavo vamzdžiai, bet šiaip buvo tylu. 

Ji atsargiai ėjo gilyn, toliau nuo durų, ketindama prasėdėti čia, 
kol atvyks policininkai, - juk jie turėtų neužtrukti. 

Vėl inkštimas. Visiškai arti. 

Ji atsisuko, bet nieko nesimatė. 

Vėl inkštimas ir šnypštimas — tai vandens šildytuvo apsauginis 
ventilis. 

Katryna slinko į priekį ištiesusi rankas, kol rado dažais aptaškytas 
kopėčias, atremtas į sieną. 

Moteris be garso išskėtė jas ir pastatė prie sienos po langu palu- 
bėje. 

„Kažkas pavogė Lamasu“, - pagalvojo moteris. Jos staltiesėlė — 
angelas sargas, namų globėjas. Štai kodėl visa tai vyksta. 

Ji negalėjo likti name, niekada nenorės čia grįžti. Atkabinusi abu 
lango kabliukus ji stumtelėjo langelį į piktžolių pusę. Staiga kulkšni- 
mis pajuto šaltą skersvėjį. 

Ji buvo visiškai įsitikinusi, kad už nugaros kažkas artinasi. 

Kažkas nupjovė rūsio duris prilaikiusią virvutę ir įsigavo į vidų. 

Katryna niekaip negalėjo atidaryti lango iki galo. Ji pamėgino 
dar kartą, bet langas atsiremdavo į kažką išorėje. Gaudydama kvapą 
ištiesė ranką, perbraukė ranka per piktžoles ir užčiuopė žoliapjovę — 
ji stovėjo per arti. 

Moteris pamėgino nustumti ją, nors jautė, kad kopėčios pradeda 
slysti. Galiausiai, pasukus žoliapjovės ratą, Katrynai pavyko nustum- 


ti ją keletą centimetrų. 

Langas atsidarė ir moteris pradėjo ropštis lauk, bet tą akimirką 
atsidarė katilinės durys ir užsidegė šviesa. Sena dienos šviesos lempa 
mirksėjo. Katrynai bemėginant išlipti, jai iš po kojų buvo pastum- 
ros kopėčios ir tos barškėdamos nuvirto ant grindų. Moters kojos 
atsitrenkė į sieną. Kelius nuvėrė skausmas, bet ji laikėsi įsikabinusi į 
lango rėmą ir iš visų jėgų mėgino prisitraukti ir išlįsti lauk. 

Pirmas dūris peiliu buvo toks stiprus, kad nugarą pervėrę ašme- 


nys grybštelėjo betoninę sieną. 

ADAMAS JUSEFAS GULĖJO pilvu ant akmeninio tako prie savo 
namo. Jo rankos surakintos už nugaros, iš skausmo tvinksėjo šlau- 
nis. Juodi džinsai buvo šlapi nuo kraujo, bet paviršinė šautinė žaizda 
nebuvo labai skausminga. Virš tamsios sodų žalumos keistu ritmu 
blyksėjo mėlynos policijos šviesos. 

Vienas iš policininkų laikė prispaudęs jį keliu tarp menčių ir vis 
surikdamas liepė tylėti, ir tuo pat metu aiškino policijos ekipažui, 
kas atsitiko. 

— Viduje yra Katryna, - išspaudė Adamas. 

Operatyvinės grupės vadovas mėgino koordinuoti šią skubią 
operaciją, tuo pat metu tiesiogiai bendraudamas su Stokholmo eki- 
pažo koordinavimo štabo vadovu. Pirmojo atvykusio ekipažo vyrai 
įsiveržė į vidų per duris ir langus, patikrino įėjimą ir įleido greitosios 
pagalbos darbuotojus. 

Pašautasis policininkas buvo nuvežtas ant gulto. Tuo pat metu 
medikai pagalbos telefonu įspėjo Karolinskos ligoninę Hudingėje, 
kad nukentėjusįjį reikės iškart užmigdyti ir operuoti. 

Pamėginęs išsilaisvinti Adamas gavo tokį smūgį per inkstus, kad 
jam užėmė kvapą ir jis ėmė kosėti. Policininkas prispaudė jo sprandą 
keliu ir sugriebęs už striukės užriko, kad gulėtų ramiai. 

— Aš policininkas ir... 


— Užsičiaupk! 

Kitas policininkas paėmė Adamo piniginę, atsitraukė po batais 
grikšint žvyrui ir pažvelgė į Adamo policininko ženklelį ir pažymė- 
jimą. 

— Kriminalinių tyrimų biuras, - patvirtino jis. 

Policininkas, kuris laikė prispaudęs Adamo sprandą ir nugarą, al- 
suodamas atsistojo. Adamas giliai įkvėpė ir pamėgino apsiversti ant 
šono. 

— Tu pašovei civiliais drabužiais vilkintį kolegą, - pranešė poli- 
cininkas. 

— Su juo buvo mano žmona. Pamatęs juos pagalvojau, kad... 

— Jis atvyko pats pirmas ir jau vedė ją iš namo... Visiems buvo 
pranešta. 

— Tiesiog atveskite ją, - paprašė Adamas. 

— Po velnių, ką jūs darot? - sušuko moteris. 

"Tai Margota. Per gervuogių krūmus šalikelėje Adamas išvydo jos 
kojas. Ji įžengė per vartus ir sustojo. 

- Jis policininkas, - pasakė komisarė ir kelis kartus greitai įkvė- 
pė. - Ten jo žmona... 

- Jis pašovė kolegą, - pasakė vienas policininkas. 

— Tai buvo nelaimingas atsitikimas, - aiškino Adamas. - Aš pa- 
galvojau... 

— Daugiau nieko nesakyk, - pertraukė Margota. - Kur Katryna? 

— Nežinau, nieko nežinau... Margota... 

— Aš einu į vidų, - pareiškė ji ir nuėjo žvyruotu taku. 

— Pasakyk jai, kad ją myliu, - sušnabždėjo Adamas. 

— Padėkite jam atsistoti, - liepė Margota policininkams. - Nu- 
imkite antrankius. Tegul kol kas palaukia automobilyje. 


Ji nuėjo link namo apsikabinusi pilvą. 

Per duris išėjo jaunas vieno ekipažo policininkas su šalmu ran- 
koje. Prasilenkęs su Margota jis apsivėmė ten pat priebutyje, paskui 
nieko netaręs nuėjo sodo taku, sagstydamasis apsauginę liemenę, lei- 
do nusmukti jai ant žemės, pasuko į gatvę ir dar kartą apsivėmė tarp 
dviejų policijos automobilių. Paskui atsirėmė ranka į variklio dangtį 
ir nusispjovė. 

Anie du policininkai suėmė Adamą už žastų, pakėlę pastatė jį ant 
kojų ir nuvedė nuo namo. Adamas juto, kad iš šautinės žaizdos į batą 
teka kraujas. Nusivedę jį prie vieno automobilio pasodino ant gali- 
nės sėdynės, bet antrankių nenuėmė. 

Pro užtvaras buvo įleistas dar vienas greitosios pagalbos automo- 
bilis. Vienas iš policininkų mojo privažiuoti arčiau. Pasigirdus sraig- 
tasparnio traškesiui Adamas pažvelgė link namo durų laukdamas, 
kada pasirodys Margota su Katryna. 

Kai Kriminalinių tyrimų biuras gavo ketvirtą įrašą, sistema iškart 
suveikė. 

Vienas iš ekspertų buvo geras Adamo Jusufo draugas. Įraše at- 
pažinęs Katryną, iškart išplatino informaciją vidiniu biuro tinklu ir 
tada paskambino Adamui. 

Kad būtų išlošta laiko ir kad veiksmų taktika būtų efektyvi, buvo 
paskelbta vadinamoji „ypatingoji padėtis“, policininkai susivienijo 
štabais, kad įvairios jų grupės kuo greičiau įvykdytų koordinuojamą 
operaciją. 

Aliarmas buvo paskelbtas kanalais, jungiančiais Sioderorto, 
Stokholmo centro, Vesterorto, Nakos ir Siodertiorno komisariatus. 

Arčiausiai Bulto gatvės 5-ojo namo buvo ne budintis policijos 
ekipažas, o civilio drabužiais vilkintis pareigūnas. Jis atsidūrė nu- 
rodytoje vietoje praėjus vos septynioms minutėms po to, kai filmas 


buvo atsiųstas policijai. 

KOL VĖL IŠVYDO MARGOTĄ, praėjo, regis, visa amžinybė. Ji iš- 
ėjo lėtai, laikydamasi turėklo, pilvą apkabinusi ranka. Sustojo. Jos 
nosies galiukas išbalęs, kakta išrasojusi prakaitu. Paskui ji priėjo prie 
Adamo, sėdinčio automobilyje. 

— Nuimkit tuos prakeiktus antrankius, - pusbalsiu paliepė ji po- 
licininkams. 

Tie skubiai nuėmė. Adamas pasitrynė riešus ir pažvelgė Margo- 
tai į akis. Išvydus jos išsiplėtusius vyzdžius, Adamui staiga pasidarė 
negera. 

— Kas atsitiko? — paklausė jis išsigandęs. 

Kolegė papurtė galvą, priėjo arčiau, metė žvilgsnį į namą, paskui 
vėl į Adamą. 

— Adamai, man labai gaila. Aš nemoku išreikšti, kaip man gaila. 

— Dėl ko? - paklausė jis griežtai ir atidarė automobilio duris. 

— Atsisėsk. 

Tačiau jis išlipo, atsistojo priešais ją ir pasijuto labai keistai, - lyg 
būtų visiškai besvoris. 

— Katryna? Tiesiog pasakyk. Ji sužeista? 

— Katryna negyva. 

— Aš mačiau ją tarpduryje, mačiau ją... 

— Adamai... 

— Tu įsitikinusi? Ar kalbėjai su greitosios personalu? 

Margota apkabino Adamą, bet tas išsilaisvino, žengtelėjo ata- 


tupstas ir pamatė ant plonos šakos siūbuojančias tamsias gervuoges. 

— Man nenusakomai gaila. 

— Ar tu įsitikinusi, kad ji negyva? Juk greitoji... ką čia daro grei- 
toji, jeigu ji... 

— Katryna liks čia, kol bus ištirta nusikaltimo vieta. 

- Ji prieškambaryje? Ar galiu sužinoti, kur ji? 

— Karilinėje. Ji, matyt, slėpėsi katilinėje... 

Adamas žiūrėjo į ją, jausdamas, kad skausmas šlaunyje staiga tapo 
pulsuojantis ir veriantis. Jis matė, kad visi policininkai išėjo iš namo 
ir susirinko aptarti situacijos prie operatyvinio autobuso. 

Blykstelėjo suvokimo sekundė - jo žmona buvo beveik išgelbėta, 
bet jis nušovė policininką, vedantį ją iš namo. 

— Aš nušoviau kolegą... 

— Dabar negalvok apie tai... Šiąnakt miegosi pas mane. Aš pa- 
skambinsiu viršininkui. 

Ji norėjo paimti Adamą už rankos, bet tas nusisuko. 

— Aš turiu pabūti vienas... atleisk, aš... 

Šiek tiek atokiau, regis, virš stadiono, ore kabojo sraigtasparnis. 

— Ar jie sugavo Pamokslininką? - paklausė Adamas. 

— Adamai, mes jį sugausime. Jis netoli. Mes padarysim viską, ab- 
soliučiai viską. 

Jis linktelėjo porą kartų ir vėl nusisuko. 

— Duok man sekundę, - sušnabždėjo jis, paėjo kelis žingsnius ir 
palietė vieno krūmo šaką. 

— Tu turi likti čia, - pasakė Margota. 

Pažiūrėjęs į ją kelias sskundes, Adamas ėmė lėtai vaikštinėti po 
sodą, užsidengęs veidą rankomis, apsimesdamas, kad mėgina suvok- 
ti tai, ką ji pasakė, bet iš tikrųjų galvojo apie tai, kad turi pamatyti 
Katryną. Netikėjo jais, taip negali būti, tai netiesa, Katryna su tuo 


nesusijusi. 

Jis pasuko už namo. Nepjautoje žolėje tysojo žalia vandens žar- 
na. Žybsinčioje mėlynoje šviesoje matėsi mašalų spiečius. Užėjus už 
namo pasidarė tamsiau. 

Adamas matė savo siluetą raudoname grilio dangtyje. Pasukęs už 
kampo jis pastebėjo, kad rūsio durys atidarytos. Virvutė buvo nu- 
pjauta. Jis įėjo. Apačioje degė šviesos. 

Girdėjosi viršuje vaikštantys žmonės. Vienas iš ekspertų dėliojo 
ant grindų plokštes. 

Adamas žengė dar žingsnį ir šaltoje dienos lempos šviesoje išvy- 
do Katryną. Ji sėdėjo atsirėmusi į geoterminį siurblį. Visur aplinkui 
kraujas — ant kelnių, marškinėlių, grindų. Plaukai užkišti už ausies, 
bet veido beveik nelikę - jis sukapotas. Ant krūtinės blizgėjo tam- 
sus kraujas. Atrodė, kad kaire ranka laiko suspaudusi dešinės rankos 
pirštus. 

Adamas susvirduliavo atatupstas, girdėdamas savo paties kvėpa- 
vimą. Jis nuvertė skalbimo miltelių pakelį, užmynė ant savo guminių 
batų ir išsvirduliavo į sodą gaudydamas orą, bet niekaip neįstengda- 
mas pakankamai įkvėpti, įsikišo į burną pirštą. 

Nieko neįmanoma suprasti. 

Aliarmas buvo paskelbtas vos prieš pusvalandį, o dabar nieko ne- 
beįmanoma pakeisti. 

Adamas pasuko atgal, praėjo komposto krūvą, bet staiga miške 
trakštelėjo šaka. Vienas iš kolegų apėjo namą ir pašaukė jį, bet Ada- 
mas pasuko link pamiškės, klausydamasis to, kas ten juda. 

Už nugaros jo namuose įsižiebė prožektoriai ir visą sodą nutvies- 
kė šviesa. Medžių kamienai sušvito pilkai, lyg būtų padengti pele- 
nais. Adamas pasijuto lyg požeminiame miške. 

Gal už dvidešimties metrų stovėjo vyras ir spoksojo į jį. Stovint 
tarp vos švytinčių kamienų jų žvilgsniai susitiko. Praėjo kelios se- 


kundės, kol Adamas suprato, kas čia toks. 

Tai buvo psichiatras Erikas Marija Barkas. 

Susivokęs Adamas pasijuto tarsi žaibo trenktas. Suvokimas atėjo 
taip staiga, kaip kirvis perskelia pliauską. 

Adamas pasilenkė ir nusitraukė nuo kulkšnies mažą pistoletą. 
Čirkštelėjo plėšiamas lipukas. Jis įstūmė į lizdą šovinį ir iššovė. 

Atsimušusi į viršutinę šakos dalį priešais Eriko veidą, kulka pakei- 
tė kryptį. Pažiro skeveldros. Psichiatras ėmė trauktis. 

Adamo ranka drebėjo. Pamėgino nusitaikyti žemiau. Psichiatrui 
besitraukiant iššovė dar kartą. Kulka prapuolė tarp tamsių šakų, lin- 
guojančių tarp judviejų. 

Jis matė, kad psichiatras nubėgo pasilenkęs, nuslydo nuo šlaito 
ir dingo už stambaus kamieno. Adamas nusekė iš paskos, tiesiai per 
eglišakes, bet jo nebematė. Išgirdę šūvius, iš sodo atbėgo policinin- 
kai, pamiškę nutvieskė prožektorių šviesos. 

— Padėk ginklą! - sušuko kažkas. - Adamai, padėk ginklą! 

Adamas atsisuko ir iškėlė rankas. 

— Žudikas dar miške! Tai hipnotizuotojas, tas prakeiktas hipno- 


tizuotojas! 

ERIKAS ĮKVĖPĖ ir atsimerkęs pamatė naktinį dangų ir juodas me- 
džių viršūnes. Matyt, bus nualpęs krisdamas. Nugara degė. Prisimi- 
nė, kad nusibrozdino slysdamas nuo šlaito. 

Atsistojęs atsirėmė ranka į šlapią uolą. Kvepėjo samanomis ir šer- 
tvėmis. Pakėlęs akis išvydo virš medžių blyksinčias ryškias prožekto- 
rių šviesas. 

Pasilenkęs prasibrovė pro brūzgynus ir patraukė tolyn nuo skar- 
džio. 

Tolimas šunų skalijimas sumišo su artėjančio sraigtasparnio traš- 
kesiu. 

Erikas sekė Pamokslininką siauru taku, bet kai įžengė į tankumą, 
pasidarė taip tamsu, kad pametė vyrą iš akių. Kurį laiką stovėjo klau- 
sydamasis, bet nebuvo jokių kitų garsų išskyrus vėją, traukiantį per 
šakas aukštai virš galvos. Galiausiai, kai nutarė grįžti į automobilį 
ir palaukti ten, pasigirdo kelių automobilių sirenos, kurios paskui 
susiliejo į vieną kažkur gatvėje anapus miško. 

Tada Erikas pasuko į tą pusę pagalvojęs, kad Jonas nukreipė po- 
liciją teisinga linkme. Netgi kilo mintis, kad jie galbūt sugavo Pa- 
mokslininką. 

Miške buvo pilna brūzgynų ir uolų, be to, judėti tamsoje nebuvo 
lengva, bet po kiek laiko tarp medžių jis išvydo blyksinčią mėlynai 
pilką šviesą ir staiga atsidūrė priešais Adamą Jusefą iš Kriminalinių 
tyrimų biuro. 

žemyn šlaitu. - Kas atsitiko? Kas atsitiko Zomoje, kai aš išėjau?“ 

Iš po kojų ėmė riedėti pabiri akmenys ir jis vos nepaslydo, bet su- 
griebė šaką ir kažkuo persirėžė delną. Ranka sušlapo nuo kraujo. Eri- 
kas sustojo gaudydamas orą ir pamėgino išlyginti kvėpavimą. Virš 
medžių viršūnių vėl pasigirdo artėjantis sraigtasparnis. 

Ar jie mano, kad jis susijęs su žmogžudystėmis, nes nepasakė vi- 
sos tiesos, - kad pažinojo aukas? 

Erikas pagalvojo apie tai, kad pamelavo policijai, nuslėpė Rokio 
alibi ir nutylėjo tai, ką Bjornas pasakė per hipnozę. 

Sraigtasparnis kabojo virš miško, pasišviesdamas prožektoriumi, 
ir po truputį artinosi. Reikia pasislėpti. Šnarėjo lapija, viršūnės siūra- 
vo krėsdamos lapus ir tie sūkuriuodami leidosi. 

Sraigto traškesys ėmė drebinti Eriko Kūną. Jis prisispaudė prie ka- 
mieno ir stovėjo visiškai nejudėdamas, plakamas šakų. 

„Tai visiška nesąmonė, - galvojo Erikas. Vėjo sūkurys ėmė dras- 
kyti jo drabužius. - Manęs vos nenušovė. 

Sūkurys bloškė į veidą sausą žemę ir senus spyglius. 

Sraigtasparnis nuskrido toliau, jo prožektoriaus spindulys braukė 
ir šokinėjo tarp kamienų. 

Policija medžiojo jį, Eriką. 

Blykstelėjus šviesoms, už dvidešimties metrų jis išvydo du sun- 
kiai ginkluotus specialiųjų pajėgų grupės policininkus su šalmais, 
apsauginėmis liemenėmis ir žaliais automatiniais karabinais. 

Vienas iš jų pasisuko į Eriką kaip tik tą akimirką, kai jį per me- 
džių viršūnes apšvietė sraigtasparnio prožektorius. 

Erikas pajuto tokį adrenalino antplūdį, lyg jam į gyslas būtų buvę 
sušvirkšta ledo. 

Tą pat akimirką, kai šviesa dingo, pasigirdo šūvis. Tą pat sekundę, 


kai žybtelėjo liepsna, į kamieną virš jo galvos kaukštelėjo kulka. 

Atsimušdamas tarp uolų nuskriejo aidas. 

Sraigtasparnis pakilo aukščiau. Nuo jo traškesio užgulė ausis. 

Pasilenkęs ir nesidairydamas Erikas perbėgo proskyną, nučiuožė 
žemyn ir perbėgo tankius krūmokšnius. Pro šakas suspindo gatvės 
šviesOS. 

Jis ėjo toliau, atsargiai artindamasis prie kelio. Pravažiavo auto- 
mobilis. Toliau matėsi atitvėrimo juostos, vinių juostos, automobi- 
liai su radijo ryšiu ir policininkai juodomis uniformomis. 

Erikas slėpėsi už krūmų. Jo nugara buvo šlapia nuo prakaito. Po- 
licininkai buvo visai arti - girdėjo juos kalbantis radijo ryšiu. Paskui 
jie patraukė toliau, į kitą pusę, kur stovėjo operatyvinės grupės auto- 
busas juodais langais. 

Sraigtasparnis ėmė sukti dar vieną ratą virš miško. Jo skleidžiamo 
triukšmo aidas skardžiai atsikartojo tarp gatvės namų. Erikas nusi- 
leido į griovį ir nežiūrėdamas į policininkus kirto asfaltuotą kelią. 
Įėjęs pro kreivus vartus šalia aprūdijusio turniketo, jis nužingsniavo 
žvyro taku link Vestbergos mokyklos stadiono. Ant aukštų stulpų 
švietė prožektoriai, po kuriais matėsi raudonas bėgimo takas, pana- 
šus į didžiulę elipsę. 

Širdis taip daužėsi, kad skaudėjo net gerklę. Erikas paėmė vieną 
iš futbolo kamuolių, gulinčių už vartų, ir nuėjo aikštės pakraščiu. 
Jis lėtai žingsniavo per apšviestą aikštę varydamasis kamuolį priešais 
save. 

Einant per centrą vėl atskrido sraigtasparnis. Nekeldamas galvos 
Erikas ėjo toliau spardydamas kamuolį. 

Su kiekvienu žingsniu jis tolo nuo policininkų ir taip, varydama- 
sis kamuolį, kirto visą stadioną. 

Sraigtasparnis buvo jau nutolęs, kai Erikas įmušė įvartį, perėjo 


bėgimo taką, perlipo vartus ir atsidūrė gatvėje, kurioje eismas, regis, 

buvo normalus. Praėjus Telefono skvero metro stotelę ir tolstant 
nuo nusikaltimo vietos paskambino Jonas. 

- Jonai, kas vyksta? - paklausė jis valdydamasis, kad nedrebėtų 
balsas. — Policija medžioja mane sraigtasparniu ir mėgina nušauti. 
Tai beprotybė, aš nieko nepadariau, tik sekiau Pamokslininką... 

— Palauk, Erikai, palauk... Kur tu dabar? Ar tu saugus? 

— Nežinau. Einu tuščia gatve, pro Telefono skverą... Nieko ne- 
suprantu. 

— Tu nusekei Pamokslininką iki Adamo namų. Naujoji auka — 
jo žmona. Ji negyva. 

— One! - aiktelėjo Erikas. 

— Visi apimti panikos, - kalbėjo Jonas jam būdingu žemu bal- 
su. — Atrodo, kad jie mano, jog tu esi kaltas dėl žmogžudystės, 
nes... 

— Pakalbėk su jais. 

— Tave pastebėjo prie namo iškart po žmogžudystės. 

— Taip, bet aš... 

Išgirdęs artėjantį automobilį Erikas nutilo, įėjo į vieno namo 
prieangį ir nusisuko nuo gatvės. 

— Ar negaliu tiesiog pasiduoti? — paklausė jis dingus automo- 
biliui. 

— Pirma reikia plano. 

— Tu nepasitiki policija? 

— Jie ką tik mėgino tave nušauti, o jeigu tai ne klaida, vadinasi, 
yra kolegų, kurie norės atkeršyti. 

Erikas persibraukė rankomis šlapius plaukus, karštligiškai mė- 
gindamas suvokti pastarosiomis dienomis užvirusią beprotybę. 

— Ką dar galiu padaryti? - galiausiai paklausė jis. - Kaip manai, 


ką turiu daryti? 

- Jei duotum man truputį laiko, aš išsiaiškinsiu, kas atsitiko per 
gelbėjimo operaciją. Sužinosiu, kas apie tave kalbama policijoje ir 
ar mes galime prisistatyti išlikdami saugūs. 

— Gerai. 

— Ber kol kas turi niekam nesirodyti. 

— Ką man daryti? Kaip? 

— Jie jau paėmė tavo automobilį. Tu negali važiuoti namo, ne- 
gali važiuoti pas draugus. Po šio pokalbio išmesk telefoną — juk 
žinai, kad jie gali susekti net tada, kai jis išjungtas. Gali būti, kad 
jau dabar bando nustatyti koordinates, todėl neturime daug laiko. 

— Supratau. 

Klausantis Jono nurodymų Eriko skruostais ėmė tekėti prakai- 
tas. 

- Susirask bankomatą ir išsiimk pinigų, kiek tik gali, nes tai vie- 
nintelis kartas, kai galėsi tai padaryti... Bet prieš tai turi suplanuoti, 
kaip greitai nusigauti į kitą miesto dalį, nes jie laukia mažiausios 
tavo klaidos. 

— Gerai. 

— Nusipirk naudotą telefoną su papildymo kortele ir paskam- 
bink man, kad žinočiau tavo numerį. Daugiau niekam neskambink 
ir įsikurk tuose nakvynės namuose, kur nereikalaus asmens doku- 
mento. 

— Po viso šito jie tikrai manys, kad aš kaltas. 

— Palauk, kol rasiu Pamokslininką. 

- Jei man pavyktų užhipnotizuoti Rokį, esu įsitikinęs, kad galė- 
čiau sužinoti detalių, kurios... 


— Tai jau neįmanoma - jis areštuotas. 


95 


KAIKITĄ RYTĄ JONAS įžengė į savo buvusį kabinetą, Margota jau 
sėdėjo už rašomojo stalo. Ji vilkėjo marškinėlius su užrašu Guys wi:b 
trucks are not lesbians*. Stora kasa beveik išsipynusi, paakiai patam- 
sėję, kelios raukšlelės aplink burną pagilėjusios. 

— Buvau neeiliniame pasitarime su vadovais, - kalbėjo ji kram- 
tydama saldainius iš maišelio. - Dalyvavo apskrities policijos virši- 
ninkas, Karlosas, Anika iš Švedijos policijos valdybos. Ikiteisminiam 
tyrimui suteiktas aukščiausias prioritetas, mums paskirti dideli ište- 
kliai... Jau paskelbta paieška visoje šalyje, o rytoj ruošiamasi spaudos 
konferencijai. 

— Kaip Adamas? 

— Nežinau. Jis nušalintas nuo tarnybos, nenori susitikti su kura- 
toriumi... Jo šeima su juo, bet... 

— Siaubinga, - ištarė Jonas. 

Jis tikėjosi, kad Erikas paklausė jo nurodymo po pokalbio sunai- 
kinti telefoną. 

Per didelę policijos ir gelbėjimo komandos operaciją Sofy zonoje 
Hiogdalene teko išnuomoti autobusą išvežti visus suimtuosius į Hu- 
dingės areštinę. Ten jie turės laukti prokuroro arešto orderio. Nema- 
žai rastų negyvų ir sužeistų žmonių galėjo būti kruvinos požeminio 


pasaulio kovos pasekmė. 


* (Angl.) Vaikinai, vairuojantys sunkvežimius, nėra lesbietės. 

Vienas iš suimtųjų už tai, kad turėjo narkotikų, buvo Rokis Šiur- 
klundas. Drabužiuose, kuriuos jis apsivilko, buvo rasta vienuolika 
kapsulių su 250 miligramų trisdešimties procentų heroino. 

— Zonoje mes pastebėjome žudiką. Erikas nusekė jį iki Katry- 
nos, - pasakė Jonas pasilenkdamas į priekį. 

— Iš kur jūs žinote? 

— Nužudė ne Erikas. 

— Jonai, - atsiduso Margota. - Jūs galite kalbėti apie tai su ma- 
nimi. Žinau, kad judu draugai, bet per pasitarimą su kitais būkite 
atsargus. 

— Jie turi išgirsti, kad jis nekaltas. 

— Jūs nenorite, kad tai būtų Erikas, bet gal jus apgavo, - kantriai 
dėstė komisarė. 

— Zonoje aš mačiau vyrą geltonu lietpalčiu ir prisiminiau, kad 
Filipas Kronstetas pasakojo apie geltonus drabužius nuo lietaus... 
Erikas pasekė tą vyrą ir atsidūrė namuose pas Adamą. 

— O kaip paaiškinsite tai, kad jis buvo susitikęs su visomis auko- 
mis, taip pat ir Katryna? - paklausė Margota, nenuleisdama žvilgs- 
nio nuo jo akių. 

— Kada buvo ją sutikęs? 

— Ji buvo su manimi ir Adamu, kai mes apsilankėme namuose 
pas Eriką. O Susana Kern dirbo Karolinskos ligoninėje slaugytoja ir 
dalyvavo kvalifikacijos kėlimo kursuose, kuriuose Erikas buvo vienas 
iš lektorių... Stebėjimo kameros yra užfiksavusios, kaip juodu stovi 
ir kalbasi. 

Jonas mostelėjo ranka, lyg duodamas suprasti, kad tai neesminė 
informacija. 

— O kodėl Erikas vadintųsi pamokslininku? - paklausė jis. 

- Jis sumanus, apgavo jus... Jis gali priversti Rokį prisiminti viską, 


ką nori. 

— Bet kodėl? 

— Jonai, aš dar ne viską žinau, bet Erikas buvo netoliese ir apsun- 
kino tyrimą... Mes pagaliau apklausėme Bjorną Kerną. Akivaizdu, 
kad Erikas mums nepranešė, jog Susanos kūnas buvo paliktas ne bet 
kaip, o padėjus ranką ant ausies. 

— Arjis turėjo sužinoti tai per hipnozę? 

— Erikas žinojo, kad ši detalė būtų nuvedusi mus pas Rokį, o pas- 
kui pas jį patį ir... 

— Margota, viskas ne taip. 

— Beto, Erikas lankėsi pas Rokį Karsudene kelios dienos prieš tai, 
kai jo paprašiau. 

Jono akys pasidarė šaltos kaip ledas. Jis padėjo ranką ant segtuvo. 

— Tai ne įrodymai. Juk žinote, ar ne? 

— Jų pakanka, kad būtų galima Eriką sulaikyti, pakanka, kad 
būtų atlikta krata, pakanka paskelbti paieškai visoje šalyje, - griežtai 
nukirto ji. 

— O man atrodo, kad jis tyrė pėdsakus savarankiškai, o visa kita 
tėra tik atsitiktinumai. 

- Jis atitinka nusikaltėlio profilį: išsiskyręs, vienišas, turi priklau- 
somybę ir... 

— Kaip pusė policininkų, - pertraukė Jonas. 

— Žmogžudystės itin vojeristinės... Mes žinome, kad Erikas kaip 
apsėstas filmuoja savo pacientus, net per hipnozę, kai jie šito nežino. 

— Tik tam, kad jam nereiktų užsirašinėti. 

— Bet jo archyve tūkstančiai užfiksuotų valandų ir... O persekio- 
tojai beveik visada numato toli į priekį ir neatleidžia nuoskaudų... 
Sugaištas laikas yra savinimosi išraiška, dalis užsimezgusio keisto 
ryšio. 

— Margota, aš suprantu, ką sakote, bet ar jums atrodo įmanoma, 


kad Erikas yra nekaltas. 

- Žinoma, tai įmanoma, - sąžiningai atsakė ji. 

— Tada turite priimti ir tokią mintį, kad mes pamesime tikrąjį 
žudiką iš akių - tą, kurį vadiname Pamokslininku. 

Komisarė nusuko akis ir dirstelėjo į laikrodį. 

— Prasideda pasitarimas, - pasakė ji stodamasi. 

- Jei norite, galiu surasti Pamokslininką, - pasiūlė Jonas. 

— Mes jį jau turime. 

— Man reikia mano ginklo ir visos medžiagos - nusikaltimų vietų 
tyrimų, skrodimo protokolų. 

— Aš neturėčiau su tuo sutikti, - pasakė ji praverdama duris. 

— Ar galite suorganizuoti man susitikimą su Rokiu Šiurklundu 
areštinėje? 

— Jūs nepasiduodate, - šypsodamasi pratarė ji. 

Jie lėtai nuėjo koridoriumi. Prie pasitarimų kambario durų Mar- 
gota sulaikė Joną. 

— Prisiminkite, kad čia laukia Adamo kolegos, - įspėjo ji laikyda- 
ma rankeną. - Jų tonas gali būti gana griežtas. Jiems reikia išsisaky- 


ti — tai jų būdas parodyti paramą Adamui ir visiems policininkams. 

JONAS ĮĖJO PASKUI MARGOTĄ į didelį pasitarimų kambarį. 
Komisarės mostas tuo pat metu reiškė ir pasisveikinimą, ir prašymą 
likti savo vietose. 

- Prieš pradedant... Žinau, kad dabar kyla daug emocijų, nes pa- 
tiriame įtampą, bet noriu paraginti visus išlaikyti civilizuotą toną. 
Ikiteisminis tyrimas perėjo į naują etapą - dabar vadovavimą peri- 
ma prokurorė, o mūsų tikslas - greitai suimti nusikaltėlį. 

Margota nutilo ir atsikvėpė. 

— Mano vyresnybė nori, kad pakviesčiau Joną Liną, kadangi jis 
yra ištyręs daugiausia žmogžudysčių... Tiesą pasakius, jam nėra ly- 
gių ir... 

Keli policininkai paplojo, o likusieji sėdėjo nuleidę akis. 

— Savaime suprantama, jis nedalyvauja ikiteisminiame tyrime, 
bet vis dėlto tikiuosi, kad galės duoti mums, eiliniams mirtingie- 
siems, patarimų, - pajuokavo Margota, bet jos akyse nesimatė jokio 
džiaugsmo. 

Jonas išėjo į priekį ir prieš prabildamas nužvelgė buvusius kole- 
gas, sėdinčius aplink šviesų stalą. 

— Erikas nėra žudikas. 

— Po velnių, - sumurmėjo Peteris. 

— Mes jį išklausysime, - nukirto Margota. 

— Aš suprantu, kad daug detalių yra nukreipta prieš Eriką... ir 
jis, žinoma, turėtų būti iškviestas apklausai, bet kadangi atėjau čia 


išdėstyti, ką manau... 

— Jonai, aš tik noriu perspėti, kad ką tik buvau susitikęs su pro- 
kurore, - įsiterpė Benis. - Jos nuomone, mūsų įrodymai labai sva- 
rūs. 

— Dėlionė dar nėra sudėliota vien todėl, kad atitinka trys deta- 
lės. 

— Po velnių, Erikas buvo ten, - tęsė Benis. - Už namo. Mes ra- 
dome jo automobilį, jis pažįsta aukas, meluoja policijai ir taip to- 
liau, ir taip toliau. 

— Kaip supratau, jau šaudėte į jį, - pasakė Jonas. 

— Manoma, kad jis ypač pavojingas ir, ko gero, ginkluotas, - pa- 
sakė Benis. 

— Bet tai klaida, - tarė Jonas ir išsitraukė kėdę. 

Jis atsisėdo prie stalo ir atsilošė, braškindamas kėdės atkaltę. 

— Mes suimsime Eriką, - pareiškė Margota. - Pareikalausime jį 
areštuoti ir įvyks teisingas teisminis procesas. 

— Pamėginkite pagauti saulės zuikutį, - tyliai saumurmėjo Jonas 
ir pagalvojo, kad įstatymas yra pasmerktas niekada nepasiekti tei- 
singumo. 

— Apie kąjis? - nesuprato Benis. 

— Kadjjūs nukreipiate savo baimę prieš nekaltą žmogų, kad... 

— Po velnių, mes nebijome, - užsipuolė Peteris. 

— Nusiramink, - liepė Margota. 

— Bet aš neketinu sėdėti ir klausytis... 

— Peteri, - griežtai nutildė komisarė. 

Visi užsičiaupė. Magdalena Ronander šiek tiek patraukė savo 
vandens stiklinę ir pamėgino pagauti Jono žvilgsnį. 

— Jonai, galbūt jūs galvojate kitaip, todėl kad jau nesate polici- 
ninkas, - priminė ji. - Nenoriu pasakyti, kad tai blogai, bet galbūt 


mes nesuprantame vieni kitų. 

— Aš sakau, kad jūs leisite išsisukti tikrajam žudikui. 

— Velniai griebtų, man jau gana, - užriko Benis, rankomis trenk- 
damas į stalą. 

— Arjis girtas? - sušnabždėjo kažkas. 

- Jonui nusispjauti ant policijos, nusispjauti ant mūsų, - pareiškė 
Peteris pakeltu tonu. - Nesuprantu, ko visi kaip užsukti tiek apie jį 
kalba. Pažiūrėkit į jį. Po velnių, juk jis pametė pistoletą, per jį buvo 
pašautas Adamas, o dabar... 

— Gal bus geriau, jeigu jūs išeisite, - pasiūlė Margota, padėdama 
ranką Jonui ant peties. 

— O dabar atėjo čia mūsų mokyti, kaip atlikti tyrimą, - užbaigė 
Peteris. 

— Dar vienas dalykas, - pasakė Jonas ir atsistojo. 

— Tiesiog užsičiaupk, — pasiūlė Peteris. 

— Leisk jam kalbėti, - liepė Magdalena. 

— Esu matęs tai daug kartų, - pradėjo Jonas. - Kai šeima, draugai 
arba kolegos yra susiję su nukentėjusiuoju, jiems dažnai kyla mintys 
apie kerštą. 

— Nori pasakyti, kad mes nesugebėsime dirbti profesionaliai? — 
paklausė sarkastiškai šypsodamasis Benis. 

— Noriu pasakyti, kad yra tikimybė, jog Erikas susisieks su mani- 
mi, noriu turėti galimybę užtikrinti jo saugumą, — rimtai nusiteikęs 
tęsė Jonas. — Kad jis nebijotų ateiti pats ir dalyvauti teismo procese, 
kad būtų išnagrinėtas klausimas dėl jo kaltės. 

- Jokių problemų, - patikino Magdalena ir pažvelgė į kitus. - Ar 
ne? 

— Bet jeigu tiesa tai, kad jūs į jį jau šaudėte, kaip man įtikinti 
žmogų pasiduoti? 

- Tiesiog pasakyk, kad garantuojame jam saugumą, - pasiūlė 


Benis. 

- Ojei to negana? - nenusileido Jonas. 

— Sumaniau meluok, - išsišiepė tas. 

— Jonai, ar tu bent matei Katrynos nuotraukas? — pasipiktinęs 
užsiplieskė Peteris. — Aš negaliu suvokti, kad ten ji... Ką man pa- 
sakyti savo žmonai? Prakeikta beprotybė... Pagalvok apie Adamą, 
įsivaizduok, kaip jis dabar jaučiasi... Man asmeniškai nusispjaut, kas 
atsitiks tavo draugui. 

— Mes tik pikti, - įsiterpė Margota. - Bet, savaime suprantama, 
norime, kad Erikui Barkui būtų lengviau čia prisistatyti ir, žinoma, 
dalyvauti teisingame teismo procese... 

- Jei tik pats pirma nepasikars kalėjimo kameroje, - pareiškė jau- 
nas, iki šiol tylėjęs policininkas. 

— Liaukitės, - sudraudė Magdalena. 

— Arba nuris stiklo šukę, - saumurmėjo Benis. 

Jonas pristūmė kėdę prie stalo ir linktelėjo grupei. 

— Paskambinsiu, kai rasiu tikrąjį žudiką, - pasakė jis ir išėjo. 

— Sumautas apgailėtinas tipas, - sumurmėjo Peteris, kai žings- 
niai koridoriuje nutolo. 

— Prieš tęsdama, noriu pasakyti vieną dalyką, - kreipėsi Margo- 
ta. — Aš kaip ir jūs manau, kad žudikas yra Erikas, bet jei visi atsi- 
trauktume per žingsnį... Ar bent įmanoma mintis, kad Erikas tikrai 
nekaltas. Gal mes klystame. 

— Ar tu nesiruoši greitai gimdyti? — pašaipiai paklausė Benis. 

— Gimdysiu, kai ištirsiu šią bylą, — atrėžė ji. 

— Imkimės darbo, - paragino visus Magdalena. 

— Taigi... Dabar situacija yra tokia, - pradėjo Margota. - Pa- 
skelbta paieška visoje šalyje, tačiau žinome, kad Erikas turi pakan- 
kamai pinigų išvykti iš šalies... Jo namuose ir darbo vietoje pradėta 


krata... Mes bandome atsekti jo mobiliojo ryšio telefoną... Jo banko 


— 415 — 


kortelės užblokuotos, bet šiąnakt jam pavyko išsigryninti nemažą 
sumą... Teritorija aplink bankomatą buvo ištirta... Mes stebime pen- 
kias vietas ir... 

Kažkas pabeldė į duris. Į kambarį įžengė Anja Larson, nepasisvei- 
kinusi pasilenkė prie Margotos ir kažką ėmė šnabždėti. 

— Gerai, - po kiek laiko tarė Margota. - Atrodo, kad mums pavy- 
ko susekti Eriko telefoną. Jis yra kažkur Vekšės apylinkėse, Smolan- 


do regione. Regis, juda į pietus. 

ERIKAS GULĖJO SUSISUPĘS į pilką užklotą, kurį buvo nutraukęs 
nuo stovinčio motociklo. Vyras pabudo nuo šalčio. Buvo prašvitę ir 
dabar jis pamatė, kad guli tarp dekoratyvinių krūmų, po medlieva. 
Bus išmiegojęs tris valandas. Nuo šalčio kūnas buvo įsitempęs, kai 
Erikas atsisėdo apsidairyti, visur ėmė gelti. Nuo paaukštinimo į jį 
spoksojo tamsi bronzinė moteris senoviniais drabužiais. 

Saulė atsispindėjo žaliuose, šaltai blizgančiuose lapuose. 

Erikas perlipo per tamsiai raudoną tvorą ir nuėjo šešėliuota ga- 
tvės puse. Pamažu jis apšilo. Buvo sunku patikėti tuo, kas atsitiko 
vakar. 

Jis kalbėjo su Jonu telefonu eidamas link Aspudeno. Draugas 
paragino atsikratyti telefono. Erikas užėjo į vieną prieangį, nusirašė 
svarbiausius numerius ir išjungė telefoną. 

Prie dviračių parduotuvės Hegersteno gatvėje stovėjo autobusas, 
ant kurio šono buvo užrašyta „Smolando autobusas“. Ant šaligatvio 
stovėjo pavargę paaugliai susiglamžiusiais drabužiais. Jų tėvai padėjo 
traukti iš bagažinės krepšius ir miegmaišius. 

Erikas įlipo į autobusą, lyg ieškotų pamiršto daikto, ir skubiai 
įspraudė telefoną tarp dviejų sėdynių. 

Išlipęs per galines duris, nuo vieno krepšio pasiėmė sportinę ke- 
puraitę, pasikišo ją po striuke, nuėjo prie metro stotelės, kur buvo 
Nordea bankomatas, ir išsiėmė maksimalią sumą. Stovėjo nuleidęs 
galvą, nes žinojo, kad jį filmuoja stebėjimo kamera. Paskui grįžo link 


autobuso, pamatė, kad durys užsidarė ir autobusas nuriedėjo. 

Ant šaligatvio buvo likę tik pora paauglių. 

Erikas užsismaukė kepuraitę ir nuskubėjo Sioderteljės gatve, 
paskui perėjo Liljeholmo tiltą. Kioske Zinkengrillen nusipirkęs 
vandens ir didelį mėsainį nuėjo į gretimą gatvę, atsistojo vieno 
namo prieangyje ir pavalgė. Tada vėl ėjo, vengdamas didelių gatvių, 
kur būtų bankų ir eismo stebėjimo kamerų. Žingsniavo tol, kol tu- 
rėjo jėgų ir galiausiai atsidūrė Vitabergo parke. 

Erikas pėrbraukė pirštais plaukus, kad jie nebūtų pasišiaušę. Jo 
drabužiai buvo susiglamžę, bet dar ne tiek nešvarūs, kad jau trauk- 
tų dėmesį. Kol nepakalbės su Jonu, reikia slapstytis. Negalima ri- 
zikuoti, net jei nesusipratimas dabar jau išspręstas, - ko jis labai 
tikėjosi. 

Erikas jau ketino kirsti gatvę, bet sustojo kaip įbestas tarp dviejų 
pastatytų automobilių, kai žvilgsnis užkliuvo už vienos maisto par- 
duotuvės. Nuo to, ką pamatė, jam pasidarė negera. 

Tarp skelbimų apie laimėtus loterijos prizus ir loterijos rekla- 
mos pirmieji bulvarinės spaudos puslapiai skelbė apie serijinio žu- 
diko paiešką. 

POLICIJA IEŠKO SERIJINIO ŽUDIKO ŠVEDO. 

Specialiai užtušuotoje nuotraukoje Erikas atpažino save. Dėl 
žiniasklaidos etikos jo tapatybė nebuvo atskleista. Bet tai tik laiko 
klausimas. Šį rytą jo veidas jau publikuojamas, nors dar paslėptas 
po daugybe susiliejusių kvadratėlių. 

Kitame rytiniame laikraštyje nebuvo jokios nuotraukos, bet per 
visą puslapį parašyta: 

PAIEŠKA VISOJE ŠALYJE - ŠVEDAS PSICHIATRAS IEŠ- 
KOMAS UŽ KETURIAS ŽMOGŽUDYSTES. 

Po pavadinimu turinio santrauką atspindėjo tokie žodžiai kaip 


aukos, nuotraukos, smurtas, policija. 

Erikas nuėjo šaligatviu pro parduotuvę. Pamažu jis ėmė suvokti, 
kad policininkai tikrai mano, jog jis nužudė Katryną ir kitas mo- 
teris. 

Policija ieško būtent jo. 

Erikas pasuko į mažesnę gatvę. Jo kojos pradėjo taip virpėti, kad 
turėjo žingsniuoti lėčiau, o galiausiai visai sustojo. Stovėjo sustin- 
gęs, ranka užsidengęs burną. 

— Dieve, - sušnabždėjo jis. 

Visi, pažįstantys Eriką, supras, kad tai jis. Kaip tik dabar jie skai- 
to, skambina vienas kitam, apimti šoko, egzaltacijos, pasišlykštėji- 
mo. 

Vieni apimti piktdžiugos, kiti nusiteikę skeptiškai. 

Jausmas toks, lyg kristum, nors stovi. 

„Benjaminas žino, kad tai netiesa, - pagalvojo Erikas ir ėmė ju- 
dėti į priekį. - Bet kai mano tapatybę pagarsins visa žiniasklaida, 
Madė išsigąs“ 

Eidamas pro automobilį su nuleistu langu jis nugirdo pokalbį ir 
jam pasirodė, kad buvo paminėtas jo vardas. 

Erikas galvojo, kad vis dėlto turėtų pasiduoti teisingumo insti- 
tucijoms, kad galėtų apsiginti. 

Taip negali tęstis. 

Jis išsitraukė plokštelę mogadono, išspaudė į delną vieną kapsu- 
lę, bet persigalvojo ir viską išmetė į šiukšlinę. 

Osrjotos gatvėje aptiko krautuvėlę, kurioje buvo galima nusi- 
pirkti naudotą telefoną. Belaukiant eilėje prasidėjo radijo žinios. 
Neutralus balsas abejingai pranešė, kad įtariamojo serijinio žudiko 
paieškos tęsiasi antrą dieną. 

Erikui sutraukė skrandį, atrodė, kad tuoj apsivems, kai išgirdo, 


jog buvo pareikalauta sulaikyti Karolinskos ligoninės psichiatrą, 

kuris pagrįstai įtariamas nužudęs keturias moteris Stokholmo apy- 
linkėse. 

Policija daugiau nieko nekomentuojanti dėl vykstančio tyrimo ir 
tikisi visuomenės pagalbos. 

Už prekystalio stovintis vyras, kurio akinių rėmelis buvo apvy- 
niotas lipnia juosta, paklausė, ko Erikas norįs. Prašydamas telefono 
ir papildymo kortelės tas mėgino šypsotis. 

Policijos viršininkas gergždžiančiu balsu informavo, kad buvo 
verta panaudoti didelius išteklius — tyrimas buvęs sėkmingas. 

Vos išėjęs iš parduotuvės Erikas pasuko į kitą pusę. Keletą kartų 
perėjo iš vienos gatvės į kitą, ketindamas dingti iš miesto centro per 
Danvikstulį. 

Sustoti ir išsitraukti telefoną išdrįso tik tada, kai praėjo Tramva- 
jaus muziejų. Jis nusisuko į geltonų plytų namą ir paskambino Jonui. 

- Jonai, tai neįmanoma, - skubiai pasakė jis. - Ar matei pirmuo- 
sius laikraščių puslapius? Aš negaliu slapstytis. 

— Turi duoti man daugiau laiko. 

— Ne, aš apsisprendžiau. Noriu, kad suimtum mane ir nuvežtum 
į policiją. 

— Bet aš negaliu garantuoti tavo saugumo. 

— Tai nesvarbu. 

— Dar niekada nemačiau tokių sunerimusių policininkų ir kalbu 
ne tik apie Adamo kolegas. Tai palietė visus. Vienas dalykas — rizi- 
kuoti savo gyvybe. Mes žinome, kad per operacijas taip būna. Bet kai 
šitaip nužudoma policininko žmona... 

— Turi pasakyti, kad aš nekaltas, tu turi... 

— Aš bandžiau, bet tu susijęs su kiekviena auka, tave matė nusi- 
kaltimo vietoje... 


— Ką man daryti? 

Slėpkis, kol aš rasiu Pamokslininką. Aš nuvažiuosiu pakalbėti 
su Rokiu. Jis Hudingės areštinėje. 

— Aš galėčiau pasiduoti kuriam nors iš vakarinių laikraščių, - pa- 
sakė Erikas ir pats suprato, kaip desperatiškai nuskambėjo pasiūly- 
mas. — Aš pasistengčiau papasakoti savo istoriją, savo versiją ir eida- 
mas į policiją pasikviesčiau su savimi žurnalistų. 

— Erikai, net jeigu taip padarytum, jau kalbama apie tavo savižu- 
dybę areštinėje - gal tu iki teismo pasikarsi ar nurysi stiklo šukę... Tai 
kalbos, bet nenoriu, kad dabar rizikuotum. 

— Paskambinsiu Nelei. Ji mane pažįsta, žino, kad aš to nepada- 
riau... 

— Negalima... Policija stebi jos namą... Turi susirasti kitą žmogų, 
pas kurį gali pasislėpti, kokį tolimesnį, kurio policija nesitikėtų. 

Juodu užbaigė pokalbį. Automobiliai nejudėjo - tiltas buvo pa- 


keltas. Link Baltijos jūros plaukė trys burlaiviai. 

HUDINGĖS AREŠTINĖ yra viena iš didžiausių Probacijos tarny- 
bos padalinių. Rokis Šiurklundas įtariamas tik nedideliu nusikalti- 
mu dėl narkotikų, jam nenustatyta jokių ypatingų apribojimų, bet 
tuo pat metu jis buvo įvertintas kaip linkęs pabėgti. 

Tai didžiulis V formos, rudų plytų pastatas su įėjimu tarp aukštų 
kolonų. Užpakalinėje pusėje buvo du priestatai, panašūs į vėduokles. 
Abiejų viršutiniuose aukštuose buvo po aštuonias poilsio aikšteles. 

Vienintelis Rokis žino, kas yra purvinasis Pamokslininkas. Jie 
buvo susitikę, kalbėjosi, Rokis matė jį žudant. 

Patikros kabinete Jonas turėjo palikti raktus ir telefoną. Polici- 
ninkai peršvietė jo batus ir striukę, jis buvo patikrintas metalo de- 
tektoriumi, po to dar kartą apieškotas. Aplink jį sukosi juodmargis 
kokerspanielis, uosdamas sprogstamųjų medžiagų arba narkotikų. 

Prie durų jo laukęs areštinės pareigūnas prisistatė Arne Melande- 
riu. Kol ėjo link liftų, jis pasisakė dalyvaujantis sportinės žūklės var- 
žybose ir vasaros pradžioje laimėjęs trečią vietą Švedijos čempionate, 
o kitą savaitgalį važiuosiąs į Fiurisoną. 

— Aš visą dėmesį skyriau dugninei žūklei, - aiškino Arnė, spuste- 
lėjęs lifto mygtuką. - Naudojau rožinės ir bronzinės spalvos masalus. 

— Skamba skaniai, - rimtu tonu pasakė Jonas. 

Arnė taip nusišypsojo, kad jo skruostai pakilo ir suapvalėjo. Žila 
vyro barzda siekė kaklą, jis buvo su akiniais ir vilkėjo tamsiai mėlyną 


NATO megztinį, kuris buvo aprempęs pilvą. 

Einant iš lifto ir žingsniuojant per apsaugines duris pareigūnui 
prie diržo siūbavo lazda ir aliarmo pultelis. Jonas ramiai laukė, kol 
pareigūnas perbraukė savo kortelę per skaitytuvą ir suspaudė kodą. 

Jie pasisveikino su budinčiu vyresniuoju - baltaplaukiu, siauralū- 
piu vyru su nusileidusia akimi. 

— Šiandien mes šiek tiek vėluojame, - pasakė vyresnysis. — Šiur- 
klundas ką tik išėjo prasivėdinti. Bet galime paklausti, ar jis nori 
grįžti į vidų. 

— Prašyčiau, - tarė Jonas. 

Po to, kai buvo nužudyta prižiūrėtoja Karena Gebreab, visi dar- 
buotojai tapo ypač atsargūs, kad neliktų su vadinamaisiais klientais 
vieni. Suimtieji dažnai būna apimti nevilties, nestabilios psichikos 
po neseniai padaryto nusikaltimo, po pažeminimo sulaikant ar 
gniuždomi suvokimo, kad jiems gyvenime nepasisekė. 

Jonas stebėjo Arnę Melanderį, stovintį kiek atokiau ir kalbantį 
radijo ryšiu, nužvelgė plikas sienas, blizgantį linoleumą ir kodines 
spynas. 

Akivaizdu, kad Hudingės areštinė yra labai gerai apsaugota, su- 
stiprintas stogas, įėjimai ir sienos, įeinantieji patikrinami, visur kabo 
stebėjimo kameros. Tačiau personalas nešiojasi tik lazdas. 

„Galbūt jie turi ašarinių arba pipirinių dujų balionėlius, bet jokių 
šaunamųjų ginklų“, - pagalvojo Jonas. 

Prieš įstodamas į Aukštąją policijos mokyklą, Jonas buvo atrink- 
tas į naujai suburtą oro desantininkų specialųjį būrį, kur buvo ap- 
mokytas Krav Maga kovos metodų, pritaikytų kovai mieste, be to, 
inovatyviais ginklais. 

Įžengęs į bet kurią patalpą jis nesąmoningai vis dar imdavo dai- 
rytis galimų ginklų. Šįkart jau buvo atkreipęs dėmesį į nerūdijan- 
čiojo plieno durų apkaustus. Varžtų galvutės buvo nušlifuotos, kad 

jų nebūtų galima atkelti jokiu įrankiu, bet po kelių dešimtmečių 
plieninės juostos palei grindis daugelyje vietų buvo kiek atšokusios. 
Galbūt buvo užsikabinę maisto vežimėlių ratukai, gal kliudė grindų 
valymo mašina. 

Jonas pastebėjo, kad kai kurias juostas būtų galima atknebenti 
batų priekiu, o apsivyniojus rankas audiniu galima atplėšti jas nuo 
pat grindų iki lubų, du kartus perlenkti ir per dvidešimt sekundžių 
pasidaryti lanką, kurį galima užmesti priešui ant kaklo ir užveržti 
spaudžiant galus. 

Jonas prisiminė Nyderlandų leitenantą Rinusą Advokatą - gys- 
lotą vyrą randuotu veidu ir negyvu žvilgsniu. Kaip tik jis ir parodė 
tokį ginklą, kaip juo galima kontroliuoti priešo judesius ir beveik 
nupjauti galvą spaudžiant abiem galais. 

- Jis tuoj ateis, - draugiškai pranešė Arnė. 

Rokis ėjo priešais du prižiūrėtojus. Jis vilkėjo blyškiai žalius ka- 
lėjimo drabužius, avėjo paplūdimio šlepetes, o už ausies buvo užsi- 
kišęs cigaretę. 

— Ačiū, kad atėjote, nors jums pertrauka, - padėkojo artindama- 
sis Jonas. 

— Šiaip ar taip, man narvai nepatinka, — burbtelėjo Rokis ir at- 
sikrenkštė. 

— Kodėl? 

— Geras klausimas, - atsakė tas ir susidomėjęs pažvelgė į Joną. 

— Jūs užsisakėte stebimą apklausų kambarį, vienuoliktas nume- 
ris, - pranešė Arnė. - Aš sėdėsiu kitapus stiklo. 

— Prisimenu vėžių bučius, kai buvau mažas, eidavome naktį... To- 
kiu, va, metų laiku... - ištarė Rokis. 

Kol Arnė atrakino duris, jie stovėjo šalia. 

— Aš šviesdavau į vėžius žibintuvėliu ir taip priversdavau ropoti į 
bučių, - paaiškino Rokis. 

Apšiurusiame vienuoliktame apklausų kambaryje buvo stalas, 
keturios kėdės ir greitojo reagavimo telefonas, kuriuo galėjai iškvies- 
ti areštinės pareigūnus. 

„Kėdžių kojų nenulauši, bet jei paguldysi kėdę ant grindų ir šok- 
si nuo stalo ant išlenktos atkaltės, laminatas suskils ir būtų galima 
greitai pasidaryti durklą, paprastą duriamąjį ginklą“, - įvertino Jo- 
nas. 

— Prižiūrėtojas žiūrės į mane per stiklą? - paklausė Rokis linktel- 
damas į tamsų langą. 

— "Tai tik saugumo priemonė. 

— O tu manęs nebijai, - šypsodamasis pasakė Rokis. 

— Ne, - ramiai atsakė Jonas. 

Augalotas pastorius atsisėdo ant kėdės, kuri nuo jo svorio su- 
braškėjo. 

— Ar mes buvome susitikę anksčiau? - paklausė jis susiraukęs. 

— Zonoje, - ramiai atsakė Jonas. 

— Zonoje, - pakartojo Rokis. - Ar turėčiau žinoti, kas tai? 

— "Ten, kur policija jus suėmė. 

Rokis prisimerkė, lyg žiūrėtų į tolį. 

— Aš nieko neprisimenu... Jie sako, kad turėjau daug heroino, bet 
kaip galėčiau sau tai leisti? 

— Neprisimenate Zo20s? Sofų zomos Hiogdalene? 

Rokis papūtė lūpas ir papurtė galvą. 

— Pramoninis pastatas su daugybe sotų ir fotelių, prostitučių, 
atvirai pardavinėjami sunkieji narkotikai, ginklai ir... 

— Aš per avariją patyriau neurologinį sužalojimą ir labai sunkiai 
ką nors prisimenu. 

- Žinau. 

— Norite, kad prisipažinčiau nusižengęs narkotikų įstatymui ? 

— Man nusispjauti, - pasakė Jonas ir atsisėdo priešais. - Tiesiog 
pasakykite, kad tai ne jūsų striukė, kad apsivilkote tokią, kurią rado- 
te ant grindų. 

Tyla. Rokis ištiesė ilgas kojas. 

— "Tai norite kažko kita, — spėjo Rokis. 

— Kelis kartus esate minėjęs žmogų, kurį pavadinote „purvinuoju 
pamokslininku“... Man reikia jūsų pagalbos nustatant jo tapatybę. 

— Ar ašesu jį sutikęs? 

— Taip... 

— Jis pastorius ? 

— Nežinau. 

Rokis pasikasė barzda apžėlusį kaklą. 

— Neturiu nė žalio supratimo, - pasakė jis po kiek laiko. 

— Pasakojote, kad jis nužudė moterį vardu Natalija Kaliova, kad 
nukirto jai ranką. 

— Pamokslininkas... 

— Tai jis nužudė Rebeką Hanson. 

— Ką tu čia, po velnių, šneki? — suriko Rokis ir staigiai atsistojo 
nuversdamas kėdę. - Juk aš nužudžiau Rebeką. Manai, kad aš kvai- 
lys? 

Rokis ėmė trauktis atatupstas, užkliuvo už kėdės ir vos nenugriu- 
vo, bet netyčia spėjo atsiremti didele plaštaka į neperšaunamą stiklą. 


»ovo- 


Įėjo prižiūrėtojas, bet Jonas ramindamas iškėlė ranką. Matėsi, 

— Mes netikime, kad tai jūsų darbas, - pasakė Jonas. - Ar prisi- 
menate Eriką Mariją Barką? 

— Hipnotizuotoją? — pasitikslino Rokis, apsilaižė lūpas ir nu- 
braukė plaukus ant pakaušio. 


- Jis rado moterį, kuri gali suteikti jums alibi. 

— Ar turėčiau tuo patikėti? 

- Jos vardas Olivija. 

— Olivija Tūrebiu, - lėtai ištarė Rokis. 

— Per hipnozę jūs pradėjote prisiminti... ir visos aplinkybės rodo, 
kad buvote nuteistas už žmogžudystę, kurią įvykdė Pamokslininkas. 

Rokis priėjo arčiau. 

— Ber jūs nežinote, kas tas Pamokslininkas? 

— Ne, - tarė Jonas. 

— Nes viskas užrakinta mano sumaigytose smegenyse, - dusliai 
ištarė Rokis. 

— Ar sutiktumėte vėl būti užhipnotizuotas? 

— O jūs mano vietoje? — paklausė vyras ir vėl atsisėdo. 

— Taip, - sąžiningai pripažino Jonas. 

Rokis žiojosi kažką sakyti, bet užsičiaupė ir prispaudė ranką prie 
kaktos. Viena akis ėmė virpėti - atrodė, kad virpa net vyzdys, vyras 
palinko į priekį, atsirėmė į stalą, jam pasidarė sunku įkvėpti. 

— Po velnių, - nusikeikė jis po kiek laiko, įkvėpęs oro, ir pakėlė 
akis. 

Kakta buvo išrasojusi prakaitu. Nesusigaudydamas, lyg apsvaigęs 


„LAAL.! 


jis pažvelgė į Joną ir prižiūrėtojus, įėjusius į kambarį. 

RAJONO PROKURORE SARĄ NYLSEN Jonas sustabdė ant laip- 
tų prie apylinkės teismo Šėlės gatvėje. Kadangi jis negalėjo atsivesti 
Eriko į areštinę, reikėjo įtikinti prokurorę paleisti Rokį iki teismo 
posėdžio. 

- Aš skambinau dėl Šiurklundo, — pasakė jis atsistodamas prie- 
šais. — Jis negali likti areštinėje. 

— Taip nusprendė apylinkės teismas. 

— Bet aš nesuprantu kodėl, - nepasidavė Jonas. 

- Nusipirkite Švedijos teisės kodeksą. 

Ant prokurorės veido nukrito šviesių plaukų sruoga. Moteris nu- 
braukė ją pirštu ir nustebusi pakėlė antakius, kai Jonas ėmė dėstyti: 

— Pagal dvidešimtą dvidešimt ketvirto skyriaus paragrafą proku- 
roras gali panaikinti nutarimą dėl arešto, jeigu nelieka tam pagrindo. 

— Bravo, — tarė ji šypsodamasi. - Bet dabar esama aiškaus pavo- 
jaus, kad Šiurklundas vengs teismo; be to, esama akivaizdaus pavo- 
jaus, kad jis įvykdys daugiau nusikaltimų. 

— Nors kalba eina apie smulkų nusižengimą įstatymui dėl narko- 
tikų, už ką skiriama ne daugiau nei vieni metai... Be to, labai abejo- 
tina, kad apskritai bus įmanoma įrodyti, jog jis turėjo narkotikų... 

— Telefonu jūs minėjote, kad tai ne jo striukė, — žvaliai prisiminė 
prokurorė. 

— Ir kad pagrindas areštuoti niekaip neatitinka tokių veiksmų 
prieš suimtąjį. 

- Staiga pasijutau, tarsi stovėčiau ant Rotušės laiptų ir diskutuo- 
čiau posėdyje dėl arešto su buvusiu policininku. 

— Aš galiu pasirūpinti, kad jis būtų stebimas, - pažadėjo Jonas 
leisdamasis paskui ją laiptais. 

— Šitaip nebūna, jūs pats žinote. 

— Bet jis serga, jam reikia nuolatinės gydytojų priežiūros. 

Prokurorė sustojo ir nužvelgė Jono Linos veidą. 

- Jei Šiurklundui reikia gydytojo, jis gali ateiti į areštinę. 

— O jeigu pareikšiu, kad jam reikia ypatingos terapijos, kuri areš- 
tinėje negalima... 

— Tada aš pasakysiu, kad jūs meluojate. 

— Aš galiu atnešti gydytojo pažymą, - nenusileido Jonas. 

— "Taip ir padarykite. Bet antradienį aš paskelbsiu apkaltą. 

— Aš apskysiu. 


— Puikiai kovojate, - pasakė ji šypsodamasi ir nuėjo. 

JONAS SĖDĖJO ANT VIENO iš galinių suolų Adolfo Fredriko baž- 
nyčioje. Priešais altorių mergaičių choras repetavo prieš koncertą. 
Choro vadovui davus toną paauglės užgiedojo O viridissima virga“. 

Jonas paskendo prisiminimuose apie ilgas ir šviesias naktis Nata- 
varoje po Sumos mirties. 

Per arkinius bažnyčios langus vidun plūdo saulės šviesa, mirganti 
lapų šešėliais ir vitražo spalvomis. 

Po kelių minučių choras padarė pertrauką ir mergaitės, išsitrau- 
kusios telefonus, susibūrė grupelėmis ir kalbėdamosi išsiskirstė per 
bažnyčią. 

Tyliai atsidarė ir vėl užsidarė durys. Zakristijonas pakėlė galvą, 
bet paskui skaitė savo knygą toliau. 

Margota įėjo su dviem sunkiais plastikiniais maišeliais ir bilsčio- 
dama jais į suolą šiaip ne taip įsitaisė šalia Jono. Jos pilvas buvo padi- 
dėjęs tiek, kad jau rėmėsi į lentynėlę giesmynams. 

— Man žiauriai gaila, - pusbalsiu tarė Margota. - Žinau, kad jūs 
nenorite tuo tikėti, bet pažiūrėkite. 

Puškuodama ji pasikėlė vieną maišelį ant kelių ir ištraukė išrašą 
apie pirštų atspaudų atitikimą. Jonas skubiai perskaitė apie įvairius 
lyginimo parametrus, patyrinėjo pirmojo lygio detales ir įsitikino, 
kad linijos ir raštai atitinka. 


* (Lot.) „Sielos vaisingumas“ - kompozitorės Hildegardos fon Bingen grigališ- 
kojo choralo kūrinys. 

Tai buvo trys puikiai atskirti pirštų atspaudai ir jie šimtu procen- 
tų atitiko Eriko Marijos Barko. 

— Kurie rasti? —- paklausė Jonas. 

— Ant mažosios porcelianinės stirnos galvutės, rastos Susanos 
Kern delne. 

Jonas pakėlė akis. Choras vėl rinkosi, jų vadovas suplojo, norėda- 
mas atkreipti dėmesį. 

- Jūs anksčiau prašėte įrodymų, - priminė Margota. - Pirštų at- 
spaudai yra įrodymas, ar ne? 

— Juridine prasme, - tyliai tarė jis. 

— Vyksta krata. Mes radome serijinį žudiką. 

- Tikrai? 

Margota perkėlė maišelį su ikiteisminio tyrimo medžiaga Jonui 
ant kelių. 

— Aš tikrai norėjau tikėti jumis ir Pamokslininko pėdsaku, - pri- 
sipažino ji ir atsilošusi sunkiai atsiduso. 

— Turėtumėt. 

- Jūs susitikote su Rokiu, aš suorganizavau taip, kad galėtumėte 
jį apklausti, - kiek nekantriai priminė ji. - Teigėte, kad to reikia tam, 
kad surastumėte purvinąjį Pamokslininką. 

— Jis nieko neprisimena. 

— Nes nėra ko prisiminti. 

Choras vėl užgiedojo, mergaičių balsai užpildė visą erdvę. Mar- 
gota pamėgino atsisėsti patogiau ir permetė kasą per petį. 

— Jūs susekėte, kad Erikas Smolande, - pasakė Jonas. 

— Policijos ekipažas puolė autobusą ir rado telefoną tarp sėdynių. 

— Še tau, - abejingai tarė Jonas. 

— Kol kas jis niekur nesuklydo, išsisuka kaip tikras profesionalas. 


Lyg būtų gavęs patarimų iš išmanančio žmogaus. 

— Aširgi taip manau. 

— Arjis kreipėsi į jus? 

— Ne. 

Jonas dirstelėjo į antrąjį maišelį, stovintį tarp jų ant grindų. 

— Ar čia mano pistoletas? 

- Taip, - patvirtino ji ir koja pastūmė maišelį link jo. 

- Ačiū, - padėkojo Jonas ir dirstelėjo į maišelį. 

- Jeigu toliau ieškotumėte Pamokslininko, turiu priminti, kad aš 
to neprašiau, - pasakė Margota ir ėmė spraustis iš suolo. — Aš neda- 
viau jokios medžiagos ir mes nebuvome susitikę. Aišku? 

— Aš rasiu žudiką, - tyliai ištarė Jonas. 

— Gerai. Bet mes negalime palaikyti ryšio... 

Jonas išsitraukė pistoletą ir laikydamas jį po suolu leido dėtuvei 
nukristi ant kelių, atitraukė spyną, greitai patikrino mechanizmą, 
spyruoklę ir daužiklį, nuleido saugiklį ir įspaudė į vietą dėtuvę. 

— Po šimts, kas naudoja Co/t Combat, - nusistebėjo Margota. — 
Man po savaitės pradėtų skaudėti nugarą. 

Nieko nesakydamas Jonas įsikišo pistoletą į dėklą, o papildomas 
dėtuves - į striukės kišenę. 

— Kada suvoksite, kad Erikas gali būti kaltas? - šiurkščiai paklau- 
sė ji 

— Pamacysite, kad aš teisus, — atsakė jis ir su ledine ramybe atrėmė 


komisarės žvilgsnį. 

NELĖ BRANT SPAUSDINO KOMPIUTERIU. Jos puikiai padažy- 
tas veidas susikaupęs ir bejausmis, šviesūs plaukai švelniai užsirietę 
ant pečių. Ji vilkėjo smėlio spalvos zomšinį sijoną ir aukso spalvos 
prigludusį megztinį aukštu kaklu. 

Kai Jonas įėjo ir pasisveikino, ji neatsakė tuo pačiu, tik atsistojusi 
nuėjo prie atviro lango ir nuskynė nuo krūmo lauke tamsiai rožinį 
žiedą. 

- Prašau, - tarė ji įteikdama Jonui gėlę. - Širdingai ačiū už puikią 
operaciją... 

- Suprantu, ką jūs... 

— Palaukite. Turiu nuskinti dar vieną žiedą. 

Pasilenkusi nuskynė dar vieną ir padavė Jonui. 

- Už visą Švedijos policiją. Velniškai įspūdinga... Ne, einu lauk ir 
išrausiu visą krūmą... Atidarykite savo bagažinę ir aš... 

— Nele, aš taip pat Žinau, kad policija klysta. 

Atrodė, kad iš jos staiga būtų išsileidęs oras, - Nelė atsisėdo prie 
rašomojo stalo, užsidengė veidą rankomis ir pamėgino kažką pasa- 
kyti, bet negalėjo ištarti nė žodžio. 

— Aš vis dar bandau rasti tikrąjį žudiką. Bet reikia, kad kas nors 
pratęstų ten, kur Erikas baigė. 

— Aš mielai padėsiu, — sutiko ji ir pažvelgė į Joną. 

— Ar mokate hipnotizuoti? 

— Ne, - nustebusi nusijuokė ji. - Aš maniau... bet tai ne mano 


sritis. Tiesą pasakius, man tai šiek tiek nemalonu. 

— Ar pažįstate ką nors, kas galėtų man padėti? 

Moteris kelis kartus pasuko ant šlakuoto piršto vestuvinį žiedą ir 
pakreipė galvą. 

— Hipnozė - nelengvas dalykas, - sąžiningai atsakė ji. - Bet yra 
keli, turintys gerą reputaciją... Net jei gera reputacija labai retai dera 
su išskirtiniais gabumais. Tai tarsi žmogiškasis algoritmas... bet ku- 
rios srities geriausiųjų reputacija nusmunka, kad būtų pusiausvyra. 

— Norite pasakyti, kad nėra nė vieno, kuris prilygtų Erikui? 

Ji nusijuokė parodydama baltus dantis. 

— Nėiš tolo... net jei šiuo metu Erikas galbūt persistengė kaupda- 
mas blogą reputaciją. 

— Ar yra kas nors, su kuo galėčiau pakalbėti? 

— Šiame pastate sakoma, kad gabumų turi Ana Palmer. Priklauso 
nuo to, ko jums reikia. Žinoma, ji neturi Eriko patirties dirbant su 
psichikos traumomis ir malšinant šoko būseną. 

Nelė nuėjo su Jonu koridoriumi. Netrukus ji sulėtino žingsnį ir 
paklausė, ar jai negresia pavojus. 

— Į tai negaliu atsakyti, - sąžiningai atsakė Jonas. 

— Mano vyras dirbs iki vėlumos visą savaitę. 

— Turėtumėte paprašyti policijos apsaugos. 

— Ne, ne policijos apsaugos. Viskas per daug išsipūtė... Tik tiek, 
kad vakar pastebėjome, jog sugadinta užpakalinių durų spyna. 

— Ar turite ką nors, pas ką galėtumėte pernakvoti? 

— Taip, žinoma, — tarė ji ir truputį išraudo. 

— Taip ir darykite, kol visa tai pasibaigs. 


— Pamatysim... 

ANA PALMER PRIĖMĖ Joną nedideliame kabinete, kurio sienos 
buvo užstatytos perpildytomis knygų lentynomis. Čia buvo siauras 
langas į ligoninės teritoriją ir rašomasis stalas. Ana Palmer — aukšta 
moteris su trumpais, grafito pilkumo plaukais. Paakiuose buvo išryš- 
kėjusios kraujagyslės. 

— Pažįstu žmogų, kuris prieš dešimt metų buvo patekęs į avari- 
ją, - pradėjo Jonas. - Jo smegenų audiniai gana sunkiai sužaloti... Tai 
ne mano sritis, bet man buvo paaiškinta, kad po to abejuose smege- 
nų pusrutuliuose išsivystė epileptinis aktyvumas. 

— Taip pasitaiko, - patvirtino ji, užsirašinėdama, ką jis pasakė. 

— Didžiausia jo problema — atmintis. Ir trumpalaikė, ir ilgalai- 
kė... Kartais jis prisimena kiekvieną kokio nors įvykio detalę, kartais 
pamiršta, kad kas nors apskritai buvo įvykę... Dabar jis tikisi, kad 
hipnozė padėtų įveikti kliūtis. 

Ana Palmer nuleido bloknotą ir sunėrė rankas ant stalo. Jonas 
pastebėjo ant jos krumplių raudonus egzemos šašus. 

— Nenoriu jūsų nuvilti, - prabilo ji, lyg kiek pavargusi, - bet daug 
žmonių nepagrįstai tiki hipnozės poveikiu. 

— Tam žmogui svarbu prisiminti. 

— Per klinikinę hipnozę... taikoma sugestija, kuria žmogus pasi- 
naudos kaip tam tikra vidine pagalba sau... Tai niekaip nesusiję su 
teisybės aiškinimusi, - paaiškino ji apgailestaudama. 

— Bet tokia smegenų trauma juk nereiškia, kad jo prisiminimai 


buvo ištrinti. Juk jie išliko, tik užblokuotas kelias į juos... Noriu pa- 

klausti, ar pasitelkus hipnozę negalima atrasti kito kelio? — spyrėsi 
Jonas. 

- Žinoma, išmanant kaip, ten tikrai galima patekti, - pripažino 
ji, kasydamasi paraudusius krumplius. - Bet ką daryti ten patekus? 
Niekas negali atskirti jo tikrų prisiminimų nuo fantazijų, nes to ne- 
skiria jo paties smegenys. 

— Arjūs įsitikinusi? Juk mes tikime, kad galime atskirti savo pri- 
siminimus nuo fantazijų. Juk mes tuo įsitikinę. 

— Nes tam tikrą informaciją esame išsaugoję su tokia žinute, kad 
tai tikri prisiminimai. Ji virsta tarsi kodu, žymeniu, priešdėliu. 

— Ar tas kodas neturėtų būti išlikęs ir jo smegenyse? - nenusilei- 
do Jonas. 

— Ber iškelti jį kartu su atminties vaizdais... - numykė moteris 
purtydama galvą. 

— Ar niekas to negali? 

— Ne, - tarė ji ir užvertė užrašų sąsiuvinį. 

— Erikas Marija Barkas mano, kad jis gali. 

— Erikas labai puikiai moka... galbūt geriausiai pasaulyje moka 
įvesti pacientus į gilią hipnozinę būseną, bet jo tyrinėjimai nėra pa- 
remti įrodymais, - lėtai ištarė gydytoja ir jos akys žybtelėjo. 

— Ar tikite tuo, kas apie jį rašoma laikraščiuose? 

— Aš visiškai negaliu to vertinti... Bet jį traukia prie iškrypimų, 
psichozės... 

Moteris nutilo. 

— Ar šis pokalbis apie jį? — griežtai paklausė ji. 

— Ne. 

— Bet tai nesusiję su draugu, ar ne? 

- Žinoma, ne... Aš esu Kriminalinių tyrimų biuro komisaras, tu- 
riu apklausti liudininką, kuriam nustatyta organiška atminties ne- 


tektis. 

Anos Palmer lūpų kampučiai suvirpėjo. 

— Tai būtų neetiška, nes tai, kas pasakoma per hipnozę, yra prie- 
šingybė tam, kas patikima, ir negali būti panaudota teisiniame kon- 
tekste, - nukirto ji. 

— Tai susiję su tyrimu, ne... 

— Aš užtikrinu, kad nė vienas rimtas klinikinės hipnozės spe- 
cialistas tuo neužsiims, - pareiškė ji pakeltu tonu žiūrėdama jam į 


akis. 

ERIKAS ĖJO TILTU prie Siklos užsimaukšlinęs kepuraitę ir nulei- 
dęs galvą. Apėjęs žaliuojantį Hamarbio kalną, kur Benjaminas išmo- 
ko leistis slidėmis, jis pasuko į mišką. 

Stokholme beveik neįmanoma judėti taip, kad tavęs nejamžintų 
kameros. Pakelėse yra greičio matavimo kameros, prie kelių mokes- 
čių stotelių — kontrolės kameros, sankryžose, tuneliuose ir ant til- 
tų - eismo stebėjimo kameros. Net ir parduotuvėlės, traukiniuose, 
autobusuose, keltuose ir taksi automobiliuose. Kiaurą parą filmuo- 
jama kiekviena degalinė, garažas, uostas, keleivių terminalas, trau- 
kinių stotis ir peronas. Stebimi bankai, universalinės parduotuvės, 
prekybos centrai, galerijos, aikštės, aveniu, ambasados, policijos ko- 
misariatai, areštinės, ligoninės, gaisrinės. 

Erikas buvo labai pavargęs. Einant per mišką link Bjorkhageno 
sutrūkinėjo vandens pūslės ant padų. 

Dangus pradėjo tamsėti. Eriko kojos virpėjo, kai jis stabtelėjo 
parkelyje už namo, kuriame gyveno jo senasis pacientas Nestoras. 

Erikas nuėjo žvyro taku iki medinių durų su pašto anga patamsė- 
jusio žalvario plokštėje. Fasado spalva priminė šlapio porolono. 

Apatiniame aukšte švietė virtuvės langas. 

Iš čia jis matė net ir Nestoro svetainę. Perėjęs prie kito lango Eri- 
kas išvydo Nestorą sėdintį fotelyje. 

Bute daugiau nieko nesimatė. 

Eriko rankos drebėjo. Skambindamas į duris jautėsi taip, kad ne- 


galės žengti daugiau nė žingsnio. 

- Ar galiu užeiti? - paklausė jis duris atidariusio Nestoro. 

— Kaip netikėta, - samurmėjo Nestoras. - Aš u-užkaisiu kavos. 

Vyras įleido Eriką, uždarė ir užrakino duris ir nuėjo į virtuvę. Eri- 
kas dejuodamas nusiavė, pakabino suglamžyrtą švarką ir užuodė savo 
paties prakaitą. Kojinės buvo prilipusios prie žaizdotų kulnų, šilta- 
me prieškambaryje ėmė dilgčioti sužvarbę pirštų galiukai. 

Jis žinojo, kad Nestoras gyvena tame pačiame bute, kuriame už- 
augo. Žemos lubos, ąžuolinis parketas nusitrynęs tiek, kad neliko 
lako. Visur pilna suvenyrų, vaizduojančių šunis. 

Erikas perėjo svetainę. Viena sofos minkštoji dalis buvo išsėdėta 
iki siūlų, ant žemo stalelio gulėjo skaitymo akiniai ir kryžiažodis ša- 
lia didelės statulėlės, vaizduojančios medžioklinius šunis ir negyvus 
fazanus. 

Virtuvėje Nestoras dėjo ant stalo puodelius ir lėkštę su sausai- 
niais. Ant viryklės stovėjo keptuvė su dešra ir bulvėmis. 

— Tu sakei, kad galiu prašyti tavęs paslaugos, bet kokios, - primi- 
nė Erikas, sėsdamasis prie stalo. 

— Taip, - stipriai pakinkavo galva Nestoras. 

— Ar galiu pagyventi čia kelias dienas? 

— Čia? 

Nestoro veide švystelėjo skeptiška, berniukiška šypsena. 

— Kodėl? 

— Šiek tiek susipykau su savo mergina. 

— Jū-jūs turite merginą? 

— Taip. 

Nestoras įpylė kavos ir pasakė, kad turi svečių kambarį su paklota 
lova. 

— Ar galėčiau gauti truputį to likusio maisto? 


— Žinoma, a-atsiprašau, - sumikčiojo jis ir įjungė viryklę. 

— Šildyti nebūtina. 

— Nenorite... 

— Bus gerai ir taip. 

Nestoras perkrapštė maistą į lėkštę ir padėjo ją priešais Eriką, o 
tada atsisėdo kitapus stalo. 

— Ar dar ketini įsigyti šunį? - paklausė Erikas. 

— Turiu u-užsidirbti pinigų, - atsakė Nestoras ir kilstelėjęs kavos 
šaukštelį paslapčia pasižiūrėjo į savo atvaizdą. 

- Žinoma, - sumurmėjo Erikas valgydamas. 

— Aš dirbu čia, ba-bažnyčioje, - pasakė Nestoras mosteldamas į 
langą. 

— Bažnyčioje? — paklausė Erikas ir pajuto, kad nugara nubėgo 
šiurpas. 

— Taip... nors ne visai taip, - ištarė šypsodamasis Nestoras ir užsi- 
dengė burną ranka. — Aš d-dirbu gyvūnų kapinėse. 

— Gyvūnų kapinėse, - mandagiai linktelėjo Erikas ir pažvelgė į 
siauras Nestoro rankas ir gelsvus poliesterio marškinius po megzti- 
niu. 

Erikas suvalgė paskutinius gabalėlius ir atsigėrė kavos klausyda- 
masis Nestoro pasakojimo, kad seniausios gyvūnų kapinės Švedijoje 
įkurtos Jurgordene. Jos atsirado tada, kai devynioliktame amžiuje 
rašytojas Augustas Blanšas palaidojo ten savo šunį Nero. 

— Aš j-jums įkyrėjau, - pastebėjo Nestoras stodamasis. 

— Ne, aš tik pavargęs. 

Nestoras priėjo prie lango ir pažvelgė į lauką. Šviesesnio dangaus 
fone judėjo juodi pavidalai - vėjo judinami medžiai ir krūmai. 

— Greitai sutems, - sušnabždėjo Nestoras savo atspindžiui. 

Ant palangės šalia vazoninio augalo stovėjo du kurtai. Nestoras 


vogčiomis palietė jų galvas. 


— Ar galiu pasinaudoti vonia? - paklausė Erikas. 

Nestoras nusivedė jį per svetainę ir parodė duris už užuolaidos. 

— Anksčiau čia b-buvo ūkvedžio butas, bet aš laikau tas duris 
kaip atsarginį išėjimą, — pasakė vyras. 

Vonios kambarys buvo pusiau išklijuotas plytelėmis. Čia stovėjo 
gili vonia su dušo užuolaida, puošta jūrų arkliukais. Erikas užrakino 
duris ir nusirengė. 

— Raudonasis dantų šepetukas yra mamos, - šūktelėjo Nestoras 
per duris. 

Erikas atsistojo ant guminio kilimėlio subraižytoje vonioje, nu- 
siprausė ir švariai nuplovė žaizdas. Ant spintelės virš praustuvės sto- 
vėjo kartoninė lempučių dėžutė. Iš jos kyšojo kelios lūpdažių tūtelės 
ir akių pieštukas. 

Erikui išėjus Nestoras stovėjo ir laukė jo prieškambaryje. Jo 
raukšlėtas veidas atrodė neramus. 

— Man t-tikrai reikėtų pakalbėti apie vieną dalyką... Yra vienas 
dalykas, kuris... 

— Kas yra? 

— Aš... ką aš darysiu, jei nu-nudvės naujasis šuo? 

— Galėsime pakalbėti apie tai rytoj. 

— Aš p-parodysiu jums svečių kambarį, - sušnabždėjo Nestoras 
ir nusisuko. 

Jie vėl nuėjo į svetainę, iš jos pro virtuvę, o tada atsidūrė prie už- 
darytų durų, kurių Erikas anksčiau nematė, nes jos buvo kitapus 
spintos. 

Svečių kambaryje virš lovos kabojo didelis plakatas su Bjornu 
Borgu, bučiuojančiu Vimbldono taurę. Ant priešinės sienos kabojo 
lentyna, pilna porcelianinių šuniukų. 

Šalia siauros lovos stovėjo sena kampinė spinta, dekoruota liau- 


diškais Dalarnos regiono raštais. Ant lygių viršutinių durelių buvo 


ranka nupieštas motyvas — žmogaus amžius nuo lopšio iki kapo. Ša- 
lia tilto, kurio kiekvienas laiptelis reiškia dešimtmetį, stovėjo vyras 
ir moteris. Aukščiausioje tilto vietoje penkiasdešimtmetė pora stovi 
pasitempusi, bet tilto apačioje jų laukia mirtis — skeletas su dalgiu 
rankoje. 

— Kaip gražu, - pagyrė Erikas ir pažvelgė į Nestorą, vis dar sto- 
vintį koridoriuje. 

— Aš miegu mo-motinos kambaryje. Persikėliau po to, k-kai... 

Nestoras keistai suktelėjo kaklą, lyg norėtų pažiūrėti į kažką, sto- 
vintį už nugaros. 

— Labanaktis, - palinkėjo Erikas ir paėmė už rankenos, norėda- 
mas uždaryti duris, bet Nestoras sulaikė jas ranka ir įdėmiai pažvelgė 
gydytojui į akis. 

— Turtingiesiems re-reikia, vargšai jau turi, o jūs b-bijote labiau 
nei mirties, - sušnabždėjo jis. 

— Nestorai, aš per daug pavargęs, kad galėčiau minti mįsles. 

— Turtingiesiems to reikia, vargšai j-jau turi, o jūs bijote labiau nei 
mirties, - pakartojo tas ir lyžtelėjo lūpų kamputį. 

— Turėsiu pagalvoti, - pažadėjo uždarydamas duris Erikas. - Da- 
bar labanaktis. 

Jis atsisėdo ir nužvelgė atgrasius ornamentuotus tapetus, kurių 
raštai buvo panašūs į įmantrius kilmingųjų herbus, girliandas, povo 
plunksnas ir šimtus akių. 

Ritininė užuolaida buvo jau nuleista. Erikas užgesino šviestuvą 
ir atkeldamas sunkią vatinę antklodę užuodė vos juntamą levandų 
kvapą. 

Jis buvo toks pavargęs, kad visos mintys išsisklaidė ir neteko aiš- 
kumo. Jis jau beveik grimzdo į miegą, kai pasigirdo tylus girgždesys. 


Kažkas mėgino be garso atidaryti duris. 


— Kas nutiko, Nestorai? 

— Užuomina, - ištarė švelnus balsas. - G-galiu duoti užuominą. 

— Aš labai pavargęs ir... 

— Pastoriai mano, kad t-tai didingiau už patį Dievą, - pertraukė 
Nestoras. 

— Būk geras, uždaryk duris. 

Nestoro paleista rankena trakštelėjo, o vyras nutipeno svetainės 
parketu. 

Erikas užsnūdo ir ėmė sapnuoti, kad prie jo lovos stovi mažoji 
Madelena, pučia jam į veidą ir šnabžda Nestoro mįslės atsakymą. 

— Nieko, - sušnabždėjo ji ir papūtė jam į veidą. - Ko reikia tur- 
tingiesiems — nieko; ką turi vargšai — nieko... o tu nebijai nieko la- 


biau už mirtį. 

ERIKAS PABUDO NUO SKERSVĖJO, traukiančio per veidą. Kaž- 
kas skubiai sušnabždėjo ir nutilo tą pat akimirką, kai jis atsimerkė. 
"Tamsa buvo beveik neperregima ir jam prireikė kelių sekundžių, kol 
susigaudė, kur esąs. 

Jam verčiantis ant šono sugurgždėjo senas ašutinis čiužinys. 

Nors miegojo giliai, pasąmonėje, matyt, buvo pasirengęs ir kaž- 
kokia jėga išplėšė jį iš sapno. 

Galbūt jis išgirdo tik vandenį, tekantį namo vamzdžiais, arba į 
langą pučiantį vėją. 

Čia, kambaryje, niekas nešnabždėjo, buvo tylu ir tamsu. 

Erikas pagalvojo, ar tik kartais ne čia miegodavo Nestoras, kai 
jį apima psichozė, - kai triukšmas vamzdžiuose virsta balsais, sena 
moterimi, kuri šukuoja pleiskanas iš savo ilgų, žilų plaukų ir sako, 
kad žudant savo artimuosius nereikia žiūrėti jiems į akis. 

Erikas žinojo, kad tai susiję su šunimi, kurį Nestoras vaikystėje 
buvo priverstas numarinti, bet kaskart, kai Nestoras pamėgdžiodavo 
gergždžiantį moters balsą, jį nukrėsdavo šiurpas. 

Gydytojas prisiminė, kaip Nestoras sėdėdavo sunėręs rankas ant 
kelių ir nuleidęs akis, šiek tiek šypsodamasis bei paraudęs dalijosi pa- 
tarimais, kaip numarinti vaiką. 

Trakštelėjo senoji spinta. Prie durų matėsi kažkokie neaiškūs še- 
šėliai. Jis užmerkė perštinčius vokus, vėl užsnūdo, bet iškart pabudo, 


kai užsidarė kambario durys. 


Erikas pagalvojo, kad reikia paprašyti Nestoro, kad netrukdytų, 
kai jis miega, kad nereikia jo prižiūrėti, bet neturėjo jėgų atsikelti. 

Gatve pravažiavo automobilis. Šalia ritininės užuolaidos įspin- 
dusi šalta šviesa nuslydo tapetais ir dingo. 

Erikas spoksojo į sieną. 

Atrodė, kad automobiliui nuvažiavus ant sienos liko mažas švie- 
sos taškelis. Gydytojas pagalvojo, kad prie lentynos gali būti silpna 
lemputė, kurios nebuvo pastebėjęs. 

Erikas sumirksėjo, įsižiūrėjo į neblėstančią mėlyną švieselę ir su- 
prato, kad tarp kambarių yra akutė. 

„Šviesa sklinda iš kito miegamojo“, — pagalvojo Erikas ir staiga 
jos neliko. 

Tą akimirką Nestoras žiūrėjo į jo kambarį. 

Erikas visiškai nejudėjo. 

Buvo taip tylu, kad girdėjo pats save, kaip nuryja seiles. 

Vėl suspindo mėlyna švieselė ir per sieną pasigirdo karštligiškas 
šnabždesys. 

Erikas skubiai apsirengė tamsoje ir priėjo prie šviečiančio taško. 

Jis buvo tarp dviejų apatinių lentynų. Būtų buvęs nematomas, jei 
šuniukai stovėtų kitaip. 

Skylutė buvo tamsiausiame įmantraus rašto taške. Ji tokia maža, 
kad norėdamas ką nors pamatyti, turėtum priglausti veidą prie pat 
sienos. 

Erikas patraukė vieną šuniuką krepšelyje, atsirėmė rankomis į sie- 
ną ir atsargiai įkišo galvą tarp lentynų, pakaušiu liesdamas viršutinę 
lentą. Nosimi palietęs sieną pažvelgė į gretimą kambarį. 

Ant lovos staliuko gulėjo mobiliojo ryšio telefonas, kurio ekrano 
šviesoje matėsi žadintuvas ir ovalūs tapetų raštai. 

Prieš telefonui užgęstant Erikas spėjo pamatyti paklotą lovą ir 
kūdikio baltais krikšto drabužėliais nuotrauką. 


Kažkur bute pasigirdo skubrūs žingsniai ir Erikas pamėgino iš- 
traukti galvą, bet jo plaukai užkibo už medžio atplaišos. Pajudintos 
porcelianinės figūrėlės suskimbčiojo viena į kitą pranašaudamos ne- 
laimę. 

Erikas įkišo ranką ir pamėgino ištraukti plaukus. Tą akimirką už 
jo atsidarė durys. 

Jis ištraukė galvą, figūrėlės subarškėjo. Nestoras žengė link jo, Eri- 
kas ėmė trauktis. 

— A-atėjau pasakyti, kad aš paskambinau p-policijai, - sušnabž- 
dėjo Nestoras. - Dabar j-jūsų eilė su-sulaukti pagalbos, a-aš kalbėjau 
su jais kelis kartus, dabar jie čia. 

— Nestorai, tu nesupranti, - sustingęs išspaudė Erikas. 

— Ne, ne, jūs ne-nesuprantate, - draugiškai pertraukė Nestoras 
ir uždegė lemputę lange. - Aš pasakiau, kad dabar j-jūsų eilė gauti 
vaistų ir... 

Kažkas kaukštelėjo į langą, - toks garsas, kaip akmenukui patai- 
kius į automobilio stiklą, - krustelėjo lempos apšviesta tamsi ritini- 
nė užuolaida ir už jos pažiręs stiklas ėmė kristi ant radiatoriaus. 

Nestoras susvirduliavo. Kažkas peršovė jį greitašaudžiu ginklu. 
Per skylę mentėje ištryško kraujas. 

Vyras nustebęs pažvelgė į kraują. 

- Jie p-pažadėjo, kad... 

Pasvirduliavęs Nestoras nugriuvo ant šono ir sutrikęs pažvelgė į 
Eriką. 

— E-e-eikite per atsargines duris, - sušvokštė jis. — Iš ten žemyn į 
skalbimo patalpą, tiesiai per ją iš namo išeisite per kitą išėjimą... 

Jis atsirėmė krumpliais į grindis, lyg mėgintų atsistoti. 

— Gulėk, - sušnabždėjo Erikas. - Tiesiog gulėk prisiplojęs prie 
grindų. 


- Bėkite per mokyklos kiemą, palei mūrinę bažnyčios tvorą I-link 
miško, į gyvūnų kapines. 

— Gulėk, - pakartojo Erikas ir pasilenkęs pasitraukė link durų. 

Išėjęs į svetainę išgirdo, kad kažkas šturmuoja lauko duris. Jos su- 
braškėjo ir ant laiptų barškėdamos pabiro nuolaužos bei metalinės 
spynos detalės. 

— Pasislėpkite mažame r-raudoname namelyje, - jam už nugaros 
gaudydamas orą patarė Nestoras. 

Erikas atsisuko ir pamatė, kad Nestoras pasikėlęs parodyti jam 
kryptį. Staiga ant laimingo Bjorno Borgo veido suskilo stiklas ir tarp 
kaimyninių namų nuskriejo šūvio aidas. Nestoras prispaudė ranką 
prie kaklo. Jam tarp pirštų kliuksėjo kraujas. 

Kažkas sviedė garsines ir šviesines granatas ir išdaužė tris buto 
langus. Tos taip žybtelėjo, kad kambarys, regis, sustingo laike. 

Erikas susvirduliavo atatupstas. 

Buvo tylu kaip didžiuliame paplūdimyje, kur bangos tai lėtai at- 
rieda, tai kibirkščiuodamos atsitraukia. 

Ištiesęs rankas jis ėmė ieškoti išėjimo iš svetainės, bet vis dar nieko 
nematė, nes akyse tebestovėjo vaizdas - Nestoro siluetas lango fone 
ir kraujo lašai, pakibę ore priešais spintos duris, ant kurių nupiešta 
mirtis po tiltu. 

Erikas buvo apkurtęs, bet krūtine pajuto dar kelias sprogimo ban- 
gas. Jis atsitrenkė į nuzulintą sofą ir čiuopdamas ėmė slinkti palei jos 
atkaltę. 

Paskui šoko būsena praėjo, jis vėl galėjo matyti. Erikas apėjo stalą 
ir laikraščių stovą, nors jautėsi apsvaigęs, lyg būtų gerokai išgėręs. 

Prieškambarį ir virtuvę raižė ginklų prožektorių šviesos. 

Ausyse ėmė gausti, bet jis dar negirdėjo jokių aplinkinių garsų. 

Už užuolaidos radęs atsargines duris atrakino jas ir išsmuko į laipti- 


nę, vos nenugriuvo nuo viršutinės pakopos, bet spėjo įsitverti turėklo. 


Drebančiomis kojomis ėmė leistis laiptais, kol pamatė plienines 
duris, įsmuko į skalbyklą ir ėmė čiuopti sieną ieškodamas elektros 
jungiklio. Uždegęs šviesą, stengdamasis prisiminti, ką sakė Nestoras, 
jis nuėjo pro skalbiamąsias, vežimėlius ir šiukšlių kibirus, kuriuose 
buvo tuščių skalavimo skysčio butelių. 

Keista — jis negalvojo apie nieką daugiau, lyg visa tai būtų ne jo 
reikalas. 

Akyse vis dar mirgėjo sidabrinės dėmės. Ryškios, daugiau kaip 
penkių milijonų kandelų šviesos blykstelėjimas suaktyvina absoliu- 
čiai visus akių fotoreceptorius, todėl kurį laiką apakinto žmogaus 
akyse išlieka paskutinis matytas vaizdas. 

Ilgo koridoriaus gale buvo durys. Erikas užbėgo siaurais laiptais ir 
atsidūrė kitoje laiptinėje. 

Bėglys išėjo į vėsų naktinį orą. Šioje pusėje nesimatė jokių polici- 
jos ekipažų. Tikriausiai operatyvinis būrys liko toliau. 

Erikas nuskubėjo per parkelį. Šaltyje pajuto, kad kairė ausis šla- 
pia. Perbraukęs per skruostą suprato, kad jam bėga kraujas. Nesidai- 
rydamas perėjo Karlskronos gatvę, paskui pro automobilių aikštelę 
su purvinais perdirbamų atliekų konteineriais. Po kojomis grikšėjo 
stiklo šukės. 

Perlipęs dviračių stovą nuėjo link toliau stovinčios mokyklos, o 
atsidūręs tarp jos pastatų pasileido bėgti palei pilkai gelsvų plytų sie- 
ną. 

Asfaltuotas mokyklos kiemas tuščias. Pūsčiojant vėjeliui ridinė- 
josi alaus skardinė. Ant stulpų kabantys krepšinio lankai buvo be 
tinklelių. 

Virš stogų nuaidėjo sraigto traškesys - kažkur aukštai artinosi 
sraigtasparnis. Erikas suprato, kad pradeda atgauti klausą. 

Jis uždusęs gaudė orą. Sulėtinęs žingsnį nutykino aplink pastatą 


ir įsmuko tarp medžių. Cia buvo beveik juoda tamsa. Rankomis už- 


sidengęs veidą ėmė brautis pro šakas link žemos mūrinės šventoriaus 
tvoros. 

Brendant per aukštas dilgėles palei tvorą, pradėjo augti baimė. 

Įžengęs į mišką staiga atsidūrė priešais daugybę mažų kapelių, 
kuriuos buvo išpuošę vaikai. Ant vienų paminklėlių kabojo šunų 
antkakliai, ant kitų kapų buvo padėta žaislų, piešinių, nuotraukų ir 
gėlių, rankų darbo kryžių arba nudažytų akmenų, sudegusių žvakių 
ir aprūkusių žvakidžių. 

BUVO JAU PO ANTROS valandos nakties, bet Jonas tebestovėjo 
viduryje kambario Hanss0n viešbutyje. Grindys buvo nuklotos nuo- 
traukomis, padarytomis per obdukciją ir nusikaltimo vietose. 

Kadangi Eriko namas buvo uždarytas dėl vykstančios kratos, po- 
licija nusiuntė jį į viešbutį. 

Jono striukė ir pistoletas gulėjo ant paklotos lovos. Kambaryje jis 
suvalgė „Cezario“ salotų, kurių likučiai gulėjo lėkštėje po žvilgančiu 
metaliniu gaubtu ant staliuko prie sofos. 

Skaitydamas ekspertų nusikaltimo vietų analizes, lygino jas su 
nuotraukomis, skrodimo protokolais ir mėginių rezultatais, gautais 
iš Švedijos kriminalistikos laboratorijos. 

Rokio košmarai buvo tikri atsiminimai, viskas, ką jis pasakė per 
hipnozę, atitiko tikrovę. Grįžo tas pats žudikas - purvinasis Pa- 
mokslininkas. Nužudęs Rebeką Hanson, serijinis žudikas ilgą laiką 
buvo aprimęs. Ši sąstingio stadija tęsėsi daugelį metų, kol vėl prasi- 
dėjo naujas aktyvumo etapas. 

Tokiam tipui persekiojimas prilygsta priklausomybei nuo nar- 
kotikų: jis negali liautis, turi prieiti arčiau, užmegzti ryšį, ką nors 
padovanoti, kol pamažu jam ima rodytis, kad yra užmezgęs tikrus 
santykius. Išoriškai jis gali demonstruoti nuolankų dėkingumą, bet 
iš tikrųjų yra siaubingai kerštingas ir pavydus. 

Policija turi beveik septynių šimtų asmenų sąrašą. Visi atitinka 


bendrąjį nusikaltėlio profilį: vyskupai, pastoriai, kunigai ir jų šeimų 

nariai, diakonai, vargonininkai, zakristijonai, laidotuvių apeigų ce- 
remonmeisteriai, pamokslininkai ir dvasiniai gydytojai. 

Jonui kilo mintis, kad žudikas tikslingai stengiasi padaryti taip, 
kad Erikas atrodytų kaltas dėl žmogžudysčių, tačiau buvusiam ko- 
misarui nesisekė rasti sąsajų tarp Eriko ir kurio nors žmogaus iš są- 
rašo. 

Dabar, tyrinėdamas protokolus ir analizes, Jonas ieškojo konkre- 
taus bruožo, kurį aptikus būtų galima išbraukti beveik visas pavar- 
des. 

Medžiagoje nebuvo jokios akivaizdžios detalės, bet gal galima 
aptikti kokią netikėtą sąsają tarp nesugretinamų detalių. Jonas norė- 
jo išardyti dėlionę ir pažiūrėti, ar ją galima sudėlioti kitaip. 

Perlipęs nuotraukas, kuriose matėsi stirnos galvutė ir indelis su 
ištirpusiais ledais, Jonas sustojo prie Sandros Lundgren nužudymo 
įrankio nuotraukos. Ištepliotas peilis nufotografuotas ten, kur buvo 
rastas — ant grindų šalia negyvo kūno. Rudame kraujyje tarsi tamsi 
saulė atsispindi fotoaparato blyksnis. 

Perskaitęs, kad tai virtuvinis peilis su 20 centimetrų nerūdijan- 
čiojo plieno geležte, Jonas ėmė tyrinėti kruopščias Eriksono sche- 
mas, kai tas, analizuodamas kruvinus pėdsakus ir kaip kraujas ištiško 
aplinkui, mėgino rekonstruoti smurto eigą. 

Nusikaltėlis kaskart avėjo tais pačiais auliniais - 43-iojo dydžio 
Touring firmos gamybos. 

Jonas ieškojo pėdsakų, atsidūrusių nuošalėje, neatitinkančių už- 
fhiksuotų pastebėjimų. Jis apžiūrinėjo nuotrauką po nuotraukos ir 
galiausiai stabtelėjo ties 31 1-ąja, kurioje matėsi daug kartų išdidinta 
mėlyna keramikos šukė, panaši į paukščio kaukolę, su baltais rutu- 
liukais palei vieną kraštą ir aštriu smaigaliu, lygiu kaip ledas. 

Jis ėmė vartyti Eriksono ataskaitą, kol rado informaciją apie ra- 


dinį: šukė buvo įsmigusi į medines Sandros grindis ir buvo aptikta, 

kai patalpa buvo tiriama apšviečiant specialiu kampu. Laboratorijos 
analizėje parašyta, kad vos dviejų milimetrų skeveldra yra iš stiklo, 
geležies, smėlio ir šamotinio molio. 

Paskui Jonas ėmė skaityti apie operaciją Adamo Jusefo namuose. 

Nepaisydamas susišaudymo, žudikas nutarė įvykdyti savo planą 
iki galo. Pirmojoje ataskaitoje parašyta, kad nuo abiejų Katrynos 
rankų dingo priklijuojami nagai. 

Pamokslininkas pasiima trofėjų ir demonstratyviai pažymi vietas 
aukos rankomis, tarsi tai būtų teismo nuosprendis. 

Po trijų penkiolika paskambino Anja Larson ir pranešė ką tik 
sužinojusi apie vykdomą operaciją. Policija gavo informacijos, kuri 
buvo įvertinta kaip labai patikima. Kažkoks vyras tvirtino, kad Eri- 
kas miega jo svečių kambaryje. Prieš keletą metų Erikas buvęs jo psi- 
chiatras. 

— Policininkai paprašė, kad jis išeitų iš buto. 

— Kas vadovauja operacijai ? 

— Danielis Frikas. 

— Tai vienas geriausių Adamo draugų. 

— Aš suprantu, ką nori pasakyti, bet vis dėlto nemanau, kad si- 
tuacija pavojinga. Juk operacija pavesta Švedijos specialiųjų pajėgų 
būriui. 

Jonas priėjo prie lango ir pažvelgė į savo išsinuomotą automobilį, 
kurį buvo pasistatęs prie šaligatvio, o ne viešbučio garaže. Tai tamsiai 
pilkas šešių cilindrų ir 560-ies arklio jėgų Porsche. 

— Kur tas butas? 

— Kadangi visi žino, kad esu tavo pusėje, Margota nutarė nepri- 
leisti manęs prie vykstančio tyrimo... ir teisingai spėjo, nes jei žino- 
čiau adresą, tau pasakyčiau. 

Anja nežinojo, kur bus operacija, bet suprato, kad tai kažkur į 


pietus nuo Stokholmo. Be to, specialiajam būriui buvo leista naudo- 

ti papildomus ginklus, tokius kaip automatiniai karabinai, pompi- 
nius ir snaiperių šautuvus. 

Ant jų eilėmis nuo sienos iki sienos gulėjo šimtai nuotraukų, kuriose 
atsispindėjo lubų šviestuvas. 

Jis vėl ėmė skaityti Eriksono nusikaltimo vietos analizę, bet min- 
tys visą laiką sukosi apie Eriką ir vykstančią operaciją. 

Jonas nuėjo į kitą kambario pusę, žvilgtelėjo į nuotrauką, pada- 
rytą ant geltono tekstilinio pluošto, tada paskaitė laboratorijos atas- 
kaitą apie sutryptus lapo likučius, rastus ant Marijos Karlson virtu- 
vės grindų. Paaiškėjo, kad tai dilgėlės lapo gabaliukas. 

Jonas pasiėmė padidinto vaizdo nuotrauką, kurioje per visą plotą 
matėsi lapo gabaliukas, panašus į žalią, aštrų liežuvį. Dilgėlės plauke- 
liai priminė kristalo adatas arba trapias pipetes. 

Pradėjo aušti, dangus rytuose ėmė blykšti. Tarp kaminų ir aštrių 
kraigų, virš Vasastano stogų ir varinių kaldintų ornamentų įspindo 
plonyčiai saulės spinduliai. 

„Operacija jau turėjo baigtis“, - pagalvojo Jonas ir paskambino 
Erikui naujuoju numeriu. 

Pabandė dar kartą, bet niekas neatsiliepė. 

Nors buvo dar tik pusė šešių ryto, jis nutarė paskambinti komisa- 
rei. Turėjo sužinoti, ar jie sugavo Eriką, bet negalėjo paklausti tiesiai 
šviesiai, nes nenorėjo sukelti Anjai nemalonumų. 

— Arjau pasisekė sugauti kokį nekaltą įtariamąjį? 

— Jonai, aš miegu... 

— Taip, bet kas vyksta? 

— Kas vyksta? Jūs negalite šito klausti, bet - paskambino buvęs 
Eriko pacientas ir pranešė, kad Erikas pas jį namuose, - pavargusi 
patvirtino ji. 

— Ar galiu sužinoti jo vardą? 

— "Tai įslaptinta. Jau sakiau, kad negaliu su jumis kalbėtis. 

— Pasakykite tik tai, ką turėčiau žinoti. 

— Pacientas pranešė policijai, kad paliko Eriką vieną bute... Speci- 
alusis būrys įsiveržė, pamatė ginkluotą vyrą ir ėmė šaudyti... bet pa- 
aiškėjo, kad lange sušmėžavęs žmogus buvo į butą sugrįžęs pacientas. 

— O Eriko ten nebuvo? 

Iš garsų Jonas suprato, kad Margota bando atsisėsti lovoje. 

— Mes net nežinome, ar jis ten buvo, o pacientas guli ant operaci- 
nio stalo ir jo negalima apklausti arba... 

— Ojjeigu tai Pamokslininkas, - pertraukė Jonas. 

— Erikas kaltas... Bet pacientas galbūt žino, kur jis. Apklausime 
pacientą, kai tik bus galima. 

— Turėtumėte ligoninėje pastatyti sargybinius. 

- Jonai, Eriko automobilyje radome kraujo. Galbūt tai nieko ne- 
reiškia, bet nusiuntėme ištirti. 

— Ar paciento namuose ieškojote geltono lietpalčio? 

— Neradome nieko ypatinga. 

— Ar prie namo auga dilgėlių? 


— Ne, nemanau, - atsakė ji nustebusi. 

PRASTOVĖJĘS KELIAS VALANDAS Jonas pirmą kartą atsisėdo 
ant kėdės ir ėmė toliau skaityti apie žudiko žingsnius Sandros Lund- 
gren bute, žiūrėjo į judėjimo schemą ir galvojo, kad žmogžudystėms 
būdingas neįprastas skubėjimas ir karštligiškumas. Nors ir supla- 
nuotos, bet jos nėra racionalios. 

Obdukcijos protokole jis perskaitė apie teatrališką agresyvumą, 
bet galvojo apie suplanuotą pasirengimą, kuris atrodo dirbtinis, ir 
agresiją, kuri yra natūrali nusikaltėlio būsena. 

Jonas jau ketino užsirašyti, kad reikia patikrinti buvusio Eriko 
paciento ligos eigą, kai suskambo jo telefonas. 

— Jonai, čia aš, - sušnabždėjo Erikas. — Jie bandė mane nušauti. 
Aš slėpiausi namuose pas Nestorą, mano seną pacientą. Matyt, po- 
licininkai pagalvojo, kad lange pamatė mane. Jie iššovė du kartus, 
tai buvo tarsi egzekucija. Netikėjau, kad Švedijos policija gali šitaip 
elgtis. Tai visiška beprotybė. 

— Ar tu dabar saugus? 

— Taip, turbūt... Supranti, jis grįžo tik tam, kad pasakytų man, ką 
padaręs, kad policija pažadėjusi nieko man nedaryti, ir tada polici- 
ninkai nušovė jį per langą. 

— Ar nepagalvojai, kad jis galėjo būti Pamokslininkas? 

— Tai ne jis, - iškart paneigė Erikas. 

— Kokių problemų jis turėjo, kai... 

- Jonai, tai nesvarbu, aš noriu tik teismo proceso. Man tas pats, ar 


būsiu nuteistas, aš negaliu likti... 

— Erikai, mano telefono turbūt nesiklausoma, bet neskubėk sa- 
kyti, kur esi, - pertraukė Jonas. - Aš noriu žinoti tik tiek - kiek gali 
slėptis ten, kur esi? 

Telefone sutraškėjo, lyg Erikas būtų sujudėjęs. 

— Nežinau, gal parą, — sušnabždėjo jis. - Čia yra vandens, bet 
nieko valgomo. | 

— Ar tave gali rasti? 

— Ko gero, gana maža tikimybė, — atsakė Erikas ir trumpam nu- 
tilo. 

— Erikai? 

— Nesuprantu, kaip aš atsidūriau tokioje situacijoje, - tyliai pasa- 
kė jis. - Viskas, ką dariau, tik pablogino mano padėtį. 

— Aš surasiu Pamokslininką, - pažadėjo Jonas. 

— Jau per vėlu, dabar jau viskas per vėlu. Aš noriu pasiduoti ir 
išlikti gyvas, supranti? 

Iš Eriko kvėpavimo Jonas suprato, kad tas susijaudinęs. 

— Jei mums pavyks perduoti tave policijai ir išlaikyti gyvą arešti- 
nėje, tai kalba eina apie nusikaltimus, už kuriuos skiriama kalėti iki 
gyvos galvos. 

— Aš netikiu, kad būsiu nuteistas. Aš galiu užhipnotizuoti Rokį 
prieš teismą. 

— Tau šito niekada neleis. 

— Ne, galbūt ne, bet... 

— Aš buvau susitikęs su Rokiu. Jis sėdi Hudingės areštinėje, sulai- 
kytas už tai, kad turėjo narkotikų. Tave jis prisimena, bet nieko apie 
Zoną arba Pamokslininką. 

— Tai beviltiška, - sušnabždėjo Erikas. 

Jonas palinko link lango ir atrėmė kaktą į vėsų stiklą. Gatvėje prie 
viešbučio sustojo taksi. Vairuotojo veidas buvo papilkėjęs iš nuovar- 


gio. Vyras apėjo automobilį, ketindamas iškelti bagažą. 

Jonas žvilgtelėjo į savo automobilį, į nuvažiuojantį taksi, o kai 
vėl pakėlė akis, jau buvo apsisprendęs. 

— Aš pamėginsiu padaryti taip, kad Rokis šiandien išeitų... ir su- 
sitiksime su tavimi, kad galėtum jį užhipnotizuoti. 

— Čia tavo planas? 

— Tu sakei, kad jeigu vėl užhipnotizuotum Rokį, galėtum suži- 
noti apie Pamokslininką konkrečių detalių. 

— "Taip, galiu, aš tuo beveik įsitikinęs. 

— Tokiu atveju, aš pasistengsiu rasti tikrąjį žudiką, kol tu slaps- 
taisi. 

— Aš noriu pasiduoti... 

— Jeigu byla atsidurs teisme, tu būsi nuteistas. 

— Ber tai kvailystė, juk aš tik netyčia atsidūriau šalia... 

— Ne tik tai, - pertraukė Jonas. - Ant daikto, rasto Susanos 
Kern rankoje, yra tavo pirštų atspaudų. 

— Kokio daikto? - nustebo Erikas. 

— Porcelianinės stirnos gabaliuko. 

— Nieko nesuprantu, man tai nieko nesako. 

— Tačiau pirštų atspaudai atitinka šimtu procentų. 

Jonas girdėjo, kad Erikas ėmė vaikščioti. Sprendžiant iš garso — 
medinėmis grindimis. 

— Viskas nukreipta prieš mane, — tarė jis tyliai. 

— Ar turi Nestoro nuotrauką? 

Prieš užbaigdamas pokalbį Erikas pasakė jam prisijungimo kodą 
prie ligos istorijų Psichologijos klinikoje. Jonas įsikišo pistoletą į 
dėklą, apsivilko striukę ir nusileidęs į registratūrą paprašė, kad jam 
išspausdintų Nestoro nuotrauką. 

Jis praėjo savo automobilį ir pasuko į siaurą Frejos gatvę. 

Prie vieno namo įėjimo stovėjo senesnio modelio Yo/vo be 


apsauginių priemonių nuo vagių. Jonas skubiai apsidairė. Gatvė 


— 457 — 


buvo visiškai tuščia. Atsitraukęs per žingsnį jis išspyrė galinį šoninį 
langą. 

Ėmė kaukti toliau stovinčio automobilio signalizacija. 

Jonas atidarė iš vidaus priekines duris, atstūmė sėdynę, išsiėmė 
iš striukės kišenės atsuktuvą, nulaužė užvedimo spynelės gaubtelį ir 
nuėmė skydelius aplink vairą. Pasilenkęs įkišo atsuktuvą palei viršu- 
tinę vairo strypo dalį ir atsargiai atsuko vairo užrakto varžtą. 

Skubiai apsimovęs pirštines atsisėdo prie vairo, ištraukė raudo- 
nus laidus prie užvedimo spynelės ir nulupo apsauginį jų sluoksnį. 
Vos suvijus laidų galiukus, viduje įsižiebė šviesa, per įsijungus; radiją 
užgrojo muzika. Jonas uždarė duris, ištraukė rudus laidus ir sulietęs 
juos užvedė variklį. 

Važiuojant link Hudingės, gatvėse buvo dar tuščia. Ant galinio 
vaizdo veidrodėlio kabojo rožinis. Keliuose jau buvo atsiradę vilki- 
kų, bet vykstantieji į darbą vis dar sėdėjo namuose gerdami kavą. 

Hudingėje jis nesustojo prie areštinės pastato, o nuvažiavo toliau 
į pietus ir nuriedėjo į miško keliuką, apsuko automobilį, sustojo ir 


nuėjo atgal link Stokholmo. 

JONAS LINA IŠLIPO iš taksi Surbruno gatvėje, sumokėjo ir nuėjo 
tiesiai prie savo pilko išsinuomoto automobilio. Tyliai sumurkė už- 
vestas variklis. Jonas atsilošė odinėje sėdynėje ir nuvažiavo. 

Privažiavęs Hudingės areštinę sustojo prie pat įėjimo, visai šalia 
metalinės tvoros, ir surinko Eriko numerį. 

— Kaip tau sekasi? 

— Gerai, bet pradedu jausti alkį. 

— Aš pasikeičiau telefono kortelę. Dabar gali pasakyti, kur esi. 

— Prie Morkaus bažnyčios, už mūrinės tvoros. Miške yra gyvūnų 
kapinės. Aš slepiuosi tamsiai raudonoje pašiūrėje. 

— Tai gana arti Nestoro namų, ar ne? 

- Taip. Šiąnakt girdėjau greitosios pagalbos sireną, - tyliai pasa- 
kė Erikas. 

— Po valandos atvažiuosiu pas tave su Rokiu, - pažadėjo Jonas ir 
pažvelgė į didelį areštinės pastatą. 

Jis padėjo pistoletą ir telefoną į daiktadėžę, raktą paliko užvedimo 
spynelėje ir išlipęs iš automobilio įėjo pro aukštas kolonas į pastatą. 

Kioske nusipirkęs tris sumuštinius paprašė sudėti juos į maišelį ir 
nuėjo užsiregistruoti. 

Praėjęs įprastas saugumo procedūras Jonas buvo palydėtas gilyn į 
pastatą. Jo laukė tas pats pareigūnas. 

Jonas atkreipė dėmesį, kad Arnė turi teleskopinę Bomowi firmos 
lazdą, pagamintą iš plieninės spyruoklės ir skirtą nutraukti žastų ir 


šlaunų raumenims. 

Ant apsipūkavusio NATO megztinio matėsi kreivai pritvirtinta 
juostelė su pavarde. Pakabinti ant diržo po stambiomis strėnomis 
siūbavo antrankiai. 

Lifte Arnė nusiėmė akinius ir patrynė juos į megztinį. 

— Kaip sekasi žvejoti? — paklausė Jonas. 

— Šį rudenį su svainiu važiuosime į Elvkarlebį. 

Apklausos kambarys buvo vadinamasis stebėjimo kambarys, nes 
viena siena buvo stiklinė ir per ją buvo galima matyti, kas vyksta vi- 
duje. | 

Jonas atsisėdo ant kėdės ir ėmė laukti abu delnus padėjęs ant sta- 
lo. Koridoriuje pasigirdo artėjantys balsai. 

- Jį vadino nuoguoju virėju, nes iš pradžių jis buvo nuogas, - kal- 
bėjo vyresnysis, atidaręs duris ir įleisdamas Rokį. 

— Ne, - nesutiko Arnė. - Tai buvo ne... 

- Ir aš, ir mano žmona matėme Džeimį Oliverį Geteborgo knygų 
mugėje prieš penkiolika metų. Jis buvo visiškai nuogas. Stovėjo sau 
ir gamino spagečius 4/le vongolė". 

— Man skauda pečius, - atsiduso Rokis. 

— Užsičiaupk, - liepė Arnė ir paspaudė, kad sėstųsi ant kėdės. 

— Brūkštelk man čia - ir jis tavo, - pasakė viršininkas ir juodu 


išėjo. 


* (Iral.) Spagečiai su moliuskais. 

ŠĮKART ROKIS ATRODĖ BLYŠKESNIS, paakiai paramsėję. Matyt, 
kankino abstinencija. Arnė Melanderis sėdėjo gretimame kambary- 
je ir stebėjo juos, bet negirdėjo, ką jie kalba. Garsui nelaidi stiklo 
plokštė turėjo garantuoti gynybos advokatų ir jų klientų pokalbių 
konfidencialumą, taip pat užtikrino, kad policininkai galėtų ap- 
klausti įtariamuosius ir apklausos turinio nesužinotų pašaliniai. 

— Jie sako, kad gali laikyti mane šitoje sumautoje skylėje pusę 
metų, — šiurkščiu balsu pasiskundė Rokis ir ranka nusibraukė pa- 
nosę. 

— Tu kalbėjai apie Pamokslininką, - priminė Jonas, paskutinį 
kartą mėgindamas įvykdyti savo planą. 

— Aš turiu problemų dėl atminties po... 

- Žinau, - pertraukė Jonas. - Bet pamėgink prisiminti Pamoks- 
lininką. Tu matei jį nužudant moterį vardu Tina. 

— Gali būti, - pasakė Rokis. Jo akys susiaurėjo. 

- Jis nukirto moteriai ranką mačete. Prisimeni ? 

— Aš nieko neprisimenu, - sušnabždėjo Rokis. 

— Ar pažįsti vyrą vardu Nestoras? 

— Nemanau. 

— Pažiūrėk, — tarė Jonas ir padavė jam nuotrauką. 

Rokis įdėmiai pažvelgė į siaurą Nestoro veidą ir linktelėjo. 

— Man atrodo, jis sėdėjo Karsudene... 

— Ar pažinojai jį? 


— Nežinau. Greičiausiai buvome skirtinguose skyriuose. 

— Ar esi pasiruošęs susitikti su Eriku Marija Barku ir būti užhi- 
pnotizuotas? 

— Gerai, - tarė Rokis ir gūžtelėjo. 

- Tik problema tokia, kad prokurorė atsisako tave išleisti, — lėtai 
pasakė Jonas. 

— Juk Erikas gali ateiti ir užhipnotizuoti mane čia. 

— Negali, nes policija įtaria dėl žmogžudysčių. 

— Eriką? 

— Bet jis toks pat nekaltas kaip ir tu. 

— Nesąmonių nesąmonė, - pareiškė Rokis plačiai šypsodamasis. 

— Erikas rado Oliviją, kuri... 

— Žinau, žinau. Aš klaupiuosi ir dėkoju jam kas vakarą... Bet ką 
man, tavo nuomone, reikėtų daryti ? 

— Mes išeisime kartu — tu ir aš, - ramiai pasakė Jonas. - Vieną iš 
prižiūrėtojų aš paimsiu įkaitu, o tau tereikės išeiti su manimi. 

- Įkaitu? 

— Mes išeisime per septynias minutes, gerokai iki tol, kol čia at- 
siras policija. 

Rokis pažvelgė į Joną, paskui į Arnę, sėdintį už stiklo. 

— Gerai. Jei atgausiu savo dozes, - pareiškė Rokis, atsilošė ir iš- 
tiesė kojas. 

— Koks buvo heroinas? 

— Baltas, iš Nimruzo... bet tiks ir iš Kandaharo. 

— Aš pasirūpinsiu, - pažadėjo Jonas ir išsitraukė iš striukės kiše- 
nės suplotą ritinėlį sidabrinės lipnios juostos. 

Rokis prisimerkęs stebėjo, kaip buvęs policininkas apsivyniojo 
plaštakas stora juosta. 


— Tu aiškiai žinai, ką darai, - pasakė Rokis. 

— Paimk maišelį su sumuštiniais, - liepė Jonas ir paspaudė grei- 
tojo iškvietimo mygtuką, duodamas ženklą, kad susitikimas baigtas. 

Netrukus Arnė atidarė duris ir išleido Joną į koridorių. Pirma jis 
turėjo išlydėti Joną, o tada nuvesti Rokį atgal į celę. 

Kol prižiūrėtojas rakino apklausos kambario duris, Jonas priėjo 
prie kitų durų, kurių apkaustai prie grindų buvo kiek aršokę. Pasi- 
lenkęs užkišo už krašto pirštus ir trūktelėjo viršun. Varžtai išlakstė iš 
betoninės sienos kartu su savo rudais plastikiniais varžtais. 

- Šitaip negalima, — sušuko jam Arnė. 

Jonui plėšiant metalinę juostą, ant grindų biro betono gabaliu- 
kai. Viršuje varžtai buvo tvirtesni ir Jonui teko trūktelėti taip sti- 
priai, kad metalas persisuko ir zvimbdamas atšoko, iškritus paskuti- 
niams varžtams. 

— Ar girdėjai? —- perspėjo Arnė ir išsitraukė lazdą. - Aš su tavim 
kalbu. 

Jonas nekreipė į jį jokio dėmesio. Padėjęs juostą ant grindų, sku- 
biai primynė pėda, perlenkė, apvertė ir vėl primynė. 

— Po velnių, kas čia dabar? - nesuprato Arnė nervingai šypsoda- 
masis ir priėjo arčiau. 

— Apgailestauju, - tepasakė Jonas. 

Jis žinojo, ko buvo mokomas Arnė Melanderis, - kad jis prisiar- 
tins ištiesęs kairę ranką, mėgins neprisileisti jo ir smogti lazda per 
šlaunis ir žastus. 

Jonas priėjo prie jo dideliais žingsniais, nustūmė ranką ir taip 
smogė alkūne tiesiai į krūtinę, kad stambus vyras susvirduliavo ata- 
tupstas. Jo keliai sulinko, bet jis spėjo atsiremti ranka ir atsisėti ant 
grindų. 

Iš inercijos Jonas vos nenugriuvo, bet sugebėjo išlaikyti pusiaus- 


vyrą ir apėjęs iš nugaros nukabino aliarmo pultelį, prižiūrėtojui ne- 


spėjus susigaudyti. Maudamas Arnei ant kaklo metalinę kilpą Jonas 
įsipjovė dilbį. Jis nusegė Arnei nuo diržo antrankius ir užkabino vie- 
ną žiedą prie metalinės kilpos sukimosi taško. 

— Kelkis ir išleisk Rokį, - liepė Jonas. 

Arnė kosėdamas sunkiai apsivertė, nuropojo prie sienos, atsirėmė 
įją ir atsistojo. 

— Atrakink. 

Arnės rankos buvo laisvos, bet Jonas valdė jį ilgomis „rankeno- 
mis“ stovėdamas jam už nugaros. Vyro kaklas buvo surakintas kil- 
pos, kurios aštrūs kraštai spaudėsi į odą. 

— Nedaryk to, - gaudydamas orą paprašė Arnė. 

Jo veidu bėgo prakaitas, atrakinant apklausos kambario duris 
rankos drebėjo. Rokis išėjo, pakėlė teleskopinę lazdą ir sustūmė ją 
įrėmęs į grindis. 

— Arne, jeigu padėsi, mes išeisime per keturias minutes ir tada aš 
tave paleisiu. 

Pareigūnas nušlubavo priešais Joną, visą laiką mėgindamas užkiš- 
ti už kilpos pirštus. 

— Perbrauk kortelę, suspausk kodą, — įsakė Jonas, o paskui nu- 
kreipė jį link lifto. 

Leidžiantis Arnė laikė vieną ranką ant veidrodžio ir vis žvilgčiojo 
į kamerą tikėdamasis, kad kas nors jį pastebės. 

Išėjus į fojė, žinia apie įvykį pasklido tarp darbuotojų per kelias 
sekundes. Per juos nusirito tarsi slėgio banga, išsklaidanti ramybę ir 
sukelianti įtampą. Akivaizdu, kad buvo įjungtas cylusis aliarmas, nes 
po vienu stalu blyksėjo lemputė, o ką tik sėdėję ir šnekučiavęsi dar- 
buotojai skubiai atsikėlė. Subrazdėjo stumiamos kėdės, ant grindų 
nusklendė popieriai. 


— Praleiskite mus, - šūktelėjo Jonas ir nukreipė Arngę link išėjimo. 


Iš koridoriaus artinosi septyni sunerimę pareigūnai. Buvo aki- 
vaizdu, kad jie nesusigaudo situacijoje. Jonas liepė Rokiui saugoti jį 
iš nugaros. 

Rokis vėl ištraukė lazdą ir atbulas traukėsi paskui Joną link ap- 
saugos šliuzo. 

Iš stebėjimo centro atskubėjo apsaugos viršininkas. Jo užduotis — 
uždelsti išlaisvinimą ir išlošti kiek įmanoma daugiau laiko. 

— Aš negaliu jūsų išleisti, - kalbėjo jis. - Bet jeigu pasiduosite... 

— Pažiūrėk į savo kolegą, - pertraukė Jonas. 

Jis patraukė į šonus už kilpos galų ir Arnė suinkštė. Kilpa pradėjo 
veržti jam kaklą, po tamsiu megztiniu ėmė bėgti kraujas. Jis mėgino 
užkišti rankas, bet veltui. 

— Liaukis, - suriko viršininkas. - Po velnių, liaukis. 

Gaudydamas orą Arnė susvirduliavo į šoną ir užkliudė stovą su 
informacija lankytojams. Aplink jį nuskriejo lankstinukai. 

— Paleisiu jį, kai išeisime. 

— Gerai, visi atsitraukite, - sušuko viršininkas. - Praleiskite juos, 
praleiskite, leiskit išeiti. 

Jie praėjo pro pypsintį metalo detektorių. Prižiūrėtojai ir civiliais 
drabužiais vilkintys darbuotojai pasitraukė. Vienas pareigūnas fl- 
mavo savo mobiliuoju telefonu. 

— Pirmyn, - įsakė Jonas. 

Artinantis link išėjimo Arnė kvėpavo inkšdamas. 

— Viešpatie, - sušnabždėjo jis ir susiėmė už kairės rankos. 

Kitapus apsaugos šliuzo skalijo šuo, už stiklinių durų matėsi bė- 
gantys rikiuotis sargybiniai. 

— Praleiskite juos! - sušuko apsaugos viršininkas ir nuėjo paskui 
juos šliuzu. —- Aš einu su jumis, pasirūpinsiu, kad išeitumėte. 


Jis išsitraukė kortelę, suspaudė kodą ir atidarė duris. 

— Kas tu toks, po velnių? —- paklausė jis, žiūrėdamas į Joną. 

Lauke švietė saulė, virš galvos plytėjo žydras dangus. Jie nusuko 
link pilko Jono Porsche per plytelėmis išklotą aikštelę priešais įėjimą. 

Jonas apėjo automobilį ir liepė Arnei sėstis ant žemės. Segdamas 
kitą antrankio žiedą prie metalinės tvoros už automobilio, jis atsi- 
prašė vyro. Apsaugos viršininkas stovėjo ir stebėjo juos, kiti pareigū- 
nai trynėsi aplink stiklines duris vos už dešimties metrų. 

Jonas skubiai įsėdo ir užvedė automobilį. 

Rokiui nespėjus užsidaryti durų, jis užvažiavo ant šaligatvio kraš- 
to, nusileido žolėtu šlaitu, prasuko pro betoninius stulpelius, išva- 


žiavo į kelią ir visu greičiu nurūko link miško, kur laukė senasis Vo/vo. 

NESTORAS BUVO NUVEŽTAS į Karolinskos universitetinę ligo- 
ninę Hudingėje, kur jį operavusiai gydytojų komandai pavyko su- 
stabdyti kraujavimą. Nestorui pasisekė — jo būklė stabilizavosi ir jis 
buvo perkeltas į intensyviosios terapijos skyrių. 

Prie pooperacinio skyriaus durų Margota pastatė du uniformuo- 
tus policininkus. 

Nestoras buvo sąmoningas, bet ištiktas didelio šoko. Jam buvo 
uždėta deguonies kaukė ir nuolat matuojamas kraujo įsotinimas de- 
guonimi. Virš diafragmos buvo įvestas pleuros ertmės drenažas. Per 
žarnelę veržėsi purslotas kraujas. 

Pasikalbėjusi su atsakingu gydytoju apie Nestorą ir galvodama 
apie jo anamnezę, Nelė pasiūlė veiksmingą raminamąjį vaistą. 

Nestoras visą laiką verkė, kai Margota mėgino paaiškinti jam po- 
licijos versiją apie įvykių eigą iki pat buto šturmo. 

— Bet Eriko ten nebuvo. Kur jis? - paklausė komisarė. 

— Aš n-nežinau, - verkdamas išlemeno Nestoras. 

— Kodėl paskambinote ir pasakėte, kad jis... 

— Nestorai, jūs turite suprasti, kad dėl to, kas atsitiko, jūs visai 
nekaltas. Tai tik nelaimingas atsitikimas, - aiškino Nelė laikydama 
jį už rankos. 

— Ar Erikas apskritai su jumis susisiekė? - paklausė Margota. 

— Aš n-nežinau, - vėl pasakė jis ir nukreipė žvilgsnį į šoną. 

— Jūs tikrai žinote. 


— Aš nenoriu su jumis k-kalbėtis, — ištarė jis tyliai ir nusisuko. 

— Kuojūs dirbate? - paklausė Margota ir išsiėmė iš didelės ranki- 
nės sumuštinį su kumpiu. 

— Aš pensininkas... bet šiek tiek uždarbiauju t-tvarkydamas so- 
dus... 

— Kur? 

— Tik savivaldybės... į-įvairiose vietose. 

— Ar daug rūpesčių dėl piktžolių? 

— Nepasakyčiau, - atsakė jis nustebęs. 

— Dėl dilgėlių? 

— Ne, - tarė jis ir palietė žarnelę. 

— Nestorai, — švelniai kreipėsi Nelė. - Jūs galbūt supratote, kad 
mes su Eriku esame geri draugai... Aš manau taip pat kaip jūs, kad 
jam būtų geriausia pasiduoti policijai. 

Nestoro akys vėl paplūdo ašaromis ir Margota atsistojo prie lan- 
go, lyg todėl, kad nematytų jo verkiančio. 

— A-aš pergręžtas, - pasiskundė jis pakėlęs balsą ir uždėjo ranką 
ant peršautos sutvarstytos krūtinės. 

— Tai buvo baisus nelaimingas atsitikimas, - tikino Nelė. 

— Dievas n-norėjo mane nužudyti, - lemeno jis ir nusitraukė de- 
guonies kaukę. 

— Kodėl jūs taip manote? 

— Aš neturiu jėgų, —- suaimanavo vyras. 

- Žinote... Žydai sako, kad teisingieji gali parkristi septynis kar- 
tus ir vėl atsikelti, o nelaimės ištikti bedieviai žūva... O jūs juk pakil- 
site. 

— Ar a-aš esu teisingasis? 

— Nežinau, - pratarė ji šypsodamasi. 


— Juk jūs t-taip sakėte? 


Pamačiusi, kad kraujo prisotinimas deguonimi pablogėjo, Nelė 
vėl uždėjo jam deguonies kaukę. 

— Erikas išgelbėjo mane, o aš norėjau išgelbėti jį, - sušnabždėjo 
vyras. 

— Turite galvoje vakar? - paklausė ji atsargiai. 

— Jis a-atėjo pas mane, aš jį p-pamatinau ir daviau lovą, - pasakė 
jis ir kostelėjo. - Jie p-pažadėjo man nesužeisti jo. 

— Kaip jis atrodė, kai atėjo pas jus? 

— Buvo užsimovęs bjaurią k-kepurę, jo ranka kraujavo, jis b-buvo 
purvinas ir nesiskutęs, jo veidas buvo žaizdotas. 

— O jūs norėjote padėti. 

— Taip. 

Margota stovėjo nusisukusi į langą ir kramtė sumuštinį, klausy- 
damasi atsargių Nestoro atsakymų. Tai, ką jis pasakojo, apibūdina 
žmogų, bėgusį per mišką ir miegojusį lauke. 

— Ar žinote, kur Erikas dabar? - paklausė ji lėtai ir atsisuko. 

— Ne. 

Margota pažvelgė Nelei į akis ir išėjo iš palatos pasirūpinti, kad 
būtų pradėta didelė operacija. 

— Aš p-pavargau, - pasakė vyras. 

— Vaistai dar nepradėjo veikti. 

— Arj-jūs Eriko mergina? - paklausė Nestoras ir pažvelgė į ją. 

— Ką pasakė Erikas prieš išeidamas? - paklausė Nelė ir nesusilai- 
kė nenusišypsojusi. - Kaip manote, ar jis ketina pasiduoti ? 

- Jūs n-negalite pykti ant Eriko. 

— Aš nepykstu. 

— Mano m-mama sako, kad jis b-blogas, bet... aš manau, kad ji 
t-turi patylėti... 

— Ilsėkitės. 


— Jis puikiausias v-vyras, kokį galite gauti. 

— Aš irgi taip manau, - pritarė ji šypsodamasi ir paglostė jam ran- 
ką. 

— Mes kartais susitinkame... bet j-jūs manęs nematote. Jūs nega- 
lite manęs išgirsti ir užuosti m-mano kvapo. Aš g-gimiau anksčiau 
jūsų ir lauksiu jūsų, kai mirsite. Aš galiu apkabinti jus, b-bet jūs ne- 
galite manęs išlaikyti arba... 

— Tamsa, - atspėjo Nelė. 

— Gerai, - linktelėjo Nestoras. - Jeigu v-vyras neštų mano naštą, 
t-tai jis... t-tai jis... 

Nestoras užsimerkė ir ėmė nelygiai kvėpuoti. 

— Aš einu namo, - tyliai pasakė Nelė ir atsargiai pakilo nuo lovos. 

Išeidama iš pooperacinio skyriaus ji pamatė, kad policininkų prie 


durų jau neliko. 

MORKAUS BAŽNYČIOS VARPAI skambėjo po atviru dangum. 
Apsisukęs ratas patraukė didįjį varpą. Sunki šerdis atsitrenkė į var- 
po šoną ir skambesys nuaidėjo už bažnyčios tvoros, tarp medžių, iki 
palaidotų gyvūnų. 

Pašiūrėje, kur slėpėsi Erikas, suvirpėjo nešvarus lango stiklas. Ji 
buvo pastatyta iš plonų lentų, grindys išklotos dėmėtomis medžio 
plaušo plokštėmis. Anksčiau čia galbūt buvo paklotas linoleumas. 
Galbūt anksčiau, kol viešieji pirkimai dar nebuvo tokie efektyvūs, 
nameliu naudodavosi vietiniai kapinių darbininkai. Pastaraisiais 
metais čia lankydavosi tik Nestoras, vienišas, kruopštus paskutinės 
gyvūnų poilsio vietos tvarkytojas. 

Iš vienos sienos, virš didelės cinko plautuvės, kyšojo šalto vandens 
čiaupas. 

Paguldęs ant žemės penkis plastikinius maišus su juodžemiu Eri- 
kas pasidarė lovą. 

Dabar atsimerkęs gulėjo ant šono ir klausėsi bažnyčios varpo. Ap- 
linkui tvyrojo žemės kvapas. Erikas jautėsi, lyg jau gulėtų savo kape. 

„Kas gali suprasti savo likimą?“ — svarstė jis. Per pilką užuolaidą 
įspindusi ryto šviesa lėtai nukeliavo per maišus su žolės sėkla ir trą- 
šomis, kastuvus ir semtuvus, o paskui grindimis link kirvio ir surū- 
dijusio kirtiklio. 

Jo žvilgsnis sustojo prie kirvio. Apžiūrėjęs atšipusius ašmenis su 
giliomis įkirtomis Erikas pagalvojo, kad kasdamas duobes Nestoras 


bus kapojęs šaknis. 

Jis pasivartė guolyje ieškodamas patogesnės vietos. Pirmosiomis 
valandomis tupėjo susigūžęs kampe už maišų, virpėdamas visu kūnu. 
Jam buvo bloga, vienoje ausyje garsiai zvimbė, šlaunį buvo perrėžusi 
aštri šaka. 

Greitosios pagalbos sirenos nutolo, dingo ir sraigtasparnio traške- 
sys. Namelį apgaubė tyla. 

Po kelių valandų, pasijutęs saugesnis, jis išdrįso atsikelti ir priėjęs 
prie čiaupo atsigėrė šalto vandens bei nusiprausė veidą. Vandens lašų 
užtiško ant plastikinės įmautės, prismeigtos ant sienos. Lašai bėgo 
Stokholmo gyvūnų kapinių kainoraščiu ir kapsėjo ant dėmėtų grindų. 

Jis paskambino Jonui ir papasakojo, kas atsitiko. Susivokęs, kaip 
nerišliai, pasikartodamas kalba, suprato esąs ištiktas šoko. Jis vėl atsi- 
gulė ant maišų, bet negalėjo miegoti, nes širdis plakė per tankiai. 

Ausis nebekraujavo, bet joje vis dar šniokštė. Jausmas toks, lyg 
klausytųsi per ploną medžiagą. Užsimerkus akyse blyksėjo vis siaures- 
nė spygliuota aureolė. 

Erikas galvojo apie Džekę ir Madę. Kažkur toliau pasigirdo vaikų 
balsai. Jis atsargiai priėjo prie lango. Gyvūnų kapinėse nieko nebuvo. 
Turbūt žaidžia miške netoli mokyklos. 

Erikas neįsivaizdavo, ką reikėtų daryti, jeigu jie ateitų čia. Galbūt 
šiandien jo veidas jau visuose laikraščiuose. Jis pašiurpo nuo staiga už- 
plūdusios nerimo bangos. 

Patraukus užuolaidą dar kelis centimetrus sukrebždėjo voratin- 
kliai. 

Gyvūnų kapinės buvo graži, žalia vieta po lapuočiais medžiais. 
Nuo bažnyčios per medinį tiltą čia vedė takelis per aukštas dilgėles. 

Ant vieno kapelio iš apvalių akmenukų buvo sudėliotas kryžius, 
stovėjo vaiko padaryta žvakidė iš uogienės stiklainio, apipiešto rau- 
donomis širdelėmis. Į vidų buvo priliję ir prikritę sėklų, po kuriomis 


matėsi žvakutė. 


— 472 — 


Erikas vėl prisiminė pokalbį su Jonu. Jis žinojo, kad gali rasti pri- 
ėjimą prie Rokio prisiminimų. Kad tik gautų progą. Kartą jau buvo 
jį užhipnotizavęs, bet tada ieškojo ne Pamokslininko. 

Kiek galės čia likti? Buvo alkanas. Be to, neilgai trukus kas nors 
gali jį čia aptikti. Namelis per arti mokyklos, bažnyčios ir Nestoro 
buto. 

Jis sunkiai nurijo seiles, atsargiai palietė žaizdą ant kojos ir dar 
kartą pergalvojo, kaip jo pirštų atspaudai galėjo atsirasti Susanos 
Kern namuose. Galbūt yra koks nors paprastas paaiškinimas, bet Jo- 
nas, regis, mano, kad kažkas nori suversti jam kaltę už žmogžudystes. 

Mintis buvo tokia nereali, kad jis nenorėjo tuo tikėti. 

Turi būti koks nors racionalus paaiškinimas. 

„Aš nebijau teismo proceso, - svarstė Erikas. - Tiesa išaiškės, kad 
tik gaučiau galimybę apsiginti. Reikia pasiduoti: 

Erikas svarstė, kad galėtų prašyti bažnyčios apsaugos. Paprašy- 
tų pastoriaus leisti priimti Komuniją, prašytų Dievo atleidimo, bet 
ko - kad tik jį apsaugotų. 

„Policija negali šauti į mane bažnyčioje. 

Jis buvo toks pavargęs, kad apsiašarojo pagalvojęs, jog pasiduos ir 
atiduos savo likimą į svetimas rankas. 

Apsisprendęs išlįsti ir pažiūrėti, ar bažnyčia atrakinta, Erikas iš- 
girdo, kad kažkas mediniu tilteliu artinasi link kapinių. 

Erikas skubiai pasilenkė ir atsisėdo kampe, kur slėpėsi anksčiau. 
Kažkas ėjo taku ir keistai dejavo. Kažkas barkštelėjo, lyg ateinantis 
žmogus būtų paspyręs aną vaikišką žvakidę. 

Žingsniai sustojo, pasidarė visiškai tylu. Galbūt deda gėlių ant 
šuns kapo? Gal suklusęs žiūri į namelį ? 

Erikas sėdėjo kampe ir galvojo apie šunį, kurį Nestoras buvo pri- 
verstas nuskandinti. Įsivaizdavo spurdančias kojas, gyvūno mėgini- 


mą plaukti, maišui grimztant į vandenį. 

Vyras lauke garsiai nusispjovė. Erikas girdėjo jį artinantis. Nepa- 
Žįstamasis žengė per nudžiūvusius krūmus, po kojomis traškinda- 
mas plonas šakeles. 

„Dabar jis prie pat namelio“, - pagalvojo Erikas ir ėmė dairytis 
kokio ginklo — nužvelgė kastuvą, paskui kirvį trumpu kotu ir atši- 
pusiais ašmenimis. 

Kažkas ėmė tekėti ant namelio sienos ir teškėjo ant žolės. Vyras 
šlapinosi ir kažką švebeldžiavo. 

— Žmogus stengiesi, - murmėjo žemas balsas. - Grįžti namo, esi 
geras, bet... niekas nebejtinka... 

Vyras prisvirduliavo prie lango ir pažvelgė vidun. Barkštelėjo sti- 
klas, sieną su kastuvais ir semtuvais uždengė šešėlis. Erikas prisispau- 
dė prie sienos, kurioje buvo langas, aiškiai girdėdamas vyro kvėpa- 
vimą. Iš pradžių jis šnopavo per burną, o paskui per siauras šnerves. 

— Garbingas darbas, - saumurmėjo vyras ir nupėdino per mėlynių 
krūmokšnius. 

Erikas nutarė palaukti, kol neblaivus vyras nutols, o tada eiti į 
bažnyčią pasiduoti. 

Jis dar kartą pamėgino įsivaizduoti Nestorą žudiku, bet negalė- 
jo patikėti, kad jį valdytų troškimas tapti tarpininku tarp gyvybės ir 
mirties. 

Saulė pasislėpė už debesų ir pilka užuolaida vėl pasidarė neper- 
regima. 

Ant lentynos stovėjo apdulkėjęs termosas, o tarp jo ir sienos buvo 
užkištas plastikinis maišelis. Dar stovėjo nedidelė pelenų pilkumo 
urna ir dažyto gipso buldogas. 

Erikas spėjo pamatyti, kad ant sienos suvirpėjęs Nestoro skuti- 
mosi veidrodis pašokdino ant grindų blyškų saulės zuikutį, ir staiga 


atsidarė durys. 

ERIKAS VOS NENUGRIUVO traukdamasis atatupstas. Barškėda- 
ma nugriuvo žalia sulankstoma kėdė. Iš lauko pastumtos durys tren- 
kėsi į sieną, atšoko ir atsitrenkė į tvirtą petį. Aplink didžiulę į namelį 
įpūškavusią žmogystą skraidė dulkės. Rokis Šiurklundas sukosėjo ir 
barkštelėjo galva į užgesintą lemputę. Jis vilkėjo areštinės drabužiais, 
veidas buvo išprakaitavęs, o blyškūs, žili plaukai išsidraikę. 

Iškart paskui jį įžengė Jonas, uždarė duris ir ranka sustabdė lin- 
guojančią lemputę. 

— Viibtyisd *, - tarė Jonas. 

Erikas norėjo kažką pasakyti, bet vos galėjo įkvėpti. Durims taip 
staigiai atsivėrus jis taip išsigando, kad jam pradėjo dygčioti skruos- 
tai. 

Rokis sumurmėjo kažką panosėje, pastatė žaliąją kėdę ir atsisėdo. 
Gaudydamas orą dairėsi po lūšnelę. 

— Jūs atėjote, — vos ištarė Erikas. 

— Mes atėjome per mišką iš Nakos sodybos, — paaiškino Jonas 
ir ištraukė iš maišelio tris didelius sumuštinius su sūriu ir salotomis. 

Jie valgė tylėdami. Rokis prakaitavo ir tarp kąsnių vis sunkiai 
įkvėpdavo. Pavalgęs priėjo prie čiaupo ir pasilenkęs atsigėrė vandens. 

— Užkasti žmones brangiau, - pasakė jis mosteldamas į kainoraštį. 

Jo barzdoje žvilgėjo vandens lašai. Per užuolaidą sumirgėjo šešė- 
liai. 

* (Suom.) Jauku. 

— Manau, kad čia mes gana saugūs, — pasakė Jonas ir nusiplėšė 
nuo rankų lipnios juostos likučius. - Operacijos statusas prioritetų 
sąraše jau sumažintas. Oficialiai skelbiama, kad tai buvo klaidinanti 
informacija - Nestoras neva norėjęs nusižudyti. 

— Bet jis dar gyvas, ar ne? 

— Taip, - patvirtino Jonas ir pažvelgė Erikui į akis. 

Jo šviesūs plaukai pasišiaušę, akys vėl atgavusios šaltą spalio dan- 
gaus spalvą. 

Erikas kramtė paskutinį duonos kąsnį. 

- Jei tai nesuveiks, aš pagalvojau, kad galėčiau pasiduoti bažny- 
čioje, - pasakė jis, stengdamasis kalbėti ramiai, kad nedrebėtų bal- 
sas. 

— Gerai, - tyliai tarė Jonas. 

— Jie negali nušauti manęs bažnyčioje, — pridūrė Erikas. 

— Ne, negali, - pritarė Jonas, nors abu žinojo, kad tai netiesa. 

Rokis stovėjo priešais kainoraštį ir rūkė, kažką murmėdamas ir 
krapštydamas plastikines galvutes nuo visų smeigtukų. 

— Aš pasiruošęs pradėti, - tarė jam Erikas ir suspaudė į kamuo- 
liuką sumuštinio maišelį. 

- Žinoma, - linktelėjo Rokis ir atsisėdo ant kėdės. 

Erikas nužvelgė jį, jo išsiplėtusius vyzdžius, veido spalvą, atkrei- 
pė dėmesį į kvėpavimą. 

— Tu ėjai per mišką, todėl vis dar esi įsitempęs. 

— Gali nepavykti? - paklausė Rokis ir numetęs nuorūką ant 
grindų užmynė. 

— Pirma reikia atsipalaiduoti... tai, kad smegenys aktyvios - ne 
problema, juk ne miegoti ruošiesi... Tik mums reikia sutelkti akty- 
vumą ir susikaupti... 


— Gerai, — sutiko Rokis ir atsilošė. 

— Patogiai atsisėsk. Per hipnozę gali keisti padėtį, kaip panorėjęs, 
negalvodamas. Bet kaskart, kažkam pasikeitus, tu vis giliau atsipa- 
laiduosi. 

Jonas ir Erikas žinojo, kad čia jų galimybė, tas momentas, kurio 
jie laukė. 

Daug nereikės — tik vardo, vietos arba kokios kitos konkrečios 
detalės. 

Turint vieną tikslų parametrą, jau sukurtas profilis gaus nuoro- 
dą, kuri nuves tiesiai pas Pamokslininką. 

Skubėti negalima. Reikia skirti laiko ir įvesti Rokį į labai gilų 
transą, kad iškiltų sunkiai pasiekiami atminties vaizdai. 

— Pasidėk rankas ant kelių, - ramiai tęsė Erikas. — Stipriai sunerk 
jas, o paskui atsipalaiduok, pajusk jų svorį, kaip jos svyra, nusmunka 
palei šlaunis, kaip suminkštėja riešai... 

Erikas stengėsi, kad jo balse nesigirdėtų, kaip jam reikalingas šio 
seanso rezultatas. Jis lėtai vardijo visas Rokio kūno dalis ir matė, kad 
vyro pečiai pamažu atsipalaidavo. Kelias minutes jis kalbėjo apie 
sprandą, apie sunkią galvą ir gilų kvėpavimą pilvu, ir tuo pat metu 
nepastebimai artinosi link indukcijos. 

Monotonišku balsu jis pasakojo apie nusidriekusį paplūdimį, 
baltą, žvilgantį tarsi porcelianas smėlį, švelnias bangas, kurios rieda 
į krantą ir šniokšdamos atsitraukia. 

— Tu eini vandens pakraščiu link iškyšulio. Šlapias smėlis po ko- 
jomis tvirtas, juo lengva žengti. Drungnos bangos pribėga prie tavo 
kojų ir putoja, aplink sūkuriuoja smiltys... 

Jis pasakojo, kaip atrodo mažos, juostuotos kriauklelės ir besiri- 
dinėjantys koralų gabaliukai sproginėjančiose putose. 

Rokis sėdėjo susmukęs ant braškančios sulankstomos kėdės, jo 


žandikaulis buvo atvipęs, akių vokai apsunkę. 

— Tu klausaisi tik mano balso ir gerai jautiesi, viskas aplinkui ma- 
lonu ir saugu... 

Jonas stovėjo šalia lango ir žiūrėjo į gyvūnų kapines. Po atsagstyta 
striuke šmėžavo raudona pistoleto rankena. 

- Visai netrukus pradėsiu skaičiuoti nuo dviejų šimtų atgal ir su 
kiekvienu skaičiumi tu grimsi į vis gilesnį atsipalaidavimą, o kai liep- 
siu atsimerkti, tu atsimerksi ir prisiminsi kiekvieną tos dienos detalę, 
kai pirmą kartą sutikai vyrą, kurį vadini Pamokslininku. 

Rokis sėdėjo nejudėdamas, pasidėjęs didžiules rankas ant šlaunų. 
Apatinė lūpa nukarusi, o veidas atrodė taip, lyg vyras miegotų ir sa- 
pnuotų. 

Žemu balsu, migdančiu tonu Erikas skaičiavo atgaline tvarka, 
stebėdamas Rokio kvėpavimą ir storo pilvo krustelėjimus. 

Pačiam Erikui atrodė, kad jis grimzta drumzliname vandenyje. 
Dėl dumblo vandenyje buvo taip tamsu, kad per jį vos matė Rokį 
ir burbuliukus, kylančius nuo jo barzdos ir sūkuriuojančių plaukų. 

Erikas peršokdavo per skaičius, skaičiavo ne iš eilės, bet visą laiką 
atgaline tvarka ir nepastebimai lėtindamas. 

Žinojo, kad turi pamėginti išgauti tikslius atsiminimus. 

Nusileidus giliau vanduo patamsėjo, pasidarė sraunesnis — srovės 
nešė jį į šoną ir tampė drabužius. Atrodė, kad srūvančiame, dumbli- 
name vandenyje Rokis nuolat ir groteskiškai keičiasi, - lyg jo veidas 
būtų iš maišinio audinio. 

— Aštuoniolika, septyniolika... trylika, dvylika... netrukus tu at- 
simerksi, — pasakė Erikas, stebėdamas lėtai kvėpuojantį Rokį. - Čia 


nėra jokio pavojaus, jokios grėsmės... 

ROKIS PANIRO į tokį gilų transą, kad jo širdis ėmė plakti rečiau 
negu giliame sapne, kvėpavo tarsi žiemos miegu užmigęs Žvėris, ta- 
čiau tuo pat metu kai kurios smegenų dalys buvo ypač aktyvios. 

"Tuoj tuoj reikės nukreipti jo žvilgsnį į Pamokslininką ir pamė- 
ginti įkalbinti papasakoti tai, ką mato, iškelti visiškai aiškius prisimi- 
nimus, kurie glūdi išlikę tarp sapnų ir kliedesių. 

Rokio galva nusviro ant krūtinės. Po žygio per mišką į nešvarius 
plaukus buvo prikritę spyglių. 

— Keturi, trys, du, vienas. Dabar tu atsimerki ir tiksliai prisimeni, 
kada sutikai purvinąjį Pamokslininką pirmą kartą... 

Per rudą, srūvantį vandenį Erikas matė, kad Rokis papurtė galvą, 
nors tikrovėje sėdėjo ant kėdės atsimerkęs, ir apsilaižė lūpas. 

Pilvas judėjo pagal lėtą kvėpavimą, smakras pakilo, o akys žvelgė 
kiaurai per materiją ir laiką. 

Erikas pagalvojo, kad reikia pakartoti žodžius ir įterpti slaptą ko- 
mandą, kad jis pradėtų kalbėti. 

— Vos tik pasijusi pasirengęs, gali... papasakoti, ką matai. 

Rokis apsilaižė sutrūkinėjusias lūpas. 

— Balta žolė... gurgžda po kojomis, - lėtai ištarė jis. - Lazdos vir- 
šūnėje plazda juodas šydas... link žemės sūkuriuoja mažos snaigės... 

Rokis sumurmėjo kažką nesuprantama. 


— Klausykis mano balso ir pasakok, ką prisimeni, - priminė Eri- 


kas. 

Rokio kakta blizgėjo prakaitu. Jis ištiesė vieną koją. Kėdė subraš- 
kėjo nuo jo svorio. 

— Kalkių spalvos šviesa, — tarė jis tyliai. - Ji krenta per langus 
giliose nišose... Auksinio dangaus fone kabo nugalėtas Išganytojas... 
kartu su kitais nusikaltėliais. 

— Dabar tu bažnyčioje? 

Rokis linktelėjo, giliai paniręs nešvariame, srauniame vandenyje. 
Jo akys išsiplėtusios, srovė pešė plaukus į dešinę pusę. 

— Kokioje bažnyčioje? | 

Eriko balsas drebėjo. Jis pamėgino nurimti, pailsėti hipnozinia- 
me rezonanse. 

— Pamokslininko bažnyčioje... 

— Kaip ji vadinasi? — paklausė Erikas ir jo širdis ėmė plakti grei- 
čiau. 

Rokis prasižiojo, bet tik sučepsėjo. Erikas pasilenkė jam per petį. 
Rokis lėtai įkvėpė ir giliai iš gerklės, dusliai ištarė: 

— Šiol-dingės. 

- Šioldingės bažnyčia, - pakartojo Erikas. 

Rokis linktelėjo, atlošė galvą ir be garso ištarė žodį, tik krutinda- 
mas lūpas. Erikas ir Jonas susižvalgė. Jie gavo tai, ko reikia. Dabar 
reikėtų išvesti Rokį iš šio gilaus transo, bet Erikui magėjo užduoti 
dar vieną klausimą. 

— Ar purvinasis Pamokslininkas yra ten? 

Rokis mieguistai nusišypsojo ir pakėlė pavargusią ranką, lyg ro- 
dydamas į įrankius prie sienos namelyje. 

— Ar tu jį matai? - spaudė Erikas. 

— Bažnyčioje, - sušnabždėjo vėl nuleisdamas galvą Rokis. 

Prie drūžėto lango stovintis Jonas, regis, sunerimo. Galbūt į gy- 


vūnų kapines atėjo lankytojų. 

— Papasakok, ką matai. 

Rokis sudrebėjo ir nuo jo nosies kaptelėjo prakaito lašas. 

— Matau senąjį pastorių... Jis išsitepęs skaistalais šeriuotus nudri- 
busius skruostus... dažytos lūpos ir jo kvaila mina, nepatenkintas ir 
tylus... 

— Tęsk. 

— Ossa...ipsius in pace“... 

Rokis kažką sušnabždėjo, jo veidas krustelėjo, vyras neramiai pa- 
simuistė ant girgždančios kėdės. Ant grindų pabiro žalių dažų nuo- 
trupos. Jonas atsitraukė ir tyliai išsiėmė pistoletą. 

— Tu žinai, kuo jis vardu, - tęsė Erikas. — Pasakyk garsiai, kad aš 
girdėčiau. 

— Bjaurus, senasis pastorius... sa plonomis rankomis, visas taš- 
kuotas nuo tiek metų badytų prakeikto heroino injekcijų, - kalbė- 
jo Rokis ir jo galva kryptelėjo į šoną. - Kraujosruvų tinklas po oda 
ir suėstos venos, bet dabar jis vilki sniego baltumo kamžą. Niekas 
nieko nepastebėjo, niekas nežino, kas dedasi... Šalia sesuo ir dukra, 
artimiausi bendradarbiai... 

— Ar bažnyčioje yra daugiau pastorių? 

— Suolai pilni pastorių, eilė po eilės, eilė po eilės... 

Nors Jonas tyliai ragino jį užbaigti hipnozę, Erikas nugramzdino 
Rokį dar giliau. 

— Nusileisk ten, kur yra tikri prisiminimai... Aš skaičiuosiu nuo 
dešimties... o kai pasieksiu nulį, tu būsi Šioldingės bažnyčioje ir... 

Rokis atsistojo, krestelėjo galvą, akys atvirto ir vyras nugriuvo 
tiesiai ant kėdės, paskui ant grindų, galva dunkstelėjo į maišus su 
žeme, o pėdos ėmė mėšlungiškai spurdėti. Kūnas išsirietė, lyg vyras 


mėgintų padaryti tiltelį. Marškiniai atsismaukė, jis sugargė iš skaus- 
* (Loc.) Liturginė frazė. 

mo, burna pamažu išsižiojo, galva atsilošė, sutraškėjo stuburo slanks- 
teliai. Pripuolęs Erikas patraukė nuo jo visus įrankius. 

Versdamasis ant šono Rokis bilstelėjo į grindis. Kitą sekundę epi- 
lepsijos priepuolis perėjo į konvulsinius traukulius. Erikas atsiklaupė 
ir pakišo rankas po didele Rokio galva, kad jis nesusižeistų. 

Rokis stipriai spardėsi, jo galva kretėjo, o pilvas drebėjo nuo stai- 
gių traukulių. 

— Erikai, — kreipėsi Jonas. 

Rokis vėl apsivertė ant nugaros. Jo kojos trūkčiojo taip, kad kul- 
nai bilsnojo į grindis. Jonas laikė ginklą prie pat savęs ir žiūrėjo į Eri- 
ką ledo pilkumo akimis. 

— Turi susirasti kitą slėptuvę, - perspėjo jis. - Miške prie moky- 
klos mačiau policininkus. Gali būti, kad jiems kažkas kažką pranešė, 
kitaip jie nebūtų čia grįžę. Jie atsiųs kinologus su šunimis, jei tik jau 
neatsiuntė, ir ieškos su sraigtasparniais. 

Rokio priepuolis pamažu slopo. Vyras vis dar tankiai alsavo, vie- 
na koja trūktelėjo dar kelis kartus. 

Erikas švelniai apvertė jį ant šono. Rokis užsimerkė. Jis buvo 
kiaurai šlapias nuo prakaito ir išsekęs kosėjo. 

— Per hipnozę tau prasidėjo epilepsijos priepuolis, - paaiškino 
Erikas. 

— Dieve, - sudejavo Rokis. 

— Erikai, turi išeiti, nusigauti nuo čia kiek galima toliau ir pasi- 


slėpti, — vėl pasakė Jonas. 

ERIKAS SKUBIAI ATSIGĖRĖ VANDENS, nusišluostė burną, at- 
sargiai pravėrė duris, pažvelgė į gyvūnų kapines ir išslinko iš lūšnos. 
Nesidairydamas žingsniavo taku tarp medžių ir kapelių. Įėjęs į miš- 
ką paspartino žingsnį, o išėjęs į platų taką galelį pabėgėjo. 

Nuo mokyklos atsklido šunų skalijimas. Erikas išsuko iš tako ir 
pasuko į tankesnį mišką, braudamasis per tankias eglių šakas persi- 
rėžė skruostą ir voką taip, kad nudiegė. Pasilenkęs brovėsi pirmyn po 
medžiais, per voratinklius ir grybus pavėsyje. 

Jis buvo taip uždusęs, kūnu sruvo prakaitas. Staiga priešais jį atsi- 
vėrė status šlaitas. Skalijimas artėjo, girdėjosi policininkų komandos 
šunims. 

Erikui pradėjo diegti šoną. Jis stipriai prispaudė ranką prie šono 
ir vėl pasileido per mišką, bet tas netikėtai baigėsi ir Erikas atsidūrė 
priešais nendres ir ajerus. Jis dar spėjo pajusti rūgštų pelkės ir rūgimo 
kvapą, prieš kojai prasmengant tarp šlapių samanų. Kiek toliau virš 
medžių suūžė sraigtasparnis. 

Erikas bandė greitai žingsniuoti toliau, bet žemė siūbavo, kojos 
įsmigdavo į vandenį sulig kulkšnimis ir jis suprato, kad per pelkę eiti 
nesugebės. Reikėjo grįžti, bet jis klimpo vis giliau ir vos nenugriuvo, 
bet ranka atsirėmė į kamieną. Nuo žemės kilo vėsuma. Erikas šliurp- 
sėdamas brido per šlapias samanas, paskui teko ropoti, keliai sušlapo 
ir sušalo. Galiausiai jis išlipo ant tvirtos žemės ir pasileido bėgti. 

Pro šalį pražybsėjo laumžirgis, šalia sutrešusio rąsto gulėjo balta 


stirnos kaukolė. 

Vyras peršoko gilų griovelį, pilną rudo vandens ir juodų lapų ant 
dugno. Nesidairydamas vėl pasuko gilyn į mišką. Po kojomis traš- 
kėjo šakos. Po kiek laiko jis nepajėgė bėgti, tik sparčiai žingsniavo, 
nustumdamas dideles šakas rankomis ir palenkdamas galvą, kad ne- 
susibraižytų veido. | 

Šunys artėjo, jų skalijimo aidas buvo panašus į perkūnijos. 

Jie užuodė pėdsaką ir netrukus pasivys. 

Erikui kilo stiprus noras kristi ant pilvo ir pasiduoti, tiesiog atsi- 
duoti policininkų valiai. Kad taip viskas pasibaigtų, jis galėtų sušilti, 
pailsėti ir apgalvoti, kas atsitiko, kas jį į visa tai įpainiojo. 

„Pasiduodu“, — nutarė jis ir sustojo. Širdis daužėsi. Miške nebuvo 
kur pasislėpti. O tada prisiminė, kad Nestorui buvo peršauta krūtinė. 

Šūksniai artėjo. Medžiotojų būrys supo savo grobį. 

Erikas sustingo iš baimės. 

Reikia pamėginti nusigauti prie namų šalia slidinėjimo kalnelio, 
plačiu lanku apeiti pelkę ir iš miško pusės ieškoti pasitraukimo kelio. 

Jis vėl ėmė bėgti, gilyn tarp kamienų, tiesiai per brūzgynus. Šake- 
lės čaižė veidą, rankas ir kojas. 

Už jo lojo įsiaudrinę šunys. 

Erikas taip užduso, kad nuo oro trūkumo ėmė spausti gerklę. Ži- 
nojo, kad neturėtų jokių galimybių pabėgti, jeigu šunys būtų palaidi. 

Po kojomis treškėjo sausi pušų kankorėžiai, blauzdas brūžino žy- 
dintys viržiai. Prasidėjus įkalnei, raumenyse išsiskyrė pieno rūgštis — 
šlaunys tapo kietos ir sunkios. 

Tarp kamienų iškilo aukšta uola, apaugusi baltomis samanomis 
ir kerpėmis. Jis ėmė lipti, iš visų jėgų ropštėsi aukštyn, bet slystelėjo 
samanomis ir čiuožtelėjo žemyn. Mėgindamas užsikabinti kruvinai 
nusibrozdino delnus. 

Galiausiai užsikabarojęs krito paslikas ant pilvo. Širdis daužėsi į 


akmenį. Nusibraukęs nuo akių prakaitą, virš medžių išvydo smailų 


Morkaus bažnyčios varpinės bokštą. Vienos eglės viršūnėje kranksė- 
jo patogios vietos ieškanti varna. Apačioje, įstrižai nuo uolos, matė- 
si policininkai, vaikštantys su nerimstančiais šunimis. Jie kalbėjosi 
radijo ryšiu, šūkčiojo vieni kitiems, rodydami į užpelkėjusį ežerą. 
Staiga vienas iš šunų davė ženklą radęs pėdsaką. Jis vedė gilyn į miš- 
ką, tuo pačiu taku, kuriuo nubėgo Erikas. Šuo įtempė pavadį ir ėmė 
skalyti. 

Erikas pašliaužė atbulas. Pasigirdo sraigtasparnis. Jis ėmė bėgti 
pasilenkęs, suprato, kad reikia atsiplėšti nuo šunų. Kojos drebėjo iš 
įtampos, kai bėgo įstrižai žemyn šlaitu, ir vėl atsidūrė tankesniame 
miške. Lėkdamas takeliu išpuolė į bėgiojimo taką, išklotą šlapiomis 
skiedromis. Netoliese stovėjo moteris rožiniais sportiniais drabu- 
žiais ir darė tempimo pratimus. Trumpai padvejojęs jis prabėgo pro 
šalį. Jos kaklas ir tarpkrūtis buvo suprakaitavęs, o veidas bejausmis — 
moteris per ausines klausėsi muzikos. "Tą akimirką, kai jis bėgo pro 
šalį, moteris pakėlė akis, sustingo ir kiek per greitai nusuko žvilgsnį. 
Erikas suprato, kad moteris jį atpažino. Akies kampučiu pastebėjo, 
kad ji nubėgo į priešingą pusę. 

Takas pasisuko ir Erikas pribėgo gamtos rezervato žemėlapį. 
Raudonas taškas jo apačioje rodė vietą, kur jis stovėjo dabar, — tai 
Siklos apylinkės. Jis nusekė žvilgsniu Siormlando kelią, bėgiojimo 
takus, įsidėmėjo pelkes, nedidelius upelius bei ežerus ir apsisprendė 
traukti link Siklos ežero. 

Erikas dideliais žingsniais nubrido per mėlynių krūmokšnius ir 
įbėgo tiesiai į mišką, kuriame nebuvo jokių takų. 

Dabar policininkai su šunimis artinosi iš skirtingų pusių. Jis ėmė 
brautis per brūzgynus, bet striukė užsikabino už šakos. Erikas pajuto 
kylant paniką. Užgulęs šakas ėmė spraustis toliau ir klupdamas iš- 
puolė į proskyną, susiplėšęs striukės šoną. Jis buvo toks uždusęs, kad 
pasilenkė iki pat šlaunų. Nusispjovęs patraukė gilyn tarp medžių. 

PRABĖGĘS IŠVERSTĄ MED]Į pasuko tarp medžių. Tarp jų aidėjo 
šunų skalijimas. 

Nubėgęs daugiau kaip pusę kilometro pasiekė upeliuką, kurio 
dugne gulėjo raudoni akmenys, o vanduo žvilgėjo ruda geležimi. 

Erikas nusileido į ledinį vandenį ir nubrido dugnu tikėdamasis, 
kad šunys kelioms minutėms pames pėdsaką. 

Jis labai norėjo paskambinti Džekei ir pasakyti, kad yra nekaltas. 
Kankino mintis, kad ji galvoja jį esant žudiku. Žiniasklaidoje ir so- 
cialiniuose tinkluose turėtų būti pilna audringų kaltinimų, jo gyve- 
nimo detalių, tolimos praeities įvykių, kurie paverčiami kaltinimais, 
įrodančiais jo kaltę. 

Erikas pamėgino bristi greičiau, bet griuvo paslydęs ant akmens 
ir susitrenkęs kelį aiktelėjo. Šaltis ir skausmas pervėrė visus kaulus 
nuo nugaros iki sprando. 

Jis pakilo ir pamėgino bėgti. Po batais barškėjo slidūs akmenys, 
aplink kojas taškėsi vanduo, drabužiai apsunko. 

Brisdamas priėjo posūkį. Skardis čia aukštesnis, o vaga siauresnė, 
srovė sraunesnė. 

Virš upelio buvo palinkusių medžių, todėl jam teko pasilenkus 
bristi į tankesnį mišką. Šunų jau nesigirdėjo, tik aplink kojas čiurle- 
nantis vanduo. 

Pasiekęs dar vieną posūkį Erikas nutarė išlipti iš upelio. Varvančiais 
drabužiais ir klapsinčiais batais jis nušlepseno tolyn per mišką. Jis vis 


griuvinėjo iš nuovargio, trukdė ir šlapi, judesius kaustantys drabužiai. 

Toliau priekyje sumirguliavo pailgas Siklos ežeras. Vyras susmu- 
ko už didelio akmens ir įšliaužė tarp plonų šermukšnio kamienų, 
taip godžiai traukdamas orą, kad, regis, plyš krūtinė. 

„Toliau taip neįmanoma, - pagalvojo Erikas. - Viskas baigta, aš 
neturiu kur dingti“ 

Jis turėjo daugybę pažįstamų, žmonių, su kuriais bendraudavo, 
su kuriais dirbo daugelį metų; turėjo keletą gerų draugų, bet šią va- 
landą negalėjo paskambinti nė vienam. 

Simona tikriausiai padėtų, bet ji turbūt stebima. Benjaminas pa- 
darytų viską, Erikas tai žinojo, bet verčiau mirtų, nei statytų savo 
sūnų į pavojų. 

Buvo vos keli, į kuriuos, kaip jautė, galėtų kreiptis: Jonas, Nelė ir 
gal Džekė. 

Jeigu Džekė išvažiavo pas seserį, galbūt jis galėtų pabūti jos bu- 
te, — tik jeigu ji netiki tuo, kas parašyta laikraščiuose. 

Erikas dirstelėjo į telefoną. Liko tik keturi procentai baterijos. Jis 
nenorėjo užtraukti Nelei pavojaus, bet vis dėlto paskambino jai. 

Jeigu kolegės klausomasi, bus kaip bus, bet jeigu nori išgyventi, 
turės rizikuoti. Jis visiškai apsuptas, neturi kito pasirinkimo. 

Tolumoje griaudėjo sraigtasparnis, bet paskui girdėjosi tik me- 
džių viršūnių ošimas. Telefonas trakštelėjo, pasigirdo pirmas signa- 
las, paskui spragtelėjo. 

— Nelė klauso, - pasigirdo ramus balsas. 

- Čia aš. Ar gali kalbėti? 

— Nežinau, bet atrodo, kad taip. Jei tai, ką sakau, galima vadinti 
kalbėjimu... 

— Nele, klausykis. Aš nenoriu sukelti tau problemų, bet man rei- 
kia pagalbos. 

— Kas čia vyksta? 


— Aš nepadariau to, ką jie sako. Neturiu supratimo, kas dedasi. 

— Erikai, aš žinau, žinau, kad tu nekaltas. Bet ar tu negali pasi- 
duoti policijai? Pasakyk, kad pasiduosi ir aš tau padėsiu, liudysiu, 
darysiu bet ką. 

— Jie nušaus mane vos tik pamatę. Tu neįsivaižduoji, ką... 

— Aš suprantu, kaip tu jautiesi. Bet ar nebus taip, kad kuo ilgiau 
delsi, tuo blogiau bus? Policija visur... 

— Nele... 

- Jie išsinešė tavo kompiuterį, susidėjo į dėžes visą tavo kabinetą, 
jie stovi prie mūsų namo Bromoje, jie laukia Karolinskoje ir... 

— Nele, man reikia trumpam pasislėpti. Neturiu jokio pasirinki- 
mo, aš suprasiu, jeigu negalėsi man padėti. 

— Dievinu nuotykius, - ironiškai pasakė ji. 

— Būk gera, Nele... aš neturiu į ką daugiau kreiptis. 

Vėl pasigirdo šunų lojimas. Jie priartėjo. 

— Aš negaliu į tai įsipainioti, - tyliai pratarė ji. - Pats supranti, tai 
atsirūgtų Martinui, bet... 

— Atleisk, kad paskambinau, - tarė Erikas, jausdamas, kad širdį 
užplūsta juoda neviltis. 

— Bet aš turiu seną slėptuvę, - tęsė Nelė. - Ar nesu pasakojusi 
apie Saulės kalvą, kuri priklausė mano tėvo tėvams? 

— Kaip ten nusigauti? 

— Erikai, aš gal netinku gaudynėms automobiliais, man neužtek- 
tų kiaušų, bet galiu išsigauti iš namų ir... nežinau, galėčiau išsinuo- 
moti automobilį S:270;/ ar ką... 

— Padarysi tai dėl manęs? 

— Pasakyk, kad myli mane, - žvaliai tarė ji. 

— Myliu tave. 

— Kur susitiksime ? 

— Ar žinai, kur yra Siklos maudyklos? 

— Ne, bet tikrai rasiu. 

— Visai netoli ežero yra mokykla arba darželis. Lauk ten, kol aš 
ateisiu. 

Vėl pasigirdo šunys, tarp medžių aidėjo jų skalijimas. 

Erikas pakilo ir pasilenkęs nubėgo į tankius krūmus prie vandens. 
Nusiavęs batus ir nusimovęs sunkias kelnes surišo į ryšulį ir palaukė, 
kol gana žemai virš jo praskrido sraigtasparnis. 

Policininkai artėjo, nerimstantys šunys karštligiškai viauksėjo. 

Mūvėdamas tik trumpikes ir vilkėdamas apatinius marškinėlius 
Erikas įbrido į ežerą. Šaltis kaustė pėdas ir blauzdas. 

Operatyvinių patrulių ekipažų sirenos kaukė iš kelių pusių, skli- 
do virš vandens ir tarp medžių. 

Eltos plente, ant tilto virš kanalo link Jerlos ežero, Erikas matė 
žybsinčias mėlynas šviesas. Ten buvo mažiausiai trys policijos auto- 
mobiliai. Jų blyksinčios šviesos atsispindėjo plieninių turėklų atra- 
mose ir virš lapuočių viršūnių abipus ežero. 

Virš medžių dar kartą praūžė sraigtasparnis ir Erikas skubiai pa- 
nėrė, bet praskridus sraigtasparniui vis tiek aiškiai pajuto vėją ant 
vandens paviršiaus. Ežeras subangavo nedidelėmis bangomis, kurios 
greitai plėtėsi ratilais. 

Jis įbrido giliau, eidamas dumblinu dugnu tarp lelijų, tarp jų sli- 
džių stiebų, ir ten nuskandino drabužių ryšulį ir telefoną. 

Kitoje pusėje, už užtvankos, matėsi, kad Siklos kanalo tiltas ati- 
tvertas. Visur pilna policijos automobilių. Aukšti stiklo pluošto sky- 
dai švytėjo tarsi didžiulės mėlynos šviesos plokštės. Sraigtasparnis 
kybojo virš slidinėjimo kalnelio. 

Erikas pradėjo plaukti dideliais grybšniais, užuosdamas vandens 
kvapą. Jo lūpos šalo. Iki kitos pusės galėjo būti tik keli šimtai metrų. 
Abu tiltai matėsi daugiaaukščių namų rajono fone, kompanija Atlas 


Copco po karo buvo pastačiusi namus pasikviestiems darbininkams. 

ERIKAS PLAUKĖ AUKŠTAI nekeldamas galvos ir stengdamasis per 
daug nepliauškėti. Jis buvo nuplaukęs jau daugiau kaip šimtą metrų. 
Nuo stiprių grybšnių vanduo tik šiek tiek kliuksėjo, bet panardinus 
galvą atrodė, kad kelia didžiausią triukšmą. 

Jis pakeldavo galvą tik tiek, kad pamatytų, kas priekyje. Blakstie- 
nose žvilgėjo lašeliai. Vieną akimirką matė du tiltelius, o kitą - jie jau 
buvo dingę už pakilusios bangos. Srovės nunešė jį toli į šoną. 

Toliau, virš gamtos draustinio, tarškėjo sraigtasparnis, o šunų lo- 
jimo nesigirdėjo. 

Plaukdamas Erikas galvojo, kaip prieš devynerius metus jo melas 
atėmė iš Rokio visą gyvenimą, bet jis, Erikas, iki šiol nebuvo apie tai 
nė karto susimąstęs. 

Vyras ėmė plaukti šiek tiek lėčiau ir pamatė, kad atsidūrė tik už 
penkiasdešimties metrų nuo anų tiltelių. Jie buvo šlapi, jais bėgiojo 
vos keli vaikai maudymosi drabužiais. Žmonės mėgavosi vasaros pa- 
baigos šiluma, pasidėję pikniko krepšius, pledus ir krėslus. 

Iš įlankos link kanalo, regis, artinosi motorinė valtis. 

Erikas praplaukė pro maudyklą ir ėmė artintis link kranto. Už 
maudyklos augo virš vandens nusvirę gumbuoti gluosniai. Nusviru- 
sios šviesiai žalios šakos vis paliesdavo banguojantį paviršių. 

Artėjanti motorinė valtis be garso plakė putas, priekiu skrosdama 
bangas, o paskui jis nusileido. 

Įsidėmėjęs, kur auga medžiai, Erikas įkvėpė ir panėrė. Stipriais 


grybšniais nuplaukė po vandeniu, jausdamas jo vėsą veidu ir akimis, 


o skonį burna. Ausų kanalams užsipildžius vandeniu, girdėjosi dus- 
lūs garsai. 

Burbuliukuose, kylančiuose iš po rankų, atsispindėjo saulės švie- 
sa. 

Po vandeniu valties garsai priminė metalinį ūžesį. 

Plaukdamas iš visų jėgų Erikas pečiuose buvo pradėjęs jausti tem- 
pimą. Sausuma buvo toliau, nei jis galvojo. Vanduo po juo tapo visiš- 
kai juodas, o paviršius — panašus į skystą alavą. 

Dėl oro stygiaus ėmė plėšti plaučius. Netrukus turės įkvėpti. Val- 
ties ūžimas pagarsėjo. 

Jis vis dar plaukė, bet jau artėjo link paviršiaus, nes ilgiau nebeiš- 
tvers - trūko oro. 

Aplink jį kilo švytintys burbuliukai. 

Vyras atsispyrė kojomis. Diafragma mėšlungiškai susitraukė, 
versdama plaučius įtraukti oro. 

Vandenyje pasidarė šviesiau, tik plaukiojo daug sukelto smėlio. 
Po Eriku jau matėsi dugnas - kampuoti išsprogdinti akmenys ir ru- 
pus smėlis. Jis grybštelėjo dar kartą ir nuplaukė pirmyn, rankomis 
kabindamasis į akmenis. 

Erikas išnėrė, įtraukė oro, sukosėjo, užsidengė burną, vėl sukosėjo 
ir išspjovė gleives. Valties sukeltos bangos dar nebuvo nurimusios. 
Akyse aptemo, jis žiopčiojo gaudydamas orą ir drebančia ranka nu- 
sibraukė nuo veido vandenį. 

Virpančiomis kojomis Erikas užsiropštė ant uolų ir susmuko. Sė- 
dėdamas pasislėpęs už šakų visas drebėjo. Po ežerą naršė policijos 
valtis, bet jos motoro skleidžiamo triukšmo nesigirdėjo. 

Jei Nelei pavyks išsmukti iš namų ir išsinuomoti automobilį, pra- 
eis nemažai laiko, kol ji čia atvyks. Geriau palaukti po medžiu ir šiek 


tiek apdžiūti prieš einant į sutartą vietą. 

Šūkaujančių ir besijuokiančių vaikų balsai prislopo tarsi rūke. 
Tolumoje kaukė sirenos, sraigtasparniai vis dar skraidė virš drausti- 
nio anapus ežero. 

Erikas paliko savo slėptuvę gal po pusvalandžio. Užlipo uolomis, 
kirto pėsčiųjų taką ir pasislėpė už didelio lazdyno. Po medžiu gulė- 
jo ritinėlis tualetinio popieriaus. Vyras nuėjo link tamsiai raudonais 
dažais nudažytos Siklos laisvalaikio sodybos. 

Staiga tarp sienų nuaidėjo sirenos - Erikas sustojo kaip įbestas. 
Širdis daužėsi. Kiek toliau esančioje lauko kavinėje sėdėjo žmonės 
ir visiškai nerūpestingai užkandžiavo. Policijos ekipažui nuvažiavus 
Erikas vėl pajudėjo. Ketino palaukti anapus sodybos, pasislėpęs krū- 
muose, bet pamatė Nelę. Ji vilkėjo žalią gėlėtą suknelę, šviesius plau- 
kus buvo apsirišusi tokios pat spalvos skarele. 

Kitapus gatvės stovėjo juodas miesto visureigis. Ranka prisiden- 
gusi akis nuo saulės Nelė pažvelgė link pakrantės. 

Erikas pasuko per veją, perlipo žemus krūmus ir atsistojo ant ša- 
ligatvio. Tada Nelė jį ir pamatė. Regis, išsigando. Apsidairęs, ar nėra 
automobilių, Erikas perėjo kelią mūvėdamas vien šlapiomis trumpi- 
kėmis. Nelė skubiai nužvelgė jį nuo galvos iki kojų, tada pakėlė galvą, 
lyg tai būtų eilinis pasitarimas po vizitacijos ligoninėje. 

— Originalu, bet gana seksualu, - konstatavo ji šypsodamasi ir 
skubiai atidarė galines duris. - Gulkis po pledu. 

Jis iškart susigūžė ant grindų tarp sėdynių ir užsitempė raudoną 
pledą. Saulėje įkaitęs automobilis kvepėjo plastiku ir oda. 

Erikas girdėjo, kad Nelė atsisėdo vairuotojo vietoje ir uždarė 
duris. Užvedusi variklį pavažiavo į kairę, nuriedėjo nuo šaligatvio ir 
taip paspaudė greičio pedalą, kad Erikas prisiplojo prie sėdynės. 

— Mes žinome, kad Rokis buvo nekaltai nuteistas už Rebekos 


Hanson nužudymą, bet... 

— Ne dabar, Nele, - pertraukė jis. 

— Bet ar žinome, ar jis kaltas dėl kitų žmogžudysčių? Turiu gal- 
voje... Gal jis pradėjo kopijuoti tos žmogžudystės, už kurią buvo nu- 
teistas, braižą... ir bando suversti tau kaltę. 

— Tai ne jis. Aš jį užhipnotizavau, jis matė Pamokslininką ir... 

— Ojo asmenybė negalėjo susidvejinti? Gal žudydamas buvo ta- 
pęs purvinuoju Pamokslininku? 

Nelė nutilo ir įspaudė į grotuvą kompaktinę plokštelę. Automo- 
bilio saloną užliejo sodrus Džonio Kešo balsas: 

Wanted man in California, wanted man in Buffalo, wanted man 
in Kansas city, wanted man in Obio... wanted man in Mississippi, 
wanted man in ol 'Cheyenne. Whereever you might look tonight, you 
migbt see tbis wanted man.* 

Erikas gulėjo apsiklojęs pledu, jautė smėlio kvapą, sklindantį nuo 
kilimėlių, ir negalėjo susilaikyti nesišypsojęs iš Nelės bandymo juo- 
kauti net tokią akimirką kaip ši. 


* (Angl.) Ieškomas vyras Kalifornijoje, ieškomas vyras Bafale, ieškomas vyras 
Kanzas Sityje, ieškomas vyras Ohajuje... ieškomas vyras Misisipėje, ieškomas vyras 
Olšajene. Kad ir kur šįvakar žiūrėtum, gali išvysti šį ieškomą vyrą. 

ROKIS MIEGOJO ANT KELEIVIO SĖDYNĖS šalia Jono. Posū- 
kiuose jo didelė galva nusvirdavo ant šono. Krašte, per kurį dabar va- 
žiavo, buvo reta namų, mažai gyventojų, atrodė, kad žmonės beveik 
apleido šias vietoves. 

Jonas lėkė dideliu greičiu ir galvojo apie vakar iš Lumės gautą 
žinutę. Ji parašė, kad įsimylėjo Paryžių, bet jai trūksta jų pokalbių 
Natavaroje. 

Iškart už Fleno yra vieta, kur automobilių kelias ir geležinkelis 
driekiasi paraleliai siaura žemės juosta. Dabar šalia automobilio lėkė 
ilgas prekinis traukinys, o stačiame posūkyje atrodė, kad jis dar pri- 
artėjo. Vandenyje atsispindėjo rudi vagonai. Taške, kur kelias ir gele- 
žinkelis susiduria, traukinys palindo po tiltu ir vėl išlindo šalia kelio 
prieš pat tamsų eglyną, vėl išskyrusį juos. 

Medžiai po truputį ėmė retėti, kraštas ėmė lygėti ir atsivėrė di- 
džiuliai laukai. Keldamos dulkes per juos riedėjo kuliamosios, gul- 
dydamos javus ir atskirdamos grūdus nuo šiaudų ir pelų. 

Šioldingė yra prie 55-ojo kelio prieš pat Katrineholmą. Jonas pa- 
suko į dešinę ir tarp lapuočių išvydo kelis raudonus namus, o paskui 
ir smėlio spalvos bažnyčią su smailiu stogu, iškilusiu virš lygumų. 

Šioldingės bažnyčia. 

„Purvinojo Pamokslininko bažnyčia“, - pagalvojo Jonas. 

Paprasta švediška kaimo bažnyčia, statyta dvyliktame amžiuje, 
apsupta runų akmenų. 


Pasukus link parapijos namų po padangomis sugrikšėjo žvyras. 

Galbūt jie jau rado serijinį žudiką - Pamokslininką iš košmariškų 
Rokio atminties vaizdinių, senąjį pastorių su dažytais skruostais ir 
subadytomis rankomis. 

Bažnyčios durys buvo uždarytos, languose tamsu. 

Išsitraukęs iš dėklo savo Co/: Combat Jonas pastebėjo, kad ant 
rankenos apvyniota lipni juosta nešvari ir atsiknojusi. (Apatinę ran- 
kenos dalį jis apsivyniodavo sportine juosta, kad per ilgą susišaudy- 
mą ranka nepradėtų slysti.) 

Ištraukęs dėtuvę patikrino, ar ji pilna, įspaudė ją atgal ir įstūmė į 
lizdą šovinį, nors nemanė, kad purvinasis Pamokslininkas lauktų jų 
bažnyčioje. 

Taip paprasta nebūna. 
didžiulę ąžuolų lapiją spindėjo saulė. 

Pamokslininkas labai pavojingas. Tai toks serijinis žudikas, kuris 
neskuba, palaukia, stebi ir planuoja iki paskutinės minutės, kol kaž- 
kas spragteli ir jis virsta žvėrimi. 

Jo silpnybė - pasipūtimas, narciziškas alkis. 

Jonas nužvelgė bažnyčią ir laukus. Vienoje kišenėje jis turėjo dvi 
papildomas dėtuves su įprastais pistoleto Pax2bellum2 šoviniais, o ki- 
toje — vieną dėtuvę su apvalkalinėmis kulkomis. 

„Net jei Pamokslininko čia nėra, — galvojo jis, - net jeigu jo čia 
niekada nebuvo, čia - kelio pabaiga“ 

Jei čia neras nieko, kuo galėtų įtikinti Margorą, viskas bus baigta. 
Erikas bus nuteistas, nors yra nekaltas, lygiai taip pat kaip Rokis už 
Rebekos Hanson nužudymą prieš daugelį metų. 

O serijinis žudikas liks laisvas. 

Ši diena viską nulems. Erikas nebegalės ilgai slapstytis, jis neturi 
kur dingti. Persekiotojai išgins jį iš miško. 

O jis pats - Jonas - išlaisvino iš areštinės kalinį, panaudojo smur- 
tą prieš pareigūną, grasindamas jam mirtimi. 

Disa būtų pasakiusi, kad jam trūko stimulo, kad jam reikia vėl 
pradėti dirbti. Dabar jau per vėlu. Bet jis neturėjo kito pasirinkimo, 
o tokiu atveju pasekmės yra neesminis dalykas. 

Jonui atidarius duris Rokis pabudo ir mieguistai prisimerkęs pa- 
žvelgė į jį. 

— Palauk čia, - liepė Jonas ir išlipo iš automobilio. 

Rokis išlipo ir nusispjovė ant žemės, atsirėmė į automobilio stogą 
ir pirštu nubrėžė dulkėse brūkšnį. 

— Ar atpažįsti šią vietą? — paklausė Jonas. 

— Ne, - tarė Rokis ir žvilgtelėjo į bažnyčią. - Bet tai nieko ne- 
reiškia. 

— Aš noriu, kad palauktum automobilyje, - pakartojo Jonas. — 
Nemanau, kad žudikas čia, bet gali iškilti pavojinga situacija. 

— Man nusispjaut, - tepasakė jis ir nupėdino paskui Joną palei 
kapus. 

Oras buvo gaivus, tarsi ką tik po lietaus. Jie praėjo pro vyrą, vil- 
kintį džinsais ir marškinėliais. Jis stovėjo prie įėjimo į bažnyčią, rūkė 
ir kalbėjo telefonu. 

Įėję iš ryškios saulėkaitos į tamsų bažnyčios prieangį jie beveik 
nieko nematė. 

Jonas skubiai pasitraukė į šoną, pasiruošęs išsitraukti pistoletą. 

Jis mirksėjo laukdamas, kol akys apsipras, ir tik tada žengė tarp 
suolų po vargonais. Galingos kolonos laikė žvaigždinį skliautą, de- 
koruotą įmantriomis freskomis. 

Kažkas dunkstelėjo, sienomis sumirgėjo šešėlis. 

Viename iš priekinių suolų sėdėjo žmogus. 


Jonas sustabdė Rokį, išsitraukė ginklą ir paslėpė jį už šlaunies. 

Į langą atsitrenkė paukštis, regis, kuosa, kurios koja užsikabino už 
virvutės. Paukštis daužėsi į langą, mėgindamas išsilaisvinti. 

Durys į zakristiją buvo praviros. Ant sienos matėsi išblukęs kry- 
žius apskritime. 

Jonas lėtai artinosi prie susikūprinusio, nusisukusio žmogaus, ku- 
ris raukšlėta ranka laikėsi įsikibęs į priešakinį suolą. 

Paukštis vėl trenkėsi į langą. Susitraukusi žmogysta lėtai pasuko 
galvą į tą pusę. 

"Tai buvo sena kinė. 

Paslėpęs ginklą Jonas praėjo pro šalį ir dirstelėjo į moterį iš šono. 
Ji sėdėjo nuleidusi akis, veidas atrodė bejausmis. 

Šalia viduramžių krikštyklos prie savo motinos sėdėjo Marija, dar 
vaikas. Jos plati medinė suknelė sunkiomis klostėmis krito ant pėdų. 

Vidury altoriaus paveikslo, ant kryžiaus auksinio dangaus fone, 
kabojo Kristus - visai kaip Rokis pasakojo per hipnozę. 

Kaip tik čia jis pirmą kartą sutiko purvinąjį Pamokslininką, kai 
visa bažnyčia buvo pilna pastorių. 

Dabar jis grįžo. 

Rokis sustojo tamsiame tarpduryje po vargonais. Instrumento 
vamzdžiai kilo virš jo tarsi sparnų plunksnų vamzdeliai. 

Jis visai nejudėjo ir atrodė sutrikęs. Tarsi koks atsimetėlis stovėjo 
nuleidęs akis ir spoksojo ne į altorių, o į didelius, tuščius delnus. 

Kinė atsistojo ir išėjo. 

Jonas pasibeldė į zakristijos duris, stumtelėjo jas ir pažvelgė į prie- 
blandą. Matėsi pakabintas mišių arnotas, bet viduje nieko nebuvo. 

Jonas žengtelėjo į šoną ir pažvelgęs vidun pro durų tarpą prie vy- 
rių, pamatė gumbuotą akmeninę sieną, panašią į banguojantį audinį. 

Jis atidarė duris plačiau, įžengė vidun laikydamas pistoletą prie 
krūtinės ir skubiai nužvelgė liturginius tekstilės atributus. Per gilią 


nišą aukštai sienoje vidun sklido blyški šviesa. 


— 497 — 


Perėjęs patalpą Jonas atidarė tualeto duris, bet ten nieko nebuvo. 
Ant lentynėlės virš praustuvės gulėjo rankinis laikrodis. 

Jis iškėlė pistoletą ir atidarė drabužių spintos duris. Joje kabojo 
įvairių spalvų, visokioms bažnytinėms ir gyvenimo progoms skirti 
apdarai: arnotai, albos ir stulos. Skubiai praskleidęs drabužius Jonas 
dirstelėjo į vidų. 

Viename kampe apačioje kažkas sublizgo — šūsnis žurnalų apie 
sportinius automobilius. 

Jonas grįžo į bažnyčią, praėjo pro Rokį, sėdintį viename iš suolų, 
ir nužingsniavo link vyro prie įėjimo pasiteirauti pastoriaus. 

— "Tai aš, - prisistatė šypsodamasis vyras ir numetė cigaretę į ka- 
vos puodelį prie savo kojų. 

— Galvoje turėjau kitą pastorių. 

— Čia esu tik aš. 

Jonas jau buvo spėjęs nužvelgti jo rankas - jokių randų, likusių 
po injekcijų. 

— Kada jūs tapote pastoriumi? 

— Buvau paskirtas vikaru į Katrineholmą, o prieš ketverius metus 
čia tapau pastoriumi, - maloniai atsakė vyras. 

— O kas buvo iki jūsų? 

— Rikardas Magnusonas... o prieš jį Erlandas Lodynas ir Peteris 
Leras Jakobsonas, Mikaelis Fryzas ir... neprisimenu. 

Vyras buvo įsipjovęs delną - ant žaizdos buvo užklijuotas nešva- 
rus pleistras. 

— Galbūt mano klausimas pasirodys keistas, bet kada bažnyčia 
būna pilna pastorių... sėdinčių suoluose, kaip bendruomenė? 

— Per kunigų įšventinimą. Bet apeigos vyksta katedroje, - paslau- 
giai paaiškino pastorius ir pakėlė puodelį nuo žemės. 

— O čia? - neatlyžo Jonas. - Ar šita bažnyčia niekada nėra buvusi 


pilna pastorių? 

— Tokiu atveju per kokio nors pastoriaus laidotuves... bet tai spren- 
džia šeima — ką kviesti... Dėl pastorių nėra jokių specialių taisyklių. 

— Ar čia yra vykusios pastoriaus laidotuvės? 

Vyras nužvelgė kapų paminklus, siaurus takus ir apkarpytus krū- 
mus. 

— Žinau, kad šiose kapinėse yra palaidotas Peteris Leras Jakobso- 
nas, — tarė jis tyliai. 

Juodu įėjo į priebažnytį. Plonos jaunojo pastoriaus rankos pašiur- 
po nuo mūro vėsumos. 

— Kada jis mirė? 

- Seniai, iki man atvykstant. Gal prieš penkiolika metų. Nežinau. 

— Ar yra koks registracijos sąrašas, kas dalyvavo laidotuvėse? 

Mėgindamas prisiminti vyras papurtė galvą. 

- Jokių sąrašų, bet jo sesuo tikrai žinos. Ji vis dar gyvena pastorių 
našlių bute... Jis buvo našlys ir išlaikydavo ją... 

Jonas grįžo į bažnyčios prieblandą. Rokis stovėjo vidury centri- 
nio tako po pat viduramžišku triumfo kryžiumi ir rūkė. Ant kraujo 
raudonumo kryžiaus kabojo Jėzus, kurio sulysęs kūnas buvo nusėtas 
raudonų žaizdų, lyg kokio užkietėjusio narkomano. 

— Ką reiškia Ossa ipsius in pace? - paklausė Jonas. 

— Kodėl klausi? 

— Tu pasakei šią frazę per hipnozę. 

— Tai reiškia „jo kaulai ramybėje“, - pasakė Rokis šiurkščiu balsu. 

— Tu apibūdinai negyvą pastorių - štai kodėl jis buvo nugrimuo- 
tas. 

Juodu skubiai žingsniavo po skliautais link išėjimo. Jonas prisi- 
minė, kaip Rokis apibūdino laidotuvių ceremoniją su atviru karstu. 
Miręs pastorius buvo nugrimuotas ir apvilktas baltu rūbu. Jis - ne 


purvinasis Pamokslininkas. Tai buvo pirmas kartas, kai Rokis sutiko 


žudiką. 


11/ 


NUO RAITYTŲ KETAUS VARTELIŲ su iškaba Pridbemnas iki pas- 
toriaus našlės namo vedė akmeniniai laipteliai. Čia buvo leista gy- 
venti mirusio pastoriaus Peterio Lero Jakobsono vyresniajai seseriai 
Elinorai. Kartu su jaunesne moterimi iš Šioldingės kaimo ji turėjo 
kavinę, kurioje buvo surengusi nedidelę parodą apie vietovę ir čia 
gyvenusių pastorių bei jų šeimų gyvenimą. 

Fridhemo sodyboje buvo trys tamsiai raudoni pastatai su baltais 
langų rėmais ir skersiniais, atviromis langinėmis ir senų čerpių sto- 
gais. Pastatai stovėjo aplink išpuoselėta veja apaugusį kiemą, kuria- 
me po svyruokliais beržais pristatyta kavos staliukų. 

Jonas su Rokiu įėjo į kavinę ir kirto kambarį, ant kurio sienų 
kabojo įstiklintos nespalvotos nuotraukos. Jonas nužvelgė pastatų, 
darbininkų ir pastorių šeimų nuotraukas. Trijuose stikliniuose sten- 
duose buvo išdėlioti gedulo papuošalai iš akmens anglies, laiškai, 
turto aprašai ir giesmynai. 

Jaukioje kavinukėje Jonas užsakė du puodelius kavos ir sausainių. 
Sena moteris su gėlėta prijuoste sunerimusi nužvelgė Rokį, kuris ne- 
nusišypsojo, kai ji pasakė, kad už tą kainą svečiai galės įsipilti dar 
kavos, jei norės. 

— Atsiprašau, - kreipėsi Jonas. - Jūs tikriausiai Elinora? Peterio 
Lero Jakobsono sesuo? 

Moteris nustebusi linktelėjo. Kai Jonas pasakė ką tik sutikęs nau- 
jąjį pastorių, kuris taip gražiai kalbėjęs apie jos brolį, žydros moters 
akys prisipildė ašarų. 

— Peteris buvo labai, labai mylimas, — atsiduso ji ir virpėdama 
įkvėpė. — Visi jį vis dar prisimena ir ilgisi... 

— Tikriausiai didžiavotės juo, - šypsodamasis pasakė Jonas. 

— Taip. 

Susijaudinusi senutė sudėjo rankas ant pilvo, lyg norėdama nu- 
siraminti. 

— Norėjau paklausti vieno dalyko. Ar jūsų brolis turėjo kokį kole- 
gą, su kuriuo artimai bendradarbiavo? 

— Taip, savaime suprantama — dekanas iš Katrineholmo... taip 
pat Flūdos ir Stūra Malmo bažnyčių klebonai... Be to, paskutiniais 
metais jis dažnai lankydavosi Lerbu bažnyčioje. 

— Arjie susitikdavo ir po darbo? 

— Mano brolis buvo puikus žmogus, garbingas vyras... labai 
mėgstamas... 

Elinora apsidairė tuščiame kambaryje, apėjo prekystalį ir parodė 
įrėmintą laikraščio iškarpą apie karališkosios poros vizitą Streng- 
nese. 

— Peteriui pavesdavo laikyti jubiliejines mišias katedroje, — di- 
džiuodamasi pasakė ji. - Paskui vyskupas padėkodavo ir... 

— Parodyk savo rankas, - liepė Jonas Rokiui. 

Rokis lyg niekur nieko atsiraitojo marškinių rankoves. 

— Mano brolis sakė kalbą per pastorių suvažiavimą Herniosande 
if... 

Senutė nutilo pamačiusi subadytas Rokio rankas, gumbuotas ir 
dėmėtas nuo šimtų randų, likusių po injekcijų, patamsėjusias nuo 
venų, kurias suėdė askorbo rūgštis, naudojama ištirpdyti heroinui. 

- Jis taip pat pastorius, - pasakė Jonas, nenuleisdamas nuo mo- 
ters akių. — Visi gali tapti priklausomi. 

Raukšlėtas Elinoros veidas išblyško ir sustingo. Ji atsisėdo ant 


suoliuko ir užsidengė burną ranka. 


— 501 — 


— Mano brolis po nelaimės pasikeitė... kai mirė jo žmona, - tyliai 
pasakė ji. - Skausmas jį palaužė. Leras ėmė visų šalintis... Jam rodėsi, 
kad yra persekiojamas, kad visi jį šnipinėja. 

— Kada tai nutiko? 

— Prieš šešiolika metų... 

— Ką švirkšdavosi jūsų brolis? 

Moteris pažvelgė į jį lyg išsekusi. 

- Ant dėžučių buvo parašyta „Epidūrinis morfinas“... 

Senolė papurtė galvą, jos senos rankos nerimastingai čiupinėjo 
gėlėtą prijuostę. 

— Aš nieko nežinojau... Galiausiai jis liko visiškai vienas, net du- 
kra nebeištvėrė. Ji rūpinosi juo ilgiausiai. Nesuprantu, kaip ji pajėgė. 

— Ar jūsų brolis galėjo laikyti mišias, atlikti savo darbą? 

Ji pakėlė į Joną paraudusias akis. 

— Taip, jis laikė mišias, niekas nieko nepastebėdavo, aš taip pat. 
Mes juk jau nebendravome... Tačiau aš dalyvaudavau sumos mišiose 
ir... Visi sakydavo, kad jo pamokslai įtaigesni nei kada nors anks- 
čiau... nors jis silpo. 

Rokis kažką sumurmėjo ir išėjo. Juodu matė jį per langą, einantį 
per kiemą ir atsisėdantį prie staliuko po dideliu beržu. 

— Kaip jūs sužinojote? - paklausė Jonas. 

— Aš jį radau. Tai aš pasirūpinau kūnu. 

— Jis perdozavo? 

— Nežinau. Kai Leras nepasirodė mišiose, aš nuėjau į butą... Vi- 
duje nenusakomai dvokė... Radau jį rūsyje... Jis buvo miręs prieš tris 
dienas, buvo nuogas ir purvinas, visas žaizdotas... gulėjo narve tarsi 
gyvulys. 

— Narve? 


Ji linktelėjo ir nusibraukė nosį. 

- Ten buvo tik čiužinys ir bakelis vandens, - sušnabždėjo ji. 

— Arjums neatrodė keista, kad brolis gulėjo narve? 

Senolė papurtė galvą. 

— Jis buvo užrakintas iš vidaus... Aš visada maniau, kad jis norėjo 
užsidaryti, kad išsilaisvintų nuo narkotikų. 

Įėjus kitiems svečiams, už prekystalio atsistojo jaunesnė moteris 
tokia pat gėlėta prijuoste. 

— Ar gali būti, kad rašyti pamokslus jūsų broliui padėdavo koks 
nors kolega? 

— Nežinau. 

— Turbūt jis turėjo kompiuterį. Ar galėčiau jį pamatyti ? 

— Klebonijoje. Bet pamokslus rašydavo ranka. 

— Arjie išliko? 

Elinora lėtai atsistojo. 

— Aš perėmiau viską, kas liko. Išvaliau visą kleboniją, kad nepra- 
dėtų sklisti kalbos... bet jis nieko neturėjo... jokių nuotraukų, jokių 
laiškų arba pamokslų... Neradau net jo dienoraščių... Jis visada rašė 
dienoraštį... Laikydavo juos užrakintame sekretere, bet ir tas buvo 
tuščias. 

— Arjie galėtų gulėti kur nors kitur? 

Senutė nejudėjo, tik jos lūpos krutėjo neišleisdamos nė garso. 
Galiausiai pratarė: 

— Turiu tik vieną dienoraštį... Jis buvo paslėptas bare, slėptuvėje 
už butelių, kur vyrai anksčiau slėpdavo prancūziškas kortas, kurias 
išsitraukdavo susitikę. 

— Kas parašyta dienoraštyje? 

Ji nusišypsojo ir papurtė galvą. 

— Aš niekada neskaityčiau, taip nedaroma... 


— Suprantama. 

— Ber anksčiau Peteris išsitraukdavo dienoraščius kalėdiniu lai- 
kotarpiu ir paskaitydavo apie motiną ir tėvą, savo pastebėjimų, kaip 
gimdavo pamokslai... Jis labai gražiai rašydavo. 

Vėl atsidarė kavinės durys ir per kambarį prasisuko skersvėjis, pa- 
skleisdamas šviežios kavos aromatą. 

— Ar čia turite dienoraštį? 

- Jis laikomas parodoje. Vadiname ją muziejumi, bet tai tik keli 
aptikti mažmožiai. 

Jonas nusekė paskui senutę. Padidintoje nuotraukoje, padarytoje 
1850 metais, matėsi trys liesos moterys, vilkinčios juodomis sukne- 
lėmis ir stovinčios priešais pastoriaus našlės namą. Jis atrodė beveik 
juodas. Fotografuota ankstyvą pavasarį. Medžiai pliki, tarp arimų 
vagų dar likę sniego. 

Po nuotrauka buvo trumpas tekstas apie pastorių, kuris pastatė 
Fridhemą, kad jo žmonai nereikėtų tekėti už jo įpėdinio, jei numirtų 
anksčiau jos. 

Šalia auskarų ir kaklo papuošalo iš šlifuotos akmens anglies gu- 
lėjo surūdijęs raktas ir nedidelė spalvota nuotrauka iš Peterio Lero 
Jakobsono laidotuvių. Juodai apsirengęs vyras laiko bažnytinę vėlia- 
vą su juodu šydu. Vyskupas, dukra ir sesuo stovi prie karsto nuleidę 
galvas. 

Jonas su senute praėjo nuotraukas, kuriose buvo įamžintos Kan- 
torpo kasyklos, moterys ir vaikai, plaunantys rūdą kepinami saulės, 
Šioldingės vargšų prieglauda ir geležinkelio stoties inauguracija. 
Viena nespalvota nuotrauka buvo nuspalvinta ranka - dangus mels- 
vas, augmenija panaši į tropikų, o naujosios varpinės medinė kons- 
trukcija švytėjo kaip nublizginta bronza. 

— Štai dienoraštis, — parodė Elinora, sustojusi priešais vieną iš 


stendų, kuriame buvo išrikiuoti eksponatai. 

ANT LININĖS SERVETĖLĖS gulėjo surūdijęs plaukų smeigtukas, 
kišeninis laikrodis, baltas giesmynas su aukso raidėmis užrašytu var- 
du „Ana, vienas bažnyčios buhalterijos puslapis iš senų laikų, maža- 
sis katekizmas ir pastoriaus dienoraštis su alyvinės spalvos juostele 
ant dėmėto odinio viršelio. 

Senoji moteris išsigandusi pažvelgė į Joną, kai tas atidarė sten- 
dą ir paėmė dienoraštį. Ant viršelio įmantria rašysena buvo užrašyta 
„Klebonas Peteris Leras Jakobsonas, XXIV knyga“. 

— Aš manau, kad nedera skaityti svetimų dienoraščių, - pasakė ji 
kiek sunerimusi. 

— Žinoma, - pritarė Jonas ir atvertė dienoraštį. 

Jis buvo senas, pradėtas rašyti beveik prieš dvidešimt metų. 

— Mes neturime teisės... 

— Aš privalau, - pertraukė Jonas. 


Jis vertė ieškodamas, kas Peteriui rašė pamokslus. 


Pastorato organizacija vis labiau kišasi, gairės darosi vis labiau 
iškreiptos. Bijau, kad mano bažnyčią vis labiau valdys pinigai. 

Penktas sekmadienis po Trijų karalių, liturginiai rūbai vėl tam- 
sėja. Pavadinimas bus „Sėja ir derlius . Man nepatinka Laiško 
galatams įspėjimas, kad Dievas nesileidžia apgaunamas. „Nes 


ką žmogus pasės, tą ir pjaus.“ Bet kartais nesi pasėjęs, o vis dėlto 

esi priverstas nupjauti. Šito aš negaliu pasakyti savo parapijie- 


čiamns. Jie nori girdėti apie danguje dengiamus stalus. 


Jonas pakėlė akis ir pamatė, kad moteris nuleidusi rankas išeina 


iš kambario. 


Aš susitikau pakalbėti su blyskiuoju Lerbu dekanu. Jis, ko gero, 
pagalvojo, kad norėsiu pakalbėti apie tai, kad išgeriu. Jis jaunas, 
bet jo tikėjimas toks stiprus, kad man negera. Nutariau daugiau 


pas jį nevažiuoti. 


Mano dukra jau tokia didelė. Neseniai stebėjau ją, jai to neži- 
nant. Ji sėdėjo priešais veidrodį, susisukavusi visai kaip Ana, ir 


šypsojosi. 


Dabar artėja penktas Gavėnios sekmadienis. Pamokslo tema — 
augti tikėjime. Aš prisimenu močiutę ir senelį, kurie pries persi- 
keldami į sodybą Roslagene buvo išvykę į Gvinėją. Mano para- 


pijoje vietos misijoms nėra visai. Aš to nesuprantu. 


Jonas atsisėdo ant vienos iš senų kėdžių po nuotraukomis. Jis to- 
liau vertė puslapius, skaitė apie bažnytinių metų darbus, Bernelių 
mišių psalmę ir vasaros mišias prie kažkokio malūno. Paskui ėmė 
versti atgal, ieškodamas daugiau užrašų apie Lerbu pastorių, ir vėl 


aptiko įrašą apie Velykas. 


Evangelijos nukreipia dėmesį į tuščią kapą, bet prie pietų stalo 
mes kalbėjomės apie Senojo Testamento tekstą, kuris pasakoja 
apie paskutinę bausmę Egipte. Mano dukra pasakė, kad Dievui 


labai patinka kraujas ir nurodė Biblijos žodžius: „Betgi kraujas 


paženklins namus, kuriuose jūs esate. Matydamas kraują, jus 


praeisiu, ir jokia rykštė neistiks jūsų...“ 


Mudu su žmona jau metus miegame atskiruose kambariuose. 
Aš guluosi vėlai ir knarkiu kaip ekskavatorius (taip ji sako). Bet 
naktimis mes dažnai įtykiname vienas pas kitą. Kartais aš pa- 
lydžiu ją į jos miegamąjį vien todėl, kad noriu pažiūrėti, kaip ji 
ruošiasi nakčiai. Man visada patiko žiūrėti, kaip ji vakare nusi- 
sega papuošalus, užspaudžia ant auskaro kojelės užpakalinę de- 
talę ir padeda į dėžutę šalia kito auskaro. Ana ramiai ir atidžiai 
žiūri į visas smulkmenas. Ji neužlaužia rankų už nugaros, nu- 
sisegdama liemenėlę, o labai švelniai nubraukia petnešėles nuo 
pečių, nusmaukia ją ant liemens, apsuka ir istraukia kabliukus 


i kilpučių. 


Kai vakar sėdėjau ant jos lovos ir žiūrėjau, kaip ji riša nakčiai 
supintą kasą, permetusi ją per pelį, man pasirodė, kad tamsia- 
me lange pamačiau veidą. Aš atsistojau ir priėjau, bet nieko ne- 
įžiūrėjau. Tada išėjau į verandą, paskui į sodą, bet visur buvo 


ramu, ir aš atlosiau galvą į žvaigždėtą dangų. 


Jonas pažvelgė per langą. Rokis vis dar sėdėjo po medžiu, užsi- 


merkęs ir ištiesęs kojas. Jonas skaitė toliau. 


Gavėnios pasninko sekmadienis 
Įpusėjo Gavėnios pasninko laikotarpis. Skaudėjo galvą, iki 


vėlunos gėriau vyną, skaičiau ir rašiau. 

Šiandien mąstome apie Gyvenimo duoną. Greitai prasidės 
šventosios Velykų dienos ir sunkus egzistencijos kumštis prispaus 


mus prie ŽEMĖS. 


Jonas vertė puslapius toliau, akimis permesdamas tuos, kur buvo 
rašoma apie Šv. Trejybės dieną ir perėjimą į paprastesnį bažnytinio 


kalendoriaus pusmetį, ir staiga išvydo: 


Tai atsitiko - siaubingas, neįmanomas dalykas. Rašau apie tai 
melsdamas Dievo atleidimo. Daugiau niekada šito neminėsiu. 


Rašant apie tai, kas atsitiko prieš dvi dienas, mano ranka dreba: 


Kaip senasis Lotas buvau sugundytas sulaužyti Dievo įsaky- 
mą, bet rašau tam, kad suprasčiau savo vaidmenį, savo kaltę 
šioje gėdoje. Buvo vėlu, aš išgėriau daugiau vyno, negu pajėgiu, 
daugiau nei įprastai. Kai nusigavau į lovą ir užmigau, buvau 


girtas. 


Dabar galvoju, kad as lyg ir žinojau, kad tamsoje pas mane įsi- 
ropstė ne Ana, nors kvepėjo kaip Ana, SEgėjo Mano Žmonos DA- 
puošalus ir vilkėjo jos naktinius, bet buvo išsigandusi ir virpėjo 


visu kūnu, kai ją užguliau. 


Ji nieko nešnabždėjo, ji nedejavo kaip Ana. Kvėpavo taip, lyg 


bandytų nepasiduoti skausmui. 


Aš pamėginau įjungti lemputę, bet vis dar buvau toks girtas, 
kad numečiau ją ant grindų. Atsistojau, svirduliuodamas nu- 
slinkau palei sieną, braukdamas per ją ranka, ir įjungiau lubų 


sviestuvą. 

Lovoje sėdėjo mano dukra. Ji buvo pasidažiusi, pasipuošusi ir 


šypsojosi, nors buvo išsigandusi. 


Aš sukriokiau, surikau ir pripuolęs išplėšiau jai iš ausų Anos 
auskarus, ėmiau trinti veidą kruvina paklode, nutempiau že- 
myn laiptais į lauką, į sniegą, paslydęs nugriuvau, vėl atsistojau 


ir pastūmiau ją. 
Jai buvo šalta, iš ausų varvėjo kraujas, bet vis tiek šypsojosi. 


Aš būsiu nubaustas, turiu būti nubaustas, turėjau tai numatyti. 
Jos uždarumą ir sužydėjimą, tykinimą ir šniukštinėjimą, nuo- 


latinį krapštymąsi su Anos papuošalais ir kosmetika. 


Jonas liovėsi skaitęs ir pažvelgė į surūdijusį raktą, juodus auska- 
rus stende bei tekstą apie tai, kad privalu vesti ankstesnio pastoriaus 
žmoną. Pasiėmęs dienoraštį jis apsisuko eiti laukan. Praėjo pro nuo- 
trauką su liesomis našlėmis. Kavinėje Elinora dėliojo į lentyną ma- 
žus kavos puodelius su lėkštutėmis. Dedami vienas ant kito jie tyliai 
skimbčiojo. Į langą caktelėjo per atviras duris įskridusi nugeibusi 
musė. 

Išgirdusi ateinantį Joną Elinora atsisuko. Iš jos veido aiškiai matė- 
si, kad ji graužėsi prasitarusi jam apie brolio dienoraštį. 

— Ar galiu paklausti, kaip mirė Peterio žmona? 

— Nežinau, - teištarė ji ir vėl ėmė dėlioti puodelius ir lėkštutes. 

— Sakėte, kad jūs su Ana buvote draugės. 

Senolės smakras ėmė virpėti. 

— Manau, jums reikia eiti. 

— Negaliu, - tarė Jonas. 


— Maniau, kad jus domino Peterio pamokslai, todėl aš... 

Ji papurtė galvą, paėmė padėklą su kava bei dviem pyragaičiais ir 
pasuko link lauko durų. 

Jonas nusekė iš paskos, palaikė jai duris ir laukė, kol ji nuneš pa- 
dėklą svečiams, sėdintiems sode. 

— Aš nenoriu apie tai kalbėti, — tyliai ištarė ji. 

— Tai nebuvo nelaimė? - griežtai paklausė Jonas. 

Nevilties apimtos moters veidas išsikreipė, matėsi, kad ji tuoj pra- 
virks. 

— Aš nenoriu, — prašė ji. - Ar nesuprantate? Per vėlu... 

Ji nusvarino galvą ir tyliai pravirko. 

Į lauką išėjo jaunesnioji moteris ir apkabino drebančius Elinoros 
pečius. Svečiai atsistojo ir perėjo prie kito staliuko. 

— Aš policininkas, - nenusileido Jonas. — Aš galiu tai išsiaiškinti, 
bet... 

— Prašau išeiti, - prabilo antroji moteris, apkabinusi Elinorą. 

— Tai buvo tik nelaimė, - pasakė senoji pastoriaus sesuo. 

— Aš nenoriu jūsų jaudinti, — tęsė Jonas, - bet turiu sužinoti, kas 
atsitiko. Dabar. 

— Įvyko avarija, - suaimanavo Elinora. - Pylė lietus... jos įvažiavo 
tiesiai į šventoriaus sieną, automobilis susiplojo virš Anos ir taip bai- 
siai sužalojo jos veidą, kad... 

Senutė netvirtai atsisėdo prie vieno iš stalų ir įbedė akis į vieną 
tašką. 

— Tęskite, - paprašė Jonas. 

Moteris pažvelgė į jį, nusibraukė nuo akių ašaras ir linktelėjo. 

— Mes matėme iš klebonijos... Mano brolis išbėgo ir pasileido ga- 
tve... Lijo, aš bėgau iš paskos, mačiau, kad dukra iš visų jėgų bandė 
ją išlaisvinti, smogė kėlikliu... tiesiai į automobilį... aš tik suklykiau... 


pasileidau per karklus... 

Moters balsas užlūžo, ji porą kartų žioptelėjo ir tik tada galėjo 
tęsti: 

— Aplink buvo pilna stiklo šukių ir skardos gabalų, trenkė ben- 
zinu ir įkaitusiu metalu... Dukra pasidavė, tiesiog stovėjo sustingusi 
ir laukė, kol pribėgs tėvas... Prisimenu šoką jos akyse ir tą keistą šyp- 
seną... 

Elinora pakėlė rankas ir pažvelgė į savo delnus. 

— Viešpatie, - sušnabždėjo ji. - Mergaitė buvo ką tik grįžusi iš 
Klokhamaro mokyklos, o dabar stovėjo, vilkėdama savo geltoną liet- 
paltį, ir žiūrėjo į savo motiną. Anos veidas buvo visiškai sumaitotas, 
viskas aptaškyta krauju iki pat... 

Jos balsas dar kartą lūžo, moteris nurijo seiles ir lėtai pasakojo 
toliau. 

- Atmintis - keistas dalykas, - tęsė ji. - Žinau, kad artėdama per 
lietų girdėjau visiškai ploną balselį, lyg kalbėtų vaikas... Ir kaip tik 
tada pradėjo degti - pamačiau, kad Aną apgaubė mėlyna liepsna, o 
kitą akimirką gulėjau griovyje, šlapioje žolėje, o ugnis spirale sukosi 
aplink visą automobilį. Šalia manęs užsidegė beržas ir aš... 

— Kas vairavo? 

— Nenoriu apie tai kalbėti... 

— Dukra - koks jos vardas? 


— Nelė, - pasakė moteris ir išsekusi pažvelgė į jį. 

EIDAMAS PRO KAVINĖS STALIUKUS link Rokio Jonas mėgino 
prisiskambinti Erikui. 

Draugo telefonas buvo išjungtas. 

Jis surinko privataus Margotos Silverman telefono numerį, bet ir 
ta neatsiliepė. Tada paskambino savo buvusiam viršininkui Karlosui 
Eliasonui į Kriminalinių tyrimų biurą ir paliko trumpą balso žinutę. 

Rokis vis dar sėdėjo šešėlyje po beržu ir rankiojo nuo pilvo sausai- 
nių trupinius. Jis buvo nusiavęs, nusitraukęs kojines ir lankstė žolėje 
pirštus. 

— Turime eiti, - priėjęs paragino Jonas. 

— Ar gavai atsakymus į klausimus? | 

Jonas praėjo pro Roki ir skubėdamas nusileido laipteliais į au- 
tomobilių aikštelę, galvodamas apie tai, kad Peteris nelaikė dvide- 
šimt ketvirtojo dienoraščio iš sekretero su kitais todėl, kad jo turinys 
buvo pernelyg gėdingas. Todėl Nelė nesunaikino jo kartu su kitais 
dienoraščiais. 

Dienoraščio pabaigoje Peteris rašė, kad išsiuntė dukrą į konserva- 
tyvų krikščionišką mergaičių pensionatą. 

Jonas sustojo priešais pavogtą automobilį galvodamas apie tai, 
kad keturiolikos metų ji buvo perkelta į Klokhamaro mokyklą už 
Erebru miesto. Internate ji praleido šešerius metus. Gali būti, kad 
visą tą laiką ji su tėvais nebuvo susitikusi, bet įkyri mintis apie tėvą 


taip ir nedingo. 

Mergaitė norėjo mylėti, bet buvo atstumta, norėjo atiduoti vis- 
ką, bet iš jos viskas buvo atimta - taip išsivystė sunkus asmenybės 
sutrikimas. 

Ji stebėdavo motiną, stengėsi būti į ją panaši ir užimti jos vietą. 

Rokis vėl apsiavė, bet kojines nešėsi rankoje. Nusileidęs į aikštelę 
jis atidarė automobilio dureles. 

— Ar purvinasis Pamokslininkas moteris? - paklausė Jonas. 

— Nemanau, - žiūrėdamas jam į akis atsakė Rokis. 

— Ar prisimeni Nelę Brant? 

— Ne, - tarė jis ir atsisėdo keleivio vietoje. 

Jonas atkėlė sugadintą plastikinį užvedimo spynelės gaubtelį, su- 
vijo raudonuosius kabelius, nutraukė nuo rudųjų kabelių juostelę ir 
prilietė galus vieną prie kito. Suspragsėjo žiežirbos ir variklis užsi- 
vedė. 

— Nežinau, ką atsimeni iš hipnozės, - prabilo važiuodamas Jo- 
nas. - Bet pasakojai apie pirmą kartą, kai pamatei purvinąjį Pamoks- 
lininką... Tu sutikai ją per laidotuves čia, Šioldingėje, bet asmuo, kurį 
apibūdinai, buvo pastorius karste, jos tėvas Peteris... 

Rokis neatsakė, tik spoksojo akis įbedęs į siaurą kelią, vis greičiau 
lekiantį tarp laukų ir miško. 

Jonas galvojo apie tai, kad mama pasiėmė suaugusią dukrą iš 
Klokhamaro mokyklos ir leido jai vairuoti. 

Pati sėdėjo šalia ir išsukus iš didžiojo kelio, jau riedant link baž- 
nyčios, galbūt atsisegė saugos diržą. 

Galbūt Nelė, klebonijos lange išvydusi tėvą, staiga paspaudė grei- 
čio pedalą ir įvažiavo tiesiai į sieną. 

Galbūt motina nebuvo mirusi, tik sužeista ir prispausta. 

"Tokiu atveju tiesa tai, ką Elinora matė per lietų, - Nelė išsitraukė 
iš bagažinės kėliklį ir tol daužė motinai veidą, kol ji mirė. 

Galbūt padegė automobilį tėvo akivaizdoje. 

Po mamos mirties ji rūpinosi tėvu, atskyrė nuo aplinkinių, turėjo 
jį vien sau ir pasistengė tapti jam viskuo. 

Tėvas išgyveno dar ketverius metus. Nelė laikė jį uždarytą bejėgį 
narve ir pripratino prie morfino. 

Sekmadieniais išleisdavo jį ir įduodavo savo parašytus pamokslus 
sumos mišioms. 

Peteris buvo sugniuždytas, pavirto klipata, narkomanu. 

Galbūt pasitaikydavo normalaus gyvenimo akimirkų — neretas 
reiškinys, kad ilgesnį laiką įkalinti žmonės leidžia laiką su pagrobėju 
kaip įprastoje kasdienybėje: galbūt kartu pietauja, sėdi ant sofos ir 
žiūri parinktas televizijos programas. 

Galiausiai jis ėmė pats užsirakinti savo narvą iš vidaus ir miegoda- 
vo ant čiužinio. Gali būti, kad mirė perdozavęs arba tiesiog susirgo. 

Į laidotuves buvo atsiųsta daug pastorių. Vieni sėdėjo suoluose, 
kiti dalyvavo apeigose. 

Vienas iš jų buvo Rokis Šiurklundas iš Salemo parapijos. 

Vos pravažiavus Fleną, kai dešinėje pusėje mėliu ir sidabru subliz- 
go vienas iš ežerų, Jonas išsitraukė telefoną, surado Karolinskos ligo- 
ninės personalo sąrašą, jame - Nelės nuotrauką, ir parodė Rokiui. 

— Pažiūrėk. 

Rokis paėmė telefoną, pakreipė ekraną, kad ant jo nekristų šviesa 
ir staiga aiktelėjo. 

— Sustok! — suriko jis. - Sustok! 

Nieko nelaukęs atidarė duris, tos trenkėsi į kelio atitvarą ir atšoko 
su tokia jėga, kad į saloną pažiro lango šukės. Nulaužtos durys brūži- 
no asfaltą. Jonas sustojo kelkraštyje, užvažiavęs ant žolės. 

Pro juos signalizuodamas ir drebindamas žemę prariaumojo sun- 
kvežimis. 

Rokis nubrido į lauką šalia kelio ir nužingsniavo tarp šieno riti- 


nių, susuktų į plėvelę, ten sustojo ir delnais užsidengė veidą. 

JONAS SĖDĖJO AUTOMOBILYJE neišjungdamas variklio. Pa- 
kėlęs nuo grindų telefoną vėl pamėgino paskambinti Erikui. Rokis 
ilgai stovėjo lauke, galvą atvertęs į dangų, paskui grįžo prie automo- 
bilio, nuplėšė kabančias duris ir numetė į griovį, o tada įsėdo. 

— Aš ją prisimenu, - pasakė jis nežiūrėdamas į Joną. - Ji buvo nu- 
siskutusi galvą, blyški kaip stearinas, buvo baigusi Klokhamaro gim- 
naziją... Po laidotuvių pasismaginau su ja ant prieškambario grindų 
klebonijoje... Tai nieko nereiškė. Prieš tai mes kalbėjomės, gėrėme 
kavą, aš neskubėjau namo. 

Jonas nieko nesakė. Buvo aišku, kad Nelės nuotrauka pažadino 
Rokio atmintį, bet ji buvo ribota. Prisiminimų srautas galėjo nu- 
trūkti bet kurią akimirką. 

— Aš viską prisimenu, — svajingai pratarė Rokis. — Ji susirado 
mane Saleme, ateidavo į mišias... Tiesiog tapo mano gyvenimo dali- 
mi. Nesupratau, kaip tai atsitiko... 

Rokis susimąstė ir drebančiomis rankomis išsitraukė iš pakelio 
cigaretę. Šiurkštūs žili plaukai buvo susibangavę, vešlūs antakiai niū- 
riai susiglaudė virš nosies. 

— Aš pastorius, - galiausiai tęsė jis. - Bet ir vyras... galbūt darau 
tokių dalykų, kuriais nesididžiuoju. Su manimi nereikia susidėti, 
man tai akivaizdu. Niekam nesu buvęs ištikimas ar... 

Jis vėl nutilo, lyg prisiminimai siurbtų iš jo orą. 

— Kartais pergulėdavau su ja, kartais ji turėdavo laukti, aš nieko 


nebuvau jai pažadėjęs, nenorėjau paisyti jos prakeiktų pamokslų... 

Prisimenu, visada primindavo, kad saugočiausi palaido elgesio mo- 
terų... „Per jos namus eina mirties karalystės keliai“... 

Pravažiavus autobusui automobilis sudrebėjo. Rokis nužvelgė 
lauką, ežerą ir nedidelį šilelį kiek toliau nuo kelio. 

— Kai pasakiau, kad ji man nusibodo, Nelė dingo, - tęsė jis. - Bet 
supratau, kad šmirinėja aplink kleboniją... Atidariau duris ir į tamsą 
sušukau, kad paliktų mane ramybėje. 

Vyras vėl nutilo. Jonas tylėdamas laukė, nenorėdamas nutraukti 
trapios Rokio prisiminimų gijos. 

— Kitą vakarą ji atėjo į bažnyčią ir atsinešė dvidešimt kapsulių 
balto heroino. Viskas prasidėjo iš pradžių... Velniškai greitai, - pa- 
sakė Rokis ir niūriai dėbtelėjo į Joną. - Aš iškart užsikabinau. Mes 
dalijomės injekcijomis, ji visur sekiojo iš paskos, kalbėjo apie Dievą, 
pamokslavo, nusileido su manimi į purvą, norėjo būti kaip aš, dalis 
manęs. 

Vyras papurtė didelę galvą ir pasitrynė veidą. 

— Mes trynėmės Zomoje, aš nekreipiau dėmesio į jos pamokslus... 
Tai buvo kraštutinės Biblijos interpretacijos, neva įrodymai apie 
mūsų santuoką... Sukūrė visą pasaulį, kuriame Dievas ją išteisino. 

Iš jo niūraus žvilgsnio Jonas suprato, kad šį žmogų degina skaus- 
mas. 

— Aš buvau nuo narkotikų apsvaigęs kvailys. Pasakiau jai, kad my- 
liu Nataliją. Tai buvo netiesa, bet aš leptelėjau. 

Netekęs jėgų Rokis nuleido galvą ant krūtinės. 

— Natalijos rankos buvo tokios gražios, - pasakė jis ir nutilo. 

Staiga jis išblyško ir nusuko žvilgsnį į laukus. Jo kakta išrasojo, 
nuo nosies galiuko ant krūtinės kaptelėjo lašas. 

— "Tu kalbėjai apie Nataliją, - po kiek laiko priminė Jonas. 

— Ką? 

Rokis nesusigaudydamas pažvelgė į jį, pasilenkė ir nusispjovė į 
žolę. Pro juos pravažiavo lengvasis automobilis su priekaba, pilna 
malkų. 

— Nelė parodė tau nuotraukas tų, kurias ketino nužudyti, - tęsė 
Jonas. - O Natalija turėjo mirti tavo akivaizdoje... 

Rokis papurtė galvą. 

— Aš žinau tik tiek, kad Dievas pametė mane pakeliui ir nesuko 
galvos grįžti paieškoti, - sumurmėjo jis. 

Jonas nieko nebesakė. Paėmęs telefoną vėl surinko Eriko numerį, 
bet draugas neatsiliepė, tada paskambino Margotai, bet po dešimties 
signalų pasidavė. 

Dabar jis žinojo, kas yra Pamokslininkas, bet, savaime supranta- 
ma, nieko negalėjo įrodyti ir neturėjo ką perduoti policijai. Galbūt 
Margota jį išklausys, bet galbūt jis per toli nuėjo ištraukdamas Rokį 
iš areštinės. 

Jonas bandė suprasti, kodėl Nelė persekioja Eriką. Jie tik kolegos, 
Nelė ištekėjusi už Martino Branto. Tas ryšys bus užsimezgęs prieš 


daug metų ir tai geruoju nesibaigs. 

JUODU PAJUDĖJO IŠ VIETOS, iš po padangų spraigant žvyrui. 
Viduje ūžė nuo drabužius draskančio vėjo. 

Gindamas automobilį didžiausiu įmanomu greičiu, Jonas mėgi- 
no susidaryti aiškų serijinės žudikės vaizdą. Po tėvo laidotuvių per- 
gulėjusi su Rokiu Nelė perkėlė savo meilę jam. Stebėjo jį, persekiojo, 
tapo jo gyvenimo dalimi, mėgino suvaldyti jį narkotikais ir nužudė 
moteris, kurios kėlė grėsmę judviejų sąjungai. Ji sukūrė aplink Rokį 
nepakenčiamą pasaulį, paversdama pastorių pagrindiniu įtariamuo- 
ju dėl Rebekos Hanson žmogžudystės. Galiausiai įkišo jį į narvą, 
aprūpindavo heroinu ir manė, kad jis visiškai priklauso tik jai. Bet 
Rokiui pavyko pabėgti. Finstoje jis pavogė automobilį, bet pakeliui 
į Arlandą pateko į avariją, kurioje patyrė sunkią smegenų traumą ir 
teismo nutartimi buvo uždarytas į psichiatrinę ligoninę. Jis tapo Ne- 
lei visiškai nepatrauklus. 

Galbūt ji atkreipė dėmesį į Eriką dar tada, kai jis buvo iškviestas į 
Rokio Šiurklundo teismo posėdį kaip liudytojas-ekspertas. 

Jonas pašiurpo pagalvojęs, kad Nelė galbūt pradėjo sekti Eriką 
jau tada, artindamasi prie jo pamažu, sistemingai. 

Ji įgijo išsilavinimą, tapo kolege, ištekėjo už Martino ir palaikė 
Eriką, kai tas skyrėsi su Simona. 

Po skyrybų jos savininkiškumo poreikis galbūt sustiprėjo, ji ėmė 
stebėti ir analizuoti jį, nepakentė jokios konkurencijos ir tapo pato- 


logiškai pavydi. Tikriausiai norėjo, kad Erikas pasirinktų ją pats, kad 

matytų tik ją, bet taip neatsitiko, o jos asmenybės sutrikimas ėmė 
gilėti ir moteris ėmėsi veiksmų. 

Kai Erikas užmezgė romaną su Marija Karlson, Nelė galbūt pa- 
galvojo, kad pakaks pašalinti konkurentę ir viskas bus gerai. 

Persekiotojai vaizduotėje visada sukuria santykius su savo auko- 
mis, įsivaizduoja, kad tai tikri ir abipusiai santykiai. 

Galbūt Nelei atrodė, kad jie su Eriku vedę, o po to, kai jis išdavė 
ją su Marija Karlson, kai jį ėmė traukti Sandra, kai Airtavo su Susana 
Kern ir galbūt nusišypsojo Katrynai Jusef, Nelės viduje atgimė plėš- 
rūnas. 

Jonas pasuko link Malmšiopingo, sustojo automobilių aikštelėje 
prie įmonės „Lindblomo grindys ir statybų paslaugos“ ir persėdo į 
geresnį automobilį. 

Kai iš asmeninio teletono paskambino Margota, jie lėkė 20-uoju 
Europos greitkeliu 190 kilometrų per valandą greičiu. 

— Ar suvokiate, kad esate ieškomas? — paklausė ji. 

— Žinau, bet... 

— Už tai pateksite į kalėjimą, - pertraukė komisarė. 

— Bus verta, - tyliai atsakė jis. 

— Dabar supratau, kodėl esate geresnis policininkas už mane, - 
dusliai prisipažino Margota. 

Jonas aplenkė iš dešinės juodą Corvette ir įsuko iškart už vilkiko 
su vaško geltonumo tentu. 

— Mūsų ekspertai rado Eriko plaukų Sandros Lundgren vonioje, 
prieš tai jau turėjome jo pirštų atspaudų, jis susijęs su visomis auko- 
mis, rūsyje laiko tūkstančių valandų įrašus ir... 

— To per daug, - pertraukė Jonas. 

— O kraujo, rasto Eriko automobilyje, analizė parodė, kad jis Su- 
sanos Kern... dabar jau per daug net ir man, - išspaudė ji. 


— Gerai. 

— Erikas gydytojas... visa tai nelogiška, nes keturios žmogžudys- 
tės liudija apie daiktinių įrodymų išmanymą... Bet toks žmogus ne- 
iškruvintų savo automobilio... Kažkas ištepliojo jo galinę sėdynę, nes 
nori suversti jam kaltę. 

— Tu buvai susitikusi su tikruoju žudiku. 

— Tai Nestoras? 

— Nelė Brant... Ji yra ta Pamokslininkė. 

— Atrodote įsitikinęs. 

- Ji nori Eriko, jį persekioja, o aukos buvo tik varžovės jos vaiz- 
duotėje. 

- Jeigu jūs toks įsitikinęs, iškart iškviečiu operatyvinę grupę. Vie- 
nu metu įeisime ir į namus, ir į darbo vietą. 

Jonas važiavo link Stokholmo galvodamas apie tai, kad Nelė sekė 
Eriką daug metų, išsiaiškindavo apie moteris, kuriomis jis susidomė- 
davo, ir stengdavosi suprasti, ką turi jos, ko negali pasiūlyti ji. Matė 
jas besipuikuojančias papuošalais, dažytomis lūpomis, gražiais na- 
gais ir norėjo visa tai iš jų atimti, nubausti ir parodyti jų ausis be aus- 
karų arba bjaurias rankas. 

Kai to nepakako, pabandė atimti iš jo visą pasaulį. „Pradėjo per- 
sekioti kaip Artemidė su šunimis“, - dingtelėjo Jonui. Ji puiki me- 
džiotoja, užspeičia auką, sužeidžia, apimtą baimės įgena į spąstus ir 
tada lieka tik viena išeitis. 

Tikslas - kad Erikas suvoktų, jog visos aplinkybės nukreiptos 
prieš jį, ir imtų bėgti, kol policija jo nesugavo. Visi nusigręš nuo jo, o 
galiausiai jis ateis pas tą vienintelę, kuri atidarys jam duris. 

Jeigu šiuo metu policija jo dar nesuėmė, Erikas bus pasiprašęs 


prieglobsčio pas Nelę. 

DŽEKĖ NERADO SAU VIETOS. Kilo mintis nueiti į virtuvę ko 
nors užvalgyti, nors nesijautė alkana. 

Gal geriau ramiai pasėdėti ir išgerti arbatos. 

Ji braukė ranka per spintelę, palei plyteles, pro didelę piestą, ko! 
rado arbatžolių indelį su mažu stikliniu bumbuliuku. 

Rankos drebėjo. 

Ji vėl susirado akmeninę piestą, bet joje nebuvo sunkios grūstu- 
vės. 

Ieškodama Džekė apčiupinėjo visą spintelę. Reikės paklausti 
dukters, kai ta truputį nurims. 

Moteris užgniaužė žiovulį ir pripylė į virdulį vandens. 

Kelias dienas po barnio pas Eriką Madė kalbėjo apie tai, kad Eri- 
kas nusiminęs, kad jis daugiau niekada nenorės ateiti pas jas; ji sakė, 
kad pati pamirštanti daugybę dalykų, paskui išsigalvojo ilgiausią pa- 
sakojimą apie tai, kaip pamiršo raktus, natas ir futbolo batelius. 

Džekė mėgino pasakyti, kad jau nebepyksta, kad niekas nekaltas, 
kai du suaugusieji negali būti kartu. Paskui prasidėjo žiniasklaidos 
persekiojimas. 

Džekė nepaaiškino dukrai, kodėl neleidžia jos į mokyklą. Ji at- 
šaukė visus pianino užsiėmimus su mokiniais ir atsisakė visų užsaky- 
mų groti bažnyčiose. 

Kad laikas nestovėtų vietoje ir nereikėtų galvoti, ji visą laiką, kai 
nemiegodavo, sėdėdavo prie pianino, repetuodama gamas, ištisas 


valandas mankštindama pirštus, kol pasidarydavo bloga nuo visko, 

o alkūnę imdavo skaudėti taip, kad reikėdavo išgerti nuskausmina- 
mųjų. 

Savaime suprantama, ji dukrai nesakė, kas kalbama apie Eriką per 
žinias. 

Mergaitė niekada nesuprastų. 

Pati Džekė negalėjo suvokti. 

Ji nebesiklausė televizoriaus, neturėjo jėgų klausytis visų tų spė- 
liojimų, mėgavimosi skausmu ir gedulu. 

Madė liovėsi kalbėti apie Eriką, bet vis dar buvo prislėgta. Ji žiū- 
rėjo programas, skirtas mažesniems vaikams. Džekei atrodė, kad ji 
paslapčia pradėjo čiulpti nykštį. 

Džekė graužėsi, kad šiandien neteko kantrybės, kai Madė atsi- 
sakė groti pianinu. Pasakė dukrai, kad ji elgiasi kaip kūdikis. Madė 
pravirko ir suriko, kad daugiau niekada jai nepadės. 

Ji vėl įsirangė į spintą, prisikrovusi ten pledų, pagalvių bei minkš- 
tų žaislų, ir kalbinama neatsiliepė. 

„Iuriu parodyti jai, kad neprivalo būti pavyzdinga, kad ją myliu, 
kad ir ką darytų, kad nekeliu jokių sąlygų. 

Džekė perėjo vėsų prieškambarį ir atsidūrė svetainėje, nutvieks- 
toje saulės šviesos. Ji buvo panaši į šilto vandens čiurkšlės. Moteris 
žinojo, kad pianinas bus įšilęs kaip didžiulis gyvūnas. 

Gatvėje kažkas buvo griaunama. Stovėdama ant grindų basomis 
pėdomis ji jautė duslų krovininių automobilių keliamą drebėjimą, 
girdėjo drebant langus senuose rėmuose. 

Vidury kambario ji įlipo į kažką lipnaus. Gal Madė pritaškė sul- 
čių. Kambaryje tvyrojo užsistovėjęs dilgėlių ir drėgnos žemės kva- 
pas. 

Džekę tarsi elektra nupurtė pavojaus nuojauta, jai pašiurpo nu- 


gara ir sprandas. 

„Nekeista, kad jaučiuosi sukrėsta po viso to, kas atsitiko, po tų 
siaubingų dalykų, kuriuos pranešė apie Eriką“, - pagalvojo ji. Staiga 
jai pasirodė, kad kažkas sukrebždėjo prie lango, išeinančio į kiemą. 

Ji sukluso ir priėjo arčiau lango. Buvo tylu, bet jei užuolaida ati- 
traukta, kas nors gali stovėti lauke ir stebėti ją. 

Ji atsargiai priėjo prie lango, ištiesė ranką ir palietė stiklą. 

Džekei užtraukiant užuolaidas, ant karnizo subarškėjo kabliukai, 
o tada pasidarė beveik tylu - girdėjosi tik siūbuojančių užuolaidų 
šiurenimas į sieną. 

Moteris priėjo prie pianino, atsisėdo ant kėdės, pakėlė dangtį, 
gerai įsitaisė, nuleido ant klavišų rankas ir pajuto, kad ant jų kažkas 
guli. 

Medžiagos skiautė. 

Džekė paėmė ją ir pačiupinėjo. Tai buvo servetėlė arba kažkoks 
nedidelis siuvinėtas paveiksliukas. 

Mavyt, padėjo Madė. 

Medžiaga buvo įmantriai išsiuvinėta. Moteris ėmė braukti dygs- 
nius pirštų galiukais. 

Išsiuvinėta, regis, kažkokia figūra, keturkojis gyvūnas su sparnais 
arba plunksnomis ant nugaros ir vyro galva su garbanota barzda. 

Ji lėtai atsistojo ir pašiurpo, lyg būtų įkritusi į grūstą ledą. 

Kambaryje kažkas stovėjo, kaip ir buvo pajutusi prieš akimirką. 

Jai už nugaros sugirgždėjo grindys — nuo suaugusio žmogaus svo- 
rio. 

Absoliutaus pavojaus nuojautos akimirką pasaulis susitraukė į 
mažą tašką, kuriame ji stovi visiškai viena, sukaustyta siaubo. 

— Erikai? — ištarė ji neatsisukdama. 

Kažkas lėtai šiugždėjo. Nuo grindų vibracijos ant stalo ėmė barš- 


kėti tuščias vaisių dubuo. 

— Čia tu, Erikai? - paklausė ji kaip galėdama ramiau. — Tu negali 
tiesiog imti ir ateiti... 

Ji atsigręžė ir išgirdo svetimą kvėpavimą, paviršutinišką, karštli- 
gišką. 

Džekė ėmė lėtai trauktis link durų. 

Jis nepajudėjo, tik kažkas sušiugždėjo, lyg plastikiniai ar guminiai 
drabužiai. 

— Mes galime apie viską pasikalbėti, - pasiūlė Džekė. Jos balse 
aiškiai girdėjosi baimė. - Žinau, aš sureagavau per karštai, norėjau 
tau paskambinti... 

Jis neatsakė, tik perkėlė svorį ant kitos kojos. Sugirgždėjo grindys. 

— Aš nebepykstu, visą laiką galvoju apie tave... Viskas bus gerai, — 
vos girdimai ištarė ji. 

Džekė traukėsi link koridoriaus į prieškambarį, galvodama apie 
tai, kad turi išeiti į lauką, išvilioti Eriką iš buto, toliau nuo Madės. 

— Mes galime atsisėsti virtuvėje. Madė dar negrįžo namo, - su- 
melavo ji. 

Staiga subildėjo grindys — jis ėmė sparčiai artintis. Moteris ištiesė 
ranką, norėdama jį sustabdyti, bet Erikas trenkė per ją ir Džekė su- 
svirduliavo atatupsta. Piestos grūstuvė nuslydo alkūne. 

Į kraują plūstelėjus adrenalinui moteris rankoje nepajuto jokio 
skausmo. 

Džekė ėmė trauktis atkišusi sužeistą ranką, apsigręžė ir atsitren- 
kė į sieną, paskui keliais atsidaužė į staliuką, čiupo nuo jo stiklinį 
dubenį, į kurį Madė prisidėdavo spragėsių, ir stipriai užsimojusi juo 
pataikė į užpuoliką. Dubuo išslydo iš rankų, o vyras griuvo tiesiai ant 
jos, pastumdamas į lentyną. 

Džekė pajuto guminius lietaus drabužius. Abiem rankomis nu- 


stūmė jį, bet spėjo užuosti gaižų kvapą. 

Ant grindų nubildėjo knygos. 

„Čia ne Erikas, - dingtelėjo jai. - Čia ne jo kvapas“ 

Ji nubėgo link prieškambario, ranka braukdama per sieną, ir pa- 
siekusi duris ėmė drebančiomis rankomis sukti raktą. 

Už nugaros artinosi sunkūs žingsniai. 

Ji norėjo atidaryti duris, bet kažkas subarškėjo ir durys užstrigo. 

Apsauginė grandinėlė, ji pamiršo apsauginę grandinėlę. 

Moteris vėl pristūmė duris, ėmė grabalioti grandinėlę, bet rankos 
drebėjo taip, kad nepavyko jos ištraukti. 

Ją norintis nužudyti žmogus urgzdamas artinosi. 

Džekė pastūmė susivijusią grandinėlę į šoną ir ta staiga nukrito. 
Moteris atidarė duris ir išpuolė į laiptinę, vos nenugriuvo, bet spėjo 
pasiekti kaimyno duris ir ėmė daužyti delnu. 

— Atidarykit! - suklykė ji. 

Pajutusi už savęs judėjimą ji atsisuko ir mėgindama apsisaugoti 
iškėlė prieš veidą rankas kaip tik tą akimirką, kai užpuolikas smogė. 

Džekė atsitrenkė į kaimynų duris. Jos skruostu bėgo kraujas. Vos 
spėjus įtraukti oro, galva loštelėjo į šoną nuo kito smūgio. 

Burnoje išsiskleidė karti gėlė, užpildydama visą ertmę ir nosies 


kanalus. Šilta gėlė su plonais tarsi plunksnos žiedlapiais. 

GULĖDAMAS ERIKAS GIRDĖJO tik variklio ūžimą, monotoniš- 
ką padangų gaudesį ir nesąmoningus Nelės dūsavimus, kai ji vai- 
ruodama į ką nors sutelkdavo dėmesį. 

Už nugaros palikusi Siklos pakrantę ji važiavo dvidešimt mi- 
nučių per Stokholmą, stabčiodama prie daugybės šviesoforų, su- 
kiodamasi ir keisdama eismo juostas. Paskui sustojo, išlipo ir ilgai 
negrįžo. Erikas gulėjo po pledais, atsargiai pakeisdamas padėtį, ir 
laukė. Sušilęs užsnūdo, bet iškart pabudo, kai prie pat automobilio 
pasigirdo balsai. 

Panašu į du tyliai besitariančius vyrus. Erikas mėgino išgirsti, 
apie ką jie kalba. Jam pasirodė, kad galėtų būti policininkai, bet 
nebuvo įsitikinęs. 

Jis sustingęs gulėjo ant pilvo po šiltu pledu, vos kvėpuodamas. 
Visa dešinė pusė buvo nutirpusi, bet jis nedrįso pakeisti padėties 
tol, kol balsai nenutolo. 

Kol Nelė grįžo, praėjo dar gal keturiasdešimt minučių. Ji atidarė 
bagažinę ir stenėdama įkėlė kažką sunkaus. Automobilis sulingavo. 
Paskui ji įsėdo, užvedė variklį ir saloną užliejo Igorio Stravinskio 
„Psalmių simfonija“. 

Išvažiavus į greitkelį Erikas išdrįso nusitraukti pledą nuo veido. 
Nelė džiaugsmingai šūktelėjo jam per muziką, kad ji, matyt, iš- 
protėjo šitaip elgdamasi, bet būdama šešiolikos buvusi užkietėjusi 
pankė, todėl vis dar norinti atkeršyti farams ir kitiems sumautiems 


fašistams. 

Praėjus daugiau kaip valandai ji taip staigiai sumažino greitį, 
kad Erikas prisispaudė prie vairuotojo sėdynės. 

Kolegė staigiai pasuko masyvų automobilį į duobėtą žvyrkelį. Į 
automobilio dugną barškėjo akmenukai. Ji ėmė važiuoti dar lėčiau. 
Erikas girdėjo, kad stogą ir langus braižo šakos. Automobilis linga- 
vo per nelygumus ir duobes, o paskui sustojo. Subraškėjo rankinis 
stabdis, o paskui viskas nutilo. 

Vairuotojo durys atsidarė ir vidun plūstelėjo vėsus oras, atsiduo- 
dantis dyzelinių degalų išmetamosiomis dujomis. Tik dabar Erikas 
pagaliau išdrįso atsisėsti ant galinės sėdynės ir apžlibęs nužvelgė 
apaugusius griuvėsius, baltą dangų, tankias lapuočių viršūnes ir di- 
delius pūdymuojančius laukus. 

Jie buvo toli kaime. Aukštoje pievų žolėje čirškė žiogai. Nelė sto- 
vėjo ir žiūrėjo į jį blizgančiomis akimis. Žalia gėlėta suknelė aplink 
šlaunis buvo susiglamžiusi, iš po skarelės išsprūdusios nušviesintų 
plaukų sruogos. Vienas skruostas buvo keistai paraudęs, lyg būtų 
susitrenkusi. Aplink buvo taip tylu ir ramu, kad Erikas išgirdo, kaip 
subarškėjo jos apyrankės pakabukai, kai Nelė ant peties pasitaisė 
blizgančią rankinę. 

Erikas pastūmė duris ir atsargiai išlipo ant žolės. Apatiniai marš- 
kinėliai buvo spėję išdžiūti. Skaudėjo visą kūną. 

Nelė buvo sustojusi apaugusiame kieme. Tarp kažkokio fabriko 
griuvėsių stovėjo geltonas dviaukštis namas. Nuo aprūkusios kros- 
nies kilo aukštas plytų kaminas. Pastatai buvo apaugę krūmokš- 
niais, aukštoje žolėje dar matėsi didžiuliais kvadratais sumūryti 
pamatai. 

— Eikš, eime vidun, - paragino Nelė ir apsilaižė lūpas. 

— Čia Saulės kalva? — nustebęs paklausė Erikas. 


— Žavinga, ar ne? — sukikeno ji. 

Kieme žvilgėjo stiklo duženos, aukštoje žolėje mėtėsi plytos ir 
suodini gofruotos skardos lakštai. Kai kur pastato pamatai buvo 
įgriuvę į rūsį — žiojinčios duobės priminė tuščius baseinus su žole 
apaugusiu dugnu ir skliautuotas požeminių tunelių lubas. 

Jaunų alksnių miškelyje stovėjo sena skalbyklė, kelios purvinos 
plastikinės kėdės ir pora traktoriaus padangų. 

— Dabar noriu parodyti tau namą. Dievinu jį, - pasakė Nelė ir 
patenkinta įsikabino Erikui į parankę. 

Aplink geltoną namą vešėjo tamsiai žalios dilgėlės. Ant verandos 
stogo gulėjo nukritęs lietvamzdis. 

— Viduje labai gražu, - pasakė ji ir pamėgino jį timptelėti. 

Eriko akyse ėmė linguoti žemė, staiga jam pasidarė bloga. Žvilgs- 
nis užkliuvo už rudo vandens balos, mirgančios tepalų spalvomis. 

— Kaip jautiesi? — paklausė Nelė. Ji vis dar šypsojosi, bet buvo 
sunerimusi. 

— Sunkoka viską suvokti... kad dabar aš čia... 

- Eime vidun, - paragino ji ir ėmė atbula trauktis link namo, ne- 
nuleisdama nuo Eriko akių. 

- Šįryt buvau užhipnotizavęs Rokį, — pasisakė Erikas. - Jis prisi- 
minė, kas nužudė Rebeką Hanson, ir pasakė bažnyčios, kur jie susi- 
tiko, pavadinimą. 

— Turėsime pamėginti pranešti apie tai policijai, - tarė Nelė. 

— Nežinau... viskas... 

— Eikš vidun, — pertraukė ji ir nužingsniavo link namo. 

— Aš nespėjau pagalvoti, visą laiką tik bėgau, - kalbėjo jis, sekda- 
mas iš paskos per kiemą. 

— Suprantama, - išsiblaškiusi pritarė ji. 

Nuo stogo nušoko ir nuplasnojo varna. Nutįsęs per fasadą iki pat 
piktžolių kabojo televizijos antenos kabelis. Aplink seną dyzelino 
statinę su purvina Sbe// emblema gulėjo krūvos šlapių lapų. 

— Man reikia sugalvoti, kaip pasiduoti, - tarė Erikas, eidamas 
paskui ją žaliu taku, išmintu per aukštas dilgėles. - Jie peršovė Ne- 
storą mano akivaizdoje, negaliu šito suvokti. 

- Žinau. 

— Jie manė, kad ten aš, ir šovė į jį per langą. Ten buvo snaiperiai... 
lyg egzekucija... 

— Galėsi viską papasakoti viduje, - pasakė Nelė, šiek tiek susirau- 
kusi iš nekantrumo. 

Dilgėlėse prie sienos gulėjo sniego kastuvas su nulaužta rankena. 
Verandos dažai buvo atšokę dideliais lopais, vienas langas išdužęs — 
vietoj stiklo buvo įstatytas faneros lakštas. 

— Ber dabar tu čia ir gali jaustis saugus, - pasakė Nelė. - Noriu 
pasakyti, kad gali likti čia, kiek tik nori. 

— Gal galėtum susisiekti su kokiu advokatu, kai viskas aprims? — 
paprašė Erikas. 

Ji linktelėjo, vėl apsilaižė lūpas ir užkišo už skarelės šviesią sruogą. 

— Paskubėk, - paragino ji. 

— Kodėl? 

— Dėl viso pikto, - skubiai patikino ji. - Aš tik... žinai... tos kal- 
bos, kad visi tave medžioja... Pastebėję, kad aš atvažiavau, kartais čia 
užsuka kaimynai. 

Erikas nužvelgė siaurą keliuką palei laukus. Nesimatė jokių kitų 
namų, tik apaugę laukai ir pamiškė. 

- Einam, - šypsodamasi, bet įsitempusi vėl paragino Nelė ir pač- 
mė jį už rankos. - Tau reikia atsigerti ir šiltai apsirengti. 

— Taip, - sutiko jis ir nusekė iš paskos per išmintas dilgėles. 

— O aš paruošiu ko nors skanaus. 

Jie užlipo laiptais į nedidelę verandą. Atremti į sieną šalia plasti- 
kinės dėžės su lietaus vandens pilnais buteliais stovėjo purvini šiukš- 


lių maišai. Nelė pasuko raktą, atidarė duris ir pirma įėjo į prieškam- 


=:529 — 


barį. Kai spustelėjo elektros jungiklį, tas spragtelėjo, bet šviestuvas 
neįsijungė. 

— Reikia patikrinti saugiklius, - sukikeno ji. 

Ant pakabos šalia pūkinės sidabro spalvos striukės kabojo mėly- 
nas kombinezonas su tepalo dėmėmis. Batų lentynoje stovėjo nudė- 
vėtos klumpės ir grubūs guminiai kaliošai su tamsiomis dėmėmis. 
Virš nedidelės sofos kabojo išsiuvinėtas paveikslas su žodžiais iš Bi- 
blijos: „Juk meilė stipri kaip mirtis. Giesmių giesmė 8:6“. 

Kvepėjo žalia vištiena ir pernokusiais vaisiais. 

— Namas senas, - švelniai pasakė ji. 

- Taip, - teištarė Erikas ir pagalvojo, kad iš tikrųjų nori nešdintis 
iš Čia. 

Nelė stovėjo taip arti ir šypsodamasi žiūrėjo į jį, kad Erikas matė 
paakiuose ratilais susikaupusią pudrą. 

— Ar nori nusiprausti po dušu prieš vakarienę? — paklausė ji ne- 
nuleisdama akių. 

— Ar panašu, kad man reiktų maudytis? - nusijuokė jis. 

— "Tu pats žinai, ar esi nešvarus, - rimtai nusiteikusi atsakė Nelė. 
Jos akys sublizgo kaip stiklas. 

— Nele, aš be galo dėkingas už viską, ką tu... 

- Šiaip ar taip, čia — virtuvė, — pertraukė ji. 

Jai pastūmus sunkias duris šalia sofos, sugirgždėjo, sugaudė me- 
talas ir staiga nutilo. 

Erikas dvejodamas įžengė iš paskos į pustamsę virtuvę. Į šnerves 
tvokstelėjo sugedusio maisto kvapas. Per nuleistas žaliuzes skverbė- 
si menka šviesa. Buvo sunku ką nors įžvelgti. Nelė atsuko vandens 
čiaupą. 

Erikas sustojo tarpduryje ir pašiurpo. Visa spintelė šalia plautu- 


vės buvo apkrauta surūdijusiais įrankiais ir variklio dalimis, beržinė- 

mis kaladėmis, suglamžytais maišeliais, batais ir puodais su pagedu- 
sius maistu. 

— Nele, kas čia atsitiko? 

— O ką? - nerūpestingai paklausė ji pildama į stiklinę vandenį. 

— Kaip atrodo virtuvė. 

Ji nukreipė žvilgsnį ten, kur žiūrėjo Erikas - į apkrautą spintelę 
ir aptaškytas užuolaidas. Ištrauktame įrankių stalčiuje stovėjo trys 
žibalinės lempos. 

— Matyt, kažkas buvo įsilaužęs, - pasakė ji ir ištiesė jam stiklinę. 

Erikas žengė link jos ir buvo jau beveik šalia, kai už nugaros su 
trenksmu užsidarė durys. 

Erikas atsigręžė, jo širdis daužėsi kaip pašėlusi. Jis pažvelgė į vis 
dar čirpiančią storą spyruoklę neproporcingai dideliame, palyginus 
su durimis, mechanizme, kuris netyčia suveikė ir uždarė duris. 

— Dieve, kaip aš išsigandau, - atsiduso jis. 


— Atleisk, - nerūpestingai tarė Nelė. 

NELĖ ĮJUNGĖ KIŠENINĮ ŽIBINTUVĖLĮ ir atsainiai padėjo ant 
spintelės. Jo šviesoje ant žaliuzių išryškėjo keli sluoksniai voratin- 
klių. 

Erikas stovėjo sustingęs, stengdamasis suvokti, ką mato. Apsuku- 
si virtuvėje ratą, ant rūsio durų nutūpė didelė musė. Palei vieną jų 
pusę kabojo geležinis strypas, kuriuo, matyt, jos būna užrakinamos. 

— Pašlovinta ta moteris, kuri bijosi Viešpaties, - sušnabždėjo 
Nelė. 

— Nele, aš ne visai susigaudau, kas ir kaip. 

Ant grindų priešais susuktą skudurinį kilimėlį, pavarų dėžę ir 
purviną giesmyną gulėjo du peiliai. 

— Tu namuose, — tarė ji šypsodamasi. 

— Ačiū, bet... 

— Ten durys, - parodė ji. 

— Durys? - pakartojo jis nesuprasdamas. 

— Geriau pats nusileisk, - pasiūlė ji ir ištiesė vandens stiklinę. 

— Nusileisti kur? 

— Neprieštarauk man, - sukikeno ji. 

— Manai, kad man reikia pasislėpti rūsyje? 

Nelė karštai palinksėjo. 

— Ar tu neperdedi? Aš nemanau, kad... 

— Tylėk! - suriko Nelė ir sviedė į jį stiklinę. 

"Ta pataikė į sieną už jo, tėškėsi ant grindų ir sudužo, aptaškydama 
Eriko kojas. 


3532 


- Ką tu darai? 

— Atleisk, aš tik šiek tiek įsitempusi, - paaiškino ji ir pasidraskė 
kaktą. 

Jis linktelėjo ir pasuko link durų į prieškambarį, patraukė už ran- 
kenos, bet standi spyruoklė buvo užtrenkusi užraktą. Spynoje nebu- 
vo jokio rakto. Išgirdus, kad už nugaros artinasi Nelė, Erikui į kraują 
plūstelėjo adrenalinas. Jis stipriai trūktelėjo už rankenos, bet durys 
nepajudėjo nė per milimetrą. 

— Noriu tik tiek, kad darytum taip, kaip aš sakau, - paaiškino 
Nelė. 

— Bet aš neketinu leistis į kažkokį sumautą... 

Erikui nespėjus susigaudyti, kas vyksta, Nelė taip stipriai smogė į 
nugarą, kad jam užėmė kvapą ir jis vožėsi kakta į duris. Vyras susvir- 
duliavo. Jautėsi taip, lyg petį virš kairės mentės trauktų mėšlungis, 
bet tada pajuto nugara bėgantį šiltą skystį. 

Pažvelgęs žemyn, ant nešvaraus linoleumo pamatė kraujo lašus. 
Pažvelgęs per petį į Nelę suprato, kad ji trenkė jam malka, kuri dabar 
gulėjo ant grindų šalia jos kojų. 

— Atleisk, Erikai, - beveik juokdamasi ištarė ji. - Aš nenorėjau... 

— Nele, - žioptelėjo jis gaudydamas orą. - Tu mane sužeidei. 

— Taip, žinau, ir man nelengva, bet aš tau padedu. Nieko baisaus. 

— Aš nepadariau to, ką apie mane kalba, - pamėgino pasiaiškinti 
jis. 

— Nepadarei? 

Erikas pasislinko į šoną ir atsisuko į ją. Nuo spintelės Nelė pasiė- 
mė didelį laužtuvą. 

— Negi nesupranti... aš nekaltas. 

Jis ėmė trauktis ir atsitrenkė į stalą, ant kurio stovėjo vandens pil- 
na skalbimo vonelė. Purvinas vanduo suteliuškavo, šliūkštelėjo per 


kraštą ir teškėti ant grindų. 

Nelė greitai priėjo ir smogė. Erikas atrėmė smūgį dilbiu. Nuvėrė 
toks skausmas, kad jis vos nenualpo ir susvirduliavo atatupstas, atsi- 
trenkdamas į šviesiai mėlynas spintos duris. 

Nelė smogė dar kartą, bet pataikė ne į galvą, o nuskėlė spintos 
kampą. Traukdamasis šonu Erikas nuvertė tuščių stiklainių bokštelį. 
Tie barškėdami suvirto į plautuvę, nukrito ant grindų ir sudužo pla- 
čiai pažerdami šukes. 

— Nele, liaukis, - uždusęs paprašė jis. 

Ranka, ko gero, bus sulaužyta, nes turėjo prilaikyti ją kita. 

Sekdama iš paskos moteris atrodė susikaupusi. Ji užsimojo ir vėl 
smogė, bet Erikas atsilošė ir strypas prašvilpė pro pat nosies galiuką. 
Erikas trenkėsi pakaušiu į atidarytas spintelės duris. Traukdamasis 
jis užmynė ant šukės kaip tik tą akimirką, kai Nelė vėl smogė. 

Jis vėl sulaikė stiprų smūgį ta pačia ranka ir suriko iš skausmo. 
Akyse kelioms sekundėms patamsėjo, ėmė linkti keliai ir jis suklupo. 
Prieš save išvydo purvinas grindis ir kraują, tekantį sužeista ranka. 

- Liaukis, liaukis, - maldavo jis, bet gavo dar vieną smūgį, šįkart 
į smilkinį. 

Jo galva loštelėjo į šoną, viduje viskas nutilo ir nurimo. 

Erikas grabaliojo ore, ieškodamas atramos. 

Regos laukas susitraukė iki siauro vamzdelio, susitraukė ir virtu- 
vė. Matė, kad Nelė pasilenkė ir šypsodamasi žiūrėjo į jį. 

Erikas pamėgino atsikelti. Kai nudiegė pėdą, suprato, kad mina 
ant šukių, bet tas skausmas atrodė toks tolimas, kaip dygčiojimas 
kažkur žemai apačioje, po pėda, iš po žemės. 

Jis nugriuvo ant nugaros, apsivertė ant šono ir gulėjo skruostu į 
grindis, gaudydamas orą. 

— Dieve... 

— Ir taip nekaltasis tapo pajuokos objektu, - sumurmėjo Nelė. - 


Bet paklausk bandos, tai... 

Per siaurą regos vamzdelį jis matė, kaip Nelė atidarė rūsio duris ir 
pėda įstūmė kaištį. 

Jai pasilenkus padvelkė kvepalais. Kolegė pakišo rankas jam po 
pažastimis ir nuvilko grindimis. Jis buvo visiškai bejėgis, kojos vilko- 
si, brėždamos ant grindų kruviną pėdsaką. 

— Nedaryk to, - meldė Erikas, gaudydamas orą. 

Nelė nutempė jį link laiptų. Erikas mėgino užsikabinti už spin- 
tos, bet pirštai nuslydo. Per skruostą, žemyn kaklu, per sprandą bėgo 
kraujas. Vyras pamėgino įsikibti į durų staktą, bet neužteko jėgų iš- 
silaikyti. 

Nelė leidosi laiptais tamsoje atbula ir vilko jį. Eriko kojos dunks- 
telėdavo ant kiekvienos pakopos. 

Jis nieko nematė, jautė tik skausmą, nudiegiantį ranką su kiekvie- 
na pakopa. Aukštai viršuje šmėkščiojo žibintuvėlio šviesa. Paskui jis 


neteko sąmonės. 

ATSIMERKĘS TAMSOJE ERIKAS užuodė senų išmatų ir seniai pū- 
vančios mėsos.dvoką. Nežmoniškai gėlė dešinį dilbį, galva tvinksėjo 
iš skausmo. 

Jis nieko nematė. Bet kokias mintis nuskandino ir blyksinčioje 
tamsoje išsklaidė plūstelėjusi karšta panikos banga. Jis nesusigaudė, 
kas atsitiko. Kūnas įsitempė, pasiruošęs gelbėtis ir būdrauti. 

Iš tikrųjų norėjo šauktis pagalbos, bet prisivertė gulėti visiškai ra- 
miai ir įtempęs ausis. Patalpoje buvo visiškai tylu. 

Kartais kažkur tyliai suūždavo, lyg vėjas kamine. 

Jis atsargiai pačiupinėjo sužalotą ranką ir pajuto, kad ji apvyniota 
popieriumi. 

Eriko širdis ėmė plakti greičiau. 

„Beprotybė, - pagalvojo jis. - Nelė trenkė man, sunkiai sužeidė, 
ranka turbūt sulaužyta. 

Pamėginęs apsiversti pajuto, kad krešėdamas kraujas sulipino 
plaukus ir tiek jie, tiek skruostas buvo pridžiūvę prie čiužinio. 

Vyras pakėlė galvą ir aiktelėjo, kai ši ėmė suktis. Jis prisivertė atsi- 
klaupti. Smilkinys dunksėjo. 

Iš įtampos Erikas sunkiai šnopavo per nosį. Jis pamėgino vėl įsi- 
klausyti, bet niekas nejudėjo. Girdėjo tik savo kvėpavimą. 

Išplėtęs akis mėgino ką nors įžvelgti tamsoje, bet akys neapsipra- 
to. 


„Jei neapakau, tai čia visai nėra šviesos: 

"Tada prisiminė, kad prieš prarasdamas sąmonę buvo nuvilktas 
stačiais rūsio laiptais. 

Priėš stodamasis jis prispaudė prie pilvo sužalotą ranką, bet dar 
nespėjęs atsitiesti, galva į kažką atsitrenkė. 

Sutarškėjo metalas. 

Pasilenkęs ir ištiesęs ranką ėmė judėti pirmyn, bet vos už dviejų 
žingsnių užčiuopė grotas. 

Viena pėda įmynė į kažką šlapia. 

Ištiesęs ranką slinko palei grotas, kol atsidūrė kampe. 

Tai narvas. 

Širdis krūtinėje ėmė baladotis, vėl užplūdo panika, nuo sukilusio 
spaudimo ausyse ūžė, vos galėjo įkvėpti. 

Pamažu Erikas pradėjo suprasti. Visa, kas jam nutiko, išsiskaidė 
aiškiais, pavieniais įvykiais, lyg juos būtų apšvietusi šalta šviesa. 

Ėmęs tyrinėti toliau Erikas užlipo ant kažko minkšta, regis, ple- 
do. Jis braukė per grotas sveikąja ranka, čiupinėdamas storus strypus 
ir kampus. Narvas buvo suvirintas - pirštais užčiuopė gumbus, kur 
metaliniai strypai buvo įtvirtinti ties lubomis ir grindimis. 

„Nelė. Visa tai padarė Nelė: 

Ji yra tas žmogus, kurį jie vadino purvinuoju Pamokslininku. Se- 
rijinė žudikė ir persekiotoja. 

Erikas vėl užmynė ant čiužinio ir užčiuopė narvo dureles. Trūk- 
telėjus už jų visas narvas subarškėjo. 

Iškišęs pirštus apčiuopė didelę pakabinamą spyną, apvertė ją, pa- 
tampė, bet buvo akivaizdu, kad ji nesulaužoma net tvirtu laužtuvu. 

Erikas vėl atsiklaupė, atsirėmė kaire ranka, užsimerkė tamsoje ir 
pamėgino pradėti kvėpuoti ramiai, bet staiga krūptelėjo, kai atsidarė 
durys į virtuvę. 


Ant laiptų sukaukšėjo žingsniai, pamažu artėjo šviesa. 


=537— 


Kažkas leidosi su žibintuvėliu rankoje. 

Pasilenkęs jis pamatė žalios suknelės apačią ir Nelės kojas. 

Šviesa šokinėjo ant laiptų ir sienos, nuo kurios gabalais buvo nu- 
byrėjęs tinkas. Turėklas buvo išklibęs ir kaskart jį pajudinus, iš atra- 
mų vietų byrėjo cementas. 

Erikas pasijuto taip, lyg tuoj apsivems. 

Ši moteris nužudė Mariją Karlson, Sandrą Lundgren, Susaną 
Kern ir Katryną Jusef - visiškai nekaltas, su juo susijusias moteris. 

Kaip suvokti, kad Nelė tai padarė? Kad sėdėjo ant jų ir peiliu 
badė veidus ir kaklus, kai moterys jau seniai buvo mirusios? 

Dabar ji leidosi į rūsį. Šviesa nuslydo narvu ir Erikas pamatė, kad 
jis padarytas iš suvirintos armatūros. Jį supo rūdžių rudumo tankios 
geležinės grotos. Narvo durys padarytos iš dvigubo tinklo, kurio kil- 
pos tarpusavy suvirintos, ir užrakintos tvirta kabamąja spyna iš nu- 
švitrinto plieno. 

Kai Nelė sustojo ir pažvelgė į jį, rūsio sienomis nuslinko šešėliai. 

Ji tankiai alsavo, veidas buvo raudonas iš įkarščio. Erikas paste- 
bėjo, kad jo kairė ranka parudavusi nuo rūdžių, apatiniai baltiniai 
suplyšę ir aplink liemenį kabo tik skarmalai. 

— Nebijok, - prabijo Nelė ir prisitraukė prie narvo biuro kėdę. - 
Žinau, šią akimirką tu bandai suprasti, kaip viskas susiję, bet tau ne- 
reikia skubėti. 

Neatitraukdama nuo jo akių Nelė padėjo žibintuvėlį ant seno 
virtuvinio stalo. Tas apšvietė sieną prie laiptų, bet buvo galima šį tą 
įžvelgti ir likusioje patalpos dalyje. 

Šalia gulėjo senas čiužinys, kurio dryžuota medžiaga viduryje 
buvo dėmėta nuo purvo, lyg kažkas būtų gulėjęs ant jo ilgesnį laiką. 

Kitame kampe stovėjo nublukęs bakelis su drumzlinu vandeniu, 
o šalia — lėkštė su nusitrynusiu gėlių ornamentu po smulkiai suski- 


linėjusia glazūra. 

Čia turi būti tas narvas, apie kurį pasakojo Rokis. 

Prieš pabėgdamas jis ištupėjo čia septynis mėnesius. 

Jis išsilaisvino iš narvo ir Finstoje pavogė automobilį, bet padarė 
avariją ir buvo nuteistas už Rebekos nužudymą. 

Šešėliuose už narvo Erikas pamatė negyvų žiurkių ir glėbį medi- 
nių lazdų su suodinais galais. 

Juoda Nelės rankinė stovėjo po stalu. 

Erikas nusibraukė nuo akių kirpčius ir pagalvojo, kad reikia su ja 
pakalbėti, pasirodyti jos akyse ne auka, o kažkuo kitu. 

— Nele, - tarė jis lyg išsekęs. - Ką aš čia darau? 

— Aš saugau tave. 

Jis atsikosėjo ir pagalvojo, kad turi kalbėti įprastu balsu, kaip ko- 
lega iš Karolinskos ligoninės, o ne išsigandusi, nužmoginta būtybė. 

— Kodėl manai, kad mane reikia saugoti ? 

— Dėl daugybės dalykų, - sušnabždėjo ji šypsodamasi. 

Šviesių plaukų sruogos buvo išlindusios iš po skarelės, o plonos 
suknelės pažastys ir priekis patamsėję nuo prakaito. 

„Ji sako, kad saugo mane. Nelė mano, kad gina mane nuo dau- 
gybės dalykų. Ji atsivežė mane čia ne nužudyti. Rokis sėdėjo narve 
ir nebuvo nei kankinamas, nei sužalotas, nebent baudžiamas ir au- 
klėjamas. 

Ant grotų arčiau grindų siūbavo voratinkliai, pilni musių ir vėda- 
rėlių. Jis pažvelgė į tamsų tarpdurį kitapus narvo. Iš tunelio pažeme 
pūtė silpnas skersvėjis. 

Reikia galvoti. 

Tai Nelė nukreipė policiją link jo. Ji žinojo, kad jis bėgs, kad ne- 
turės kur pasislėpti, kad anksčiau ar vėliau ateis pas ją savo noru. 

Jis pats paskambino Nelei ir paprašė jos atvažiuoti. 

Nelė norėjo, kad viskas susiklostytų būtent taip, tai ne atsitikti- 


numas, nes viskas per daug gerai sutampa. 

Ji turėjo ruoštis kelerius metus, galbūt stebėjo dar anksčiau, nei 
jis pradėjo dirbti Karolinskos ligoninėje. 

Nelė persekiojo jį. 

Ji praleido šalia jo tiek daug laiko, kad galėjo nuspėti kiekvieną 
veiksmą, paruošti įkalčius taip, kad jis atrodytų kaltas. 

Erikas pamatė vorą, lėtai rėpliojantį per negyvą žiurkę. Jis galvojo 
apie tai, kad gyvenimas sudaužytas, kad galbūt liks uždarytas čia iki 
mirties. Nes niekas nežino, kur jis yra. 

Jonas ieško ne toje vietoje — Šioldingės bažnyčia yra tik painiavos 
Rokio smegenyse padarinys. 

Eriko šeima, draugai ir visi kiti prisimins jį kaip pasislėpusį ir be 
pėdsakų dingusį serijinį žudiką. 

„Iuriu pabėgti. Net jei policija sučiups mane ir būsiu nuteistas 


kalėti visą gyvenimą.“ 

NELĖ PALINKO Į PRIEKĮ ir pažvelgė į Eriką. Jis nesuprato, ką reiš- 
kia tas žvilgsnis. Šviesios akys blizgėjo kaip porcelianiniai rutuliukai. 

— Nele, tu ir aš esame racionalūs žmonės, - prabilo Erikas ir pats 
išgirdo, kad balsas virpa iš baimės. - Mudu gerbiame vienas kitą... Aš 
suprantu, kad nenorėjai manęs sužeisti. 

— Tiesiog labai sunku, kai tu nedarai taip, kaip aš sakau, — atsi- 
duso ji. 

— Žinau, kad gali atrodyti sunku, bet taip yra visiems, tai gyveni- 
mo dalis. 

— Gerai, - tepasakė ji. 

Nelė kažką sušnabždėjo ir patraukė ant stalo kažkokį daiktą. Ant 
dulkinos stiklinės plokštelės, nedidelio lyg ir paveikslėlio, atremto į 
sieną, pabiro smėlis. Tai buvo įrėminta bendradarbiavimo sutartis 
tarp Emabudos, Saint-Gobain ir Saulės kalvos stiklo fabrikų. 

— Man labai skauda ranką ir... 

— Bene pasakysi, kad tau dabar reikia važiuoti į ligoninę? — pa- 
niekinamai paklausė ji. 

— Taip, reikia peršviesti ranką... 

— Išgyvensi, - pertraukė Nelė. 

— Ne, jei tai epiduralinė hematoma, - paprieštaravo jis ir palie- 
tė žaizdą smilkinyje. - Man gali prasidėti arterinis kraujavimas, čia, 
tarp dangalų ir kaukolės vidinės pusės. 


Nelė nustebusi pažvelgė į jį, o paskui ėmė juoktis. 

— Viešpacie, kaip tai patetiška. 

— Norėjau pasakyti... tik tiek, kad jeigu nori, kad man čia būtų 
gera, turi manimi rūpintis, stengtis, kad gerai jausčiausi... 

— Aš taip ir darau. Turi visko, ko reikia. 

Erikui kilo mintis, kad žmogus, kuris elgiasi taip kaip Nelė, jau- 
čia nepasotinamą emocinį alkį, jos poreikiai neriboti ir per sekundę 
atsidavusi meilė gali virsti aistringa neapykanta. 

— Nele, — atsargiai kreipėsi jis. - Kaip ilgai ketini laikyti mane 
užrakintą? 

Ji susidrovėjusi nuleido akis ir nusišypsojo, apžiūrinėdama savo 
nagus, o tada nužvelgė jį. 

- Iš pradžių tu prašysi ir gal grasinsi, - ėmė aiškinti ji. — Žadėsi 
įvairiausių dalykų... Netrukus pamėginsi visaip mane paveikti saky- 
damas, kad neketini pabėgti, kad tik nori padėti man nušluoti laip- 
tus. 

Ji pasitaisė suknelę ir tylėdama pažvelgė į jį. Netrukus ji užsikėlė 
koją ant kojos ir šiek tiek atsitraukė, kad žibintuvėlio šviesa kristų 
ant skruosto. 

— Nele, aš tau dėkingas, kad galiu čia būti, bet rūsys man nepatin- 
ka. Nežinau kodėl, tiesiog nepatinka, - pasakė Erikas, bet atsakymo 
nesulaukė. 

Žiūrėdamas į ją stengėsi prisiminti, kaip jie susipažino. 

Nelė turėjo būti netoliese, kai jis tyrė Rokį, o paskui, matyt, susi- 
rado darbą jo skyriuje. 

Kaip ji galėjo gauti tą darbą? 

Personalo vadovas nusižudė. Tai įvyko iškart po to, kai ji pradėjo 
dirbti. 

Nelė buvo smagi, lengvai bendraujanti, žavingai šneki ir saviiro- 
niška. 

Kai jis išsiskyrė su Simona, buvo sunkus laikotarpis. Ypač ilgo- 
mis, bemiegėmis naktimis. Nelė įtikino jį vėl pradėti vartoti tabletes 
ir davė jam valiumo, rohypnolio, sobrilo*, citodono** - visų tų vaistų, 
nuo kurių prieš keletą metų buvo išsilaisvinęs. 

Juodu kartu pavartojo tablečių užgerdami alkoholiu ir juokėsi 
iš to. Dabar jis negalėjo suvokti, apie ką tada mąstė. Paskui juodu 
pradėjo bučiuotis, o netrukus atsidūrė lovoje. Ji užsispyrė apsivilkti 
Simonos naktinius, o jis stengėsi neparodyti, kaip jam nemalonu. 

Dabar prisiminė vieną neseną įvykį. Buvo neįprastai sunki die- 
na - vienas iš jo pacientų buvo atvežtas prievarta ir pririštas diržais, 
ojam teko kelias valandas sėdėti su artimaisiais ir klausytis jų kaltini- 
mų. Paskui jis pasijuto toks pavargęs ir sukrėstas, o metas buvo toks 
vėlyvas, kad nutarė likti klinikoje ir permiegoti ant gulto. 

Nelė taip pat buvo pasilikusi po darbo. Ji davė jam rohipnolio 
tabletę, o paskui sumaišė abiem po kokteilį iš medicininio spirito ir 
Schweppes Russchian. 

Maryr, vaistai buvo per stiprūs arba jis buvo visiškai persidirbęs, 
nes iškart atsijungė, tarsi būtų netekęs sąmonės. 

Žinojo, kad miegojo ilgai ir giliai, kad prieš tai Nelė jį nurengė ir 
išvažiavo namo. 

Bet jis sapnavo, kad kažkas jį bučiavo, laižė jo suspaustas lūpas ir 
įspaudė į atsipalaidavusią ranką šaltą stiklinį rutuliuką. 

Paveiktas tabletės jis sapnavo, kad Nelė grįžo pas jį, persivėrusi 
liežuvį papuošalu, ir lėtai apžiojo jo penį. Paskui sapnavo, kad į ka- 
binetą, tuo pačiu keliu kaip Nelė, įžengė stirna, praėjo pro jo gultą, 
sustojo už toršero, pakėlė galvą ir pažvelgė į jį baikščiomis akimis. 


Pro blakstienas prasiskverbus šviesai jis išvydo Nelę. Ta klūpojo ir 


* Raminamieji, migdomieji. 
** Citodonas - analgetikas. 

spaudė jam į delną šaltą, kietą daiktą. Tai buvo maža, ruda, porcelia- 
ninė stirnos galvutė. 

Dabar Nelė sėdi nejudėdama ir žiūri į jį, o jos veidas bejausmis. 
Lyg nusiteikusi ilgai laukti, kol jis pasveiks. 

Po kiek laiko ji ištraukė iš plono šiukšlių maišelio tvarkingai su- 
lankstytų rūbų ir pasidėjo juos ant kelių. 

— Arjie man? 

— Taip, atleisk, - tarė ji, susuko drabužius į volelį ir prakišo per 
grotas. 

— Ačiū. 

Tai buvo purvini džinsai su žemėtais keliais ir išblukę marškinė- 
liai su užrašu 5426 39 Gripen. Drabužiai atsidavė prakaitu ir pelė- 
siais, bet Erikas nusitraukė suplyšusius apatinius baltinius ir atsargiai 
persirengė. 

— Tau atsirado mielas pilvukas, - pastebėjo ji ir sukikeno. 

— Tikrai, - tyliai tarė jis. 

Nelė koketiškai kilstelėjo smakrą ir nusirišo nuo galvos skarelę. 
Šviesios sruogos buvo sulipusios nuo kraujo. Erikas prisivertė pa- 
žvelgti jai į akis, nenusukti žvilgsnio, nors širdis iš baimės ėmė plakti 
greičiau. 

— Nele, mes esame kartu, - ištarė jis ir sunkiai nurijo seiles. - Mes 
visada buvome kartu... bet aš laukiau, nes maniau, kad tu su Marti- 
nu. 

— Su Martinu? Bet... nemanyk, kad tai ką nors reiškė, - pasakė ji 
ir išraudo. 

- Jūs atrodėte laimingi. 

Jos veidas surimtėjo, lūpos ėmė virpėti. 

— Esame tik tu ir aš, - patikino ji. - Visada buvome tik mes... 

Erikui buvo sunku kvėpuoti, bet stengėsi, kad balsas skambėtų 


natūraliai. 


— Aš nežinojau, ar tu graužeisi dėl to, kas atsitiko aną kartą... 

— Niekada, - sušnabždėjo ji. 

— Aš.taip pat ne. Žinau, padariau kvailų dalykų, bet tik todėl, kad 
jaučiausi apleistas. 

— Mielasis... 

— Nes visada jaučiau, kad mudviejų ryšys unikalus, Nele. Taip 
buvo visada visada. 

Moteris apsiašarojo ir nusisukusi virpančiais pirštais nusibraukė 
panosę. 

— Aš nenorėjau tavęs sužeisti, - tyliai paaiškino ji. 

— Oaš neatsisakyčiau poros tablečių Morjfin Meda, - kiek žvaliau 
pasakė jis. 

— Gerai, — iškart linktelėjo Nelė, nusišluostė veidą, atsistojo ir 


išėjo. 

VOS TIK NELĖ UŽLIPO į virtuvę, uždarė duris ir nuleido ant durų 
sunkų buomą, Erikas ėmė tampyti narvo strypus. Jis traukė taip sti- 
priai, kad pajudino vieną strypą keletą milimetrų, bet paskui supra- 
to, kad nieko iš to nebus. 

Erikas spyrė į jį basa koja. Padą nutvilkė skausmas, o grotos tyliai 
sugaudė. Apimtas nevilties jis ėjo ratu, patampė grotas kampuose, 
ieškodamas silpnesnio konstrukcijos taško, pamėgino pastumti nar- 
vo viršų aukštyn, bet niekur nebuvo jokių spragų, jokių atšokusių 
suvirinimo taškų. Paskui jis atsigulė ant pilvo, ištiesė kairę ranką ir 
pirštų galiukais sugebėjo pasiekti vieną iš pagalių. Prisiridenęs jį ar- 
čiau sugriebė ir įsitraukė į narvą. Jis perėjo prie kitos narvo pusės, 
ištiesė lazdą ir užkabino juodos Gucci rankinės dirželį. Atsargiai ke- 
liant pagalio galą rankinė nusmuko prie Eriko. Jis aiktelėjo iš skaus- 
mo, kai šiek tiek svorio teko perkelti ant sužalotosios rankos. Praėjo, 
regis, amžinybė, kol įsitraukė rankinę į narvą. Rausiantis tarp Nelės 
dėžutės su pudra, paauksuotų lūpdažių tūtelių, kelioninio Aako- 
nėlio su plaukų laku ir ieškant spynos rakto Eriko rankos drebėjo. 
Šoninėje kišenėlėje aptiko jos telefoną. Kadangi galėjo naudotis tik 
viena ranka, padėjo telefoną ant grindų, pasilenkė virš jo ir surinko 
SOS tarnybos numerį. 

— SOS 112. Kas atsitiko? - paklausė ramus balsas. 

— Klausykite... Turite pamėginti išsiaiškinti, iš kur aš skambinu, - 
pasakė Erikas taip garsiai, kiek išdrįso. - Mane rūsyje uždarė serijinė 


žudikė. Jūs turite atvažiuoti ir... 

— Ryšys labai blogas, - pertraukė balsas. - Ar galite pereiti... 

— Žudikės vardas - Nelė Brant. Aš sėdžiu geltono namo, esančio 
pakeliui į Rimbu, rūsyje. 

— Dabar aš nieko negirdžiu... Ar sakėte, kad jums gresia pavojus? 

— Tai rimta, jūs turite atvykti, - aiškino Erikas ir skubiai dirstelė- 
jo į laiptus. — Aš esu geltoname name pakeliui į Rimbu, aplinkui lau- 
kai, sodyboje mačiau griuvėsius - seną fabriką su aukštu kaminu ir... 

Subarškėjo durys į virtuvę ir Erikas drebančiais pirštais išjungė 
pokalbį. Telefonas iškrito iš rankų, bet vyras pakėlė jį ir įkišo į ran- 
kinę. Nelė ėmė leistis stačiais laiptais. Paėmęs pagalį Erikas stumte- 
lėjo rankinę link stalo. Ji vos nenuvirto, bet vyras prispaudė apatinį 
kraštą, ištiesė ranką kiek galėdamas toliau ir nustūmė rankinę likusį 
galelį. 

Nelė jau beveik apačioje. 

Erikas įsitraukė pagalį, paslėpė jį po čiužiniu ir pastebėjo, kad ant 
purvinų grindų liko neryškus dryžis. 

Nelė priėjo. Jos rankoje buvo plačiaašmenis virtuvinis peilis. Ko- 
legės veidas suprakaitavęs. Moteris nusibraukė kruvinus plaukus ir 
pažvelgė į rankinę po stalu. 

— Tavęs ilgai nebuvo, - pasakė Erikas ir atsilošė į grotas. 

— Virtuvėje buvo šiokia tokia netvarka. 

— Bet morfino turi? 

— Kai žmogus pakankamai išalkęs, kartus daiktas tampa saldus, — 
sumurmėjo ji ir padėjo baltą tabletę ant peilio galiuko. 

Nelė abejingai nusišypsojo ir ištiesė peilį. 

— Išsižiok, - lyg išsiblaškiusi tarė ji. 

Eriko širdis daužėsi. Jis pasilenkė link surūdijusių grotų, išsižiojo 
ir žiūrėjo, kaip artėja peilio smaigalys. 

Peilis virpėjo. Kai Nelė įkišo peilio galiuką į pravirą Eriko burną, 


jos kvėpavimas padažnėjo. 

Šalti ašmenys palietė liežuvį ir Erikas atsargiai suglaudė lūpas. 

Nelė ištraukė peilį. Jo ašmenys skambtelėjo į grotas. 

Erikas apsimetė, kad nurijo tabletę, o iš tikrųjų užkišo ją tarp 
skruosto ir galinių dantų. Seilėse pradėjus tirpti apvalkalui, burno- 
je pasidarė kartu. Erikas nedrįso nuryti tabletės. Nesvarbu, kad jam 
skauda — negalėjo rizikuoti apsnūsti ir užmigti. 

— "Tu įsisegei naujus auskarus, - pastebėjo jis ir atsisėdo ant čiu- 
žinio. 

Nelė šyptelėjo ir įsmeigė akis į peilį. 

— Tačiau manęs nepakako, - tyliai ištarė ji. 

— Nele, jei tik būčiau žinojęs, kad tu manęs laukei... 

— Aš stovėjau sode ir mačiau, kaip žiūri į Katryną, - sušnabždėjo 
ji. - Žinau, kad vyrams patinka gražūs nagai, bet mano rankos visada 
buvo keistos. Nieko nepadarysi... 

— Tavo rankos gražios, man jos gražios. Jos... 

— Oji vis tiek gražesnė, - nukirto Nelė. - Dabar liko tik tavo 
mieloji mokytoja... Mačiau jus, mačiau jos slidžią burną ir... 

— Esi tik tu, - pareiškė Erikas kaip galėdamas tvirčiau. 

- Bet aš neturiu vaiko, neturiu mažos mergaitės, - sušnabždėjo ji. 

— Apie ką tu kalbi? - paklausė Erikas ir pašiurpo. 

— Gal nereikia traukti ugnies iš marškinių klostės, jei ne...* 

— Nele, man jos nerūpi. Aš nematau nieko daugiau, tik tave. 

Staiga ji smogė peiliu. Erikas loštelėjo ir peilis praskriejo ten, kur 
ką tik buvo jo veidas. 

Nelė sušnopavo ir nusivylusi pažvelgė į jį. Erikas suprato, kad 
persistengė, kad ji pajuto, jog vyras meluoja. 

— Tai, ką tu sakai, — išspaudė ji šnopuodama. — Nežinau... Tai 


panašu į mirties paieškas gaudant vėją. 
* Nelė iškreipia Biblijos citatą iš Patarlių knygos (6:27). 


— Ką nori pasakyti? Nele, aš neieškau mirties. 

— Tu nekaltas, - sumurmėjo ji ir pasikasė kaklą ašmenimis. - Aš 
tavęs nekaltinu. 

Ji šiek tiek atsitraukė ir jos šviesus veidas dingo šešėliuose. Ten, 
kur turėjo būti akys, liko tik juodos skylės, aplink smakrą išryškėjo 
grubūs kontūrai. 

— Bet tu pamatysi, Erikai, kaip atrodo tai, kas praeina, - pažadėjo 
ji ir pasuko link laiptų. 

— Tik nekvailiok, - sušuko Erikas jai nueinant. 

Moteris sustojo ir atsigręžė. Jos skruostais nubėgęs prakaitas 
buvo beveik visai išterliojęs makiažą. 

— Aš nesitaikstysiu su tuo, kad tu vis dar galvoji apie ją, — tvirtai 
pareiškė Nelė. - Jei galvosi apie ją, pamatysi veidą be akių ir lūpų. 

— Ne, Nele! - sušuko jis. 

Moteris užlipo siaurais laiptais. 

Erikas susmuko ant grindų, išspjovė į delną aptirpusią tabletę ir 


įsikišo ištižusius likučius į džinsų kišenę. 

MARGOTA ŽINOJO, kad maža tikimybė, jog Nelė Brant būtų savo 
bute Bromoje arba darbe Karolinskoje. Vis dėlto ji labai nerimavo 
sėdėdama automobilyje toliau nuo balto, funkcionalizmo stiliaus 
namo, kurį iš visų pusių siautė specialiųjų pajėgų būrys. 

O šiaip, jei nekreiptum dėmesio į tuos juodai vilkinčius, iki dantų 
ginkluotus policininkus, šis kvartalas atrodytų svajingai ramus, tarsi 
vieną iš anų vaikystės vakarų. 

Margota stebėjo operaciją įsijungusi radijo ryšį. Vidinė įtampa 
graužė iš vidaus. Nori nenori, prieš akis iškilo vaizdas, kaip ramybę 
sudraskys riksmai ir šūviai. 

Radijo stotelė sutraškėjo ir pasigirdo operacijos vado Rogerio 
Stormo balsas: 

— Jos čia nėra. 

— Ar visur apieškojote? Rūsyje, palėpėje, sode? 

— Jos čia nėra. 

— O vyras? 

— Sėdėjo ir žiūrėjo šuolių į vandenį varžybas. 

— Ką sakė? 

— Aš paklausiau tiesiai šviesiai, bet jis pareiškė esąs įsitikinęs, kad 
Nelė su tuo nesusijusi... Juodu skaitę apie Eriką ir žmona esanti tokia 
pat sukrėsta kaip ir jis. 

— Gerai, dabar į tai nusispjaut, tik tegu pasako, kur ji šiuo metu, — 


pasakė komisarė žiūrėdama į namą. 

- Jie neturi jokių kitų namų. Vyras nieko nežino. 

— Ar operacija baigta? 

— Vyrai jau eina lauk. 

— Tada aš einu į vidų, - pasakė Margota ir atidarė duris. 

Tą pat akimirką, kai išlipo, kryžkaulį nusmelkė skausmas. Ji iškart 
suprato kodėl, bet vis dėlto nulingavo link plačiai atidarytų durų. 

— Aš gimdysiu tada, kai baigsiu šitą bylą, - pareiškė ji tarpduryje 
stovinčiam policininkui. 

Didelis prieškambaris buvo jaukus ir svetingas. Priešais duris ka- 
bojo Karlo Larsono paveikslas. Specialiojo būrio vyrai ėjo laukan su 
šalmais rankose, ant diržų siūbuojant automatiniams karabinams. 

Svetainės prieblandoje fotelyje sėdėjo apvalainas vyras. Jis buvo 
atpalaidavęs kaklaraiščio mazgą ir prasisagstęs marškinius. Ant sta- 
liuko stovėjo padėklas sa mikrobangų krosnelėje pašildytais pusfa- 
brikačiais. 

Vyras atrodė ištiktas šoko. Jis visą laiką braukė rankomis per šlau- 
nis ir sutrikęs šypsojosi su juo kalbančiam policininkui. 

— Šitas namas didelis. Pakanka... nes žiemą mes dažnai važiuoja- 
me į Karibus ir... 

— Jūsų giminės, šeimos nariai — ar jie neturi namų? — pertraukė 
Margota. 

- Švedijoje gyvenu tik aš. 

- Jeigu jūsų žmona vis dėlto turėtų namą, kuriuo galėtų naudo- 
tis, - kur jis galėtų būti ? 

— Apgailestauju, nežinau, aš... 

Margota paliko jį, užlipo laiptais, apsidairė, nuėjo į miegamąjį ir 
išsitraukė savo telefoną. 

— Nelės Brant nebuvo nei namuose, nei Karolinskoje, - pranešė 
ji atsiliepusiam Jonui. 

— Ar ji susijusi su kokias nors kitais pastatais? — paklausė Jonas 
Lina. 

— Mes patikrinome visus registrus, - pasakė Margota ir žioptelėjo 
užėjus sąrėmiui. - Jie neturi jokių kitų namų, vasarnamio ar sklypo. 

— Kur ji gyveno anksčiau? 

Margota išsitraukė išrašą, kurį buvo gavusi iškart po pokalbio su 
Jonu. 

— Sprendžiant pagal gyventojų registrą, prieš dešimt metų ir visą 
laiką iki to ji buvo registruota Šioldingės klebonijoje... o paskui yra 
keturių metų tarpas, kol ji atsiduria čia, Bromoje. 

- Ji gyveno su Rokiu Šiurklundu jo klebonijoje. 

- Taip, mes nusiuntėme ten žmonių, bet tas būstas yra skirtas... 

- Žinau, žinau. 

- Žinoma, gali būti, kad ji nuomojosi butą iš antrų ar trečių ran- 
kų. 

— Tėvo dienoraštyje minima sodyba Roslagene, - prisiminė Jo- 
nas. 

— Nėra jokios sodybos, su kuria ji būtų susijusi. Jos giminės nieka- 
da nieko nėra turėję. Ji yra paskutinė iš savo giminės. 

— Bet Rokis pabėgo nuo jos ir pavogė automobilį Finstoje. Mes 
nežinome, kokį atstumą jis ėjo pėsčias... 

— Aplink Nortelję bus tūkstančiai sodybų, - pertraukė Margota. 

— Paieškokite tarp dokumentų. Jeigu ji nuomojasi sodybą iš an- 
trų rankų, galbūt yra sąskaitų už elektrą, išrašytų ne jos pavarde. 

— Manau, kad už poros valandų gausiu kratos orderį. 

- Ieškokite dabar, kol tave sustabdys. 

— Gerai, nuo ko pradėti? 


— Jei tikite, kad vyras sako tiesą, turite ieškoti tarp jos asmeninių 


daiktų. 

— Aš esu viršutiniame aukšte... Jie turi atskirus miegamuosius, — 
pasakė komisarė ir įėjo į erdvų kambarį su švelniai žydrais tapetais. 
— Ieškodama išsamiai pasakokite, ką matote. 
— Lova paklota, ant naktinio stalelio - kelios knygos, regis, speci- 
alioji psichologinė literatūra. 
— Patikrinkit stalčius. 
Margota atidarė du stalčius ir pasakė, kad jokių dokumentų nėra. 
— Jie beveik tušti... Plokštelė mogadono, tabletės nuo gerklės ir 
rankų kremas. 
— Paprastas? 
— Clarins hirmos. 
Margota įkišo ranką giliau ir rado mažą plastikinį vaistų buteliu- 
ką. 
— Buteliukas maisto papildų. 
— Kokių? 
— Ant etiketės parašyta geležies... hidroksidas. 
— Kam jie reikalingi? Ar jūs vartojate? 
— Aš valgau mėsos už penkis, - pasakė Margota ir uždarė stalčių. 
— Ar drabužių spintos nėra? 
— Aš įeinu į jos drabužinę, - pasakojo Margota, įžengdama tarp 
drabužių eilių. 
— Kas ten? 
— Suknelės, sijonai, kostiumėliai, palaidinės... Nemanykit, kad aš 
pavydžiu, bet čia Burberry, Ralbb Lauren, Prada ir... 
Ji nutilo ir nužvelgė ilgą sieną. 
— Kas atsitiko? 
— Jos batai... Ko gero, vis dėlto nubrauksiu vieną kitą ašarą. 
— Tęskite. 
— Jonai, aš noriu pasakyti tik tai, kad... Aš pasirinkau specializa- 


ciją ir išstudijavau visas garsias bylas apie persekiojimo sindromą — 

nuo Džono Hinklio iki Monos Valen-Jerpės... bet niekas nė iš tolo 
neprilygsta Nelės pamišimui... Ji pati baisiausia iš visų. 

- Žinau. 

— Kur man ieškoti toliau? 

— Pasikapstykite tolimiausiame kampe. Pažiūrėkite už lentynų, 
po dėžutėmis. Ką nors turite rasti. 

Jie užbaigė pokalbį ir Margota ėmė visur ieškoti, remdamasi į sie- 
ną nulindo į tolimiausią kampą, bet nerado visiškai nieko. Vos išė- 
jusi iš drabužinės pamatė viršun belipantį Rogerį Stormą. Jo veidas 
buvo išpiltas prakaito, o akys išsiplėtusios. Margota atsiduso ir įrėmė 
sau į kryžkaulį kumštį, kad atlaikytų kitą sąrėmį. 

— Kas yra? - sušvokštė ji. 


— Gavome naują įrašą. 

SAULĖ BUVO JAU NUSILEIDUSI, kai Rokis atsibudo šalia vairuo- 
jančio Jono. Įsižiebė gatvių žibintai. Kai paskambino Margota, jie 
artėjo prie Sioderteljės. 

— Gavome dar vieną įrašą, - išspaudė ji, sukandusi dantis iš skaus- 
mo. - Tikriausiai Erikas ją pažinojo arba bent... 

— Papasakokit, kas nufilmuota. 

— Nelė filmuoja jau viduje, aukos namuose... Moteris atrodo su- 
žeista, susigūžusi sėdi kampe... o pabaigoje, baigiantis įrašui, pasima- 
to maža pėda... Tamsu, bet atrodo, kad ant grindų guli vaikas. 

— Tęsk. 

— Paprastas kambarys, senos sienos su atšokusiais tapetais... už 
lango matosi lyg ir kaminas, bet ekspertai dar nebaigė analizuoti. 

— Tęskite. 

— Dabar aš žiūriu įrašą per 4P2d... Moters plaukai trumpi, juodi. 
Ji liekna ir... nežinau... ji kraujuoja, yra beveik be sąmonės ir laiko 
ištiesusi rankas taip, lyg nieko nematytų arba... 

— Klausykite, - pertraukė Jonas. - Tai Džekė Federer. Ji gyvena 
prie Mažojo Janso skvero. 

- Išsiunčiu policijos ekipažą, - pasakė komisarė ir išjungė pokal- 
bį. 

Jonas nespėjo pasakyti, kad jos galbūt jau nėra bute, nes Nelė 
norės nužudyti Džekę Eriko akivaizdoje, kaip nužudė mamą tėvo 


akivaizdoje, o Nataliją - matant Rokiui. 

Jie pravažiavo mikroautobusą, stovintį kelkraštyje su nuleista pa- 
danga. Barzdotas vyras su šortais ir raudonai nusvilusiomis kojomis 
kaip tik statė avarinį trikampį ženklą. 

— Tu pasakojai apie narvą, sakei, kad sėdėjai narve, - kreipėsi į 
Rokį Jonas. 

— Kada? 

— Nelė kažkur buvo tave uždariusi. 

— Nemanau, - nutęsė jis ir nusuko akis į kelią. 

— Ar Žinai, kur tai galėtų būti? 

— Ne. 

— Tu pabėgai ir nuvarei automobilį kažkur netoli Norteljės. 

— Ar čia ne tu visą laiką vagi automobilius? - sumurmėjo jis. 

— Pagalvok... ten buvo sodyba, gal buvo kaminas... 

Rokis žiūrėjo į pro šalį lekiantį kraštovaizdį. Važiuojant pro Sale- 
mo sankryžą jis giliai atsiduso, didelėmis rankomis persibraukė vei- 
dą ir barzdą, tada vėl pažvelgė į kelią. 

— Nelė Brant nužudė Rebeką Hanson, - lėtai ištarė jis. 

— Taip. 

— Vis dėlto Dievas grįžo manęs ieškoti, - pasakė jis ir suglamžė 
tuščią cigarečių pakelį. 

— Regis, taip. 

— Galbūt mane nuteis už pabėgimą ir heroiną kišenėse... bet pas- 
kui aš vėl dirbsiu pastoriumi. 

— Tu ir taip jau nekaltai nuteistas. Antrą kartą tavęs nenuteis. 

— Ar gali čia sustoti? — visiškai ramiai paprašė Rokis. - Noriu 
žvilgtelėti į savo bažnyčią. 

Jonas sustojo kelkraštyje ir Rokis išlipo. Augalotasis pastorius 
uždarė duris, pabarškino į automobilio stogą ir pasuko atgal link 


posūkio į Salemą. 

NORTELJĖS KOMISARIATO NURODYMU, policijos išorės ope- 
racijų vadas Ramonas Šiolynas nusprendė, kad Ulė ir Džordžas Bo- 
manai važiuos automobiliu, kuriame yra radijo stotelė. 

"Tėvas retai dirbdavo su sūnumi vienoje poroje. Kolegos pajuoka- 
vo, kad tėtis Ulė pagaliau išklausys kursus apie policijos darbą. 

Ulei labai patikdavo kolegų kalbos. Jis be galo didžiavosi savo 
sūnumi, kuris buvo aukštesnis už jį visa galva. 

Kaip visada, diena praėjo ramiai ir vakarėjant juodu nuvažiavo 
į Valbio pramoninį rajoną, nes pastarąjį pusmetį buvo gauta pra- 
nešimų apie organizuotas vagystes. Bet ten irgi buvo ramu, todėl 
niekam nieko nepranešę jie įvažiavo į Rimbu, ketindami užsukti į 
tualetą. 

Ulei pradėjo skaudėti nugarą, todėl jis žemiau nuleido sėdynės 
atlošą. Pažvelgęs į laikrodį tėvas pasakė, kad už pusvalandžio bus ga- 
lima pajudėti link komisariato, bet iškart po to jiems buvo pranešta 
apie apskrities ryšių centro paskelbtą aliarmą. 

Prieš pusvalandį į pagalbos centrą „SOS 112“ skambino vyras. 
Ryšys buvęs labai prastas, operatorius beveik nieko negirdėjęs, bet 
ištyrus trumpo pokalbio įrašą tapo aišku, kad vyrui, regis, reikia 
pagalbos, o jis apibūdino vietą su fabriko griuvėsiais netoli Rimbu 
gyvenvietės. 

Pavyko nustatyti, kad tai gyvenamasis namas, pastatytas po di- 


džiojo gaisro Saulės kalvos stiklo fabrike. 


=-557— 


— Mes jau pakeliui į komisariatą, - sabambėjo Ulė. 

— Ar dar spėsite ten užsukti? — paklausė operatorius. 

— Taip, žinoma. 

Į automobilio stogą subarbeno lietaus lašai. Ulė nusipurtė ir už- 
darė langą, sutraiškydamas į tarpą pakliuvusį citrinuką. 

- Įtariama, kad viename iš namų Jemlingėje kilo barnis, - pasakė 
jis sūnui. 

Džordžas apsuko automobilį ir nuvažiavo į pietus pro dideles so- 
dybas, išsiplėtusias tarp juodų miškų. 

— Mama sako, kad tu valgai per mažai daržovių, tai nutarė paga- 
minti lazaniją iš morkų, - pasakė Ulė. - Bet aš pamiršau nupirkti 
morkų, tai dabar bus kotletai. 

— Skanu, - šyptelėjęs sučepsėjo Džordžas. 

Laukuose visiškai tamsu. Vienas drugelio sparnas ėmė skrajoti po 
saloną, nešiojamas ventiliatoriaus oro srovės. 

Džordžas išsuko iš kelio ir nuvažiavo siauru žvyrkeliu. Automo- 
bilis dundėjo per duobes, šakų braižomas per šonus ir stogą. 

— Po velnių, juk šita vieta apleista, - nusistebėjo Džordžas. 

Automobilio žibintai tamsoje atvėrė tunelį. Jų šviesoje plazde- 
nantys naktiniai drugeliai ir aukšta kelkraščio žolė švytėjo kaip žal- 
varis. 

— Kuo skiriasi sūris nuo skylės? - paklausė Ulė. 

— Nežinau, tėti, - sumurmėjo Džordžas, nenuleisdamas nuo ke- 
lio akių. 

— Sūryje būna skylių, bet skylėse nebūna sūrio. 

— Juokinga, - atsiduso sūnus ir pabarbeno pirštais į vairą. 

Jie įsuko į didelį kiemą ir naktinio dangaus fone išvydo didžiulį 
kaminą. Automobilis lėtai riedėjo per grikšintį žvyrą. Ulė palinko 
link priekinio stiklo. 

— Tamsu, - sumurmėjo Džordžas ir pasuko vairą. 

Prožektorių šviesos perbraukė krūmus ir surūdijusias automobi- 
lių detales. Staiga kažkas sušvytėjo. 

— Registracijos numeriai, - tarė Ulė. 

Privažiavę arčiau, kieme tarp fabriko griuvėsių išvydo automobilį 
su atvira bagažine. Vyrai pažvelgė į geltoną namą. Aplink dilgėlės, 
languose tamsu. 

— Gal palaukim ir pažiūrėkim, ar jie išmes televizorių? — tyliai 
pasiūlė tėvas. 

Džordžas pastatė automobilį taip, kad prožektorių šviesos kristų 
ant verandos. 

— Buvo pranešta, kad reikia nuvykti dėl įrariamo barnio, - pasakė 
jis ir atidarė automobilio duris. - Einu pažiūrėti. 

— Tik ne vienas, - nesutiko tėvas. 

Po uniforma juodu vilkėjo lengvas apsaugines liemenes, o ant 
diržų kabojo tarnybiniai ginklai, papildomos šovinių dėtuvės, laz- 
dos, antrankiai, prožektoriai ir radijo stotelės. 

Siauri vyrų šešėliai nutįso žeme iki pat dilgėlių ir namo. 

Džordžas įsijungė prožektorių ir jam iškart pasirodė, kad griuvė- 
siuose tarp stiklo šukių kažką pamatė. 

— Kas ten? - paklausė tėvas. 

— Nieko, - tarstelėjo Džordžas, jausdamas, kad burna išdžiūvo. 

Tamsoje sušlamėjo lapai, paskui pasigirdo keistas garsas - lyg 
miške kažkas šauktų, apimtas baimės. 

- Prakeiktos stirnos, kaip gąsdina, - nusipurtė Ulė. 

Džordžas pašvietė į gilią duobę tarp sugriuvusių plytinių sienų. 
Tarp piktžolių blizgėjo šukės. 

— Kokia čia vieta? — sušnabždėjo jis. 


— "Tik nenueik nuo kelio. 

Prožektoriaus šviesa slinko purvinais langais. Jie buvo tokie pilki, 
kad šviesoje nespindėjo. 

Juodu nubrido per aukštas dilgėles. Džordžas pajuokavo, kad ši- 
tas sodas žalesnis už tėvo. 

Verandos langas buvo užkaltas fanera. Atremtas į sieną stovėjo 
surūdijęs dalgis. 

— Turbūt susiginčijo, kieno eilė tvarkyti namus, - tyliai nusišaipė 


Ulė. 

PER NARVO GROTAS Erikas matė, kad Džekė žengė vieną žings- 
nį atatupsta. Ji buvo išsigandusi ir sutrikusi, mėgino susigaudyti ir 
nepasiduoti panikai. Matyt, Nelė buvo kažkur ją uždariusi, o pas- 
kui privertė nusileisti laiptais. 

Erikas nežinojo, ką Nelė ketina daryti, bet matė, kad atstačiusi 
smakrą ji žiūri į Džekę, apimta egzaltuoto įtūžio. 

Jis nedrįso ko nors prašyti — viskas, ką pasakytų, tik pakurstytų 
pavydą. Galvoje ūžė mintys, ką sugalvoti, kaip prasilaužti pro įžeis- 
tos savimylos sukeltą įtūžį. 

Džekė caktelėjo liežuviu ir žengė žingsnį pirmyn. Ji įėjo į žibin- 
tuvėlio šviesą ir sustojo, pajutusi šilumą. 

Dabar Erikas pamatė, kokia ji sužalota: ant smilkinio blizgėjo 
tamsus kraujas, veidas buvo nusėtas mėlynėmis, apatinė lūpa pra- 
kirsta. Jos šešėlis dengė visą sieną. Priešais ją stovinti Nelė nusi- 
šluostė į suknelę suprakaitavusią dešinę ranką ir pasiėmė nuo stalo 
peilį. 

Išgirdusi judėjimą Džekė ėmė trauktis, kol atsirėmė į plytinę 
sieną. Erikas matė, kad ji pirštais čiuopia ko nors, kas padėtų susi- 
orientuoti. 

— Ką aš padariau? — paklausė ji išsigandusi. 

Erikas nuleido akis, pabuvo taip kelias sekundes ir pažvelgė į 


Nelės lūpos tvirtai suspaustos, kakle iššokusios gyslos. 

Ji nusibraukė nuo skruostų ašaras ir neskubėdama ėmė artintis 
prie Džekės. Dešinėje rankoje krusčiojo peilis. 

Erikas suprato, kad Džekė jaučia, jog Nelė arti. Ji nenorėjo išsi- 
duoti, kad bijo, bet besikilnojanti krūtinė rodė, kad moters kvėpavi- 
mas pagreitėjęs. Matėsi, kad instinktyviai nori susigūžti, bet vis dėlto 
prisivertė išsitiesti. 

Nelė lėtai pasuko į šoną, traškindama žvyrą. 

Išgirdusi tai Džekė šiek tiek palenkė galvą. Ant ausies, smilkinio 
ir skruosto matėsi sukrešėjęs kraujas. 

Nelė ištiesė link jos peilį ir prisimerkusi įsistebeilijo, peilio galiu- 
ką nukreipusi priešais nieko nematantį veidą. Ant lubų sumirgėjo 
ašmenų atšvaitas. 

Džekė pakėlė ranką ir Nelė atitraukė peilį, bet paskui iškart atsar- 
giai kilstelėjo juo palaidinės apykaklę. 

— Nele, ji akla, - prabilo Erikas, iš visų jėgų stengdamasis išlikti 
ramus. - Nesuprantu, kodėl tu... 

Ta ėmė ir bakstelėjo smaigaliu Džekei tarp krūtų. Moteris suai- 
manavo ir palietė paviršinę žaizdą, susikruvindama pirštus. Jos švie- 
sų veidą iškreipė baimė ir sumišimas. 

— Dabar žiūrėk į ją, - liepė Nelė. - Žiūrėk į ją! Žiūrėk! 

Džekė ėmė trauktis palei sieną, braukdama per ją pirštais, atsi- 
trenkusi į stalą vos nenugriuvo, kluptelėjo per plytą ir žengė didelį 
žingsnį, kad neapvirstų. 

— Elegantiška, - sukikeno Nelė ir nusibraukė nuo veido kruvinus 
plaukus. 

Džekė slinko atatupsta, kvėpuodama tarsi sužeistas žvėris. 

Nelė vaikščiojo aplink ją ratu, o neregė sukiojosi pagal garsą, 
mėgindama susiorientuoti ir visą laiką ištiesusi priešais rankas, kad 


galėtų apsiginti. 

Ji vėl atsitrenkė į stalą, Nelė tyliai užėjo jai už nugaros ir smogė 
peiliu. 

Erikas laikėsi iš visų jėgų, kad nesuriktų. 

Džekė iš skausmo sudejavo, žengė pirmyn, už kažko užkliuvo ir 
trenkėsi keliu į grindis, bet iškart atsistojo. Drabužiais ir koja tekėjo 
kraujas. Sutrikusi moteris žengė kelis žingsnius ištiesusi rankas. 

— Erikai, kodėl jūs taip darote? - drebančiu balsu paklausė ji. 

— Kodėl jūs taip darote? - pakartojo Nelė. 

— Erikai? - gaudydama orą pašaukė Džekė ir atsigręžė. 

— Tarp mūsų viskas baigta, - šiurkščiai atrėžė jis. - Nemanyk, 
kad... 

— Nekalbėk su ja! - suriko Nelė. - Dabar man ant visko nusišikt, 
neketinu jums leisti... 

— Nele, aš noriu kalbėti tik su tavimi, daugiau su niekuo, - per- 
traukė Erikas. - Noriu žiūrėti tik į tave, į tavo veidą ir... 

— Girdėjai? — suriko Nelė Džekei. - Kas tau negerai? Jis nenori 
tokios sumautos aklos kekšės. Suvoki? Jis tavęs nenori. 

Džekė nieko neatsakė, tik atsitūpė, užsidengusi veidą ir galvą ran- 
komis. 

— Nele, jau gana, - paprašė Erikas jau nesuvaldydamas virpančio 
balso. — Ji supranta, ji mums nepavojinga, ji... 

— Stokis. Jis mano, kad jau gana, jis nori pažiūrėti į tave... Parodyk 
veidą... savo mielą gražų veidelį. 

— Nele, būk gera... 

- Stokis! 

Džekė ėmė pamažu stotis, o Nelė smogė iš visų jėgų, bet į kaklą 
nepataikė. Peilis kirto per petį visai šalia gerklės. Džekė sukliko ir 
teškėsi ant nugaros. Nelė kirto dar kartą, bet aštrūs ašmenys perskro- 
dė tik orą. Ji netyčia stumtelėjo lentyną prie sienos, o nuo jos ant 


grindų nubarškėjo kelios konservų skardinės. 

— Nele, liaukis, tu privalai liautis! - rėkė Erikas, tampydamas gro- 
tas. 

Džekė abiem rankomis pastūmė Nelę ir ta klupdama atbula nu- 
griuvo ant medinių strypų ir pametė peilį. 

- Nors ir grūstuvėje sutrintumei kvailį grūstuvu drauge su grū- 
dais*, - plonai suinkštė Nelė, rankomis braukydama grindis. 

Užčiuopusi skardinę atsistojo ir stipriai trenkė ja Džekei į pilvą, 
į kairę krūtį, raktikaulį. Džekė suriko, bet kažkaip sugebėjo išmušti 
jai iš rankos skardinę, dusdama persivertė ant šono ir pamėgino at- 
sistoti. 

— Tiesiai priešais tave yra tunelis, - sušuko jai Erikas. 

Nelė atsikėlė, priėjusi sugriebė Džekę už trumpų plaukų ir ėmė 
kumščiu daužyti nugarą ir pakaušį. Džekė griuvo į priekį, vienu keliu 
atsirėmė į grindis ir vėl pamėgino atsistoti. 

Gaudydama orą Nelė dairėsi po tamsų rūsį, kol pamatė peilį ant 
grindų šalia sienos. 

— Dabar aš pasiimsiu jos veidą, - sušvokštė Nelė taip, lyg jos bur- 
na būtų pilna seilių. 

Džekė klūpojo nejudėdama. Moters nugara plūdo kraujas. Ji 
buvo užčiuopusi nedidelį atsuktuvą. Atsikvėpusi ėmė svirduliuoda- 
ma keltis. 

Nelė nusibraukė nuo akių prakaitą. Jos žalia suknelė buvo ište- 
pliota juodomis dėmėmis. Džekė nusisuko nuo jos ir susirado laip- 
tus. 

Nelė nusišypsojo Erikui, priėjo prie Džekės, užsimojo peiliu ir 
kirto. Ašmenys nuslydo nugara, perpjaudami kūną įstrižai tarp pe- 


ties ir sprando. 


* Biblijos citata iš Patarlių knygos, 27:22: „Nors ir grūstuvėje sutrintumei kvailį 
grūstuvu drauge su grūdais, kvailumo iš jo neišvarysi. 


Džekė griuvo ant kelių, stipriai susitrenkė kaktą į pirmąsias laiptų 
pakopas ir susmuko. 

Nelė svirduliuodama atsitraukė su peiliu rankoje ir nusipūtė nuo 
akių plaukus. Staiga kažkas suskambo. 

Ji pakėlė akis į laiptus. Ranka su peiliu drebėjo. Atrodė sutrikusi. 

Vėl suskambo. Nelė kažką sumurmėjo, skubiai užlipo laiptais pro 


Džekę, uždarė duris ir užrakino. 

POLICININKAI LAUKĖ VERANDOJE, bet nieko nesigirdėjo, iš- 
skyrus vėją medžiuose ir vabzdžių dūzgesį piktžolėse. 

— Kuo skiriasi sumuštinis su kumpiu ir marinuotu agurkėliu 
nuo... senio, kuriam į užpakalį įkišta cigaretė? - paklausė Ulė ir vėl 
paspaudė durų skambutį. 

— Nežinau, - numykė Džordžas. 

— Tiek to. Bet rytoj aš, ko gero, prašysiu, kad sumuštinį man 
pirktų kas nors kitas. 

— Na... tėti... 

Ulė nusijuokė ir pašvietė į apsilaupiusias duris su surūdijusia 
rankena. Džordžas stipriai pabarbeno į langą ir atsitraukė. 

— Eime į vidų, - paragino Ulė ir davė sūnui ženklą nulipti nuo 
laiptų, tuo pat metu spausdamas rankeną. 

Jau ketino atidaryti, bet staiga viduje įsižiebė šilta šviesa ir pilkas 
prieškambario langas svetingai nušvito. Duris atidarė elegantiška 
moteris, galvą apsirišusi skarele. Rankoje ji laikė žibalinę lempą. Ji 
sagstėsi geltoną lietpaltį ir žiūrėjo į policininkus maloniai nustebu- 
Si. 

— Viešpatie, o aš pamaniau, kad čia elektrikas. Pas mus dingo 
elektra. Kas atsitiko? 

— Iš čia gavome pagalbos signalą, - paaiškino Ulė. 

— Kodėl? 

— Ar čia viskas gerai? - paklausė Džordžas. 


— Taip... regis, - sunerimusi pasakė ji. - Koks pagalbos signalas? 

Džordžui lipant aukščiau, sugirgždėjo laiptai. Nuo moters sklido 
aštrus prakaito kvapas, o jos kaklas buvo kažkuo aptaškytas. 

Be jokios priežasties Džordžas atsigręžė ir pašvietė tiesiai į tamsą 
palei namo fasadą. 

— Skambino vyras. Ar namuose yra kas nors daugiau? 

— Tik Erikas... Ar jis jums skambino? Mano vyras serga Alzhei- 
merio liga... 

— Mes norėtume su juo pakalbėti, - pasakė Ulė. 

— Ar negalite padaryti to rytoj? Jis ką tik gavo savo dozę done- 
pezilo*. 

Moteris pakėlė ranką nusibraukti nuo kaktos plaukų. Jos nagai 
buvo juodi, lyg būtų kasusi žemę. 

— Tik trumpam, - pasakė jis ir žengė vidun. 

— Geriau nereikia, — ištarė ji. 

Policininkai nužvelgė prieškambarį, išklijuotą rudais tapetais. 
Nutrintą linoleumą dengė namų darbo skudurinis takas. Ant sienos 
kabojo paveikslėlis su Biblijos žodžiais ir keli lauko drabužiai, tvar- 
kingai sukabinti ant pakabų. Žiūrėdamas, kaip tėtis įeina, Džordžas 
pašiurpo ir atsigręžęs pažvelgė į automobilį. Ryškios žibintų šviesos 
buvo pritraukusios vabzdžių, kurie skrajojo priešais tarsi užburti. 

— Deja, turime pakalbėti su jūsų vyru, - pasakė Ulė. 

— Turime? - pusbalsiu paklausė sūnus. 

— Mes gavome pranešimą, - toliau aiškino Ulė. - Apgailestauju.... 
bet tokios taisyklės. Turime užeiti. 

— Ilgai netruksime, - patikino Džordžas. 

Jie kruopščiai patrynė batus į prieškambario kilimėlį. Prieškam- 
baryje ant to paties kablio kaip šviestuvas kabojo ir lipni juosta nuo 
musių. Ji buvo aplipusi šimtais musių ir panaši į juodą kailį. 


* Donepezilas - vaistas, vartojamas žmonių, kuriems diagnozuota lengva ar vidu- 
tinio sunkumo Alzheimerio liga, demencijos, simptomams gydyti. 

— Ar galite palaikyti, - paprašė moteris paduodama lempą Uli. 

Lempos šviesa sumirgėjo ant sienų. Džordžas laukė už tėvo, kol 
moteris abiem rankomis atstūmė duris į tamsią virtuvę. Per prieš- 
kambarį nuaidėjo metalinis gaudesys. Įeidama į tamsią virtuvę mo- 
teris kalbėjo apie vyro ligą. Pro praviras duris į juos tvokstelėjo smar- 
vė. Ulė sukosėjo ir įžengė paskui moterį, nešdamas lempą. 

Siūbuojanti geltona šviesa šokinėjo po sujauktą virtuvę. Visur 
mėtėsi stiklo šukės, puodai ir seni įrankiai. Purvinos grindys buvo 
aptaškytos šviežiu krauju, taip pat ir spintelių durys. 

Ulė atsigręžė į sūnų, sekantį paskui jį, bet staiga durys užsitrenkė 
su didžiule jėga ir vožė Džordžui tiesiai į veidą. Vyras griuvo ant nu- 
garos ir susitrenkė į prieškambario grindis galvą. 

Ulė spoksojo į duris, į didžiulę spyruoklę, į sūnaus koją, kyšančią 
tarp durų ir staktos. 

Kai atsisuko, moteris stovėjo priešais jį, ant peties laikydama il- 
gakotį kirvį, ir smogė juo, policininkui nespėjus pasitraukti. Ašme- 
nys įstrižai susmigo į kaklą. Nuo smūgio vyras susvirduliavo į šoną 
ir pamatė savo kraują, tykštantį ant moters lietpalčio. Kai moteris 
trūktelėjo kirvį, norėdama jį ištraukti, Ulė žengtelėjo pirmyn, kad 
nenugriūtų. 

Moteris ramiai paėmė jam iš rankos lempą ir pastatė ant spinte- 
lės, o tada vėl užsimojo sunkiu kirviu. 

Ulė norėjo pašaukti sūnų, bet balsas buvo dingęs, pamažu geso ir 
sąmonė, akyse plaukiojo juodos dėmės. 

Jis prispaudė vieną ranką prie kaklo ir pajuto, kad po marškiniais 
bėga kraujas. Norėjo išsitraukti pistoletą, bet pirštai neklausė. 

Moteris kirto dar kartą ir akyse visiškai apremo. 

Prieškambaryje nugriuvęs Džordžas atsimerkė ir apsidairė. Jis 


gulėjo ant nugaros, jo kakta kraujavo. 

— Kas atsitiko? — paklausė jis įtraukdamas oro. 

Drebančiais pirštais palietė nosį ir kruviną kaktą. 

— Tėti? — pašaukė jis ir pamatė, kad koja įstrigusi tarpduryje. 

Kulkšnis, regis, sulaužyta, tačiau keista, kad neskauda. Jis ėmė 
traukti koją, bet pastebėjo, kad visai nejaučia pirštų. 

Sutrikęs pažvelgė į lubas ir pamatė linguojantį popierių su musė- 
mis. Virtuvėje kažkas dunksėjo. Jis atsisėdo pasiremdamas alkūnė- 
mis, bet per durų plyšį nieko nesimatė. 

Grabaliodamas palei šoną atkabino nuo diržo žibintuvėlį ir pa- 
švietė į virtuvę. Jo tėvas gulėjo ant grindų išsižiojęs ir spoksojo į jį. 

Staiga moteris pastūmė jo galvą koja ir ta nuriedėjo. Riedėjo var- 
tydamasi kruvinomis grindimis. 

Džordžą užvaldė neapsakoma panika ir jis suriko, numetė žibin- 
tuvėlį ir pamėgino atsitraukti, ėmė spardyti į staktą laisvąja koja, bet 
buvo įstrigęs tarsi spąstuose. Jis ėmė grabalioti pistoleto, bet niekaip 
negalėjo jo ištraukti. Reikėjo nusimauti pirštinę. Jis pakėlė ranką 
prie burnos, ketindamas nusitraukti pirštinę dantimis, kai durys 
staiga atsivėrė ir jis galėjo ištraukti koją. 

Gaudydamas orą jis ėmė ropoti atatupstas, kol nugara atsitrenkė 
į nedidelę komodą. Dėl smūgio nuo jos nukrito dubenėlis su mone- 
tomis ir aplink jį pabiro pinigai. 

Džordžui pavyko nusimauti pirštinę ir jis pamėgino išsitraukti 
pistoletą, bet į prieškambarį išėjo moteris su geltonu lietpalčiu. Ji 
taip užsimojo kirviu, kad trinktelėjo į šviestuvą ir nuplėšė juostą su 
musėmis. Sunkūs ašmenys susmigo į policininko krūtinę kiaurai 


ploną apsauginę liemenę, krūtinkaulį iki pat širdies. 

ERIKAS IŠTIESĖ RANKĄ per grotas, mėgindamas pasiekti Džekę, 
bet ji buvo per toli. Jo pirštų galiukai krutėjo ore jai už nugaros. Ne- 
žinodamas, ar ji girdi, Erikas visą laiką kalbino ją, sakė, kad turi keltis 
ir ieškoti išėjimo. 

Nelės nebuvo jau kelias minutes. 

Iš pradžių jis nežinojo, ar Džekė dar gyva, nes gulėjo susmukusi 
ir nejudėjo, bet kai jis prisiplojo ant grindų šalia grotų, išgirdo jos 
kvėpavimą. 

— Džeke? — vėl pašaukė jis. 

Žinojo, kad moteris jau būtų negyva, jei ne skambutis į duris. 
Nors buvo tylu, suprato, kad atvažiavo policija. Ten turi būti poli- 
cija, jie išgirdo jį. 

„Kad tik būtų supratę, kaip tai rimta, kad tik būtų atsiuntę daug 
policininkų“ 

Jis pakėlė nuo grindų lazdą ir iškišęs per grotas pabaksnojo Džekę 
bukuoju galu. 

— Džeke:? 

Ji pamažu pajudino koją, pasuko veidą į šoną ir silpnai sukosėjo. 

Erikas ėmė pasakoti, kas atsitiko, ką Nelė padarė, kaip suvertė 
jam kaltę, bet Jonas žinąs teisybę. 

Moteris palietė ranka paviršinę žaizdą kakle. 

Erikas nenutuokė, ar ji supranta, bet vis kartojo, kad Džekė turi 
išsigauti iš čia, kad reikia skubėti. 

— Dabar tu turi kovoti, kitaip neišgyvensi. 

Laiko liko nedaug. Erikas klausėsi, ar nepasigirs šūvių ar balsų, 
bet buvo tylu. 

— Džeke, pamėgink atsikelti, - prašė jis. 

Galiausiai ji atsisėdo. Nuo antakio per skruostą tekėjo kraujas, ji 
tankiai alsavo. 

— Ar girdi mane? — paklausė jis. - Ar supranti, ką sakau? Turi 
bėgti, Džeke. Ar gali atsistoti ? 

Jis nesakė, kad paskambino policijai - nenorėjo suteikti jai ne- 
pagrįstos vilties. Ji turi bėgti, nes Erikas nuogąstavo, kad Nelė bus 
apgavusi policininkus. 

Džekė dejuodama atsistojo ir išspjovė kraujo, susvirduliavo, bet 
ant kojų išsilaikė. 

— Privalai išsigauti iš čia, kol ji negrįžo, - pakartojo Erikas. 

Gaudydama orą Džekė ėjo ištiesusi rankas link jo balso. 

— Eik į kitą pusę. Turi nusigauti iki griuvėsių, o paskui eiti tolyn 
per laukus. 

Džekė atsargiai praėjo pro konservų skardines, gulinčias ant 
grindų, ir palietė grotas. 

— Aš uždarytas narve. 

— Visi sako, kad tu nužudei keturias moteris, - sušnabždėjo ji. 

— Tai Nelė... Tu neprivalai manimi tikėti, tik išeik iš čia... 

— Aš žinojau, kad tai padarei ne tu. 

Erikas paglostė jos pirštus, įsikibusius į grotas. Džekė priglaudė 
kaktą prie surūdijusių strypų. 

— "Turi ištverti dar šiek tiek, - kalbėjo jis, glostydamas jai skruos- 
tą. - Apsisuk, kad galėčiau pažiūrėti. Tu sužeista... Džeke, tu sunkiai 
sužeista, turi nusigauti iki ligoninės. Paskubėk ir... 

— Madė liko namuose, - suaimanavo ji. - Viešpatie, ji gulėjo dra- 


bužių spintoje, kai... 

- Jai viskas bus gerai, jai viskas bus gerai. 

— Aš nieko nesuprantu, - sušnabždėjo Džekė ir jos veidas persi- 
kreipė iš baimės. 

— Koks jausmas, kai kvėpuoji? Sukosėk... Nieko baisaus. Plautis 
galbūt pažeistas, bet tau pasisekė, Džeke. Dabar klausyk. Ant stalo 
guli žibintuvėlis. Tu pajusi šilumą ir suprasi, kur jis. 

Ji perbraukė sau ranka per lūpas ir linktelėjo, mėgindama susi- 
kaupti. 

— Ar gali atnešti? Tarp tavęs ir stalo nieko... 

Viršuje kažkas stipriai subildėjo — duris užtrenkė ta tvirta spy- 
ruoklė. 

— Kas tai? — sušnabždėjo ji virpančiomis lūpomis. 

— Paskubėk. Eik tiesiai link šviesos. Tarp tavęs ir stalo ant grindų 
nieko nėra. 

Ji apsisuko ir ėmė eiti link šilumos, čiuopdama surado žibintuvėlį 
ir grįžo pas Eriką. 

— Ar žinai, kur yra išėjimas į požeminį koridorių? 

— Maždaug, - sušnabždėjo ji. 

- Jis gana siauras, sumūrytas iš plytų, nėra jokių durų, — aiškino 
jis. Tuo pat metu viršuje kažkas suriko. - Turi bėgti ir nusigauti nuo 
čia kiek galima toliau... Imk šitą lazdą, galėsi ja pasiremti. 

Atrodė, kad Džekė tuoj pravirks. Buvo išblyškusi, lūpos pabalu- 
sios dėl trauminio šoko. 

- Erikai, tai neįmanoma... 

— Nelė grįš ir nužudys tave... Paklausyk, yra vienas požeminis ko- 
ridorius. Nežinau, kaip jis atrodo giliau, galbūt jis užtvertas, bet turi 
pamėginti išsigelbėti iš čia... Visa sodyba — vieni griuvėsiai ir tu... tu 
galėsi... 


— Aš negaliu, - suinkštė ji purtydama galvą iš baimės. 

— Būk gera, klausykis... Kai rasi rūsio patalpas, kuriose nebus 
lubų, turi lipti aukštyn, kad pasiektum paviršių... 

— Ką tu darysi? - sušnabždėjo ji. 

— Aš neišeisiu, nes raktas kabo ant Nelės kaklo. 

— Kaip aš rasiu? 

— Tamsoje aklasis yra karalius, - tepasakė jis. 

Džekės lūpos drebėjo, kai ji nusisuko ir ėmė eiti lazda baksnoda- 
ma grindis prieš save. 

Jis pašvietė žibintuvėliu. Laužtoje šviesoje šešėliai tai išsitempda- 
vo, tai susitraukdavo. 

— Tiesiai prieš tave ant grindų guli daug čerpių, - įspėjo jis. - Eik 
šiek tiek dešiniau ir pataikysi tiesiai į išėjimą. 

Abu išgirdo, kad nuo durų nukeliamas buomas, paskui jis bilste- 
lėjo į sieną ir ėmė siūbuoti braižydamas sieną. 

— Ištiesk ranką, - sušnabždėjo Erikas. - Kairėje pusėje pajausi sie- 
ną... Tiesiog eik palei ją... 

Džekė ant kažko užlipo ir tai subarškėjo - grindimis nuriedėjo 
dažų skardinė. Erikas matė, kad Džekė išsigandusi susigūžė. 

— Nesustok, - sušvokštė jis. - Turi grįžti į namus pas Madę. 

Durys atsidarė, užsidarė ir caktelėjo, o paskui ant laiptų pasigirdo 
žingsniai. 

Džekė buvo jau prie išėjimo, Erikas matė, kaip ji įžengia į korido- 
rių, lazda braukydama žemę. 

Erikas nukreipė šviesą į grindis ir pamatė nusileidžiančią ir artė- 
jančią Nelę. Geltonas lietpaltis buvo iškruvintas. Rankoje ji nešėsi 
nedidelį virtuvinį peilį. 

Moteris žiūrėjo į jį. 

Neaišku, ką ji spėjo pamatyti, prieš jam užgesinant žibintuvėlį. 


Pasidarė visiškai tamsu, lyg kažkas būtų nušlavęs visą pasaulį. 

— Nele, jie atsiųs daugiau policininkų, — pasakė jis ir prispaudė 
delną prie savo sužeistos rankos. - Ar supranti? Viskas baigta... 

— Tai niekada nesibaigia, - nukirto ji ir sustojo priešais jį gal per 
metrą. 

Tunelyje kažkas subarškėjo. Nelė sukikeno ir pasitraukė. Erikas 
išgirdo, kad ji atsitrenkė į čerpių krūvą, apėjo jas ir ėmė tamsoje ieš- 


koti išėjimo. 

KAIP GALĖDAMA GREIČIAU Džekė judėjo pirmyn siauru kori- 
doriumi, dešine ranka braukdama per sieną, o kaire laikydama lazdą, 
kuria tikrino kelią priešais save. 

Reikėjo nusigauti kaip galima toliau, pamėginti surasti išėjimą ir 
eiti tol, kol ras kokį žmogų, kuris galės jai padėti. 

Bangomis vis užplūsdavo baimė. Po kojomis subarškėjo stiklinis 
butelis, kurio nepastebėjo baksnodama lazda. Jis barškėdamas nurie- 
dėjo nelygiomis grindimis. 

Pirštų galiukais braukdama per plytas ir trupantį cementą ji paju- 
to, kad praeina jau septintą vertikalią įdubą sienoje. Džekė skaičiavo, 
kad būtų lengviau grįžti, jeigu prireiktų. 

Buvo sunku kvėpuoti, su kiekvienu žingsniu skausmas perverda- 
vo nugarą, lyg ugnimi nudegindavo. Iš žaizdos visą laiką sruvo šiltas 
kraujas ir tekėjo sėdmenimis, žemyn kojomis. 

Ji nebuvo įsitikinusi, ar Erikas nemelavo, kai pasakė, kad ji nėra 
sunkiai sužeista. Gal tik mėgino ją nuraminti, kad išdrįstų bėgti. 

Moteris sukosėjo. Po mente mėšlungiškai nudiegė sužeistą plautį. 

Ji ėjo taip greitai, kad vos spėjo tikrinti lazda taką priešais save. 

Jos „trečia koja“ atsitrenkė į kažkokį aparatą su kampuotu plasti- 
kiniu dangčiu ir nukarusiais laidais. Reikėjo perlipti. Kojos drebėjo 
iš įtampos ir baimės. Neturėjo jokių galimybių įvertinti, kokio ilgio 
tas koridorius, bet nujautė esanti požeminių koridorių ir kambarių 


labirinte. 

Ėjo kiek per greitai, žinodama, kad kyla didelė rizika suklupti. 

Iš akustikos suprato praėjusi kambarį kairėje pusėje. 

Nutarė nebeskaičiuoti įdubų ir visą dėmesį sutelkti į tai, kaip ras- 
ti išėjimą. 

— Ateina Nelė! - sušuko Erikas. - Ji ateina! 

Jo balsas išdavė, kad jis išsigandęs. Tiesiame požeminiame tune- 
lyje balsas prislopo, bet Džekė vis dėlto išgirdo ir suprato įspėjimą. 

Nelė seka iš paskos. 

Džekė pamėgino eiti greičiau. Aplenkusi kėdę su ranktūriais vėl 
ėjo palei sieną, paskui užčiuopė kelias lentynas. Kai už jos kažkas 
subarškėjo, Džekė vos nesuklykė iš baimės. 

Kvėpuoti darėsi vis sunkiau. Nesustodama moteris užsidengė 
burną delnu ir tyliai sukosėjo. Staiga rėžėsi į kažką veidu. Atidarytos 
spintelės durys. Nuo smūgio jos su trenksmu užsidarė, subarškinda- 
mos stiklinius daiktus lentynose. 

Į galvą ėmė lįsti mintys apie patirtą smurtą — jausmą, kai ištrau- 
kiant aštrų peilį skausmas nutvilkė visą nugarą, paskui sutraukė mėš- 
lungis. 

Jai taip trūko oro, lyg krūtinė būtų kuo nors prispausta. Žino- 
jo, kad alsuoja per tankiai, bet niekaip negalėjo įkvėpti pakankamai 
oro. 

Viena ranka Džekė greitai mojavo lazda, o kita braukė per plytas 
ir cementą, storą kabelį, vėl plytas ir senus langus, atremtus į sieną. 

Ji visą laiką stengėsi susiorientuoti patalpoje. Išgirdusi esant angą 
stabteldavo kelioms sekundėms ir įsiklausydavo, ar tai jos koridorių 
kertantis kitas koridorius, o gal uždara patalpa. 

Ji vis dar skubinosi tuo pačiu tuneliu, nes pažeme traukiantis ne- 
didelis skersvėjis, regis, sklido iš lauko. 

Džekė susibraižė krumplius į atsikišusį varžtą. Staiga už nugaros 


pasigirdo persekiotojos balsas. 

Nelė kažką sušuko jai, bet Džekė nesuprato. 

Moterį apėmė panika, suprakaitavo lazdą laikanti ranka. 

Kluptelėjusi ant plytos ji neteko pusiausvyros ir vos nenugriuvo, 
mostelėjo ranka, plaštaka užkabino voratinklį ir skaudžiai susitren- 
kė į sieną. Staigiai pasisukus taip nuvėrė nugarą, tarsi ji būtų perdur- 
ta ietimi. Burnoje pasijuto kraujo skonis. 

Tunelyje už jos kažkas subildėjo, sudžeržgė. Tikriausiai nuvirto 
spinta su stikliniais daiktais - dužo, skilinėjo krentantis stiklas. 

Džekė nusišluostė sudrėkusį delną į koją, tvirtai suėmė lazdą ir 
žengė toliau kaip galėdama greičiau. Dešinės rankos pirštų galiukai 
įsiskaudėjo nuo šiurkščios plytinės sienos. 

Už nugaros girdėjosi žingsniai - daug spartesni negu jos. 

Apimta panikos Džekė pasuko į šoninį koridorių. 

Širdis daužėsi. 

„Man nepavyks. Nelė suras mane šiuose tuneliuose, tai jos na- 
mas. 

Nepaisant to, ji prisivertė judėti toliau. Šitas koridorius buvo 
siauresnis už aną. Belipant per kažkokius senus audinius ant kojos 
kažkas užkibo ir ėmė vilktis iš paskos. 

— Džeke! - pašaukė Nelė. - Džeke! 

Džekė stengėsi nesukosėti. Vienoje vietoje pajuto einanti pro 
skylę sienoje gana arti lubų, girdėjo per ją švilpiantį skersvėjį. Staiga 
kažkas sugriebė ją už rūbų, laikė už palaidinės ir tempė atgal. Apim- 
ta panikos ji sumosavo rankomis ir medžiaga ėmė plyšti. Mėginant 
išsilaisvinti vėl pasigirdo Nelės balsas. 

Ko gero, persekiotoja bus pasukusi į tą patį šoninį koridorių. 

Džekė truktelėjo palaidinę, apsigręžė, ėmė čiuopti po kaire ranka 
ir suprato užkibusi už didelio vamzdžio, nusvirusio nuo lubų. Štai 
už ko užkibo jos drabužiai. Reikėjo atsitraukti porą žingsnių, kad 


nusikabintų. 


= 577 — 


Nelė jau arti - girdėjosi po batais grikšintis cementas ir šlamantys 
drabužiai. 

Džekė kvėpavo per nosį. Skubėdama tolyn, už nugaros išgirdo, 
kad Nelė suaimanavo - ji taip pat atsitrenkė į kabantį vamzdį. 

Tarp sienų nuaidėjo metalinis gaudesys. 

Džekė skubėjo tolyn, kol atsidūrė didesnėje patalpoje, kurioje ai- 
das sklido lėčiau. 

Jautėsi užsistovėjusio vandens kvapas, lyg senų akvariumų. Džekė 
vėl pajudėjo ir beveik iškart į kažką atsitrenkė ir pametė lazdą. 

Ji kvėpavo per greitai. Pasilenkusi užčiuopė didelį kibirą, pilną 
visiškai sausų žemių, pagaliukų ir žievės gabaliukų. Dėl nugarą nu- 
vėrusio skausmo ji vos nenugriuvo, bet toliau ieškojo šalia kibiro, 
užčiuopdama senus butelius, voratinklius ir pagalius. 

Nelė vėl pašaukė ją ir šįkart dar arčiau. 

Džekė liovėsi ieškojusi lazdos. Toliau reikės apsieiti be jos. Ištie- 
susi rankas ji nuėjo pro mūrinėmis sienomis atskirtas patalpas. 

Bėglė sustojo priešais didelį daiktą. Kelią pastojo ilgas, plieninis 
plovimo lovys. Moteris apėjo jį ir išgirdo aidint Nelės žingsnius. 

Džekė garsiai pliaukštelėjo liežuviu, kaip buvo išmokusi. Sugrį- 
žusį tylų aidą smegenys pavertė trijų matavimų žemėlapiu. Ji vėl 
pliaukštelėjo, bet buvo per daug išsigandusi, todėl ne visai pavyko, 
ji gerai neįsiklausė ir nesusidarė patalpos vaizdo. Tankiai alsuodama 
ėjo toliau, drebėdama visu kūnu ir nežinodama, kaip nurimti. Mote- 
ris pasuko galvą, vėl pliaukštelėjo liežuviu ir staiga išgirdo esant angą 
kairėje pusėje, įstrižai nuo jos. 

Ištiesusi rankas pasiekė sieną, pasislinko palei ją, rado angą ir vėl 
pajuto vėsų iš lauko sklindantį orą. 

Tai buvo siauras koridorius, ant kurio grindų buvo pribirę žvyro 


ir kažko, atsiduodančio apanglėjusia mediena ir plastiku. Viena koja 

ji užlipo tiesiai ant gulinčio lango ir to stiklas garsiai sueižėjo. Nors 
įsipjovė pėdą, bet stūmėsi toliau, remdamasi į sieną. Iš po pirštų by- 
rėjo sausas cementas. Už nugaros išgirdo, kad Nelė taip pat užmynė 
ant stiklo. 

Ji visai už nugaros. 

Džekė ėmė bėgti, viena ranka braukdama sieną, o kitą ištiesusi 
priešais save. Ji atsitrenkė į medinį ožį ir nuvirto per jį į kitą pusę, 
susitrenkdama kairį petį. Džekė sudejavo iš skausmo. Pamėgino ro- 
poti, bet visai šalia kažkas nukrito — plastikinis vamzdis ar šluotos 
kotas. 

Beropodama atsitrenkė galva į sieną. Remdamasi į ją atsistojo, 


svirduliuodama perlipo per nukritusias plytas ir vėl atsirėmė į sieną. 


135 


DŽEKĖ NEBESUSIGAUDĖ, į kurią pusę eiti. Apsisukusi grįžo palei 
sieną gal metrą, sukluso, bet Nelės nesigirdėjo. Ji pati alsavo taip gar- 
siai, kad turėjo užsidengti burną ranka. 

Kažkas sutraškėjo priešais ją ant grindų, lėtai sučežėjo. 

Viso labo tik žiurkė. 

Džekė stovėjo sustingusi, kvėpuodama per nosį. Neįsivaizdavo, 
kaip iš čia išeis. Surakinta baimės negalėjo aiškiai mąstyti, buvo per 
daug įsitempusi, kad galėtų tinkamai įvertinti aplinką. 

Šiek tiek toliau kažkas sugirgždėjo - sunkios durys arba senas ly- 
ginimo presas. Iš tikrųjų ji norėjo tik pasislėpti, susigūžti ant grindų, 
galvą užsidengusi rankomis. Vis dėlro prisivertė eiti toliau, lipdama 
per akmenis, apanglėjusius medinius rėmus ir smėlio ar žvyro krū- 
vas. Koridorius buvo užgriuvęs visokiomis nuolaužomis, per kurias 
reikėjo perlipti. Už jos byrėjo akmenukai, į smulkesnes šukes suduž- 
davo stiklo gabalai. 

Kažkur aukščiau Džekė išgirdo per siaurą angą ošiantį orą. Ji 
ropštėsi toliau, remdamasi rankomis, slidinėdama ant plytų ir ce- 
mento. Nulūžusi lenta perrėžė jai šlaunį. 

Už bėglės kažkas subarškėjo ir ji ėmė lipti greičiau, kol galva at- 
sitrenkė į lubas. Veidu jautė skersvėjį, bet negalėjo rasti angos. Be- 
viltiškai braukė prieš save rankomis, mėgindama patraukti akmenis, 
įsipainiojusius į metalinį tinklą, kapstydama išbyrėjusį cementą. Ga- 
liausiai rado siaurą angą. Džekė įsikabino į metalinį tinklą ir ėmė 


traukti. Jai pavyko nustumti didelį akmenį. Bekasdama, kad skylė 

taptų didesnė, įsipjovė delną. Ji ėmė spraustis per skylę, mėginda- 
ma išlįsti, dejuodama iškišo galvą ir vieną ranką. Už jos žemyn ritosi 
akmenys. Ji muistėsi, bandė į ką nors atsispirti, kaustė panika, kad 
gali įstrigti. 

Džekė makalavo priešais save ranka, mėgindama ko nors įsitver- 
ti, kad galėtų išlįsti iš skylės. Ji negirdėjo, ar Nelė už jos, ar žudikė šią 
akimirką braunasi per griuvėsius iškėlusi peilį. 

Moteris užčiuopė virvę ir pabandė prisitraukti, tuo pat metu 
stumdamasi kojomis. Petį braižė metalinis tinklas ir akmenys, bet ji 
vis dėlto išlindo. Per skylę pažiro daugybė žvyro. Jos koja užstrigo už 
angos krašto. Iš pradžių Džekė trūktelėjo ją, paskui nuleido žemyn, 
pasuko kitaip ir pagaliau ištraukė. 

Džekė nuslydo nuo griuvėsių ir atsidūrė ant grindų. Nenutuok- 
dama, kur yra, ji tiesiog ėjo į priekį ištiesusi rankas, kol rado sieną ir 
pasuko palei ją. 

Plytos čia vėsesnės, vadinasi, ji artėja link išėjimo. Užėjusi už 
kampo pateko į didesnę patalpą. Lubos čia buvo daug aukštesnės, 
garsas sklido toliau ir plėtėsi kaip švelni jūra. 

"Tankiai alsuodama Džekė sustojo trumpai pailsėti. Ji pasilenkė. 
Visas kūnas drebėjo iš nuovargio ir šoko. 

„Reikia eiti toliau. Turiu rasti išėjimą. 

Ji nuėjo palei sieną, braukdama per ją žaizdotais pirštais. Staiga 
toliau dešinėje sugirgždėjo atidaromos metalinės durys. 

Džekė pasilenkė tikėdamasi, kad ją kas nors užstoja. Ji stengėsi 
kvėpuoti tyliai, bet širdis krūtinėje daužėsi taip, kad, regis, dundėjo. 

„Nelė bus nuėjusi kitu keliu. Ji žino, kaip patalpos atrodo, kur 
veda koridoriai. 

Pjautinės žaizdos dabar skaudėjo dar labiau, jautėsi keistas tempi- 
mas, buvo sunku kvėpuoti. Ji tyliai sukosėjo ir pajuto nugara tekantį 
šiltą kraują. 

Pasilenkusi ėmė atsargiai judėti pirmyn ir užlipo ant kažkokio 
daikto, sprendžiant pagal garsą, metalinio. Pasilenkusi ir pačiupinė- 
jusi suprato, kad tai kastuvas. 

— Džeke, - šūktelėjo Nelė. 

Džekė atsargiai atsistojo, pasislinko palei sieną, pliaukštelėjo lie- 
žuviu ir išgirdo, kad kairėje pusėje yra anga. 

— Džeke? 

Nelės balso aidas atsimušė į priešingą sieną. Džekė sustojo ir su- 
kluso. Staiga ji suprato, kad Nelė šaukė į kitą pusę. 

„Ji manęs nemato. Čia taip tamsu, kad ji manęs nemato. Nelė 
akla, 

Dabar Džekė ėmė eiti lėtai. Pasilenkusi paėmė akmenuką ir nu- 
sviedė jį. Tas tarkštelėjo į sieną, nukrito ant grindų ir į kažką atsi- 
mušė. 

Moteris stovėjo nejudėdama ir išgirdo, kad Nelė pasuko link 
garso. 

Džekė grįžo prie kastuvo ir atsargiai keldama netyčia brūkštelėjo 
per grindis. Nelė sustojo. Ji garsiai alsavo. 

— Aš tave girdžiu, — pasakė Nelė beveik juokdamasi. 

Džekė artinosi link jos, užuosdama moters kvepalus. Žingsnis po 
žingsnio, klausydamasi tylaus žvyro grikšėjimo. 

Nelė atsitraukė, bet užkliudė kibirą ir tas barškėdamas nuvirto. 

„Ji manęs nemato, o aš ją matau", - pagalvojo artindamasi Džekė, 
klausydamasi uždususios žudikės alsavimo ir užuosdama aštrų, kve- 
palus nustelbiantį, prakaito kvapą. 

Džekė aiškiai jautė netoliese esančią Nelę, girdėjo peilio judesius 
ore ir tai, kad Nelė atsitraukė dar per porą žingsnių. 

„Ji žino, kad aš čia, bet manęs nemato“, - vėl pagalvojo Džekė, 
suspaudė kastuvo kotą, atsargiai suėmė jį kitaip, pliaukštelėjo liežu- 


viu ir iškart suprato, kur yra siena ir kur stovi Nelė. 

Toji garsiai šnopavo ir kapojo peiliu aplink save, bet tik tuščią er- 
dvę. Persekiotoja sustojo ir sukluso. Kvėpavimas išdavė, kad moteris 
sunerimnusi. 

Džekė tyliai artinosi, jausdama Nelės kūno skleidžiamą šilumą. 
Įsiklausiusi, kaip Nelė smaigsto peiliu, žengė žingsnį ir stipriai smo- 
gė kastuvu. 

Sunkus kastuvas pataikė Nelei į skruostą. Jos galva loštelėjo, mo- 
teris nugriuvo ant šono ir suriko iš skausmo. 

Džekė apėjo ją ratu, klausydamasi judesių ir kiekvieno kvėptelė- 
jimo. 

Nelė suinkštė ir pamėgino atsistoti. Džekė smogė dar kartą, bet 
kastuvas praskriejo virš galvos ir zvimbdamas brūkštelėjo per plau- 
kus. 

Nelė atsistojo, susvirduliavo žengdama pirmyn ir kirto peiliu. Jo 
galiukas perpjovė Džekei dilbį. Ji instinktyviai atsitraukė, atsitrenkė 
į kibirą, kurį prieš tai buvo užkliudžiusi Nelė, ir pasislinko į šoną. 
Širdis daužėsi. Pjūvį nutvilkė skausmas, ranka paplūdo krauju. Dėl 
priplūdusio į kraują adrenalino pasišiaušė rankų plaukeliai. Ji nukra- 
tė nuo rankos kraują, nusišluostė ją į sijoną ir vėl sugriebė kastuvą. 

Džekė ėmė artintis kiek galėdama tyliau. Girdėjo, kad Nelė pa- 
silenkė ir ištiesė ranką su peiliu, jautė jos karkiantį, tankų alsavimą. 
Be garso apėjusi ją vėl trenkė iš visų jėgų. Smūgis buvo labai stiprus. 
Kastuvas pataikė Nelei į pakaušį. Džekė išgirdo, kad ta aiktelėjo ir 
nugriuvo ant pilvo, nespėjusi atsiremti rankomis. 

Moteris trenkė dar kartą, vėl pataikė į galvą. Garsas buvo šlapias. 
Po to įsivyravo tyla. 

Džekė atsitraukė gaudydama orą, rankos drebėjo. Ji sukluso, bet 
Nelės kvėpavimo nesigirdėjo. Atsargiai prisiartinusi bakstelėjo kas- 


tuvu, bet kūnas buvo suglebęs. 

Džekė laukė, ausyse girdėdama tik savo dundantį pulsą. Paskui ji 
stipriai bakstelėjo kastuvu, bet Nelė nejudėjo. 

Džekės kvėpavimas ėmė trūkčioti, ją užliejo baimė ir nerimas. 
Pasidarė bloga. Padėjusi kastuvą, drebančiomis kojomis prisiartino 
prie Nelės. Nuo jos garavo šiluma. Džekė ėmė atsargiai lenktis, kol 
pirštais palietė Nelės nugarą. Tarp pirštų sučežėjo standi lietpalčio 
medžiaga. 

Erikas sakė, kad raktus ji pasikabino ant kaklo. 

Džekė braukė per nugarą link sprando, kol užčiuopė nuo šilto 
kraujo sušlapusius plaukus. 

Drebančiais pirštais ji ėmė čiupinėti už apykaklės, ant išterlioto 
sprando, kol rado grandinėlę. Trūktelėjo ją, bet ta nepasidavė. 

Teks apversti Nelę ant nugaros. Ji nelengva. Džekė sugriebė 
abiem rankomis ir ėmė versti stumdama ir koja. 

Kūnas apsivertė ir Džekė iš inercijos peržengė jį viena koja. Dre- 
bančiais pirštais ji atsegė lietpalčio sagą prie kaklo, bet išgirdusi li- 
pnų garsą, - lyg Nelė laižytųsi lūpas, - sustingo. Paskui atsegė dar 
vieną sagą, bet vėl kažką išgirdo, - lyg Nelė klapsėtų sausais vokais. 

Plūstelėjus baimei Džekė perplėšė suknelę prie kaklo, surado rak- 


tą ant grandinėlės ir ėmė traukti ją per kruviną galvą. 

JONAS VAŽIAVO LINK RIMBU, orientuodamasis pagal ženklus, 
ir prie Vesbio išsuko iš 280-ojo kelio. Bevažiuojant link Finstos pa- 
skambino Margota ir pranešė, kad Džekės ir jos dukters namuose 
nebuvo. Viskas rodo, kad jos pagrobtos. Ant grindų bute ir laiptinė- 
je pritiškę kraujo. Drabužių spintos durys sulaužytos, o ant vidinės 
sienos vaikas buvo parašęs, kad „teta keistai kalba“. 

Jonas kelis kartus pakartojo, kad jie turi ieškoti namo netoli Fins- 
tos, nes Džekė ir Madelena buvo nuvežtos ten, o Erikas jau irgi ten, 
uždarytas narve, arba labai greitai ten atsidurs. 

- Suraskite namą - dabar tai vienintelis svarbus dalykas, - pasakė 
Jonas prieš užbaigdamas pokalbį. 

Tamsoje jis pravažiavo daug sodybų pakelėje, matė ūkių, lentpjū- 
vių ir nemažų kaminų. 

Jis lėkė juodu keliu, neleisdamas sau net pagalvoti, kad jau per 
vėlu, kad laikas išseko. 

Reikėjo surinkti tarpusavyje derančias dėlionės dalis. 

Visada būna likę klausimų, kuriuos reikia užduoti ir gauti į juos 
atsakymus. 

„Nelė visą laiką kartojasi, grįžta prie senos schemos, — mąstė Jo- 
nas. - Roslagene turi būti sodyba, kuria Nelė gali naudotis. 

„Sodyba jos giminei nepriklausė, bet galbūt senelis ją adminis- 
travo. Jis taip pat buvo pastorius. Švedijos liuteronų bažnyčia turi 


daugybę žemių, miškų ir nekilnojamojo turto: 

Važiuodamas Jonas stengėsi dar kartą pergalvoti visą bylos me- 
džiagą, kurią perskaitė: ką pamatė, kol dar nežinojo, kad Nelė yra ta, 
kurią Rokis vadino purvinuoju Pamokslininku. 

Visi klysta. 

Reikėjo rasti ką nors, kas susietų sodybą Roslagene su įrašu apie 
Džekę. 

Jonas galvojo apie geltoną lietpaltį, narkotinius preparatus, tro- 
fėjų kolekcionavimą, kaip ji pažymėdavo tam tikras kūno vietas tarsi 
kaltindama, apie nieko nežinantį sutuoktinį Bromoje, brangius dra- 
bužius, rankų kremą, indelį su maisto papildais. Paskui pasiėmė tele- 
foną ir paskambino Nolenui. 

— Tu užsiropštei ant gana plonos šakos, - įspėjo Nolenas. - Tas 
išlaisvinimas iš areštinės nebuvo... 

— Taip reikėjo, - pertraukė Jonas. 

— O dabar tu nori kažko paklausti, - spėjo Nolenas ir atsikrenkštė. 

— Nelė vartoja geležies tabletes. 

— Galbūt jai mažakraujystė. 

— Dėl ko išsivysto mažakraujystė? 

— Dėl tūkstančio dalykų... vėžys, inkstų ligos, nėštumas, mėnesi- 
nės. 

— Ber Nelė vartoja geležies hidroksidą. 

— Nori pasakyti - geležies oksido hidroksidą? 

— Jos rankos taškuotos. 

- Šlakuotos? 

— Dėmės tamsesnės... tikrai pasikeitęs pigmentas ir... 

— Apsinuodijimas arsenu, - pertraukė Nolenas. - Geležies oksido 
hidroksidas vartojamas kaip priešnuodis prieš arseną... jeigu jos ran- 
kos sausos ir taškuotos, tai... 

Jonas nebesiklausė, kai prisiminė vieną nuotrauką, likusią ant 


grindų viešbutyje. 

Joje matėsi dviejų milimetrų skeveldra, panaši į mėlyną paukščio 
kaukolę. 

Skeveldra buvo rasta Sandros Lundgren grindyse. Panašu į kera- 
miką, bet iš tikrųjų tai buvo stiklo, geležies, smėlio ir šamotinio mo- 
lio mišinys. 

Važiuodamas pro didelę tamsiai raudoną daržinę jis pagalvojo, 
kad tai galėtų būti šlakas - šalutinis produktas stiklo gamyboje. 

- Stiklas, - sušnabždėjo jis. 

Žemė aplink senus stiklo fabrikus dažnai būna užteršta arsenu. 
Anksčiau didelis šio pavojingo pusmetalio kiekis buvo naudojamas 
kaip valymo priemonė, pašalinanti pūsles ir homogenizuojanti stiklą. 

— Stiklo fabrikas, - garsiai ištarė Jonas. - Jie yra stiklo fabrike. 

— Visiškai įmanoma, — pritarė Nolenas, lyg būtų girdėjęs Jono 
mintis. 

— Ar tu prie kompiuterio? 

— Taip. 

— Paieškok seno stiklo fabriko netoli Finstos. 

Jonas važiavo palei ežerą, blizgantį tamsoje tarp medžių ir krūmų, 
girdėdamas, kad Nolenas kažką mykdamas spaudo kompiuterio kla- 
viatūrą. 

— Ne... randu tik vieną, kuris sudegė 1976 metais. Tai Saulės kal- 
vos stiklo fabrikas Rimbu kaime. Jie gamino stiklą ir veidrodžius... 
Sklypas priklauso Švedijos liuteronų bažnyčiai ir... 

— Atsiųsk adresą ir koordinates į mano telefoną, - pertraukė Jo- 
nas. - Ir paskambink Margotai Silverman. 

Jonas nuspaudė stabdį, užrakinęs ratus staigiai pasuko į dešinę, o 
paskui ėmė stumtis atbulas, padangomis žerdamas žvyrą. Išsukęs į ke- 


lią perjungė pavarą ir vėl nuspaudė greičio pedalą iki dugno. 


13/ 


ŽIOPČIODAMAS IŠ SKAUSMO Erikas iškišo varinį vamzdį per 
narvo viršų, atrėmė į vieną grotų strypą kaip atramos tašką ir pa- 
mėgino išlaužti kitą strypą. Vamzdis buvo kiek per trumpas. Erikas 
pasikabino ant paties jo galo visu svoriu, bet vamzdis išslydo. Erikas 
nukrito ant grindų susidauždamas į grotas sveikąją alkūnę. 

Jis atsistojo gaudydamas orą, pašvietė žibintuvėliu ir pamatė, kad 
jam pavyko įlenkti strypą dar porą centimetrų. 

Vel pasiklausė, kas dedasi tuneliuose, bet po to, kai Nelė išbėgo 
paskui Džekę, nieko nebesigirdėjo. 

Joms dingus, Erikas apsidairė po rūsį pasišviesdamas žibintuvė- 
liu, ieškodamas kokio nors geresnio įrankio už varinį vamzdį, kurį 
buvo aptikęs ir prisitraukęs. 

Visi suvirinimo mazgai buvo nepažeisti, kokybiški, bet įrėmęs 
vamzdį jis sugebėjo įlenkti vieną viršutinį strypą tiek, kad buvo pra- 
dėjęs tikėti, jog gali jį nulaužti. Galbūt prireiks valandų ar dienų, bet 
tai nėra neįmanoma. 

Jis vėl užkišo vamzdį, bet sukluso. 

Kažkas ėjo tuneliu vilkdamas kojas. Erikas ištraukė vamzdį, pa- 
slėpė jį po čiužiniu, pasiėmė žibintuvėlį ir įsiklausė. Jis gerai išgir- 
do - ten tikrai kažkas buvo, žingsniai artinosi. 

Užgesinęs šviesą pagalvojo, kad turės žaisti Nelės žaidimą, kad ir 
kas nutiktų. Kito pasirinkimo nėra - narve jį lengva nužudyti. 

Visiškai sustingęs klausėsi žingsnių krebždesio ir kažkieno kvė- 


pavimo šalia narvo. 

- Erikai? - sušnabždėjo Džekė. 

— Tu turi eiti iš čia, - greitai sušnabždėjo Erikas. 

Įjungęs žibintuvėlį pamatė, kad Džekė stovi per metrą nuo jo. Jos 
veidas purvinas ir kruvinas, ji žiopčiodama gaudė orą, atrodė labai 
pavargusi. 

— Nelė negyva. Aš ją užmušiau. 

— Tu sužeista? 

Moteris neatsakė. Ji priėjo prie narvo ir įkišo ranką. Erikas pa- 
glostė jos pirštus ir pašvietė į ją norėdamas apžiūrėti žaizdas. 

— Ar pajėgsi išeiti į lauką ir iškviesti pagalbą? - paklausė jis nu- 
braukdamas plaukus nuo kruvino veido. 

— Aš turiu raktą, — ištarė ji vos girdimai ir silpnai sukosėjo. 

Ji pasilenkė prie narvo, nusiėmė nuo kaklo grandinėlę ir padavė 
jam raktą. 

— Aš ją užmušiau, —- pakartojo Džekė gaudydama orą ir susmuko 
ant grindų. - Užmušiau žmogų... 

— Tai buvo savigyna. 

— Nežinau, - sušnabždėjo Džekė. Jos veidą iškreipė verksmas. — 
Niekada nežinai... 

Erikas iškišo rankas prie narvo durų, įkišo raktą į spyną ir pasuko. 
Spyna trakštelėjo ir atsidarė. 

Jis išlindo iš narvo laikydamas žibintuvėlį ir apkabino ant grindų 
gulinčią Džekę. Jos kvėpavimas buvo trūkčiojantis ir paviršutinis. 

— Parodyk žaizdą nugaroje, - sušnabždėjo jis. 

— Nieko baisaus. Aš turiu grįžti namo pas Madę. Duok man ke- 
lias sekundes... 

Erikas pašvietė į aptrupėjusias sienas, stalą ir lentyną. 

— Man atrodo, kad virtuvės durys užrakintos, bet aš užlipsiu pa- 
tikrinti. 

— Gerai, - linktelėjo Džekė ir pamėgino atsistoti. 

— Sėdėk, - liepė Erikas ir užlipo stačiais laiptais. 

Ant rudo linoleumo, apklijuoto apsauginėmis juostomis nuo pa- 
slydimo, matėsi kruvini aulinių pėdsakai. Pasiekęs tvirtas metalines 
duris paspaudė rankeną, patraukė, pastūmė, bet durys buvo užrakin- 
tos. Patampęs rankeną apsidairė pasišviesdamas ir ieškodamas kokio 
kabliuko su raktu, bet nieko neradęs grįžo pas Džekę. Ji buvo atsisto- 
jusi ir dabar laikėsi viena ranka įsikabinusi į narvo grotas. 

- Durys užrakintos. Reikės eiti tuneliais. 

— Gerai, - tyliai tarė ji. 

— Man atrodo, kad ji nužudė čia atvykusius policininkus, - pa- 
sakė jis. - Policija ras mus, bet neaišku, kiek laiko tai užtruks, o tau 
reikia į ligoninę. 

— Einam, — pratarė ji įtraukdama oro. 

— Tu sugebėsi, — patikino Erikas ir užsidėjo jos ranką ant peties. — 
Aš turiu žibintuvėlį, matau, kur reikia eiti. 

Erikas įvedė ją į tunelį, aplenkė kėdę su ranktūriais ir nedidelį 
pufą. Atremti į sieną stovėjo seni langai, pageltusiuose cilindruose 
kabojo apdulkėjusios lemputės. 

Jie praėjo vieną šoninį koridorių, iš kurio leidosi statūs laiptai, 
paskui aplenkė gulinčią spintą, atsargiai lipdami per stiklo duženas. 

Lengva žingsniuoti turint žibintuvėlį ir einant paskui Eriką. Jie 
įėjo į didelę patalpą su ilgais metaliniais plovimo loviais, palei ku- 
riuos buvo daug čiaupų ir mūrinių talpyklų su atšokinėjusiu tinku. 

Lubose matėsi šviestuvų rėmai su nukarusiais laidais, be gaubtų 
ir dieninių lempų. Viduryje patalpos stovėjo didelis kibiras, pilnas 
sausų žemių. Pro žalius dažus buvo prasigriaužusios rūdys. Netoliese 
prie sienos gulėjo Džekės pamesta lazda. 

Jie perėjo patalpą ir atsidūrė koridoriuje, kuriame stovėjo su- 


lankstytos drabužių spintelės. Palube driekėsi vandens vamzdis, ku- 

rio vienas galas buvo nukritęs ir dabar kabojo tarsi ietis, išlinkęs nuo 
savo svorio. 

Erikas pašvietė į ankštą koridorių. Sienos buvo įgriuvusios, taip 
pat ir dalis stogo. Koridorius buvo iki pat lubų užverstas plytomis, 
žvyru ir pagaliais. 

Erikas atidarė duris ir jie įėjo į kitą koridorių, pasuko į dešinę, 
pralindo pro arką ir staiga atsidūrė po atviru dangumi. 

Juodu stovėjo didelėje patalpoje, perpučiamoje vėsaus vėjo. Stogo 
nebuvo, tamsaus dangaus fone matėsi aukštas kaminas. Žibintuvėlio 
šviesa atsimušė į metalinį didžiulio ventiliatoriaus gaubtą. Grindų 
plytelės buvo purvinos ir suskilinėjusios. 

Priešais didžiulę krosnį gulinčios aliuminio kopėčios buvo apau- 
gusios aukštomis piktžolėmis. Erikas beveik nepajėgė pakelti sužeis- 
tos rankos, bet jam vis dėlto pavyko atplėšti nuo žemės apžėlusias 
kopėčias. Koja nustūmęs nukritusias plytas ir žvyrą jis atrėmė kopė- 
čias į sieną. 

Erikas padėjo Džekei kabarotis lipdamas jai iš paskos, bet mote- 
ris paslydo, gaudydamas ją, pametė žibintuvėlį ir tas nubarškėjo tarp 
pakopų, atsitrenkė į grindis ir iškart užgeso. 

Išlipę iš griuvėsių jie atsidūrė aukštoje žolėje. Eriko ranka taip 
tvinksėjo iš skausmo, lyg būtų įstrigusi kokiame nors mechanizme. 
Brisdama per usnis ir žemus krūmus Džekė sunkiai rėmėsi į Eriką. 
Kieme stovėjo tuščias policijos automobilis, kurio šviesos buvo nu- 
kreiptos tiesiai į geltoną namą. Juodu praėjo pro šalį ir nužingsniavo 


keliu tolyn nuo namo. 

JONAS LĖKĖ TAIP GREITAI, kiek buvo galima tokiais prastais ke- 
liais. Margota buvo davusi įsakymą pradėti operaciją, bet jis negalėjo 
rizikuoti, jei jie pavėluotų. Norteljės policija nesulaukė atsakymo iš 
tose apylinkėse patruliavusio ekipažo. 

Įsukus į siaurą miško žvyrkelį automobilio šviesos nuslydo lau- 
ku. Ratai ant netvirto pagrindo ėmė slysti, padangos neturėjo už ko 
užsikabinti, bet Jonui pavyko suvaldyti automobilį. Jis vėl paspaudė 
greičio pedalą ir nubildėjo duobėtu žvyrkeliu. 

Kelią perbėgo dvi stirnos. Jis paspaudė stabdį ir pamatė jas iš- 
nykstančias iš šviesos lauko į tamsą tarp medžių. 

Pataikius įvažiuoti į gilią balą vanduo lėtai prasiskyrė ir abipus 
automobilio iškilo vandens kaskados. 

Pasibaigus posūkiui Jonas vėl padidino greitį. Baltos šviesos nu- 
tįso tiesiu keliu palei lauką, tamsoje išpjaudamos šviečiantį tunelį. 

Tarp medžių pasimatė aukštas stiklo fabriko kaminas — tarsi juo- 
das obeliskas švino pilkumo danguje. 

Toli, pačiame prožektorių šviesų pakraštyje jis pastebėjo du žmo- 
nes. Jie sustingę stovėjo ant kelio apsikabinę. 

Jonas buvo beveik įsitikinęs, kad tai Erikas ir Džekė. 

Į automobilio apačią subildėjo akmuo ir šviesa kelioms sekun- 
dėms nukrypo nuo kelio. 

Per šakas, besiplakančias į priekinį stiklą, buvo sunku įžvelgti jų 


veidus, kurie, regis, drebėjo šokinėjančioje šviesoje. 

Toliau, prie sugriuvusių pastatų, matėsi tuščios cisternos ir stiklo 
duženų talpyklos. 

Pamatęs gilią duobę Jonas turėjo pristabdyti ir aplenkti ją. Auto- 
mobilis subildėjo, prožektorių šviesos pašoko aukštai virš žmonių. 

Sraiga jos atsispindėjo kažkokiame geltoname daikte kelkraštyje. 

Nelė. 

Ji buvo už Eriko ir Džekės. Šviesa atsispindėjo jos lietpaltyje. Ji 
artinosi nuleidusi galvą, nudelbusi akis į žaliomis stiklo šukėmis žvil- 
gančią žemę. 

Jonas pasignalizavo, perjungė pavarą ir paspaudė greičio pedalą. 
Po ratais sutarškėjo žvyras. Automobilis pasviro, atsidarė daiktadėžė 
ir išjos ant sėdynės išbiro popierių. Ratai nuslydo nuo kelio ir priekį 
ėmė plakti aukštos piktžolės. 

Jonas signalizavo, matydamas prie poros artėjančią Nelę. Ji dide- 
liais žingsniais brido per dilgėles ir sąžalyną. 

Erikas prisimerkė apakintas automobilio šviesų ir pamojavo. Ma- 
tėsi, kad jam palengvėjo. 

Jonas vis spaudė signalą. Posūkyje jie dingo iš akių, o išniręs Jonas 
pamatė, kad Nelė laiko peilį. 

Žudikė perlipo per griovį ir dabar buvo jau visai netoli už jų, pa- 
silenkusi sėlino, prisidengdama jų šešėliais. 

Signalizuodamas Jonas padidino greitį tiesioje atkarpoje ir lėkė 
taip, kad viskas bildėjo. Šokinėjančioje žibintų šviesoje jis matė, kad 
Nelė jau visai Džekei už nugaros ir smogia jai. 

Sunki šaka išdaužė vieną žibintą ir dešinėje buvę griuvėsiai staiga 
dingo tamsoje. 

Blankesnėje šviesoje Jonas dar pamatė, kad Džekė sukniubo ant 
kelio, Erikui tebelaikant ją už rankos. 


Šalia kelio sulingavo kelios šakos, o Nelė dingo. 

Jonui staigiai nuspaudus stabdį, padangos ėmė rūkdamos slysti 
palaidu žvyru. Jis pasuko vairą, priekinis stiklas sudužo, pažirdamas 
Jonui į veidą ir po visą saloną. Automobilis, braižomas šakų ir žolių, 
nuslydo dviem ratais į griovį ir sustojo. 

Jonas išlipo ant variklio dangčio, nušoko ant kelio ir pribėgo prie 
Eriko, klūpančio šalia Džekės. 

— Aš nieko nemačiau, - teisinosi Erikas, perplėšė Džekės palaidinę 
ir palietė peilį, tikrindamas, kaip giliai jis įsmigęs. - Gali būti sužalo- 
tas inkstas. Kuo greičiau reikia iškviesti greitąją... 

— Kur Madelena? 

— Namuose, mes turime paskambinti... 

— Bute jos nėra, - pertraukė Jonas. - Nelė pagrobė jas abi. 

— Viešpatie Dieve, - sušnabždėjo Erikas ir pažvelgė į Joną. 

— Ar ji gali būti name? 

— Rūsyje yra narvas ir daugybė tunelių, kurie... 

Džekė tankiai alsavo. Erikas pajuto, kad jos pulsas silpsta. Jis sku- 
biai pažvelgė į namo pusę, kruvinais pirštais nusibraukė nuo kaktos 
plaukus ir pamatė, kad viename iš viršutinių langų švyti geltona šviesa. 

- Žiūrėk, šviesa lange, - parodė jis. - Jos turi būti... 

Jis nutilo pajutęs, kad Džekės pulsas dingo. Priglaudė ausį jai prie 
krūtinės. Širdis neplakė. Giliai krūtinėje kažkas dusliai traškėjo. 

— Iškviesk greitosios pagalbos sraigtasparnį, - suriko jis. - Sustojo 
širdis, reikia skubėti, labai labai skubėti! 

Kad nereiktų ištraukti peilio, Erikas paguldė ją ant šono ir ėmė 
daryti širdies masažą. Skaičiuodamas iki trisdešimties greitų spustelė- 
jimų, skausmo rankoje nebejautė. Du kartus įpūtė oro ir vėl trisdešimt 
spustelėjimų. Tuo metu Jonas diktavo pagalbos centro operatoriui 
adresą ir koordinates. 

— Pasirūpink, kad Džekė išliktų gyva, o aš surasiu mergaitę, — rik- 


telėjo Jonas ir nubėgo link namo. 

BĖGDAMAS PER KIEMĄ Jonas išsitraukė pistoletą. Policijos auto- 
mobilio žibintai švietė į lengvąjį automobilį atvira bagažine ir gel- 
toną namą. Naktiniame ore iškart pasijuto ugnies kvapas. Perlėkęs 
per aukštas dilgėles pamatė iš žolės prie pamatų tumulais kylančius 
baltus dūmus, panašius į vandens garus. 

Užlipęs į verandą iškėlė pistoletą, atidarė prieškambario duris ir 
pamatė ant grindų negyvą policininką. 

Jo krūtinė buvo tamsi nuo kraujo, veidas nusuktas. 

Jonas nukreipė pistoletą į kitas duris, perlipo per kūną, pasilen- 
kęs pasiėmė nuo grindų suskilusį žibintuvėlį ir pašvietė į virtuvę. 

Silpstančioje šviesoje šmėsčiojo smurto pėdsakai. Grindys buvo 
kruvinos, ant jų per metrą nuo kūno gulėjo kito policininko gal- 
va. Vyras buvo nespėjęs net pistoleto išsitraukti. Ant kėdės stovinti 
žibalinė lempa aptaškyta krauju. Giliai rūsyje kažkas ūžė, palube 
skleidėsi plonas pilkų dūmų šydas, uždengdamas ir seną gaisro de- 
tektorių. 

Jonas iškart perėjo chaotišką virtuvę ir atidarė kitas duris. Perėjęs 
svetainę atsidūrė siaurame prieškambaryje, iš kurio kilo laiptai į an- 
trą aukštą. Palube tarsi drumzlina upė veržėsi suodini dūmai. 

Gretimame kambaryje nuo karščio sprogo žibalinė lempa ir ant 
sienų bei lubų šoktelėjo šviesiai mėlynos liepsnos. Dalis degančių 
medinių grindų įgriuvo į rūsį, iš kurio pakilo žiežirbos ir dūmai. 

Lipant aukštyn Jono veidas kaito nuo kylančio karščio. Degė ta- 


petai, ugnis skverbėsi po lubomis. 

Jonas suprato, kad Nelė nori sudeginti visus įkalčius, kad ji yra 
žudikė. Jei Džekė neišgyvens, o namas sudegs, visi įrodymai liks tik 
prieš Eriką. 

Žibintuvėlio šviesa dar susilpnėjo ir pasidarė geltona. 

Jis užlipo į viršutinį aukštą, iškėlęs prieš save pistoletą, ir atsidū- 
rė mergaitiškame kambaryje. Tapetai su rausvomis rožėmis buvo 
apklijuoti Eriko nuotraukomis. Daugelis jų padarytos paslapčia, 
kitos — portretinės, kai kurios, regis, iškirptos iš profesinių žurnalų 
arba albumų. 

Vienoje lentynoje stovėjo daiktai, pavogti iš Eriko: vyno taurės, 
knygos, dezodorantai ir medinis dramblys iš Malaizijos. Ant paka- 
bos kabojo mėlyni marškiniai ir rudas zomšinis švarkas. 

Giliai po grindimis kažkas šniokštė — tai ugnis siurbė deguonį. 
Jonas pajuto, kad kvėpuoti darosi sunkiau. 

Žibintuvėlis užgeso, Jonas papurtė jį ir tas vėl sužibo silpna, vir- 
pančia šviesele. 

Paėjęs toliau vyras pamatė ant kosmetinio stalelio priešais veidro- 
dį išrikiuotus trofėjus, Nelės paimtus iš aukų. 

Čia buvo tik keli buteliukai nagų lako, lūpdažis iš H4-M parduo- 
tuvės ir raudona liemenėlė. Ant rožinės servetėlės gulėjo blizgesio 
netekęs liežuvio papuošalas su Saturnu, plaukų segtukas ir Susanos 
Kern auskaras, nulaužti priklijuojami nagai ir perlų vėrinys, patam- 
sėjęs nuo kraujo. 

 Žibintuvėlis užgeso ir Jonas atsargiai padėjo jį ant grindų, o tada 
ėmė artintis link durų į miegamąjį su nuskliaustomis lubomis. Šiek 
tiek pasitraukęs į šoną, blankioje šviesoje pamatė Madeleną. 

Mergaitė gulėjo ant grindų šalia sofos vidury kambario. Jos bur- 
na buvo užklijuota, po galva telkšojo kraujo bala. 

Jonas pagalvojo, kad mergaitė bus tapusi Nelės trofėjumi, paimtu 


iš Džekės. 

Mergaitė kvėpavo, bet atrodė be sąmonės. 

Nelės nesimatė, bet durų rankena buvo kruvina. 

Kambariuose pradėjo plisti šviesūs dūmai. Jonas žinojo, kad lai- 
kas senka. 

Dirstelėjęs į mergaitę jis nukreipė ginklą į dešinę ir žengė priekin. 

Sunkus kirvis smigo iš kairės. Jonas neteisingai įvertino kamba- 
rio išdėstymą ir per vėlai pastebėjo judesį, bet vis dėlto spėjo atlošti 
galvą. Ašmenys praskriejo pro veidą ir įsmigo giliai į gipskartonio 
sieną, sukeldami dulkes. Iš skylės pabiro statybinės medžiagos ga- 
baliukai. 

Nelė pamėgino ištraukti kirvį, bet Jonas smogė iš apačios jai į 
veidą pistoleto rankena. 

Moters galva loštelėjo, iš burnos ištiško seilių. Ji nugriuvo nuga- 
ra ant grindų, kurios, atrodė, ėmė linkti, o iš plyšių ėmė kilti juodi 
dūmai. 

Nuo savo smūgio Jonas klupdamas žengtelėjo priekin, nuversda- 
mas kėdę su plastikinėmis pakabomis. 

Nelė atsisėdo ir staiga atsidūrė šalia Madelenos. Jonas nesuprato, 
kaip jai pavyko priartėti mažiau nei per sekundę. 

Pasislinko sofa. 

Tada jis suprato, kad žiūrėjo į didelį veidrodį, todėl pamanė, kad 
Madė guli vidury kambario per saugų atstumą nuo Nelės. 

Šniokšdama ir traškėdama ugnis siurbė deguonį. 

Jonas nuleido ginklą prie šono. Jis bandė iš naujo susigaudyti 
kambaryje. Atremtos į sienas ir baldus stovėjo didelės veidrodinio 
stiklo plokštės. Jos ir iškreipė kambario erdvę. 

Nelei iš nosies bėgo kraujas. Ji buvo prisitraukusi mergaitę ir lai- 
kė tvirtai suspaudusi glėbyje. Aplink jas rūko dūmai ir nebuvo gali- 


ma suprasti, ar ji ginkluota. 

— Paleisk mergaitę, - sušuko Jonas, atsargiai artindamasis. 

Per uždaras duris kairėje pusėje į vidų skverbėsi juodi dūmai. Ant 
grindų gulinčios Eriko nuotraukos susiraitė nuo karščio, kylančio iš 
apačios. 

— Paleisk mergaitę, - vėl paragino Jonas. 

— Taip, — švelniai ištarė Nelė, bet nepaleido mergaitės iš glėbio. 

Madelena pramerkė mieguistas akis ir Nelė pabučiavo jai galvą. 

— Nele, mes turime eiti į lauką... visi. Ar supranti? 

Ji nežymiai linktelėjo ir pažvelgė jam į akis. 

Priešais esančios durys užsiplieskė šviesiai mėlyna liepsna ir jas 
iškart prarijo banguojanti ugnis, laižanti lubas ir paliekanti ant jų 
juodus dryžius. Kambaryje po jais ūžė, visas namas braškėjo taip, lyg 
trintųsi didžiuliai akmenys. 

— Ar gali man padėti? - paklausė Nelė nenuleisdama akių. 

— Taip, galiu, - atsakė Jonas, stengdamasis suprasti, ką ji slepia 
prie šlaunies. 

Ji keistai nusišypsojo, tarsi įsimylėjusi, lyg būtų patenkinta kažko- 
kia gauta garantija. 

Karšto oro srovė kėlė aukštyn žiežirbas ir lengvas suodinas plė- 
nis, o vėsesnis oras sruvo pažeme link ugnies. Užsiliepsnojo purvi- 
nos užuolaidos - liepsnos greitai vijosi aplink audinį. 

— Ką sako ugnis? - sumurmėjo ji ir atsistojo. 

Abejingai ir šiurkščiai Nelė sugriebė Madeleną už plaukų ir pakė- 
lė nuo grindų. Išsigandusios mergaitės skruostais ritosi ašaros. 

— Nele. Mums reikia eiti lauk. Aš tau padėsiu, bet... 

Dundėdama tarp jų nugriuvo gretimo kambario siena - gipso 
plokštės su nudraskytais tapetais ir medinės sijos, apgaubtos juodų 
dūmų. Pilkoje iškilusioje migloje žybsėjo skrajojančios žiežirbos. 

— „bet neleisiu nuskriausti mergaitės, - užbaigė Jonas mintį. 

Veidrodyje jis pamatė, kad Nelė išsitraukė peilį. Viena ranka su- 
griebusi už plaukų, ji pakėlė Madeleną tiek, kad vaikas turėjo remtis 
tik pirštų galais. 

Grindys po kojomis drebėjo. 

Iš šono plūdo karštis, nugriuvusi siena užsiliepsnojo, o kambarys 
prisipildė juodų dūmų. Nerimstančios liepsnos kilo sienomis ir jau 
laižė lubas. 

— Mesk peilį. Tau nereikia šito daryti, - šūktelėjo Jonas nukreipęs 
pistoletą į figūrą anapus liepsnų. 

Jis pasislinko į šoną, bet per dūmus ir ugnį geltono lietpalčio be- 
veik nesimatė. 

— Niekada negana, - ištarė šviesus vaikiškas balsas. 

Jonas susivokė greičiau nei per sekundę. Iš pradžių jis pagalvojo, 
kad kalba Madelena, bet prisiminęs, kad jos burna užklijuota, nusi- 
taikęs į liepsnas triskart nuspaudė pistoleto nuleistuką. 

Kulkos susmigo Nelei tiesiai į krūtinę. Per veidrodį jai už nugaros 
Jonas pamatė tarp menčių ištiškusį kraują. Didelis veidrodis nuvirto 
kartu su ja ant grindų ir suskilo. 

Madelena stovėjo sustingusi, ranka užsidengusi žaizdą kakle. 
Tarp pirštų varvėjo kraujas, bet ji buvo gyva. 

Plonas Nelės balsas kaskart pranašaudavo mirtį. 

Pripuolęs prie mergaitės Jonas nuspyrė peilį toliau nuo Nelės, 
nors žinojo, kad ji negyva, pakėlė vaiką ir išnešė per dūmus. 

Išsižiojusi Nelė gulėjo nugara ant grindų tarp veidrodžio šukių. 
Ji buvo pametusi vieną aulinį. Purvina nailonine kojine aptraukta 
koja spurdėjo. 

Ant grindų nukrito bakelis ir iš jo išsiliejo žibalas. Iš pradžių kaž- 
kas sušnypštė, o paskui per lentas iššoko ugnis. 

Joną su mergaite nubloškė karšta slėgio banga. Laikydamas vaiką 


glėbyje Jonas nugriuvo ant nugaros į rožinį kambarį, o tuo pat metu 

miegamajame nuo Nelės svorio įdubo grindys. Pro atsivėrusią angą 
kūnas įkrito į siautėjančios ugnies duobę ir dingo. 

Jonui besitraukiant užsidegė viena jo klešnė. 

Riaumojančios liepsnos šoktelėjo iš rūsio ir atsitrenkė į miegamo- 
jo lubas. Į lakiojančių žiežirbų debesį nukrito degančios šviestuvo 
dalys, užsidegė lango rėmas, sprogo stiklas. 

Jonas įsitraukė vaiką giliau į kambarį. Jau buvo pradėjusios pokšė- 
ti sienos, nukabinėtos Eriko nuotraukomis. 

— Aš nulupsiu šitą, - pasakė Jonas traukdamas nuo burnos lipnią 
juostą. - Ar skaudėjo? 

— Ne, - sušnabždėjo mergaitė. 

Į Žiojinčią angą miegamojo grindyse nukrito ir ūžiančioje ugnyje 
pranyko spinta. 

— Dabar pamėginsime išeiti, - pasakė Jonas susupdamas ją į savo 
odinę striukę. - Dūmai pavojingi, todėl noriu, kad kvėpuotum per 
striukę. Galėsi? 

Madelena linktelėjo, Jonas ją pakėlė ir ėmė leistis laiptais. Ant sie- 
nų šokinėjo liepsnų atšvaitai, tarp laiptų pakopų kilo žiežirbos. Kaž- 
kur apačioje šaižiai gergždė besisukantis metalas. 

Ugnis laižė sienas. Liepsnoms atsitraukus ant tapetų likdavo suo- 
dini pėdsakai. 

Jonas įtraukė svilinančio oro ir skaudžiai sukosėjo. 

Patalpoje po jais driokstelėjo, kai dėl karščio vienu metu susprogi- 
nėjo langų stiklai. Skeveldros pažiro ant grindų, įleisdami oro, o tada 
ugnis riaumodama ūžtelėjo iki pat lubų. 

Palubėje sukosi liepsnojantis šviestuvas. 

Mergaitei sukosėjus Jonas riktelėjo, kad ji kvėpuotų per medžiagą. 

Kambarys po miegamuoju liepsnojo nuo grindų iki lubų. Karščio 
banga nustūmė Joną link svetainės. Įgriuvus daliai degančių lubų ant 


jų pasipylė degančios atplaišos ir mergaitė suspiegė. 

Jonas vėl sukosėjo ir turėjo pasiremti ranka į karštas grindis. At- 
rodė, kad plaučiai dega, dėl apsinuodijimo dūmais svaigo galva ir 
suėmė silpnumas. Vyras žinojo, kad jam liko tik kelios sekundės, tad 
sulaikė kvėpavimą ir vėl pakilo. Svirduliuodamas su vaiku glėbyje jis 
pasilenkęs judėjo per svetainę, paskendusią tirštuose dūmuose. 

Akys ašarojo, jis beveik nieko nematė. Užsiliepsnojus sofai karš- 
tas oro gūsis tvoskė jam į veidą žiežirbų. 

Už nugaros ūžė, tarsi ten būtų vėjyje plakama burė. Ugnis vijosi 
juos puldama viską savo kelyje. Perlipęs krūvą rūkstančių kilimų Jo- 
nas pastūmė duris. 

Virtuvė degė, krito degančių lubų gabalai. Sprogus lango stiklui, 
tarp sienų ir lubų pažiro šukės ir ūžtelėjo liepsna. 

Jono plaučius draskė, smaugė oro trūkumas - netrukus jam rei- 
kės įkvėpti. Širdis desperatiškai daužėsi. 

Vienos lubų sijos galas atsipalaidavo ir nusviro kaip didžiulė švy- 
tuoklė, pakeliui suknežindamas stalą. Pasiekusi grindis sija giliai įsi- 
rėžė įjas. 

Sienomis ribuliavo liepsnos, o linoleumas burbuliavo. 

Kibire virė vanduo. 

Tvirta spyruoklė, besiraitydama nuo karščio, buvo iškėlusi duris 
iš vieno vyrio. Jonas perlipo per negyvą kolegą. Prieškambaris lieps- 
nojo. Jie atsidūrė karščio ir nežmoniško dundėjimo apsuptyje. Plau- 
čiai reikalavo deguonies, bet Jonas nugalėjo refleksą įkvėpti. 

Apsuptas ugnies perėjo prieškambarį ir išspyrė degančias duris. 
Tos nulėkė nuo vyrių ir nubildėjo laiptais. 

Jonas žengė į verandą. Jo veidas buvo suodinas, drabužiai degė. 
Prie jo pripuolė policininkai bei greitosios pagalbos darbuotojai su 
gesintuvais ir pledais. 

Margota Silverman turėjo atsitraukti nuo karščio. Ji žioptelėjo 


užėjus stipriam sąrėmiui ir pajuto, kad tarp šlaunų nubėgo vandenys. 

Sutarškėjo kylančio sraigtasparnio sraigtas ir jo sukeltame vėjo gūsy- 
je dideliu ratu ėmė suktis šiukšlės ir dulkės. 

Kylant Erikas laikė Madę už rankos. Ji gulėjo prisegta ant gulto 
šalia Džekės. Kol akys užsimerkė, mergaitė šypsodamasi žiūrėjo į jį. 

Sraigtasparnis linguodamas kilo. Erikas pamatė, kad Jonas klūpo 
ant žemės visomis keturiomis ir kosėja. Aplink jį stovėjo policinin- 
kai ir medikai. Margota, vedama link laukiančios greitosios, bandė 
priešintis. 

Kiemas mirgėjo nuo geltonai švytinčio degančio namo ir mėlynų 
blyksinčių policijos automobilių šviesų. 

Jonas sunkiai atsistojo, ištraukęs iš dėklo pistoletą numetė jį ant 
žemės ir ištiesė rankas, kad jį surakintų. 

Sraigtasparnis apsuko ratą, palinko į priekį ir greitai nuskrido. 

Erikas spėjo pamatyti, kad namas prasmego liepsnose ir virš jo 
pakilo dūmai, susiviję stulpu tarsi juoda bambagyslė. Virpantis aukš- 


to kamino šešėlis nutįso per griuvėsius ir apleistus laukus. 


Epilogas 


Erikas Marija Barkas sėdėjo savo avikailiu aptrauktame fotelyje, žiū- 
rėdamas į baltą spalio dangų už aukštų langų. Komisarė Margota 
Silverman vaikščiojo pirmyn ir atgal lakuotomis grindimis, prie krū- 
tinės glausdama mergaitę. 

Ir Erikas, ir Rokis Šiurklundas buvo visiškai išteisinti dėl visų 
įtariamų nusikaltimų, susijusių su žmogžudystėmis. Dėl nieko ne- 
atsiprašinėdama Margota dabar atpasakojo pagrindinius dalykus iš 
ilgos įvykių rekonstrukcijos, kuriai ji paskyrė visą rugsėjį. 

Gali būti, kad Nelė pradėjo sekti Eriką dar per Rokio Šiurklundo 
teismo procesą. Ji perkėlė savo susidomėjimą į Eriką lygiai taip pat, 
kaip buvo perkėlusi nuo tėvo į Rokį per tėvo laidotuves. 

Paaiškėjo, kad Nelė buvo užsiregistravusi vienoje JAV medicinos 
mokykloje, bet nebuvo jokių duomenų apie jos pažymius, praktiką 
ir specializaciją. Gali būti, kad visko, ko reikėjo, ji išmoko savaran- 
kiškai. Name Bromoje buvo šimtai knygų apie neurologiją, psicho- 
traumatologiją ir katastrofų psichiatriją. 

Nebuvo jokių ženklų, kad jos vyras būtų žinojęs apie dvigubą 
žmonos gyvenimą. Nelė paslapčia šnipinėjo Eriką, palaipsniui artė- 
dama ir kaupdama jo nuotraukas name prie sudegusio stiklo fabriko. 
Po Eriko skyrybų ji ėmė įsivaizduoti, kad juodu su Eriku yra vedę. 

Erikas užsimerkė. Klausydamasis Margotos jis girdėjo ir per sie- 
nas sklindančius ramius pianino garsus. 

Persekiojimo sindromas buvo susijęs su narcisistiniu asmenybės 
sutrikimu, todėl Nelė jautėsi turinti būti panaši į jį ir tapti jam vis- 
kuo. Kuo labiau jautė, kad Erikas priklauso jai, tuo didesnis buvo 


poreikis stebėti jį ir kontroliuoti. 

Ji norėjo būti jo pastebėta, geidžiama ir mylima. Tas poreikis tapo 
nepasotinamas. Moteris pavirto į ugnį, kuri plečiasi, kol viską suryja. 

Nelę visiems laikams paženklino vaikystė religingoje šeimoje, 
nuolatinis bažnyčios artumas ir tėvo pamokslai. Ji buvo studijavusi 
Senąjį Testamentą, pagal kurį pavydusis Dievas pateisino visus jos 
jausmus. 

Ji šnipinėjo moteris, kurios, jos supratimu, traukė Eriką, ir taip 
susiformavo jų atributų fikcija. Skatinama patologiško pavydo Al- 
muodavo jas, norėdama atskleisti jų koketiškumą, o tada atimdavo iš 
jų grožį ir patrauklumą. 

Ne taip paprasta suprasti, kas sukeldavo jos pavydą ir kaip ji pasi- 
rinkdavo aukas. Daug kas rodo, kad žudymas tą procesą pagreitino. 
Kai neliko kelio atgal, pradėjusi ginti Eriką į spąstus, Nelė virto įnir- 
šusia plėšrūne, sudraskančia viską. 

Dėl augančios įtampos jai ėmė rodytis, kad policijos tyrimas 
vyksta per lėtai, tad ji ėmė palikinėti daugiau pėdsakų. Genama pa- 
vydo, ji žudė konkurentes, tuo pat metu spęsdama kolegai spąstus, 
tarsi nukreipiančius atitvarus, kurie atves Eriką pas ją. 

Nelė nužudė mamą savo tėvo akivaizdoje, Rokio akivaizdoje nu- 
žudė tą, kurią jis pasisakė mylįs, ir planavo nužudyti Džekę Eriko 
akivaizdoje. 

Ji būtų pasilikusi Madeleną kaip trofėjų, o Džekę palikusi be veido 
ir prispaudusi ranką ant gimdos, taip parodydama jos nusikaltimą. 

Margota nutilo, atsargiai pasiguldė mergaitę ant peties ir glostė 
jai nugarytę tol, kol vaikas atsiraugėjo. 

Margotai išvažiavus, Erikas nuėjo ten, iš kur sklido čiurlenanti 
pianino muzika. Jis atidarė dvivėres svetainės duris. Viduryje kam- 
bario stovėjo rojalis su atidarytu dangčiu. Atrodė, kad jis groja pats. 
Tik apėjus didelį instrumentą pasirodė susikaupęs Madelenos veidas 
ir klavišais bėgiojantys pirštai. 


Erikas tyliai atsisėdo ant sofos šalia Džekės ir netrukus ji atrėmė 
galvą į jo petį. 

Dar prieš išskraidindami ją sraigtasparniu, medikai defibriliato- 
riumi stabilizavo jos širdies ricmą. Ji iškart buvo užmigdyta, o paskui 
operuota Akademinėje ligoninėje Upsaloje. Operacija truko septy- 
nias valandas. 

Erikui atrodė, kad jis pabudo iš ilgo košmaro. Kai Džekės pirštai 
susipynė su jo, Erikas pajuto dėkingumą, kad jie gyvi, ir džiaugsmą, 
kad Kupidonas savo strėlinėje buvo pasilikęs jam dar vieną strėlę. 

Madelena palaukė, kol nuaidės paskutiniai tonai ir prispaudė sty- 
gas. Įsivyravus tylai mergaitė atsisuko į juos ir nusišypsojo. 

Erikas atsistojo ir plojo tol, kol Madelena nepaaukštino kėdės. 
Priėjęs atsisėdo, pasiėmė kitas natas, kelioms sekundėms užsimerkė, 


o paskui pradėjo skambinti savo etiudą. 


Penktadienį, spalio dvidešimt ketvirtą, Stokholmo apylinkės teisme 
baigėsi ilgas pagrindinis bylos nagrinėjimo posėdis. Teisėjas ir trys 
prisiekusieji nutarė, kad nesama jokių pagrįstų abejonių, kad Jonas 
Lina kaltas dėl kelių sunkių nusikaltimų, susijusių su išlaisvinimu iš 
Hudingės areštinės. 

"Toks sprendimas buvo tikėtinas, nepaisant švelninančių aplinky- 
bių. Skaitant nuosprendį Erikas atsistojo. Šalia jo atsistojo Džekė ir 
Madelena, paskui ir Nilsas Olenas, Margota Silverman ir Saga Bauer. 

Nuleidęs galvą Jonas sėdėjo šalia savo advokato. Teisėjas skaitė 
vienbalsiai priimtą nuosprendį: 

— Apylinkės teismas nuteisia Joną Liną už smurtą prieš pareigū- 
ną, sunkų sužalojimą, pavojingą skatinimą pabėgti, piktnaudžiavimą 
pareigūno vardu, stambią vagystę ir padarytą žalą... Jonas Lina nutei- 


siamas kalėti ketverius metus. 

Kai nuo. A persekiotojas mato tave iš lauko. Kai 
šviesos užgęsta, nematai persekiotojo, kuris jau viduje. 
Užrakinkite duris ir užtraukite užuolaidas - trilerių meistras 

Larsas Kepleris grįžta su nauju šedevru. 
— enktoji knyga apie komisarą Joną Liną pagerino-visus populiarumo 
— rekordus ir tapo geriausiai parduodama 2014 metų knyga! Šiais 
metais ji bus išversta į tuziną kitų kalbų, tarp jų ir lietuvių. 


Policija gauna trumpą filmuką. Žmogus su kamera iš sodo slapta 
filmuoja moterį už lango. Kitą dieną ji randama žiauriai subadyta peiliu. " 1 
Policija gauna antrą filmuką, bet nustatyti, kokia moteris nufilmuota 
jame, kol neįvyko nelaimė, nėra jokių galimybių. Aišku tik, kad veikia 
serijinis žudikas. Nelaimingos nužudytosios moters vyrą taip sukrečia  - 
žmogžudystė, kad jis ištiktas šoko sutvarko visus namus ir paguldo 
žmoną į lovą. Galbūt jis rado ką nors labai svarbaus, bet nelaimėlio 
būklė kliudo policijai jį apklausti. Pagelbėti kviečiamas talentingas 
psichiatras ir hipnotizuotojas Erikas Marija Barkas, tačiau tai, ką vyras 
papasakoja, verčia gydytoją meluoti policijai... 


Persekiotojas - nepaprastai įtraukianti knyga. Pasak Larso 
Keplerio (o tiksliau, Alexanderio ir Alexandros Ahndorilų dueto), 
detektyvinis romanas pavykęs tik tada, kai jis skaitytojui sukelia 

atjautą. Atjautą ne tik aukoms ir tyrėjams, bet ir kitiems 
personažams. 

Jei emocinio prieraišumo lygmuo lemia kūrinio kokybę, tai 
Persekiotojas yra puikus gero detektyvo pavyzdys. Tik 
nepatartume jo skaityti, jei esate vieni namuose su didžiuliais 
langais be užuolaidų kur nors tyrlaukiuose... 

